
1 - Įžanga. 


L Šio rašto problema. 


Tezė, jog nei atskiri Parlamento (Seimo) atstovai nei visas 
Parlamentas (Seimas) en bloc, kaipo toks, negali būti varžomi pilie- 
čių — rinkikų kišimusi į atstovų ar viso Parlamento funkcijos vyki- 
nimą, rodosi, yra tvirtai nustatyta mūsų gadynės viešpataujančioje 
konstitucinėje teisėje. Tai yra pabrėžiama ypač del atskirų ren- 
kamųjų Parlamento atstovų teisinės padėties. Imperatyvinis jų 
mandato pobūdis griežtai neigiamas. Tai konstatuojama tiek 
šios teisės moksle, tiek jos pozityvinėse veikiančiose normose. 
Imperatyvinio atstovų mandato neigimas virto beveik rankvedžių 
aksioma. 

Ar ši aksioma yra iš tikrųjų taip aiški, kaip tvirtina jos gynė- 
jai, ar ji iš tikrųjų sudaro logišką išvadą kurių nors pastovių ir 
nuolatinių valstybės ir jos valdžios organizacijos dėsnių, ar ji yra 
suderinama su visais konstituciniais veiksniais, kurie pastaraisiais 
laikais ima reikštis naujoje konstitucinėje evoliucijoje ir keisti 
visą eilę senų šios teisės institucijų, ir ar todel netenka reviduoti 
klasiškasis prieš - imperatyvinis nusistatymas, — tai aš ir norė- 
čiau šiame rašte apsvarstyti ir išspręsti, laikydamasis, apskritai, 
atstovavimo problemos valstybės valdžios konstrukcijoje ir“ išžiū- 
rėjęs šiuo atžvilgiu svarbiausias valstybės bei jos valdžios kon- 
strukcijos teorijas. Mano supratimu, dalykas visai nėra taip aiš- 
kus, kaip tai stengiamasi tvirtinti, ir jeigu aš ėmiaus jį svarstyti, 
tai kaip tik todel, kad tam tikra prasme imperatyvinio mandato 
rehabilitacija ir jo konstitucinis atgaivinimas, kuris jau pradeda 
reikštis ir kurį aš pasistengsiu konstatuoti, man atrodo naudingi 
ir nuoseklūs, priėmus. kai kurias kitas konstitucines reformas, jau 
iškovojusias sau vietą naujosios gadynės valstybės sSutvarkyme, 
kaip pav. proporcinė rinkimu sistema, įvairūs pusiau tiesioginio 
valdymo padarai ir t. t. 

Kartu mes, žinoma, pasistengsime tiksliai nustatyti, kas gi 
tai yra tas imperatyvinis mandatas. Šio klausimo pastatymas 
verčia mus išžiūrėti apskritai atstovavimo klausimą. 


2. Atstovavimo fenomenas. 


Atstovavimas vyksta tada, kai vienas asmuo daro ką nors 
už kitą asmenį, jo vietoje. Pirmasis vadinamas atstovaujančiu, 
atstovu, antrasis — atstovaujamų. Del juridinės atstovavimo sąvo- 
kos yra dar svarbu, kad atstovo veikimo išdavos būtų atstovau- 

jamam privalomos ir varžytų jį lygiai taip pat, kaip ir būtų jo 
paties padaryta. Tai reiškia, kad atstovavimas vyksta tada, kai 
atstovo veiksmas yra laikomas atstovaujamojo valios apsšireiškimu. 
Šis ryšis tarp atstovo veiksmo ir atstovaujamojo valios gali „būti 
realus, bet gali būti taipogi dirbtinas, prezumuojamas, neatatinkąs 
jokiai realybei. Jis bus realus tada, kai atstovaujamas asmuo 
yra įprašęs, pavedęs, įsakęs kitam asmeniui padaryti už jį kurį 
nors darbą. Jis bus dirbtinis tada, kai atstovavimas vyksta be 
jokio jame atstovaujamojo valios dalyvavimo. 


3. Dvi atstovavimo Iormos civilinėje teisėje: 
įgaliavimas, globa. 


Civilinės teisės santykiuose pažiūrėkime, pavyzdžiui, į įga- 
liavimą ir globą. Įgaliavimas sudaro sutarties santykį: šia sutar- 
timi, vadinama įgaliojimu, vienas asmuo, įgaliotinis, jam sutinkant, 
gauna iš kito asmens, įgaliotojo, galią veikti už jį. Čion įgalio- 
tojo — atstovaujamojo — valia remia visą atstovavimo reiškimąsi: 
ji steigia patį atstovavimą, ji nustato jo ribas (įgaliotinis atsto- 
vauja įgaliotoją ne visame kame, bet tiek, kiek jam tai pavesta 
įgaliojimu), ji gali sąvo nuožiūra nutraukti, vadinasi — atimti 
iš įgaliotinio pavestą jam galią Kitokia yra globėjo padėtis ir 
kitoks yra jo santykis su globojamuoju: jeigu mažamečiui arba 
bepročiui steigiama globa, tai nei globos įsteigimas, nei globėjo 
paskirimas, nei globos ribos, nei globos nutraukimas arba glo- 
Seip paliuosavimas arba pašalinimas — nepriklauso globojamojo 
valiOS. / 

Del trečiųjų asmenų, tai tiek įgaliotinis, tiek globėjas pakei: 
čia įgaliotoją arba globojamąjį: atstovas veikia už atstovaujamąjį, 
jis veikia jo vardu ir jo vietoje; atstovo veiksmai turi tokios 
pat reikšmės kaip kad jie būtų paties atstovaujamojo valios 
padarais; atstovavimo pobūdis neturi tretiesiems svarbos. 

Bet šių dviejų atstovavimo formų — įgaliavimo ir globos — 
esminis pobūdis, iš tikrųjų, nėra vienodas. Atstovavimas įgaliavi- 
mu nepakeičia atstovaujamojo valios suverenumo, nes jis kaip tik 
jo valia remiasi: jis papildo, jis tęsia atstovaujamojo valios reiš- 
kimąsi. Įgaliotojo valia nėra pakeista, ji nėra bejėgė; ji lieka tiek 
materialiniu tiek formaliniu atžvilgiu suverenė: įgaliotinis gali no- 
rėti ir veikti už įgaliotoją kaip tik todel, kad to nori jo įgalioto- 
jas, kad tai jam yra jo paties, įgaliotojo, nusimanymu patogu ir 
naudinga, kad, žodžiu, tokia yra įgaliotojo valia. Globėjas gi pil- 


nai savo globojamąjį pavaduoja; globojamojo valia yra suverenė 


tiktai formaliniu atžvilgiu, tiktai ta prasme, kad globojamam pri- 
pažįstama asmenybė, vadinasi — tam tikra ypatybė, į kurios 54- 
voką įeina valios elementas; kadangi globojamas yra asmuo, — 
be asmenybės nebūtų ir pačios globos, kaipo juridinio atstovavimo 
institucijos, — tai jam yra suteikiama ir valios galia, bent kaipo 
prezumcija, kaipo iormalinė jo asmenybės žymė. Bet žmogus — 

asmuo, kuriam steigiama globa, pats šios savo asmens valios rėin- 
šti negali. Ją reikš jo globėjas; jo gi paties asmens suverėnumas 
tebėra nudum jus, kuriuo naudotis ir kurio vykinti jis negali. 
Žinoma, ir globojamasis gali turėti savo priklausomąjį atstovą - 
įgaliotinį, — kurio titulas ir veikimo galia bus aprėžti pagrindine 
atstovaujamojo valia; bet ir čion tą pagrindinę valią reikš ne pats 
atstovaujamasis, 0 jo globėjas, nes tiktai pastarasis galės suteikti 
įgaliojimą, nustatyti jo ribas, pavesti įgaliotiniui padaryti šiuos 
arba kitus veiksmus ir įgaliojimą nutraukti. 

Atstovavimas įgaliojimu — tai yra del atstovaujamojo įran- 
kis padidinti, praplėsti savo valios ir veikimo galią, pasiekti savo 
valia tokius tikslus, kurių jis be to pasiekti negalėtu; nes vieno 
žmogaus fizinės ir psichinės jėgos yra aprėžtos ir jis vienas dir- 
bti iš karto įvairiose vietose ir įvairių darbų negalėtų, be to jis 
pats kai kurių darbų padaryti gal ir nemokėtų.  Galėjimas pa- 
vesti įvairias savo rerkalų funkcijas įvairiems įgaliotiniams bei aps- 
kritai agentams, kurie veiktų už jį ir atstovautų jį įvairiuose san- 
tykiuose su kitais asmenimis, — tai yra asmens galios padidini- 
mas, jo intensifikacija. Atstovavimas globa siekia kitus tikslus. 
Tai yra arba įrankis sudaryti pačią asmenybę, kuri be to nega- 
lėtų funkcionuoti. kai, pavyzdžiui, globa steigiama mažemečiui, 
bepročiui, nežinia kur esančiam, kurie del tam tikrų fizinių ar psi- 
chinių trukumų negalėtų patys savo asmenybe naudotis, arba kar- 
tais globojamojo asmens valios aprėžimo įrankis. 


4. Du pagrindiniu atstovavimo typu: a. man 
datas — asmens valios tęsimas; Db. reprezen- 
tacija —asmens valios pavadavimas, 


Aš čion nesistengsiu smulkiai ir sistematiškai išnagrinėti visų 
atstovavimo apsireiškimų pradedant nuo paprasto įsakymo, eirant 
per įgaliavimą, svetimų reikalų vedimą („negotiorum gestio“), 
įvairias globos formas ir baigiant taip vad. juridinių asmenų ats- 
tovavimu. Man rūpėjo tiktai nustatyti du pagrindiniu atstovavimo 
typu, kurie reiškiasi jau civilinėje teisėje ir kurių vienas yra pri- 
klausomas ir sudaro pagrindinio atstovaujamojo asmens valios 
tęsimą, antrasis gi — nepriklausomas, kuris galima būtų pavadinti 
pavadavimu. 


Tas atstovavimo galios pavedimas, kuriuo steigiamas pirma- 
sis atstovavimo typas, — vadinamas mandatu. Sakoma: įgaliotinis 
veikia mandatu. Gi tėvas, kuris veikia už savo mažametį sūnų, 
pavaduodamas jį jo turto reikalais ir valdydamas šį turta globos 
dėsniais, veikia be jokio mandato. 

Šių dviejų atstovavimo typų senesnis ir pagrindinis yra kaip 
tik antrasis — pavadavimo metodu, — kurį vadinama reprezentaci- 
niu atstovavimu arba reprezentacija. 


y E 


53. Romėnų šeima; pati šeima, šeimininkas, 
šeimos nariai; reprezentacinis momentas šei- 
mininko juridinės asmens konstrukcijoje. 


Jo ypatingas formas mes randame Romėnų teisėje ir tai 
būtent tada, kada atstovavimas mandatu dar nebuvo žinomas nei 
vartojamas. Romėnų visuomenėje ir jų valstybėje — ypač se- 
nesniosiose stadijose — labai svarbų vaidmenį vaidino šeima, 
kaipo ne tiktai kraujo, bet ir namų ūkio vienetas (familia, societas 
domestica) su šeimininku (pateriamilias) pryšakyj. Ne atskiri 
individai, o šeimos buvo pagrindiniais socialinės konstrukcijos 
elementais. Šeima buvo jungiama šeimininko valdžia ar galia 
(potestas), ji su savo nariais — individais tirpdavo šeimininko 
juridiniame asmenyj. Atstovavimo santykis, kuris be jokio man- 
dato jungė visus šeimos narius su šeinininku, buvo kitoks negu 
mums žinomoji globa. . Turto atžvilgiu, šeimininkas neglobojo ir 
negalėjo globoti savo vaikų ir tarnų, nes pastariėji, nebūdami 
asmens vienetais, negalėjo ir turėti jokio turto. Šeimininkas re- 
prezentaciniu dėsniu atstovavo šeimą, 0 ne individus; bet šis 
atstovavimas nebuvo juridinis, nes ir šeima atskiros juridinės 
asmenybės neturėjo, tirpdama reprezentacinėje šeimininko asme- 
nybėje. Bet užtai visi šeimos nariai, tiek šeimininko vaikai, tiek 
tarnai, apimti jo „potestate“, — veikdami ką nors, — tretiesiems 
asmenims atstovavo šeimininką. Jų darbas ėjo ne jiems, bet šeimi- 
ninko naudai, visa, ką jie įgydavo, jie įgydavo ne sau, bet šeimi- 
ninkui, kuris tapdavo kreditorium ir visų kitų asmenų pasižadė- 
jimų bei prievolių, suderėtų su šeimos nariais; vėliau gi šeimi- 
ninkas ir pats atsakydavo už šeimos narių veiksmus. Šeimos 
nariai tegalėjo veikti šeimininko vardu, už jį. Tiesa, šio atstova- 
vimo pagrindan buvo dedama mintis, kad šeimos nariai, priklau- 
sydami šeimininko galios, veikią jo įsakymu, bet įsakymo pre- 
zumcija pavaduodavo patį įsakymą; tokiu būdu atstovavimas vyko 
neatsižvelgiant į realų įsakymą, reprezentaciniu dėsniu. 


Šis reprezentacinis atstovavimas buvo ypatingas, neturįs ju- 
ridiniu atžvilgiu nieko bendra su ta atstovavimo konstrukcija, kuri 
išsivystė vėliau. Čion nėra vieno asmens veikimo už kitą asmenį; 
vieno asmens valia nėra laikoma kito asmens valia. Cion iš 
vienos pusės šeimininkas-asmuo pavaduoja šeimą, kuri nėra as- 
menimi ir neturi juridinės valios; iš kitos pusės, šeimos nariai, 
fiziniai individai be asmenybės ir todel be juridinės asmens valios, 
reiškia valią šeimininko- asmens; galima būtų šie šeimos nariai 
pavadinti šeimininko juridinio asmens organais, bet ne atstovais ta 
prasme, kaip pavyzdžiui reprezentacinį atstovavimą viešosios teisės 
srityj supranta ir formuluoja prancuzų doktrina. Šie atstovavimo 
apsireiškimai pas Romėnus buvo formuluojami tam tikra juridine 
asmenybės konstrukcija. Iš trijų socialinio šeimos vieneto veiksnių 
— pačios šeimos, šeimininko ir šeimos narių — juridinė asmens 
ypatybė buvo pripažįstama vienam šeimininkui — centraliniam ir 

veikliausiajam šio junginio asmeniui: jis pavaduodavo šeimą, gi šei- 
mos nariai — individai tęsė ir reiškė jo asmenį. Į šeimininko „potes- 
tatem“, kuria rėmėsi jo juridinė asmenybė, sueidavo socialinė šeimos 
galia, ir šios „potestatis“ spindėjimu šeimos individai virsdavo 
šeimininko organais, tęsiančiais jo juridinę asmenybę. Juridinio 
atstovavimo čion nėra, „nes tebėra vienas asmuo, bet pačios as- 
menybės konstrukcijos pagrindan padėta atstovavimo sąvoka, 
kuri dvejopai reiškiasi „potestatis“ šaltiny ir jos išvadose. Šia 
prasme šeimininko asmenybė galima pavadinti reprezentacine. 

Šioje konstrukcijoje atstovavimo reiškimasis yra vienu at- 
žvilgiu, būtent—kiek jis liečia pačios šeimos pavadavimą— aiškiai 
reprezentacinio pobūdžio, kitu gi—kiek jis liečia šeimos individų 
veikimą šeimininko vardu, atrodo lyg kiek panašus į atstovavimą 
mandatu, nes, kaip mes sakėme, šeimos nariai savo veiksmais 
tęsia šeimininko asmenį ir yra laikomi veikiančiais jo įsakymu, 
taigi jo valia. Bet kadangi juridinis mandato santykis numato 
du asmeniu ir dvi vali, ir reikalauja realaus atstovaujamo valios 
pasireiškimo, kuris konkrečiai nustatytų atstovavimo ribas, tai šis 
ygatingas, taip sakant organiškas, šeimos narių šeimininko atsto- 
vavimas, kuris pasitenkina įsakymo prezumcija, nereikalauja jokios 
šeimininko realios intervencijos ir yra pilnas ir neaprėžtas, liečiąs 
visą šeimos narių veikimą, negali būti identilikuojamas su atsto- 
vavimu mandatu, ir jeigu čion tektų kalbėti apie juridinį atstova- 
vimą, tai sudarytų sui generis reprezentacinio atstovavimo rūšį. 

Atstovavimas gi mandatu tarp dviejų lygių ir vienas kito 
nepriklausomų asmenų. tarp kurių nėra jokio „potestatis“ san- 
mūs, jokio šeimos ryšio, —nebuvo senoje Romėnų teisėje žinomas. 
is atsirado ir gavo juridinę konstrukciją vėliau (plg. Hauriou— 
„Prėcis de Droit Constitutionnel“, Paryžius, 1923 m., 198—199 
ir jo cituojamas Girardo „Manuel de droit romain“). 


6. Fizinių asmenų atstovavimas: mandato 
dėsnis. 


Kada asmenimis yra laikoma fiziniai žmonės, tada atstova- 
vimo problema turi remtis mandato dėsniu. Jeigu juridinės iš- 
davos yra jungiamos su žmogaus — asmens sąmoningu veiksmu, 
kuriame reiškiasi jo valia, tai arba tenka apskritai neigti bet koks 
atstovavimas ir laikyti juridiniais ir varžančiais žmogų tiktai jo 
paties veiksmai ir pasižadėjimai — nes tiktai pastarieji tiesiog 
ir betarpiškai reiškia jo valią, arba galima leisti atstovavimas man- 
datu, bet ne reprezentacija.“ „mogus — asmuo gali pavesti kitam 
žmogui — asmeniui norėti ir daryti už jį: šiuose darbuose jo valia 
nesireikš betarpiškai, bet vis delto ji bus steigiamuoju atstovavi- 
mo veiksniu. Reprezentacija — atstovavimas be pavedimo, be man- 
dato, būtų čion nesąmone: ji griežtai prieštarautų formaliniam 
asmens valios titului. Jeigu romėnų pavyzdyje šeimos individai 
veikia už šeimininką jo naudai, tai tas atsitinka tik todel, kad 


g 


šeimininko „potestatis“ desniu jie randasi jo žinioje ir kad jų 
reali valia tirpsta jo, šeimininko, juridinėje valioje. Svetimas žmo- 
gus — asmuo jo atstovauti arba visai negalėtų arba tegalėtų atsto- 
vauti mandatu. 


7. Socialinių junginių reiškimosi ir jo juridi- 
nės konstrukcijos problema. 
Reprezentacija yra nesuderinama su suvereninę realia valia 
ir todel tos juridinės konstrukcijos, kurių pagrindan yra dedama 
ši valia, negali toleruoti reprezentacijos. Bet už tai ji yra nau- 
dojama tada, kada juridinė suvereninė valia yra konstruojama be 
jokios realios valios arba kada reali valia del tam tikrų jos truku- 
mų negali būti sunaudota juridinės valios reiškimui. Pirmąjį 
atsitikimą mes randame taip vad. juridinių asmenų konstrukcijoje, 
antrąjį — mažamečių, bepročių, nežinia kur esančių asmenybės kon- 
strukcijoje. Be reprezentacijos šios konstrukcijos negalėtų veikti. 
Kas nors būtinai turi reikšti šią prezumuojamąją ir laikomą suve- 
renine, 0 iš tikrųjų nesamą valią. Tai ir bus reprezentacija. Ji“ 
įeina į pačią konstrukcijos esmę, kaipo jos būtinas ir nuolatinis 
elementas. š 
Mes čion nenagrinėsime šių netobulų iizinių asmenų — maža- 


mečių, bepročių ir t. t. — reprezentacijos. Mums rūpi socialinių 
junginių — įvairių visuomenės padarų — grupių, sąjungų, kor- 
poracijų, draugijų, — jų tarpe ir valstybės — reprezentacija. Ji 


gali būti sukonstruota keliais metodais: Mes jiems ir prisižiūrė- 
sime 

Kalbėdami apie socialinius junginius, apie visuomenės gru- 
pes, apie įvairius socialinius reiškinius, mes paprastai sakome, kad, 
pavyzdžiui, ši, arba ta valstybė vedanti karą, kad ji išleidusi kokį nors 
įstatymą ir t. t., kad tauta atgimstanti, kad ji reikalaujanti nepri- 
klausomybės ir t. tt Žodžiu, mes apie socialinius junginius kal- 
bame, lyg kad tai būtų gyvi vienetai, kurie gali jausti, norėti, 
veikti. Kitaip sakant — mes juos personilikuojame, mes teikiame 
jiems gyvo žmogaus ypatybes. 

Bet ar tai yra realybė ar tiktai išsitarimo būdas, ir kaip gi 
iš tikrųjų vyksta tai, ką mes šiuo būdu reiškiame, Kad socialinis 
žmonių bendravimas yra realus, kad socialinis žmonių jungimasis 
(integracija) ir skirstymasis (diferenciacija) įvairiais junginiais, grupė- 
mis, korporacijomis, tiksliai sudaromomis draugijomis ir t. L, 
sudaro žmogaus psichinio gyenimo tikrenybę — tai abejonių ne- 
kelia. Bet koks yra šių junginių reiškimosi metodas? Ar iš tikrujų 
šie socialiniai junginiai gali jausti, norėti ir veikti? 

Jeigu mes tik laikysimės pozityvaus gamtos mokslo ir ne- 
ženksime į transcendentalinį dvasių pasaulį, kuris nėra pasiekia- 
mas mūsų proto jėgoms, tai mes turėsime mūsų sprendimo pa- 
grindan padėti vieną tvirtą tezę: nėra psichinių jėgų be fizinio 
organizmo. Jeigu socialiniai junginiai turi savo atskirą valią, jeigu 

jie gali jausti, norėti ir veikti, tai šiems psichiniams apsireiškimams 
tenka surasti gyvas fizinis organizmas. Sios socialinės valios reiš- 
kėjais turi būti arba atskiri žmonės arba atskiri socialiniai organiz- 
mai, — socialiniai „supra-organizmai“, socialiniai aukštesnės rū- 
šies gyviai, kurių dalelėmis tebūtų priklausą tam tikriems jungi- 
niams arba sąjungoms žmonės. Taigi socialinių junginių personi- 
fikacija gali būti sukonstruota individualistiniu arba kolektyvistiniu 
metodu. 

Bet jeigu mes socialinės valios pagrindan dėsime individua- 
listinį dėsnį, t. y. remsime ją gyvų individų organizmais, tai 
mes iš karto atsidursime kebliojė padėty. Atskirų valių bus tiek, 
kiek yra atskirų individų. Kurią gi valią mes laikysime socialinio 
asmens valia ir kodel mes laikysime socialine valia būtent šio 
arba šių, o ne kito ar kitų individų valią? 


I. Jono— Jokubo Rousseau indivi- 
dualistinė bendrosios valios teorija. 


l. Žmogaus suvereninės laisvės ir žmonių pa- 
grindinės lygybės sąvoka. 


Ryškiausį ir nuosekliausį bandymą konstruoti socialinio as- 
mens valią individualistiniu metodu mes randame Jono —Jokubo 
Rousseau moksle. Pagrindinius savo konstrukcijos elementus 
Rousseau skolino iš XVII ir XVIII amžiaus t. vad. įgimtosios 
teisės doktrinos, kuria visi žmonės gimstą laisvi ir lygūs, lyg 
žmogaus esmės atomai. Kiekvienas žmogus esąs pilnas ir lais- 
vas vienetas, sui generis mikrokosmos, esąs pats sau centru, pats 
sau viešpačiu. Tai esanti žmogaus gamtos tiesa ir teisė. Žmo- 
nių — vergų nei pavaldinių nesą ir negalį būti. Vergija ir pa- 
valdinybė esančios smurto padarai, prieštaraują gamtos dėsniams 
ir laisvai žmogaus būtybei. Šie padarai niekuomet ir įsiteisėti 
negali. Kad jie ir kažin kiek laiko tęstųsi — jie lieką fakto, o 
ne teisės apsireiškimais, nes teisė negalinti prieštarauti gamtos 
normoms. Vergai, pasiliuosavę nuo priklausomybės savo ponui, 
pavaldiniai, nugalėję tironą ir nugriovę spaudžiančią juos despo- 
tiją, grįžtą į teisėtą padėtį. Individo laisvė esanti žmogaus natu- 
ralinė teisėta padėtis, ji esanti jo suvereninė teisė. Sios teisės 
nei jis pats išsižadėti arba perleisti nei kas kitas iš jo išplėšti 
negalįs. Smurto iaktai nenaikiną ir neliečią pačios teisės. Ši 
teisė esanti pačios gamtos ir žmogaus esmės išvada. Ji nesanti 
jokia įstatymų leidėjo arba valdovo koncesija, jokia kieno nors 
pavesta žmogui privilegija arba dovana. Ji nesanti socialinės 
tvarkos išdava, tuo pačiu nesanti pozitivinės objektyvinės teisės 
padaras Ne valdovas, ne valstybė, ne socialinio bendravimo ga- 
minami įpročiai arba pozytivus įstatymas (lex) teikią žmonėms 
šią jų pagrindinę teisę. Ji kaip tik aprėžianti tiek valstybę, tiek 
patį socialinį bendravimą, tiek valdovo, tiek įstatymo galią. 

Šia prasme žmogus individas esąs suverenas: Žmogaus 
laisvė ir žmonių lygybė tai esą du visos socialinės ir teisinės 
tvarkos pradai. 

(Rousseau — „Gontrat Social“, „Emile“, „Lettres čcrites 
de la montagne“, „Discours sur V'origine de Tinėgalitė parmi les 
hommes*; plg, Rousseau mokslo išdėstymą ir bibliografiją: Esmein 
„Elements de Droit Constitutionnel“, 1921 m., I t. 274 — 291 
pusl., Duguit, „Traitė de Droit Constitutionel“, 1921 m., I t. 
428 — 434 pusl., Jelinek „L'Etat moderne et son droit“ pran- 
ūzų vertime, 1911, I t, 334 — 343 p., Georgas Sorel „Les illu- 

sions du progres“, 1921 m., 92 — 108 pusl., Yves Guyot „La 
Dėmocratie Individualise“, 1907 m., 37 — 42 p.). 


2. Zmogaus suvereninės laisvės ir žmonių ly- 

gybės suderinimas su valstybinio pobūdžio s0- 

cialiniu bendravimu: visuomeninės sutarties 

(contrat social“), tautos, tautos suverenumo 
sąvokos. 


Kaip ir kitų naujojo socialinio mokslo sąvokų daugybė, šis 
žmogaus - individo suverenumo dėsnis buvo viduramžio ir jo 
mokslo įkvėptas naujosios gadynės žmonijos sąmonei. Suvere- 
ninis individas — tai anarchijos pradas. Bet kaipgi šią anarchiją 
suderinti su valstybinio pobūdžio socialiniu bendravimu, kuris 
turi remtis valdžia ir pasidavimu jos įsakymams? 

Rousseau buvo ne pirmas, kuris bandė nustatyti šiam su- 
derinimui tam tikrą formulą. Prieš jį tai bandė padaryti teori: 
joje ir įgyvendinti praktikoje įvairios reformatų sektos, 0 moksle 
tai pasireiškė visoje eilėje rašių, kurių tarpe ypatingos domės 
yra reikalinga anglų filosofo Lock'o teorija. Bet ryškiausiai tai 
yra padaręs Rousseau -- ypač savo garsiajam rašte „Contrat 
Social“. Rousseau įdėjų įtaka buvo vienu rimčiausiųjų naujos 
t. vad. demokratinės ideologijos veiksnių ir tapo galingu įrankiu, 
kuriuo gimstanti buržuazija nušlavė senas valstybines institucijas 
ir pakeitė jas nauja valstybine santvarka, 

Rousseau arba „visuomeninės sutarties“ doktrinos mokslu 
žmonės, būdami laisvi ir negalėdami šios laisvės perleisti nei išsi- 
žadėti, galį šią sągo laisvę Savo nuožiūra ir nusistatymu vykinti, 
kaip jiems patinka, o tuo pačiu galį ir tartis bei dėtis išvien del 
savo laisvės vykinimo bendromis jėgomis. Valstybė ir esanti šio 
l'isvų žmonių susidėjimo padaras. Susivienijimo sutartimi žmonės 
neišsižadėję savo laisvės, — tai iš viso nesą galima, — jie nenus- 
toję savo suvereninės valios ir nepasidavę jokiai svetimai valiai. 
Jie tiktai įsteigę bendrąją valią, kuri esanti ne kas kita, kaip jų 
visų valia. Bendrojoje valioje dalyvaujančios visų žmonių valios; 
tai esąs visų valių susijungimas, laisvas susidėjimas. Bendrąja 
valia ir remiantisi valstybė, bendroji valia ir sudaranti tai, kas 
vadinama valstybės valdžia. Bendroji valia esanti valstybės šei- 
mininkė, jos valdžios vienintėlis šaltinis, Tauta — tai esą visi 
žmonės kurie susijungimo sutartimi virtę piliečiais, gi Tautos Su- 
verenimas — tai esanti visų piliečių bendroji valia. 

>itame mokslė viskas remiasi Suvereniniu individu. Socia- 
linis junginys nesudarąs jokio atskiro nuo individų vieneto, jis 
esąs — individų daugybė, jie visi — bendros sutarties dalyviai. 
Jie visi ir jų kiekvienas lieka socialiniame juriginyj pilnais suve- 
renais, kaipo Tautos Suverenumo dalyviai. 

Tiesa, Tautos suverenumas esąs neskaldomas, jis esąs 
vienas, niekas negalįs jo pasisavinti; bet vis delto, kad ir vienas 

esąs suverenumas, iš tikrųjų, Rousseau mokslu suverenų yra 
daugybė. . 


3. Bendrosios (visuotinos) valios sąvoka. 


Šį vidujinį prieštaravimą tarp Tautos Suverenumo neskaldo- 
mos vienumos ir suvereninių individų daugybės Rousseau s:engėsi 
padengti bendrosios valios dėsniu. Jeigu, pavyzdžiui. kuri nors 
piliečių dalis arba jų dauguma galėtų savo valia viešpatauti ir, 
atstovaudama visumos valią, — Smaugti mažumą, tai tas griau- 
tų visų piliečių pagrindinį įgimtąjį suverenumą, kuriuo einant „vi- 
suomenės sutartimi“ remiąsis ir pats Tautos Suverenumas. Tai 
būtų spaudžiamos dalies arba mažumos vergija, jų pavaldinybė, 
nesuderinama su jų įgimtomis žmogaus teisėmis. Bet iš kitos 
pusės, jeigu mes reikalautume, kad kiekvienas nutarimas, Iiek- 
vienas valdžios aktas būtų visų piliečių vienu balsu priimtas, tai 
būtų lygu pilnai anarchijai; nes kiekvienoje šiek tiek didesnėje 
žmonių grupėje rėiškiasi nuomonių skirtumai ir niekuomet visų 
individualinių valių nusistatymas nėra vienodas. Taigi praktikoje 
pasirodytų, kad Rousseau skelbiamas Tautos Suverenumas yra 
tikcija, negalinti veikti bendrąja visų valia. 

Bet nei balsavimo nei sprendimo balsų dauguma Rousseau, 
iš tikrųjų, neneigė. Tiktai balsų dauguma reiškė pas jį ne tą patį, 
ką mes paprastai suprantam. Jo mokslu, tai nesąs ir negalįs 
būti daugumos viešpatavimas mažumai, — tas prieštarautų ma- 
žumos žmonių laisvei ir jų suvereninei valiai, — o taipogi tai 
nesąs joks reprezentacijos reiškinys, - nes jeigu dauguma galėtų 
be mažumos ir prieš ją atstovauti visumą, į kurią įeina ir ta pati 
mažuma, tai pasirodytų, kad mažumos žmonių valia neturinti tos 
pačios galios, kaip daugumos žmonių valia; o tai prieštarautų 
pagrindinei žmonių — individų lygybei. Taigi čion esą kas kita. 
Dauguma esanti ne visumos atstovė, o bendrosios visų valios lyg 
ekspertė. Ji nustatanti viešpataujantį šioje žmonių grupėje palin- 
kimą; o kadangi visi socialinio bendravimo nariai, kaipo visuo- 
meninės sutarties dalyviai, norį dėtis bendron valion ir bendran 
veikiman, tai jie visi, neišskiriant mažumos, sutinką su viešpa- 
taujančiu palinkimu. Jie visi norį to paties; balsuodama mažuma 
paklydusi, klaidingai manydama, kad jos reiškiamas nusistatymas 
sudarąs viešpataujantį palinkimą ir atatinkąs bendrajai valiai. Iš- 
tikrųjų ji norėjusi dalyvauti bendrojoje valioje. Daugumos nuta- 
rimas išaiškinęs mažumai jos iš karto nesuprastą tikrenybę ir ati- 
taisęs jos klaidą. Pasiduodama daugumos sprendimui mažuma 
nepasiduodanti jokiai svetimai/ valiai, bet grįžtanti į bendrosios 
valios vagą. "" 


4. Diiferenciuotos visuomenės neigimas. 


Rousseau bendrosios valios teorija yra aiškiai dirbtinė ir 
paremta solizmais, kurie gal logikos atžvilgiu yra gana gudriai 

sugalvoti, bet neatatinka psichologinei tikrenybei. Jeigu mes 
imiume rimtai tvirtinti, kad, pavyzdžiui, komunistų arba antikle- 
rikalų mažuma, balsuodama prieš kurį nors buržuazinės partijos 
aiba klerikalų daugumos siūlomąjį įstatymo sumanymą, iš tikrųjų 
tiktai paklydusi bendrosios valios konstatavimu, bet nenorėjusi 
reikšti savo atskiros ir priešingos sumanymui valios, kad ji, pasi- 
duodama dangumos sprendimui, daranti tai nuoširdžiai ir prii- 
manti sprendimą, kaipo savo valios išvadą, — tai mes reikš- 
tume nesąmonę. Aišku, kad kiekviena rimta ir sveika socialinė 
mažuma, nugalėta daugumos sprendimu, neatsisako nuo savo 
nusistatymo, remiamo savo atskira valia, ir jeigu ji daugumos 
sprendimui pasiduoda, tai ne todel, kad jis ją išmokinęs to, ko ji 
prieš tai nesupratusi, o todėl, kad ji negali pasipriešinti nutarimui 
ir jo vykdymo aparatui; bet ji stengsis ir toliau kovoti bei naudo- 
tis progomis savo nusistatymui laimėti. Rousseau mokslo kon- 
strukcijoj bendrosios valios soiizmai yra būtini. Be jų jis nesu- 
gebėtų suderinti suvereninio individo pagrindinės sąvokos su 
socialine Tautos Suverenumo sąvoka. 

Rousseau moksle sofizmai nėra taip aiškiai dirbtini, kaip jie 
mums iškarto atrodo, nes Rousseau teorija nenumato tarp žmo- 
gaus — individo ir valstybės arba tautos — to socialinio tarpo, 
kurį mes vadiname visuomene ir kuris susideda iš daugybės įvai- 
rių socialinio bendravimo padarų. Šioje teorijoje tebėra. atskiri 
žmonės ir jų vienintelis universalus tam tikros teritorijos junginys 
— tauta arba valstybė. Mes gi žinome, kad greta valstybės 
ir jos tautos, kaip valstybės dalyvių — narių visumos, — tų 
pačių piliečių arba pavaldinių tarpe veikia daugybė įvairių kitokių 
socialinių junginių — nacionalinių, bažnytinių, luominių, klasinių, 
įvairių kultūrinių ir t. tt Mes žinome, kad mažuma yra ne viena 
ir ne atsitiktinė, priklausanti tiktai atskirų žmonių pažiūrų, bet 
kad mažumos yra socialinės, kad jos reiškia įvairių pastovių socia- 
linių junginių nusistatymus, kad jos samoningai dalyvauja socia- 
linėje kovoje, kreipiamoje valstybėje į jos valdžią ir jos įstaty- 
mus, ir kad jos nuosekliai siekia tam tikrų socialinių tikslų. Bal- 
suodami valstybėje ar tai rinkimuose ar įstatymų leidime (refe- 
rendumas ir t. t.), piliečiai veikia ne kaipo palaidi atomai, o kaipo 
disciplinuoti socialinių junginių veiksniai, kaipo pastarųjų taip 
Sakant agentai ar organai Su šituo socialiniu apsireiškimu 
Rousseau teorija nesiskaitė. Dėliai jos piliečiai valstybinėje tau- 
toje — tai tiktai žmonės, žmogaus esmės lygūs vienetai — ato- 
mai. Rousseau, ir ypač jo mokiniai Didžiosios Prancūzų Revo- 
liucijos metu buvo linkę neigti bet kurį socialinį žmonių susibū- 
rimą valstybėje ir žiūrėti į jį kaip į neteisėtą sąmokslą prieš 
bendrąją valią ir kaip į neleistiną piliečių lygybės naikintoją. 
Piliečiai tebėsą žmonėmis — individais, piliečių įgimtosios teisės 
esančios individualinėmis teisėmis, gi visuomenė — tai esanti pati 
valstybė. Bet greta valstybės ir jos šeimininkės — tautos, kai- 
po piliečių individų visumos, — neturėtų būti jokios kitos visuo- 

menės. Bedroji valia — visųpiliečių valia tegalinti būti viena 
Atskirų grupių valioms nesą vietos. Viso socialinio valstybinio 
bendravimo pagrindan dedama individualinės žmonių — piliečių 
subjektyvinės teisės, o ne socialinė teisė. Sąjungos teisės, kuri 
mūsų laikais yra įrašoma kaip viena pagrindinių taip vad. piliečių 
teisių į kiekvieną demokratinę konstituciją, mes nerandame gar- 
siosiose žmogaus ir Piliečio Teisių Deklaracijose. 

Individualistinė teisės ir valstybės (tautos) koncepcija, išvys- 
tyta Rousseau doktrinoje, taip giliai paveikė į visas naujosios 
gadynės demokratijos sąvokas ir teisės institucijas, kad t. vad. 
buržuazinė demokratinė valstybės sutvarkymo srovė, nors ji šian- 
dien nebesilaiko visų. Rousseau doktrinos tezių ir iš viso toli nužengė 
nuo savo pirmtakūnų ir steigėjų pažiūrų, vis delto ir iki šiol 
nenusikratė nuo ryškiausių individualistinio pobūdžio pradų, kuriais 
ji tebesistengia remti valstybės konstrukciją. Kartais šie indivi- 
dualistinio pobūdžio pradai aiškiai prieštarauja naujoms demo- 
kratijos priimtoms palaikomoms teisės institucijoms, bet vis delto 
jie tebėra dirbtinai derinami prie tų institucijų ir kenkia pilnai 
joms išvystyti bei nuosekliai jų vaisiams naudoti. 

Individualistinė Rousseau ir jo pasekėjų koncepcija, remiama 
žmogaus įgimtosios teisės ir žmogaus valios suverenumo idėjomis, 
buvo istoriskai pilnai pateisinama politiškos kovos reikalais. Jos išva- 
dos buvo kreipiamos į kovą prieš feodalizmo liekanas, prieš luominį 
visuomenės sutvarkymą ir prieš absoliutinę monarchiją, kuri, atli- 
kusi savo istorinį uždavinį, gresė valstybės veikimo tunkcionalinę 
esmę iškreipti. siuo atžvilgiu individualistinė demokratinė Rous- 
seau doktrina buvo savo laiku naudinga ir rimtai prisidėjo prie 
valstybės ir bendrai visuomenės paliuosavimo nuo tų praeities pa- 
darų, kurie jau buvo išsigyvenę ir iš naudingų socialinio bendra- 
vimo veiksnių jau buvo virtę jo engejais ir parazitais. Ji užsi- 
tarnavo garbingo lapo socialinėje mūsų civilizacijos istorijoje, bet 
savo keliu ji paliko ateičiai tam tikrą sąvokų bagažą, kuris pats 
nevisuomet yra patogus naujiems socialinio bendravimo reikalams 
bei jo galimoms formoms ir teisės institucijoms, o nuo kurio at- 
sikratyti nevisuomet yra lengva. Ė 


5. Reprezentacijos neigimas Rousseau mokslu: 
tiesioginis bendrosios valios pasireiškimas. 


Nesunku yra pastebėti, kad, einant Rousseau demokratinės 
doktrinos sąvokomis, netenka kalbėti apie socialinių vienetų at- 
stovavimą reprezentacijos metodu. Jeigu socialiniu vienetu — 
valstybė — yra visi šio bendravimo dalyviai ir jeigu šio vieneto 
valia esanti bendroji visų individų piliečių valia, kaipo visų realių 
individualinių valių susidėjimas arba susijungimas, tai, žinoma, 
ši valia galinti ir turinti pati be:arpiškai reikštis. Nėra jokio pa- 
grindo, kad ši valia būtų kieno nors reiškiama už kitus, vadinasi 
— už visus piliečius, jų vietoje, lygiai taip pat; kaip nėra jokio 

pagrindo, kad privatinių (civilinės teisės) santykių srity pilnametis 
sveiko proto ir sveiko kūno lizinis asmuo negalėtų pats rūpintis 
savo reikalais ir vykdyti pavęstosios jam teisės, o būtinai priva- 
lėtų pasiduoti kieno nors globai. Kaip civilinių santykių srity as- 
muo yra reikalingas globos tada, kada jis pats reikšti savo valios 
ir sąmoningai tiksliai veikti negali, taip ir socialinis vienetas — 
juridinis asmuo — būtų reikalingas reprezentacinio atstovavimo 
tada, kada jis pats savo valios reikšti negalėtų. Kodei gi jos ne- | 
galėtų reikšti visi piliečiai, kurių kiekvienas sudaro gyvą organiz- 
mą ir turi realią, dargi suvereninę valią? Taip, kaip yra Rous- 
seau konstruojama bendroji valia, reiškianti Tautos Suverenumą, 
— ji tegali reikštis betarpiškai, be jokios pavaduojančios ją re- 
prezentacijos. 

inoma, ir Rousseau moksiu nesą reikalo, kad būtinai 
kiekvienas valstybės funkcijos aktas būtų padarytas visų piliečių 
betarpiškai; jie — arba jų suvereninė bendroji valia — galinti 
tam tikrus veiksmus pavesti tam tikriems agentams — taip vadi- 
namiems valdininkams (prancūziškai: „agents“, „coimmis“), kurie 
veiksią bendrosios valios kontroliuojami ir jai atsakingi. Jie 
— bendrosios valios agentai, priklausomieji valdininkai, — nepa- 
vaduosią piliečių, nepakeisią tikro šeimininko — suvereno, bet 
tebeveiksią jo įsakymu, jo „imperatyvu.“ Kaip pilnametis sveiko 
proto asmuo nėra verčiamas atlikti visus savo reikalus betarpiš- 
kai, 0 gali skirti įvairiems savo turto ir reikalų darbams savo tar- 
nautojus, darbininkus, įgaliotinius, atstovaujančius jį tam tikru 
įsakymu arba mandatu, taip šiais patarnavimais galinti naudotis 
ir bendroji valia, skirdama valdininkus. Be jų ji, žinoma, ir ap- 
sieiti negalėtų, nes negi galėtų visi piliečiai in corpore atlikti 
kiekvieną valdžios funkciją, kiekvieną atskirą administracijos aktą. 
Bet šie agentai, veikdami bendrosios valios imperatyvu, neturi 
galios patys šią bendrąją valią reikšti, nes jie neturi suverenumo; 
suverenuimas esąs neperleidžiamas, jis negalįs būti ir atstovavimu 
vykinamas; atstovavimas mandatu neuzurpuoja atstovaujamojo 
suverenumo, nes galutinas sprendimas vis delto priklauso atstovau- 
jamam, kuris ir patį mandatą atšaukti gali, bet su reprezentaciniu 
atsovavimu, pavaduojančiu atstovaujamąjį, pastarojo suvėrenumas 
esąs nesuderinamas. 

Todel Rousseau mokslu nesą galima perkelti į valdininkus 
arba į piliečių renkamus tautos atstovus sprendžiamoji valdžios 
galia, būtent bendrosios valios galia. Bendrosios valios apsirei- 
škimu esąs įstatymas. Pastarojo vykinimas galįs būti pavestas 
tam tikriems agentams - valdininkams, — tai net esą būtina; 
bet įstatymų leidimas turįs būti pačiai tautai — visiems piliečiams 
— Tėzervuotas. Šiuo atžvilgiu niekas piliečių pakeisti negalįs. 

Sia prasme Rousseau mokslas griežtai reikalauja tiesioginio 
valdymo. Anglijos padrlamentarinė tvarka, kuria įstatymų leidime 
būtinai dalyvauja piliečių išrinktieji Žemesniųjų Parlamento Rūmų 
atstovai, pakeičią rinkikus, — Rousseau pažiūromis nesanti lais- 


vės tvarka, atatinkanti įgimtajai teisei ir tautos suverenumui. 
Jeigu Anglijos piliečiai maną, kad jie esą laisvi, tai jie klysta: 
“jie esą laisvi, jie esą suverenai tiktai vieną sykį per keletą metų, 
būtent Parlamento atstovų rinkimų metu — balsuodami; bet nu- 
balsavę, jie tuojau nustoją savo laisvės ir patenka į vergiją, nes 
įstatymus leidžia nebe jie, o jų išrinktieji atstovai, kurie nėra jų 
varžomi ir elgiasi savo nuožiūra. 

Rousseau nesipriešina tam, kad įstatymus ruoštų, svarstytų 
ir balsuotų ne patys visi piliečiai savo visuotiname susirinkime 
— šiek tiek didesnėje valstybėje tai būtų ir neįvykdoma, — bet 
piliečių išrinktieji, šiam darbui agentai ar „atstovai“, sudarą 
Parlamentą, Seimą arba bet kaip kitaip vadinamą tam tikrą val- 
džios organą. Jis tiktai reikalauja, kad jų paruoštų įstatymų san- 
kcija, t. y. galutinis sprendimo aktas, kuris paverčia sumanymą 
įstatymu ir suteikia jam privalomos, veikiančios. objektyvinės 
teisės normos galią, — priklausytų pačių piliečių. Čion taip vadi- 
namieji tautos „atstovai“ būtų tiktai tam tikros įstatymų ruošimo 
lunkcijos agentais, jų sudaromas Parlamentas būtų priklausomu, 
bet jokiu būdu ne suvereniniu valstybės valdžios organu, o tiesio- 
ginis valdymas, kaipo betarpiškas suvereninės bendrosios valios 
pasireiškimas, vyktų referendumo metodu. i; 

Ir toji konstitucija, kuri buvo nuosekliausiai sudaryta 
Rousseau doktrinos sąvokų įtakoje, būtent Prancuzų Revoliucijos 
Konvento pirmoji — 1793 metų konstitucija, — t. vad. „monta- 
nijarų“ (anų laikų kraštutinių kairiųjų) valstybinės minties vaisius, 
— kaip tik stengėsi pilnai šitą svarbiausiąją Rousseau doktrinos 
išdavą įgyvendinti: jos sudarytas Parlamentas, visuotinu balsavimu 
renkamas, - „Corps Legislati““, — iš tikrųjų turėjo būti ne 
įstatymų leidimo, o įstatymų projektavimo organu, nes visi jo 
priimtieji „įstatymai“ privalėjo būti pačių piliečių visumos — vadi- 
nasi bendrosios valios — sankcionuojami ratifikacijos referendumu. 
Tiesa, ši konstitucija niekuomet nebuvo įgyvendinta, nes del įvai- 
rių vidaus ir išorinių aplinkybių ji tapo pakeista faktiškaja Kon- 
vento diktatūra, kuria visa valdžios suvereninė galia susikoncen- 
travo kaip tik atstovų, 0 ne piliečių rankose; vėliau ji tapo 
pakeista nauja 1795 m. (Revoliucijos III metų) konstitucija, nebe- 
kartojančia anosios dėsnių. Todel Rousseau doktrinos išdavos 
del tiesioginio valdymo, sukombinuoto su parlamento veikimu, 
liko pilnai neįvykdytos demokratijoje, bet jų nuoseklus, jei ir ne 
praktiškas, tai bent konstrukcinis bandymas rado sau šioje kon- 
stitucijoje vietą ir užsiliko kaip konstitucinis paminklas. Daugiau 
panašių konstitucinių bandymų nebebuvo daryta, nors pradedant 
nuo antrosios XIX amžiaus pusės referendumo idėja ėmė vėl 


stiprėti ir nuolat plėstis naujausiame demokratiniame konsiitucia- | 


niame valstybių tvarkimesi. O Rousseau tėvynėje — Šveicarijoje, 
kurioje istoriškai užsiliko stipriausios tiesioginio valdymo tradicijos, 
— reierendumas kartu su kitomis šio valdymo institucijomis labai 
mažai palieka vietos antrajai demokratinės tvarkos srovei — rep- 

rezentacinei, pagamintai Prancūzų Revoliucijos, ryškiai pakeitusiai 
Rousseau doktrinos dėsnius bei išdavas ir su Prancūzų Revoliu- 
cijos idėjomis pasklidusiai po visą Vakarų Europos civilizacijos 
pasaulį. 

Prie referendumo ir apskritai tiesioginio valdymo mes dar 
turėsime progos "grįžti ir pamatysime, kad šios sąvokos bei insti- 
tucijos nėra būtinai jungiamos su joms teikiamais Rousseau dok- 
trinos pagrindais ir gali pilnai apsieiti be jų. Bet plačių minių 
— ne tiktai žemesniųjų liaudies sluogsnių, bet gal dar labiau 
buržuazinės inteligentijos — sąmonėje Rousseau individualistinės 
koncepcijos elementai su jos bendrosios valios, individualinių 
įgimtųjų teisių ir kitomis' šios rūšies sąvokomis tebera gyvi ir 
tebesivaržo su kolektyviškosios demokratinės koncepcijos elemen- 
tais ir jų reprezentacinės demokratijos padarais, apsunkindami 
įvainų rimtų konstitucinės teisės problemų ir jų tarpe imperaty- 
vinio mandato problemos teigiamąjį išsprendimą. Todel aš ir 
radau reikalinga čion šiek tiek ilgiau sustoti ties Rousseau indi- 
vidualistinės demokratijos koncepcijos dėsniais. 


6. Bendrosios valios kritika: ji neatatinka 
socialinei tikrenybei. 


Visa Rousseau doktrina su visomis jos išdavomis ir visų jos 
padarų sąvokomis laikosi ypatinga bendrosios valios konstrukcija. 
Užtenka, kad mes nustotume tikėję į bendrosios valios, kaipo visų 
individualinių valių junginio, realybę, kad visa jo koncepcija ir 
visa jos doktrinalinė konstrukcija griūtų. O tikėti šiais bendrosios 
valios sofizmais, iš tikrųjų, sunku ir naivu, nes jau ir paviršutinis 
socialinio gyvenimo analizas mums rodo, kad kiekviename socia- 
liniame bendravime yra įvairūs priešingumai ir antagonizmai, įvai- 
rūs kontliktai ir nuolatinė gyva kova, kuri reiškiasi žmonių — šio 
bendravimo dalyvių -— toli graži ne vienodu individualinių realių 
valių nusistatimu, o gilesnis tikslus socialinis analizas mums rodo, 
kad šis apsireiškimas nėra paprasto individualinių valių kaprizo 
vaisius, bet išeina iš to pagrindinio socialinio fakto, kad socialinė 
žmonių deferenciacija yra labai paini ir šakota įvairiomis žmonių 
reikalų kategorijomis ir kad tie patys žmonės, dalyvaudami įvairiose 
savo reikalų tenkinimo funkcijose ir tuo pačiu įvairiuose sociali- 
niuose junginiuose (Iluominiuose, klesiniuose, nacionaliniuose, baž- 
nytiniuose), korporacijose, draugijose ir t. t, įvairiais atžvilgiais 
tai jungiasi tarp savęs tai vėl skirstosi, ir niekuomet jokiame jun- 
giny, jokioje bendravimo formoje, taigi — ir valstybėje — žmo- 
nės nedalyvauja palaidais individais, bet visuomet jie dalyvauja 
organizuoti į tam tikros diferenciacijos ir integracijos bendruomenę. 
O kiekvienas tos bendruomenės socialinis veiksnys, kiekviena jos 
funkcija vyksta tam tikrais savo dėsniais ir tendencijomis, siekia 
Savo atskirų ir kartais griežtai priešingų tikslų, stengiasi paveikti 
kitus junginius, jų tarpė ir valstybę, sunaudoti jų veikimą savo 
k 2 

tikslams arba bent apsidrausti nuo to veikimo nepageidaujamų 
išvadų, — žodžiu, tiek valstybėje, tiek tautoje, tiek bet kurioje 
Žmonių sąjungoje mes matome nuolatinę tikslingą socialinių rei- 
kalų ir veiksnių kovą, kurioje kiekvienam veiksniui rūpi jo tikslų 
laimėjimas, o ne išsvajotas ir ne pasiekiamas visų individualinių 
valių susijungimas Tiktai ligota arba visai nustojusi laimėjimo 
vilties mažuma pasiduoda be kovos daugumos arba iš viso valdan- 
čiųjų stiprių elementų sprendimui ir, išsižadėdama savo nusistaty- 
mo, geruoju sutinka su valdančiųjų valia. Bet ar tai reikštų, kad 
ši valia yra visų — iI nugalėtojų ir nugalėtųjų — bendra valia? 
Aišku, kad ne. 


a Lis 


D. Organinė socialinių junginių ir 
" valstybės teorija. 


1. Dvisocialinių organizmų koncepcijos: 
socialiniai gyviai, psichiniai arba mora- 
liniai socialiniai organizmai. 


Bet jeigu socialinio bendravimo ir jo tam tikro junginio, pa- 
vyzdžiui, valstybės dalyvių ar narių valios nėra vienodos ir 
nesideda į bendrąją valią, kaipo visų valią, tai kuri gi tų įvairių 
priešingų valių bus sprendžiamoji valstybei ir bus kai kurių vadi- 
nama arba iš tikrųjų laikoma jos valia? 

Čion mums tenka išnagrinėti antrą socialinių junginių per- 
sonitikacijos srovę, kuri deda šios personitikacijos pagrindan nebe 
individualistinį, o kolektivistinį metodą. ' Šiuo mokslu, — sociali- 
nių junginių valia nesanti visų individų realių valių junginys nei 
kai kurių jų, privilegijuotų žmonių, valdančių arba daugumos va- 
lia. Socialinis junginys sudarąs atskirą organizmą, turintį savo 
sąmonę ir savo valią. 

Socialinio organizmo sąvoka yra sena. Ją mes užtinkame 
dar Platono moksle; o ir Aristotelis nustato analogiją tarp fizinio 
ir socialinio organizmo. Ji taipogi reiškiasi Bažnyčios moksie. 
Naujesniais laikais jos pėdsakus mes galime susekti taip vadina- 
moje istoriškoje teisės mokslo doktrinoje, kurios žymesniais reiš- 
kėjais buvo Vokiečiuose Savigny bei Puchta. Ši doktrina kilo kaipo 
reakcija prieš griežtos racionalistinės XVIII amžiaus mokslo ir Pran- 
cūzų Revoliucijos išdavas, taip pat kai kuriose filosotijos ir socia- 
logijos srovėse (tarp kitų Schoeifle, Lilienield, Wundt, Herbert 
Spencer, Gumplowicz, Worms ir kt.; plg. Gierke „Das Deutsche 
Genossenschaftsrecht“, 1881, III; Renė Worms „La Sociologie“, 
1921 m., IX skyrius; G. Sorei „Les illusions du progrės“, 

- 1921 m., 238 — 230 pusl.; Gumplowicz „Sociologie et politigue“, 
prancūzų vertimas, 1898 m., 118 — 124 ir 259 — 300 pusl; Je-. 
„ Ilinek, „L' Etat moderne et son droit“, prancūzų vertimas, 1911 
m., I t, 247 — 262 pusl... 4 , 
Kraštutinės organinės teorijos srovės tiesiog identifikuoja 
socialinius junginius su fiziniais organizmais ir laiko juos realiais 
socialiniais gyviais. Ši kraštutinė socialinio bendravimo konstruk“ 
cija yra perdaug dirbtinė ir nedaug sveria rimtame moksle. Rim 
čiau yra vartojama ne socialinių gyviu, o ypatingų psichinių arba“, 
moralinių socialinių organizmų konstrukcija. Šiuo mokslu, žmo- 
nių socialinio bendravimo grūpės turinčios savo atskirą valią, 
savo jausmus ir sąmonę, savo psichines ypatybės. Kaip ir indi- 
20 

vidualiniai žmonės, šie socialiniai organizmai pasiduodą bend- 
riems biologijos dėsniams: jie gimstą, senstą, sergstą, mirštą. 
Tokiu pat organizmu esanti ir valstybė bei tauta. -Šių teorijų. 
kalbama apie „tautos dvasią“, apie „liaudies sielą“, apie „tautos 
valią“, kaip realinės būtybes, virstančias mistiška jėga, kuriai tar- 
naują žmonės reiškėjais ir vykintojais, veikią jos paslaptingu įsa- 
kymu. Nors ši jėga tegalinti reikštis per gyvus žmones, jų darbu, 
bet iniciatyva ir veikimo motyvai, pati valia, priklausą ne jiems, 
o šiai organiškai socialinei jėgai, naudojančiai žmones, grupės 
dalyvius, kaip savo įrankius. Gyvų seek — individų rolė socia- 
liniame bendravime pasidaranti mechaniška, kaip, pavyzdžiui, žmo- 
gaus rankos veikimas fizinio žmogaus darbe. Aišku, kad žmo- 
gaus — rašytojo ranka yra veikliausia medžiaginė jo rašto ga- 
mintoja: visi rašaliniai ženklai ant popieros, iš kurių susideda 
raštas, yra rankos darbo padaryti; tačiau rankos darbas yra gry- 
nai mechaniškas -— ranka veikia tam tikrų organizmo centro jėgų 
iniciatyva. Tai iš tikrųjų nėra rankos darbas, bet organizmo funk- 
cija. Tiesa — socialinis organizmas nesąs visiškai identiškas su 
individualiniu.  Fiziniame individualiniame organizme visos kūno 
dalelės priklausančios tiktai jo vieno; jos neįeinančios kartu į ke- 
lius organizmus; tuo tarpu socialinio organizmo dalelės — žmo- 
nės galį dalyvauti iš karto keliuose socialiniuose organizmuose: 
tas pats žmogus dalyvauja ir valstybėje, ir tautoje, ir luome, ir 
bažnyčioje, ir įvairiuose kituose visuomenės padaruose; kas dar 
labiau stebėtina — keli to paties valstybinio arba, pavyzdžiui, 
bažnytinio organizmo nariai — žmonės — gali dalyvauti kiek- 
vienas kitokiame ir kitas kitam griežtai priešingame kitos rūšies 
socialiniame organizme, pavyzdžiui — du Lietuvos valstybės pi- 
liečiu priklauso dviem kovojančioms tarp savęs socialinėms kia- 
sėms, arba du vienos bažnyčios nariai--dviem priešingom draugijom 
arba dviem priešingom ir kovojančiom tautom. Fiziniame individua- 
liniame organizme tai nesimato. Tiek dalelių, tiek organų padėtis 
nesanti fiziniame individualiniame ir psichiniame socialiniame 
organizme vienoda. Žmogaus organas — ranka — atskiros są- 
monės neturinti; gi socialinio organizmo organas — žmogus 
turįs kiekvienas savo atskirą sąmonę. Veikdamas kaip valstybės 
arba tautos valios organas, socialinio organizmo centro iniciatyva, | 
jis vis delto veikiąs sąmoningai; kad jis ir būtų ne pats sau šei- 
mininkas, o aukštesnės socialinės jėgos vykintojas, jis vis delto 
galįs analizuotį ir suprasti, ką jis darąs, o net ir kodel jis taip darąs. 


2. Reprezentacijos neigimas organinės teo 
rijos mokslo; organų ir funkcijų sąvoka. 


Savaime suprantama, kad ir organinės teorijos dėsniais ne- 
tektų kalbėti apie socialinių organizmų atstovavimą reprezenta- 
ciniu metodu. Kaip ir Rousseau, bendroji arba visuotinoji valia, | 
kaip visų individualinių ir iš esmės suverenių valių visuma, taip 

ir ši socialinio organizmo valia tegali reikštis tiesiog, t. y. arba 
betarpiškai arba per priklausomus agentus jos įsakymu, Jeigu 
organinės teorijos šalininkai imtų tvirtinti, kad esą kitaip, jie 
patys griautų savo teorijos pagrindus. Kaip normalus fizinis 
žmogus yra pats savo valios reiškėjas ir negali būti jokio pa- 
grindo skirti jam globėjas, kai jis pats gali norėti ir veikti, ypač 
jei mes žmogų pripažįstame savarankišku veiksniu teisės srity 
(klasiškos civilinės teisės konstrukcijoje arba viešojoje teisėje, 
renhiamoje įgimtomis individualinėmis teisėmis ir žmogaus — 
individo esminiu suverenumu), taip lygiai nėra galima pakeisti reali 
socialinio organizmo valia bet kokia reprezentacine valia, Tai būtų 
galima padaryti del nesubrendusios valios, reikalingos reprezen- 
tanto, bet ne del realios ir dargi aukštesnės tobulesnės, už indi- 
vidualinę — socialinės valios, o ypač kai šiuo socialiniu organiz- 
mu yra valstybė, auksčiausioji ir galingiausi socialinio bendravi- 
mo forma, viešpataujanti visiems socialinio bendravimo apsi- 
reiškimams, 

Tiesa, socialinio organizmo valios reiškėjais esą žmonės; 
betjie tai esą ne kaipšios valios reprezentantai, pavaduoją ją savo 
valia, o kaip jos organai. Jų valia nesanti savarankiška, ji esan- 
ti tiktai lyg kanalas, kuriuo einanti reali socialinė valia. Tokiu 
pat būdu mes negalime laikyti rankos žmogaus atstove, pavaduo- 
jančia paties žmogaus valią. Socialinės valios reiškimasis per in- 
dividus, to socialinio organizmo narius, — tai nesąs tos valios 
atstovavimas, bet esanti organinė funkcija. 


83. Organinės teorijos kritika; jos dirbtinumas, 
jos vidujiniai prieštaravimai. 

Bet jeigu dirbtinė yra Rousseau individualistinė bendrosios, 
visuotinos valios koncepcija, tai gal dar labiau dirbtinė yra ši 
' organinės socialinės valios koncepcija. Negelbsti čion įvairios 
pataisos ir rezervos, kuriomis jos šalininkai stengiasi ją apginti. 
Jos kraštutinė srovė, laikanti socialines žmonių sąjungas — va,- 
stybes, tautas ir t. tt — socialiniais gyviais, tam tikrais milži!- 
niskais kūnais, — gali veikti primityvių žmonių, žemiausiųjų 

„ intelektualinės kultūros: atžvilgiu sluogsnių vaizduotę, gali ten- 
kinti tuos, kurie sudaro savo sąvokas jausmais ir įspūdžiais, bet 
negali tenkinti rimto ir aukštesnios kultūros proto, netinka moks- 
Ini. Ji jau perdrąsiai veikia fantazija, skolindama sąvokas iš gam- 
tos mokslo — ypač biologijos mokslų — ir nesiskaitydama su to 
mokslo nustatomu šių sąvokų realiu ir tiksliu turiniu. Bet vis 
delto man rodosi, kad ši kraštutinė srovė su visomis savo drąsio- 
mis klaidomis yra bent logikos atžvilgiu rimtesnė už tąją, kuri 
stengiasi įvesti į mokslą moralinių ar psichinių socialinių organiz- 
mų sąvoką. Pastaroji norinti pasiekti tą patį rezultatą, bet neat- 
virai, o taip sakant mokslo „šmugeliu“. Ji neturi drąsos ginti 
tą poziciją, kuri ginklu būtų aiškiai pralaimėta, bet nori ją užlai- 

kyti aplinkiniais keliais. Ji stengiasi ir nenusidėti mokslo rimtu- 
mui ir pasinaudoti tuo, kas yra jos spekuliacijai patogu. Aš 
nesakau, kad tie mokslo vyrai, kurie ėjo šios koncepcijos keliais, 
nebūtų tikėję į šias sąvokas ir būtų sąmoningai nusižengę prieš. 
sąžinę. Aš taipogi neneigiu šios koncepcijos taip sakant politinių 
ir istorinų mokslo nuopelnų: ji, be abejo, atkreipė mokslo domę 
į kai kurias svarbias socialinio bendravimo žymės, ypač į jo tęs- 
tinumą ir jo nuoseklumą, o taipogi į to. nuoseklumo ypatingąjį 
irracionalizmą; šiuo atžvilgiu ji naudingai patarnavo mokslui ir“ 
visuomenei, nukreipdama mokslo analizo vagą nuo XVIII amžiaus, 
individualistinio racionalizmo ir neaprėžtos pažangos drąsių ir 
tuščių pradų į socialinės evoliucijos pradą. Jos gal rimčiausieji 
reiškėjai XIX amžiaus teisės moksle — milžinai Savigny ir Puchta 
— nėra reikalingi mano užtarimo. Vis delto, kaip spekuliatyvinė 
buvo XVIII amžiaus filosofija, kuri vienok gali pasigirti didžiau- 
siais nuopelnais žmonijai, taip spekuliatyvinė buvo ir organinė 
doktrina. Ir vienu didžiausiu jos spekuliacijos „šmugeliu“ buvo 
ši psichinių socialinių organizmų sąvoka, dedama į jų siūlomąją 
socialinę konstrukciją. Nes kas gi tai yra moralinis organizmas? 
Ar yra šiame pasaulyje dvasia be kūno, ar gali būti jausmai ir 
valia in abstracto — be jokio fizinio organiško pagrindo? Ar tai 
neprieštarauja elementariškoms biologijos mokslo sąvokoms? Ga-. 
lima, žinoma, tikėti bet kuo, bet tikėjimo paslapties dogma negali 
pakeisti proto tezių mokslo darbe. Jei gi mes šio psichinio ar 
moralinio organizmo fiziniu realiu pagrindu laikysime tam tikro 
socialinio bendravimo dalyvius — gyvus žmones, kurie ir yra 
šios doktrinos laikomi tų organizmų jausmų, sąmonės ir valios 
veikiamaisiais organais, tai mes neišvengsime ir fizinės tų oganiz- 
mų konstrukcijos ir būtinai turėsime prieiti socialinių gyvių sąvo- 
kos. Kad ši doktrina ir kažin kaip maskuotų tiesioginę socialinių 
gyvių koncepciją, vis delto ši sąvoka turi atsirasti jos moksle. 
Gal ji nenorėta reikšti, gal jąja netikėta tiesiogine prasme, gal 
buvo bona fide manoma išvengti jos, bet tai nėra galima. Todel 
mokslas negali šios doktrinos palaikyti, jis nėgali sankcionuoti 
tezių, kurių pagrinde atsiranda nesąmonė. 

Negelbsti ir kitokios pataisos, pavyzdžiui, tvirtinimas, kad 
tebesąs generalinis - visuotinas - socialinis Organizmas ir kad tokiu 
būdu nesanti socialiniu organizmu bet kuri kiekviena žmonių 
socialinė sąjunga, draugija, apskritai — junginys. Šiuo būtų lyg 
išvengta organizmo sąvokai prieštaraujančios tezės, jog vieno s0- 
cialinio organizmo nariai - Žmonės, dalyvaudami keliose draugijose, 
sąjungose, junginiuose (pavyzdžiui proletaras, katalikas, lietuvis, 
koperatyvo, sporto ir profesinės sąjungos ir be to kelių kitų drau- 
gijų narys), — gali būti iškarto kelių organizmų nariais ir kad. 
tokiu būdu socialiniai organizmai esą susiaugę bendrais nariais 
į kokią tai fizinių organizmų pasaulyje negirdėtą supainiuotą ir 
neskaldomą suaugusių organizmų konglomeratą. Ne visi kolek- 
tyvai būtų organizmais, — jie patys būtų socialinio organizmo 

nariais: Bet koks gi vis delto būtų pats socialinis organizmas + 
. Ar tai būtų visos žmonijos organizmas, kurio nariais ir organais, 
be individų, būtų atskiros valstybės? Bet tarpvalstybinis bendra- 
vimas tebėra mūsų laikais anarchijos stadijoje, — jis neturi val- 
dančio centro, 0 atskiros valstybės vykina savo santykius kompro- 
misi arba karu: argi anarchija yra suderinama su organizmo 
sąvoka, 0 organizmo nariai bei organai argi gali tarp savęs gin- 
čytis, peštis ir kariauti? O gal tokiais organizmais tebūtų atskiros 
valstybės arba kiekvienos valstybės tauta arba visuomenė, kaipo 
visas socialinio jungimosi ir skirimosi (integracijos ir diferenciacijos) 
procesų apsireiškimas. Bet jau nekalbant apie tokios konstrukci- 
jos dirbltinumą, kuriuo vieni socialinio bendravimo padarai yra 
laikomi organizmais, o kitiems tas pobūdis neigiamas, reikia dar 
pažymėti, kad tai ir del kiekvieno atskiro organizmu pripa- 
Žįstamo vieneto nėra rimta: pavyzdžiui, valstybė, kurios sienos 
ir piliečių sudėtis gali būti keičiama karo laimėjimais arba pra- 
laimėjimais, — ar ji šiuo atžvilgiu turi kokią nors analogiją su 
realiu organizmu? ar organizmui galima pridėti nariai bei organai? 
pagaliau, ar galima keisti organizmo konstrukcija, kaip būna kei- 
čiama valstybės konstrukcija ne tiktai „orgniškais“ valstybės konsti- 
tucijos pakeitimais, bet ir perversmais bei revoliucijomis? 

Todel tiek individualistinė bendros-visuotinos valios, tiek orga- 
ninė koncepcija netinka valstybės socialinei konstrukcijai. Jos 
abi kaip tik atmeta reprezentacijos taikymą valstybei: viena griežtai 
reikalauja tiesioginio visų piliečių -suverenų valdymo, rasdama bet 
kokį kitokį valdymą neteisėtu, antra, eidama nuosekliai savo 
dėsniais, iš viso negali ir numatyti kitokio valdymo, kaip tiesio- 
ginis suvereno - socialinio organizmo - valdymasis bei veikimas savo 
organais; čion gal netekių apie valdymą ir kalbėti, nes organizmas 
nesivaldo, o funkcijonuoja. 


IV. Korporatyvinių socialinių vienetų 
arba juridinė organų teorija 
(Gierke, Jellinek): 


1. Socialiniame bendravime tebeveikiančios 
individualinės žmonių valios. 


Kai kuriais atžvilgiais organinei teorijai arba tiksliau sakant 
jos išvadoms yra artima korporatyvinių socialinių vienetų arba 
juridinė organų teorija, kuri išsivystė ypač Vokietijoje ir kurios 
rimčiausiu reiškėju yra garsusis mokslininkas Georgas Jellinek, 
vienas giliausių valstybės ir viešosios teisės tyrinėtojų. Tarp šios 
teorijos reiškėjų mes matome taipogi Gierke, kuris savo klasiškais 
darbais, liečiančiais Viduramžio socialinę struktūrą bei socialinių 
sąvokų ir doktrinų evoliuciją, o taipogi apskritai korporatyvinį 
socialinio bendravimo režimą, rimtai pasidarbavo išaiškinti visuo- 
menės veiksniui viešosios teisės srity. Net ir Prancuzijoje ši 
teorija randa pasekėjų (Michoud). Jellinek — „L'Etat moderne 
et son droit“, prancūzų vertimas, 1911—1913 m., (ypač I t, 
282—296 pusl.); Gierke — „Das Deutsche Genossenschaitsrecht“ 
„La Thėorie de V'Etat et de la corporation dans V'antiguitė et le 
moyen 4ge“ prancūzų vertimas, „Joannes Althusius et le dėve- 
loppement des thėories du droit natural sur Vetai“, prancūzų 
vertimas; Michoud — „La thėorie de la personnalitė morale et 
son application au droit frangais“ — 1906—1907). 


Ši teorija Georgo Jellineko konstrukcijoje aimeta socialinio 
organizmo sąvoką ir nepripažįsta socialinės valios, atskiros nuo 
individų valių.  Nepripažįsta bent šios valios realybės. Ji randa, 
kad reali tebesanti gyvų fizinių žmonių valia, nes joki psichiniai 
veiksniai, joki psichiniai apsireiškimai nesą įmanomi be fizinių 
kūno organizmų. O kadangi atskiro socialinio kūmo nesą, tai 
netenką ir kalbėti apie socialinius organizmus, o tuo pačiu ir 
apie organinę socialinę valią. Tokiu būdu tai, kas yra vadinama 
kurios nors socialinės grupės arba valstybės veikimu, visuomet 
iš tikrųjų esą tam tikrų individų valios veikimu. Ir ši valia esanti 
ne kokios tai aukštesnės valios pasireiškimas per savo organą 
— žmogų, bet tikrai veikiančio žmogaus valia. Jei ką nors daro 
draugijos valdyba arba valstybės valdžia, tai iš tikrųjų realybėje 
— tai esą padarę savo valia tie žmonės, kurie sudaro valdybą 
arba valdžią. Socialinį bendravimą vykiną žmonės — individai 
— ir jie sudarą įvairias šio bendravimo grupes. įvairius sociali- 
nius junginius, kurie atskiros realios buities neturį. Žodžiu, vis- 

kas socialinėje srity remiąsi žmonėmis — individais ir vykstą per 
juos. Bet tai esanti tiktai viena socialinės realybės dalis, vienos 
jos pusės išvaizda, kuri savaime be pagalbos kitų veiksnių ne- 
pajėgtų išaiškinti mums visos socialinės tikrenybės. Nes jėigu 
mes remtumės tiktai individa:s ir jų valia tai mes turėtume arba 
eiti Rousseau bendrosios valios soiizmais, kurie nesą priimtini ir 
kurie be to įvedą perdaug racionalizmo į socialinio bendravimo 
sritį, pavesdami visą socialinį vystymąsi laisvai ir pilnai sąmo- 
ningai suvereninei žmogaus valiai, arba, aumesdami Rousseau ir 
jo mokinių bendrosios valios sąvoką. mes prieitume dar keistes- 
nių išvadų: iš tikrųjų, jei nebūtų jokio pastovaus veiksnio, kuris 
tvarkytų individuaiinių valių reiškimąsi: žmonių tarpusaviame 
bendravime, tai arba šis bendravimas virstų nuolatine chaotiška 
anarchija, arba jis galėtų laikytis kurios nors pastovios vagos - 
tiktai kai kurių stipresnių individų smurtu; šis smurtas ir reikštų 
tai, ką mes vadiname valdžia. 4 


2. Tęstinių socialinių tikslų ir jų funkcijos 
sąvoka. Socialinis jungimasis (integracija) ir 
skirstymasis (diferenciacija). Socialiniai žmo- 
nių junginiai, kaipo funkcionaliniai vienetai 


Bet tai ne smurtas esąs tuo veiksniu, kuris sudaro social:- 
“ niame žmonių - individų bendravime pastovius tęstinius junginius. 
Šiuo veiksniu esąs žmonių jungimosi tikslas arba tikslai. Socia- 
liniai junginiai — bendruomenės, sąjungos, draugijos luomai, 
klasės, tautos, valstybės ir t. t. tuo ir skiriasi nuo atsitiktinio ad 
hoc žmonių bendradarbiavimo, nuo paprastų kelių žmonių arba 
net jų minios susirinkimų arba sueigų, kad jie esą tęstini; kuriais 
nors nuolatiniais, — arba jeigu ne nuolatiniais, 0 besikeičiančiais, 
tai bent pastoviais ir tęstiniais, jų siekiamais tikslais. Tų tikslų 
siekimo vykinimas sudarąs tai kas esą galima pavadinti socialinė 
funkcija. 
Sia prasme socialinių junginių esmė esanti funkcionalinė. 
Socialiniai tikslai, skiriamieji įvairiems reikalams tenkinti, negali 
nesikeisti, nes jie esą nustatomi tiek besikeičiančių Žmonių gyve- 
“nimo sąlygų, tiek pačių bendravimo dalyvių — žmonių sielos 

ypatybių, jų būdo. jų jausmų, jų troškimų ir t. tt Tarp besikei- 
čiančių socialinių tikslų esą pastovesnių ir palaidesnių, pagrindi- 
nių, kuriems nors reikalams, ir tokių, kurie sudarą tiktai pirmųjų 
„išvystymą arba jų pritaikymą, žodžiu — pagelbinių. Jiems besi 
keičiant, 0 šis keitimasis galįs liesti ir pagrindinius tikslus — ne 
viskas jų tarpe būtinai keičiąsis iš karto — ir tokiu būdu jų 
tunkcionalinis žmonių junginys galįs tęstis, prisitaikydamas šiam 
keitimuisi ir nenustodamas savo tęstinio vienumo. Žinoma, kartais 
visas 'unginys galįs žūti del kurių nors išorinių ar vidaus katas- 
“ trojų, nutraukiančių funkcijos veikimą arba pakertančių jos tikslus, 

arba vėl jis galįs išsigyventi pamažu, išnykti evoliucijos keliu 
kartu su savo socialiniais tikslais. 

Visas žmonių socialinis jungimasis bei skirstymasis vykstąs 
šių socialinių tikslų funkcijos organizavimu,. taigi — jos rengimu 
ir tvarkymu. 

Tokiu būdu kiekvienas tęstinis socialinis junginys, kad jis 
ir susidedąs iš daugybės žmonių individų, kurie netirpstą šioje 
masėje ir nevirstą aukštesnio socialinio kūno nariais, sudarąs 
tikslingąjį arba funkcionalinį vienetą. Tai esanti tokia pat realybė, 
kaip ir tai, kad šio vieneto dalyviai visuomet esą ir lieką indivi- 
dais ir kad toji valia, kuria yra vykinama ši socialinė funkcija, 
visuomet esanti individualinė. Socialinio junginio, kaipo funkci- 
onalinio vieneto, personalinė dalyvių sudėtis galinti keistis ir iš tik- 
rūjų ji nuolat keičiantisi: vieni individai iš jo išstoją, mirštą, 
pasitraukią. kiti nauji įstoją, o iunkcionalinis vienetas, kol esą 
vykinama tam tikru tikslu. funkcija, tęsiąsis ir liekąs vienetu. 
Funkcijai vykinti žmonės nustatą tam tikrus metodus, taisykles, 
tvarką. — 


3. Funkcionalinis darbo suskirstymas. Vado- 
vavimas, valdymas — valdžia —ir pasidavimas. 
Valdantieji ir valdomieji (pavaldiniai). 


Darbo suskirstimu šiai funkcijai susidaranti tam tikra funkci- 
jos vykintojų, t. y. šio vieneto dalyvių diferenciacija: kai kurių 
žmonių valia virstanti vadovaujančia; jai. pasiduodą kiti funcijos 
dalyviai. Tai gali vykti geruoju — sutarimu, susidėjimu, gali ir 
smurtu arba bet kuriais žmonių įtakos ir autoriteto dėsniais 
Vadais gali virsti galingesnieji, stipresnieji, drąsesnieji, turtinges- 
neji, senesnieji, gabesnieji, turį daugiau prityrimo arba Žinių, 
naudingesnieji, labiau už kitus gerbiamieji žmonės. Pagaliau, 
vadovavimas galįs priklausyti ir ne tam tikriems atskiriems žmo- 
nėms, o junginio dalyvių visumos daugumai, jų didesniam skaičiui, 
— anoniminiam skaičiui, kurio sudėtis nėra išanksto pažymėta ir 
pasireiškia ad hoc, balsavimo daviniais, besikeičianti kiekvienu 
balsavimu; taip vyksta demokratijos valstybėje, ypač tiesioginės 
demokratijos, arba draugijose, kurios valdosi visuotinais narių su- 
sirinkimais. 

Del šios teorijos išdėstymo man nerūpi tiksliai nagrinėti visi 
būdai ir metodai, kuriais organizuojasi vadovavimo ir viešpatavimo 
fenomenai socialiniame žmonių bendravime, o tame tarpe ir val- 
stybėje. Iš kokių pagrindinių socialinių junginių išsivystė valstybė 
—'ar iš šeimos ir genties, ar iš tautos, ar iš tam tikrų ūkio vienetų, 
ar teritorinių socialinių padarų, ar iš gynimosi, grobimo arba 
kulto socialinių junginių, ir kaip susidarė jos valdžia, kurios 
konstrukcija įvairiose valstybėse ir įvairiose tos pačios valstybės 
evoliucijos ir bendrosios civilizacijos laipsniuose keitėsi ir tebesi- 
keičia, — to mes čion nesvarstysime. - 

Mums užtenka pareikšti, kad kiekviename socialiniame jungi- 
ny, kurio dalyviais šios teorijos mokslu visuomet esą žmonės 
individai nenustoją savo individualybės ir nevirstą socialinio „orga- 
nizmo“ dalelėmis, ir kuris sudarąs funkcionalinį tam tikrų tęstinų 
socialininų tikslų vienetą, visuomet reiškiasi vadaujanti valia arba 
valdžia, kuri stovi šios funkcijos vykinimo pryšaky ir tvarko ją 
bei veda jos reikalus. Juo platesni esą socialinio junginio tikslai, 
juo painesnė esanti jo vykinamoji funkcija, juo daugiau ji reika- 
laujanti įvairaus darbo. Tada funkcijos tvarkymas ir vedimas 
reikalaująs didesnio skaičiaus žmonių, kurie, kol tęsiasi funkcijos 

“ vienumas, veikia vienu planu po viena vadovybe ir sudarą visą 
funkcijos veiksnių arba socialinio junginio valdybos— valdžios — 
sistemą. Pagaliau, visi socialinio junginio dalyviai šiokiu ar tokiu 
būdu, pasiduodami funkcijos vadovybei — jos valdybai, valdžiai, 
“dalyvaują jos vykinime. Šiaip funkcionalinio darbo suskirstymu 
vykstanti kiekviename socialiniame junginy — ir valstybėje vadų 
arba valdančiųjų ir valdomyjų (pavaldinių) diferenciacija. 


4 Visuomenės problemos išsprendimas ir jos 

suderinimas su valstybės problema šios teori- 

jos dėsniais. Organinės ir bendrosios valios 

teorijų nesugebėjimas išspręsti visuomenės 
: problemą. 


Tą apsireiškimą, kurio nepajėgė išspręsti socialinių organizmų 
doktrina, būtent, kad tie patys žmonės gali dalyvauti iš karto 
keliuose socialiniuose junginiuose, o net ir patys socialiniai jun- 
giniai gali kartais dalyvauti kituose junginiuose, sudarydami tai, 
kas yra vadinama „status in statu“ (pastarąjį apsireiškimą laikė 
neleistinu ir neteisėtu ir invidualistinė bendrosios valios doktrina, 
matydama jame sąmokslą prieš bendrąją valią, ir griežtai su juo 
kovojo),—yra šios fiunkcionalinių vienejų teorijos dėsniais visai nor- 
malūs, aiškūs ir teisėti. Žmonės nepasiduodą socialiniams junginiams 
kūnu ir dvasia, jie netirpstą juose, kaip filosofo Hobbes'o doktri- 
nos baisiojoje valstybėje — Leviatone, praryjančiame visus savo 
pavaldinius ir paverčiančiame juos, savo vergais. Jie tebesą šio 
iunkcionalinio junginio dalyviais, funkcijos vykinimo, darbo na- 
riais tiktai šio vykinimo ribose, t. y. ribose tų socialinių tikslų, - 
kurie yra šio junginio reiškiami. Ribose gi kitų savo reikalų, 
tenkinamų socialinio bendravimo priemonėmis, žmogus, dalyvau- 
jąs aname funkcionaliniame socialiniame junginy, galįs dalyvauti 
ir kitame. Todel visai esą suprantama ir naturalu, kad valstybės 
"pavaldinys galįs kartu priklausyti, pavyzdžiui, ir bažnyčiai, nors 
pastaroji būtų pilnai nuo valstybės atskirta, arba kad vienos 
bažnyčios nariai priklausytų, pavyzdžiui, dviem kovojančiom tau- 
tom. Už tai būtų nelogiška, kad vienų tų pačių arba tos pačios 
rūšies socialinių tikslų funkcijos ribose žmogus galėtų priklausyti 

iš karto dviem socialiniam junginiai, pavyzdžiui —dviem bažny- 
čiom arba dviem valstybėm, dviem tautom. ' 

Pagaliau, tų pačių žmonių dalyvavimas keliuose socialiniuose 
junginiuose kartu su tuo faktu, kad tame pačiame junginy daly- 
vauja žmonės, kurie kitu savo socialiniu veikimu gali priklausyti 
dviem kitas kitam priešingiem junginiam, — aiškina mums tą 
socialinę tikreny..ę, kurią mes nuolat randame, o kurios negalėjo 
suprasti ir išaiškinti bendrosios valios doktrina, linkusi todel nei- 
gti ir slopinti šią tikrenybę. Iš tiesų, jeigu socialinis junginys 
būtų padaru tokios visuomeninės sutarties, kuria laisvi ir suvereniai 
žmonės būtų nutarę susijungti ir dėtis savo valia į bendrą visuo- 
tiną valią, tai visi turėtų norėti to paties; kelių visuotinų valių 
tų pačių žmonių tarpe negali būti; taip pat greta visuotinos 
valios nebelieka vietos jokiai atskiros grupės valiai, nes tos grupės 
nariai arba dalyvaus bendroje valioje ir tada, žinoma, nebebus 
jokios atskiros grupės valios, arba jie eis prieš bendrąją valią 
irtuo pačių nusidės Tautos Suverenumui ir išsiskirs iš pagrindimo 
socialinio junginio, nebėdalyvaudami bendroje valioje. Kadangi 
bendroji valia esanti suverenė, ji tegalinti būti viena ir visuotina 
bent tam tikram aprėžtam žmonių skaičiui. Tebesą individai su 
savo įgimtomis subjektivinėmis teisėmis ir suverenėmis valiomis 17 
betesanti viena jų visų bendroji valia, savaime iš esmės suverenė, 
neskaldomoji, neperleidžiamoji ir nenutraukiama, kuria ir remian- 
tisi visuomenė arba žmonių „socialinė padėtis („status civilis“). 
Ta žmonių visuma esanti tautu, o jos socialinė būklė — valstybė. 
Tokiu būdu valstybė ir visuomenė esančios tas pats, ir greta jos 
negali būti toleruojama jokia kita visuomenė, joks statūs in statu. 
Einant klasiškąja suverenumo, kaipo bendrosios valios, lormula 
— „Suverenumas“ priklausąs tautai, — jokia tautos dalis nei 
joks individas negali „pasisavinti jo vykinimo“ (1789 m. Žmogaus 
ir Piliečio Teisių Deklaracijos formula). 

Kadangi šios doktrinos socialinė funkcija — nes, iš tikrųjų, 
kiekviena doktrina taipogi „esti Iunkcionalinė — buvo, tarp ki- 
ta ko, nušluoti feodalizmo ir korporatyvinio viduramžio socialino 
sutvarkymo liekanas ir padaryti senosios visuomenės tabulam ra- 
sam naujai gimstančiai buržuazinei visuomenei įsikurti, tai šiai jos 
funkcijai valstybinės visuomenės neigimas valstybės ir jos tautos 
tarpe buvo, be abejo, naudingas ir nuoseklus. Joki luomai, jokios 
bendruomenės, jokios korporacijos nei profesinės sąjungos nebe- 
turėjusios skirti žmogaus individo nuo tautos ir valstybės. Tei- 
sėti tebuvę: individai ir jų viena neskaldomoji visuma — visuo- 
menė: tai tauta ir jos formalinis reiškinys — valstybė, o tarp šių | 
dviejų kraštutinių veiksnių — individo ir visumos — tuštuma, — 
jokio socialinio tarpo, jokių socialinės integracijos ir diferenciaci- * 
jos padarų. 

Kad ir buvo daroma išimtys, pavyzdžiui, šeimai, kaip ypatin- 
gai „societatis demesticae“, neprarijamai šios visuotinos visuo- 
menės ir netirpstančiai tautoje bei valstybėje, — tai šios išimtys 

buvo siaurinamos ir aprėžiamos kiek tik galima. Jeigu, pavyz- 
džiui, iš pagrindinės sąžinės laisvės buvo daroma tikėjimo ir jo 
reiškimosi kultu laisvės išvada, kuri tarp kitų laisvių tapo įrašyta 
į žmogaus ir piliečio teisių katalogą, tai iš kitos pusės, einant 
bendromis doktrinos sąvokomis, liečiančiomis visuomenę, būtų ne- 
nuoseklų ir pavojinga leisti laisvai reikštis šio kulto būtinoms 
organizacijoms — bažnyčioms, esančioms iš esmės atskirais so- 
cialiniais junginiais, kaip ir naikinamieji luomai, korporacijos, 
profesinės sąjungos. Bažnyčios nemažiau už anas sudaro valsty- 
bėse status in statu. Jų gyvavimas ir veikimas taip pat prieš- 
tararauja bendrosios valios sąvokai, kaip ir kitų visuomenės pa- 
darų gyvavimas. Ir ką gi mes iš tikrųjų matome? Ar šių bend- 
rosios valios ir visų jos išvadų sąvokų vykintoja — Didžioji Pran- 
cūzų Revoliucija — gerbė kulto ir jo socialinės Organizacijos — 
bažnyčios — laisvę nors tiek, kiek bent de jure, jeigu ne de fac- 
to, gerbia ją Sovietų Rusija? Ar ji pasitenkino vienintelia šios 
laisvės nuoseklia įvykinimo forma — bažnyčios atskyrimu nuo 
valstybės? Ne — ji kovojo .su Romos Katalikų bažnyčia, kaipo 
nepriklausoma kulto organizacija, ji stengėsi pakeisti ją valstybi- 
ne — tautine — bažnytine organizacija; iš kitos gi pusės, ji darė 
bandymus sudaryti ypatingą valstybinį Žmogaus Proto Dievės 
kultą, pavaduodama juo Dievo kultą, o florealio 18 d. dekretu 
Robespierre skelbia: „Prancūzų Tauta pripažįsta auksčiausios Es- 
mės egzistavimą „ir dvasios wemirtingumą“. Bendrosios valios 
dekretas dogmatiškai nustato tikėjimo tezę! O jeigu taip sako 
Suverenė bendroji valia, — nes valdžia esanti jos organas, — tai 
argi gali kitaip pasisakyti kuri nors piliečių grupė? Bažnyčių lais- 
vė negalėtų būti nuosekliai palaikyta bendrosios valios režime. 
Jeigu bendrosiosios valios režime būtų galima pamanyti apie 
žmonių jungimosi laisvę, tai gal tiktai tose srityse, kurios palie- 
"kamos individų nuožiūrai ir kurios esą sudaro jų „įgimtųjų“ tei- 
sių reiškimąsi bei vykinimą, ypač — ekonominėje srity? Dar se- 
nieji Romėnai greta šeimyninio tvarkimosi laisvės („jus connubii“) 
statydavo ekonominio tvarkimosi laisvę (jus commercii). Tą pa- 
čią mintį reiškė ir bendrosios valios vykintojai, įrašydami į žmo- 
gaus pagrindinių teisių katalogą nuosavybės teisę ir asmens lais- 
Vę su darbo ir prekybos laisvėmis, kaipo anų elementais. Tai 
turėjo reikšti, kad žmogus esąs pats savo darbo ir veikimo šei- 
mininkas ir kaipo toks jis naudojąsis savo darbo vaisiais ir tvar- 
kąs savo ūkio gyvenimą savo nuožiūra. Niekas jam negalįs įsa- 
kyti, kaip jis turįs veikti savo reikalais. Nuosavybė nesanti pa- 
vesta žmogui šocialinė funkcija, kaip mokina mūsų gadynės de- 
mokratija ir kaip jau kartais ji mūsų laikais net valstybės konsti- 
tucijose yra formuluojama (1919 m. Vokietijos Konstitucijos 153 
str.) šiuo pakeisdama savo senąją Romėnų „proprietatis“ sąvoką. 
Nuosavybė, kaip ir darbas, kaip ūkis, esanti žmogaus asmens, 0 
ne visuomenės elementas, ji esanti asmeninė, privatinė. Žinogus 
naudojąsis nuosavybe ne kaip visuomenės narys, ūkis esąs jo, 

jam gi tuo pačiu priklausanti ūkio srity iniciatyva. Šiuo remian- 
tisi ir prekybos, pramonės bei profesijos laisvė. Esą visuomenė 
kaip tik tam ir steigiama bendrąja valia, kad ji apsaugotų šią 
asmens laisvę, o tarp kita ko ir žmogaus asmens turtą ir inicia- 
tyvą jo veikimo srity, o visai ne tam, kad ji pavaduotų žmogų ir 
perimtų jo iniciatyvą, pavergdama žmogų ir padarydama jį savo 
įrankiu. Taigi ar bent šioje srity neturėtų būti žmonėms palikta 
jungimosi laisvė jų ūkio tikslais? Bet mes matome, kad ir čion 
jungimosi ir draugijų laisvė aprėžiama arba net tiesiog neigiama. 
Štai 1791. VII. 14 — 17 d. įstatyme (taip vadinamoji „loi Chape- 
lier“) mes skaitome: 

„Visiems piliečiams turi būti leidžiama rinktis; bet negalima 
vienos profesijos piliečiams leisti rinktis jų neva bendrų interesų 
vardu. Valstybėje nėra dabar korporacijų, tebėra kiekvieno žmo- 
gaus asmens interesas ir visuomenės interesas — nieko daugiau, 
Niekam neleidžiama įkalbinėti piliečiams dar koks tai ypatingas 
(tarp šių dviejų) interesas ir traukti jie nuo bendro reikalo, keliant 
korporatyvinę dvasią.“ 

„Jeigu prieš laisvės ir konstitucijos dėsnius, bendros pramonės 
profesijos ar užsiėmimo piliečiai imtų daryti tarp savęs sąmokslus, 
kad solidariai atsisakytų arba vykintų tiktai už tam tikrą mokesnį 
savo profesiją ar darbą, tai toki sąmokslai skelbiami neteisėtais, 
nukreiptais prieš laisvę bei teisių deklaraciją ir neturinčiais galios“. 

Taigi ir šioje srity tarp individualinės ir bendros visų individų 
valios negali būti jokio tarpo. Žmonės suskirstomi iki galui ir 

" suskaldytos visuomenės vietoj paliekama individai — atomai. Vie- 
nintelė visuomenės forma — atomų visuma — tam tiktai leidžiama 
ir sudaroma, kad saugotų šia 'atomizaciją ir apdraustų ją nuo 
gresančio jai socialinio žmonių jungimosi pavojaus. 


Žodžiu, socialinė diferenciacija, įvairių junginių visuomenė, 
tai esąs priešas, kuris tenka naikinti. Tai esanti nekenčiamos 
aristokratijos šmėkla. 

Kitaip ir negalėjo elgtis individualistinės bendrosios valios 
nuoseklūs vykintojai. Ir daug reikėjo pakeisti demokratijos sąvo- 
koje, kad pagaliau būtų jos pripažinta ir sankcionuota draugijų ir 
sąjungų laisvė, kurios nenorėję pripažinti Žmogaus ir Piliečio 
Teisių skelbėjai- 

Gi doktrina, neigianti diferencijuotą visuomenę, be kurios, 
iš tikrųjų, ir valstybė negali būti suprantama, netinka mokslui ir 
nepajėgia socialinio bendravimo problemos išspręsti: Funkcionali- 
nių korporatyvinių vienetų teorija šį klausimą sprendžia lengvai, 
patenkindama socialinės realybės reikalavimus. Ji net tiesiog 
remiasi socialine diferenciacija ir laiko pačią valstybę šios dife- 
renciacijos (ir paralelios pastarajai integracijos) -- padaru, Ji 
pasiekia tai, nesinaudodama nei bendrosios valios nei socialinio 
organizmo fikcija. 

5. Juridinė valstybės personifikacija. 
Korporacijos, organų, kompetencijos *sąvokos. 


Bet jeigu psichinės ir socialinės žmonių bendravimo padarų 
visuomenės, o tuo pačiu ir valstybės esmės aiškinime ši teorija 
laikosi iudividualinės valios realybės, nesinaudodama bendrosios. 
visų individų valios sąvoka, o socialinių vienetų konstrukciją jį 
pasiekia tęstinių tisklų ir jų furikcijos sąvokomis, nesiskolindama 
biologinių organizmo sąvokų, — tai juridinėje šių socialinių jun- 
ginių konstrukcijoje ji yra artima organinei teorijai. 

Ji randa, kad teisės atžvilgiu“šis žmonių socialinis junginys, 
kaip tam tikrų tęstinių socialinių tikslų funkcionalinis vienetas, 
kuris nepareina nuo nuolatinio individų keitimosi, esą tegalima 
konstruoti kaip asmuo. Be šios personifikacijos tai būtų daugybė 
atskirų santykių tarp valdančiųjų ir valdomųjų; daugybė, kurioje 
išnyktų vieneto sąvoka ir kuri todel neatatiktų tikrėnybei. Visi 
valdančiųjų ir valdomųjų darbai funkcionalinio junginio ribose 


. esą funkcionalinio dėsnio suvienijami, lyg būtų vieno asmens, 


vieno organizmo, vienos valios pasireiškimu. Tai sudarą juridinę 
korporatyvinę valstybės ir kitų sutvarkytų socialinių junginių, jų 
tarpe ir žmonių steigiamųjų draugijų, esmę. 
Konstruojamai, kaipo asmuo — juridinis asmuo — valstybei 
tenka pripažinti juridinė valia. Tokiu būdu valdančiųjų ir jų 
agentų veikimas teisės atžvilgiu laikomas ne jų individualiniu, 
bet pačios valstybės veikimu, reiškiančiu jos juridinę valią. Šia 
prasme visi valdą ir valdininkai nuo aukščiausiųjų lygi žemesniųjų 
sudarą savo vykinamos valstybinės iunkcijos srity valstybės juri- 
dinius organus, kuriais ši funkcija realizuojasi. Kaip juridinio 
asmens organai, lygiai kaip fizinio organizmo organai, jie patys 
jokios savo viešosios asmenybės neturi, o tuo pačiu nesą ir negalį 
būti jokio teisės santykio tarp jų ir juridinio valstybės asmens. 
inoma, tie patys žmonės, kurie dalyvauja valstybės darbe, kaipo 
jos organai arba tų kolegialinių organų nariai, galį turėti ir turį 
savo asmenybę, kaip valstybės pavaldiniai, savo bendrų pilietinių 
teisių srity, bet savo viešajamę valstybiniame valdžios darbe jie 
asmenybės neturi. Jie veikią vasltybės vardu ir valstybės valia, 
valstybės teisėmis. Kaip negalį būti jokio juridinio santykio tarp 
valstybės 1r jos organo, taip negalį būti tokio santykio ir tarp dviejų 
jos organų, kurie abu veikią viena valstybės juridine valia ir neturi 
savo atskirų dviejų asmenybių. Visi "valstybės organai tirpstą 
viename bendrame: valstybės asmeny, vienoje jos valioje, visi 
organų santykiai tirpstą vienoje valstybės subjektyvinėje teisėje ir 
neturį jokio savo juridinio pobūdžio. Todel negalį būti jokio 
teisės ginčo, jokios sutarties nei teisės kompromiso tarp dviejų 
organų. 3 
Iš tikrųjų, einant šios juridinės konstrukcijos dėsniais—būtų 
klaidinga arba bent netikslu sakyti, kad organas ką nors veikiąs, 


-Tavyzdžiui, parlamentas leidžiąs įstatymus, ministerių kabinetas 

valdąs, administruojąs: tai valstybė veikia savo organais, tai ji 
leidžia įstatymus per savo parlamentą arba valdo per savo minis- 
terių kabinetą; lygiai kaip žmogus rašo knygą arba kalba — ži- 
noma, jis rašo tą knygą savo ranka, jis kalba savo gerkle, savo 
liežuviu, savo lūpomis, bet netektų sakyti, kad knygą parašė ne 
žmogus, o jo ranka ir t. t. ' 


Kai kurie šios teorijos kritikai (pav. tapęs komunistinės val- 
stybinės doktrinos gynėju prof. Jelistratov — „Očerk Administrativ- 
nago prava“ 40—41 pusl: nurodo, kad teisės santykių tarp or- 
ganų neigimas, kurį skelbia šį teorija, prieštaraująs teisėtumui, ir 
sako, kad valdžios nuožiūra, pasmerkta santykiuose tarp valdan- 
čiųjų ir piliečių, šiuo mokslu esą atgaivinama ir pateisinama pa- 
čiame personifikuotos valstybės tarpe („v niedrach“). Man rodos | 
— šis priekaištas nėra rimtas. Kritikas, matyti, užmiršta, ką ši 
juridinių organų teorija mokina apie organų kompetenciją. Tarp 
organų nėsą subjektyvinių teisės santykių, bet užtai juos visus 
liečiąs ir tvarkąs objektyvinės teisės pobūdžio kompetencijos suskir- | 
stymas. Organai „veikią“ ne savo teisėmis, bet kiekvienas savo 
kompetencija. Kompetencija esanti juridinė valstybės valdžios 
funkcijos kategorija. Šiomis kategorijomis ir esą suskirstyti orga- 
nai. Šių kategorijų ribose žmonių — valstybės valdžios vykintojų 
— darbas esąs valstybės darbas, reiškiantis jos valdžios imperium'ą. 
Jokiai nuožiūrai čion vietos nesą. Organų funkcionalinės ribos 
kaip tik sudarančios teisinę valstybės valdžios reiškimosi sistemą. 


6. Reprezentacinė šios personifikacijos kons- 

trukcija. Analogija su Romėnų šeimos (šeimi- 

ninko — pater familias — asmens) konstruk- 
cija. 

Ir šioje juridinėje konstrukcijoje, kaip Romėnų senovės šei- 
moje, mes juridinio atstovavimo konstatuoti negalime, nes čion 
tebesąs vienas juridinis asmuo — valstybė, gi atstovavimas abie- 
jose savo formose — reprezentacija ir įsakymu — numato du 
asmeniu: atstovaujamąjį ir atstovaujantį (atstovą — reprezentantą, 
įgaliotinį). Bet kad ši konstrukcija ir nesudaro juridinio atstova- 
vimo, vis delto pačios valstybės asmenybės konstrukcijos pagrin- 
dan padėta atstovavimo sąvoka, kuri joje randasi lyg paslėpta ir 
reiškiasi dvejopai: a) į valstybės asmenį sueina ir jame tirpsta 
visa socialinio junginio galia ir b) šios galios spindėjimu valdan- 
tieji junginio elementai, valdžios vykintojai, imperium'o faktinieji 
subjektai, virsta valstybės organais, tęsiančiais jos juridinę asme- 
nybę. Galima būtų pasakyti, kad pati valstybės asmenybė yra 
sukonstruota reprezentaciniu metodu, bet konstrukcijos padare 
reprezentacija jau nyksta: ji sutirpo ar nuskendo konstrukcijoje, 
kaip akmuo arba plyta, sunaudota sienos statybai. 

7. Pagrindiniai ir priklausomieji organai. 
Jellinek'o pirminių ir antrinių organų sąvoka 


Einant nuosekliai juridinių organų teorijos dėsniais, reikėtų, 
rodos, pastatyti visi valstybės valdžios organai vienoje padėty — 
kaipo viena valstybės juridinės asmenybės konstrukcija, viena jos 
funkcionalinio išdėstymo sistema. Visi šie organai turėtų būti 
valstybės ir tiktai valstybės organais be jokių ypatingų tarp savęs 
juridinių subjektyvinių santykių. Šiam neprieštarautų šios teorijos 
nustatoma organų klasifikacija į pagrindinius arba tiesioginius 
ir priklausomus arba netiesioginius, kuri reiškia tik tai, kad pir- 
mieji (pagrindiniai, tiesioginiai) yra auksčiausieji tam tikrai funkci- 
jos kategorijai, apimą ją ištisą jei ne tiesioginiu savo darbu, tai 
bent savo kontrole, antrieji gi (priklausomi, netiesioginiai) sudarą 
šių pirmųjų pagrindinės kompetencijos tikslesnį iunkcionalinį 
išvystymą ir todel yra pirmųjų prižiūrimi. Jei, pavyzdžiui, val- 
stybės režimas yra sudarytas įstavymų leidimo ir administracijos 
iunkcijų suskirstymu atskirais organais, tai kiekvienai šių dviejų 
funkcionalinių kategorijų sudaroma atskira ištisa hierarchizuotų 
organų sistema, kurios pryšaky bus tiek pirmajai, tiek antrajai 
kategorijai bent vienas tam tikras pagrindinis organas, pa- 
vyzdžiui, Seimas ir Respublikos Prezidentas, ir be to gali būti 
"dar visa eilė hierarchizuotų smulkesnių — priklausomų — organų. 
Priklausomieji bus savo darbe kontroliuojami — žemesnieji aukš- 
tesniųjų; pastarieji galės teikti žemesniesiems tam tikrų nurody- 
mų, įsakymų, pagaliau, jie nustatys žemesniųjų personalinę sudėtį, 
skirdami ir šalindami jų valdininkus. Šia prasme žemesniųjų or- 
ganų kompetencija randasi „implicite“ aukštesniųjų organų kom- 
petencijoje, kaip pastarosios juridinis tunkcionalinis išvystymas, 
jos specifikacija, o auksčiausiasis šioje hierarchijoje organas bus 
visai funkcionalinei organų sistemai pagrindinis ir kaip toks ne- 
begalės būti kontroliuojamas: nes jis betarpiškai reiškia valstybės 
asmenį šioje funkcijos kategorijoje ir jo kompetencija nėra jokio 
kito organo kompetencijos išvystymu. 

Kitaip sakant — pagrindiniais esą tie organai, kurie atsiranda 
kartu su pačia valstybės asmenybe ir be kurių pati ši asmenybė 
būtų neįmanoma, nės ji tiktai organais ir galinti reikštis. Tokiu 
būdu pagrindiniais esą. arba faktinieji valstybės valdžios organai, 
kai, įsikūrus naujai valstybei arba įvykus revoliucijai arba pervers- 
mui, valstybė dar neturi nustatytos konstitucijos, arba jos konsti- 
tuciniai organai, t. y. tie, tarp kurių konstitucija skirsto visas val- 
džios funkcijas ir be kurių būtų pasidariusi valdžios spraga. Pri- 
klausomieji arba netiesioginiai organai yra pagrindinių sudaromi 
įvairiems darbams; jie yra tvarkomi paprastaisiais įstatymais arba 
įsakymais ir jų kompetencija yra ne pamatinė, o specifikuota. . Jie 
yra prižiūrimi ir gali būti keičiami. 

Bet kad ir prižiūrimi ir šia prasme atsakingi prieš pagrin- - 
Ainius ir apskritai prieš aukštesniuosius, vis delto šie netiesioginiai 

1r apskritai žemesnieji organai nesą aukštesniųjų mandatoriais, 
neatstovaują juos, nes tiek vieni, tiek kiti dirbą ne savo, o valsty- 
bės darbą. Respublikos Prezidento arba ministerio skiriamas ir 
atšaukiamas valdininkas nesąs jo atstovas, o paskirimas nesudarąs 
mandato santykio tarp skiriančiojo ir paskirtojo. Respublikos Prezi- 
dentas skiriąs ne savo, o valstybės vardu, pats būdamas jos organu. 

Einant nuosekliai šiais dėsniais reikėtų pripažinti, kad ir tarp 
piliečių - rinkikų ir jų išrinktųjų parlamento narių arba paties 
parlamento, paprastai vadinamo tautos atstovybe, jokio atstovavimo 
santykio nesą. Nes piliečiai - rinkikai sudarą tam tikrą masinį 
valstybės valdžios organą, pagrindinį ir tiesioginį, konstitucijos 
nustatytąjį kaip ir Respublikos Prezidentas bei pats Parlamentas. 
Piliečiai - rinkikai, tiesa, esą patys tautos organu, nes jie reiškia 
tautos (tautos daugumos) nusistatymą, o ne viena tiktai valstybė, 
bet ir kiti socialiniai junginiai, jų tarpe ir tauta, — sudarą korpora- 
tyvinius vienetus, besireiškiančius savo organais. Bet socialinio: 
bendravimo srity tai esą paprastas dalykas, kad vienų socialinių 
junginių organai galį būti sunaudoti ir kitų junginių kaip pasta- 
rųjų organai. Galį, pavyzdžiui, bažnyčios organai - kunigai, para- 
pijų klebonai, būti valstybės sunaudoti kaip jos valdininkai - organai 
tam tikroms valstybės funkcijoms; taip pat kitai funkcijai — Parla- 
mento darbui galinti būti sunaudota tauta per jos masinį organą — 
piliečius - rinkikus. Šios pavestos sau valstybinės funkcijos ar 
savo tarnybinės kompetencijos ribose tautos piliečiai - rinkikai būtų 
tokiu pat valstybės valdžios organu, veikiančiu juridiniu atžvilgiu 
valstybės, o ne savo, vardu, valstybės, o ne savo, valia, kaip ir 
kiti valstybės organai, o jų išrinktasis parlamentas, veikdamas iak- 
tiškai savo daugumos, o juridiškai taipogi valstybės valia, jokiu 
atžvilgiu nereikštų piliečių - rinkikų arba tautos valios. Ir iš tikrųjų, 
kai kurie šios teorijos šalininkai, kaip Laband, taip ir žiūrėjo į 
piliečių - rinkikų ir parlamento juridinę padėtį, nuoseklai neigdami 
bet kurį tarp jų reprezentacijos ryšį. (Laband — „Droit Public“, 
prancūzų vertimas, 1900 m., I t.,443 pusl.). 

Bet kitaip pažiūrėjo į šitą dalyką rimčiausis šios teorijos 
reiškėjas — Jellinek. Jis rado, kad tokia išvada būtų neleistina, 
nes tai būtų ignoravimas rimto ir svarbaus - socialinio fakto, de- 
damo mūsų gadynės valstybės sutvarkymo pagrindan. Todel jis 
pasistengė įvesti tokias pataisas į juridinių organų sąvokos konstruk- 
ciją, kurios galėtų patenkinti reikalavimą surišti parlamentą su 
piliečių - rinkikų valia reprezentaciniu dėsniu. Jis šią konstrukcijos 
pataisą įvykdė tuo pačiu metodu, į kurį mes nurodėme, analizuo- 
dami pačią pagrindinę šios teorijos konstrukciją: būtent — repre- 
zentacijos pradą jis sunaudojo kaip medžiagą juridinei organo 
konstrukcijai, kurioje vietoje atstovaujamojo ir atstovaujančiojo 
asmenų mes matome išsiplėtusį ir besireiškiantį savo organais 
vienlypį juridinį asmenį. 

3ią pataisą Jallinek iormuluoja šiaip: esą pagrindiniai organai 
gali būti arba pirminiai arba antriniai organai; jeigu kartais kuris 

pagridinis korporacijos organas yra taip sukonstruotas, kad jis (mes 
čion sakome „jis“, taigi organas, bet suprask: jo dalyviai—tie žmo- 
nės, tas asmuo, kuris organą sudaro ir kurio darbas yra judirininiu 
atžvilgiu šios teorijos laikomas korporacijos funkcionaliniu darbu) — 
negalįs pats padaryti kurio veiksmo betarpiškai, bet tą veiksmą 
galįs ir turįs padaryti už jį kitas jo sudaromas tos pačios korpo- 
racijos taipogi pagrindinis, nes jo formališkai neprižiūrimas, orga- 
nas, tai šis antrasis, pirmojo sudaromas ir jį pavaduojąs organas, 
bus vadinamas antriniu pagrindiniu, 0 pirmasis — pirminiu pagrin- 
diniu organu; jie abu esą pagrindiniai tos pačios korporacijos 
organai, bet jų dviejų ypatingai sukombinuota konstrukcija daranti 
antrinį organą pirminio organo Sui generis organu. Tokiu būdu 
antrinis organas — tai esąs ne tiktai korporacijos organas, bet ir 
jos organo organas. Antrinio organo (organo dalyvių) valia tu- 
rinti atatikti pirminio organo (dalyvių) valiai, ji reiškianti pasta- 
rąją. Čion šios konstrukcijos pagrinde aiškiai matyti pavadavimo 
atstovavimas (reprezentacija). Jellinek „L'Etat moderne et son 
droit“, 1919 m. II t, 228 — 289 pusl). 

Tokiais pirminiu ir antriniu pagrindiniais valstybės organais 
Jellineko mokslu esą: piliečių — rinkikų visuma (tauta) ir jos, 
tautos, piliečių — rinkikų balsavimu išrinktasis parlamentas. Šia 
prasme tauta (piliečių - rinkikų visuma) esanti pirminiu, o jos va- 
lios reprezentacinis organas — parlamentas — antriniu valstybės 
valdžios organu. Abu gi esą pagrindiniai arba tiesioginiai, nes 
abu remiąsi betarpiškai valstybės konstitucija ir antrinis nesąs pir- 
minio kontroliuojamas, negaunąs iš jo jokių nurodymų ir bent 
formališkai neatsakąs prieš jį. 

Aš čion susilaikysiu nuo šios teorijos kritikos. Jos siulomoji 
valstybės ir kitų socialinių junginių organiškos personifikacijos (reiš- 
kiančiosios organais korporacijos) konstrukcija yra grynai juridinė, 
taigi — konvencionalė, sudaryta patogumui. Kad ji ir operuoja 
dirbtinėmis sąvokomis, neatatinkančiomis socialinei realybei, nes 
patys teorijos reiškėjai pripažįsta, kad socialinis junginys nesąs 
joks realus gyvis ir neturįs jokios savo realios valios, nei realių 
organų, bet jeigu ji šia kostrukcija pajėgia tvarkyti tam tikromis 
kategorijomis valstybės reiškimąsi ir kartu apsaugoja jos funkcio- 
nalinę esmę, tai, mano supratimu, ji nėra a priori atmestina. 
Svarbu yra tai, kad ši teorija, nustatydama individualinę žmonių 
valią kaip realų socialinį žmogaus gyvenimo veiksnį, kuris reiškiasi 
valstybės organų darbe, šia kostuukcija jungia ir derina reprezen- 
taciniu dėsniu visus šių valių apsireiškimus, vienijamus šiuo 
funkcionaliniu valstybės momentu; pastarasis daro iš šios daugybės 
individualinių fenomenų — tikslingąjį socialinį vienetą. Per šio vie- 
neto personilikaciją juridinės konstrukcijos padare nyksta atsto- 
vavimo santykis, bet pati konstrukcija yra paremta reprezentaci- 
nio atstovavimo sąvoka, nes tam tikrų individų reali valia yra lai- 
koma korpuracijos valia ir, vadinasi, pavaduoja, atstovauja pas- 
tarąją. 

V. Demokratinė tautos suverenumo 
teorija Esmeino interpretacijoje. 


1. Tautos, tautos valios, teisinės tautos — 
sąvokos. 
Daugumos dėsnis. 


Iš eilės paliesime kitą teoriją, kurioje atstovavimo sąvoka 
reiškiasi dar ryškiau ir gauna aiškią juridinę konstrukciją. Tai yra 
naujoji demokratinė valstybės doktrina, labai populiari mūsų laikais 
ir tebevartojama ypač Prancūzų moksle. Demokratinis valstybės 
režimas, viešpataująs mūsų gadynėje, remiasi šiuo mokslu arba 
ištisai arba bent skolindamas kai kurias svarbiausias jos sąvokas. 
Ši doktrina išsivystė iš mūsų išnagrinėtos visuomeninės sutarties 
arba individualistinės demokratinės doktrinos, kurios reiškėju buvo 
Rousseau ir kuri būtų galima pavadinti prademokratine. ' Pasta- 
toji, kaip matėme, kaip tik neigė bet kurią reprezentaciją, o Tau- 
tos Suverenumą rėmė individų — piliečių suverenumu. 

Naujoji demokratinė teorija, virtusi klasiška tautos suverenu- 
mo teorija, kitaip nustato šį pagrindinį demokratijos dėsnį, o to- 
del ir visą konstrukciją keičia, plačiai išnaudodama reprezentacijos 
sąvoką. 

Šios doktrinos yra bent dvi svarbesnės srovės, kurias mes ir 
paliesime. Jų pirmąją mes išgvildenome toje konstrukcijoje, ku- 
rią iormuluoja vienas rimčiausiųjų jos mūsų gadynės reiškėjų — žy- 
mus Prancūzų mokslininkas Esmein, miręs 1914 m. Esmein nėra 
jos steigėju, nes šios srovės doktrina tapo sukonstruota dar Didžio- 
sios Prancūzų Revoliucijos metu ir jąja buvo nustatyta pirmosios 
Prancūzų konstitucijos dėsniai; bet Esmeino moksle ji tapo aiš- 
kiausiai suformuluota ir pritaikyta šios gadynės grynai reprezen- 
taciniam demokratiniam valstybės režimui, veikiančiam jos tėvynėje 
— Prancūzijoje. 

Ir šiuo mokslu, kaip ir prademokratinio mokslo sąvokomis, 
valstybės šeimininke esanti suverenė tauta, kurią sudaro visi pilie- 
čiai. Taigi tauta esanti autonominis tęstinis socialinis junginys, 
kuris nesąs valstybės padaru nei jos elementu. Atvirkščiai, vals- 
tybė esanti suverenės tautos elementu, ji esanti tautos suverenumo 
apsireiškimu, tautos valios organizaciniu realizavimu. Vietomis 
Esmein tiesiog vadina valstybę — organizuota arba personifikuota 
tauta. Tauta susidaranti iš piliečių visumos, bet vis delto ji esanti 
kas kita, negu visi tam tikros kartos piliečiai; ji turinti savo kons- 
trukciją ir savo vystimasi, kurie sudarą ne kokį tai dirbtinį visų 
piliečių sutarties padarą, bet naturalinį fenomeną, kurio sąlygomis 

esą jos žmonių rasė, tarpas ir istorinės aplinkybės. Tokiu būdu 
kiekviena tauta vystantisi savo tam tikra evoliucija ir sudaranti sau 
savo konstrukciją, savo politinį organizmą (valstybę) ir savo ypa- 
tingą genijų, panašiai į tai, kaip gyvis (gyvulys) kuria savo orga- 
nus ir savo intelektą. Be to, kiekviena šitaip sudaryta tauta iš 
tikrųjų turinti savo atskirąjį gyvenimą, skirtingą nuo visų šią va- 
landą sudarančių ją individų gyvenimų ir kuriame buvusių kartų 
veikimas bei mintis kombinuojasi su esamos kartos veikimu bei 
mintimi ir kuriame, pagaliau, ruošiasi būsimųjų kartų likimas (Es- 
mein — „Elements de droit constitutionnel“, VII laida, Paryžius, 
1921 m. 1 t. 295 pusl). 

+ Ar šiose tezėse mes nematome jau žinomos mums organi- 
nės teorijos tvirtinimų? Iš tikrųjų, taip galėtų būti, jeigu Esmein, 
pareikšdamas šias tezes ir sustiprindamas jomis savo pagrindinius 
tvirtinimus, pritartų joms be jokių rezervų. Bet jis čion pat reiš- 
kia šias rezervas. Jo nuomone vis delto teisė, kuria reiškiasi 
valstybė, esanti žmogaus laisvės padaras, o laisvė nesanti įmano- 
ma be individualinio veiksnio ir individualinių žmogaus subjekty- 
vinių teisių. Delto tai tauta susidedanti iš gyvų ir laisvų individų, 
kurie vieni galį ją reikšti ir už ją veikti. Visa tautos praeitis, vi- 
sas jos tęstinumas, jos palinkimai, jos evoliucija esą užliksuoti 
gyvų individų psichikoje. Ir gyvi individai su savo reikalais, su 
savo psichika ir valia vieni tegali būti tautos valios, jos veikimo 
ir organizavimosi (valstybės) kriterijais. Jie esą tautos alfa ir ome- 
ga. Jų laisvei, jų teisių apsaugai esanti tautos sudaryta valstybė. 
Ir valstybė negalinti pakeisti piliečių laisvės pavaldinių vergija, 
ji negalinti paneigti piliečių individualinių teisių ir uzurpuoti 
individualinės iniciatyvos funkcijas. Pakeitimas individualinės so- 
cialinės tvarkos kolektyvistine tvarka, apie ką svajoja socialistai 
bei komunistai, būtų jos gyvybės pakirtimu, būtų socialinės mir- 
ties ženklu. 

Tokių būdu tauta esanti laisvų gyvų individų — piliečių vi- 
suma. Bet kadangi žmonių tiek grynai asmeniškas, tiek sociali- 
nis veikimas vykstąs jų valia, o tauta, kaip piliečių visuma, savo 
atskiros realios valios negalinti turėti, nes ji apskritai tiktai indivi- 
dais besireiškianti, tai kyla klausimas, kaip gi ji gali veikti, orga- 
nizuotis ir Lt? Bendrosios arba visuotinos tautos dalyvių valios, 
apie kurią mokino Rousseau, iš tikrųjų nesą. Atskirų žmonių vą- 
lios nesančios vienodos, jos besiskirstančios. Tai esąs aktas. 
Teorinė kostrukcija, kuri nustato tautos valią visų tautos narių va- 
lia, esanti dirbtinė; ji neatatinkanti psichinei bei socialinei tikre- 
nybei. Todel] ji ir esanti atmestina. Bet jeigu nėra visuotinos 
bendrosios valios, tai ir kiekviena atskira individualinė valia nę- 
galinti būti laikoma tautos valia, nes tada tų „tautos valių“ būtų 
daugybė, o daugybė įvairių valių —tai reiškia: jokia viena valia. 
Jeigu kiekviena individualinė žmogaus valia būtų suverenė, tai 
nebūtų jokios viešpataujančios sprendžiamos valios ir nebūtų nei 
tautos nei jokios drausmingos socialinės organizacijos, o tebūtų 

anarchija: kiekvienas veiktų sau ir būtų pats sau šeimininkas, pats 
sau ponas ir valdovas; išnyktų bet kuri tvarka ir būtų visuotina 
kova. Bet tai, kaip ir visuotinos bendrosios valios hypoteza, prieš- 
tarautų socialinei tikrenybei, prieštarautų tautos bei valstybės rea- 
liam faktui. 

Taigi tautos valia, ne būdama nei kiekvieno atskiro piliečio 
nei visuotina visų piliečių valia, — nes abi šios eventualybės, 
kaip matėme, yra atmestinos kaip nesąmonės, —bet kartu nebū- 
dama ir ypatinga organiška tautos kolektyvinio vieneto valia, — 
nes tauta nėra .organiškas vienetas ir negali savo realios valios 
turėti, — tegalinti būti nustatyta ekvivalentu, t. y. tuo, kas yra 
lygu šiai sąvokai. Tiesa, tai skamba kaip paradoksas: nesamo 
dalyko sąvoka, nesamo dalyko ekvivalentas. Argi galima kas nors 
laikyti lygu tam, ko visai nėra? 

Bet dalykas tame, kad tauta, kaip piliečių visuma, esanti 
pati savaime visai realus, kad ir ne organiškas, faktas, beto šis 
faktas, kaip rodąs sociologijos mokslas ir valstybės analizas, 
esąs realus socialinis veiksnys, nes, kaip stengiasi įtikinti savo 
skaitytojus Esmein (op. cit, It, 291—299 pusl) tiek pačios 
valstybės gyvavimas bei jos socialinė funkcija, tiek valstybės val- 
džios galia, be kurios ir valstybės nebūtų, — esą tegalima išaiš- 
kinti piliečių visumos arba bent jų daugybės reikalais, teisėmis, 
nauda ir jų masinio nusistatymo, jų viešosios nuomonės spaudimu,. 
o ši piliečių visuma arba tauta nesanti palaida atsitiktinė Žmonių 
kruva ar minia, bet sudaranti nuolatinį junginį, kuris visus tau- 
tos dalyvius laikąs surištus tam tikrais pastoviais santykiais ir tam 
tikra pastovia socialine padėtimi. O jeigu ši tauta iš tikrųjų 
esanti socialiniu veiksniu ir dargi svarbiausiu, pagrindiniu ir spren- 
džiamuoju valstybės veiksniu, tai ir turįs būti nustatytas tas rea- 
lus valios reiškinys, kuriuo „šis socialinis tautos veiksnys veikia, 
nes be valios joks socialinis veikimas nesąs įmanomas. Šis. rea- 
lus valios reiškinys tegalįs būti surastas gyvų konkrečių žmonių 
valioje, nes jokios kitokios valios psichinėje tikrenybėje nesą. 
Suradus gi jį, reikėsią jis juridiškai (teisinės konstrukcijos atžvil- 
giu) kvalifikuoti kaip tautos valia. Šia prasme jis esąs vadina- 
mas tautos valios ekvivalentu. 

is ekvivalentas, būtinas tautos suverenumui — jos steigiamai 
valstybės funkcijai — vykinti, esą tegalima rasti susitinkančiose 
(„concordantes“) valiose tam tikro skaičiaus žmonių iš tautos 
(piliečių visumos) tarpo. Jų balsų išdava busianti laikoma suverenės 
tautos (piliečių visumos) valios pareiškimu, Teisė dalyvauti šiame 
balsavime tautos valiai reikšti yra tai, kas vadinama politinio 
rinkimo teise. Tie piliečiai, kurie šia teise naudojasi, arba poli- 
tiniai rinkikai (piliečiai rinkikai, kvalifikuota piliečių dalis), sudarą 
teisinę (juridinę) tautą (Esmein-op. cit. I t, 308 pusl). 

Kaip gi, kuriais daviniais būsianti nustatyta šios „teisinės 
tautos“, kitaip vadinamos rinkikų korporacijos („corps-electoral“) 
balsavimo išdava, laikoma tautos valia? Kaip sakėme, Esmeino 

mokslu ji tebėra galima nustatyti tam tikro skaičiaus rinkikų susi- 
tinkančiomis valiomis. Kurio gi skaičiaus? Tai negalįs būti visų 
balsų skaičius del tos pačios priežasties, deliai kurios, kaip anks- 
„čiau sakėme, atmetamas visuotinos visų piliečių valios kriteriu- 
mas; nes nesą rimta manyti, kad bet kuriame žmonių skaičiuje 
jų visų valios galinčios būti vienodos arba sutinkančios kita su 
kita, ir remti šiuo bet kuri išdava. Tai negalįs taipogi būti tam 
tikrų parinktų geriausių arba išmintingiausių žmonių tam tikras skai- 
čius, nes nesą jokio objektyvinio kriteriumo tokiai piliečių — rin- 
kikų klasifikacijai, o, pagaliau, jeigu tai būtų priimta, tai tuo pačiu 
iš rinkikų korporacijos arba teisinės tautos būtų išbraukti visi 
tie riukikai, kurie nepatektų į tų geriausių arba išmintingiausių 
eiles, — nes jų dalyvavimas balsavime nustotų savo reikšmės. 
Tai negalinti būti taipogi mažuma, nes tai būtų nesąmonė, prieš- 
taraujanti visiems tautos suverenumo pagrindams. Šis skaičius 
— tai tęgalinti būti dauguma; ar absoliutinė ar reliatyvinė — tai 
esąs kitas dalykas, bet būtinai ir tiktai dauguma. 

Taigi tautos suverenės valios reiškėja esanti tautos (teisinės 
tautos) dauguma, pasireiškianti balsavimu. Esmein'o atstovauja- 
moji klasiškoji demokratinės teorijos Srovė yra nusistačiusi tiek 
prieš taip vad. interesų (organizuotų socialinių grupių), tiek prieš 
mažumų proporcinę reprezentaciją, nuosekliai konstatuodama, kad 
abi šios reprezentacijos prieštaraujančios anksčiau pažymėtos tau- 
tos suverenumo ir tautos valios konstrukcijai. Vienintėlis teisėtas 
tautos valios reiškimosi kriteriumas— piliečių — rinkikų balsų dau- 
gumoje (Esmein, -- op. cit., I t., 309 ir 328—330 pusl.). 

Ne visi anksčiau pareikštieji teorijos dėsniai yra paties Es- 
meino nuosekliai išlaikyti. Tautos suverenumo konstrukcijos dirb- 
tinumas verčia Esmeiną kartais svyruoti ir' teikti pačioms pagrin- 
dinėms teorijos sąvokoms vienais atžvilgiais vieną, o kitais — 
kitą prasmę. Taip, štai akylam skaitytojui lieka neaišku, ar tau- 
ta yra šios teorijos laikoma tiktai piliečių visuma (individualistinė 
konstrukcija) ar atskiru socialiniu vienetu (korporacinė, eventua- 
liai organiška konstrukcija), taipogi ar piliečių - rinkikų visuma 
juridinės konstrukcijos atžvilgiu yra pati tauta (teisinė tauta) ar 
Šedkos atstovė (reprezentaciniu dėšniu). Šis neaiškumas liečia ne 
tiktai Esmeino formulavimą, bet juo labiau kitus šios doktrinos 
formulavimas, kurių tarpe Esmeino gal yra tobuliausias. 

Vietomis tauta Esmeino mokslu esanti piliečių - individų vi- 
suma (op. cit. I t. 308 pusl., taipogi 315 pusl, kur visi piliečiai 
vadinama „visa tauta“), vietomis gi—ji virsta atskiru nuo šių indi- 
vidu visumos socialiniu vienetu, turinčių savo ypatingą esmę, gi 
piliečiams tapriklausąs naudojimasis jos suverenumu, arba tiksliau 
sakant suverenumo vykinimas (.exercice“) už tautą ir jos vardu; 
jie šiuo tampą „pirminiais ir būtinais tautos suverenumo reprezen- 
tantais“ op. 'cit., I t, 357 pusl). Tai ypač pabrėžiama ten, kur 
kalbama apie politinių rinkimų ir rinkimo teisės konstrukciją, nuo 
kurios, žinoma, pareina ir „teisinės tautos“ sudėtis. 

Taigi teorinė konstrukcija čia jau svyruoja. Tauta apimanti 
visų besikeičiančių kartų vystimąsi, atstovaujamą gyvos piliečių 
kartos, virstančios jos reprezentante — pavaduotoja. Bet iš gy- 
vos piliečių kartos išsiskirianti tam tikra piliečių - rinkikų grupė, 
į kurią esą perkeliama ši tautos reprezentacijos (tautos suverenu- 
mo vykinimo) funkcija. Esmein primygtinai pabrėžia, kad daly- 
vavimas „teisinėje tautoje“ ir pačios „teisinės tautos“ sudarymas, 
t. y. nustatymas tų piliečių, kuriems pavedama (kieno?) vykinti 
tautos suverenumas, rėmiąsis socialinės Iunkcijos, 0 ne subjekty- 
vinės teisės dėsniu. Ir jis daro iš to plačias išvadas. 


2. Du pagrindiniu tautos reprezentacijos veik- 

sniu: piliečių visuma (gyva tautos karta) ir 

piliečių-rinkikų „corpus“ („teisinė tauta“). 
Jų tarpusavio santykis. 


Tokiu būdu „teisinė tauta“ arba piliečių - rinkikų visu- 
ma-—tai nesanti pati tauta, bet tautos reprezentantė—pavaduotoja, 
panaši į nežinia kur esančiojo globėją (ne į „negotiorum gės- 
tor'ą“). Bet kartu ji esanti ir visos gyvos piliečių kartos repre- 
zentantė, nes ji atstovaujanti tautą šios kartos vietoje, pavaduoda- 
ma pastarąją. Kad šiuo mokslu ji šiame tautos reprezentavime 
iš tikrųjų atstovaujanti visą gyvą piliečių kartą, kaipo pirminę ir 
naturališką tautos reprezentantę, piliečių - rinkikų pavaduojamą, 
tai pasitvirtina ir šiuo, kad vieninteliu mandatų suskirstymo dė- 
sniu tarp įvairių rinkimų apygardų demokratinė teorija ir praktika 
pripažįsta tų apygardų gyventojų, o ne rinkikų skaičiaus propor- 
ciją (yra ir išimčių, pavyzdžiui Latvijos demokratinės Respubli- 
kos konstitucija nustato mandatų suskirstimą ne gyventojų, 0 rin- 
kikų skaičium) — vadinasi, renka tautos atstovus įsteigtajai val- 
stybės valdžiai vykinti piliečiai - rinkikai, bet jie renka juos už 
visus piliečius. Šių dviejų pagrindinių tautos reprezentacijų Skir- 
tumas glūdi tame, kad jų viena — piliečių visuma — esanti 
visai pasyvi, neveikli, juridiškai besireiškianti savo skaičiaus pro- 
porcionaliu svoriu mandatams paskirstyti tarp rinkimų apygardų, 
o faktiškai besireiškianti dar viešosios nuomonės spaudimu į val- 
džią ir į piliečius - rinkikus; antroji gi piliečių — rinkikų rep- 
rezentacija — esanti veikli savo balsavimu politikos rinkimams ir 
kitokiems tikslams (pav. referendumas ir t. t.). 

Galima pasakyti, kad šiuo mokslu tiek viena, tiek kita šių 
pagrindinių tautos reprezentacijų esanti laikoma naturalia, savai- 
me bendrosios demokratinės tautos sąvokos logika besisteigian- 
čia be jokio pavedimo, be jokio mandato ir pripažinimo, kaipo | 
paprastas pilietybės elementas. Tai, mano supratimu, seka ir iš 
anksčiau cituotųjų Esmein'o žodžių (op. cit., I t. 357 pusl), ku- 
riuose jis visus gyvus (esamos kartos) piliečius vis tiek, ar jie yra 
kartu ir politiniais rinkikais, ar ne — vadina „pirminiais ir būti- 
nais tautos suverenumo reprezentantais“. Jeigu jis ir nebūtų pa- 

vartojęs šių žodžių, tai vistiek šiuo mokslu nebūtų galima prieiti 
kitokią išvadą, nes jeigu suverenė esanti tauta ir jeig1 ji esanti 
vienlypė, sudaryta iš lygių individų (Socialiniai nei kiti skirtumai 
tarp individų demokratiniu mokslu šiuo atžvilgiu nesverią ir ne- 
naikiną piliečių esminės lygybės), — tai iš šios paremtos indivi- 
dų lygybe pilietybės nebūtų galima padaryti kitokios išvados, 
kaip, taip sakant, organiškas ar asmeninis sujungimas pagrin- 
dinio tautos reprezentavimo su pačia pilietybės, kaipo dalyvavi- 
mo suverenėje tautoje, sąvoka. Piliečių gi rinkikų tautos repre- 
zentavimas pats taipogi negalįs šiuo mokslu būti jokios antrinės 
reprezentacijos reiškiniu. Jie esą paimti iš tos pačios piliečių 
masės, kuri jau savaime reprezentuojanti tautą; todel ir jie jau 
pačia savo pilietybe dalyvaują pirminėje reprezentacijoje. Jie 
nebesą reikalingi jokio mandato šiam pobūdžiui gauti, nes jie 
jau šį pobūdį turi. 

Jeigu jų — piliečių — rinkikų tautos reprezentavimas kuo 
besiskiria nuo piliečių visumos pagrindinio reprezentavimo, tai 
tiktai tuo, kas prisideda prie jų pagrindinės, bendros del visų pi- 
liečių (šiuo atžvilgiu) padėties. Šis gi momentas (pridedamas) — 
tai jų veiklumas, jų teisinė galia reikšti +balsavimu tautos valią. 
Tai esanti jų ypatingoji, kaipo kvalifikuotų reprezentantų, kompe- 
tencija. Ir jeigu Esmein taip daug deda energijos įrodyti, kad 
piliečių - rinkikų politinio b alsavimo galia esanti ne jų indivi- 
dualinė subjektyvinė teisė, išeinanti iš pačios jų pilietybės, bet jų 
socialinė funkcija, pavesta jiems įstatymu (įstatymo suteiktu man- 
datu), tai, mano supratimu, tai liečia ne pačią pagrindinę repre- 
zentaciją, bet jos vykinimą tam tikromis organizuotomis priemo- 
nėmis. Ir kaip tik šiuo reprezentacijos vykinimu, šia tautos 
valios tam tikra tvarka reiškimo kompetencija jie, piliečiai - rin- 
kikai, atstovaudami tautą, kartu pavaduoja ir bendrą piliečių visumą. 

Tokiu būdu einant demokratinės teorijos mokslu (Esmein'o 
interpretacija) mes iš karto randame valstybėje tris būtinus veiks- 
nius: a) suvereninę nuolatinę tautą, kuri vienok, nebūda- 
ma socialiniu gyviu (organizmu), savo realios valios neturinti ir 
todel negalinti nei jos reikšti nei bent ką pati betarpiškai veikti, 
o tuo pačiu negalinti ir teikti mandatų arba skirti savo įgaliotinių, 
kurie veiktų jos vardu, jos prižiūrimi ir keičiami; b) piliečių 
visumą arba gyvąją tautos kartą, esančią naturalia pagrindine 
tautos valios reiškėja be jokio mandato, taip sakant — ipso facto 
savaime — kuri, vienok, tebesanti pasyvi tautos atstovė, atstovau- 
dama pastarąją savo skaičiaus ir savo masinio nusistatymo arba 
viešosios nuomonės svoriu be jokio organizuoto bei tikslaus 
veiklumo; ji, piliečių, visuma, pavaduojanti pačią tęstinę tautą 
ir šiuo esanti jos pirminė ir pagrindinė reprezentantė; c) pilie- 
čius-rinkikus arba teisinę tautą; šis trečiasis veiksnys 
esąs lyg piliečių visumos ekstraktas, įstatymo išskirtas iš šios 
visumos, kaipo geriausiai del tam tikrų savo kvalifikacijų tinkąs 
veikliam anos pagrindinės reprezentacijos vykinimui; šio veiksnio. 

personalas nėra piliečių visumos šiai funkcijai renkamas, jis esąs 
tam tikru bendru kvalifikacijos kriteriumu nustatomas, o šis krite- 
riumas esąs įstatymo formuluojamas. Čion galima būtų paklausti: 
o kas gi nustato patį įstatymą? kas pirmas formuluoja šį kvali- 
fikacijos kriteriumą, kuriuo bus iš piliečių visumos išskirtas pilie- 
čių - rinkikų kontingentas? tai nebus niekuomet pasyvi piliečių 
visuma, masinė gyva tautos karta, nes ji neturi iniciatyvos ir 
gabumo tiksliai planingai veikti. Jei pasakysime — tai nustatanti 
pati valstybės konstitucija, tai vėl kils klausimas: o kas gi yra 
šios konstitucijos autorium, kas sušaukė tuos, kurie pirminę kon- 
stituciją surašė, kas ir kieno vardu jiems pavedė konstituciją su- 
rašyti? Ir visuomet mes prieisime kurios nors pirminės faktinos 
valdžios, kurios nors žmonių saujelės, kuri, įsikūrus naujai vals- 
tybei arba įvykus revoliucijai ar perversmui, pati be jokio įstatymo, 
be jokios teisės normos, o dargi prieš veikusiąją iki tol normą, 
pasisavino valdžią, pasivadino vyriausybe: ir ėmė vykinti imperiu- 
m'ą, nustatydama ir pirminius įstatymus, kuriais jau tapo sufor- 
muluota ir pati valstybės konstitucijos sudarymo tvarka. Tai ar 
ne ši faktinė valdžia buvo suverenumo šaltiniu, ar ne ji buvo 
pirminė Dei pagrindinė tautos valios reiškėja? Ir kodel gi mes 
vis delto pagrindine tautos valios reiškėja laikytume piliečių visu- 
mą, pasidavusią faktinos valdžios imperium'ui? Į tai demokratinė 
teorija atsako: bet kuri pirminė faktinoji valdžia tuo tebegalėjusi 
pasiimti ir vykint valdžios imperium'ą, kad piliečių visuma suti- 
kusi jai pasiduoti; savo pasyviu sutikimu ji tautos vardu sank- 
cionavusi valdžią ir jos leidžiamus įstatymus, kuriais ir tapo 
padaryta pradžia tiek valstybės konstitucijos, tiek išskirstymo iš 
piliečių visumos kvalifikuotos „teisinės tautos“ (piliečių — rinkikų), 
turinčios teisėtai tautos valią pareikšti. 


3. Faktinė pasyvi (piliečių visumos) ir teisinė 
veikli (piliečių-rinkikų) tautos reprezentacija. 


Pirmosios elementai: skaičiaus svoris, viešoji 
nuomonė, sukilimo teisė 


Tokiu būdu pats įstatymas (valstybės teisės norma) esąs 
pasyvios piliečių visumos galios, jos svorio, padaras. Cion mes 
jaučiame, kad ir tiesiog naujos demokratinės teorijos nebereiš- 
kiamą, bet paslėptą jos mokslo sąvokose seną prademokratinės 
doktrinos (dar Locko; o prieš jį kai kurių teologų ir scholastikų) 
tezę, jog pagrindinei tautos reprezentantei piliečių visumai arba 
gyvai esamai tautos kartai priklausanti naturali pasipriešinimo 
valdžiai arba sukilimo teisė, nes be šios teisės nebūtų supran- 
tama ši daroma iš jos pasyvumo išvada, kad pasidavimas faktinajai 
valdžiai bei jos išleistajam įstatymui (įsakymui) sankcionuojąs ir 
tuo pačiu legalizuojąs šią valdžią bei šį įstatymą. Taigi ši pagrin- 

dinė pasyvi tautos reprezentantė, be savo svorio skaičium ir 
viešąja nuomone, atstovaujanti tautos valią ir savo sukilimo teise 
ar sukilimo galia. 

Bet pasyvus tautos valios atstovavimas nesąs pakankamas 
valdžios darbui. Valdžios vykinimas. yra aktyvus darbas, reika- 
laująs įtempto veiklumo. Veiklus tautos atstovavimas — tautos 
valios reiškimas —priklausąs išskirtiems iš piliečių visumos pilie- 
čiams-rinkikams. Savaime veiklumas turįs būti organizuotas, jis 
negalįs būti chaotiškas, jis ir remiąsis tam tikromis taisyklėmis, 
jis esąs konstitucijos ir tam tikrų įstatymų normuojamas. Vadi- 
nasi, čion reprezentacija jau virstanti teisinė. Teisės atžvilgiu, 
rezervuojant piliečių visumai pasyvią sukilimo teisę bei viešosios 
nuomonės galią ir skaičiaus svorį, vieninteliu tautos reprezentantu 
“ esąs piliečių-rinkikų „corpus“, pavaduojąs savo veiklumu tiek 
pačią tautą, tiek jos pasyvią reprezentantę— piliečių visumą. Šia 
prasme ši veikli tautos pagrindinė reprezentacija ir yra Esmeino 
vadinama „teisinė tauta“... Jos veikimas, jos balsas, jos valia tei- 
ši atžvilgiu esą tautos suvereniniu veikimu, tautos balsu, tautos 
valia. 

Tokiu būdu pagrindinė tautos reprezentacija diferenciuojan- 
tisi į faktinę pasyvią piliečių visumos ir veiklią teisinę kvalifikuotų 
piliečių -rinkikų („teisinės tautos“) vykinamą reprezentaciją. Išsky- 
rus absoliutinės monarchijos arba diktatūros režimus, revoliucijos 
bei kitus nepaprastus tautos ir valstybės gyvenimo momentus, 
kai konstitucinė teisinė tvarka lieka suardyta ir kai tebesireiškia 
pasyvus tautos. atstovavimas nuolat piliečių visumos vykinamas, 
— sutvarkytoje teisinėje, ypač demokratinėje, valstybėje tiktai tos 
vienos piliečių -rinkikų grūpės vykinamoji tautos reprezentacija 
turinti juridinio pobūdžio, taigi tiktai su jos darbais esą jungiama 
tam tikros teisinės pasekmės ir tiktai šie darbai esą laikomi tau- 
tos suverenumo pasireiškimu, o tuo pačiu virstą ir visos valdžios 
teisėtu šaltiniu. į 
4. Teisinė tautos reprezentacija esanti pilie- 
čių-rinkikų funkcija 0 ne jų subjektyvinė 

š teisė. -Šio dėsnio išvados. 


Kadangi teisinė tautos reprezentacija esanti piliečių -rinkikų 
funkcija, o ne jų subjektyvinė teisė, tai nesą būtina, kad iš pilie- 
čių visumos rezervuaro į piliečių-rinkikų grupę patektų visi su- 
augę ir psichiškai sveiki piliečiai, galį reikšti savo valią. ' Vadi- 
nasi, šios demokratinės srovės, kuriai priklauso Esmein, mokslu 
visuotino balsavimo dėsnis, suteikiąs visiems subrendusiems pilie- 
čiams piliečio -rinkiko, tautos teisinio reprezentanto, žymę, nesąs 
joks esminis demokratijos pradas, jokia tautos suverenumo išdava, 
kaip daugumos profanų priimta manyti. Populerė nuomonė, 
jungianti demokratiją ir tautos suverenumą su visuotinu balsa- 
vimu, tebevadovaujantisi senomis netiksliomis suvereninio žmo- 

gaus ir visuomeninės sutarties sąvokomis. Viena esminių suvė- 
renumo žymių esąs jo neskaldomas vienumas. Jeigu jis yra visos 
valdžios universalus titulas, tai jis tegalįs būti vienas. Nesą galima 
suskal dyti suverenumas į tiek atskirų valdžios titulų, kiek yra atskirų 
piliečių ir atskirų jų valių, nes tuomet arba jokia atskira valia nebūtų 
visos valdžios titulu ir tuo pačiu išnyktų pati suverenumo sąvoka, 
arba būtų tiek suvereninių valdžių, kiek yra žmonių, — o tuomet 
nebebūtų jokios vienos valdžios ir jokio paremto valdžia junginio 
(valstybės), o tebūtų anarchija. Visas neskaldomas suverenu- 
mas priklausąs tautai ir jokia jo dalis nepriklausanti jokiam pilie- 
čiui. Piliečiai rinkikai, įstatymu gaudami šią žymę, vykiną tau- 
tos reprezentaciją ne savo esminės—įgimtosios, suvereninės — 
teisės, 0 delegacijos titulu. Jei tai esanti jų „teisė“, tai ši teisė 
esanti jiems pavesta, suteikta, kaip jų kompetencija, kaip jų 
socialinė funkcija, pareiga. O funkcijų arba pareigų suskirsty- 
mas turįs remtis kvalifikacijomis — tam tikrais žmonių gabumo, 
žmonių ypatybių kriteriumais. Todel esąs visai teisėtas iš vienos 
pusės išskyrimas iš piliečių - rinkikų eilių įvairių netinkamų šiai 
funkcijai piliečių kategorijų — pavyzdžiui moterų, nusikaltusių 
arba nedorų piliečių, piliečių be nuolatinės gyvenimo vietos (kai 
kurios politinės srovės, besiremiančios demokratijos dėsniais ir 
eidamos šia suvereninės tautos reprezentacijos koncepcija, kaip 
antai Rūsų kairieji „eserai“, randa netinkamais šiai funkcijai pilie- 
čius, priklausančius buržuazijai, o vėl atvirkščiai kitos srovės ta 
pačia koncepcija išskiria iš tautos reprezentacijos neturtingus 
sluoksnius, nustatydami turto cenzo kriteriumą ir t. t.), o iš kitos 
pusės įvedimas priverstino balsavimo. Nei kai kurių piliečių gru- 
pių pašalinimas nuo tautos reprezentacijos, nei vertimas juos vykinti 
šią reprezentaciją balsavimu nebūtų suprantami nei galimi, 
jei šios reprezentacijos pagrindan būtų dedama piliečio esminė 
teisė, o ne socialinė pareiga (socialinė funkcija). Pirmoji — pa- 
syvi reprezentacija, kurią vykina piliečių visuma savo viešąja 
nuomone, savo skaičium ir savo sukilimo teise, — esanti naturali, 
surišta su pačiu dalyvavimu tautoje, su pilietybe, bet antroji — 
teisinė reprezentacija, vykinama piliečių -rinkikų, esanti dirbtinė 
ir funkcionali, kaipo tam tikra juridinė konstrukcija. | 

Ir vykindami šią reprezentaciją, reikšdami balsavimu suve- 
reninę tautos valią, piliečiai - rinkikai veikia ne savo, 0 tautos 
vardu. Jeigu jie išrinksią parlamento atstovus, tai šie atstovai 
būsią ne jų, o tautos atstovais. Piliečiai - rinkikai esą „teisinė 
tauta“, o tai reiškia, kad jų asmenybės šioje funkcijoje nykstan- 
čios tautos asmenybėje (Esmein, op. cit, I t., 354 — 370 pusl.). 


5. Pagrindinė tautos reprezentacijos schema 
demokratiniu mokslu (Esmein'o teorija). 


Kaip jau sakiau, demokratinė teorija nustato reprezentacinės 
funkcijos efektą daugumos kriteriumu, Šis kriteriumas jos yra 

taikomas tiek pagrindinei pasyviajai tautos reprezentacijai, vyki- 
namai piliečių visumos, tiek veikliajai teisinei reprezentacijai, vy- 
kinamai piliečių — rinkikų. Tai reiškia, kad sprendžiamuoju re- 
prezentacijos veiksniū, tuo, su kuriuo esą jungiami bet kurie at- 
stovavimo vaisiai, esanti pirmoje piliečių visumos reprezentacijoje, 
dauguma, o antrojoje — piliečių - rinkikų dauguma (abiem at- 
sitikimais arba absoliutinė arba reliatyvinė dauguma). Tokiu 
būdu abiem atsitikimais dauguma pavaduojanti visumą, o tai rei- 
kia kvalifikuoti taipogi kaip reprezentacija. Tai yra jau trečias 
reprezentacijos fenomenas, kurį mes šioje konstrukcijoje randame. 
Šis reprezentacijos fenomenas bus šios teorijos taikomas kiekvie- 
nam kolektyvo veikimui. Visuomet dauguma reprezentuosianti 
visumą (kolegialinį vienetą). 

Ir štai gauname šiokią konstrukciją: a) reprezentuoja- / 
moji suvereninė, bet savaime bejėgė, tauta; b) jos pasyvi 
atstovė — reprezentantė —piliečių visuma, kuri 
pati betarpiškai šioje savo funkcijoje tegalinti reikštis savo masės 
(skaičiaus) svoriu, bet jau savo viešąja nuomone bei sukilimo 
teise tegalinti šioje funkcijoje reikštis per savo daugumą, 
kuri, atstovaudama jai šioje reprezentacijoje, atsovaujanti jos vie- 
toje ir pačiai tautai; c) piliečių — rinkikų „Corpus“, mo- 
nopolizuojąs veikliąją teisinę tautos reprezentaciją, 
išskirtą iš piliečių visumos reprezentacijos, pavaduodamas šiuo 
atžvilgiu piliečių visumą, bet vykinąs šią reprezentaciją taipogi 
tiktai per savo daugumą. 


VI. Tiesioginis ir reprezentacinis 
valdymas. 


1. Tiesioginis valdymas demokratiniu mokslu. 
Tiesioginio valdymo sąvoka ir tiesioginė de- 
mokratija, kaip vienas šio valdymo reiškinių. 


Teisiniame valstybės valdžios vykinimo konstituciniame me- 
chanizme nei tauta, nei piliečių visuma jokio veiklaus vaidmens 
neturinčios. Jas pavaduojąs piliečių — rinkikų „corpus“ (teisinė 
tauta). Kaip gi ši teisinė tauta vykina suvereninę valdžią? Ji 
galinti ją vykinti arba tiesiog pati (žinoma, visuomet per savo 
daugumą) arba deleguodama atskiras pastovias valdžios funkcijas 
tam tikriems konstituciniems organams, [ 

Pirmuoju metodu valdžia liekanti vienlypė. Ji visa esanti 
paties teisinio suvereno — teisinės tautos — vykinama arba be- 
tarpiškai arba per tam tikrus teisinės tautos paskirtus ir jos pri- 
žiūrimus valdininkus, vadinamus valdžios agentais („agents“) arba 
komisionieriais („commis“). Pastariesiems nesanti deleguojama 
jokia valdžia; jiems esą nustatoma kompetencija, t. y. tam tikros 
veikimo ribos, kuriose jų valios reiškimasis būsiąs laikomas ata- - 
tinkančiu suvereno valiai ir turėsiąs teisėtas valdžios reiškimosi 
(imperium'o) išdavas. Bet ši priklausomų valdžios agentų — val- 
dininkų -— valia bei veikimas būsią paties teisinio suvereno nu- 
statomi arba jo nurodymais, įsakymais, instrukcijomis, arba jo 
vykinama tiesiogine priežiūra, kontrole, sankcija. Jie esą atsa- 
kingi, kontroliuojami, priklausomi, atšaukiami (pašalinami). * 


Šis valdžios vykinimo metodas vadinasi tiesioginiu valdymu. 
Tiesioginis valdymas nėra demokratijos išradimas ir gali būti tai- 
komas įvairiems režimams, kurie nieko bendra su demokratija ne- 
turi. Aiškiausį — klasišką — tiesioginį "valdymą mes randame 
kaip tik grynos absoliutinės monarchijos režime, neigiančiame 
tautos suverenumą ir paremtame visai kitokia suverenumo kon- 
strukcija. Taipogi žymus yra tiesioginio valdymo momentas So- 
vietų respublikos režime, kuris taip pat nieko bendra su demo- 
kratija neturi. 

Bet tiesioginis valdymas gali būti ir demokratijai taikomas. 
Jis sudaro režimą, vadinamąjį tiesiogine demokratija, kai visa 
valdžia yra pačios pavaduojančios tautą teisinės tautos, virstančios 
teisiniu suverenu, vykinama ir jai rezervuojama be jokios jos funk- 
cijos kam nors delegavimo. 

2. Betarpiškas tiesiognis valdymas adminis- 

tracijoje ir įstatymų leidime. Betarpiškos 

tiesioginės demokratijos pavyzdžiai Šveica- 
rijoje. 

Žinoma, savo gryniausioje betarpiško tiesioginio visos 
valdžios vykinimo formoje tiesioginis valdymas nėra įmanomas 
jokioje valstybėje — nei demokratijoje, nei monarchijoje, nei 
jokiame kitame režime. Tiesiog nėra įmanoma, kad piliečių-rin- 
kikų visuma arba dauguma arba kad pats valdovas galėtų betar- 
piškai padaryti kiekvieną valdžios veiksmą, pavyzdžiui, kad visas 
piliečių-rinkikų „corpus“ turėtų suimti kiekvieną savo pasmerktąjį 
kalėti pilietį, nuvestų jį kalėjiman ir dargi laikytų kalėjimo sar- 
gybą, kad suimtasis nepabėgtų. Jeigu ne visa valdžia tai jau 
bent toji jos pagrindinė ir seniausioji funkcija, kuri vadinama 
administracija, jokiu būdu negali būti ištisai betarpiškai paties 
suvereno vykinama. Ji yra reikalinga "tam tikrų valdininkų — 
valdžios agentų - darbo. Taip pat teismas — irgi viena seniau- 
sių valstybės centro valdžios funkcijų — šiek tiek platesnėje vals- 
tybėje negalėtų būti jokiu būdu visoms byloms paties suvereno 
betarpiškai vykinamas — net monarchijoje, o demokratijoje juo 
labiau dar del kitų priežasčių; jis yra reikalingas teisėjų darbo 
(arba teisėjų-reprezentantų arba teisėjų valdininkų). 

Taigi visur, kur veikia tiesioginis valdymas, bent administra- 
cija pavedama valdininkams. Lieka įstatymų leidimo funkcija. Ji 
ir yra ta valdžios funkcija, kurioje tiesioginis valdymas ten, kur 
jis yra praktikuojamas, ryškiausiai reiškiasi ir kartais gali būti 
įgyvendintas net gryniausioje savo formoje — betarpišku paties 
- suvereno įstatymų leidimu. Tiesa, ir čion įstatymų sumanymų 
ruošimas, jų svarstymas, t. y. tam tikri šios funkcijos elementai 
paprastai pavedami tam tikriems valdininkams, tam tikriems pri- 
klausomiems valdžios organams, nes ir absoliutinėje monarchijoje, 
kur yra patogiausia organizuoti betarpiškas suvereno- valdovo įsta- 
tymų leidimas, būtų nepatogu ir netikslu jam pačiam imtis reda- 
guoti kiekvienas smulkus įstatymas, dažnai reikalaująs kurių nors 
„specialinių žinių. Bet svarbiausieji šios funkcijos elementai, turį 
sprendžiamos reikšmės, kaip įstatymų iniciatyva ir įstatymų suma- 
nymų sankcija (apimanti ir galią daryti savo nuožiūra pataisas ir 
pakeitimus paruoštame sumanyme, taip vadinamas „droit d'amen- 
dement“), — gali būti paties valdovo palaikyti betarpiškai vykint. 

Tiesioginėje demokratijoje ir ši valdžios funkcija nėra taip 
lengvai organizuojama betarpiška šio valdymo forma kaip tai yra 
pasiekiama absoliutinėje manarchijoje. Ją męs randame tiktai 
keliuose smulkiuose Šveicarijos kantonuose (Uri, Oberwald, Nider- 
wald, Glaris ir du Appenzwell- Rhodes kantonai; seniau jų būta 
Šveicarijoje daugiau, bet pamažu kiti tiesioginio valdymo kanto- 
nai atsisakė nuo betarpiškos tiesioginio valdymo formos), kur 
visuotinas piliečių susirinkimas svarsto įstatymų sumanymus ir pri- 

imą juos balsavimu, kaip kiiur tai daro parlamentas. Be kitų šio 
metodo nepatogumų bei neigiamų pusių, dėliai kurių nuo jo atsisakė 
kiti Šveicarijos kantonai, jis šiek tiek platesnėje valstybėje būtų 
tiesiog. materiališkai neįvykdomas, nes visuotino visos valstybės 
(teritorijos) piliečių susirinkimo ar suvažiavimo sušaukimas tegali- 
mas pasakoje, bet ne tikrenybėje. Tiesa XIX amžiuje, naivaus 
tikėjimo į gryniausią demokratijos dogmą metu, įvairių svajotojų 
galvose buvo kilę įvairūs sumanymai organizuoti betarpišką tie- 
sioginį demokratinį įstatymų leidimą sekciniais piliečių visuotinais 
suvažiavimais (šios rūšies sumanymai yra išdėstyti Aug. Janulaičio 
sulietuvintoje K. Kautsky'o knygutėje „Seimas ir Demokratija“, 
Kaunas, 1923 m. žiūrėk ypač VII skyrius: „Rittinghauseno pasiu- 
lymas“, 35 — 42 pusl.), bet jie jokių rimtų konstitucinių bandymų 
nėra pagaminę ir apskritai mūsų laiku jau yra užmiršti. 


3. Tiesioginė demokratija Rousseau ir jo pase- 

kėjų mokslu. Tiesioginis valdymas per pri- 

klausomus valdžios agentus. Ratiikacijos reie- 
rendumas. Prancūzų 1793 m. konstitucija. 


Bet jeigu ir šioje — įstatymų leidimo — valdžios funkcijoje 
betarpiška tiesioginio valdymo forma — bent demokratiniame 
sutvarkyme — nėra patogi ir centralizuotose valstybėse negali būti 
įgyvendinta, tai tas, žinoma, nereiškia, kad apskritai tiesioginis 
valdymas yra demokratijoje nepriimtinas. Naujosios demokratijos 
pirmtakūnas ir idėjinis tėvas Rousseau, kurio mokslą mes išžiū- 
rėjome, eidamas savo suvereninės bendrosios-visuotinos- valios 
teze, turėjo, žinoma, neigti bet kurį kitokį valdžios vykinimą arba 
valdymą, negu tiesioginį. Jo pilietis buvęs įgimtuoju suverenu; | 
dėdamasis su kitais lygiais sau piliečiais į tautą, jis neišsižadėda- 
vęs savo valios, kuri, dalyvaudama bendroje valioje, nenustodavusi 
savo pagrindinės suvereninės laisvės. Kaipo visų piliečių valių 
suma, suvereninė bendroji tautos valia buvusi reali, galinti pati 
betarpiškai be jokios būtinos reprezentacijos reikštis. O jeigu ji 
galėjo betarpiškai reikštis ir jeigu ji šiuo reiškimusi vykino ne tam 
tikrą kieno nors vardu funkciją, bet savo laisvą suvereninę teisę, 
tai, žinoma, atėmimas iš jos valdžios vykinimo ir perdavimas šio 
vykinimo bet kam kitam, užkertant jai kelią kištis į šį veikimą, 
įžeistų jos suvereninę teisę — lygiai taip pat, kaip civiliniame 
klasiškos privatinės nuosavybės režime uždraudimas savininkui 
valdyti ir skirti savo turtą arba apskritai suaugusiam ir pilno proto 
piliečiui pačiam vesti savo reikalus ir vykinti savo nuožiūra savo 
teises ir paskyrimas šiems jo reikalams priverstino globėjo, vei- 
kiančio už jį dargi be jo kontrolės, kad ir būtų jam įsakyta pačiam 
pasirinkti šį globėją, — prieštarautų jo asmens teisei ir nugriautų 
visą civilinės laisvos asmenybės konstrukciją. O Rousseau tautos 
suverenumo valstybinė konstrukcija buvo kaip tik panaši į nuosa- 
vybe remiamą klasišką civilinės romėnų teisės konstrukciją. 

Todel, kaip jau mes esame sakę, Rousseau ir jo pasekėjai 
neigė reprezentacinio valdymo teisėtumą ir atmesdavo bet kurias 
reprezentacijos formas valdžios vykinime, griežtai reikalaudami 
tiesioginės demokratijos (bent teorijoje, nes savo praktiškuose 

atarimuose, kaip, pavyzdžiui, savo žinomame memorandume apie 

nkų valdžios reformą, Rousseau, paliesdamas konkrečią pro- 
blemą ir skaitydamasis su realinėmis socialinėmis sąlygomis, toli 
gražu nebuvo taip šiuo atžvilgiu nuoseklus, kaip tai būtų galima 
iš jo laukti). 

Taigi ir atmesdama reprezentacinį valdymą ir griežtai reika- 
laudama tiesioginės demokratijos, Rousseau teorinė mokykla, 
būdama šiuo atžvilgiu ryškiausia, vis delto nereikalavo būtinai 
betarpiško tiesioginio valdymo ne tiktai valstybės administracijoje, 
bet ir įstatymų leidime, kurį ji ne be pagrindo laikydavo žy- 
miausia mažoritarinio tautos veiksnio arba „tautos suverenumo“ 
reiškimosi siera. Įvairių būsimųjų Rittinghausenų keblūs sumany- 
mai neatrodydavo Rousseau būtina tiesioginės demokratijos sąlyga 
įstatymų leidimo srityje. Kaip administracijoje del tam tikrų šios 
funkcijos ypatybių nėra galima organizuoti betarpiškas tiesioginis 
demokratijos vykinimas ir tenka veikti per priklausomus valdžios 
agentus, tautos skiriamus bei kontroliuojamus, ir tai neprieštaraują 
pagrindiniam tautos suverenumui, — lygiai taip pat klasiškame 
civilinės teisės režime pasirinkimas įgaliotinio ir suteikimas jam 
mandato atstovauti įgaliotoją neprieštarauja pagrindinei įgaliotojo | 
asmens teisei ir nemažina įgaliotojo asmeniškos civilinės laisvės, jo 
„Suvereninės“ teisės į savo reikalus, į savo valią ir savo turtą, o tiktai 
didina įgaliotojo faktiškas jėgas, įgalindamas jį pasiekti to, ko jis 
pats betarpiškai nebūtų galėjęs padaryti. Tokiu pat būdu esą 
galima organizuoti ir tiesioginis įstatymų leidimas ne betarpiškai, 
o per priklausomus tautos -aistovus — tautos agentus. 

Galėtų būti sudarytas sui generis parlamentas iš tautos iš- 
rinktų atstovų, kurie v.enok šioje funkcijoje nepavaduotų sava- 
rankiškai tautos reprezentacijos dėsniu, o tiktai ruoštų būsimus 
įstatymus, svarstytų įstatymų sumanymus bei balsuotų juos, gi 
tautai — piliečių visumai — būtų rezervuota jos aistovų priimtų 
įstatymų sankcija --- priimtų sumanymų patvirtinimas arba atme- 
timas. Tai būtų ne įstatymų leidimo, bet įstatymų projektavimo 
parlamentas, o tautos atstovai parlamente būtų ne jos reprezen- 
tantais, bet jos valdžios priklausomais agentais, kurie tam tikrose 
ribose būtų kompetentingi daryti tam tikrą valdžios darbą. 

Tas konstitucinės teisės padaras, kuris turėtų būti šios insti- 
tucijos instrumentu, pavaduojančiu betarpiškos tiesioginės demo- 
kratijos visuotiną piliečių susirinkimą, — tai yra referendumas. 
Jis yra, be abejo, tiesioginio valdymo institucija. Mūsų laikų 
demokratinėse valstybėse jis yra plačiai vartojamas, ypač Šveica- | 
rijoje, kurioje tiesioginio demokratinio valdymo tradicijos apskritai 
yra giliausios, bet ir daugybėje kitų valstybių (Šiaurės Amerikos 
Jungtinėse Valstybėse, Vokietijoje, iš artimiausių mums Pabalti- 

jos valstybių — Latvijoje ir Estijoje, ir įvairiose kitose; pas mus 
Lietuvoje. tiktai del konstitucijos keitimo ir tiktai fakultatyvinėje 
Iormoje). Bet nė vienoje valstybėje jis neišskiria pilnai repre- 
zentacinio valdymo ir tiktai kombinuojasi su pastaruoju ypač 
įstatymų leidime, sudarydamas taip vadinamąją pusiau - tiesio- 
ginio arba pusiau - reprezentacinio valdymo sistemą. Iš Europos 
valstybių pozityvinės konstitucinės praktikos tegalima rasti vienas 
pavyzdys šio grynai tiesioginio — nebetarpiško — valdymo, 
sudaryto įstatymų leidime referendumu. Šis pavyzdys, kaip jau sy- 
kį esam pasakę, tai Prancūzų 1793 metų konstitucija — Rousseau 
pasekėjų padaras. Joje pasireiškė revoliucinė reakcija prieš 
pirmosios Prancūzų 1791 m. konstitucijos nustatytą grynai repre- 
zentacinę valdymo sistemą, priimtą pirmojo Tautinio Susirinkimo 
(„L'Assemblee Nationale“). Nustatydama bendrosios valios dėsniais 
visuotinąjį balsavimą ir šiuo panaikindama 1791 m. konstitucijos 
nustatytą piliečių suskirstymą į pasyvius piliečius („citoyens passiis“ 
— be politinių balsavimo teisių) ir veiklius piliečius („citoyens 
actiis“ piliečiai —rinkikai; žiūrėk aukščiau išdėstytą Esmein'o mokslą 
apie realios tautos kartos suskirstymą į piliečių visumą ir teisinę 
tautą), — 1793 m. konstitucija kartu nustatė privalomąjį tautos 
ratilikacijos referendumą visiems parlamento priimtiems įstatymų 
sumarymams, remdamasi tuo dėsniu, kad joks įstatymo suma- 
Aymas, kad ir būtų parlamento priimtas, negalįs tapti veikiančiu 
įstatymu, jeigu jis nėra suvereninės bendrosios valios patvirtintas, 
Bet ir šis vienintelis pozityvinis konstitucinis grynos tiesioginės— 
kad ir ne betarpiškos — demokratijos (reiškiamos referendumu) 
bandymas netapo praktiškai išbandytas, nes 1793 m. Prancūzų 
konstitucijai nelemta buvo veikti. Del tam tikrų Revoliucijos 
eigos įvykių ir del išorinės Prancūzijos padėties, ši konstitucija 
tapo praktiškai pakeista Konvento diktatūra, o vėliau, laimėjus 
buržuazinei reakcijai, ji tapo formališkai pakeista 1795 m. arba 
Revoliucijos III metų konstitucija, kurioje mes tiesioginės demo- 
kratijos neberandame. 


4. Imperatyvinis mandatas. 


Reprezentantai(valdantieji)ir valdininkai. Valdi- 
ninko teisinė padėtis. Civilinėsteisės įgaliotinis 
ir valdžios agentas (valdininkas. Valdininkų 
skyrimas, šalinimas, kompetencija; iniciatyva, 
įsakymas, kontrolė; suvaržyta kompetencija ir 
diskrecinė galia; tarnybinė ierarchija. Valdi- 
ninko mandato imperatyvinis pobūdis. 


A Be ratifikacijos referendumo, kuriuo rezervuojama tautos 

bendrajai valiai (Rousseau mokslu) arba teisinei tautai — pilie- 
čiams - rinkikams: (Esmeino mokslu) sprendžiamoji įstatymų lei- 
dimo galia,— tiesioginė demokratija gali įstatymų leidimo srityje 

“ reikštis ir kitais metodais, pavyzdžiui, įstatymų iniciatyva, konsul- 
tatyviniu referendumu, liaudies veto ir dar kai kuriais kitais. Ypač 
jų tarpe aš norėčiau atkreipti domę į taip vadinamąjį imperatyvinį 
mandatą, kurio sąvoką aš čion pasistengsiu keliais žodžiais pa- 
aiškinti ir nustatyti. 

Mes jau žinome, kas tai yra juridinė reprezentacija. Tai 
yra viešasis pavadinimas (atstovavimas) tokio asmens, kuris pats 
savo valia juridiškai veikti negali, vistiek—ar ši negalia pareina 
nuo to, kad jis, būdamas pats dirbtinis asmuo, savo realios valios 
apskritai faktiškai neturi, naudodamasis tiktai suteikta jam juri- 
dine valia, kuri todel ir tegali reikštis tik realių žmonių —jo juri- 
dinių atstovų—veikimu už jį, ar ji yra dirbtinai sudaryta tam tikra 
teisine konstrukcija, perkelančia juridinį veikimą nuo atstovauja- 
mojo į nustatytą jam atstovą. Šio reprezentacinio atstovavimo 
sudaryme ir jo vykinime atstovaujamojo valia aktyviškai nedaly- 
vauja. Atstovaujamas asmuo yra pilnai pavaduojamas atstovo — 
reprezentanto. Šia prasme ir šiuo atžvilgiu reprezentacijos atsto- 
vavimas yra panašus į globą. Tokiu būdu, kaip matome, yra kons- 
truojama klasiškame demokratiniame moksle (Esmein'o srovė) suve- 
reninės tautos reprezentacinis atstovavimas, taipogi piliečių visumos 
atstovavimas, kur abu atstovavimu pavedama teisinei tautai arba 
piliečiams -rinkikams, vykinantiems šią funkciją per savo daugumą. 

Kitoks yra, kaip jau pradžioje sakėme, atstovavimas man- 
datu. Čion 'atstovavimas yra steigiamas paties atstovaujamo, 
kuris pats pasirenka atstovą ir paveda jam šią funkciją. Jis bent 
tiek yra panašus į civilinį įgaliojimą, šiuo skirdamasis nuo pasy- 
vaus reprezentacinio atstovavimo arba grynos reprezentacijos. Nei 
piliečių visuma iš suvereninės tautos, nei piliečiai - rinkikai iš tos 
pačios tautos arba iš piliečių visumos, demokratinės teorijos mo- 
kslu, jokio mandato reprezentacijai negauna. Mandatą pavaduo- 
janti jiems konstitucinės teisės norma. Niekas jų nerenkąs, niekas 
nepavedąs jiems šios funkcijos. 

Bet analogija tarp atstovavimo mandatu valstybės valdžios 
konstrukcijoje ir įgaliojimo civilinės teisės konstrukcijoje nėra 
pilna. Ji gali baigtis tuo, kad abejuose atsitikimuose atstovas 
yra atstovaujamojo parenkamas, gali eiti ir šiek tiek toliau. Bet 
ir ten, kur atstovas yra renkamas, mandato sudarymo analogija 
nėra abejuose atsitikimuose pilna. Civilinis asmuo gali pasi- 
rinkti įgaliotinį, bet gali to ir visai nedaryti; jis gali niekam jokios 
dunkcijos nepavesti—gali visus savo reikalus pats savo betarpišku 
veikimu aprūpinti be jokių įgaliotinių; rinkdamas įgaliotinį jis nėra 
suvaržytas jokiomis taisyklėmis ir gali pasirinkti jį savo nuožiūra; 
pagaliau, jis gali pavesti jam bet kurias funkcijas, varžyti jį savo 
nurodymais, kontroliuoti jį ir atimti mandatą. Valdžios konstru- 
kcijoje jos agentai valdininkai - yra panašūs į įgaliotinius ta prasme, 
kad jie yra pagrindinių valdančiųjų — vistiek, ar mes šiuos val- 
dančius laikysime suverenais, ar Dievo ministeriais, ar tautos 
reprezentantais, ar valstybės pagrindiniais organais, ar tiesiog iaktiš- 

kos jėgos naudotajais—skiriami, šalinami, ir kontroliuojami, bet 
visa valstvbės funkcija taip yra sukristalizuota teisės normomis, 
kurios tvarko ir pačios valdžios mechanizmą, kad tiek valdžios 
agentų skyrimas ir šalinimas, tiek jų kontroliavimas nėra paliekamas 
pilnai valdančiųjų nuožiūrai ir vykšta tam tikra teisine tvarka, 
tam tikromis taisyklėmis. Juo labiau nėra visai laisvas valdi- 
ninkų mandatų turinio nustatymas, nes valdininkų mandatų ribos 
yra iš anksto nustatytos visų valdžios iunkcijų suskirstymu tam 
tikromis pastoviomis kompetencijos kategorijomis. Išskyrus kai 
kuriuos visai ypatingus atsitikimus, valdininko paskyrimo aktas ne- 
nustato jo kompetencijos ir šiuo atžvilgiu jis nėra panašus į įga- 
liojimo aktą, kuriuo steigiama pats atstovavimas ir atstovo iunk- 
cijos — jo galios ribos. Valdininkas yra skiriamas tam tikrai 
iš anksto žinomai kompetencijai. Jeigu kartais ši kompetencija 
nėra nustatyta pozityviškai, tai ji bent yra nustatyta neigiamai — 
kitų organų nustatytomis kompetencijomis, išskiriančiomis bet 
kurį įsikišimą į jų ribas. 

Lieka teikimas valdininkui nurodymų bei instrukcijų del jo 
veikimo kompetencijos ribose. Kompetencija numato valdžios 
organo — valdininko arba kolegialinės valdininkų įstaigos — 
funkcijos pobūdį ir ypač ribas, bet savaime nenumato nei kaip | 
nei ką jis turės konkrečiai įvairiais atsitikimais padaryti. Kompe- 
tencijos ribose lieka dar plati dirva iniciatyvai, kuri galėtų būti 
arba palikta paties valdininko laisvam veikimui arba pavesta jo 
vyresnybei, galinčiai jį varžyti savos išanksto teikiamais jam įsa- 
kymais, nurodymais bei instrukcijomis. Ar ši veikimo iniciatyva 
kompetencijos ribose paliekama paties valdininko veikimui ar pa- 
vedama vyresnybei tvarkyti nurodymais ir instrukcijomis—tai da- 
lyko nekeičia: tai yra tiktai technikos ir metodo, bet ne esmės 
klausimas, nes priklausomas valdininkas ir paliekamos jam inicia- 
tyvos srity nėra laisvas — jis už savo iniciatyvą atsako prieš 
kontroliuojančią jo veikimą vyresnybę. Bet ne viskas valdininko 
kompetencijos srity pavedama jo arba jo vyresnybės iniciatyvai 
ir ne viskas iš jo darbų paliekama laisvai jį kontraliuojančiai vy- 
resnybei įvertinti. Yra valdininkų + 1ksmų jų kompetencijos ri- 
bose plati sritis, kuri yra iš anksto, kartais smulkiai, įstatymų nor- 
muojama; šis normavimas gali liesti +iek tai, ką ir kuriais atsiti- 
kimais valdininkas privalo padaryti, tiek net ir tai, kaip jis šį ar 
kitą veiksmą turi padaryti. 

Toji valdininkų darbų dalis jų bendrose kompetencijos ribo- - 
se, kuri yra iš anksto įstatymų normuojama, vadinama „suvaržyta | 
kompetencija“ („compėtence liče,), likusi gi dalis sudaro tai, kas 
vadinama „diskrecine galia“ („pouvoir discrėtionnaire“), (plg. Ro- 
ger Bonnard'o straipsnis „Le pouvoir Ziscrėtionnaire des autori- 
tės administratives et le recours pour excės de pouvoir“ prancū- 
zų teisės žurnale „Revue de droit public et de la Science Politi- 
gue“ 1923 m. III sąsiuvinys). Tiktai pastarosios „diskrecinės ga- 
lios“ ribose (bet vis delto bendrose kompetencijos ribose) valdi- 

ninkų vyresnybė gali arba teikti jiems nurodymų, paremdama jų 
veikimo iniciatyvą arba nustatydama to veikimo kryptį, arba sa- 
vo vykinamoje jų iniciatyvos ir jų vykdomų darbų kontrolėje lais- 
vai vertinti jų veikimą ir daryti iš to tam tikras išvadas savo 
nusistatymu.  „Suvaržytos gi kompetencijos“ srity valdininkų vy- 
resnybė savo nurodymuose arba savo vykinamoje kontrolėje, kuria 
ji be to šioje srity turi dalytis su administraciniu teismu, privalo 
ir pati pasiduoti tam tikroms normoms, tam tikroms teisės taisyk- 
lėms, varžančioms ir iš anksto nustatančioms šią jos iunkciją. Bet, 
pagaliau, ir „diskrecinės galios“ srity būtų klaidinga manyti, kad 
valdininkų bei jų vyresnybės veikimas esąs visai laisvas, ir ap- 
rėžtas tiktai bendrosios kompetencijos ribomis (plg. Nėzard — 
„Elements de droit public“, trečioji laida, Paryžius, 1922 m., 375 
pusl.); o be to ir visais išžiūrėtais atžvilgiais priklausomas valdi- 
ninkų padėties pobūdis dar savaime nereiškia, kad pilna šios 
priklausomybės galia tenkanti pagrindiniams valdantiems. Ir 
priklausomų valdininkų skyrimu, ir jų šalinimu, ir teikimu jiems 
nurodymų arba jų darbų kontrolės vykinimu net ir tose ribose, 
kuriose ši priklausomybė pilnai reiškiasi, pagrindiniai valdantieji 
yra daugybe atžvilgių suvaržyti, nės tos galios vykinimas yra 
nustatomas tam tikra tvarka, tam tikromis sąlygomis, ypač gi 
tarnybinės ierarchijos metodais, kurie nustato tarp pagrindinių 
valdančių ir įvairių priklausomų valdžios agentų visą eilę tarpi- 
ninkų, kurie, kad ir yra patys priklausomi, vis delto šiaip arba 
kitaip prisideda ir savo veikimu ir dažnai gali nukreipti į šalį 
arba šiek tiek savo nusistatymu nudažyti ir suklastuoti pagrindi- 
„nių valdančių šios galios vykinimą arba net priešintis ir parali- 
zuoti kai kuriuos valdančių galios reiškinius. 

Gal dar tokioje valdžios konstrukcijoje, kurioje valdantieji 
yra laikomi tiesioginiais suverenais,; jeigu iš to yra iš tikrųjų nuo- 
sekliai daroma visos išvados, kaip despotiškoje monarchijoje (plg. 
Duguit — „Traitė de Droit Constitutionnel“, II t., 606 — 616 
pusl.), arba taipogi įvairios rūšies faktinose diktatūrose naujos 
valstybės įsikūrimo, laimėjusios revoliucijos arba įvykusio griežto 
perversmo metu, kada senoji teisinė tvarka yra valstybėje nu- 
griauta ir dar jokia nauja nenusistatė, — būtų galima kalbėti 
apie pilną priklausomų valdžios agentų analogiją su civilinės 
„ konstrukcijos įgaliotiniais. Bet valstybėje, susitvarkiusioje teisės 
normomis, to nėra ir būti negali. 

Bet vis delto tarp pagrindinių valdančiųjų, stovinčių visos 


“valdžios pryšaky, ir priklausomų valdininkų skirtumas yra aiškus 


ir griežtas. Jeigu ir pagrindiniai valdantieji yra varžomi teisine 
valdžios kostrukcija, tai jų bent niekas nekontroliuoja ir be to 
savo diskrecinės galios srity jie yra visai laisvi, pilni savo veikimo 
sprendėjai; gi valdininkai ne tiktai savo „suvaržytos kompetencijos“, 
bet. ir savo „diskrecinės galios“ srity arba veikia valdančiųjų nu- 
rodymais, įsakymais ir iniciatyva arba bent jų yra kontruoliuojami 
ir prieš juos atsako. Šia prasme jų „galia“ tebėra valdančiųjų 

galios reileksu — jos pratęsimu, jos papildymu. Ji nėra sava- 
rankiška, nėra autonominė. Kad ši jų priklausomybė ir reikštųsi 
kontrole post factum —atsakomybe už padarytąjį, 0 ne gaunamų 
iš anksto tikslių ir konkrečių įsakymų vykdymu, — tai iš tikrųjų 
esmės nekeičia arba bent labai mažai sveria, nes tas, kuris yra 
kontroliuojamas ir atsako prieš kitą už savo veiksmus, stengsis 
iš anksto sužinoti savo vyresniojo nusistatymą ir taikytis prie jo, 
kad išvengtų neigiamų atsakomybės sankcijų. Kad jis ir negautų 
formalių įsakymų ar instrukcijų, jis vis delto pats ieškos savo 
vyresnybės noro, jis pats pasirūpins, kad jo darbai atatiktų kad ir 
nepareikštiems, bet paslėptiems jų nusistatyme vyresniųjų įsaky- 
mams („tacitum imperium“), nes nuo to pareina jo padėties pa: 
stovumas, jo paties įtaka ir galia, nekalbant jau apie medžiaginį 
jo interesą, kai jo tarnyba yra jungiama su gaunamu atlygi- 
nimu. Jeigu jis vis delto to nedarytų, tai atsakomybės dėsniu ir 
"jos būtinomis sankcijomis jis anksčiau ar vėliau būtų pašalintas, 
nes ši atsakomybė bei kontrolė tam ir steigiama, kad ji pakeistų 
praktiškai nevisuomet patogų pačios iniciatyvos absoliutinį sukon- 
centravimą valdančiųjų rankose visais, kad ir smulkiais, konkrečiais 
dalykais ir -kad palaikytų visos valdžios funkcijos vienumą net ir 
tose ribose, kuriose nėra galima iš anksto kiekvienas reikalas nu- 
matyti ir kiekvienam būsimam valdininko veiksmui paruošti kate- 
goriška ir tiksli įsakymo ar instrukcijos formula. 


Tokiu būdu tas valdžios funkcijos vykinimo mandatas, kurį 
paskyrimu gauna priklausomas valdininkas savo suvaržytai kom- 
petencijai ir ypač savo diskrecinei galiai vykinti, gali būti pava- 
dintas imperatyviniu mandatu — nuo žodžio „imperare“— įsakyti. 
Tai ir reiškia, kad jis šiame savo tarnybiniame darbe turi remtis 
valdančiųjų įsakymais arba iš anksto pareikštais arba besireiškian- 
čiais kontrole post factum. Valdantieji, kurie patys arba yra 
suverenais arba atstovauja valstybę ar tautą reprezentacijos dėsniu, 
to imperatyvinio savo atstovavimo funkcijos pobūdžio neturi, nes 
jie jokiems įsakymams, išskyrus teisės normų imperatyvą, nepasi- 
duoda, o iš tikrųjų ir tas jų pasidavimas teisės imperatyvui, nėsant 
jų darbų kontrolės, nėra kategoriškas. Šia prasme valdantieji yra 
suverenumo vykintojai. 


5. Imperatyvinis mandatas siauresne prasme. 


Bet paprastai terminas „imperatyvinis mandatas“ vartojamas 
siauresne prasme. Būtent, jis taikomas ne visiems nepriklauso- 
mųjų valdininkų paskyrimams, ne visiems santykiams, susidaran- 
tiems tarp. tų valdininkų ir valdančiųjų, o tiktai vienai tam tikrai 
jų kategorijai. Imperatyviniu mandatu siauresne prasme vadinama 
tas santykis, kuris susidaro tarp piliečių -rinkikų ir jų išrinktųjų 
kurios nors—ypač gi įstatymų leidimo—valdžios funkcijos vykin- 
tojų (įstatymų leidimo organo — Parlamento, Seimo — narių arba 

viso Parlamento, viso seimo en bloc) ten; kur atskiri išrinktieji 
arba visas išrinktasis kolegiališkas organas en bloc — yra šiame 
savo darbe savo rinkikų kontroliuojami ir arba iš anksto gauna iš jų 
įsakymus, nurodymus, instrukcijas, eventualiai — prieš padarant 
kurį nors veiksmą— turi atsiklausti savo rinkikų valios, arba negau- 
dami iš rinkikų nurodymų bei įsakymų iš anksto, atsako prieš rin- 
kikus už savo padarytąjį darbą ir pasiduoda rinkikų priežiūros 
sankcijai, vadinasi — gali būti jų šalinami, atšaukiami, keičiami. 
Šis valdančiųjų piliečių - rinkikų atstovavimas iš tikrųjų nieko 
nesiskirtų nuo visų kitų paprastų valdininkų priklausomos padė- 
ties, kuria jie valdančiųjų įsakymu ir jų kontroliuojami vykina 
pavestą jiems tam tikrą valdžios funkciją. 

Imperatyvinį mandatą šia siauresne prasmė mes mūsų ga- 
dynės demokratinėse valstybėse užtinkame retai, bet seniau jis 
buvo gana plačiai vartojamas, o pastaraisiais laikais mes vėl jį 
pradedame matyti įvairiose naujose formose, kurioms prisižiūrė- 
sime toliau. Aiškias imperatyvinio mandato formas mes randame, 
pavyzdžiui, Prancūzų priešrevoliuciniuose t. ved. Generaliniuose 
Luomuose (Etats Gėnėraux), kurių nariai, renkami skyrium luomais, 
gaudavo iš savo rinkikų smulkias instrukcijas, ką ir kaip jie turi 
Luomų Suvažiavime veikti, ko reikalauti, kokias reformas vykinti. 
Dar griežtesnėje formoje mes randame imperatyvinį mandatą se- 
name Lenkų — Lietuvių respublikos seime iki 1791. V. 3. kon- 
stitutinės reformos. Naujausiais laikais nuošekliausis yra impera- 
tyvinio mandato vartojimas Sovietų Rūsijoje. Bet šiuose pavyz- 
džiuose — priešrevoliucinė Prancūzija, senoji Lenkų — Lietuvių 
bajorų respublika, Sovietų Rusija:— mes tuo tarpu nematome 
tikros demokratinės valstybės (nors Lenkų — Lietuvių respublikos 
valdžios konstrukcija, jeigu mes aprėžtume šios Respublikos pilie- 
tybę tiktai bajorų luomo ribomis, būtu panaši į tiesioginę, būteni 
— tiesioginę bajoru demokratij» 

Veikią imperatyvimiu mandatu tautos atstovai, piliečių - rin- 
kikų renkami ir nereikšdami tautos valios reprezentacijos dėsniu, 

„būtų tokiais pat, gal tiktai aukštesniais, valdžios agentais kaip ir 
įvairūs skiriamieji valdininkai. Rinkimas būtų tiktai tam tikru 
paskyrimo būdu, nes, žinoma, toks masinis valdžios organas, kaip 
piliečiai - rinkikai, negali paskyrimo kitaip įvykinti, pavyzdžiui, 
paskyrimo nutarimu savo susirinkime ir paskyrimo akto pasirašy- 
mu.  Toki imperatyvinio mandato atstovai įstatymams leisti niekuo 
nesiskirtų nuo. tų atstovų - valdininkų, kuriuos tiesioginė ir dargi 
betarpiška demokratija renka arba skiria administracijai. Gal jų 
autoritetas būtų didesnis, negu daugybės kitų administracijos val- 
dininkų, — nes jie yra skiriami betarpiškai pačių valdančiųjų, bet 
vis delto juridinė jų priklausomos padėties kvalifikacija nesiskirtų 
nuo valdininkų kvaliiikacijos. 

Taigi, imperatyvinis mandatas (šia siauresne prasme) ii Istj 
kaip tik tiesioginei demokratijai, jis yra vienas jos reiškinių“ š A 

6. Reprezentacinis valdymas. 


Demokratinė reprezentacinio valdymo konst- 
rukcija. Dviejų laipsnių (eilių) tautos repre- 
zentacija. 


Tiesioginis valdymas, kurio dvi formas — tiesioginis betar- 
piškas ir tiesioginis per priklausomus ir veikiančius imperatyviniu 
mandatu valdžios agentus — mes išnagrinėjome, sudaro vieną iš 
dviejų valdymo typų, kurių antruoju yra t. vad. reprezentacinis 
valdymas. Kas gi vadinama šiuo vardu ir ką tai reiškia? 


Kaip matėme, naujuoju ir virtusiu klasišku demokratiniu 
mokslu, kuris atmeta Rousseau tezės apie suvereninį individą, 
visuomenės sutartį ir bendrąją arba visuotiną valią, apskritai te- 
besanti galima reprezentacinė valstybės valdžios vykinimo technika. 
Tiek piliečių visuma, tiek piliečių - rinkikų „corpus“ arba „tei- 
sinė tauta“ tebeatstovaujančios reprezentaciniu dėsniu suvereninę 
tautą. Net ir tai, kas vadinama tiesioginiu valdymu arba tiesio- 
xine demokratija, nė Kiek neišskiriąs neišvengiamos reprezentacijos 
pačiame valdžios vykinimo pagrinde ir tebereiškiąs, kad suvere- 
ninės tautos reprezentantė — teisinė tauta — pati vykinanti val- 
džią, o ne kad ją vykintų pati suvereninė tauta, aplenkdama bet 
kurią reprezentaciją; tai nesą nė įmanoma. 


Kas gi tai yra šis „reprezentacinis valdymas“, kuris statomas 
prieš tiesoginį valdymą? O gi jis vyksta tada, kai patys pa- 
grindiniai valdantieji, kuriais. demokratiniu mokslu esą tautos 
repezentantai piliečiai -rinkikai, patys valdžios nevykina, tiktai 
renka tuos, kurie ją vykins be jokių įsakymų ir be kontrolės iš 
rinkikų pusės, —savo iniciatyva ir nuožiūra — savo laisvu įsitiki- 
nimu bei sąžine, neatsakingai, kaip tikri suverenai savo teisinės 
kompetencijos ribose. Neatsakydami prieš išrinkusius juos piliečius 
-rinkikus, negaudami iš jų jokių privalomų jiems nurodymų, 
iš anksto nevaržomi ir post factum nekontroliuojami, jie patys 
tautos valdžios vykinime pavaduos tiek išrinkusius juos pagrin- 
dinius tautos reprezentantus -— piliečius-rinkikus, tiek pačią 
suvereninę tautą. Šiuo ir jie patys virs kaip tik tautos reprezen- 
tantais, jos suvereninės valios reiškėjais. Einant klasišku demokra- 
tiniu mokslu, laikančiu piliečius - rinkikus tautos reprezentantais, 
šiuo susidaranti lyg dviejų eilių arba dviejų laipsnių tautos repre- 
zentacija: pagrindiniai arba pirmojo laipsnio reprezentantai (pilie- 
čiai-rinkikai arba teisinė tauta), atstovaują tautą visai valstybės 
valdžiai, vienok patys šios valdžios vykinti negalį ir tiktai renką 
antro laipsnio tautos reprezentantus, kurie tą valdžią vykinsią. 
Pirmieji esą reprezentantais be jokio paskyrimo — tiesiog piliečių 
visumos pasyviu sutikimu, pasyviu sankcionavimu konstitucinės 
normos, nustačiusios piliečio-rinkiko kriteriumą, — antrieji gi 
savo veikliai reprezentacinei funkcijai — valdžiai vykinti — esą 

reikalingi ne konstitucinio kriteriumo, bet pirmųjų daugumos 
paskyrimo. Savaime suprantama, kad jeigu antrieji, pirmųjų 
renkami, turi būti tautos reprezentantais, 0 ne veikiančiais impe- 
ratyviniu mandatu ir priklausomais atstovais — agentais - valdi- 
ninkais, — tai jie negali būti pirmųjų ir šalinami, nes šiuo 
“ šalinimu jie virstų priklausomais ir kontroliuojamais. 

Demokratiniu mokslu, pirmieji pagrindiniai tautos reprezen- 
tantai — arba teisinė tauta — reiškia tautos valią visai valdžiai 
ištisai, ir todel jų reprezentacinė galia esanti steigiamoji, bet nė 
vykinamoji; antrųjų gi reprezentacinė galia esanti įsteigta, aprėžta 
delegacijos ribomis. 


7. Reprezentacinio elemento pastovumas sociali- 
niame bendravime. 


Reprezentacinis elementas, be abejo, reiškiasi valdyme visuo- 
met. Ne tiktai valstybėje, bet ir kiekviename socialiniame junginy, 
jo vadai — vistiek, ar jie vadintųsi karaliais arkunigaikščiais, arba 
patriarchais, pranašais, žyniais, poetais ir t. t, kad ir veikdami 
be jokio paskyrimo, remdamiesi savo autoritetu ir gabumu socia- 
linei funkcijai vykdyti bei valdomųjų pasitikėjimu, — reprezentuoja 
patį junginį ir veikia jo vardu, reikšdami jo masinį nusistatymą, 
kuris vienok bent iš dalies jų pačių arba kitų jų pagalbininkų 
yra organizuojamas ir tam tikra kryptimi vedamas ir savo darbu 
vykina ne tiktai savo asmeniškas, bet ir viso socialinio vieneto 
reikalų funkcijas, o tuo pačiu jam atstovauja. -Be abejo, šia pras- 
me, pavyzdžiui, reprezentavo Lietuvių tautą Basanavičius bei kiti 
jos vadai, įkurdami „Aušrą“ ir steigdami tautinio atgimimo orga- 
nus; jie be jokio mandato galėjo kalbėti tautos vardu, ir Lietuvių 
tautos atgimimo istorikai iš jų darbų sprendžia apie tautos vysty- 
mąsi ir tautos nuveiktą darbą; jų darbų istorija — tai nėra jų tik- 
tai asmeniška biografija. Tokiu pat būdu valdovai reprezentavo 
valstybę net absoliutinės monarchijos metu ir, iš tikrųjų, joki 
XVI amžiaus legistų skelbiamieji obalsiai, jokia Bodin'o monar- 
chistinio suverenumo teorija, joki puikūs Liudoviko XIV išsitarimai 
„L'Etat c'est moi“ („Valstybė — tai aš“) nepajėgė šio repre- 
zentatyvinio jų veikimo pobūdžio pakeisti jų pačių vienu asmeniu. 
Ir reprezentacinis elementas iš žmonių socialinio bendravimo 
neišnyks niekuomet; jis yra amžinas. 


„ Bet tas demokratinis reprezentacinis valdymas, kuris reiškiasi 
anksčiau nurodyta dviejų laipsnių reprezentacija — piliečių rinkikų 
ir jų išrinktųjų tautos atstovų reprezentacinę galia — sudaro sui 
generis juridinę valdymo konstrukciją, kuri nėra nei amžina nei 
nuolatinė, Ji tebėra istoriška valstybės valdžios kategorija. Aš 
į ją pažiūrėsiu ypač valdžios įstatymų leidimo funkcijos ribose, 
nes ji kaip tik šiose ribose gavo įdomiausį ir svarbiausį išsivystymą. 

8. Anglijosreprezentacinisvaldymas. 


Jo ypatingosios žymės, kuriomis jis skiriasi 

nuo Europos kontinento ir Amerikos demokra- 

tinio reprezentacinio valdymo, ypač gi Ang- 
lijos Parlamento suverenumas. 


Valstybė, kur ši valdymo sistema pirmiausia gimė ir išsi- 
vystė, nors ji ten negavo tokio tikslaus teorinio apdirbimo, kaip 
ji vėliau kitur gavo, yra tai Anglija su savo parlamentarizmu. 
Tikslus ir smulkus to Anglijos reprezentacinio valdymo atsiradi- 
mo ir vystymosi išnagrinėjimas negali čion įeiti į mano darbo 
ribas. Del to aš tiktai pabrėžiu, kad jo vystymasis ne tiktai ėjo 
kitokiais keliais, negu Europos kontinente arba jaunoje Amerikos 
demokratijoje, bet ir kitokių išvadų priėjo. Pirma, kuo jis ski- 
riasi nuo Europos reprezentacinės demokratijos, yra tai, kad jis 
centraliniame valdžios sistemos veiksny sujungė du priešingu dės- 
niu -- tautos mažoritarinę reprezentaciją su minoritariniu „Karū- 
nos“ liktyviniu suvėreno asmenim (prancūziškai „Couronne“, t. y. 
tęstinės karaliaus galios sąvoka, kuri Anglijoj nėra identiti- 
kuojama su gyvo karaliaus asmenimi, atstovaujančiu šią tęstinę 
personifikuotą galią). Antra — pati tautos veiklioji reprezenta- 
cija parlamente- steigiama Anglijoje ne tiktai rinkimais, kuriais 
yra sudaromi žemesnieji parlamento Rūmai („House oi Commons“ 
arba „Liaudies Rūmai“), bet ir asmeniškai paveldėtinė tautos 
reprezentacijos luominio pobūdžio teisė, kuria yra sudaroma aukš- | 
tesnieji parlamento Rūmai („Lordų Rūmai“). Trečia — tautos 
reprezentacija rinkimais nėra pilnai paremta vienlype piliečių vi- 
sumos ar teisinės tautos konstrukcija ir tebereiškia žymius atskirų 
teritorinių bei kitų socialinių vienetų reprezentacijų pėdsakus 
(atskirų korporatyvinių teritorinių susigrupavimų ir kai kurių or- 
ganiškų grupių — atskirų žemių, miestų, miestelių, taipogi uni- 
versitetų — reprezentacijos, nesilaikymas gyventojų skaičiaus pro- 
porcijos mandatų susiskirstyme), nors šiuo atžvilgiu yra žymi ten- 
dencija pertvarkyti atstovavimo sistemą grynu tautos -reprezenta- 
cijos dėsniu ir įvesti ją į klasiškąją demokratinę vagą; tai beveik ir 
tapo pasiekta 1918. II. 6. konstituciniu įstatymu, vadinamu „Repre- 
sentation of the People Act“. Ketvirta — ir gal svarbiausia bei Žy- 
miausia, kuo skiriasi Anglijos reprezentacinis valdymas nuo Eu- 
ropos kontinento bei Amerikos reprezentacinio valdymo, gavusio 
geriausį teorinį apdirbimą Prancuzijoje, — Anglijos reprezenta- 
cinio valdymo sistema, ryškiausiai apsireiškusi XIX amžiaus Ang- 
lijos parlamentarizme, perkelia ir koncentruoja visą suvereninę 
valdžios vykinimo galią parlamente, neskirdama steigiamos nuo 
įsteigtos ir steigiamos nuo įstatymų leidimo galios. Anglijos parla- 
mentarinio režimo pilno išsivystymo metu — XIX amžiuje — Ang- 
lijos reprezentacinis parlamentas (kuriame dalyvauja ir ypatingas 
„Karūnos“ veiksnis, kaip vienas jo elementų) buvo laikomas 

suvereniniu valdžios organu. Jo formalinė galia buvo tokia, kad, 
pagarsėjusiu išsitarimu apie Anglijos parlamentą, buvo sakoma, 
kad jis galįs padaryti visa, išskyrus vieną dalyką, būtent: pada- 
ryti vyrą moterimi, 0 moterį — vyru. Jo galia neaprėžta vals- 
tybėje. Iš tikrųjų ji buvo aprėžta tiktai vienu stipresniu už jį 
veiksniu — tai yra įpročių, ypač konstitucinių įpročių veiksniu, 
kuris Anglijoje turėjo ir tebeturi ypatingos svarbos ir kurio vei- 
kimu kaip tik XX amžiaus Parlamentas Anglijoj tarytum jau yra 
nustojęs to galingojo viešpaties vaidmens, kurį jis vaidino Ang- 
lijos valdžios sistemoje savo žydėjimo metu — XIX amž. 

Toje Anglijos valdžios vystymosi stadijoje, kuri yra mūsų 
gadynę gyvenama, pasižymi tebeauganti tendencija perkelti svar- 
biausius valdžios galios elementus iš Parlamento į du kitu val- 
džios veiksniu—į piliečius - rinkikus ir į ministerių kabinetą. Šia 
prasme Anglijoje naujausioji valdžios konstrukcijos evoliucija eina 

„iš vienos pusės ypatingos tiesioginio valdymo formos kryptimi, iš 
kitos—svarbiausio reprezentacijos momento perkėlimu į ministerių 
kabinetą, su kuriuo parlamentas turi pasiskirstyti savo buvusia 
galia ir kurio padėjėju jis pats virsta (plg. Sidney Law „The go- 
vernance oi England“ — rūsų vertimas proi. Jaščenko redak- 

“cijoje: „Gosudarstvenyj stroj Angliji“, Maskva, 1910, 133 ir 140— 
150 pusl. ir apskritai visa knyga). Ši dar nevisai užbaigta evoliu- 
cija yra kai kurių vadinama kabinetiniu režimu, skirtingu nuo 
nykstančio klasiškojo parlamentarinio valdžios režimo. Aš čion 
šios evoliucijos nežiūrėsiu, nes tuo metu, kai Anglijos reprezenta- 
cinis parlamentarizmas ryškiausiai paveikė į Europos kontinento 
konstitucinę teisę ir šios teisės mokslo sąvokas, būtent XVIII ir 
XIX amžiuose, ji dar nebuvo pasireiškusi. 

Anglijos parlamentarizmo žymė — tai reprezentacinio parla- 
mento suvėrenumas. Valdyme ir įstatymų leidime parlamentas nėra 
suvaržytas jokiomis konstitucinės teisės normomis. Anglija nežino 
nelanksčios rašytos konstitucijos sistemos, kuri giliai keičia Europos 
kontinento reprėzentacinį valdymą. Ši yra gal ryškiausioji žymė, 
skirianti Anglijos istoriškai išsivysčiusį reprezentacinį parlamento 
valdymą nuo Europos kontinento reprezentacinio valdymo (del 
Anglijos reprezentacinio valdymo plg. Sidney-Law op. cit., taipogi 
Esmein — „Elėments de Droit Constitutiorinel“, It., 76 — 102 ir 
154—223 pusl., Lawrence Lowell — „Gouvernement de VAngle- 
terre“, prancūzų vertimas iš Anglų kalbos, 1910 m.). 

Anglijos reprezentacinis valdymas šioje savo formoje susi- 
dėjo pamažu ir, kas apskritai yra Anglams charakteringa, jis susi- 
dėjo irracionaliniu būdu visa eile kompromisų bei precedentų. 
Jis teko paminėti, kadangi jo įtaka į Europos kontinento konsti- 
tucinę teisę buvo didelė ir labai svarbi ir kadangi, tarp kita ko, 
kaip tik iš jo tapo paskolintas tas reprezentacinis momentas, 
kuriuo tapo sudarytas demokratinis reprezentacinis valdymas. Bet 
kad jis ir yra labai įdomus, vis delto jis pats del savo irraciona- 
lumo. del nuoseklios sistemos stokos nėra patogus reprezentacinio 


ės 


valdymo konstrukcijai nagrinėti. Jame mes rastume daug tokių 
dėsnių, kurie sutirpo sistemoje, paeidami kiekvienas iš kitokio 
šaltinio, iš kitokios pirminės konstrukcijos. Daug patogiau yra 
šiuo atžvilgiu prisižiūrėti Europos kontinento reprezentaciniam 
valdymui, kuris, turėdamas savyj daug paskolintų iš Anglijos 
valdymo elementų, nuosekliau ir aiškiau juos nustatė bei logiš- 
kai apdirbo. Jo sąvokomis ir institucijomis tapo sutvarkyta ir 
demokratinė reprezentacinio valdymo teorija. 


9. Gimstančios Europos kontinento demokra- 
tijos du konstruktyviniu veiksniu: doktrinalinis 
(gimtosios teisėsir visuomeninės sutarties) 
veiksnysir Anglijos konstitucinis pavyzdys. 


Aristokratinėje Europoje, nesugebėjusioje pakeisti savo vals- 
tybių tvarkos kompromisais nei precedentais, kaip tai pasisekė . 
Anglijai, sudariusiai labai lanksčią valdžios konstrukciją, teko 
vykinti valstybės valdžios reforma, pritaikinta stiprėjančios buržu- 
azijos reikalams, griežtais perversmais ir revoliucijomis, pradė- 
dant Didžiąja Prancūzų Revoliucija XVIII amžiaus pabaigoje. 
Todel Europos kontinento valstybių visuomenėse tie jų sluoks- 
niai, kurie buvo suinteresuoti buvusios tvarkos pakeitimu, turėjo 
pagaminti tam tikras naujos būsimos tvarkos koncepcijas, kurias 
vėliau turėjo vykinti šiomis revoliucijomis bei perversmais. Toms 
savo būsimoms valstybinės tvarkos koncepcijoms jie skolindavo 
ir sunaudodavo žinomų jiems sąvokų bei pavyzdžių medžiagą, 
kuri jiems šiuo reikalu atrodydavo tinkama, ir taip sudarytas kon- 
cepcijas jie skelbdavo įgimtąja teise. Šis darbas vyko grynai raci- 
onalistiniu metodu. Mokslas, ypač socialinis mokslas, kurio dalį 
sudaro valstybės ir teisės mokslas, visuomet yra jautrus į sociali- 
nio bendravimo svarbias problemas ir idėjas, kurios tam tikru 
laiku viešpatauja žmonių sąmonėje, nudažytos tų žmonių sociali- 
niais reikalais ir socialiniais tų reikalų tenkinimo tikslais. Šia 
prasme jis pats yra funkcionalinis. 


Šitaip gimė Vakarų Europoje pirminė demokratinė visuome- 
ninės sutarties ir bendrosios valios doktrina, kurios, kaip sakėme, 
žymiausiu reiškėju buvo Rousseau, Tai buvo racionalistinė ir griežta 
teorija, kuri pakėlė ir išvystė iki aukščiausio dogmatinio laipsnio 
vieną svarbiausiųjų buržuazijos reikalavimų, būtent — reikalavimą 
suskaldyti senąją luominę ir iš dalies dar ieodalinę visuomėfię, 
nustatytą stipriomis tradicinių socialinių junginių formomis, sutar- 
pinti šiuos junginius absoliutinėje žmonių - individų lygybėje, 
sutrupinti visuomenę iki atomui individui, virstančiam suvęreni- 
niu vienetu, ir senos painios visuomenės vietoje sudaryti lygių 
suvereninių atomų —individų visumą, vadinamą tauta („populi“ 
prasme), kuri vienok nėra tuo, ką mes šiuo vardu vadiname, 
kai kalbame apie tam tikrus tautinius socialinius junginius, kaip 

Lietuvių tauta, Rusų, Vokiečių, Latvių, Lenkų ir t. t. tautos. Toji 
„tauta“, kurią turėjo omeny visuomeninės sutarties ir bendrosios 
valios doktrina, buvo visai kas kita: tai buvo tam tikros teritori- 
jos gyventojų, išsvajotos „visuomeninės sutarties“ dalyvių mecha- 
ninė visuma. 


Šios sąvokos, kuriomis naujas racionalistinis XVIII amžiaus 
mokslas stengėsi reformuoti visuomenę, turėjo būti jo "sunaudo- 
tas ir valstybės konstrukcijai. Kaip pastaroji su šiuo mokslu 
atrodė, mes apie tai jau kalbėjome. Reprezentacijai ten jokios 
vietos nebuvo palikta. Ji kaip tik buvo griežtai neigiama. ' Šiuo 
atžvilgiu Anglijos reprezentacinio valdymo pavyzdys jokios įtakos 
į šią teoriją nepadarė. Atvirksčiai, mes žinome, kad šios teori- 
jos tėvas, Rousseau, tiesiog peikė Anglijos valdžios režimą, kaip 
priešingą piliečių laisvei: nes piliečiai, atiduodami visą galią jų 
išrinktajam parlamentui (renkamieji žemesnieji Liaudies Rūmai), 
patys esą laisvi ir suvereni tiktai rinkimų metu, o po to tuojau 
grįžtą į vergiją (Rousseau — „Contrat social“, III kn., XV skyrius). 


Bet greta šio dogmatiškai racionalistinio demokratijos stei- 
gimo doktrinoje reiškėsi XVIII amžiaus moksle ir kita srovė, kuri 
kreipė domę kaip tik į Anglijos reprezentacinį režimą, kaip į 
sektiną pavyzdį kitoms valstybėms. Šios srovės mokslininkų tar- 
pė ypač tenka paminėti į kurio geriausias veikalas 
„Esprit des lois“ („Istatymų“ sia“) 1748 m. buvo paremtas 
Anglijos konstitucinėmis institucijomis (taipogi žinoma de-Lolme'o 
knyga „Constitution de YAngleterre,* 1771 m. ir Anglo Black- 
ston'o garsi knyga „Commentaries on the laws of England“, 
1765 m. tuojau išversta į prancūzų kalbą). Gi ypač Montesguieu 
knyga turėjo didžiausios įtakosį anų laikų žmonių sąvokas ir tarp 
kita ko žymiai paveikė XVIII amžiaus pabaigoje besitvarkančią 
Amerikos demokratiją. 


Tokiu būdu Prancūzų Didžiosios Revoliucijos metu besis- 
teigianti Europos demokratija turėjo savo tvarkymosi darbui 
pasirinkti institucijas vienos iš dviejų srovių: okinalųs Roušezų 
srovės, reikalaujančios tiesioginio valdymo ir neigiančios Tėpre- 


' zentacinį, arba iš srovės, siūlančios Anglijos reprezantacinio val- 


dymo pavyzdį. Pastaroji srovė be to buvo paremta nauju Ame- 
rikos Jungtinių Valstybių pavyzdžiu, kuris turėjo didelės įtakos 
į Prancūzus — ypač Revoliucijos pradžioje. Buvo svyravimų tarp 
šių dviejų srovių. Vis delto iš karto apsistota ties antrąja — rep- 
rezentacinio valdymo srove. 

10. Reprezentacinio valdymo, dėsnis Europos 
kontinento demokratijoje Didžiosios Prancūzų 
Revoliucijos metu. Jo veiksniai. Šio valdymo 
konstrukcijos racionalizmas, kuriuo jis skiriasi 
nuo kompromisinės Anglijos konstrukcijos. 
Jo suderinimas su tautos suverenumo dėsniu ir 
su valdžios funkcijų suskirstymu pagrindiniais 
organais. 


Reprezentacijos dėsnis pirmame Prancūzijos Steigiamame 
Susirinkime rado gabių ir rimtų užtarytojų, ypač Šiėvės, amavs 
Mirabeau, o kadangi jis be to ir praktikos atžvilgiu buvo pato- 
gesnis, negu tiesioginis, ir labiau tiko karališkos valdžios sąvokos 
reformai, — tai jis ir buvo priimtas. Karaliaus valdžios dar tuo 
laiku nebuvo manyta panaikinti, bet norėta ji reformuoti ir visa 
valstybės valdžios sistema suderinti su pagrindine tautos suvėre- 
numo sąvoka. Paveldėtinio karaliaus institucija nebūtų galima 
suderinti su tiesioginiu piliečių arba tautos valdymu, bet repre- 
zentaciniu dėsniu ji buvo galima palaikyti. Iš karaliaus buvo 
atimtas jo suverenumas ir visas atiduotas tautai, o karalius virto 
suvereninės tautos reprezentantu administracijos arba, kaip tada 
buvo ši funkcija ne tik vadinama bet ir iš tikrujų konstruojama, 
„vykdomos valdžios“ smty. Žodžiu, del įvairių priežasčių iš karto 
buvo priimta reprezentacinė sistema. Valdžios veikiančiųjų iunk- 
cijų suskirstime (tų funkcijų griežtą suskirstymą atskirais pagrindi- 
niais organais dogmatizavo Montesguieu tezė, paskolinta iš 
Anglijos XVIII amžiaus konstitucinio pavyzdžio, bet gavusi konti- 
nente visai kitokį teorinį apdirbimą, negu Anglijoje, ir tinkanti 
kaip tik reprezentaciniam, o ne tiesioginiam valdymui, kuris, jeigu 
būtų nuoseklus, turėtų, žinoma, palikti visas funkcijas arba bent 
visų priklausomų organų su visomis jų funkcijomis priežiūrą 
pačiam suverenui), — taigi, sakau, valdžios veikiamųjų funkcijų 
suskirstyme tiek „vykdomos valdžios“ organas — paveldėtinis ka- 
ralius, tiek įstatymų leidimo organas — piliečių (teisinės tautos) 
renkamas parlamentas turėjo atstovauti tautą reprezentacijos 
dėsniu, pavaduodami ją be jokių nurodymų, įsakymų arba inicia- 
tyvos, išskyrus parlamento narių rinkimą balsavimu. 


Bet šis Prancūzų Revoliucijos įsteigtas reprezentacinis val- 
dymas aiškiai skyrėsi nuo Anglijos režimo; iš kurio jis iš dalies 
tapo paskolintas. Anglijoje jis buvo pasiektas kompromisais ir 
neturėjo todel jokio teorinio nuoseklumo; čion gijis tapo įgyven- 
dintas revoliuciniu racionalistiniu metodu, kuris reikalavo aiškios 
ir nuoseklios vedamosios minties — logiškos sistemos. 


Steigiamos demokratijos idėja buvo paskolinta, žinoma, ne 
iš Anglijos, kuri jos pati neturėjo, o iš Rousseau mokslo, iš įgim- 
tosios teisės, visuomeninės sutarties, tautos suverenumo sąvokų; iš 

„Anglijos gi tapo paskolinta tiktai forma arba, tiksliau sakant, kai 
"kurie svarbūs naujai steigiamos formos elementai. 

Su tautos suverenumu būtų nesuderinama Anglijos valdžios 
sistema, kurioje, kaip jau sakėme, tautos reprezentacija jungėsi 
parlamente su svetimu jai „Karūnos“ veiksniu ir be to pati buvo 
suskaldyta dvejais rūmais, kurių tiktai pirmieji buvo sudaromi 
piliečių ar tautos rinkimais, ir dargi turėjo pėdsakus ne tautos, o 
atskirų teritorinių socialinių junginių reprezentacijos. 

Bet kas ypač rodėsi nesuderinama su neperleidžiamu tautos 
suverenumu — tai parlamento suverenumas Anglijos sistemoje. 
Tiesa, jis Anglijoje yra faktiškai aprėžiamas stipria įpročių kons- 
trukcija. Bet kaip tik Europos kontinente, kur demokratinė vals- 
tybės reforma buvo vykinama revoliuciniu metodu, nesitikėta įpro- 
čiais, kurie čion anuo laiku nebūtų parėmę įvedamos naujos 
tvarkos ir būtų atgaivinę senąjį socialinį bei valstybinį režimą. 
Griežtu revoliuciniu nusistatymu norėta pakeisti įpročiai, kurie 
buvo pagaminti senos luominės visuomenės, rašytu įstatymu, kaip 
vienlypės tautos valios apsireiškimu. Šis nepasitikėjimas įpročiu, 
griežtas išbraukimas jo iš teisės šaltinių skaičiaus, įstatymo kate- 
goriškas monopolis teisės srity, rašyto teksto raidės viešpatavimas, 
jo apdraudimas net nuo turinčių taikyti jį teisėjų, kuriems tapo 
uždrausta įstatymo interpretacija — tai buvo charakteringas anos 
revoliucinės gadynės nusistatymas, nuo kurio dar iki šiol nevisai 
išsižadėta Europos kontinente, ir tuo kaip tik ryškiai skiriasi šio 
kontinento teisinė tvarka nuo Anglijos ir Amerikos teisinės tvarkos. 

Reprezentacinio organo — parlamento ar bet kurio kito — su- 
verenumas buvo nesuderinamas taipogi su kitu revoliucijos pri- 
imtu dėsniu, virtusiu anų laikų veikėjų sąmonėje aksioma, būtent 
— su valdžios funkcijų suskirstymu atskirais pagrindiniais kits 
nuo kito nepriklausomais valdžios organais. Šis dėsnis, kurį Mon- 
tesguieu nustatė kaip piliečių teisių ir laisvės garantija, kaipo 
rimčiausią ir būtiną apsaugą nuo įsteigtosios valdžios tiranijos, 
buvo paties Montesgueu kaip tik neva iš- Anglijos pavyzdžio 
pasiimtas. Bet, iš tikrųjų, jis jau ir Montesguieu metu nevisai atatiko 
Anglijos valdymo režimo tikrenybei, o juo toliau, juo labiau jis 
Anglijos režime nyko. Dalykas toks, kad nors Anglijos režime vyk- 
domoji arba administracijos funkcija iš tikrųjų buvo reiškiama kitu 
organu, negu įstatymų leidimas ir vykdomoji galia buvo formališkai 
sukoncentruota karaliaus asmeny arba „Karūnos“ institucijoje su ka- 
raliaus Taryba („Privy Council“), iš kurios išsiskyrė, kaip jos neoli- 
cialinė dalelė, ministerių kabinetas, — bet karaliaus arba „Karūnos“ 
dalyvavimu parlamente buvo pasiekiamas kaip tik visos nagrindinės 
veikiamosios valdžios visų funkcijų vienumas. Šiuo valdžios vie- 
numu, šiuo visų valdžios veiksnių, reiškiančių visas jos funkcijas, 
sukoncentravimu parlamente ir galėjo būti pasiekta parlamento 
suverėnumas. Išsivystęs vėliau parlamentarinis režimas dar labiau 
pabrėžė valdžios koncentraciją visomis jos funkcijomis, kurios, 
kad ir buvo reiškiamos tam tikrų atskirų organų, bet vis delto 


že igd 


buvo koordinuotos tam tikru tarpusaviu bendradarbiavimu: minis- t 


terių kabinetas turėjo atsakyti prieš Parlamento Rūmus, bent prieš 
Žemesniuosius, buvo jų kontroliuojamas ir valdyti tegalėjo j jų pa- 
sitikėjimu; karalius gi, dalyvaudamas įstatymų leidime savo įsta- 
tymų sankcijos teise, galėjo Žemesniuosius Rūmus paleisti, o lordų 
paskyrimu Aukštesniųjų Rūmų personalinę sudėtį nustatyti arba 
pakeisti pageidaujama sau kryptimi. 

Taigi Anglijos režime apie griežtą valdžios funkcijų žiba 
funkcionalinių galių suskirstymą, kaip jį suprasdavo Prancūzų 
Didžiosios Revoliucijos žmonės, įvesdami jį savo steigiamoje de- 
mokratijoje, neteko kalbėti. 


Tiesa, valdžios iunkcijų suskirstymas atskirais pagrindiniais, 
t. y. nepriklausomais organais, neatatikdamas Anglijos režimui, 
— neatatiko ir Rousseau teorijai. Valdžios dviejų funkcijų — 
įstatymų leidimo ir administracijos arba „vykdymo“ — esminis 
skirtumas (apie trečiąją funkciją — teismą, — kurios esminis 
skirtumas nuo administracijos yra ginčytinas, aš čion visai nekal- 
bu, nes tai čion nesvarbu) — buvo Rousseau pripažinamas; bet 
jis neturėjo tos reikšmės, kurią jam duodavo Montesguieu ir 
Prancūzų Revoliucijos 1789 — 1791 m. žmonės. Rousseau teori- 
jos dėsniais, administracija („įstatymų vykdymas“) buvo paveda- 
ma priklausomiems valdininkams, o-įstatymų leidimas rezervuoja- 
mas pačiai tautai arba betarpiškai arba su pagalba įstatymus pro- 
jektuojamojo organo, kuris taipogi būtų tiktai valdininkų kolegija. 
Nei vienai, nei kitai funkcijai nebūtų steigiama atskiro pagrindi- 
nio organo, nes tiesioginės demokratijos sąvokomis visa pagrin- 


dinė valdžia su visomis jos funkcijomis priklausanti pačiam suve- 


renui — tautai — arba pačiai suvereno pagrindinei reprezentan- 
tei — teisinei tautai, — ne tiktai kaip „nudum jus“, bet ir kaip 
reali ir veikli galia. Taigi šis valdžios funkcijų suskirstymas, 
kurį randame Rousseau moksle, reiškia tiktai technišką darbo su 
skirstymą, bet ne galios suskaldymą įvairiais funkcionaliniais vei- 
ksniais (plg. „Contrat Social“ XV ir III skyrius). 1789 m. žmonės, 
priėmę „teisinės tautos“ reprezentacinę konstrukciją (išskyrimas iš 
tautos „veikliųjų piliečių“, kaip tautos valios reiškėjų, balsavimu) 
ir pakeitę ją Rousseau bendrosios visuotinos valios sąvoka, nebe- 
buvo varžomi Rousseau tezėmis del valdžios funkcijų suskirstymo 
ir galėjo jie šiuo atžvilgiu sekti Montesguieu tezes, nesilaikydami 
nei Anglijos pavyzdžio, nei griežtos Rousseau io 


11: Rašytoji konstitucija. Pagrindinės teisės 
sąvoka. Rašytosios konstitucijos, kaipo visuo- 
meninės sutarties akto, koncepcija demokrati- 
niu XVIII amžiaus mokslu (Vattel, Rousseau.) 


Žinoma, valdžios funkcijų suskirstymas atskirais kitas nuo“ 


kito nepriklausomais pagrindiniais organais išskiria tiek tiesioginį 


valdymą, kuris reikalauja visos valdžios pagrindinės koncentraci- 
jos, tiek suverenumo pavedimą kuriam nors vienam tų suskirs- 
tytų organų, — nes suvereninis organas tegali būti visai valdžiai 
vienas ir bendras. Bet jeigu pagrindiniai organai yra keli ir su- 
skirstyti ir jeigu jie, veikdami reprezentaciniu dėsniu, nėra repre- 
zentuojamo suvereno kontroliuojami, tai, kad būtų išvengta kelių 
valdžių anarchijos, jie, kad ir fiormališkai nepriklausomi, vis del- 
to turi būti kuo nors suvaržyti, Turi būti nustatytas veiksnys, ku- 
ris aprėžtų jų galią, nes be to vieno vietoj išdygtų keli suverini- 
niai organai (anarchija). Šis veiksnys buvo rastas rašytos kons- 
titucijos sistemoje. ų a 

Rašyta konstiiucija — tai būtų toks aukštesnės rūšies vals-> 
tybinės teisės aktas, kuris nustato įsteigtąją valdžią, suskirstytą 
pagrindiniais organais įvairioms još iunkciį ategorijoms ir ski- 
ria ją nuo suvereninės steigiamosios galios. Kad valstybėje jos 
teisės normų tarpe yra tam tikras kontingentas padrindinių nor- 
mų, tvarkančių pačios valdžios veikimą ir jos teisinę konstrukci- 
ją, ir kad tuo pačiu šios normos sudaro lyg aukštesnę valstybės 
teisę, kurios keitimas nėra visai laisvas ir varžo aukščiausius val- 
džios organus — tai jau senai buvo mokslininkų pastebėta 
ir iš šio buvo daroma įvairios svarbios išvados. Šia prasme pa- 
grindinės teisės problema valstybėje nėra nauja (plg. Jellinek — 
„L'Etat moderne et son droit“, prancūzų vert., It. 1770—179 pusl.). 
Bet rašytosios konstitucijos ypatinga idėja ir konkretinė teisės in- 
stitucija, kuri XVIII ir ypač XIX amžiaus bėgyj įsigalėjo beveik 
visose mūsų civilizacijos valstybėse (išskyrus Angliją), turi aiš- 
kiausią ryšį su XVII ir XVIII amžiaus mokslu ir ypač su visuo- 
Uk sutarties doktrina, iš kurios ji gavo savo pirminį teorinį 
titulą. s 

Valstybės ar tautos konstitucija tai kaip tik ir būtų tas pa- 
grindinis visuomeninės sutarties aktas, laisvų suvereninių žmonių 
paktas, kuriuo jų yra steigiama suvereninė bendroji valia ir pas- 
tarosios reiškinys — valstybė, o tuo pačiu ir valstybės valdžia. 
Ir jeigu įstatymams leisti arba įvairioms kitoms valdžios funkci- 
joms vykinti žinomu mums bendrosios valios mokslu užtenką pi- 
„liečių daugumos, kaip bendrosios valios ekspertės, nutarimo, tai 
konstitucijai pakeisti daugumos nutarimo neužtenką. Konstitu- 
cija esanti tas aktas, kuriuo daugybė suvereninių individualinių 
valių tirpstą vienoje suvereninėje bendroje valioje. Bendrąja, 
daugumos reiškiama valia — viskas esą galima padaryti, nes vis- 
kas pateisinama suverenumu, — bet viskas tiktai konstitucijos 
(visuomeninės sutarties) ribose. Jei gi liečiama pati konstitucija, 
jei kas nors keičiama pačioje visuomenės sutarty, tai jau dau- 
gumos valia esanti bejėgė, o būtinai turįs būti visų sutikimas: 
nes bendroji valia tiktai šia steigiamąja sutartimi tebesilaikanti, 
o pajudinus sutartį, ji nykstanti ir žmonės grįžtą į naturalią pa- 
dėti, kurioje nesą suverenės tautos, 0 tebesą suvereni individai. 
Tat konstitucijai pakeisti reikią visų piliečių vieno balso nutari- 

mas, O jei to nėra ir jei vis delto konstitucija keičiama, tai tie 
piliečiai, kurie asmeniškai su šiuo pakeitimu nesutinka, būdami 
laisvi ir nebevaržomi bendrosios valios sutartimi, galį iš pakeisto 
valstybinio bendravimo išstoti. Jiems šie pakeitimai nesą priva- 
lomi. Tai esanti jų pagrindinio naturalaus suverenumo tiesiogi- 
nė išvada. 

Tokiu būdu konstitucija būtų valstybės steigiamuoju aktu, o 
kiekvienas jos pakeitimas būtų valstybės (o net ir pačios tautos) 
atnaujinimu — „novatio“, — kuris varžo tiktai norinčius dėtis 
tauton ir dalyvauti atnaujinamoje sutartyje. Toks buvo Vattel'o 
(Vattel — „Le droit des gens“) ir Voli'o (Voli — „Jus naturae“) 
konstitucijos sąvokos aiškinimas. 


Pats Rousseau, doktrinos tikrasis tėvas, jos, taip sakant, 
daktaras, konstitucijos keitimo klausimu taip toli nėjo. Jis ras- 
davo, kad jeigu konstitucija esanti pagrindiniu valstybės steigimo 
aktu, jeigu joje reiškiasi tautos steigiamoji galia, tai ji pati galinti 
nustatyti ir jos keitimo tvarką, o todel nesą reikalo būtinai jungti 
su kiekvienu konstitucijos keitimu — valsiybės ir tautos „nova- 
tionis“, vykinamos būtinai pagrindinės visuomeninės sutarties 
metodu. Rousseau („Considerations sur le gouvernement de Po- 
logne“, IX skyrius). Bet del pačios konstitucijos sąvokos, šios 
doktrinos — ar paties Rousseau, ar Vattel'o ir kitų mokslu, ji 
buvo jungiama su steigiamąja tautos galia, kaipo pastarosios 
reiškinys ir padaras (plg. Esmein — „Elements de droit Consti- 
tutionnel“, I t. 567 ir sek. pusl., Jellinek — „L'Etat moderne et 
son droit“, pranc. vert., II t. 179 ir sek. pusl.). 


12. Rašytosios konstitucijos sunaudojimas Di- 

džiosios Prancūzų Revoliucijos metu. Suve- 

reninė steigiamoji ir konstitucinė įsteigtoji 
valdžia. 


Prancūzų Revoliucijos:žmonės, steigdami demokratinį valsty- 
bės režimą tautos suverenumu ir reprezentaciniu šio suverenumo 
reiškimosi metodu, o turėdami suderinti šiuos dėsnius ir metodus 
su valdžios funkcijų suskirstymu atskirais pagrindiniais organais 
ir kartu išvengti anarchijos, pasinaudojo šiomis konstitucijos są- 
vokomis. Konstitucija esanti suvereninės tautos steigiamosios ga- 
lios padaras. Joje reiškiąsis tautos suvėrenumas, 0 tuo pačiu 
tie suskirstyti pagriudiniai funkcionaliniai valdžios organai, ku- 
riuos ji valstybei nustato, nesą ir negalį būti suvereni. Jie stei- 
giamosios galios neturį, jie esą konstitucijos aprėžti. Jei jie ką 
bandytų daryti, išeidami iš konstitucijos ribų, jie uzurpuotų tau- 
tos suverenumą ir darytų neteisėtą darbą, 0 tuo pačiu nusidėtų 
pačiam savo teisiniam titului. 

Šiuo nustatoma esminis teisinis skirtumas tarp suvereninės 
steigiamosios galios — gaivališkos ir laisvos, neaprėžtos — reiš- 

kiančios tautos valdžią, — ir aprėžtos įsteigtosios valdžios, kurią 
vykina tautos reprezentantai savo nebe suvereninės, bet konstitu- 
cinės galios ribose. Nuolatiniai, konstitucijos sudaryti valstybės 
valdžios aukščiausieji organai sudarą įsteigtąją valdžią. Jie rep- 
rezentacijos dėsniu pavaduoją suvereninę tautą, bet tiktai tose ri- 
bose ir toms funkcijoms, kurios jiems esančios pagrindinės tautos 
reprezentantės — teisinės tautos (piliečių-rinkikų) — paskirtos 
jų įsteigimo aktu-konstitucija. Ir štai todel Europos konti- 
nento demokratinėje valdžios konstrukcijoje, organizuotoje Di- 
džiosios Prancūzų Revoliucijos ir paremtoje rašytąja konstitucija, 
— iš vienos pusės joks įsteigtosios valdžios organas — jų tarpe 
ir parlamentas — nesąs suverenis, kaip kad yra Anglijos parla- 
mentas, iš kitos gi — valdžios funkcijos galinčios būti suskirsty- 
tos keliais nepriklausomais aukščiausiais organais, kurie steigia- 
mosios valdžios vienumu ir savo galios konstituciniu (ne suvere- 
niniu) pobūdžiu galį veikti savarankiškai be anarchijos pavojaus. 


Ši nelanksčios pagrindinės teisės arba rašytos konstitucijos ' 
sistema, kuria svarbiausios valstybės kanstrukcijos normos, laiko- 
mos pačios tautos steigiamosios galios padaru, yra išskiriamos į 
aukštesniąją teisę, nustatančią nuolatinę aprėžtą reprezentacinę 
„įsteigtą“ valdžią, buvo, kartu su valdžios funkcijų suskirstymu 
atskirais nepriklausomais įsteigtosios valdžios organais, priimta ir 
Šiauries Amerikos įsikūrusių valstybių režime, kurio pavyzdys tu- 
rėjo didelės įtakos į Prancūzų Revoliucijos konstitucinį darbą. 


Tokiu būdu šių dviejų eilių tautos reprezentacijų tarpe, ku- 
fias mes jau esame anksčiau parodę, pirmoji pagrindinė eilė, 
reiškiama piliečių - rinkikų arba teisinės tautos, šia demokratine 
reprezentacinio valdymo teorija atstovaujanti steigiamą suvereni- 
nę tautos valdžią, o antrosios eilės reprezentacija, reiškiama įs- 
teigtosios valdžios organų, atstovaujanti tautą tiktai konsititucinės 
funkcionalinės valdžios delegacijos ribose. 

Kai kurių demokratinių valstybių praktika ir iki šiol laikosi 
šios tvarkos: organizuodama įsteigtosos vaidžios grynai reprezen- 
tacinį valdymą ir, pavyzdžiui, įstatymų leidimo srity koncentruo- 
dama visą sprendžiamąją galią veikiančiame reprezentaciniu dės- 
niu parlamente, ji konstitucijos keitimo srity, kurioje paliečiama 
steigiamoji tautos galia, nesitenkina reprezentaciniu (antrosios ei- „ 
lės reprezentantų) veiksniu ir paveda sprendžiamąją galią pačiai 
teisiniai tautai — jos tiesioginiam suvereniniam valdymui, vyki- * 
namam piliečių - rinkikų referendumu. Šios tvarkos aiškins“ 


pėdsakus mes matome kaip tik ir mūsų konstitucijoje, kuri v 2 „* 
nintėlį referandumo (nors tiktai fakultatyvinio referendumo ir liaus 


dies veto iormoje) atsitikimą numato konstitucijos keitimo atžvilgiu, 4 
0 įsteigtosios valdžios konstitucinę galią organizuoja grynai re- * 
prezentaciniu dėsniu (išskyrus liaudies iniciatyvą įstatymus leisti, 
kuri turi vienok labai menką praktikos vertę mūsų politiniame | 
gyvenime). 

13 Reprezentacinė steigiamoji valdžia (Siėyės'o 
teorija). Pilnai išvystyto demokratinio reprezen- 
tacinio valdymo schema, 


Bet Prancūzų Revoliucijos žmonės padarė dar vieną žingsnį 
toliau reprezentacinian valdyman. Priimdami steigiamosios ir įs- 
teigtosios valdžios tezę, kurių pirmoji esanti suvereninė ir gaiva- 
liškai laisva, o antroji — konstitucinė, t. y. suvaržyta konstitucijos 
ribomis ir konstituciniu delegaviinu, — jie praplėtė reprezentacinio 
valdymo dėsnį net pačiai steigiamajai tautos valdžiai. Šią kons- 
trukciją gynė ir remė savo raštuose ir kalbose vienas žymesnysis 
Revoliucijos veikėjas ir reprezentacinio valdymo teoretikas — Sičyės 
(plg. jo raštą „Ou'est-ce gue Ie Tiers Etat“, 115- 120 pusl. cituota 
Esmein'o op. cit., I t. 569-570 pusl.) Siėyės'o mokslu, kaip ir 
Roussau, Vattel'o ir kitų visuomeninės sutarties doktrinos pase- 
kėjų, steigiamoji suvereninė galia priklausanti pačiai tautai ir pasi- 
reiškianti pagrindiniame įstatyme — konstitucijoje ir todel negalinti 
priklausyti konstitucijos įsteigtiems nuolatiniams valdžios organams. 
Pačiu suverenumu ši steigiamoji galia esanti gaivališkai laisva. 
Siėyės'o mokslu, tauta visuomet pasiliekanti gamtos padėty, t y. 
ji nesanti suvaržyta savo valios padarais — jokia konstitucija, jo- 
kiomis normomis, jokia teise. Cion jau matomas kaip ir skirtu- 
mas tarp Siėyės'o tezių ir tų visuomeninės sutarties teoretikų mokslo, 
kurie mokino, kad pati tauta, kaip sudaryta suvereninių individų 
sutartimi, vis delto turinti šioje sutarty savo teisėtą titulą, kuriuo 
iš gamtos būklės žmonės yra perėję į socialinę ir teisinę būklę. 
Sią gaivališką suvereninę laisvę arba steigiamąją galią tauta, Sičyės'o 
mokslu, galinti pavesti ir išrinktiesiems savo reprezentantams, jeigu 
tiktai jie buvo šiam tikslui išrinkti. Toks išrinktas reprezentacini 
organas nebebusiąs įsteigtosios valdžios organu, o busiąs steigia- 
mosios valdžios reprezentaciniu organu, turinčiu pilnos gaivališkos 
laisvės, kaip ir pati tauta. Jis pats būsiąs „gamtos padėty“ — jam 
nebūsią jokių teisinių suvaržymų, jokių normų. Jis ir galėsiąs 
keisti konstituciją savo nuožiūra ir griauti bei steigti visa, kas ir 
kaip jam patinka. 


Šios teorijos buvo kaip tik reikalingas pirmasis Prancūzų 
Revoliucijos Steigiamas Susinnkimas, pasiryžęs pertvarkyti valstybę 
tautos vardu, bet savo nusistatymu, jis turėjo pasiremti tokia teo- 
rija, kuri pateisintų jo darbą ir suteiktų jo nusistatymui pilną tautos 
valios galią. Sičyės'o reprezentaciniu mokslu, Šteigiamojo Susi- 
rinkimo nusistatymas, ir tuo pačiu visi jo nutarimai ir jo priimtoji 
konstitucija, turėjo būti pilnai pateisinamas, nes į Steigiamąjį Susi- 
rinkimą reprezentaciniu dėsniu tapo sutraukta visos tautos gaiva- 
liškas suverenumas, kaip universalusis teisės titulas. 


Šiuo ir remiasi naujoji demokratinė suvereninio Steigiamojo 
Seimo tezė, kuria plačiai naudotasi XIX ir XX amžiaus valstybėse — 
įsikūrus naujai valstybei arba įvykus revoliucijai, nuvertusiai bu- 

vusią konstitucinę tvarką. Mes žinome, kad ir mūsų valstybė, kaip 
ir visa eilė kitų, įsikūrusių po Didžiojo Karo (Čekoslovakija, Lenkija, 
Latvija, Estija, Suomija) arba pralaimėjusių karą ir pergyvenusių 
revoliuciją (Vokietija, Austrija), kaip tik šiuo keliu susitvarkė arba 
persitvarkė. Jos visos savo konstitucijai ir įsteigtajai valdžiai nusta- 
tyti pasinaudojo reprezentaciniu suvereniniu steigiamuoju seimu. 


Tokiu būdu galutina ir pilnai išvystyta demokratinio repre- 
zentacinio valdymo schema atrodytų taip: 


A. suvereninė tęstinė tauta, kuri iš tikrųjų yra daugiau 
sąvoka, ne kuri nors realybė; ji neturinti jokios realios valios ir 
tiziškai pati betarpiškai negalinti veikti; 


B. pagrindinė pirmosios eilės tautos reprezentacija: 


a. pasyvioji tautos reprezentantė — piliečių visuma arba 
gyvoji tautos karta, kitaip sakant — visi gyventojai“ 
(skaičiaus svoris, viešoji nuomonė, sukilimo galia; žiū- 
rėk anksčiau), 


b. teisinė tautos reprezentantė — piliečiai - rinkikai arba 
teisinė tauta, atstovaujanti tautos suverenumą ir todel 
turinti steigiamosios galios, bet pati jos nevykinanti ir 
tiktai skirianti (renkanti balsavimu) valdžios vykintojus; 


C. antrosios eilės tautos reprezentacija, nustatoma teisinės 
tautos rinkimais tautos valdžiai vykinti: 

a. laikinasis ad hoc suvereninis Steigiamasis Susicinkimas 

(Seimas), atstovaująs ir vykinąs steigiamąją tautos galią; 

b. nuolatinė konstitucinė įsteigtoji valdžia, daugiau ar 

mažiau suskirstyta valdžios funkcijos kategorijomis į 

atskiras nepriklausomas organų sistemas (įstatymų „lei- 

dimas, administracija, teismas), nesuvereninė, aprėžta 
konstitucinės delegacijos normomis 


Toks pilnai išvystytas grynai reprezentacinis valdymas anks- 
čiau nurodyta schema, apimąs net steigiamąją suvereninę valdžią, 
vykinamą išimtinai reprezentaciniu metodu — be jokių tiesioginio 
valdymo pėdsakų, palikdamas jai tiktai „nudum jus“ (vienintelė 
reali funkcija—rinkimai) - toli gražu nėra visų demokratinių vals- 
tybių priimtas, — net ir tų, kurios, kaip mūsų Lietuva, iš viso 
valdosi reprezentaciniu metodu, rašyta konstitucija ir steigiamosios 
bei įsteigtosios valdžios dėsniais: Daugybėje valstybių tiesioginis 
valdymas yra taikomas bent steigiamajai valdžiai (arba bent kom- 
binuojasi šioje srity su reprezentaciniu, kaip pas mus), kitose jis 
palyti net ir įsteigiosios valdžios kai kurias funkcijas, ač įsta- 
tymų leidimo srity (pas mus tiktai liaudies iniciatyva). Kaip 
pavyzdžius tokių valstybių, kurios tvarkosi grynai reprezentaciniu 
valdymu, pilnai apimančiu net steigiamąją galią, galima nurodyti 
į Prancūziją (1875 m. konstitucija), Lenkiją (1921 m. konstitucija), 

Suomiją (1919 m. konstitucija). Šiose valstybėse net suvereninis 
valdžios momentas (steigiamoji galia) yra sudarytas grynai repre- 
zentaciniu (antrosios eilės reprezentacija) dėsniu, nors del Pran- 
cūzijos būtų galima abejoti, ar šis dėsnis nėra pakeistas 1884 m. 
konstitucijos revizijos įstatymu — bent vienu reprezentacinio 
suverenumu suvaržymu: būtent šis konstitucinis įstatymas nustatė, 
kad joks konstitucijos revizijos pasiūlymas negali liesti respubli- 
koniškos valstybės formos; taigi ir kyla klausimas, ar šis aprėži- 
mas varžo tiktai parlamento rūmus, kaip įsteigtosios valdžios 
organus, kurių pasiūlymu vyksta konstitucijos revizija ir kuriems 
todel priklauso konstitucijos Keitimo iniciatyva, ar jis varžo tai- 
pogi patį Tautinį Susirinkimą („L'Assemblėe Nationale“), kaipo 
reprezentacinį steigiamos valdžios organą, kuriam yra pavedama 
pati konstitucijos revizijos galia; atsakymas yra Prancūzijoje gin- 
+čytinas, bet doktrina linksta tvirtinti, kad šiuo (o taipogi kai 
kuriomis kitomis konstitucijos taisyklėmis, tvarkančiomis Tautinio 
Susirinkimo veikimą) Prancūzų reprezentacinis steigiamos galios 
organas esąs suvaržytas ir tuo pačiu neturįs pilnos suvereninės 
steigiamos galios (plg. Nėzard — „Elėments de Droit Public“, 
1922 m. 146 — 147 pusl., Hauriou — „Prėcis de Droit Consti- 
tutionnel“, 1923 m., 196 pusl., Esmein—op. cit., II t. 498—511 psl ) 
taigi šis reprezentacinis steigiamas organas nebūtų pilnai suvere- 
ninis ir nepavaduotų ištisai tautos jos suverenumo ribose. 

Siėyės'o tezė apie paties suverenumo gaivališką reprezenta- 
ciją nėra pilnai priimta naujos demokratinės reprezentacinės 
doktrinos, nors ji kaip tik nuosekliai reiškia šios doktrinos ten- 
denciją. 


14. Griežtas įsteigtosios valdžios funkciona- 

linis suskirstymas demokratinėjerespublikoje, 

kaip apsauga prieš diktatūros pavojų. Kelių 
valdžių anarchijos pavojus. 


Naujoji demokratinė doktrina savo reprezentacinėje teorijoje 
nebesilaiko šiandien ir griežtų įsteigtosios valdžios funkcionalinio 
suskirstymo dėsnių, kuriuos ji buvo sankcionavusi Didžiosios 
Revoliucijos metu, kaipo Konstitucinę demokratinę aksiomą. Į šį 
įsteigtosios valdžios griežtąjį suskirstymą atskiromis nepriklauso- 
momis organų sistemomis kiekvienai valdžios funkcijos kategori- 
jai (įstatymų leidimui, administracijai ir teismui) buvo žiūrėta 
kaip į rimčiausią tautos suverenumo ir piliečių laisvės garantiją, 
turinčią apsaugoti juos nuo laktiškai valdančiųjų despotijos. 
Nes jeigu visų valdžios iunkcijų pryšaky būtų stovėjęs vienos 
įsteigtosios valdžios reprezentacinis organas, tai jis faktiškai būtų 
galėjęs pasisavinti visą valdžios galią ir peržengti net savo kons- 
titucinės delegacijos ribas, o nebūtų buvę jokio veiksnio, kuris 
būtų pajėgęs jį sustabdyti. Siuo veiksniu negalėtų būti piliečiai 
- rinkikai arba teisinė tauta, kuri reprezentacinio „valdymo siste- 

moje tegali rinkti antro laipsnio reprezentantus, negalėdama pati 
kištis į jų darbą. Beliktų vienas sustabdymo būdas — piliečių 
visumos sukilimo galia. Bet šis revoliucinis kelias yra, žinoma, 
nepatogus ir negeistinas sutvarkytoje teisinėje valstybėje. Vienam 
pavojui pašalinti būtų keliamas kitas — netvarkos pavojus. Įsteig- 
tosios valdžios funkcijų suskirstymu tikėtasi pašalinti pirmasis 
pavojus automatiškai, ne sutrukdant teisinės tvarkos. Joks suskirs- 
tytos įsteigtosios valdžios pagrindinis organas neturėtų pilnos 
funkcionalinės galios net konstitucinės galios ribose. Kiekvienas 
tebeturėtų jos savo funkcionalinėje srity, ir jei bandytų kištis į 
kitą sritį, tai būtų anos srities pagrindinio nepriklausomo organo 
stabdomas. Tokiu būdu joks įsteigtosios valdžios organas nega- 
lėtų pasiekt diktatūros. 


Taip buvo manyta, ir todel iš pradžios įsteigtosios repre- 
zentacinės valdžios funkcionalinis suskirstymas buvo priimtas kaip 
reprezentacinės demokratijos būtinas dėsnis — kaip tauios suve- 
renumo garantija. Todel ten, kur XVIII ir pirmoje XIX amžiaus 
pusėje buvo steigiama reprezentacinio valdymo dėsniais demokra- 
tinė respublika, ten kartu buvo nustatomas ir įsteigtosios valdžios 
suskirstymas. 

Bet valstybinė praktika parodė, kad griežtas suskirstymas 
jei ir apsaugoja nuo pagrindinio įsteigtosios valdžios reprezenta- 
cinio organo diktatūros, tai sudaro kitokį nepatogumą, būtent — 
kelių nepriklausomų kitas nuo kito valdžios organų tarpusavį 
varžymąsi, lyg kelių valdžių paraleliškumą; o tai tam tikromis ap- 
linkybėmis gali gręsti net anarchijos pavojumi. 

Senesnioji demokratinė reprezentacinė doktrina tikėjosi, kad 
šis kelių valdžių anarchijos pavojus nekilsiąs, kadangi valdžios 
vienumas esąs palaikytas reprezentuojamu tautos Ssuverenumu, 
viena steigiamąja galia ir viena konstitucija, taigi — vienu visų 
įsteigtosios valdžios organų titulu. Bet, iš tikrųjų, šis formalus 
suverenumo ir titulo vienumas negali rimtai apsaugoti nuo nepri- 
klausomų reprezentacinių organų tarpusavaus varžymosi (tuo pa- 
čiu ir anarchijos pavojaus), jeigu įsteigtoji valdžia yra grynai re- 
prezentacinė ir jeigu pats suverenas arba pats pagrindinis pirmojo 

"laipsnio reprezentantas (teisinė tauta demokratijoje) neturi jokios 
konkrečios galios dalyvauti realiame valdžios vykinime. Tiesio- 
giniame valdyme (tiesioginėje demokratijoje) šio pavojaus nėra, 
bet reprezentaciniame valdyme griežtas įsteigtosios valdžios su- 
skirstymas tų nepatogumų turi daug. Kas iš to, kad pagrindinis 
organas administracijos ir pagrindinis organas įstatymų leidimo 
funkcijos, kurie nebūtų tarp savęs jokiu bendradarbiavimu ir jokiu 
kontrolės santykiu surišti, būtų formališkai laikomi veikiančiais vie- 
no bendro suvereno vardu, — jeigu šis suverenas pats nei veikti 
nei jų kontroliuoti negalėtų? Aišku, kad jie faktiškai galėtų vei- 
kti kiekvienas sau ir kad, pagaliau, galėtų susidaryti dvi paraleli- 
nės valdžios. 

15. Kontinentalinis parlamentarizmas. 


Jo išsivystymas konstitucinėje monarchi- 
joje. Jožymės. Parlamentas ir parlamentarinė 
vyriausybė; jų organizuotas bendradarbiavi- 
mas. Parlamentarizmo pritaikymas reprezen- 
tacinei demokratinei respublikai (Prancūzų 
Trečioji Respublika 1875 m.). 


Dėliai šių anksčiau nurodytų valdžios funkcionalinio griež- 
to suskirstymo nepatogumų reprezentacinio valdymo sistemoje, 
šis metodas tapo pamažu reprezentacinės demokratijos atmestas 
ir jo vietoje apsistota ties t. vad. parlamentarizmu. Pastarasis, 
kaip žinoma, išsivystė Anglijoje kaip kompromisinis konstitucinis 
padaras ir tapo iš Anglijos perkeltas į Europos kontinentą ne 
demokratijos, o t. vad. konstitucinės monarchijos, kuria buvo 
bandyta suderinti du. kovojusiu veiksniu — monarchiją su tautos 
suverenumu. Šiek tiek pertvarkytas Anglijos parlamentarizmas 
tapo perkeltas į Europos kontinentą Prancūzų karaliaus Liudviko 
XVIII (1814 m. konstitucija — „Ia Charte Octroyče). 


Parlamentarinis režimas ar parlamentarizmas, kaip žinome, 
reiškiasi ypač tuo, kad įstatymų leidimas ir administracija, kurių 
pryšaky stovi atskiri pagrindiniai organai, nors nėra betarpiškai 
jungiami, bet gali veikti kitas kitą. Šiuo nustatoma jų nuolatinis 
organizuotas ir tęstinis bendradarbiavimas, kurio nėra valdžios 
funkcijų griežto suskirstymo režime. Parlamentariniame režime, 
kaip jis nusistatė Europos kontinente, įstatymų leidimo pryšaky 
stovi parlamentas (Seimas), susidedąs iš dvėjų arba vienerų ru- 
mų, o administracijos pryšaky stovi valdovas arba respublikos 
prezidentas ir ministerių kabinetas (vyriausybė). Ministerių kabi- 
netas, valdovo ar prezidento skiriamas, valdo (administruoja) val- 
stybę savo iniciativa ir nusistatymu, negaudamas įsakymų nei 
nurodymų iš parlamento, bet už savo padarytąjįi darbą atsako 
prieš parlamentą, kurio jis yra kontroliuojamas ir kurio pasitikė- 
jimo jisai privalo. Tiek parlamentas valdovui arba prezidentui, 
tiek valdovas arba prezidentas parlamentui neatsako; jie yra kitas 
kito juridiškai nepriklausomi, bet šios pagrindinės nepriklausomy- * 
bės korektyvais, kurie pašalina valdžios dvilypumo pavojų ir kartu 
negriauna jų paraleliškumo, iš vienos pusės yra taip vadina- 
mos kontrasignacijos institucija (visi prezidento aktai yra reika- 
lingi ministerio pirmininko arba atatinkamo ministerio parašo, 0 
šiuo parašu jis atsako parlamentui už prezidento aktus ir tokiu 
būdu šia kontrasignacija parlamentas gali kontroliuoti prezidento 
aktus, kuo pasiekiama viso vyriausybės darbo parlamentarinė kont- 
rolė, nuo kurios nebegali išsisukti paties prezidento aktai, nepa- 
dengiami jo asmeniška neaisakomybe; kitu korektyvu gali būti 
laikoma parlamento galia traukti prezidentą baudžiamon atsako- 
mybėn už tarnybinius darbus ir ypač už konstitucijos laužymą ir 

valstybės išdavimą, o pas mus dar parlamento galia — atšaukti 
prezidentą tam tikra kvalifikuota balsų dauguma), —iš kitos gi pu- 
sės parlamento paleidimo galia pavedama valdovui arba respu- 
blikos prezidentui. 

Be to, parlamentarinis režimas leidžia tiek parlamentui kištis į 
vyriausybės, tiek vyriausybei kištis į parlamento tiesioginę funkciją. 
Savo kišimąsi į administraciją parlamentas vykdo vyriausybės 
kontrole—paklausimais, interpeliacijomis, revizijomis, nuolatinėmis 
komisijomis, pagaliau biudžetu (nors pastaroji, t. y. biudžeto fun- 
kcija, būdama iš esmės administracinė, yra iormališkai priskirta 
įstatymų leidimui ir pavedama parlamentui net tose valstybėse, 
kuriose tebeveikia griežtas valdžios funkcijų suskirstymas ir kurios 
parlamentarinio rėžimo nepriėmė). Vyriausybė gi (administracinė 
arba kitaip vadinamoji vykdomoji valdžia) savo kišimąsi į įsta- 
tymų leidimą vykdo įstatymų iniciatyva, veikliu dalyvavimu įsta- 
tymų sumanymų svarstyme (ne balsavime) parlamente, pagaliau, 
valdovo arba prezidento veto teise (vienok pastaroji pavedama 
respublikos prezidentui ir Amerikoje, kur kaip tik veikia ne par- 
lamentizmas, o griežtas valdžios funkcijų suskirstymas — šiuo at- 
žvilgiu tai yra išimtis iš bendrosios tvarkos.) 

Parlamentarizmas keičia ypač santykį tarp dviejų valdžios 
iunkcijų —įstatymų leidimo (parlamento, seimo) ir administracijos 
(vyriausybės); teismo ir jo santykio su vyriausybe ir parlamentu 
jis tiesiog neliečia, nors turi įtakos į teismo padėtį bendroje val- 
džios sistemoje. Svarbiausia parlamentarizmo vertė praktikoj yra 
ta, kad ji suteikia valdžiai didesnį lankstumą ir kartu konsoli- 


 duoja ją, o tuo pačiu didina jos galią, apsaugodamas valstybę 


nuo kelių valdžių anarchijos. pavojaus, nuo to, kad įvairios sus- 
kirstytos „valdžios“ arba suskirstyti valdžios pagrindiniai organai 
imtų kiekvienas sau laikytis kitos politikos ir siekti kitokių tikslų. 
Bet už tai iš kitos pusės parlamentarizmas perkelia valdžios fak- 
tinę galią iš steigiamosios valdžios į įsteigtąją ir šia prasme jis, 
be abejo, mažiau tinka tautos suverenumo bei steigiamosios ir 
įsteigtosios valdžios konstrukcijai, negu aiškaus ir griežto valdžios 
funkcijų suskirstymo režimas. 

„Bet praktiškieji parlamentarizmo patogumai privertė Euro- 
pos kontinento demokratiją pritaikyti jo režimą ir demokratinei 
respublikai. Pirmą bandymą padarė Prancūzų vadinamoji Tre- 
čioji Respublika, galutinai įsteigta 1875 m. ir tebegyvuojanti iki 
šiol. Kai jis tapo Prancūzų Trečiojon Respublikon pritaikytas, 
tai šios konstrukcijos steigėjai dar visai neturėjo omeny šio eks- 

erimento: jie (anų laikų Prancūzijos Steigiamojo arba Tautinio 
Eusirinkimo dauguma) iš tikrųjų visai negalvojo apie pastovią 
respubliką: jie norėjo įsteigti Prancūzijoje konstitucinę monar- 
chiją su karalium pryšaky ir tiktai del tam tikrų atsitiktinių aplin- 
kybių (kai kurie nesusipratimai ir ginčai dviejų monarchistirių spar- 
nų tarp savęs ir tarp jų ir kandidato į karaliaus sostą) —jie tai ne- 
galėjo pačaryti iš karto; todel jie į respubliką žiūrėjo kaip į lai- 


kinąją formą, neišsižadėję savo pagrindo—monarchistinio nusista- 
tymo; ir kaip tik turėdami omeny šią būsimąją konstitucinę mo- 
narchiją, bet ne respubliką, jie nustatė parlamentarinį režimą 
vietoje laikomo iki tol klasišku respublikoniško valdžios funkcio- 
nalinio suskirstymo; jiems rūpėjo, kad valdžios konstrukcija būtų 
taip sudaryta, kad kiekvienu laiku (o jie tikėjosi, kad tai galėsią 
greitai įvykti) be nustatytos tvarkos laužymo būtų galima pakeisti 
respublikos prezidentas karalium ir šiuo įvykinti konstitucinė mo- 
narchija (tikslusir smulkus aprašymas šio Prancūzų „Tautinio Su- 
sirinkimo“ darbo pas Esmein'ą „Elements de Droit Constitu- 
tionnel“, 1921 m., II t., 3—31 pusl.) 

Tokiu parodoksu gimė Europos kontinento parlamentarinė 
demokratinė respublika. Tie, -kurie ją steigė, buvo manę įsteigti 
būsimąją konstitucinę monarchiją. Bet Prancūzijai nebuvo lemta 
gauti karalius ir pagaliau tapo nustatyta respublika. Ji įsigalėjo ir 
užsiliko kaip pastovi forma su parlamentariniu režimu. Ir pasi- 
rodė, kad respublika taip gerai sugyvena su parlamentariniu re- 
žimu, kad parlamentarizmas jos ne tik nenugriovė ir dar nauju 
1884 m. konstituciniu įstatymu Prancūzija pasistengė visai užkir- 
sti teisėtą kelią monarchijai restauruoti (apie tai anksčiau minė- 
jome), bet ir šis parlamentarinės respublikos režimas pasirodė 
pastoviausias iš visų režimų, kuriuos Prancūzija išbandė nuo 
1789 m. ir kuriuos ji steigė racionalistiniu metodu. 

Prancūzų pavyzdį pradėjo sekti kitos valstybės, ir šiandien 
XX amžiuje visa eilė valstybių, jų tarpe ir Lietuva, naudojasi 
parlamentarinės respublikos konstrukcija be jokių ypatingų nepato- 


gumų. Daugeliui gyvenančių po šiuo režimu gal ir galvon ne- | 


ateina, kad ši konstrukcija, iš tikrųjų, esanti dirbtinė ir nevisai 
logiškai suderinama su rašytos konstitucijos sistema, remiama 
tautos suverenumu bei steigiamos ir įsteigtosios valdžios teorija. 


16. Parlamentarinis režimas reprezentacinėse 

demokratinėse valstybėse kaip apsauga prieš 

kelių valdžių anarchijospavojų. Diktatūros 
pavojus. 3 


Parlamentarinis režimas reprezentacinio valdymo valstybėse 
pašalina vieną rimčiausį griežto įsteigtosios valdžios funkcijų 
suskirstymo nepatogumą, būtent — kelių paralelių valdžių išsivys- 
tymo tendenciją. Demokratinės reprazentacinio valdymo respub- 
likos, kurios parlamentarinio režimo nepriėmė ir liko ištikimos 
griežtam įsteigtos valdžios funkcijų suskirštymui nepriklausomais 
pagrindiniais organais, kaip Šiauries Amerikos Jungtinės Valsty- 
bės, dažnai šį nepatogumą jaučia, ir jei vis delto išvengia anar- 
chijos arba perversmų, tai ypač todel, kad arba aplinkiniais 
keliais apeina šį suskirstymą (Amerikos parlamentarinėse komisijosė 
nusistato įstatymo leidimu ir net iš dalies administracijos kontro- 
lės atžvilgiu maždaug panašūs bendradarbiavimo santykiai tarp 

vyriausybės ir parlamento, kaip parlamentarinio režimo valstybėse, 
bet tai neliečia parlamento plenumo ir vyksta taip sakant konsti- 
tucinio „šmugelio“, o ne teisės keliu), arba tam tikru konstituciniu 
samprotavimu koncentruoja sprendžiamąją (koniliktų sprendimo) 
galią trečiame iš suskirstytų valdžios veiksnių — teisme, virstan- 
čiame superkonstitucinio įpročio steigėju (šia prasme Amerikos 
suskirstytos įsteigtosios valdžios sistema yra kartais ne be pagrin- 
do vadinama „teisėjų valdymu“ arba „teisėjų vyriausybe“ Žž. E. 
Lambert — „Le gouvernement des jugės et la lutte contre la 
lėgislation sociale aux Etats-Unis“, Paryžius, 1921 m.; Hauriou 
„Prėcis de Droit Constitutionnel“, 1923 m. 312 pusl.).' 


Bet reprezentacinis parlamentarizmas, pašalindamas valdžios 
funkcijų. griežto suskirstymo nepatogumus, turi ir tokių Savybių, 
kurios yra pavojingos demokratijos sudaromai teisėtos valdžios 
sąvokai. Būtent, kaip valdžios funkcionalinis griežtas suskirstymas 
reprezentaciniame valdyme silpnina valdžią ir, pašalindamas dik- 
tatūrą, tam tikromis aplinkybėmis gali gresti anarchijos pavojumi, 
taip iš kitos pusės reprezentacinis parlamentarizmas stiprina ir 
konsoliduoja valdžią ir, pašalindamas anarchijos pavojų, tam 
tikromis aplinkybėmis gresia parlamento faktiškosios diktatūros 
pavojumi. Reprezentacinis parlamentas, kuris neatsako prieš 
piliečius-rinkikus, mei prieš kurį nors kitą steigiamos arba įs- 
teigtosios valdžios organą, bus savaime linkęs pasisavinti visą 
valdžios galią ir faktiškai pasidaryti suvereniniu organu. Tai 
ypač yra žymu tose reprezentacinėse parlamentarinėse demokra- 
tinėse respublikose, kuriose antrasis įsteigtosios valdžios veiksnis 
— vyriausybė (administracijos pagrindiniai organai) — nėra ren- 
kamas pačių piliečių - rinkikų, o tiesiog parlamento (seimo, kaip 
prezidento rinkimas pas mus Lietuvoje", arba kad ir ne paties par- 
lamento, tai tokio organo ir tokiu būdu, kad faktiškai vis delto 
sprendžia tas pats parlamentas (kaip Prancūzijoje arba Lenki- 
joje, kur prezidentas yra renkamas t. vad. Tautinio Susirinkimo, 
bet šį Susirinkimą sudaro abeji Parlamento rūmai, suėję ad hoc 
į bendrąjį posėdį.) 


17. Reprezentacinio parlamento diktatūra. 
Šios tendencijos reiškimosi pavyzdžiai (Pran- 
cūzijoje, Lietuvoje). Šios tendencijos išvys- 
tymo ir sulaikymo veiksniai: rėspublikos 
prezidento rinkimų būdas; konstitucinės ga- 
rantijos; įstatymų konstitucingumo kontrolė; 
vieneri parlamento rūmai; parlamento rinki- 
mų periodiškumas; griežtas valdžios iunkcijų 
suskirstymas; pusiau -tiesioginė demokratija. 


Vienas parlamentarinis vyriausybės elementas—ministerių ka- 
binetas —savaime, pačia parlamentarizmo esme, priklauso parla- 

mento, kurio pasitikėjimu jis valdo, o antrasis elėmentas — prezi- 


dentas, jeigu jis yra parlamento tiesiog ir paprasta tvarka, arba: 


kad ir netiesiog ir nepaprasta tvarka (Prancūzija, Lenkija) renka- 
mas, taipogi nėra jam visai lygus, ypač kad jis gali būti parla- 
mento traukiamas atsakomybėn arba, be to, ir pašalinamas, kaip 
pas mus. Ši nelygybė parlamento naudai, o vyriausybės (prezi- 
dento) nenaudai yra čion pagilinama dar tuo, kad demokratijos 
dėsniais pats faktas, kad parlamentas yra piliečių-rinkikų renka- 
mas ir kad tokiu būdu jis turi aiškesnį ryšį su tituliariniu suverenu 
arba jo pagrindiniu reprezentantu (teisine tauta), suteikia parla- 
mentui tiek pavaldinių, tiek vyriausybės, tiek jo paties akyse 
didesnį autoritetą, negu kad turi parlamento renkama vyriausybė. 
Tiesa, vyriausybė gali paleisti parlamentą; tai yra jos 
ginklas, jos lygybės parama. Bet ir čion mes matome, kad ten, 
kur prezidento rinkimai priklauso — kad ir netiesiog — parlamento, 
ši svarbi teisinė institucija nustoja galios ir arba veikia silpnai 
arba visai neveikia: priklausomas prezidentas nedrįsta pasinauduoti 
šia galia ir paleisti parlamentą. Prancūzijoje parlamento paleidimas 
visai nėra praktikuojamas ir net galima tvirtinti, kad ši formalinė 
konstitucinė Prancūzijos Respublikos Prezidento galia esanti konsti- 
tucinio įpročio panaikinta. Pas mus, Lietuvoje, mūsų trumpos 
konstitucinės praktikos bėgy mes, tiesa, vieną Seimo paleidimą 
esame turėję; bet jei mes pažvelgsime į šio paleidimo aplinkybes, tai 
mes pamatysime, kad Seimas buvo paleistas ne tiek Prezidento, 
kiek noru tos Seimo daugumos, kuri šį Prezidentą buvo išrinku- 
si, ir ne del ko kito, kaip del tos pačios daugumos ir jos pastatyto 
prezidento gelbėjimo. ; 
Žodžiu, reprezentacinio parlamentarizmo (su prezidento 
rinkimo pavedimu parlamentui) logika yra demokratinėse respub- 
likose t, kad parlamentas linksta virsti suvereniniu organu, 
Nelygybė, kuri čion susidaro tarp parlamento ir prezidento, vei- 


kia taip, kad, kilus konfliktui tarp parlamento ir prezidento, — | 


pastarasis yra priverstas nusileisti arba pasitraukti (Prancūzijos 
Respublikos Prezidento Millerand'o atsistatydinimas 1924 m.), — 
nors Jormališkai konstitucinių normų taisyklėmis taip neturėtų 
būti. Bet jeigu įsteigtosios valdžios sistemoje nėra tokio organo, 
kuris galėtų varžyti parlamentą ir sulaikyti jį nuo pasisavinimo visos 
valdžios, tai kuriuo gi veiksniu būtų apsaugota pati suvereninė 
steigiamoji „tautos“ galia ir jos, taip sakant, ekspozitūra —rašytoji 
formalinė konstitucija nuo reprezentacinio parlamento; pasikėsinimų 
išeiti iš deleguotos valdžios ribų ir įvykinti savo diktatūrą? Gry- 
nai reprezentacinio valdymo sistemoje tokio teisinio veiksnio nėra. 
Jei nesilaikoma griežto valdžios funkcijų suskirstymo, tai 
reprezentaciniame parlamentarinio režimo valdyme žengiama į 
parlamento diktatūrą. Šios diktatoriškos tendencijos logika yra 
nuosekli ir aiški. Kur šis reprezentacinis parlamentarinis režimas 
veikia, ten, einant šios tendencijos logika, pasirūpinta ne tik tai, 
kad vyriausybė pasiduotų parlamentui, bet kad ir trečiasis įsteiz- 

tosios valdžios veiksnis — teismas — negalėtų net savo tie- 
sioginiu darbu varžyti parlamento ir palaikyti konstitucijos galią 
prieš seimo leidžiamus įstatymus, kuriais visagalis suvereninis 
parlamentas gali peržengti savo konstitucines ribas. Prancūzijos 
konstitucinė praktika tiesiog įsako teismui taikyti bet kurį parla- 
mento išleistą ir tinkama tvarka paskelbtąjį įstatymą, kad jis ir 
aiškiai prieštarautų konstitucijai, — ir draudžia jam taikyti šiuo 
atveju konstitucinę normą. Tuo pačiu keliu eina ir Lenkija. Ar 
tai nėra aiškus ir griežtas parlamentarinės diktatūros sankciona- 
vimas? Ar šiuo nesakoma primygtinai, kad rašytoji konstitucija, 
kuri demokratiniu tautos suverenumo dėsniu turėtų nustatyti pas- 
tovias . įsteigtosios parlamento valdžios ribas, turinti nusileisti 
kiekvienam parlamento įstatymui ir kad, iš tikrųjų, ne ji aprė- 
žianti paprastų įstatymų teisėtumą ir veikimo galią, bet paprastas 
įstatymas aprėžiąs konstitucijos teisėtumą ir veikimo galią: ne 
paprastas įstatymas negalįs prieštarauti konstitucijai, bet konstitucija 
negalinti prieštarauti paprastam parlamento išleistajam įstatymui. 
Pas mus konstitucinė praktika šiuo klausimu dar nepasisakė ir 
nenusistatė, bet užtai pasirūpino apsaugoti seimas nuo teismo 
kitu galu — neigiant teisėjų nepašalinamumą ir nepakeičiamybę, 
kam jau sudaryta precedentai ir kuo turi būti, žinoma, pasie- 
kta teismo degradacija iš pagrindinio į priklausamąjį organą; gi 
priklausomas teismas nebebaisus suverenumo pasisavintojui — jis 
ir pats nebedrįs diktatoriaus galia abejoti ir tebelaikytis įstatymų 
konstitucingumo taisyklės. 

Žodžiu, nėra teisinės jėgos, kuri galėtų sulaikyti repre- 
zentacinio parlamento diktatūrą parlamentarinio režimo respubli- 
koje. Konstitucijos „garantija“ — paties parlamento nuožiūroje 
arba parlamento atstovų priesaikoje. Visi kiti garantijos teisėti 
veiksniai nyksta ir analizo šviesoje pasirodo bejėgiais ir aiškiai 
iliuzoriškais. Bet aišku, kad „garantija“, kuri yra pavedama 
nuožiūrai to, prieš kurį tenka garantuojamas dalykas apsaugoti, 
yra silpna ir vargu bau galėtų užsitarnauti garantijos titulo. 


Liktų vienintėlis veiksnys prieš parlamento diktatūrą, būtent 
— „tautos“ pagrindinės reprezentacijos—visų gyventojų —sukilimo 
galia. Šis veiksnys tegalėtų rimtai varžyti parlamento diktatūros 
tendenciją. Bet šis veiksnys nėra teisinis. 


Juo labiau parlamentarinės ar seiminės diktatūros pavojus 
yra aiškus ir svarbus ten, kur šis reprezentacinis parlamentarinis 
režimas yra jungiamas su parlamento vienerais rūmais. Vieneri 
rūmai suteikia parlamentui daug didesnę konsolidaciją ir faktišką 
veikimo jėgą, negu dvejų rūmų sistema. Šiuo atžvilgiu šis pa- 
vojus galima šiek tiek sulaikyti trumpinant laikotarpį tarp 
periodiškų parlamento rinkimų. Todel, kur veikia reprezentacinis 
parlamentarinis režimas su vienerių rūmų parlamentu, ten laikas, 
kuriam parlamentas yra renkamas, turi labai didelės svarbos visai 
valdžios konstrukcijai. 4 


Už tai parlamentarinės diktatūros pavojaus visai nėra ne tik- 
tai ten, kur reprezentacinis valdymas yra jungiamas su griežtu 
įsteigtosios valdžios funkcijų suskirstymu, bet taipogi ir dar labiau 
ten, kur yra įkurta tiesioginė—kad ir ne betarpiška—demokratija. 
Ten — žinoma — parlamentas virsta priklausomu organu ir jis 
niekuomet suverenumo pasisavinti negali (bent be tiesioginio per- 
versmo). Todel ten, kur veikia tiesioginės demokratijos institucijos 
— kad ji ir nebūtų pilna ir griežta, kad ji ir būtų maišyta su 
reprezentaciniu valdymu (pusiau - tiesioginė demokratija), — ten 
ir be aiškaus įsteigtosios valdžios funkcijų suskirstymo parlamento 
diktatūra įsisteigti negali. Mes šitą geriausiai matome Šveicari- 
joje, kur iš vienos pusės yra išvystytas pusiau-tiesioginis demo- 
kratinis valdymas, iš kitos — įsteigtosios pusiau reprezentacinės 
valdžios sistemoje veikia t. vad.direktorinis režimas, kuris dar 1a- 
biau už parlamentarinį naikina griežtąjį valdžios iunkcijų suskirs- 
tymą nepriklausomais pagrindiniais organais ir konstruoja vyriau- 
sybę kaip aukštųjų valdininkų kolegiją. Vienok parlamentarinės 
diktatūros mes ten nepastebėsime. 


18. „Reprezentacinio mandato“ problema. 

a) Ar „reprezentacinis“ parlamentas veikia 

mandatu? Parlamento mandato neigimas kla- 
siškame demokratiniame moksle (Esmein). 


Ką tik esame pasakę, kad parlamentariniame režime repre- 
zentacinis parlamentas, ypač vienerių rūmų parlamentas, tuo labiau 
bus linkęs pasisavinti diktatorišką valdžią ir peržengti savo konsti- 
tucinės delegacijos (įsteigtosios valdžios) ribas, kuo ilgesniam | 
terminui jis bus renkamas. Vadinasi, trumpas laikotarpis tarp 
periodinių parlamento rinkimų, kitaip sakant-—trumpalaikis parla- 
mento mandatas turi kokios tai varžančios reikšmės parlamentui, 
Ką tai reiškia? Iš tikrųjų mes šiuo palietėme labai svarbią repre- 
zentacinio valdymo problemą. 

Mes jau pačioje pradžioje sakėme, kad atstovavimas —vieno 
ar kelių asmenų arba grupių veikimas už kitą ar kitus asmenis 
arba grupes — gali vykti arba reprezentacija arba mandatu. 
Reprezeniacija nenumato jokio valių santykio tarp atstovaujamojo 
ir atstovaujančio (atstovo—reprezentanto), nes, kaip mes žinome, 
ji nėra steigiama atstovaujamojo valia — pasirinkimu atstovo 
sutartimi su juo, eventualiai — jo įsakymu. Reprezentacija yra 
steigiama ne tęsti, o pavaduoti atstovaujamojo valią. Ir mes 
matėme, kad kaip tik šiuo metodu yra klasiškos demokratinės 
doktrinos nustatoma suvereninės tautos pagrindinė reprezentacija, 
reiškiama tiek gyvos piliečių kartos (piliečių visumos arba visų 
gyventojų), tiek piliečių — rinkikų korpuso („teisinės tautos“). 

Už tai mandatas reiškia valių (subjektyvinės teisės) santykį 
tarp atstovaujamojo (mandanto) ir atstovo (mandatoriaus). Pirmasis 

paveda antrajam atstovavimo galią, vadinasi — galią veikti už 
atstovaujamąjį — jo vardu. Jis steigia atstovavimą, jis pasirenka 
atstovą, žodžiu — jis jam suteikia galią — įgalioja. Tai argi 
gali būti sudaryta reprezentacija mandatu? Ar šios dvi sąvokos 
neprieštarauja kita kitai ir neišskiria jų bet kurį jungimą vienoje 
institucijoje? 

Tuo tarpu mes kalbame apie „reprezentacinį“ parlamentą, 
gerai žinodami, kad parlamento (seimo) arba bent jo žemesniųjų 
rūmų nariai - atstovai yra piliečių - rinkikų renkami, jų „įgalioja- 
mi“ suvereninei tautai atstovauti įstatymų leidime. Ar tai nėra 
nesąmonė? 

Į tai klasiška demokratinė doktrina mėgino atsakyti neigia- 
mai, užginčydama termino „mandatas“ taikymą parlamento ir jo 
narių reprezentacinei galiai. Esmein (op. cit. I t. 316—319 pusl.) 
su pasigailėjimu konstatuoja, kad prancūzų kalboje net oficialinė 
techniška terminologija vartoja čion terminą „mandatas“, bet 
randa, kad tai esą daroma per klaidą ir nesusipratimą—del nežiū- 
rėjimo dalyko esmės, pagaliau, ypač del to, kad čion esą einama 
sena terminologijos tradicija, nusistačiusia dar tais laikais, kai 
viduramžyj ir vėliau iki Didžiajai Prancūzų Revoliucijai valdovų 
šaukiamoji luomų atstovybė, neturėjusi tautos atstovybės pobūdžio, 
iš tikrųjų sudarydavusi tam tikrų luominių ir kitų korporatyvinių 
juridinių asmenų imperatyvinę delegaciją, veikiančią gaunamais 
iš tų asmenų mandatais. Į tuos mandato santykius įeidavusios 
visos žymės to, kas yra vadinama imperatyviniu mandatu (žiūrėk 
mūsų aukščiau patiektą imperatyvinio mandato siauresne prasme 
apibūdinimą), vadinasi — rinkikų galia varžyti atstovus liečiančiais 
jų veikimą nurodymais, įsakymais, instrukcijomis, reikalauti iš 
jų apyskaitų, pasiaiškinimų ir pasiteisinimų, pagaliau—juos atšaukti. 

ai buvę visai logiška ir aišku. Tai ir buvęs mandatas, o ne re- 
prezentacija. ; 

Einant šia tradicija, šiuo kalbos įpročiu,—terminas „mandatas“ 
tapęs mechaniškai perkeltas į naujos konstitucinės teisės sudarytą 
reprezentaciją, kuri, iš tikrųjų, nieko bendra su mandatu neturinti 
ir jokių šio santykio žymių tautos atstovų (parlamento) galiai 
netaikanti. Atstovų rinkimas nieko šiuo atžvilgiu nereiškiąs, nes 
piliečiai - rinkikai nesą joks juridinis asmuo ir patys balsavimu 
veikią ne savo vardu, bet tautos, atskiros gi rinkimų apygardos 
ar apylinkės, renkančios kiekviena tam tikrą tautos atstovų skaičių 
parlamentan, nesudarančios jokių korporacijų. Išrinktieji atsovai 
ir apskritai neastovaują savo rinkikų nei reprezentacija nei man- 
datu, — nes jie esą tautos atstovai. Piliečiai - rinkikai, veikdami 
patys, kaip tautos reprezentantai, vykdą balsavimu savo reprezen- 
tacinę funkciją, savo balsų dauguma nurodą tinkamiausius pilie- 
čius veikliam tautos reprezentacijos reiškimui parlamente ir dau- 
giau nesą nieko. Apie bet kokį mandatą netenką ir kalbėti. 

Jeigu tai būtų mandato santykis tarp piliečių - rinkikų ir jų 
išrinktųjų atstovų (parlamento), tai esą tektų pripažinti ir visos 

mandato imperatyvinės išvados: atstovų atsakomybė, jų veikimo 
priežiūra ir t. t. Bet kaip tik tai ir būtų nesąmonė, nes esą šiuo 
atstovaujamais, suverenais virstų piliečiai - rinkikai; o tai, aišku, 
prieštarautų tautos suverenumui, o dargi virstų suverenais ne pi- 
liečių - rinkikų. visuma en bloc, bet įvaiios piliečių - rinkikų 
teritorinės grupės rinkimų apygardomis, kadangi kiekviena apy- 
garda turi tam tikrus jos išrinktus atstovus. Pakeist rinkimai apy- 
gardomis rinkimais iš karto visos teisinės tautos balsavimu vienu 
visuotinu kandidatų sąrašu—būtų tiesiog techniškai neįvykdoma, 
kad ir nebūtų tam kitokių kliūčių. O laikyti suverenais atskiras 
piliečių - rinkikų. apygardų grupės - tai esą prieštarautų jau ne 
tiktai tautos suverenumui, bet ir pačiai neskaldomojo vieno suve- 
renumo sąvokai, ir reikštų ne valstybinę, o tiesiog anarchišką 
koncepciją. Iš valstybės valdžios veiklaus ir galingo organo, iš 
tautos suverenumo reiškėjo parlamentas esą virstų kokiu tai kon- 
gresu, kokiu tai vietinių savarankiškų piliečių grupių delegatų | 
suvažiavimu, tinkamu rezoliucijoms ir pageidavimams reikšti, bet 

ne valstybės valdžiai vykinti, ne jos imperium'u veikti. 

Taigi tai esą būtų ir nelogiška ir nepatogu. Tai esą nepa- 
togu dar delto, kad teisinė tauta arba piliečiai - rinkikai, kaip 
suvereninės tautos masinis organas, apskritai netinką organizuo- 
tam įstatymų leidimo darbui, nekalbant įau, žinoma, apie eina- 
mąjį administracijos darbą. Įstatymų leidimo darbas reikalaująs 
rimto sumanymų svarstymo, šalto kategoriško galvojimo, dialėk- 
tiško proto darbo metodo. Tam kaip tik netinkanti masė, tega- 
linti veikti ūpu, pasiduodanti įvairiems jausmams, neturinti galios 
vesti dialektiškų diskusijų. O neturint piliečiams - rinkikams, kaip . 
masiniam veiksniui, reikiamų kvalifikacijų tiesioginiam įstatymų 
leidimo darbui, — tenką tuo pačiu pripažinti, kad jie neturį kva- 
lifikacijų ir šiam atstovų darbui kontroliuoti. 

(Esmein-op. cit. I t. 310 ir sek. 402 — 412 ir 447 — 455 


pusl.). 


19. Reprezentacinio mandato problema: 
b) Mandato neigimo kritika(Dugui) Parlamen- 
toen bloc mandato žymės. Politinių rinkimų 
periodiškumas, parlamento paleidimas, parla- 

mento posėdžių viešumas. - 


Bet vis delto faktas lieka faktu: parlamento nariai — „tautos 
atstovai - reprezentantai* — yra piliečių - rinkikų renkami. Be 
išrinkimo nė vienas jų negalėtų dalyvauti parlamente, ir pats 
parlamentas tiktai šiuo rinkimu yra sudaromas. Vadinasi, šis 
atstovavimas vis delto nėra gryna ir aiški reprezentacija, analo- 
giška tai, kuria gyva piliečių karta savaime be jokio pavedimo 
atstovauja tęstinę tautą arba kuria valdovas monarchijoje atsto- 
vauja valstybę, pranašas, žynys, senovės kunigas, vadas — savaime" 


Nie 


atstovauja tam tikrą grupę žmonių, tam tikrą socialinį junginį, 
pagaliau, tėvas — savo šeimą, globėjas — mažametį arba beprotį, 
nežinia kur esantį, dingusį, pavaduodami jų atstovaujamus asmenis, 
grupes ar junginius be -jokio šių asmenų arba šių grupių ir jun- 
ginių dalyvių valios ar valių tiesioginio ir tam tikra tvarka pareik- 
što dalyvavimo šio atstovavimo — šios reprezentacijos — įsteigime. 
Vadinasi, čion vis delto šio parlamento nariai arba šis parlamen- 
tas en bloc gauna galios „tautos valiai reikšti“ arba „atstovauti 
tautai“ iš piliečių - rinkikų — jų balsavimu, jų valia, pareikšta 
tam tikra tvarka. Taigi jo atstovavimo galia yra jam suteikiama 
ar paties atstovaujamo (jeigu mes laikysime piliečius - rinkikus 
tauta) arba bent pagrindinio ir teisėto atstovaujamo atstovo (jeigu 
mes laikysime piliečius - rinkikus pagrindiniu tautos reprezen- 
tantu). “4 
Ir man rodos, čion galima pilnai sutikti su Duguit, kuris, 
polemizuodamas šiuo klausimu su Esmein'u, konstatuoja, kad 
parlamentas veikia kaip tik mandatu. Duguit pripažįsta, kad, be 
abejo, Prancūzų Revoliucijos ir Anglijos parlamentarizmo nusta- 
tytoje reprezentacinio valdymo sistemoje netenką kalbėti apie 
mandatą, gaunamą atskirų atstovų iš atskirų rinkimų apygardų. 
diuo atžvilgiu jis pilnai sutinka su Esmein'u. Taip, sako jis, ats- 
kiros rinkimų apygardos arba tų apygardų rinkikai, renką kiek- 
vienoje apygardoje tam tikrą atstovų skaičių, nesudaro jokių kor- 
poracijų, nėra joki rinkimų subjektai. Jie veikia ne savo vardu 
ir ne savo teise, jie renka ne savo atstovus, todel jie ir mandato 
jiems suteikti negalį. 5uskirstymas rinkikų apygardomis esąs 
demokratijos dėsniais ne kas kita, kaip balsavimo technikos prie- 
monė, Negalint organizuoti visų piliečių balsavimo be suskirstymo 
jų bent apygardomis, jeigu dar ne smulkesniais teritoriniais vie- 
netais, — šiuo suskirstymu, bent teisės atžvilgiu, nesą pakeičiama 
„ piliečių - rinkikų „korpusas“ (masinis vienetas) jo suskaldytomis 
dalimis, nevirstančiomis jokiais savarankiškais veiksniais (kitaip 
žiūri į apygardų rinkikus, pav. Hauriou, kuris randa, kad kiek- 
viena rinkikų apygarda sudaranti atskirą korporatyvinę kolegiją, 
autonomiškai reprezentiojančią visą tautą ir todel vykinančią bal- 
savimą savo reprezentacijos teise — plg. Hauriou „Prėcis de Droit 
Constitutionnel“, 243 —244 pusl.; ši Hauriou pažiūra yra artimesnė 
senai romanistų ir kanonistų rinkimų teorijai, laikiusiai rinkikų 
kolegiją tam tikru vienetu — tam tikra korporacija — „corpus“, 
o ne, kaip mano demokratinė Esmein'o srovė, paprastu balsavimo 
biuru, į kurį sudeda savo balsus atskiri piliečiai - rinkikai, gyveną 
šioje apygardoje; — plg. Esmein — op. cit., It. 322 — 324 pusl.). 
Duguit pripažįsta, kad, demokratiniu dėsniu, kurios nors apy- 
gardos rinkikai negali būti laikomi atskiru vienetu. Rinkdami ne 
savo, o tautos atstovus, jie negali savo valia ir savo atskiru nu- 
sistatymu varžyti ir valdyti (sakau-—-bent demokratinės teisės atžvil- 
giu, nes faktiškai tai vis delto vyksta ir Duguit pats tai konsta- 
tuoja), ne savo, o visos tautos atstovus. Ar Duguit čion ne klysta, 

aš tuo tarpu šio nesvarstysiu.' Bet su kuo, be abejo, tenka su juo 
sutikti, tai tuo, kad jeigu jau ne atskiri atstovai iš atskirų apygar- 
dų. kurių jie yra betarpiškai išrinkti, tai jau bent visas parlamentas 
en bloc gauna mandato iš visos teisinės tautos (iš viso piliečių- 
rinkikų masinio korpuso). Kad išrinkimas parlamento piliečių - 
rinkikų balsafimū steigiąs mandato santykį tarp išrinktojo parla- 
mento en bloc ir viso piliečių-rinkikų korpuso ir kad tas seka 
net iš demokratinės konstitucinės konstrukcijos, — tai Duguit kon- 
statuoja tomis demokratinio ir kaip tik reprezentacinio valdymo 
priimtomis institucijomis, kurios kaip tik nustato atsakomybės ir 
priklausomybės ryšį tarp išrinktojo parlamento ir renkančios pilie- 
čių-rinkikų masės. Šių institucijų tarpe jo nurodomos svar- 
biausios yra šios dvi: a) politinių rinkimų periodiškumas ir b) rep- 
rezentacinio parlamentarinio režimo suteikiama respublikos prezi- 
dentui arba valdovui galia paleisti parlamentą, kuo piliečių - rin- 
kikų „korpusui“ pavedama išsitarti balsavimu (naujais rinkimais) 
apie paleistojo parlamento darbą (plg. Duguit — „Traitė de Droit 
Constitutionnel“, II t., 499 — 505 pusl., taipogi 412 pusl.). 

Duguit nurodo dar trečią instituciją, kuria parlamento darbas 
yra piliečių - rinkikų kontroliuojamas, būtent — referendumą. 
Bet mes referendumo čion nenagrinėsime, nes ten, kur veikia re- 
ierendumas, ir tose ribose, "kuriose jis veikia, įstatymų leidimas 
virsta tiesioginiu, taigi referendumo problema į reprezentacinio 
valdymo konstrukciją neįeina. Už tai anos dvi institucijos — par- 
lamento rinkimų periodiškumas ir nauji jo rinkimai paleidus pre- 
zidentui ar valdovui parlamentą — veikia kaip tik tame klasiškame 
reprezentaciniame valdyme, kuris buvo įsteigtas Anglijos parlamen- | 
tarizmo ir Didžiosios Prancūzų Revoliucijos demokratinės reformos 
(nors Prancūzų Revoliucija, kaip ir Amerikos demokratinė kon- 
strukcija, iš karto nebuvo priėmusi parlamento paleidimo, kaipo 
prieštaraujančio įsteigtosios valdžios griežtam funkcionaliniam sus-, 
kirstymui, bet XIX amžiuje Revoliucijos reformos tęsėjai, įvedę 
Europos kontinente parlamentarinį režimą, priėmė ir šią, pasko- 
lintą iš Anglijos, svatbią instituciją). 

Iš tikrųjų, kas gi tai yra šie periodiškai kartojami rinkimai 
ir šie nauji parlamento rinkimai paleidus prezidentui (valdovui) 
parlamentą? Kam tai yra daroma? Jeigu, kaip sako Esmein 
ir visi tie mokslininkai, kurie griežtai neigia mandatą demokrati- 
niame reprezentaciniame valdyme,— parlamentas iš tikrųjų nebūtų 
atsakingas teisinei tautai (piliečiams rinkikams) ir nebūtų jos 
kontroliuojamas, tai kuriam gi galui reikėtų nuolat periodiškai 
kartoti parlamento rinkimai? Jeigu rinkimais piliečiai iš tikrųjų 
nieko kita nedarytų, kaip tik nurodytų „geriausius“ žmonės, 
tinkamus įstatymų leidimo darbui, vadinasi, tiktai darytų sui 
generis žmonių tam tikrų kvalifikacijų ekspertizą (dargi reikėtų 
įrodyti, kad jie patys šiai ekspertizai tinka; 0 tas visai nėra taip 
aišku, nes tikrenybė rodo, kad masiniu balsavimu į parlamentą 
patenka visai ne gabiausieji, išmintingiausieji, doriausieji ir t. t. 

žmonės, bet galingų socialinių junginių vadai bei jų bendrininkai, 
gudriausiai valdą rinkikus; O del tokios kvalifikacijų ekspertizos 
— del gabumų selekcijos — reikėtų vartoti visai kitoki metodai, 
kurie nieko bendra su masiniu balsavimu neturi ir kurie yra 
visame pasaulyje vartojami specialistams parinkti) — taigi, sakau, 
jei parlamento rinkimais teisinė tauta teveiktų, kaipo įstatymų 
leidėjų asmeninių kvalifikacijų ekspertė, tai ar neužtektų, išrinkus 
vieną sykį parlamento atstovus, palikti šiuos tinkamiausius spe- 
cialistus daryti savo darbą ligi jų gyvos galvos arba bent tol, kol 
jie nenustosią savo kvalifikacijų ar tai del seno amžiaus, ar del 
ligos, ar del kurių nors kitokių priežasčių bei aplinkybių? O 
būtų galima išgalvoti ir 'smulkiai nustatyti taisyklės ir sąlygos, 
kuriomis būtų konstatuojama atstovo kvalifikacijų nustojimas, 
kada ir tektų jo vieton išrinkti kitas specialistas. Kam gi perio- 
diškai, tam tikrais išanksto nustatytais laikotarpiais, kurių ilgis 
dargi nuolat stengiamasi trumpinti, kartoti viso parlamento en 
bloc rinkimai? Tai daug išeina energijos ir ypač lėšų, kurių 
našta tenka visiems piliečiams, neišskiriant tų pačių rinkikų. Kodel 
gi vienok piliečiai - rinkikai sutinka šią naštą kelti ir, kad ir 
negalėdami teikti savo išrinktiesiems jokių įsakymų, bet turėdami 
bent peticijos teisę, nesikreipia į valdantį reprezentacinį parla- 
mentą prašydami jį pakeisti rinkimų tvarką ir panaikinti rinkimų 
periodiškumą? Matyti, jei jie to nedaro (o kad būtų darę, tai 
netenka girdėti), tai jie vis delto yra patys kuo nors suintere- 
suoti, kad šis rinkimų periodiškumas būtų palaikytas? Argi iš 
karto visi parlamento nariai, išėjus tam tikram laikotarpiui, būtų 
nustoję savo gabumų ir kvalifikacijų? Argi toks tvirtinimas 
nebūtų aiškiai dirbtinis? Iš kitos gi pusės, kam gi paleisti parla- 
mentą, jei jis turi būti tuojau iš naujo rinkimais sudarytas? Argi 
negaila lėšų, darbo ir visų tų jėgų, kurios aikvojamos rinkimams? 


Į visus šiuos klausimus atsakymas bus, žinoma, neigiamas. 
Tai, rodos, kiekvienas pripažįsta ir niekas nedrįs abejoti. 
Tiek patys piliečiai - rinkikai, tiek reprezentacinės demokratijos 
mokslininkai atsakytų: lėšų ir energijos negaila, parlamento rinkimų 
periodiškumas negali būti jokiu būdu pakeistas, jis yra būtinas, 
„parlamento paleidimas tam tik ir daromas bei tuo tiktai pateisi- 
namas, kad tuojau įvyktų nauji jo rinkimai. Niekas net rimtai 
nesvarsto mūsų čion pastatytų klausimų — taip jie yra nerimti ir 
naivūs. Gai tiktai vieni parlamento nariai — 0 ir tai ne visi, 
nes.bent opozicijos atstovai jokiu būdu to nesilaikytų, — būtų 
linkę galvoti kitaip ir pageidauti rinkimų periodiškumo panai- 
kinimo arba bent pratęsimo ilgesniems laikotarpiams; bet ir jie 
nedrįstų pasisakyti šia prasme. 

Taigi, turbūt, kiekvienam, neišskiriant klasiškos reprezentacinės 
demokratinės teorijos šalininkų, aišku, kad jau savaime pats poli- 
tinių rinkimų periodiškumas suteikia piliečiams - rinkikams tam 
tikros politinės galios, būtent — sudaro priemonę kištis 

jiems į valdžią, veikti į jų išrinktų „tautos atstovų“ — reprezentantų 
darbą, ir varžo pastaruosius jų valdžios darbe. Kaip tik šiuo 
rinkimų periodiškumu piliečių -rinkikų masinis balsavimas nustoja, 
taip sakant-ekspertizos pobūdžio (ekspertizai jis ir netiktų), 0 
įgyja. ryškaus politinės galios pobūdžio. Dėliai šio jis ir yra piliečių 
-rinkikų branginamas. Išrinktieji atstovai, žinodami, kad jie turės 
iš naujo statyti savo kandidatūras ir kreiptis į piliečius-rinkikus 
gauti jų balsų, be abejo, rimtai skaitysis su jų nusistatymu, su jų 
reikalais bei norais; jie jaus save kontroliuojamais ir suvaržytais. 
Tiesa, jie ir patys stengsis veikti rinkikus - piliečius, sudaryti jų 
tarpe organizuotus savo šalininkų būrius ir valdyti jų nusistatymą, 
— tam priemonių yra nemaža; bet vis delto jie kontrolės ir po- 
litinės atsakomybės išvengti negali. O ar ne tiems patiems atsako- 
mybės ir kontrolės tikslams yra sudaroma dar daugybė ki 
konstitucinės teisės institucijų, kaip, pavyzdžiui, parlamento po- 
sėdžių viešumas, jų stenograiiškų protokolų skelbimas ir t. t.? 
Atsakymas nėra abejotinas nė ginčytinas. 


Aišku, kad nevaržomas reprezentacinis atstovavimo pobūdis 
nėra lygus ir vienodas šiame parlamentariniame atstovavime ir tame 
atstovavime, kurį vykina gyva piliečių karta arba net piliečių - 
rinkikų „corpus“, kai pastarojo nariai, reikšdami „tautos valią“ 
politiniu balsavimu, daro tai kiekvienas slaptai (slaptas balsavimas), 
vadinasi — iš tikrųjų neatsakingai, nekontroliuojami net gyvosios 
piliečių kartos nusistatymo ar viešosios nuomonės. Jie iš tikrųjų 
vykina šią reprezentaciją „Savo sąžinė“, savo laisvu nevaržomu 
įsitikinimu, nors pastarasis ir yra dažniausia įvairių socialinių 
junginių vadų, taigi — ir pačių jų renkamųjų, dirbtinai įvairių 
viešosios nuomonės fabrikavimo metodų sudaromas. Čion rinkikų 
nuomonių, nusistatymų ir t.t. priklausomybė gali būti faktiška, 
bet nėra jokių juridinių jos priemonių. Tuo tarpu parlamento 
atsakomybei prieš piliečių - rinkikų „corpus'ą“, kad ši priklau- 
somybė ir būtų labiau politinė, negu teisinė, yra sudaryta visa 
eilė tikslių grynai teisinių priemonių. 

Dar ryškiau matyti „reprezentacinio“ parlamento atsakin-- 
gumas piliečių -rinkikų „corpus'ui“ antroje šių dviejų institucijoje 
— parlamento paleidime del naujų rinkimų. Čion jau tiesiog ape- 
liuojama į piliečių — rinkikų „corpus'ą“, kuris savo balsavimu 
(naujais rinkimais) ir sprendžia, vykindamas šiuo parlamento dar- 
bo kontrolę. 

Tokiu būdu, jeigu jau ne tarp atskirų atstovų (parlamento 
narių) ir atskirų išfinkusių juos rinkimų apygardų piliečių, tai 
bent tarp viso parlamento en bloc iš vienos pusės ir visos teisi- 
nės tautos (piliečių — rinkikų „corpus'o) iš kitos vyksta be abejo 
tam tikras santykiavimas, kuriuo ne tiktai pats atstovavimas yra 
pavedamas tam tikriems piliečiams piliečių - rinkikų valia, besi- 
reiškiančia jų balsavimu, bet ir atstovų darbas yra varžomas, iš 
dalies vedamas ir bent kontroliuojamas piliečių - rinkikų, kuriems 

todel atstovai atsako. O tai ir sudaro mandato pobūdžio santy- 
kio žymes. Negelbsti iškilmingi pareiškimai kartais net pačiame 
konstitucinio akto tekste, kad parlamento nariai arba parlamentas 
negauna jokio mandato ir negali juo remtis, arba kad jie veikią 
savo sąžinė, kaip vieninteliu jų darbo sprendėju. Todel teisingai 
ir sako Duguit, kad juridinė teorija, kuri neigia parlamento man- 
datą, kartu reikalaudama politinių rinkimų periodiškumo ir t. t., 
visiškai nesiskaito su tikrenybe — pati save smerkia (Duguit — op. 
cit., I t; 505 pusl.) 


20. Reprezentacinio mandato problema. 


. c) Reprezentacinio mandato sąvoka; jo kons- 
trukcija ir žymės. 


Reprezentacija, mandatas, reprezentacinis 
mandatas, 

Taigi margi yra. Kodel gi mes vis delto kalbame apie 
reprezentacinį mą, apie reprezentacinį parlamentą, kodel 
mes anksčiau sakėme, kad reprezentacinis parlamentarinis rėži- 
mas, paliuosuodamas parlamentą nuo bet kurio suvaržymo ir 
kontrolės, veda parlamentą suverenumo pasisavinimo keliu ir gręsia 
jo diktatūros pavojumi? Kuria gi prasme? Ar čion nėra pas mus 
vidujinio prieštaravimo? 

Gal šiek tiek jo yra; bet tenka turėti omeny, kad kaip nie- 
ko žmonių darbuose nėra tobulaus, taip gal nieko žmonėse ir jų 
veikaluose nėra absoliučiai griežto, ir todel kiekviena socialinių 
mokslų tezė tenka suprasti taip sakant „cum beneficio inventarii“, 
0 pačių terminų prasmė dažnai yra konvencionali. 

Mes jau matėme, kiek gali būti įvairių t. vad. imperatyvinio 
mandato konstrukcijos būdų: jis gali būti sudarytas taip, kad ats- 
tovaujamas (arba jo reprezentantas, kas šiuo atžvilgiu yra vistiek) 
galėtų savo pastatytą atstovą tiktai atšaukti (pašalinti, pakeisti ki- 
tu, atimti mandatą), vadinasi — kontroliuotų jį post factum — jo 
padarytąjį darbą, — negalėdamas nei savo nuožiūra nustatyti arba 
keisti jo atstovavimo galios ribų (kompetencijos), iš anksto nusta- 
tytų įstatymo, nei teikti jam iš anksto nurodymų, instrukcijų arba 
įsakymų del jo būsimojo veikimo; 0 gali būti ir taip, kad atsto- 
vaujamas (atstovaujamojo reprezentantas) galės teikti atstovui ir 
įsakymų bei nurodymų, ir keisti jo atstovavimo galios ribas. 
Gradacijų tarp pilno ir aprėžio imperatyvo gali būti labai daug. 
Mes dar pamatysime, kokiomis įvairiomis formomis imperatyvinis 
mandatas reiškiasi naujoje konstitucinėje valstybių teisėje. 

Kiek daug yra įvairių impertyvinio mandato iormų ir jo 
imperatyvo griežtumo gradacijų, tiek įvairių gali būti ir reprezen- 
tacijos iormų ir gradacijų. Pagaliau, gali būti ir maišytų atstova- 
vimo typų, kuriuose mandato ir imperatyvo elementai jungiasi 
su reprezentacijos elementais. 

Kaip tik toks maišytas yra šis demokratinės konstrukcijos 
atstovavimo juridinis santykis, kuris iš vienos pusės, reikšdamasis 
periodiškais rinkimais ir suteikimu atstovaujamiems (atstovaujamos 
tautos reprezentantei — teisinei tautai) galios kontroliuoti atstovus 
(tarp kita ko atstovų veikimo viešumas) ir tam tikromis aplin- 
kybėmis arba sąlygomis daryti šios. kontrolės sprendimus (be nuo- 
latinių periodiškų rinkimų — nauji rinkimai paleidus prezidentui 
ar valdovui parlamentą), — turi savy mandalo santykio žymės, o 
iš kitos — atimdamas iš atstovaujamojo (arba jo reprezentanto) bet 
kurią kontrolės sankcijos iniciatyvą, įveda į šį mandato santykį 
reprezentacijos — atstovaujamojo pavadinimo — žymes. 

Toks maišytas atstovavimo „santykis galima pavadinti kon- 
vencionaliniu terminu „reprezentacinis mandatas“. Pats terminas 
yra iracionališkas, jungiąs savy dvi priešingi sąvoki; bet kaip 
tiktuo pasižymi ir pats santykis. 

Tokiu būdu greta grynos reprezentacijos ir jos antitezės — - 
griežto mandato, kurį pavadinome imperetyviniu mandatu, mes 
konstatuojame dar ypatingąjį reprezentacinį mandatą. 

Darant anksčiau išdėstyto dalyko santrauką, tenka galutinai 
nustatyti šios tezės: 

A. Reprezentacinis mandatas skiriasi nuo grynos reprezen- 
tacijos tuo, 

a. kad atstovavimo sudaryme veikliai dalyvauja pats atsto- 
vaujamas (atstovaujamos tautos reprezentantė — teisinė 
tauta), kuris rinkimais skiria savo atstovus; 

b. kad atstovai (arba kolegelinis atstovas — parlamentas, 
kaip atstovų „corpus“ en bioc) yra atstovaujamojo (jo 
reprezentantės — teisinės tautos) kontroliuojami ir tuo 
pačiu jam atsako; šiai kontrolei ir atsakomybei reikštis 
ir jos sankcijai taikyti sudaromas rinkimų kartojimo“ 
periodiškumas, kaip sui generis priemonė pareikšti 
atstovams tautos pasitikėjimą (jų perrinkimą) arba 
nepasitikėjimą (jų pakeitimu kitais atstovais); juo trum- 
pesnis bus rinkimų periodiškumo laikotarpis, juo šis 
kontrolės ir atsakomybės momentas bus ryškesnis ir 
veiklesnis; be periodiškų rinkimų šiam tikslui naudo- 
jamas. dar parlamento paleidimas, pavedamas valdovui 
ar respublikos prezidentui, kaip „apeliacija į tautą“; kad 
kontrolė būtų reali ir vykdytina, nustatomos tam tikros 
atstovo — parlamento veikimo teisinės sąlygos (kon- 
trolės ir atsakomybės garantijos), jų tarpe svarbiausia 

1 ir rimčiausia: parlamento veikimo didžiausias viešumas. 

Šios yra šio santykio teisinės mandato žymės; ir todel, nors 
demokratinis mokslas ir neigia mandato pobūdį ir atmeta man- 
dato terminą, vis delto tenka pavadinti jo steigiamas reprezenta- 
cinis valdymas — valdymu mandatu. 

B. Reprezentacinis mandatas skiriasi nuo imperatyvinio 
mandato tuo, kad atstovaujamojo (jo reprezentanto — teisinės tautos) 

kontrolės, o atstovų (kolegialinio atstovo — parlamento) alsakomy- 
bės sankcijos teisinė iniciatyva niekuomet nepriklauso pačiam 
atstovaujamam (jo reprezentantei — teisinei tautai). Tai reiškia, kad 
reprezentacinio mandato santyky atstovaujamas „suverenas“ arba 
jo pagrindinis teisinis reprezentantas (demokratinėje konstrukcijoje — 
piliečiai - rinkikai), kontroliuodami savo atstovus, niekuomet ne- 
galės savo nuožiūra padaryti šios kontrolės išvadų ir pareikšti 
rinkimais arba bent kuriuo kitu būdu parlamentui arba atskiriems 
jo nariams savo pasitikėjimą ar nepasitikėjimą; jie šitai galės pa- 
daryti tiktai arba konstitucinės normos nustatytu momentu — kada 
ateis periodiškų rinkimų terminas. arba įsikišus kitam konstitucinės 
normos numatytam veiksniui — valdovui ar respublikos preziden- 
tui — parlamento paleidimu. Vadinasi jų kontrolės vykinimas — 
šios kontrolės reali teisinė sankcija — nauji politiniai rinkimai, — 
pareina ne nuo jų pačių, ne nuo piliečių -rinkikų (teisinės tau- 
tos); apskritai jie priklauso konstitucinės normos veikimo, 0 tuo 
pačiu ir tų, kurie turi rėalios galios kostitucinę normą taikyti. 
Jeigu kuris nors veiksnis arba net pats atstovaująs tautą parla- 
mentas, piliečių-rinkikų kontroliuojamas, atsisakytų pritaikyti 
konstitucinę aormą ir „neteisėtai“ pakeistų ją, tai piliečiai -rinkikai 
neturėtų jokios teisinės ir teisėtos galios įvykinti savo kontrolės 
sankciją, o tuo pačiu ir pati kontrolė bei parlamento atsakomybė 
(t. y. „mandato pobūdis) nustotų bet kurios realybės. Vienintelis 
veiksnis, kuris reprezentacinio mandato sistemoje galėtų pasiprie- 
šinti atstovų atsakomybės nutraukimui ir kuris visuomet galėtų 
savo nuožiūra į bet ką reaguoti, — demokratiniu mokslu esąs tai 
ne piliečių-rinkikų „corpus“, bejėgis teisinės iniciatyvos atžvil- 
giu, bet gyvoji tautos karta — tęstinės tautos gaivališka (ne teisinė 
iunkcionalinė) reprezentantė; ji ir galėtų tai padaryti savo suki- 
limo teise (žiurėk auksčiau šio rašto V skyrius 3 skyrelis). 


Nei reprezentacija, nei mandatas, kuris vadinamas imperaty- 
viniu, nesudaro nieko ypatinga ir nepaprasta žmonių socialiniame 
bendravime. Tiek viena tiek kita šių atstovavimo formų nuolat 
atsiranda socialinių junginių praktikoje. Užtai nepaprastas ir 
dirbtinis yra reprezentacinis mandatas, kuriuo yra paremtas demo- 
kratinis reprezentacinis valdymas ir kuris ypač įstatymų leidimo 
srity pakeitė grynąją reprezentaciją ir imperatyvinį mandatą, 


gryna reprezentancija, kurią mes, kaip jau esame sykį pasakę, 
užtinkame tiek šiame „reprezentaciniame“, tiek tiesioginiame val- 
dyme. Šie antrosios eilės arba antrojo laipsnio reprezentatai tai 
ir yra veikią reprezentaciniu mandatu atstovai. 


VII. Antroji demokratinės teorijos 
srovė. 


1. Reakcija demokratijos tarpe prieš politinės 
balsavimo teisės neigimą ir prieš daugumos 
kriteriumą. 


Mes anksčiau esame pasakę, kad naujosios demokratinės teo- 
rijos yra bent dvi srovi. Iš tikrųjų, smulkesnių skirtumų tarp 
įvairių besilaikančių bendrų demokratijos dėsnių mokslininkų yra 
daugiau, bet — ypač mūsų svarstomu klausimu — užtenka pabrėžti 
dvi pagrindini srovi. Greta mūsų išnagrinėtos srovės, virtusios 
klasiška ypač Prancūzų moksle ir Prancūzijos konstitucinėje prak- 
tikoje, mes randame antrąją srovę, kuri daugiau kreipia domės 
į individų teises, artindamasi šiuo atžvilgiu Rousseau dėsnių, bet 
savo išvadomis, eidama kitokiais, negu Roussėau, samprotavimais, 
prieina tezių, artimesnių visuomeniškai valstybės ir valdžios kons- 
trukcijai, negu remiamai vienlypės tautos suverenumu.  Klasiškoji 
doktrina, kurios ryškiausiu epigonu buvo Esmein, žiūri į tautą 
kaipo į tęstinį vienetą, ir, neigdama jos individualinį teisinį pag- 
rindą, atmesdama suvereninę individo teisę, kaipo tautos valios 
titulą, besireiškiantį piliečių sutartimi, — tautos valios reiškėja 
laiko iš vienos pusės gyvąją tautos kartą, iš kitos — teisinę tautą 
arba piliečių - rinkikų „corpus'ą“. Gyva tautos karta esanti 
gaivališka naturali suvereninės tautos valios reiškėja (atstove), 
piliečių - rinkikų korporacija — teisine jos reiškėja (atstove). 
Bet nors viena ir kita susidedančios tiktai iš piliečių - individų 
ir sudarančios tų individų mases be jokios ypatingos sociališkai 
diferencijuotos jų struktūros, neturinčios jokios svarbos tautos 
valios atstovavimui ir todel negalinčios šiame atstovavime reikš- 
tis, — vis del 10 jos savo vienlypiu masiniu pobūdžiu apiman- 
čios visus atskirus individus ir tebesireiškiančios vieniteliu dau- 
gumos veiksniu. Joks pilietis individas gyvoje tautos kartoje ir 
joks pilietis - rinkikas teisinėje tautoje neturįs teisės patsai tau- 
tos valią pareikšti. Ne tiktai individas, bet taipogi jokia vienos 
ar kitos masės dalis, jokia šių individų grupė. Taip vadinamos 
politinės piliečių teisės, jų tarpe svarbiausia — politinių rinkimų 
(balsavimo) teisė („droit de sufirage politigue“) arba referendumo 
teisė tiesioginėje demokratijoje, — tai iš tikrųjų nesančios jokios 
teisės, nes tokių individualizuotų teisių daugybė prieštarautų nes- 
kaldomam tautos suverenumui. Daugumos veiksnys esąs funk- 
cionalinis ir greta jo joks kitas veiksnys negalįs savo pramanyto- 
mis teisėmis pretenduoti į kurį nors dalyvavimą priklausančiame 

„suvereninei tautai valdžios imperium'e. Išskyrimas iš piliečių 


visumos kvalifikuotų piliečių — rinkikų, del tam tikrų savo kvali- 
fikacijų geriausia: tinkančių tautos valios reiškimo funkcijai (ne 
teisei), sankcionuotas tautos gyvosios kartos daugumos pasidavimu 
konstitucijai, nė kiek neužgaunąs kurių nors piliečių teisių. Todel 
iš vienos pusės negalį būti kalbos apie bet kokią teisinę skriaudą 
neva daromą išskyrimu iš balsavimo „teisės“, pavyzdžiui, moterų 
arba kurių nors kitų piliečių rūšių, o iš kitos pusės vieninteliai 
racionali ir geriausiai atatinkanti tautos suverenumui politinių rin- 
kimų sistema esanti mažoritarinė, paremta vieninteliu aiškiu ir 
griežtu sprendžiamuoju daugumos kriteriumu. Todel nesanti nei 
racionali nei, kaip kiti mano, teisėta: 


a. nei proporcinga atstovavimo sudarymo (rinkimų) sistema, 
sudaranti atskirų nuomonių mozaiką vietoj aiškios ir kategoriškai 
nusistačiusios vienlypės daugumos valios, b. nei atskirų socia- 
linių reikalų (socialinių grupių interesų) atstovavimo sistema (pro- 
fesinė, nacionalinė ar kitokia visuomonės veiksnių atstovybė 
valdžioje). 


Bet nesunku yra pastebėti šios konstrukcijos dirbtinumas, 
kaip savo laiku nesunku mums buvo pastebėti ir Jono - Jokubo 
Rousseau visuotinosios valios konstrukcijos dirbtinumą, prieš kurį ir 


* tapo iškelta ši virtusi klasiška Prancūzų doktrina. Jei jos dirbti- 


numas liko nepastebėtas tų, kurie faktiškai šiuo individualinių 
teisių pakeitimu funkcijos sąvoka ir šiuo daugumos kriteriumu 
laimėjo, nes žmonės apskritai linksta pastebėti tik tai, kas jiems 
naudinga, o nenaudingų jiems pastebėjimų vengia, tai užtai gerai 
ir skubiai pastebėjo jį visi tie, kurie funkcijos ir kvalifikacijų vardu 
liko aplenkti ir pašalinti nuo „tautos valios“ reiškimo, o taipogi 
tie, kurie daugumos kriteriumu negalėjo tos valios reikšti. Tai 
buvo iš vienos pusės tie, kurie nepateko į piliečių - rinkikų eiles 
ir kuriems tebuvo palikta „gaivališkas“ tautos valios reiškimas... 
Lekas o iš kitos pusės tie, kurie, patekę į piliečius-rin- 
ikus ir atsidūrę balsavimu jų mažumoje, turėjo pasitenkinti 
bevilčiu balsavimu, negalėdami paveikti į valdžią „tautos atstovų“ 
skyrimu. 


Pirmųjų reikalavimai pasireiškė tezėje, jog dalyvavimas po- 
litiniuose rinkimuose, kaipo tautos valios reiškimo galia, — tai esą 
ne funkcija, kurios vykinimas turėtų būti nustatytas kuriomis nors 
ypatingomis kvalifikacijomis, o kaip tik subjektyvinė ir ešminė 
piliečio teisė (būtent — jo politinė balsavimo teisė), ir kaipo šios 
teisės naturali forma — visuotinas balsavimas; antrųjų 
gi reikalavimai pasireiške proporcingoje rinkimųsiste- 
moje. Abi šios institucijos priklauso antrajai demokratinei sro- 
vei. Pasenusi klasiška teorija jas abi atmeta. Visuotiną balsavi- 
mą ji laiko ne būtinu, o proporcingąjį rinkimų sistemą laiko kenks- 
minga ir prieštaraujančia aiškiam ir teisėtam daugumos dėsniui, 

2. Politinio balsavimo teisė, kaipo lygybės, 

anoniminio skaičiaus ir teritorinės tautos 

konstrukcijos logiška išvada, Individualinė 

subjektyvinė esminė piliečio politinė balsa- 
vimo teisė. 


Subjektyvinę politinio balsavimo teisę ir josios išdavą— visuoti- 
nąjį balsavimą — antrosios demokratinės srovės šalininkai remia 
įvairiais samprotavimais. Seniausias, žinoma, argumentas yra pa- 
skolintas iš Rousseau, į kurį įtraukiama įgimtos Žmogaus suve- 
reninės teisės, visuomeninės sutarties ir bendrosios valios sąvokos. 
Šiomis sąvokomis operavo Rousseau mokiniai dar Didžiosios Re- 
voliucijos metu (Robespiere, Pėtion ir kiti), kovodami už visuoti- 
nąjį balsavimą prieš Sičyės'o ir kitų skelbiamas teorijas, kuriomis 
piliečiai liko suskirstyti į veiklius (rinkikus) ir pasyvius (valdomus). 

Bet nėra būtina šiam reikalui laikytis šių dirbtinių Rousseau 
sąvokų. Dalykas toks, kad demokratiniu mokslu — vistiek kurios 
srovės — suvereninė tauta vis delto sudaro ne atskirą gyvūną (re- 
alų organizmą), o šiaip arba kitaip gyvų žmonių visumą ir būtent 
—vienlypę visumą (masę), skirtingą nuo sociališkai diferenciuo- 
tos visuomenės. Demokratiniu tautos suverenumo mokslu, ši tau- 
ta nesanti jokia speciali žmonių socialinė kategorija, dargi nesan- 
ti tas nacionališkai socialinis junginys, kuriam taipogi šis pava- 
dinimas taikoma (Lietuvių tauta, Vokiečių tauta, Latvių tauta ir 
tt). „Suvereninė tauta“, kaipo valstybės „šeimininkė“, — tai esąs 
teritorinis žmonių junginys. Jis galįs išsivystyti ir į atskirą kul- 
tūrinį (tarp kita ko ir nacionalinį) junginį, bet tai jau esą šio jun- 
ginio ne pagrindinė ir ne esminė, o, taip sakant, antraeilė žymė. 

Taigi ir sakoma, kad jeigu tauta yra vienlypė ir masinė, jei 
jos pagrindan padėta žmonės — individai netsižvelgiant į jų s0- 
cialines ypatybes, tai individų arba pilečių lygybė sudaranti tau- 
tos konstruktyvinę žymę. Į klasiškosios srovės pastabą, kad ši 
lygybė galinti reikštis tiktai gaivaliniu tautos atstovavimu, o taipogi 
bendrųjų asmeniškų piliečių teisių srity, bet negalinti veikti teisi- 
nį suvereninės tautos valios reiškimą, kadangi šiuo esą reiškiama 
ne pačių piliečių valia ir ne jų asmeniška, 0 tautos suvereninė ga- 
lia — jos suverenumas, kuris pačia savo esme esąs nesuskaldomas 
ir nesuteikiąs jokiam piliečiui asmeniškos suvereninės teisės, 
— atsakoma, kad visai ne apie tai ir esą kalbama, Suverenumas 
esąs vienas, jis priklausąs tautai, o ne atskiriems jos nariams; joks 
pilietis neturįs teisės į jį ir negalįs reikalauti, kad jo valia būtų 
sprendžiamaji, visa tai esą tiesa. Jei suverenumas būtų skaldo- 
mas į tiek dalelių, kiek yra piliečių, tai, kadangi jis reiškia abso- 
liutinę galią, turėtų būti tiek suvereninių galių, kiek yra žmonių 
tautoje, o tada, žinoma, turėtų būti sugriauta valstybė; atmetant 
Rousseau visuotinos valios mokslą, kaip neatatinkantį tikrenybei, 
reikėtų valstybės vietoj pastatyti anarchiją. Tokia konstrukcija yra 
nepriimtina, o todel nepriimtina esanti valstybinėje konstrukcijoje 

suvereninių piliečių politinių teisių sąvoka. Bet esą kitas dalykas 
suvereninė teisė arba teisė į suverenumą, o visai kitas — ne savo, 
o tautos valios reiškimo galia. Esą gi, ir klasišku mokslu tautos 
suvereninė valia negalinti kitaip reikštis, kaip piliečių reprezenta- 
ciniu jos reiškimu — balsų daugumos kriteriumu. Tegu tai būtų 
funkcija, — su šiuo esą galima sutikti šia prasme, kad tai esą ne 
savo, o tautos valios ir jos suvereninės teisės reiškimas. Bet ku- 
riuo gi dėsniu būtų galima skirstyti lygius piliečius į galinčius šią 
funkciją vykinti ir negalinčius jos vykinti? Esą sakoma — tam 
tikromis. kvalifikacijomis; bet kuriomis gi? Kvalifikacijų nustaty- 
mas jau savaime griaunąs pagrindinį lygybės dėsnį, kuriuo esanti 
sukonstruota tauta» Visos pastangos pateisinti piliečių skirstymą 
bet kuriomis kvalifikacijomis (lyties, tikėjimo, rasės, nacionalinės 
priklausomybės, luomo, turto, kultūros, mokslo tr t.t.) į politiškai 
veiklius — balsuojančius ir pasyvius — nebalsuojančius, bū- 
“„siančios dirbtinės ir sofistiškos, nepajėgiančios suderinti šio skir- 
tumo su pagrindiniu piliečių lygybės dėsniu, kuriuo yra sukons- 
truota pati demokratinė tautos (populi) sąvoka. 

Del to, kad joks atskiras pilietis neturįs suvereninės teisės 
į valstybės valdžią, nes šiuo būtų užgaunamas tautos neskaldomas 
suverenumas, pilnai esą pateisinama pripažinimas daugumai 
sprendžiamosios galios tautos valios reiškimu. Piliečiams, kurie 
atsidūrė mažumoje, nesą daroma jokia skriauda; jie negalį skųs- 
tis, kad jų valia yra paneigta ir kad jie turės pasiduoti valdžiai, 
daugumos nustatytai; šiuo jokia jų teisė nesanti užgauta, nes jie 
— lygiai taip pat, kaip ir daugumos piliečiai, — jokios teisės į 
valdžią neturėję ir neturį. Vadinasi — pagrindinis ir esminis 
demokratiškos piliečių lygybės dėsnis visai nereikalaująs, kad 
kiekvieno piliečio balsas — jo valia, jo nusistatymas būtinai 
apsireikštų valdžioje savo pozityviniu turiniu. Pilietis negalįs 
reikalauti, kad valdžios „imperium“ vyktų jo asmenišku nusista- 
tymu, neturinčiu jokios suverenumo žymės. Bet lygybės dėsnis 
reikalaująs, kad kiekvieno piliečio balsas lygiai svertų bendrame 
balsų skaičiuje, kada šių balsų skaičiavimu yra nustatoma jų dau- 
guma. Čion bendras balsų skaičiaus svoris sprendžiąs ir apie 
daugumos skaičių. Esą ir patys klasiškosios srovės pasekėjai 
pripažįsta, kad sprendžiamoji esanti anominė balsų dauguma, 
vadinasi — ne iš anksto numatytų asmenų X, Y ir Z dauguma, o 
visai iš anksto nežinomos personalinės sudėties balsų dauguma; 
esant slaptam balsavimui, balsų daugumos personalinė sudėtis 
nežinoma ir balsavimui įvykus; iš tikrųjų tai ir neturį svarbos, 
nes tautos valiai nustatyti daugumos kriteriumu svarbus tebesąs 
patsai balsų skaičius, jų kiekis, o ne tai, kurie būtent piliečiai 
daugumą sudaro. Bet jei sprendžia bevardis skaičius, — neži- 
nomų balsų kiekis, — o ne tam tikrų piliečių asmeniškos kvali- 
tikacijos, — tai būtų nuoseklu pripažinti kiekvienam piliečiui, 
kaip bendro skaičiaus vienetui, lygiai sverti balsų skaičiaus 
paskirstyme. Vadinasi, kiekvienas pilietis turėtų gauti lygios galios 

dalyvauti anoniminėje balsų daugumoje. Tai ir esanti jo esminė 
individualinė piliečio teisė. Tai nesanti teisė į suverenumą, kuris 
negalįs priklausyti kiekvienam, bet esanti tautos teisinio atstova- 
vimo (teisinės reprezentacijos) teisė, -— teisė atsidurti daugumoje, 
kuri kaip tik todel ir esanti anoniminė, kad kiekvienas balsuojan- 
čių dalyvaująs balsavime ne kaip X, Y arba Z, o kaip pilietis, 
kaip tautos atomas, kaip anoniminis bevardis masinio skaičiaus 
vienetas. 


O ši anoniminio tautos atomo - piliečio žymė esanti bend- 
ra visiems tautos nariams, visiems piliečiams, nepaisant kiekvieno 
socialinių arba individualinių ypatybių, kurios demokratinėje tau- 
tos (populi) konstrukcijoje nesireiškiančios. 


Taip yra šios srovės konstruojama demokratinė — politinė 
balsavimo (arba tautos valios reiškimo balsavimu) teisė, būtent 
subjektyvinė piliečio individualinė teisė. Be abėjo, ji demokra- 
tijos dėsniais yra logiškesnė, negu klasiškoji funkcijos konstruk- 
cija, nesiskaitanti su atomiškai demokratine tautos struktūra, kuri 
remiasi kaip tik asocialine piliečių lygybe. Kitas dalykas, ar 
apskritai yra priimtina demokratinė tautos struktūra ir tautos su- 
verenumo sąvoka ir ar tai neprieštarauja socialinei, 0 tuo pačiu 
ir valstybinei tikrenybei. Siuo atžvilgiu galima ginčytis ir rimtai 
abejoti, ar šios konstrukcijos ir sąvokos turi kurios nors mokslo 
vertės. Bet padėjus jas teorijos ir konstitucinio valstybės sutvar- 
kymo pagrindan, teisihinkui ir politikui tenka daryti iš jų logiškos 
išvados, kurios neprieštarautų premisoms. 


Tokiu būdu atomiškos individualinės piliečių lygybės dėsnis 
— ir be Rousseau suvereninių žmogaus - piliečio teisių sąvokos 
pagalbos — veda į politiškai individualinių teisių koncepciją. 


Be to, nurodoma į teritorinį tautos konstrukcijos pobūdį, 
kaipo rimčiausį tos pačios koncepcijos veiksnį, Į tai kreipia domę 
ir ryškiai pabrėžia Hauriou. Tiek valstybinė tauta (populus;, tiek 
jos reiškinys — valstybė, esančios teritorinio žmonių socialinio 
jungimosi bei skirstymosi (integracijos bei diferenciacijos) padarai. 
Kaipo teritorinė organizacija, valstybė esanti skiriama ne kuriems 
nors ypatingiems socialiniams reikalams, aprūpinamiems atskirų 
kitos rūšies junginių — bažnyčių, profesinių organizacijų, įvairių 
sąjungų, draugijų ir t. t, bet bendriems teritoriniams reikalams. 
Todel ne tikėjimas, ne žmogaus profesija, ne jo socialinė padėtis 
turto, mokslo arba bet kuriuo kitu atžvilgiu, o tiktai jo gyvenimas 
tam tikroje teritorijoje jungiąs žmogų su valstybe arba tiksliau sakant 
jungiąs jį su kitais tos pačios teritorijos žmonėmis į tautą („popu- 
lum“), kurios organizuotu ir išvystytu bendravimu esanti valstybė. 
Nei jokios kitos socialinės žmonių žymės arba jų asmens palinki- 
mai bei kvalifikacijos, nei žmonių laisva valios metodu sutartis 
negalį pakeisti naturalaus objektyvaus teritorinio valstybės pagrindo, 
darančio šią socialinio bendravimo formą priverstina. Visi valsty- 

bės viešieji patarnavimai esą organizuojami teritoriniu dėsniu, 0 
valdomas žmogus (pavaldinys), į kurį jie kreipiasi ir iš kurio jie 
reikalauja tam tikro elgimosi, ęsas teritorijos gyventojas. Viešasis 
dalykas — toji „rės publica“, kuri susidaranti iš, bendrųjų reikalų, 
viešųjų patarnavimų ir viešosios galios, — tai esąs teritorijos 
gyventojų dalykas, jų „res“, jų, galima sakyti, nuosavybė. Vieša- 
sis reikalas valstybiniame bendravime — tai esąs kiekvienas bendras 
reikalas, nustatomas kaiminystės („voisinage“ ) santykiais tarp vieno 
teritorinio vieneto gyventojų. Valstybės valdymo galia (valdžios 
imperiumu), kurioje dalyvausiąs tautos suverenumas politiniu 
balsavimu, — tai esanti viešoji teritorinė galia (Hauriou — „Prėcis 
de Droit Constitutionnel“ 219 ir sek. ir 609 — 627 pusl.). 


Todel politinis balsavimas tegalįs būti teritorinis, o šio balsa- 
vimo subjektais tegalį būti visi gyventojai, t. y. visi piliečiai, 
kaipo lygūs viešojo dalyko, bendro teritorinio reikalo — dalyviai 
— bendrininkai. Gyventojas esąs individas, o tauta — ne kokia 
atskira esybė, bet šių gyventojų - individų visuma. Tiesa, suve- 
reninė tebesanti visuma, o ne kiekvienas skyrium; bet vis delto 
visuma tebesireiškianti visų ir kiekvieno reagavimu į bendrus 
reikalus ir į šių reikalų organizacijos padarus, — visų ir kiekvieno, 
o ne tiktai kurių nors kvalifikuotų individų, kurios nors visumos 
dalies — privilegijuotos grupės. 

Todel skirstymas piliečių visumos į „realią tautą“ (gyva 
tautos kartą arba piliečių - gyventojų visumą) ir „teisinę tautą“ 
(kvalifikuotų piliečių - rinkikų „corpus“), kurių pirmoji negau--. 
nanti teisinės galios tautos valią pareikšti, t. y. veikti į viešąjį 
reikalą, o antroji — šią galią monopolizuojanti, — esąs ne tiktai 
neteisingas, bet ir nelogiškas, dirbtinis. Tai esanti nesąmonė, 
prieštaraujanti pačiai tautos ir valstybės esmei. 


Šia prasme dalyvavimas politiniame balsavime, kuris turįs 
būti masinis ir teritorinis ir vykinamas individualiniu metodu, 
kitaip sakant, reprezentacinis tautos valios reiškimas rinkimais, 
sudarąs esminę piliečio teisę, būtent — individualinę subjek- 
tyvinę politinę kiekvieno piliečio teisę. Tai reiškia, kad kiekvie- 
nas pilietis, būdamas iš esmės lygus, kaipo valstybinės (tautinės) 
teritorijos gyventojas, — galįs lygiai savo balsu, kaip bendro 
balsų skaičiaus vienetu, sverti. balsų bendrame skaičiuje, kur 
apsireikš balsų suskirstymo proporcijos ir tuo pačiu pasireikš 
sprendžiamoji anonominė balsų dauguma, kaipo tautos pozity- 
vinės valios ekspertė. Tiesa, ši teisė kartu esanti ir pilietinė 
pareiga, šia prasme — funkcija; todel ji galinti būti organizuoja- 
ma ir priverstinu balsavimu. Bet kadangi ji įeina į pačią piliety- 
bės esmę, kaip jos elementas, kaip neatskiriama nuo piliečio jo 
teisė, tai niekas negalįs būti nuo šios funkcijos pašalintas, niekas 
negalįs nustoti tautos valios reiškimo teisės, arba teisės asmeniš- 
kai dalyvauti masiniame tautos valios reiškime (plg. Hauriou, op. 
cit., 628 — 631 pusl.) 

3. Visuotinas ir lygus balsavimas. 


Tuo pačiu šios srovės mokslų būtinas ir teisėtas tebesąs 
visuotinas ir lygus piliečių individų balsavimas, organizuotas teri- 
toriniu metodu. Jis negalįs būti pakeistas nei kuriuo nors cenziniu 
balsavimu, nei taip vadinamų socialinių reikalų atstovavimu, kuris 
balsavimo subjektais numato ne piliečius — individus, o tam tikrus 
socialinius vienetus — organizuotas profesines grupes, sindikatus, 
atskirus junginius, sąjungas ir t. tt Apie šitą t. vad. socialinių 
reikalų atstovavimą mums dar teks kalbėti. Prieš jį bent teorijoje 
ši demokratinė srovė yra lygiai taip pat nusistačiusi, kaip ir pirmoji 
demokratinė srovė. Hauriou laiko jį pavojingu politinei laisvei, 
tiranišku ir todel smerktinu. Apskritai jis laiko jį utopijos padaru 
ir pabrėžia, kad tai prieštarautų tautos atstovybės dėsniui, t y. 
vienlypės teritorinės tautos suverenumo demokratinei dogmai. 
Bet apie tai bus toliau. - 

Vadinasi, šios srovės reikalaujama visuotino ir lygaus balsa- 
vimo. Tai reiškia, kad turį atkristi ne tiktai pagrindinis klasiškos 
srovės tautos suskirstymas į veiklius („teisinė tauta“) ir pasyvius 
(gyventojai) piliečius, bet ir bet kurie cenzai, kvalifikacijos, aprė- 
žimai ar kurių nors piliečių rūšių (pavyzdžiui, moterų) išskyrimas 
iš balsuojančiųjų skaičiaus. Visuotinio balsavimo formula — „be 
lyties, rasės, tikėjimo, pažiūrų ir t. t. skirtumo“ — turėtų skambėti 
„be jokios išimties“: grynas „visuotinas balsavimas“ ir galas. ' Jis 
turįs būti kartu, žinoma, ir lygus, nes anoniminis skaičius nepažįstąs 
jokių kitų piliečių žymių, kaip baigi 4 gyventojo žymė, ir jokio 
kitokio balso, kaip individo balsas. Gi joks Žmogus negalįs būti 
du sykiu gyventoju ir du sykiu individu: kiekvienas tebesąs vienas 
gyventojas ir vienas individas. Todel niekas negalįs turėti dviejų 
arba kelių balsų. Vieninteliu teisėtu visuotino balsavimo aprė- 
žimu, taip sakant, neišvengiamu, kurį turi pripažinti ir ši srovė, — 
tai psichišką žmogaus subrendimą; savaime aišku, kad, apskritai, 
sąmoningai reikšti savo nusistatymą tegali tie, kurie valdo savo 
protą, sąmonę ir valią: nei kudikis, nei apskritai vaikas, nei be- 
protis, nei idiotas ir t. tt del tam tikrų psichinių trukumų 
negali naudotis politinėmis teisėmis, nes negali tautos valios reikšti. 
Jie vieni tegalima išskirti iš visuotinio balsavimo, bet tai yra ne 
išimtis iš bendrosios lygybės, o jų negalios išvada. - 

Aiški visuotino balsavimo sąvoka demokratijos praktikoje 
laimėjo. Pamažu visur, kur demokratija įsigalėjo, kvalifikuotos 
teisinės tautos konstrukcija turėjo užleisti vietą visuotino balsavimo 
konstrukcijai. 2 

Vis delto įdomu konstatuoti, kad išskirtos iš piliečių gyven- 
tojų visumos ir įvairių kvalilikacijų kriteriumu aprėžtos „teisinės 
tautos“ konstrukcija, sudaryta Prancuzų Revoliucijos metu ir XIX 
amžiuje visuotinio balsavimo nugalėta (jeigu ne klasiškoje doktri- 
noje, tai bent demokratinių valstybių daugumos konstitucinėje 
praktikoje), pastaraisiais laikais linksta atgimti ne kurios nors 

reakcijos pastangose, o kaip tik kai kurių kraštutinių „pažangiųjų“ 
demokratinių srovių programose. Aš turiu omeny tas politines 
„kairiasias“ sroves (pavyzdžiui Rūsų -t. vad. „eserai“, kuriems 
atatinka ir mūsų nežymi „kairiųjų liaudininkų“ srovė), kurios 
aprėžia tautos atstovavimo funkciją, vadinasi — dalyvavimą masi- 
niame politiniame balsavime, — tam tikrų kvalifikaciju kriteriumu 
(cenzu), būtent — „darbo žmonių“ kriteriumu, išskirdamos iš 
piliečių - rinkikų eilių t. vad. buržuaziją. Šiuo stengiamasi 
rekonstruoti „teisinę tautą“, kaipo kvalifikuotų piliečių masę, kuri 
viena tegalėtų reikšti juridiniu metodu tautos valią. Cion pakei- 
čiamas tiktai kvalifikacijų kriteriumas, bet iš esmes grįžtama prie 
senosios konstrukcijos. Iš teisinės tautos išskiriama ne moterys 
ir ne žemesnieji liaudies sluoksniai (beturčiai ir t. t.), o buržu- 
azija. 

Bet visuotinio lygaus balsavimo reikalavimas savaime nieko 
nekeičia atstovavimo mandato konstrukcijoje. Galima būti karš- 
čiausiu visuotino lygaus balsavimo šalininku ir vis delto laikytis 
reprezentacinio valdymo, paremto, kaip žinome, — t. vad. repre- 
zentaciniu mandatu. 

Bet ta pati demokratinė srovė, kuri, kaip matėme, iškėlė 
visuotino lygaus balsavimo obalsį, eidama toliau, priėjo dar kai 
kurių kitų išvadų, kurios, mano supratimu — gal prieš jų reiškėjų 
norą ir prieš jų pačių nusistatymą, — vis delto veikia imperatyvinio 
mandato kryptimi. Aš turiu omeny proporcinę (proporcingą) 
rinkimų sistemą. 


4. Mažumos atstovavimo idėja. Aprėžto bal- 
savimo sistemair kumuliatyvinio balsavimo 
j sistema. 


Iki XIX amžiaus pusės niekas demokratinio judėjimo eilėse 
nebuvo rimtai kėlęs abejonių del politinio balsavimo išvadų 
sprendimo vieninteliu daugumos kriteriumu. Del šio kriteriumo 
teisingumo ir tesėtumo nebuvo girdėti ginčų. Ginčai demokratų 
tarpe tebėjo deliai to, ar politiniai rinkimai — suvereninės tautos 
valios reiškimas — turi vykti visuotinu balsavimu ar teisinės tautos 
kvalifikacijomis; bet tiek vienu, tiek kitu metodu sprendžiamoji 
galia buvo pavedama balsų daugumai. 

Rodos, pirmasis iškėlė abejonę del daugumos kriteriumo 
monopolio Prancūzų socialistas — utopistas Considėrant 1840 — 
1850 m., reikalaudamas, greta daugumos, proporcinio mažumos 
atstovavimo. Ši idėja greitai pradėjo dygti ir plėstis, rado šali- 
ninkų iršįgijo populeriškumo. Ji gali remtis žemiau . nurodomais 
samprotavimais, pirmu žvilgsniu, rodos, neužgaunančiais jokių 
pagrindinių demokratijos sąvokų. 1 

Iš pradžios ši idėja buvo keliama ne proporcinališkai visoms 
arba bent įvairioms žymesniosioms nuomonėms arba veiksniams 
atstovauti, o tiktai mažumą įleisti į renkamąjį perlamentą greta 

su dauguma. Buvo tarp kita ko nurodoma, kad rinkikų balsai 
gali susiskirstyti beveik pusiau tokiu būdu, kad daugumos grupė 
būtų tiktai keliais balsais gausingesnė už mažumos grupę (arba 
gali išsiskirstyti panašiu budu, į kelias beveik lygias grupes); būtų 
neteisinga, kad šių dviejų beveik lygių grupių viena paskirtų visus 
atstovus savo nusistatymu, o kita, beveik lygi pirmajai, negautų 
jokios įtakos į atstovų paskyrimą. Žinoma, teisinės tautos kons- 
trukcijos šalininkai, neigią bet kurią indivįdualinę piliečių - rin- 
kikų balsavimo teisę ir griežtai besilaiką balsavimo funkcijos 
sąvokos, nemato šiame nieko neteisinga ir neigia bei kurią skriaudą. 
Kadangi piliečiai - rinkikai balsuoją ne savo vardu ir reiškia 
balsavimu ne savo, 0 tautos valią, pastaroji gi reiškiantisi daugu- 
mos nusistatymu, tai čion jokio ašmeniško mažumos užgavimo 
nesą. Bet tie, kurie mato balsavime individualinę balsuojančių 
piliečių teisę ir jungia pastarąją su piliečių lygybės pradų, turi 
kitaip žiūrėti į šį klausymą. Lygybė čion esanti įžeista. Nežymus 
balsų perteklius suteiktų vienai piliečių grupei tautos atstovavimo 
sudarymo monopolį, o iš kitų piliečių išplėštų visą jų teisės 
realybę. Esą teisingiau ir arčiau lygybės, kad tautos valios 
atstovavimas būtų sudarytas vienu ir kitu veiksniu — tiek daugu- 
mos, tiek mažumos proporciniu kriteriumu, taikomu masinio 
balsavimo išvadoms. 

Iš tikrųjų, tai galėjo pasirodyti teisinga ir ypač tenkinti lygybės 
troškimą, besivystantį demokratijoje. Kodel gi esant, pavyzdžiui, 
3 mandatams, visus tris mandatus turį šuteikt: savo kandidatams 
51 balsuojančių vienetų, o 49 vienetai negalėsią suteikti savo 
kandidatams nė vieno? Jei visi balsų ir piliečių vienetai yra 
lygūs ir jei šia lygybe yra sukonstruota jų teisė, tai kokiu gi 
budu 51 vienetui tektų visa jėga, o 49-— liktų bejėgiai? Tai 
buvo pirminis samprotavimas, kuris buvo aiškiausiai suprantamas 


plačiųjų piliečių slogsnių, įtikėjusių demokratijos skelbiamiems . 


bendriesiems žmonių lygybės obalsiams, 

Proporcingumas tapo mechaniškos piliečių — atomų lygybės 
išvada. Pirmieji proporcingumo realizavimo bandymai toli nesie- 
kė: jie pasistengė įvesti kai kurias pataisas į mažoritarinę rinkimų 
sistemą, kuriomis galėtų pasinauduoti žymesnė arba bent stipriai 
organizuota drausminga mažuma, vadinasi — tikrai rimta ir sve- 
rianti mažuma. Šiam tikslui tapo sumanytos dvi rinkimų sistemos 
— taip vadinamos „aprėžto balsavimo“ sistema („vote limitė“) 
ir kondensuoto arba „kumuliatyvinio balsavimo“ („vote cumula- 
tii“j sistema. 

Pirmoji — aprėžto balsavimo — sistema reiškėsi tuo, kad 
rinkimų apygardoje, turinčioje išrinkti, pavyzdžiui, 34 atstovus, 
kiekvienas rinkikas gali balsuoti tiktai už 2 atstovu; tokiu būdu 
greta dviejų daugumos išrinktų atstovų bus stipriausios mažumos 
grupės išrinktas trečias atstovas. Antroji gi — „kumuliatyvinio“ 
balsavimo — sistema reiškiasi tuo, kad rinkimų apygardoje, tu- 
rinčioje išrinkti kelius, pavyzdžiui, taipogi 3 atstovus, kiekvienas 

rinkikas įrašo į savo balsavimo kortelę tiek pavardžių, kiek turi būti 
išrinkta atstovų, bet gali tai padaryti ir įrašydamas ne įvairias 
pavardes, o tris sykius tą pačią kurio nors vieno kandidato pavardę, 
kuris šiuo gali gauti tris arba du vieno rinkiko balsų; drausminga 
mažuma, kurios šalininkai visi savo kortelėse kartos po tris sykius 
tą pačią pavardę, gali tokiu būdu laimėti bent vieną vietą savo 
kandidatui: kad už jį šiuo būdu balsuotų tiktai 1000 rinkikų, jis 
vis delto gautų 3000 balsų, o tai jį, žinoma, proporcingai iškeltų 
bendroje balsų konkurencijoje (Esmein — op. cit, I t., 337 — 
338 pusl). 


5. Proporcinio atstovavimo idėja. Ginčai del 
jos demokratijos tarpe. 


Bet žymiausios ar drausmingos mažumos atstovavimo idėja 
negalėjo pilnai patenkinti lygybės garbintojų: nes jeigu visi pi- 
liečiai esą lygūs ir turi lygią individualinę teisę reikšti tautos valią, 
—-tai kodel gi neturėtų apsireikšti atstovavime visos piliečių grupės 
tomis proporcijomis, kurios pasireiškė rinkikų balsų suskirstyme ? 
Demokratinė viešoji nuomonė, palaikiusi proprocinės rinkimų si 
temos sumanymus, žiūrėjo į-ją, kaip į tiesioginę piliečių lygybės 
ir individualinės subjektyvinės balsavimo teisės išvadą, kaip į, taip, 
sakant, visuotino ir lygaus balsavimo pratęsimą, — jo realizavimą, 
ne tiktai balsavimo procedūroje, bet ir jo išdavose. iz 


Veltui klasiškosios srovės demokratijos mokslininkai, prieš“ 
taraudami šiems sumanymams, nurodydavo į tai, kad jeigu dar 
esą galima kalbėti apie pačią visuotino balsavimo teisę, apie tai 
kad kiekvienas lygus pilietis turįs savo balsu lygiai sverti ben- 
drame balsų skaičiuje, tai jau jokiu būdu nesą suderinama su 
pagrindiniais demokratijos dėsniais reikalauti, kad kiekvienai pi- 
liečių grupei būtų pripažinta bet kuri, o juo labiau lygi (proporcinė 
jų skaičiui) teisė į balsavimo išdavas — į pačią rinkimais sudaromą 
atstovybę: esą gi ir mažoritariniais rinkimais ne rinkikų dauguma 
būsianti atstovaujama, 0 suvereninė tauta, kurios valia tu- 
rinti būti vienlypė, juo labiau, kad parlamentas esąs steigiamas 
ne pasikalbėjimams ir įvairių nuomonių ginčams, o valdžiai, sa- 
vaime reikalaujančiai griežtumo ir aiškaus nusistatymo. Kaip gi 
esą galima kalbėti apie atskirų piliečių arba kurios nors. piliečių 
grupės teisę į atstovavimą, reiškiantį ne jų, o suvereninės tautos 
valią, vadinasi — į tai, kas visai jiems ir nepriklausą? O pati balsa- 
vusių dauguma, lygiai taip pat kaip ir mažuma, neturinti jokios 
teisės nei privilegijos į balsavimo išdavas. Rinkimų išdavos esą 
sprendžiamos ne daugumos teisėmis; balsų dauguma — tai tebesąs 
tautss valios nustatymo metodas, kuris nieko bendra su anoni- 
minių susidėjusios daugumos dalyvių teisėmis neturįs. Prieš dau- 
gumos metodą, prieš mažoritarinį rinkimų išvadų kriteriumą kelti 
pramanytas mažumų teises — tai esanti didžiausia nesąmonė: 

teoriškai nesąmonė, o praktiškai — nereikalingas valstybės val- 
džios nualinimas. k 

Ir iš tikrųjų, jeigu tiktai mes laikysimės demokratinio tautos 
suverenumo dėsnio ir jeigu norėsime sudaryti rinkimais re pre- 
zentacinį (neimperatyvinio mandato) tautos atstovavimo organą, 
tai proporcinis politinių rinkimų išdavų kriteriumas neturėtų jo- 
kios prasmės ir prieštarautų demokratijos dogmai. Galima patei- 
sinti subjektyvinės kiekvieno piliečio balsavimo teisės konstrukcija, 
nes šia teise nustatoma realus anoniminės daugumos kriteriumas 
vietoj dirbtinio, kuris būtų pasiektas kai kurių piliečių kategorijų 
išbraukimu iš balsuojančių piliečių - rinkikų. skaičiaus, 0 tai 
prieštarautų esminei demokratijos piliečių lygybei. Bet jeigu rin- 
kimais esą sudaroma tiktai antrojo laipsnio tautos reprezentacija, 
neturinti jokio ryšio su piliečiais-rinkikais, sudarančiais pirmojo 
laipsnio tos pačios tautos reprezentaciją, ir neatstovaujanti jokių 
piliečių - rinkikų grupių, nei teritorinių apygardų, nei jokių vie- . 
tos daugumų, nei visuotinos daugumos, nei mažumų — 0 grynai 
ir išimtinai visą vienlypę tautą, — tai nesuprantama, apie kokią 
čion mažumos „teisę“ dar kalbama. 

Bet tame gi kaip tik ir yra dalykas, kad tai, ką mes vadi- 
name proporcine rinkimų sistema, iš tikrųjų šios teisinės institu- 
cijos sumanytojų sąmonėje, nors tai toli gražu nėra visų atvirai 
pripažinta, — nėra vien tautos antrojo laipsnio reprezentacijos su- 
darymo metodas, nėra vien mažoritarinio (daugumos) kriteriumo 
pakeitimas kitokiu, painesniu, kriteriumu, 0 tai yra proporcinis 
atstovavimas arba, kaip nusistatė šios institucijos klasiškas 
prancūzų terminas, proporcinė reprezentacija (rep-- 
rėsentation proportionnelle.) Tai yra visai nauja 
sąvoka, kurios mes iki šiol klasiškosios srovės teorijoje, nuosek- 
liai nusistačiusioje prieš proporcinius rinkimus, nebuvome užtikę. 

Proporcinis atstovavimas arba proporcinė reprezentacija — 
kas gi tai yra? Kas gi čion manoma atstovauti arba reprezen- 
tuoti? Nejaugi suvereninė tauta? Bet argi gali būti kas nors 
viena, kuris nors vienas veiksnys ar asmuo, atstovaujamas (rep- 
rezentuojamas) kelių atstovų „proporcingai“? Žinoma — atstova- 
vimas (vistiek — ar reprezentacinis ar mandatu) gali būti pilnas, 
nėaprėžtas arba aprėžtas tam tikromis iš anksto nustatytomis ats- 
tovo veikimo (kompetencijos) ribomis. Bet kaip jis galėtų būti 
„proporcinis“ ?. 

Jeigu yra tautos valia, vis tiek—reali ar prezumuojama, o 
dargi „suvereninė“, kaip sako demokratija, tai ji vis delto tegali 
būti viena, o ne kelios proporcingai suskirstytos valios.  Vadina- 
si, kuri nors viena valia — ar tam tikro asmens, ar keliu asmenų — 
daugumos, apsireiškusios balsaviinu, ar bet kuri kitokia, — bus 
laikoma tautos valia. Bet negali būti kelios priešingos kita kitai 
valios laikomos „proporcinėmis“ vienos tautos valios atstovėmis- 
reprezentantėmis. 

Tiesa, demokratinės teorijos mokslininkai, palaiką proporcinę 
sistemą, mėgina atsikirsti šiaip: mes manome — sako Hauriou 
(op. cit., 610 pusl. pastaba) — kad rinkimais išreikštoji tautos va- 
lia pilnai galinti pasireikšti įvairių nuomonių mozaikoje ir nesanti 
reikalinga visų savo atstovų nuomonių vienodumo, nes ši tautos 
valia pasisakysianti nutarimais tiktai pačiuose atstovų rūmuose 
(parlamente), kurie po tam tikrų debatų (ginčų) turėšią visas ai- 
skiras ir gal priešingas atstovų nuomones apžioti ir sutarpinti 
viename savo mažoritariniame (daugumos) nutarime. Vadinasi, 
čion samprotaujama šiaip: jeigu įvairių priešingų nuomonių, nu- 
sistatymų, valių daugybė, apsireiškusi piliečių - rinkikų tarpe (o 
šių priešingumų ir šios daugybės neneigianti ir klasiška srovė, 
nes tai esąs faktas), nekenkia piliečių - riakikų visumai arba jų 
„corpus“ būtų laikomai suvereninės vienlypės tautos reprezentante 
ir kad ši visuma — šis priešingų nuomonių ir valių rinkinys, 
savo masiniu balsavimu reikštų suvereninę tautos valią, tai kodel 
gi tas pats apsireiškimas, tas pats nuomonių ir valių įvairumas 
turėtų būti pašalinimas arba laikomas prieštaraujančiu neskaldo- 
mam tautos suverenumui antrojo laipsnio tautos atstovybėje (rep- 
rezentacijoje)? Suverenumo neskaldomumas, tautos valios iormula, 
apsireiškianti ne masinio ar kolektyvinio atstovybės organo per- 
sonaline sudėtimi, o nutarimais, rezoliucijomis; čion spręsianti 
balsų dauguma. Taigi tautos valios vienumas būsiąs užtenkamai 
apsaugotas parlamento sprendimais atstovų balsų dauguma. Par- 
lamento personalinės sudėties margumas nė kiek nekenksiąs pa- 
čiam tautos valios dėsniui. t 

Žinoma, ir patys klasiškosios srovės reiškėjai nereikalauja, 
kad būtinai parlamentas būtų sudarytas iš vieno nusistatymo, vie- 
nos nuomonės žmonių. Ir jie gerai žino, kad tai, apskritai, ne- 
pasiekiama, o be to ir visai nėra pageidaujama. Jeigu jau ma- 
sinis piliečių balsavimas vyksta rinkimų apygardomis, kad ir grynai 
teritorinėmis, tai esant ir grynai mažoritarinei rinkimų sistemai į 
parlamentą pateks įvairių nūsistatymų bei nuomonių atstovai, nes 
kiekvienoje rinkimų apygardoje gali pasireikšti kitokio nusistatymo 
dauguma. Bet visai ne tame dalykas, visai ne todel reprezenta- 
cinės demokratijos „klasikai“ neigia „proporcinį atstovavimą" (pro- 
porcinę reprezentaciją). Jie, eidami savo tautos reprezentacijos 
sąvokomis, visai nuosekliai neigia jį todel, kad šiaip sudarytame 
parlamente jie numato ne tautos, o piliečių — rinkikų masės at- 
stovavimą, o tai prieštarauja reprezentacinės demokratijos teorijos 
dėsniams. 

Iš tikrųjų, kas gi rūpi Hatriou ir kitiems proporcinio atsto- 
vavimo šalininkams? Jiems rūpi, kad parlamento personalinė 
sudėtis savo atskirų grupių nusistatymais, nuomonėmis, palinkimais 
kiek galima tiksliau atatiktų ne masiniu balsavimu apsireiškusiai 
piliečių daugumai, kaipo tautos valios ekspertai, o kaip tik piliečių 
- rinkikų pasiskirstymui įvairių nusistatymų grupėmis ir propor- 
cingai atvaizduotų įvairių nuomonių, nusistatymų ir palinkimų 

realų reiškimąsi piliečių - rinkikų tarpe. Štai kas čion manoma 
proporcingai atstovauti. Tokiu būdu čion yra paslėpta ne 
vienlypės suvereninės tautos atstovavimo idėja, o piliečių - rin- 
kikų — ir būtent įvairių atskirų jų idėjinių, politinių, socialinių 
grupių atstovavimo (proporcinio atstovavimo) idėja. Ši idėja 
čion nesunku susekti, nors Hauriou, matyti, ir stengiasi ją paslėpti, 
nuduodamas, neva čion esąs visai nekaltas dalykas, nė kiek ne- 
prieštaraująs demokratinės konstrukcijos pagrindinėms -sąvokoms. 
O gal jis ir pats šiuo tiki, nes Hauriou priklauso tų mokslininkų, 
kurie, įvesdami į mokslą visą eilę naujų, kartais gilių ir drąsių, 
idėjų, griaunančių nusistovėjusias klasiškas mokslo tėzes, iš visų 
pajėgų stengiasi palaikyti tradicines formulas ir įtikinti save ir 
savo skaitytojus, kad esą viskas klasiškoje doktrinoje tvarkoje ir 
kad jis jos negriaunąs, o naujais daviniais remiąs. 


6 Sąrašų konkurencijos rinkimų sistema. At- 
stovaujamojo veiksnio ir atstovybės titulo 
pakeitimas. Politinės partijos, kaip tam tikri 
svarbesniųjų pagrindinių socialinių junginių 
organai. Piliečiai - rinkikai, kaip socialinių 
junginių balsavimo organai, ir politinės parti- 
jos, kaip jų politinės atstovybės organizavimo 
ir tvarkymo organai. Tautiškai teritorinio 
titulo sociališkai visuomeniniu titulu pakei- 
timas. 


Tokiu būdu — einant proporciniais rinkimais — parlamente | 
būtų atstovaujama ne vienlypė tauta, o įvairios piliečių - rinkikų 
grupės, kurių maždaug kiekviena šiek tiek žymesnė, apsireiškusi 
masiniu piliečių balsavimu, gautų mandatų skaičių, atatinkantį jos 
jėgos svoriui, apsireiškusiam balsų skaičiaus proporcijomis. Čion 
jau pakeičiamas ne tiktai rinkimų metodas, ne tiktai balsavimo 
išvadų kriteriumas, bet pats atstovaujamas veiksnys: vietoj atsto- 
vaujamos tautos — atstovaujamos atskiros piliečių - rinkikų grupės. 


Jeigu ši nauja politinio atstovavimo idėja valstybės valdžios 
konstrukcijoje nėra žymi tose pirmose proporcinėse rinkimų sis- 
temose, kurios reiškiasi mūsų nurodytais „aprėžtu“ ir „kumulia- 
tyviniu“ balsavimais ir kuriomis tiktai įsileidžiama parlamentan 
bevardė anoniminė mažuma greta tokios pat daugumos, tai tas 
jau darosi visai aišku naujosiose proporcinėse rinkimų sistemose, 
kurių įvairių techniškų konstrukcijų yra labai daug, o kurių svar- 
biausia yra t. vad. d Hondt'o sistema, kitaip vadinama sąrašų kon- 
kurencijos sistema. Jos painaus mechanizmo, kuriuo vyksta pro- 
porcijų nustatymas mandatų paskirstymu, aš čion neliesiu, o pabrėšiu 
tik tai, kad čion rinkimų pagrindan dedama ne kandidatų vardai, 
kurių tarpe balsuojąs pilietis - rinkikas „gali pasirinkti jam tinka- 

= mą, 0 organizuoti sąrašai, kuriuose rinkikas pakeitimų daryti ne- 

gali. Nors sąrašų arbastatančių juos organizacijų konkurencija 
nėra nustatyta iš anksto sudarytomis politinėmis partijomis arba 
bet kuriomis kitomis pastoviomis orgamizuotomis grupėmis, nes 
yra leidžiama bet kuriai ad hoc susidariusiai tam tikro skaičiaus 
piliečių - rinkikų grupei patiekti savo sąrašas, bet iš tikrųjų (Ži- 
noma, išskyrus kai kuriuos išimtinus atsitikimus) konkuruojančios 
grupės ir jų sąrašai skirstosi organizuotomis politinėmis partijomis. 
Kitoki vietos, asmens ar kitokio siaurų reikalų pobūdžio sąrašai 
kad ir atsiranda, tačiau rimtai balsavime nesveria, o jeigu kurioje 
nors tinkimų apygardoje kartais gautų žymesnį balsų skaičių ir 
pasiektų to balsų skaičiaus rimtumo, kuris jau galėtų jiems su- 
teikti mandatą, tai tas tiktai reikštų, kad tam tikroje vietoje yra 
pasižymėję tam tikri rimtos vietinės svarbos socialiniai reikalai, 
kurie veikiančių organizuotų politinių partijų nėra tinkamai aprū- 
pinti. Tai, iš tikrųjų, išimties nesudarytų, nes tai būtų svarbios 
kad ir vietinės, partyviškai politinės spragos užkimšimas, va- 
dinasi — pasinaudojimas galia aprūpinti tai, kas yra organizuotoje 
politinėje partijų darbuotėje sąmoningai praleista arba nesąmo- 
ningai pamiršta. 

Organizuotų sąrašų konkurencija reiškia politinių partijų kon- 
kurenciją.  Daromi sui generis jų rimtumo, jų socialinio svorio 
kvotimai. Ar kvotimų metodas — balsų skaičiaus proporcijos, 
kaip vienintelis įvertinimo kriteriumas, — yra tinkamas ir ar jis 
nereikalautų kai kurių rimtesnių pataisų, — šio aš čion nesvars- 
tysiu, nes tai išvestų mane iš sio rašto temos vagos. 


Bet kas tai yra politinės partijos? Ar tai tebėra pripuola- 
mai susidarusios draugijos, taip sakant, politinio sporto arba kai 
kurių politikos mėgėjų susibūrimai? Būtų naivu taip į jas žiūrėti. 

Politinės partijos - išskyrus gal kai kurias visai nerimtas 
asmeninių intrigų arba ambicijų „partijėles“, kurios, iš tikrųjų, 
neturi svarbos ir bus, taip sakant, automatiškai paties gyvenimo 
eliminuotos iš konkurencijos — yra tai iš tikrųjų visuomet tam 
tikri kurių nors pagrindinių socialinių junginių organai. Jei mes 
įsižiūrėsime į rimtas politines partijas, tikrai sveriančias politinia- 
me gyvenime, tai mes pamatysime, kad už kiekvienos jų slepiasi 
kuris nors galingų socialinių junginių — klasinių, luominių, nacio- 
nalinių, bažnytinių ar kitokių. Gal dar Anglijoje del tam tikrų 
ypatingų istorinių priežaščių, del tam tiktų kitaip susidėjusių poli- 
tinio veikimo metodų, jos politinių partijų organizacija yra šiek 
tiek skirtinga ir nevisai atatinka šiai klasifikacijai, — nors ir ten 
jos nėra visai laisvos nuo pagrindinių socialinių junginių įtakos, 
— bet Europos kontinento politiškai partinio organizavimosi me- 
todas eina kaip tik šia vaga. Politinės partijos nėra pagrindi- 
niais socialiniais junginiais, jų diferenciacija atatinka žymesniems 
pirminės socialinės diferenciacijos bruožams bent kląsiniu ir nacio- 
naliniu, o iš dalies ir kitais atžvilgiais. Mūsų laikais galingiausi 
yra ypač klasinės ir nacionalinės socialinių diferenciacijų jungi- 

niai, — tat jų pasireiškimas diferenciuotų politinių partijų socia- 
linėje struktūroje yra žymiausias; kitais laikais galingesniais galėjo 
arba galės būti kitokios diferenciacijos kategorijos. Bet kurios 
būtent — tai nėra svarbu. Svarbu yra tai, kad politinės partijos 
yra šių arba kitų ryškiausios socialinės diferenciacijos katego- 
rijų — galingiausių socialinių junginių—organais, būtent — jų 
politiniais organais, skiriamais jų veikimui į valstybės valdžią 
arba del panaudojimo valstybinės funkcijos jų socialiniems tik- 
slams, kitaip sakant — del šių tikslų suvalstybinimo, arba del 
jų socialinių tikslų apdraudimo nuo nepatogaus jiems valstybės 
kišimosi į juos ir apskritai nuo valstybinės funkcijos, nustatomos 
kitų socialinių tikslų. 

Tokiu būdu tąja proporcine rinkimo sistema, kuri reiškiasi 
sąrašų arba partijų (partinių sąrašų) konkurencija, piliečiai - rin- 
kikai, kad ir balsuodami individuališkai, yra verčiami partingai 
apsispręsti, o tai yra maždaug tolygu jų apsisprendimui pagrin- 
diniais socialiniais junginiais ir balsuoti partinės drausmės kryp- 
timi. Taigi čion balsavimas vyksta socialinės diferenciacijos 
ribose. Tiesa, socialinės diferenciacijos veiksnys čion apsireiškia 
subjektiviškai, pačių piliečių apsisprendimu; bet kadangi jie išsi- 
sukti nuo šio apsisprendimo negali, tai jiems belieka arba nebal- 
suoti (jei balsavimas nėra priverstinas) arba pasiduoti partinei 
drausmei; mėginimai išsisukti statant atskirus nepartinius sąrašus 
apskritai, kaip sakėme, nėra rimti ir negali būti laikomi vaisin- 
gais ir laužančiais bendrą taisyklę — bendrą ir logišką proporci- 
nės rinkimų sistemos tendenciją. 

Šia prasme vykstant politiniam masiniam balsavimui pro- 
porcine rinkimų sistema, piliečiai - rinkikai iš tikrųjų virsta po- 
litinių partijų balsavimo organais. O kadangi pačios partijos 
tebėra tam tikrų galingu socialinių junginių funkcionaliniais orga- 
nais, tai ir piliečiai - rinkikai, suklasifikuoti organizuotais par- 
tiniais sąrašais, veikia tų socialinių junginių ribose, kaip pasta- 
rųjų politinio balsavimo ir būtent jų politinės atstovybės valdžioje 
sudarymo organai. 


Tai kas gi, pagaliau, bus atstovaujama parlamente, sudary- 
tame proporciniais rinkimais? Ne tauta — tai aišku. Galima, 
žinoma sutikti arba nesutikti su demokratine konstrukcija, kur 
suverenine esanti tauta — vienlypė tęstinė tam tikros teritorijos 
žmonių masė, kurios valios reiškėja esanti tų žmonių daugumą. 
Bet jau priėmus šią tezę, tektų bent jos laikytis, kaip pagrindo 
logiškai daromoms išvadoms, kuriomis nustatoma konstitucinė 
valstybės valdžios struktūra. O proporcinė rinkimų sistema ir jos 
sudaromas proporcinis atstovavimas logiškai nesiriša su demo- 
kratiniu tautos suverenumo pagrindu. Todel, mano supratimu, 
seni demokratijos klasikai, atmesdami proporcinę sistemą ir nuro- 
dydami jos 'nepriimtinumą demokratiniais dėsniais, yra teisūs 
doktrinalinės logikos atžvilgiu. Vis delto, pagaliau, ir sociali- 

nėse bei juridinėše konstrukcijose logika turėtų būti moksle ger- 
biama ir turėtų vadovauti jo nustatomoms formuloms. Kartais 
gal perdaug „laisvai“ pasielgiama su teisinėmis sąvokomis ir 
norima, kad šitų sąvokų pasaulyje viešpatautų kokia tai ypatinga 
nežmoniška minčių konstrukcija, suprantama tiktai mokytiems tei* 
sininkams, o gal tiktai vieniems šios konstrukcijos autoriams bei 
jų mokinių rateliui, o jau visai neprieinama besilaikantiems pa- 
prastos logikos taisyklių profanams. Manoma, kad teisės moksle 
esą galima vienas pagrindinių sąvokų bagažas palaikyti bet kuriai 
konstitucinei konstrukcijai, o turėtų būti kaip tik atvirkščiai. „Li- 
centia poetica“ mokslo sąvokoms netinka. Jei ja galima naudo- 
tis, tai labai atsargiai, gal tiktai kalbos kliutims nugalėti, kon- 
vencionaliniams terminams nukalti, bet ne sąvokų esmei nustatyti. 


Viena iš dviejų: arba tauta yra suvereninė ir tautos valia 
yra, arba to nėra; o tada reikia pagrindas keisti. Bet sakyti, kad 
yra suvereninė tauta, kad jos suvereninė esmė esanti neskaldoma 
ir po to, sudarius proporciniais rinkimais „proporcinę reprezen- 
taciją“, sakyti, kad šia proporcine reprezentacija esą atstovaujama 
tauta, — tai nesąmonė, mano supratimu neleistina rimtame moksle. 
Vienlypė esmė — asmuo, valia, suverenumas —negali būti „propor- 
cingai“ atstovaujamas nei reprezentacija, nei mandatu. 


Jei gi sakoma, kad vienlypės suvereninės esmės tauta vis 
delto susidedanti iš įvairių elementų daugybės, ir kad proporciniais 
rinkimais esą užtikrinama šių elementų proporcinis reiškimasis 
parlamente, tai jau bent reikia pasakyti, kad proporcingai būsią 
atstovaujama šie elementai, o ne tauta, kaipo jų sintezė, propor- 
cijų neturinti. 

Siaip arba kitaip — proporcinis atstovavimas pakeičia atsto- 
vaujamąjį veiksnį ir numato įvairių vėiksnių proporcingą, vadinasi 
— nevienlypį atstovavimą. Atstovavimo organas — parlamentas 
— taps nebevienlypiu, o federaciniu organu. Kiekvienas veiksnys, 
kiekviena grupė, kuri laimės balsų proporcijomis ir gaus savo 
kandidatams vietos parlamente, bus jame atstovaujama „propor- 
cingai“. 

Kuris gi tai bus veiksnys, kuri grupė? Tai nebus balsavusių 
už tam tikrąjį sąrašą piliečių - rinkikų grupė, ne tik todel, kad 
balsavimas vyko slaptai, kad ši grupė yra anoniminė, bevardė, 
neturinti, taip sakant, jokio konkretaus sąstato ir negalinti reikštis, 
ir kad balsavimas vyko grynai individualiniu metodu, bet ypač 
todel, kad balsuoją piliečiai - rinkikai veikė kaip tam tikri tunk- 
cionaliniai tam tikrų partijų organai. Piliečiai - rinkikai pasisakė 
už politines partijas, jie pasirinko šią arba kitą ir atliko jų organo 
funkciją. O jeigu mes piliečių - rinkikų darbo nelaikysime jų 
pasirinktų partijų organo funkcija, tai mes turėsime matyti jų 
balsavime bent pasitikėjimo pareiškimą tam tikroms partijoms. 
Šio pasitikėjimo proporcijomis politinės partijos (o ne patys pasi- 

tikį rinkikai) gauna savo paskirtiems atstovams mandatus parla- 
mente. Vadinasi, jos, politinės partijos, yra atstovaujamos parla- 
mente, o kadangi jos pačios, kaip jau esame sakę, reprezentuoja 
įvairius galingesnius socialinius junginius, tai iš tikrųjų į parlamentą 
patenka per savo atstovus šie junginiai. Politinės partijos socialinių 
junginių vardu organizuoja jų atstovybę, ją prižiūri ir tvarko. 

Štai kurios tenka konstatuoti išvados einant proporcine 
rinkimų sistema arba, tiksliau pasakius, einant proporciniu atsto- 
vavimu. Bet galima pasakyti: argi ne tas pats vyksta, kad parla- 
mentas yra sudaromas mažoritarine rinkimų sistema? argi ir tada 
nepatenka į parlamentą įvairių politinių partijų atstovai, nors 
rinkimai yra oiganizuojami grynai tautiškai- teritoriniu metodu ir 
jų išdavoms spręsti yra nuosekliai taikomas vienintelis daugumos 
kriteriumas? O juk gi ir tada politinių - partijų esmė yra ta pati, 
juk ir tada jos reprezentuoja įvairius galingesnius socialinius 
junginius? O kad ir būtų tada — ypač einant mažoritarine vien- 
vardine („Scrutin uninominal“) rinkimų sistema — daug silpnesnė 
politinių partijų įtaka į masinį balsavimą ir kad ir būtų todel 
į parlamentą patekę atstovai, neturį jokių partinių organizuotų 
ryšių, tai vis delto šie ryšiai bus tarp jų sudaryti bent jau pačiame 
parlamente. Taigi, vistiek — ar partinė socialinių junginių or- 
ganizacija bus sudaryta prieš rinkimus ir pati rinkimus praves, ar 
ji bus sudaryta jau pačių išrinktų atstovų, — vis delto ar nelieka 
abiem atvėjais faktas, kad ir veikiant mažoritarinei rinkimų sistemai 
parlamentas susiskyrstys socialiniais junginiais, jų reprezentacinėmis 
partijomis, kurios gal vadinsis frakcijomis, bet iš esmės reikš tą 
patį, būtent — galingų socialinių junginių veikimą į valstybės 
valdžią per savo atstovus toje pačioje valdžioje — parlamente? 

Taip, be abejo, tai apsireikš ir veikiant mažoritarinei rinki- 
mų sistemai. Ir tada pateks į parlamentą įvairių politinių partijų 
atstovai, ir tada galingiausi socialiniai junginiai pasistengs paversti 
„tautos atstovybę“ savo diferenciuota socialine arba visuomeniška 
atstovybe. Bet skirtumas yra tas, kad ten tai bus daroma taip 
sakant — kontrabanda, ne teisiniais formaliais keliais, kurie bus 
nuosekliai sukonstruoti tautos atstovavimo dėsniu. Ši kontrabanda 
yra neišvengiama, nes jokia doktrinalinė teisinė konstrukcija negali 
savo dirbtinomis institucijomis gulkišyė to, kas remiasi socialinio 
bendravimo tikrenybe. 

Ir proporcinė rinkimų sistema arba proporcinis atstovavimas, 
kaip konstitucinės teisės institucija, tuo kaip tik ir yra vertinga, 
kad ji teisiniais ryšiais jungia valdžios konstrukciją su socialinio | 
bendravimo tikrenybe, kad ji aiškiau pavėda teisinę valdžios kons- 
tituciją socialiniai visuomenės konstitucijai. Bet reikia turėti drą- 
sos pripažinti, kad šiuo keičiama ne tiktai tautos atstovybės forma, 
bet ir pats atstovybės titulas, kuris iš tautiškai-teritorinio virsta 
sociališkai-visuomeniniu. Parlamente proporcingai atstovaujama 
svarbesnieji socialiniai junginiai. 

7. Proporcinio atstovavimo mandato pobūdžio 
problema. Piliečiai-rinkikai ir politinė parti- 
ja. Praktiška partinio imperatyvo galia. 


Bet jeigu legalizuojama socialinių junginių atstovybė, ta 
klasiškos demokratijos sąvokomis baisi herezija, tai ar tebėra būti- 
nas reikalas laikytis dirbtinės reprezentacinio mandato konstrukci- 
jos? Ar nebūtų galima ir nuoseklu pavesti pačioms politinėms 
partijoms, kaipo pagrindinių socialinių junginių politiniams orga- 
nams, savo atstovų priežiūra? Ar netektų atvirai pripažinti, kad 
piliečių balsų skaičiaus proporcingu partiniu pasiskirstimu išrink- 
tieji politinių partijų atstovai privalo atstovauti partijas imperaty- 
viniu mandatu? 

Aišku, kad bent vienas svarbesniųjų praktiškų (ne teorinių) 
motyvų, keliamų prieš imperatyvinį mandatą, čion atpuola; tai 
būtent yra tas motyvas, kuriuo nurodoma, kad toks neorganizuo- 
tas masinis veiksnys, kaip piliečiai-rinkikai, netinkąs iniciatyvos 
reiškimui ir kad todel nesą patogu, o gal ir nesą galima pavesti 
jam spręst apie atstovų veikimo instrukcijas, apie jų darbo kon- 
trolės sankcijas, apie jų atšaukimą ir t. t., nors, kaip pamatysime, 
kai kur tai yra bandoma daryti. Jeigu mes laikytume proporcinio 
atstovavimo atstovus ne politinių partijų bei jų reiškiamų pagrin- 
dinių socialinių junginių, o balsavusių piliečių-rinkikų grupių 
atstovais, tai, žinoma, juo labiau būtų sunku įvykinti imperatyvinis 
mandatas, nes, rinkimams vykstant slaptu balsavimu, nėra galima 
žinoti, kurie piliečiai sudaro atstovaujamą grupę, ir todel nėra 
galima pavesti jiems bet kuri iniciatyva ir Iunkcija; 0 pakeisti 
slaptas balsavimas atviru — tai, iš tikrųjų, būtų balsavimo suklas- 
tavimas, nes be paslapties garantijos žmonės bijotų pasisakyti, ir 
balsuotų ne savo nusistatymu, o įvairiais pašaliniais motyvais. 

Kitas dalykas — politinė partija. Ji yra organizuota, gali 
imtis iniciatyvos, gali tiksliai sekti atstovų darbą, ji yra lanksti ir 
pilnai tinka tiek vadovauti ar valdyti atstovus, tiek kontrolės sank- 
cijas teikti. Iš tikrųjų ji tai daro. Proporciniais rinkimais suda- 
rytame parlamente atstovų partinės frakcijos yra atstovaujamų 
partijų prižiūrimos ir vedamos. Praktiškų kliūčių šiuo atžvilgiu 
nėra. Lieka prisižiūrėti, ar nėra kitokių praktikos, teorijos arba 
teisinio pobūdžio kliūčių tam, kad tai būtų legalizuota. 


8. Partinis imperatyvinis mandatas. Jo aprė- 
žimas kandidatų sąrašo ribomis. 


Vienas rimčiausių (bent pirmuoju žvilgsniu) atsikirtimų 
rų tokį partyviškai imperativinį mandatą yra tas, kad esą šiuo 
ūtų įžeidžiama guasi-sutartis tarp balsavusių už sąrašą piliečių- 
rinkikų ir paruošusios šį sąrašą partijos. Esą partija, patiekusi 
balsavimui savo kandidatų sąrašą, šiuo lyg pasižadėjusi siųsti 

parlamentan šiuos, o ne bet kuriuos kitus žmones, ir būtent toje 
eilėje, kuria surašytos kandidatų pavardės. Esą piliečiai-rinkikai, 
balsuodami už sąrašą, turėję omeny kaip tik nurodytus sąraše 
asmenis ir kaip tik nurodytą sąraše jų eilę. Gal, jeigu būių są- 
raše tos pačios partijos išstatyti kiti kandidatai arba kitokia tų 
pačių kandidatų eilė, — piliečiai-rinkikai arba bent jų dalis nebūtų 
už šį sąrašą balsavę. Leisti partijai keisti savo nuožiūra atstovai 
arba jų atstovavimo eilė — tai, sakoma, būtų politinio apgavimo— 
nesąžiningumo — sankcionavimas. Piliečiai būtų balsavę už kan- 
didatus A, B ir C, kuriais jie pasitiki, ir būtų manę, kad, gavus 
sąrašui du mandatu, jis būsiąs atstovaujamas piliečių A ir B, kurie 
sąraše jiems buvo nurodyti pirmose vietose, o tuo tarpu gavus iš 
tikrųjų du mandatu, partijos įsakymu A būtų pašalintas ir vienas 
dviejų mandatų tektų piliečiui C, kurį balsavę rinkikai buvę manę 
skirti atstovu tiktai tame atsitikime, jeigu sąrašas būtų gavęs dar 
trečiąjį mandatą arba jeigu del kurių nors priežasčių A iš tikrųjų 
negalėtų arba pats nepanorėtų vykinti atstovo funkcijos. Argi šiuo 
nebūtų partijos apgauti balsavę piliečiai-rinkikai? Juo ryškesnis 
būtų apgavimas, jei būtų leidžiama partijai keisti sąraše nurodyti 
kandidatai tokiais atstovais, kurių visai sąraše nebūta: sąraše buvo 
nurodyta kandidatai A, B ir C, o partija, pašalinus juos, paskirtų 
atstovais piliečius D, E ir F. 

Čion tenka atskirti du dalyku: vienas — atstovų keitimas 
sąrašo ribose, o antras — leidimas partijai keisti sąrašo atstovus 
atstovais, kurie nebuvo sąraše pažymėti. 


Kadangi proporcinė rinkimų sistema nėra grynai visuomeninė 
(apie pastarąją mums dar teks pasisakyti), o yra maišyta, jungianti 
tautiškai teritorinį metodą su visuomeniniu (socialiniu), tai be 
abejo su balsavusių piliečių - rinkikų nusistatymu tenka skaitytis. 
Ši rinkimų sistema numato grynai individualinį kiekvieno piliečio 
- rinkiko, kaip tokio, kaip teritorinės valstybinės tautos (liaudies 
—populi, ne — nacijos) nario, partinį (socialinį) apsisprendimą 
balsavimu. Šiuo socialinio ar visuomeninio skirstymosi (socialinė 
diferenciacija tam tikrais junginiais) momentas jungiama su politine 
subjektyvine piliečio balsavimo teise, kaip teritorinės tautos momento 
išdava. Todel, kad šiuo ir steigiama politinių partijų ir jų reiš- 
kiamų pagrindinių socialinių junginių atstovybė, vis delto jos 
konstrukcijoje dalyvauja ir pilietinis balsuojančių apsisprendimo 
veiksnys, o todel būtų nenuoseklu nesiskaityti su šio apsisprendi- 
mo daviniais ir nedaryti iš jų jokių išvadų. O, be abejo, balsuoją 
piliečiai - rinkikai turi arba bent gali turėti omeny — be sąrašo 
tirmos, politinės partijos — taipogi sąrašo kandidatų personalinį 
sąstatą. Todel visai suprantama, kodel nėra leidžiama partijai 
keisti sąrašo atstovai savo nuožiūros atstovais. Tai yra išvada 
balsavusių piliečių - rinkikų. dalyvavimo šios partinės atstovybės 
sudaryme. Visai kitaip atrodytų šis dalykas, jeigu piliečiams - 
rinkikams būtų pavesta pasisakyti balsavimu tiktai už partiją, 

pavedant atstovybės personalinio sąstato sudarymą pačiai partijai; 
bet tada nebūtų jokios prasmės rėikalauti iš partijų kandidatų 
pavardžių sąrašo ir versti „piliečiai balsuoti už sąrašus. Kol to 
nėra, kol su partiniu piliečių apsisprendimu jungiamas tam tikras 
kiekvienos partijos iš anksto pateikiamas kandidatų į atstovus 
sąrašas, tol būtų nenuoseklu leisti politinėms partijoms keisti savo 
atstovus savo neaprėžta nuožiūra, nesilaikant patiekto sąrašo ribų. 
Todel šiuo atžvilgiu ir šioje sistemoje politinės partijos ne- 
gali būti pilnomis savo proporcinės atstovybės parlamente šei- 
mininkėmis. Imperatyvinis šio“ mandato pobūdis, kad ir būtų 
legalizuotas, negalėtų siekti taip toli. Jis iš sąrašo ribų neišeitų. 

Šita išvada yra visai suprantama ir priimtina taipogi tuo 
mūsų anksčiau pareikštu dėsniu, kuriuo 'mes buvome radę, kad 
balsavimu už šį arba aną partinį kandidatu sąrašą piliečiai - 
rinkikai ne tiktai patys apsisprendžia, bet ir veikia kaip tam tikrų 
socialinių junginių balsavimo organai, ir kad tikru „proporcingai“ 
atstovaujamu veiksniu yra ne politinės partijos, kaip politinė 
pagrindinių socialinių junginių ekspozitura tam tikram organizuo- 
tam jų iunkcijos darbui, o patys šie pagrindiniai junginiai. Šie 
socialiniai junginiai piliečių -rinkikų balsavimu kontroliuoja savo 
ekspoziturų — politinių partijų — darbą, jie per savo dalyvius 
— balsuojančius piliečius - rinkikus — sankcionuoja, tvirtina savo 
politinių partijų suprojektuotus socialinio junginio atstovų sąrašus. 
Tat politinė partija neturėtų būti įgalinta išsisukti nuo šios kontro- 
lės bei sankcijos išdavų, keisdama atstovus savo nuožiūra. Patvir- 
tintų sąrašų ribos turėtų ją varžyti. 


9, Partinis imperatyvinis mąndatas sąrašo 
ribose. Sąrašo kandidatų eilės reikšmė. Kan- 
didatų pavardės bei jų eilė ir partinė progra- 
ma bei socialinio sąrašo pobūdis, kaipo du 
balsavusių piliečių - rinkikų nusistatymo 
veiksniu: jų reliatyvinė svarba. 


Bet yra kitas medalio šonas, ir tas nevisai taip pat atrodo - 
ir nevisai kalba prieš imperatyvinį mandatą. Tai liečia atstovų 
keitimą sąrašo ribose. 

Vykstant slaptam masiniam balsavimui, nėra galima iš anksto 
tiksliai žinoti, kiek kuris sąrašas gaus balsų. Stipri ir drausminga 
partija kartais gali maždaug atspėti, kiek jai proporcingai teksią 
mandatų, bet dažnai balsavimo išdavos visus apskaitliavimus 
griauna. Bet jeigu ir būtų galima išanksto žinot, kiek kuriam 
sąrašui teksią balsų, tai vis delto partijai būtu svarbu išstatyti 
daugiau kandidatų, negu bus gauta mandatų, nes kai kurie sąrašo 
kandidatų gali numirti, susirgti, patys nebenorėti dalyvauti parla- 
mente ir t. t., o kadangi jų vieton šaukiama atstovavimo funkcijon 
tiktai kiti to paties sąrašo kandidatai, bet ne kiti tos pačios par- 

tijos žmonės, nepaminėti sąraše, tai svarbu kiekvienu sąrašu turėti 
savo ištikimų kandidatų rezervą. 


Todel kiekviena partija, pareikšdama sąrašą, stengiasi įrašyti 
daugiau kandidatų, negu ji tikisi pelnyti vietų. 


Sąraše nurodyta kandidatų eilė priimta laikyti tvirtai nusta- 
tyta, nebekeičiama. Vadinasi, jeigu sąraše būtų nurodyta 10 kan- 
didatų, o balsų proporcijomis sąrašui tektų 5 mandatai, tai bus 
laikomi atstovais ne bet kurie pačios partijos parinkti 5 kandidatai iš 
10 nurodytų, bet būtent pirmieji penki, kurių pavardės buvo pa- 
žymėtos sąrašo pradžioje: šeštasis iš eilės kandidatas pateks į als- 
tovus tiktai atsisakius, mirus arba kuriuo nors kitokiu būdu pasi- 
šalinus vienam penkių pirmųjų, dešimtasis gi kandidatas patektų 
pasišalinus penkiems. Taigi kyla klausimas, ar ir del atstovų kei- 
timo sąrašo ribose turi galios tie patys samprotavimai, kuriais 
mes radome neleistinu jų keitimą partijos nuožiūra už sąrašo 
ribų. . Č 

Žinoma, piliečiai-rinkikai, balsuodami, žinojo visas sąrašo 
kandidatų pavardes. Bet, sakoma, jie turėję omeny tam tikrą 
kandidatų eilę; eilės pakeitimas arba pašalinimas vyresniojo iš. 
eilės kandidato del pavedimo jo mandato jaunesniajam iš ei- 
lės įžeistų balsavusių apsisprendimą, gal juos tiesiog apviltų ir 
suklastuotų balsavimo išdavas, nes kai kurie piliečiai gal nebūtų 
balsavę, jei eilė būtų kitokia. Gal... — bet yra labai rimtas ir 
priešingas motyvas. Būtent, visą laiką kalbama apie piliečių - 
rinkikų įsižiūrėjimą ; kandidatų asmenis, o užmirštama apie tai, 
kad piliečiai-rinkikai galėję dar labiau įsižiūrėti į pasiūliusios są- 
rašą partijos programą, į jos socialinį pobūdį, į tą visuomenės grupę, į 
tuos socialinius reikalus — klasinius, nacionalinius, bažnytinius, 
Itiominius ar kitus, kurių vardu tam tikra išstačiusi sąrašą po- 
litinė partija stojo rinkimų kovon. Ir galima drąsiai tvirtinti, kad 
pastarasis momentas — socialinis, programinis partinio sąrašo 
pobūdis daug rimčiau veikia balsuojančių piliečių nusistatymą, 
negu sąrašo kandidatų pavardžių eilė. ' 


Zinoma, kartais kai kurios pavardės yra nepaprastai reikš- 
mingos, kai kurie plačiai žinomi ir įtakingi politikos veikėjai del 
savo tam tikrų gabumų turi ypatingo piliečių pasitikėjimo, yra jų 
ypatingai vertinami ir gali nusverti didelio rinkikų skaičiaus nu- 
sistatymą.  Piliečiams-rinkikams - gali būti ne vistiek, ar tuos 
socialinius reikalus, kuriuos atstovauja partija, gins parlamente 
šis žymus veikėjas, kurio pavardė buvo įrašyta sąraše pirmoje vie- 
toje, ar eilinis ir jiems visai nežinomas partijos narys, įrašytas 
sąraše antroje vietoje. Jei partija savo nuožiūra pakeistų eilę ir, 
gavis šiuo sąrašu vieną mandatą, atšauktų pirmąjį kandidatą ir 
paskirtų atstovauti antrąjį — tai balsavę piliečiai-rinkikai galėtų jaus- 
tis apviltais. Bet ir čion tenka turėti omeny, kad jeigu piliečiai- 
rinkikai taip brangina kurį nors žymesnį veikėją, tai vis delto 

galima priimti, kaip bendrą taisyklę, kad jie tai daro ne todel, 
kad jiems šis žmogus yra malonus ir simpatingas, o todel, kad 
jis geriausiai reiškia tam tikros socialinės grupės nusistatymą. Bet 
jeigu jis būtų ūmai pakeitęs savo nusistatymą, jei jis būtų pe- 
rėjęs kito, gal priešingo, socialinio junginio, taip sakant, tarnybon, 
tai santykiai pasikeistų. Be to, toli gražu ne visi sąrašų kandi- 
datai turi tokių nepaprastų reikšmingų vardų. Jų žymi dauguma 
susideda iš žmonių, kurie del balsuojančių piliečių-rinkikų masės 
reiškia tik tai, kad jie esą šios, o ne kitos partijos nariai, kad jie 
esą šio, o ne kito socialinio nusistatymo žmonės. Ar iš jų skai- 
čiaus parlamentan pateks ponas A ar ponas B, tai jiems neper- 
daug rūpi, bent daug mažiau rūpi, negu tai, kad visi šio sąrašo 
atstovai parlamente — ar tai būtų ponas A, ar ponas B, C, ir 
kiti — laikytųsi tam tikro socialinio nusistatymo, reikštų ir gintų 
tam tikrus socialinius reikalus. 

Vadinasi, kad mes ir žiūrėtume labiau į balsavusius pilie- 
čius-rinkikus, kaip į socialinio nusistatymo reiškėjus, kaip į pag- 
rindinių socialinių junginių reprezėntantus, nustatančius savo bal- 
sų masinėmis proporcijomis tų junginių atstovybės proporcijas 
parlamente, o nė į politines partijas kaip į tų pačių pagrindinių 
junginių specialinius jų politinės atstovybės tvarkymo organus, tai 
vis delto mes turėtume konstatuoti, kad svarbesnė yra piliečiams- 
rinkikams sąrašo programa ir tam tikros partijos reiškiamas s0- 
cialinis nusistatymas, negu sąrašo kandidatų eilė. O iš to, jeigu 
mes norime laikytis socialinės tikrenybės, mums tenka nuosekliai 
padaryti tam tikros išvados, kuriomis anksčiau ar vėliau teks 
surasti vieta ir teisinėje šio atstovavimo konstrukcijoje. O šios 
išvados eina kaip tik reprezentacinio mandato pobūdžio pakeiti- 
mu imperatyviniu jo pobūdžiu. ž 


10. Reprezentacinio mandato dirbtinumas ir 
netikslumas proporciniame atstovavime. 


Kadangi politinės partijos pačios rūpinasi įrašyti į kandida- 
tų sąrašus ištikimų sau žmonių, pasiduosiančių partinei drausmei, 
ir kadangi, bent kiek tai liečia rimtas organizuotas partijas, yra 
pakankamai stiprių ryšių, jungiančių partijos žmones su partijos 
centru ir vadovybe, tai, paprastai, normaliais, taip sakant, atsiti- 
kimais, šių proporcine sistema renkamų partinių atstovų veikimas 
parlamente faktiškai turės visas typingas imperatyvinio mandato 
žymes. Ne tiktai atstovų darbo bendras kontroliavimas, bet ir 
tiekimas jiems instrukcijų. ir bendrų bei konkrečių nurodymų, 
kartais net griežtų įsakymų (partijos bendrų suvažiavimų, konie- 
rencijų ir t.t. nutarimai), pagaliau, ir atšaukimas atstovų, pakeiti- 
mas vienų kitais (žinoma — sąrašo kandidatų ribose), — visa tai 
yra nuolat ir plačiai praktikuojama. Kol atstovų santykis su at- 
stovaujama partija neiškrypsta iš organizacinės drausmės vagos, 

tol viskas vyksta be jokių ypatingų keblumų. Teisinė guasi-re- 
prezentacinė mandato konstrukcija nekliudo šiam faktiškai impe- 
ratyviniam santykiui, paremtam atstovavimo sudarymo sąlygomis, 
logika ir tikrenybe. 

Bet jeigu teisinė mandato vykinimo konstrukcija neatatinka | 
logiškoms mantado sudarymo konstrukcijos išdavoms, jei ji dirb- 
tinai palaiko reprezentacinį jo vykinimo pobūdį, prieštaraujantį im- 
peratyviniam jo sudarymo pobūdžiui, tai visas šios teisinės rep- 
rezentacinės mandato konstrukcijos dirbtinumas, visas jos netiks- 
lumas apsireikš tada, kai kils koniliktas tarp atstovo ir partijos. 
Tada paaiškės visos konstrukcijos nelogiškumas, visa susidarusios 
reprezentacini4 dėsniu padėties nesąmonė. 


Argi turės palaikyti savo mandatą atstovas, kuris, būdamas 
išrinktas partiniu sąrašu, būtų išstojęs iš partijos, o gal ir perėjęs 
į jos priešų partines eiles, dargi perėjęs del aiškiai asmeniškų mo- 
tyvų, del kurio nors asmeniško pelno, asmens garbės ir t. t. aks- 
tinų? Arba: argi turėtų išstojusio atstovo vietą užimti sekantis 
iš sąrašo eilės kandidatas, kuris jau prieš tai būtų pakeitęs savo 
partinį nusistatymą ir įstojęs į priešingą partiją? Štai porą pa- 
vyzdžių: padėkime, į Klaipėdos Seimelį lietuvių tautiniu (naciona- 
liniu) sąrašu patenka tulas A; vokiečiai jį paperka, suteikia jam 
pelningą sinekurą arba kitokiu būdu jį suvilioja ir jis pereina į 
Vokiečių nacionalinę frakciją; reprezentaciniu suverininės teritori- 
nės tautos (populi) dėsniu jis pasiliktų Seimely atstovu. Bet ar 
nejaučiama, kad tai būtų neteisinga ir nelogiška, kad tai tiesiog 
prieštarautų proporcinio atstovavimo idėjai, kad tai įžeistų tiesą? 
Ar tai nebūtų tautinės (nacionalinės) lietuvių partijos ir apskritai 
Klaipėdos Lietuvių, kurių vardu tam tikri piliečiai - rinkikai bal- 
savo už nacionalinį lietuviškąjį sąrašą, apgavimas? Ar nebitų 
čion smerktino politinio sukčiavimo žymių? To nebūtų, jeigu 
mes iš tikrųjų manytume, kad lietuvių sarašo kandidatai atstovauja 
ne Klaipėdos Lietuvius, o teritorinę Klaipėdos krašto gyventojų 
visumą (Klaipėdos autonominį „populum“). Arba Lietuvos Seimo 
atstovas, išrinktas krikščionių demokratų sąrašu, virsta komunistu 
ir lieka Seime, kaip Lietuvos tautos (populi) reprezentantas? Arba 
mirus vienam Seimo atstovui krikščioniui-demokratui, jo manda- 
tas iš sąrašo eilės tenka žmogui, kuris perėjo į kumunistų arba 
socialdemokratų eiles? Nejaugi viskas būtų tvarkoje proporcinio 
atstovavimo logika? Nejaugi iš tikrujų turėtų įstoti šis kumunistas, 
o ne sekantis toliau iš eilės kandidatas ištikimas savo partijai? 
Ar čion nebūtų logiška ir kartu teisinga pavesti partijai, kaip rea- 
liai atstovaujamo pagrindinio socialinio junginio organui, tokio 
atstovo ar kandidato atšaukimo, pašalinimo, pekeitimo iniciatyva? 
Bet reprezentaciniu mandatu tai nėra leistina; O jeigu tai būtų 
pavesta, tai mandatas įgytų imperatyvinio pobūdžio žymių. 


Galima pasakyti, kad toki atsitikimai, kaip anksčiau nuro- 
dyta, būna reti ir kad del jų netenka griauti nusistovėjusios 

reprezentacinio mandato institucijos. Reti ar ne, bet vis delto 
panašūs atsitikimai konstitucinėje praktikoje vyksta (jų būta ir 
Lietuvoje Steigiamojo Seimo metu), o faktas lieka faktu, kad pro- 
porcinė rinkimų sistema ir jos steigiamas proporcinis atstovavimas 
veikia kaip tik imperatyvinio mandato kryptimi ir sudaro tam 
tikrą konstitucinę tendenciją, kuri anksčiau ar vėliau turės laimėti 
ir pakeisti reprezentacinį mandatą. Ir šios tendencijos pirmieji 
teisiniai vaisiai jau pradeda, kad ir nedrąsiai, reikštis. 


11. Imperatyvinio mandato teisinis preceden- 
tas Čekoslovakijoje. 


a. Konstituciniai politinio atstovavimo pagrin- 

dai Čekoslovakijoje. Demokratinis konsti- 

tucinis pradas; proporcinio atsovavimo dės- 

nis; neaiškaus mandato pobūdžio konstituci- 
nis išsprendimas. 


Labai šiuo atžvilgiu įdomus ir reikšmingas yra Čekoslova- 
kijos teisinis precedentas, kuriuo tenka susidomėti. Šiuo pre- 
cedentu, ypatingu ir orginališku būdu atidengiama imperatyvinio 
mandato pobūdžiui reikštis teisinis kelias. 

Čekoslovakijos parlamentas, vadinamas Tautiniu Susirinkimu, 
susideda iš dvejų rūmų, kurių pirmieji vadinami Atstovų Rūmais, 
o antrieji - Senatu (Čekų-Slovakų Respublikos 1920. II. 29. konsti- 
tucijos arba „Konstitucinės Kortos“ II Skyriaus 6 straipsnio'1 punk- 
tas; pavadinimai „Tautinis Susirinkimas“, „Atstovų Rūmai“ ir 
„Senatas“ paskolinti iš Prancūzų konstitucinės terminologijos“: 
„Assemblėe Nationale“, „Chambre des Deputs“, „Sėnat“). Abeji par- 
lamento rūmai sudaromi tuo pačiu metodu irta pačia rinkimų sistema: 
visuotinu, lygiu, tiesioginiu ir slaptu balsavimu proporcinio atsto- 
vavimo dėsniais („Konstitucinės Kortos“ II skyriaus 8 ir 13 str.). 
Konstitucijoje nurodomas tiktai tas jų sudarymo konstrukcijos skir- 
tumas, kad: a.į žemesniuosius rūmus arba Atstovų Rūmus renka 
atstovus visi piliečiai, turį ne mažiau kaip 21 metus amžiaus, gi 
gali būti renkami visi piliečiai turį ne mažiau kaip 30 metų amžiaus 
ir kad Atstovų Rūmai renkami 6 metams ir susideda iš viso iš 
300 atstovų („Konstitucinės Kortos“ II sk. 8 — 11 str.), o b. į 
aukštesniuosius rūmus arba Senatą atstovus renka visi piliečiai, 
turį ne mažiau kaip 26 metus amžiaus, renkami gali būti visi 
piliečiai, turį ne mažiau kaip 45 metus amžiaus, ir kad Senatas 
renkamas 8 metams ir susideda iš viso iš 150 atstovų („Konst. 
Kortos“ II sk. 13 — 16 str.). 


Vadinasi — abejų rūmų konstrukcija yra panaši, o anksčiau 
pažymėti skirtumai neliečia paties atstovavimo pobūdžio, kuris 
abejuose rūmuose yra iš esmės vienodas, o todel ir tas imperaty- 
vinės krypties teisinis precedentas, apie kurį mes kalbėsime, lie- 
čia lygiai abiejų rūmų atstovų mandatus. 

Tiek pats parlamento pavadinimas Tautiniu Susirinkimu, 
tiek tradicinis iškilmingas pareiškimas, jog Tauta esanti vieninte- 
lis visos valstybės valdžios šaltinis (I sk. 1 str. 1 p.) ir jog 
Čekų-Slovakų valstybė esanti demokratinė respublika (I sk. 2 str.), 
tiek, pagaliau, parlamento kvalifikavimas, kaip „Suvereninės tau- 
tos organo“ įstatymams leisti (I sk. 1 str. 2 p.) — rodo, kad 
konstitucija formališkai tebesilaiko klasiškos demokratinės „tautos 
atstovavimo“ tezės. 


Atstovavimo pobūdį liečia „Konstitucinės Kortos“ II skyriaus 

+ 22 str. 1 punktas, kuris nustato, kad Tautinio Susirinkimo (par- 

lamento) nar'ai (atstovai ir senatoriai) vykdo savo „mandatą“ asmeniš- 

kai ir kad jiems draužiama gauti bet iš ko instrukcijos (suprask: 
privalomos instrukcijos, kitaip sakant įsakymai). 


Čion tenka atkreipti domę į aiškų ir tikslų, be abejo, sąmo- 
ningą, o ne pripuolamą pavartojimą termino' „mandatas“, kuriuo 
kvalifikuojama šis atstovavimas (kad terminas „mandatas“ pavar- 
totas tiksliai — mes tai matome taipogi iš to paties II skyriaus 
to paties 22 str. 3 punkto, kur atstovo priesaikos tekste sakoma: 
„Aš prisiekiu... vykdyti mano mandatą...“). Tokiu būdu čion 
nemėginama slėpti mandato pobūdis konstitucijos sudaromame 
atstovavime, kaip tai stengiasi padaryti klasiška demokratinės 
doktrinos srovė (mūsų anksčiau išnagrinėtos Esmein'o tezės) ir 
kaip tai daroma kai kurių kitų demokratinių konstitucijų, net 
nustatančių proporcinį atstovavimą (tarp kita ko ir mūsų valsty- 
bės konstitucija — 36 str.: „atstovai... negali būti jokių mandatų 
varžomi“, taipogi, pavyzdžiui, Vokietijos 1919 m. konstitucijos 
21 str.: „Atstovai... nėra varžomi mandatais“, arba Estijos kons- 
titucijos 45 str..: „Rigikogo nariai nėra varžomi mandatais“ — 
Rigikogu vadinama Estijos seimas). 


Vadinasi, Čekoslovakijos konstitucija neneigia, kad atstovai 
parlamente veikia mandatu. Bet kuriuo mandatu — reprezenta- 
ciniu ar imperatyviniu? Anksčiau nurodytas 22 str. 1 punkto 
tekstas „draudžiama gauti... instrukcijos“ nurodo lyg į reprezen- 
tacinį mandato pobūdį. Bet mes žinome, kad imperatyvinis man- 
dato pobūdis reiškiasi ne tiktai nurodymų, instrukcijų ir įsakymų 
teikimu atstovams, bet ir, o gal dar labiau, galia atšaukti atsto- 
vus, atimti iš jų mandatus, pakeisti vienus atstovus kitais. Šiuo 
atžvilgiu Čekoslovakijos konstitucija expressis verbis nepasisako. 
Aiškus kvalifikavimas atstovavimo mandatu ir neigiamas pasisa- 
kymas tiktai del instrukcijų (įsakymų), neliečiant antros imperaty- 
vinio pobūdžio žymės — galios atšaukti atstovą, savaime daro 
reprezentacinį šio atstovavimo pobūdį jeigu ne tiesiog abejotinu, 
tai bent jau ne tiek griežtu, kiek tai yra pabrėžiama daugybėje 
kitų konstitucijų (be Lietuvos, Vokietijos ir Estijos konstitucijų, 
neigiančių bet kurį mandatą, žiūrėk pavyzdžiui iš naujų konstitu- 
cijų: Lenkijos konstitucijos 20 str., griežčiau Latvijos konstitucijos 

14 str. ir dar griežčiau Jugoslavijos arba Serbų-Kroatų-Slovėnų 
valstybės konstitucijos 74 str.). 

Vadinasi, Čekoslovakijos konstitucija aiškiai neigia tiktai 
vieną mandato imperatyvinę žymę (instrukcijas, įsakymus) ir pa- 
lieka atviru klausimą del kitos, gal svarbiausios, jo žymės (atšau- 
kimo galios), bet del mandato šaltinio arba titulo, nustatančio 
atstovaujamąjį veiksnį ar asmenį, laikosi, kaip, rodos, būtų galima 
manyti iš Žaksčiau nurodytų pagrindinių dėsnių (I sk. 1 ir 2 str.), 
tautos, 0 ne socialinių junginių ir ne politinių partijų atstovavimo 
tezės. Bet greta šios, taip sakant, klasiškos demokratinės tezės 
mes randame, kaip jau sakiau, pareikštąją konstitucijoje propor- 
cinio atstovavimo tezę (Il sk. 8 ir 13 str.), kurioje, kaip aš sten- 
giausi įrodyti, slepiasi pakeitimas vienlypės tautos atstovavimo— 
atstovavimu politinių partijų ir jų reiškiamų pagrindinių socialinių 
junginių ir logiška imperatyvinio šio atstovavimo pobūdžio ten- 

' dencija, kurios išvados kad ir nėra jokiame konstitucijos straipsny 
tiesiog pareikštos, bet randa, taip sakant, atvirus savo reiškimosi 
vartelius tuo, kad imperatyvinis mandato pobūdis tiktai viena sa- 
vo žyme yra konstitucijos suvaržytas. Proporcingumas suformu- 
luotas, kaipo „proporcinis atstovavimas“, 0 ne proporcinė rinkimų 
sistema. Vadinasi, proporciniu yra oficiališkai konstitucijos tekstu 
laikomas pats atstovavimas, o ne tiktai balsavimo ar rinkimų me- 
todas (Lenkijos Konstitucijoje: „proporcinis balsavimas“—11 str.; 
tas pats Latvijos konstitucijoje — 6 str.; Lietuvos konstitucijoje : 
„proporcinė rinkimų sistema* — 23 str.; Estijos konstitucijoje: 
„proporcinė sistema“ — 36 str.; Austrijos konstitucijoje: „rinkimo 
teisė... proporcingumo dėsniais“ — 26 str.; Jugoslavijos ir Ru- 
munijos konstitucijose proporcingumo sąvoka pakeičiama „mažu- 
mos atstovavimo“ sąvoka, kas taipogi aiškiai liečia pačią atstova- 
vimo konstrukciją, o ne tiktai balsavimo ar rinkimų metodą, — 
ž. Jugoslavijos konstitucijos 69 str. ir Rumunijos konstitucijos 64 
str.; Vokietijos konstitucija, kaip ir Čekoslovakijos, nustato aiškiai 
„proporcinį atstovavimą“ — 22 str.). 

Vidujinis dviejų dėsnių ar tezių — klasiškos suvereninės 
tautos atstovavimo tezės ir proporcinio atstovavimo tezės — prieš- 
taravimas Čekoslovakijos konstitucijoje, kaip ir kitose, nėra iš- 
spręstas; pasitenkinta abiejų tezių pareiškimu; bet antroji sufor- 
muluota aiškiai („proporcinis atstovavimas“) ir jos nepareikštoms 
konstitucijoje tendencijoms vis delto nėra griežtai užkirstas kelias. 
Tokia yra formališkai konstitucinė šios problemos padėtis Ceko- 
slovakijoje. Kurias gi išvadas padarė iš šios konstitucinės padė- 
ties įstatymų leidėjas, vystvdamas įstatymais valstybės valdžios 
konstitucinę konstrukciją? Čion mes ir randame šį svarbų ir įdo- 
mų teisinį precedentą, į kurį aš noriu nurodyti. Aš jį išdėstysiu, 
pasiremdamas Ed. Peskos straipsniu „Le Tribunal Electoral de la 
Rėpubligue Tchėcoslovague“ Prancūzų teisės žurnale „Revue du 

. Droit Public“ 1923 m. balandžio — gegužės — birželio mėn. są- 

siuvinis, 318 — 335 pusl. kartu su Rinkimų Teismo Įstatymo tekstu. 


Teisių Fakulteto Darbai. 8 

12. Imperatyvinio mandato teisinis precedentas 
Cekoslovakijoje. 


b. Rinkimų Teismas Čekoslovakijoje (Čeko- 
slovakijos /Konsitucinės Kortos: 19 straip- 
snis) 1920. II. 29. įstatymas apie Rinkimų Teis- 
mą. Atstovo šalinimas teismo keliu. Rin- 
kimų Teismo 1921. XII. 17. sprendimas atstovo 
Drobuč'iaus byloje; šio sprendimo motyvai. 
Rinkimų Teismo praktikos nustatytos atstovų 
šalinimo tezės. Rinkimų Teismo 1922. XII. 30. 
sprendimas; šio sprendimo tezės: sąrašo kan- 
didatas jokios asmeniškos teisės į mandatą 
neturįs — mandatas priklausąs netam tikram 
asmeniui, bet politinei partijai. 


Cekoslovakijos konstitucija „Konstitucinės Kortos“ II sk. 19 
str.) numato ypatingą „Rinkimų Teismą“, kuriam pavedama spręsti 
rinkimų klausimai (tikrinti rinkimai). Konstitucija. smulkiau šio 
Teismo sąstato, kompetencijos ir veikimo tvarkos (proceso) ne- 
nustato, pavesdama tai tam tikram įstatymui. Šis svarbus įstaty- 
mas tapo išlėistas 1920. I. 29. Rinkimų Teismui pavedama rin- 
kimų eigos kontrolė ir atstovų mandatų tikrinimas (tiek rinki- 
mais į parlamentą, tiek rinkimais apskritai į įvairius vietinius 
renkamuosius organus). Paties parlamento įtaka į šią svarbią 
kontrolės funkciją, kuri daugybėje kitų valstybių priklauso pačiam 
parlamentui, apsaugota tuo būdu, kad Rinkimų Teismo posėdžiuose 
be jo nuolatinių narių, skiriamų iš tarpo Vyriausiojo Administra- 
cinio Teismo teisėjų, dalyvauja taipogi posėdininkai ar suolinin= 
kai, Atstovų Rumų (žemesniųjų parlamento rūmų) renkami dešim- 
čiai metų iš visų piliečių skaičiaus. 

Į šio Rinkimų Teismo kompetenciją tarp kita ko įeina taipogi 
sprendimas apie mandato nustojimą, kitaip sakant, apie atstovo 
pašalinimą (Rinkimų Teismo Įstatymo 8 str. 4 punktas). Kadagi 
atstovas nustoja mandato? Įstatymas nustato du mandato nusto- 
jimo atsitikimu: a) kai jau po rinkimų atstovas nustojo pasyvios 
rinkimų teisės (teisės būti išrinktu) (13 str. a) ir b) kai jis del 
nedorų ir žeminančių garbę motyvų (prancūzų vertime: „A cause 
des motiis humbles et deshonorants*) nebepriklauso partijai, ku- 
rios sąrašu jis buvo išrinktas (13 str. b.) Mums ypač rūpi antras 
alsitikimas. Pirmasis mūsų iškelto klausimo neliečia. 

Kaip pažymi Peska, Čekoslovakijos Steigiamojo Seimo kons- 
titucinė komisija, paruošusi šio įstatymo sumanymą ir siūlydama 
šį 13 straipsnio punktą, iš karto buvo linkusi kategoriškai nusta- 
tyti, jog kiekvienas atstovas pačiu išstojimu iš partijos nustojąs | 
savo mandato. Komisijos motyvai buvę šie: reikią apsaugoti, kad 
del išstojimo jos sąrašo atstovų iš partijos, politinės parti- 
jos, kaip tikros rinkimų kandidatės šiame proporcinio atstovavimo 
režime, nenustotų savo atstovų. Reikią garantuoti, kad 

piliečiai rinkikai, susibūrę tam tikroje partijoje, nebūtų nustoję 
savo atstovų ir savo įtakos, reiškiamos per partiją. 

Cion jau aiškiai matoma, kad šiuose konstitucinės komisijos 
motyvuose klasiškojo teritoriškai-tautinio atstovavimo sąvoka 
buvo pakeista sociališkai - visuomeninio atstovavimo sąvoka, logiš- 
kai besireiškiančia propociniame atstovavime, kaip tai jau ankš- 
čiau mūsų buvo išaškinta. Čion kaip tik kalbama apie „politinės 
partijos atstovus“ arba jei kalbama apie piliečius — rinkikus ir 
jų partinio susibūrimo atstovus bei apie jų įtaką į valstybės val- 
džią per partiją, tai turima omeny kaip tik tam tikri pagrindiniai 
socialiniai junginiai, kurių reiškėju "ir politiniu organu (reprezen- 
tantu) esanti partija, kaip šių pagrindinių junginių įtakos vykin- 
aka jų socialinių reikalų rūpintoja bei jų atstovybės parlamento 
tvarkytoja. 

Bet tokioje griežtoje formoje, kaip tai iš karto buvo suma- 
nyta, ši tezė (kad pačiu išstojimu iš partijos faktu atstovas nu- 
stotų mandato) vis delto nebuvo komisijos galutinai priimta, bet 
ne del to, kad būtų apsaugotas klasiškasis vienlypės suvereninės 
tautos atstovavimo dėsnis. Pakeitimo motyvas buvęs — einant 
Peškos nurodymu — štai kuris: toks griežtas nusistatymas kartais 
galįs pasiekti kaip tik priešingų išdavų; galį atsitikti, kad Žymi 
pačių piliečių - rinkikų dalis atsiskirsianti nuo partijos ir suda- 
rysianti naują politinę partiją; tada partijos skilimui turinti būti 
palikta teisinė galia pasireikšti ir skilimu jos parlamentinėje 
atstovybėje, o tai būtų iš anksto neįvykdoma, jeigu išstoją iš pir- 
minės partijos atstovai būtų ipso facto turėję nustoti mandatų. 
Ar negalima čion matyti noro apsaugoti patį pagrindinį socialinį 
junginį nuo netikusios jo reprezentantės — politinės partijos. — 
suteikiant jam galios įsisteigti greta anosios kitą tinkamesnę, kuri 
pačių atstovų pėrejimu į jos eiles galėtų perimti socialinio jungi- 
nio atstovybės tvarkymą? Man rodos, kad kaip tik tai šitame 
motyve matyti. Jokiu būdu šiuo motyvu nėra apsaugojama su- 
vereninės „visos tautos“ atstovavimo dėsnis. 

Žodžiu, šiuo motyvu pirminis sumanymas pakeista dabarti- 
niu (veikiančiu 13 str. p. b.) tekstu (nustojimas mandato del nu- 
traukimo ryšių su partija nedorais ir žeminančiais garbę motivais), 
Rinkimų Teismas jau turėjo progos taikinti 13 str. p. b. ir davė 
jam tam tikrą interpretaciją. Įdomus yra šiuo atžvilgiu jo 1921. 
XII. 17. šprendimas byloje atstovo Drobuč'iaus, pašalinto iš par- 
tijos.  Peskos išdėstimu, Teismas išspręsdamas, kad atstovas Dro- 
buč nustojo mandato, pripažinęs, kad pašalinimas iš partijos kaip 
tik yra numatytas įstatymo 13 str. p. b., kuris vartoja sakinį 
„nebepriklauso partijai“, o kai del „nedorų ir žeminančių garbę 
motyvų“, tai Teismas pripažinęs, kad politiniai veikėjai, 0 ypač 
parlamento nariai, kurių autoritetas esąs aukštesnis, negu šiaip 
žmonių, tuo pačiu privalą, taip sakant, laikytis aukštesnio sąži- 
ningumo laipsnio, o todel jų veiksmų sąžiningumui tenką taikinti 
griežtesnis doros kriteriumas. Iš šių Teismo sprendimo motyvų 

esą seka šios išvados: a) kad atstovas, kuris nelaiko duoto par- 
tijai žodžio pasiduoti būtinai kiekvienoje politinėje organizacijoje 
drausmei arba kuris peržengė partinį (irakcinį) solidarumą parla- 
mente, tuo pačiu darąs veiksmą, žeminantį jo garbę; tas pats 
vykstą tada, kai atstovas, stengdamasis išgelbėti savo mandatą, 
kurį jam partija įsako perleisti kitam iš sąrašo eilės kandidatui, 
- veikia slaptai arba intriguoja prieš savo partiją; ir b. kad ne- 
sąžiningas esąs atstovo veikimas, jei jis naudoja savo politinę 
įtaką del finansinių operacijų savo naudai (tai kaip tik buvę 
atstovo Drobuč'iaus atsitikime). Tokius motyvus ir išvadas pada- 
ręs Rinkimų Teismas atstovo Drobuč'iaus byloje, taikindamas 
13 str. p. b. Kaip sako Peska, šis sprendimas buvęs entuzias- 
tiškai visos tiek valdiškos, tiek opozicinės spaudos priimtas. 

Sprendimas atstovo Drobuč'iiaus byloje nesąs vienintelis. 
Peska, nagriuėdamas visą Rinkimų Teismo praktiką šiuo klausi- 
mu, nurodo, kad šios praktikos nustatytomis esą galima Čekoslo- 
vakijoje laikyti šios tezės; 

a. Atstovas arba atstovų grupė gali nepriklausyti politinei 
partijai, kurios sąrašu jie tapo išrinkti, tąja viena sąlyga, kad 
būtų apsireiškusi piliečių - rinkikų grupė, palaikanti išstojusių 
atstovų politiką ir maždaug atatinkanti balsų skaičiui, kuriuo šie 
atstovai tapo išrinkti; ši sąlyga pateisina atstovų mandatų palai- 
kymą, todel, kad kitaip, t. y. jeigu šiuo atsitikimu atstovai 
būtų nustoję mandato, tai piliečiai - rinkikai, palaiką jų politiką, 
būtų nustoję įtakos įstatymų leidymui; šis motyvas esąs svarbes- 
nis, negu garbės žodis, rišąs atstovą su savo pagrindine partija. 
Sąryšy su šituo motyvu Peska nurodo į social- demokratų  par- 
tijos skilimo precedentą Čekoslovakijos parlamente: šis skilimas 
sudaręs tris atskiras frakcijas — komunistų, nepriklausomų socia- 
listų arba siodikalistų ir social - demokratų, — labai griežtai kita 
prieš kitą nusistačiusias ir kurių kiekviena laikiusi save tikra ir 
teisėta suskaldytos pagrindinės partijos tęsėja; jos net iškėlusios 
savo ginčą civiliniuose teismuose ieškiniais del partijos turto; bet 
nė viena jų nedrįsusi reikalauti Rinkimų Teisme savo priešų man- 
datus atimti 13 str. punktu b., nes, iš tikrųjų, čion buvęs ne 
atstovų išstojimas iš partijos, bet pačios partijos skilimas, — ski- 
limas tiek politinėje atstovybėje, tiek pačioje piliečių masėje. 

b. Atstovo prigulėjimas partijai negali būti jo paties savo 
nuožiūra nutrauktas del egoistiškų ar apskritai asmeninių motyvų 
(žinoma, kad, iš tikrųjų, tas nėra draudžiama), bet tiktai kartu su 
Kranckją perleidimu partijai, vadinasi — su atsisakymu nuo man- 

ato. 

c. Lieka dar tas atsitikimas, kai atstovas pasitraukia iš par-. 
tijos del politinių neegoistiškų motyvų (pavyzdžiui, kai jis pa- 
keitė savo pažiūras ir politinius įsitikinimus arba kai jis bona fi- 
de priėjo išvadą, kad partija neištesėjusi savo politinių pažadų ir 
nukrypusi nuo savo ideologijos vagos) ir kai šiam atstovo išsto- 

jimui iš partijos neatatinka joks šia kryptimi judėjimas piliečių - 
rinkikų masėje. Peska mano, kad bendrais proporcinio atstovavi- 
mo dėsniais ir šiame atsitikime atstovas turėtų nustoti mandato. 
Bet iki šiol Rinkimų Teismo praktika šio atsitikimo neišsprendė. 
Tai turėsią pareiti nuo siauresnio ar platesnio interpretavimo žo- 
džių „nedori ir žeminą garbę motyvai“ įstatymo tekste, o taipogi 
nuo individualinių atsitikimo aplinkybių, pavyzdžiui, nuo to, ar 
atstovas suvaržė save garbės žodžiu partijai ar ne. Kad Rinki- 
mų Teismas būtų linkęs taip interpretuoti šį atsitikimą, kaip pats 
Peska yra nusistatęs, jis, Peska, sprendžia iš vieno šio Teismo 
1922. XII. 30 sprendimo byloje apie paskyrimą naujo atstovo 
mirusiojo vietoj. Dalykas buvęs toks: vienas atstovas miręs ir 
vyriausybės dekretu jo įpėdiniu atstovo mandatui buvęs paskirtas 
sekantis iš eilės to sąrašo kandidatas, kuriam priklausęs mirusis 
atstovas; bet pasirodė, kad tuomet šis kandidatas jau nebepri- 
klausęs tai pačiai partijai, o tada, 1922. XII. 30. sprendimu, Rin- 
kimų Teismas pripažinęs, kad tasai žmogus nebegalįs gauti man- 
dato, ir todel paskelbęs atstovu sekantį, toliau iš eilės, kandidatą, 
nurodydamas sprendimo motyvuose, kad apskritai kandidatas savai- 
me jokios asmeninės teisės į mandatą neturįs, 
nes rinkimų įstatymo idėja esanti ta, kad mandatas 
priklausąs ne tam tikram asmeniui, bet politi- 
nei partijai; asmens — kandidato — teisė esanti surišta su 
jo prigulėjimu partijai; Rinkimų Teismas baigiąs savo motyvų 
išdėstymą šiais žodžiais: „Šie motyvai išeina netiktai iš įstatymo 
dvasios, bet taipogi iš politinės doros dėsnių. Priešingas 
nutarimas galėtų nustatyti parlamente naują padėtį, kuri prie- 
štarautų patiems proporcinio atstovavimo pa- 
grindams.“ 

Tiek šiuo reikalu pasisako Peska. Rodos, čion visai aiški 
tiek atstovavimo konstrukcija, būtent, kaipo politinės partijos, 
eventualiai — jos pagrinde reiškiamo socialinio junginio alstova- 
vimas, tiek tendencija sankcionuoti partiniai imperatyvinį atstovo 
“mandato pobūdį. Tai yra ypač žymu Rinkimų Teismo 1922. XII 30. 
sprendimo motyvuose (mano pabrauktos vietos). 


13. Čekoslovakijos teisinio precedento išva- 
da: imperatyvinis proporcinio atstovavimo po- 
būdis. ž 


Gal kas galėtų kelti abejonę, ar iš tikrųjų čion yra impera- 
tyvinio mandato žymių, jeigu apie atėmimą mandato iš atstovo 
vis delto sprendžia ne pati politinė partija, bet teismas. Taip, 
sprendžia apie tai Rinkimų Teismas, bet šiuo atsitikimu kreiptis 
į teismą (reikalauti pripažinti atstovą nustojusiu mandato del ne- 
-beprigulėjimo partijai nurodytais nedorais ir žeminančiais motyvais) 
pavedama kaip tik partijai, kurios sąrašu atstovas gavo mandatą 


Elita 


"21 

(1920. II. 29. įstatymo 13 str. 2 d.). Vadinasi, iniciatyva pavedama 
jai. Teismas šiuo atžvilgiu nedaro nieko savo nuožiūra ir nereiš- 
kia, žinoma, jokio asmeniško teisėjų nusistatymo del išstojusio 
arba pašalinto iš partijos atstovo politinio veikimo, o tiktai kon- 
statuoja, ar yra tos sąlygos, kuriomis partija gali teisėtai reika- 
lauti pašalinti atstovą ir grąžinti jai mandatą. Bet vis delto rei- 
kalauti gali kaip tik partija, kaip tik ji gali atimti mandatą iš at- 
stovo, kuris nepasiduoda jos drausmei ir kuris vykina savo man- 
dato funkciją, žiūrėdamas į jos imperatyvus. Ji tai daro tam tik- 
ra tvarka — per teismą. Vadinasi, atstovo veikimą kontroliuoja 
ji, ir ji taikina jam šios kontrolės sankcijas, galėdama išmesti jį 
iš partijos ir reikalauti dėliai to grąžinti jai mandatą. 
Nutraukimas ryšių su partija (ar tai atstovo išstojimu iš jos 
ar jo pašalinimu), kaip mandato nustojimo pagrindas, — sudaro 
kaip tik ryškiausią imperatyvinę mandato sankciją, kuri pilnai 
pavaduoja visas kitas galimas sankcijas. Nes kol atstovas pri- 
klauso partijai, tol jis savaime, veikdamas partinės drausmės ri- 
bose, pasiduoda jos imperatyvams. Nepasidavimas gi partijos 
įsakymams sutampa su išstojimu arba pašalinimu iš partijos, 0 ta- 
da jau ir kyla klausimas mandato nustojimo teismo sprendimu. 
Štai kokią tvarką nustatė Čekoslovakijos įstatymas. Šį įsta- 
tymą išleido Steigiamasis Seimas. Jis tapo paskelbtas kartu su 
konstitucija — tą pačią 1920 m. vasario 29 dieną. Jis drįso su- 
formuluoti visuomeninio, o ne tautiškai - teritorinio, atstovavimo 
dėsnį, atatinkantį proporcinio atstovavimo logikai, ir nustatė tei- 
sinį metodą imperatyviniam atstovų mandato pobūdžiui reikštis. 
Tai padaryta atsargiai, bė ypatingo griežtumo, bet pakankamai 
aiškiai. Nustatyta patys dėsniai, kurių tunkcionalinis išvystymas 
palikta teismo interpretacijai. Pastaroji, kaip matėme, nuėjo nuo- 
sekliai šiuo keliu, sudarydama precedentais visą teisinę šių dės- 
nių sistemą. Tokiu būdu iš dviejų pareikštų konstitucijoje prie- 
šingų dėsnių — tautinio (suvereninės tautos) ir visuomeninio (pro- 
porcinio, įvairių socialinių junginių) — Cekų - Slovakų įstatymų 
leidėjas sunaudojo pozityvinei teisinei konstrukcijai antrąjį. Tai 
yra, be abejo, didelės svarbos konstitucinis precedentas, atiden- 
giąs kelią neišvengiamai politinio atstovavimo ir mandato refor- 
mai, logiškai išeinančiai iš proporcinės „rinkimų sistemos“, rei- 
kalaujančios senų dėsnių revizijos visose valstybėse, priėmusiose 
šią „rinkimų sistemą.“ 2 
Deliai šio įstatymo konstitucingumo, vadinasi deliai jo konsti- 
tucinio teisėtumo, negali kilti abejonių netiktai todel, kad jis tapo 
Steigiamojo Seimo išleistas kartu su pačiu konstitucijos aktu, bet 
jeigu to ir nebūtų, tai ir todel, kad Cekoslovakijoje apskritai įsta- 
tymų konstitucingumo problema, radusi sau ypatingą reiškimosi 
formą, už šios formos ribų visai nekyla. Čekoslovakija, kaip ir 
jos kaimynė Austrija, yra tos dvi vieninteli valstybi, kurios pasis- 
tengė apdrausti konstituciją tam tikra tikslios organizuotos teismo 
kontrolės garantija. Abejose šiose valstybėse sudarytas tam tikras 

Konstitucinis Teismas, sprendžiąs parlamento leidžiamųjų įstatymų 
konstitucingum4 (Čekų — Slovakų Respublikos Konstitucinės Kor- 
tos Įvedamojo Įstatymo 1— 3 str., Austrijos Konstitucijos 137 —148 
str, ypač gi 140 str.) tais pačiais pagrindais, kaip kitur admini- 
stracinis teismas sprendžia administracijos (žemesniųjų organų ir 
vyriausybės) įsakymų teisėtumą. Ši konstitucinė teisės institucija 
yra labai įdomi, kaip nepaprasta teisėtumo apsaugos priemonė 
valstybėje, kaip juridinis bandymas griežtai sulaikyti konstitucinio 
teisėtumo vagoje net patį parlamentą — patį įstatymų leidėją. Man 
čion apie tai plačiau kalbėti netenka; pabrėžiu tik tai, kad vei- 
kiant tokiai tiksliai teismo kontrolei — įstatymai, nepanaikinti šios 
kontrolės tvarka, yra savo galia absoliučiai lygus žformalioms kon- 
stitucinėms normoms ir nebegali būti konstitucingumo atžvilgiu 
kieno nors kritikuojami. 


14. Proporcinio atstovavimo kėlimasdemokra- 

tijoj reiškia pasukimą nuo klasiškos demokra- 

tinės konstrukcijos į socialinę (visuomeninę) 
+ valstybinės sąvokos konstrukciją. 


Taigi štai kokias išvadas mes turėjome konstatuoti, analizuo- 
dami proporcinę rinkimų sistemą arba, tiksliau sakant, proporcinį 
atstovavimą. Čekoslovakijos precedentu mes konstatavome, kad 
jos ne tiktai yra keliamos teorijoje, bet jau pradeda reikštis pačioje 
pozityvinėje net tų valstybių teisėje, kurios apskritai laikosi demo- 
kratinės tvarkos. Jos nuvedė mus toli nuo klasiškųjų demokratinių 
dėsnių apskritai, o juo labiau nuo reprezentacinės demokratijos 
sąvokų. 

Tai, žinoma, nereiškia, kad proporcinio atstovavimo šalinin- 
kai demokratijos tarpe būtų šutikę su šiomis išdavomis. Jie jas 
neigia, laikydamiesi reprezentacinio mandato ir suvereninės tautos 
atstovavimo sąvokų. Kaip matėme, mano anksčiau cituotas Hau- 
riou randa, kad t. vad. proporciniu atstovavimu tebesą įvedama 
į tautos reprezentaciją parlamente įvairūs tautos elementai bet 
tebesą atstovaujama (reprezentaciniu dėsniu) visa suvereninė tauta. 
Socialinių junginių atstovavimo neleistinumą jis remia ypač teri- 
toriniu pačios valstybės pobūdžiu, kuriam tebegalį atatikti bendrieji 
teritoriniai reikalai. Pastarieji vieni tebesą, taip sakant, viešieji, 
valstybiniai, nustatą valstybės funkciją. Joki kiti — nei atskirų 
žmonių, nei socialinių grupių reikalai — negalį teisėtai sverti val- 
stybės funkciją nustatant. Todel čia atskiri grupiniai veiksniai 
negalėtų ir pretenduoti į jokį atskirą atstovavimą valstybės val- 
džioje, skiriamą jų reikalams reikšti (Hauriou — „Precis de Droit 
Constitutionnel“ 611 — 613 str.) 

O vis delto aš manau, kad tie patys proporcinės „sistemos“ 
ar proporcinio atstovavimo šalininkai, jų tarpe ir-tas pats Hauriou, 
kartodami sakramentalias demokratines tezes, prijaučia proporci- 
niam atstovavimui kaip tik todel, kad jų pažiūrose iš tikrųjų yra 

kas tai skirtinga nuo klasiškosios demokratinės socialinio bend- 
ravimo koncepcijos, būtent — yra aiškiai pabrėžtas diferencijuotos 
visuomenės veiksnys. Pas Hauriou tai yra u tose vietose, 
kur jis pabrėžia jo vadinamą federacinę valstybės esmę ir randa, 
kad valstybė sudaranti socialinę superkonstrukciją, kurios pama- 
tuose glūdanti gyva ir veikli pagrindinių pirminių socialinių jun- 
ginių subkonstrukcija. Šiuo jis nori pasakyti, kad valstybė įsikūrusi 
ir išsivysčiusi kai kurių pirminių stipresnių vadų laimėjimais ir jų 
tam tikru darbu, apsireiškusiu atskirų iki tol nepriklausomų s0- 
cialinių junginių jungimu ir jų vadovybės centralizavimu savo 
galioje, virstančioje viešpataujančia visų sufederuotų junginių — vi- 
sos valstybės — valdžia. Šie pagrindiniai, taip sakant, pirminiai 
junginiai nėsą naujo valdžios padaro — aukštesnio antrinio vie- 
neto — valstybės — praryti, ir greta vienlypės valstybinės tau- 
tos, greta šios valdančiųjų sukonsoliduotos valdomųjų masės, — 
tų pačių žmonių tarpe tebegyvuoją savo ypatingais papročiais, 
savo ypatingais ir tiksliais socialiniais reikalais ir jų tenkinimo 
funkcijomis; o vystydami šią teisingą iš esmės mintį, mes dar 
„turėtume nuo savęs pridėti, kad šiuo būdu valstybėje gyvuoja ir 
veikia bei reaguoja į valdančiųjų darbus ne tiktai seni pirminiai 


socialiniame bendravime. 

Šia prasme Hauriou kalba apie federacinį valstybės pobūdį 
ir kitoje vietoje nurodo, kad, augant masiniam reagavimui į val- 
dančiųjų darbus ir vystantis masinio pasitikėjimo veiksniui vals- 
tybės valdžios konstrukcijoje. virstančioje teisine valdžia, įvairūs 
pagrindiniai socialiniai junginiai, įgydami didesnės įtakos į centro 
valdžią, stengiasi susiorganizuoti politiškai ir perimti iš valstybės 
tą jos funkcijos dalį, kuri ryškiausiai liečia jų reiškiamus sociali- 
nius reikalus. Todel, esą, masinis veiksnys reiškiasi valdžios ir 
pačios valstybės decentralizavimu įvairiomis savivaldybėmis bei 
autonomijomis, kuriomis atskiri pagrindiniai socialiniai junginiai 
ima patys tvarkyti įvairias viešosios funkcijos sritis (plg. Hauriou 
— op. cit, 157 ir sek., 182 — 183, 244 ir sek. pusl.). 

Pas Hauriou nuolat ir kiekviename žingsny jaučiama didelė 
socialinių junginių svarba valstybiniame bendravime ir jų pasto- 
vus reiškimasis masiniame judėjime, kurį jis vadina mažoritariniu 
veiksniu ir kurį jis vis delto formuluoja kaip valdomos tautos 
(populi) reagavimą į minoritarinę vadų arba valdančiųjų iniciaty- 
vos akciją. Be abejo, šių socialinių junginių pastangos decentra- 
lizuoti valstybės funkciją įvairiomis korporatyvinėmis savivaldybė- 
mis ir autonomijomis sudaro tiktai vieną jų politinio veikimo 
reiškimąsi, o greta anojo vyksta jų pastangos įsisteigti savo pa- 
stovią atstovybę valstybės centro valdžioje. Proporcinė „rinkimų 
sistema“ ar proporcinis atstovavimas kaip tik tam ir yra skiriamas. 


VIII. Leono Duguit objektyvinės teisės 
ir valstybinės visuomenės doktrina. 


1, Nelygus iaktiškosios jėgos suskirstymas, 

kaip valstybės reiškimosi pagrindas. Stipres- 

niųjų ir silpnesniųjų diferenciacija; vadai, 

valdantieji — ir valdomieji, pavaldiniai. Fizi- 

nė ir psichinė (moralinė) jėga. Stipresniųjų 

kompromisai. Valdančiųjų galios (valdžios 
imperium'o) faktas. 


Eidami toliau visuomenės problemos gilinimu valstybėje mes 
išnagrinėsime dar kelis atstovavimo klausimus sąryšy su įdomia ir 
įtakinga Leono Duguit konstitucine doktrina, 

Duguit mokslas apie valstybę ir jos valdžią remiasi dviem 
dėsniais: faktinės jėgos veiksniu ir socialinės taisyklės („la rėgle 
sociale“) arba teisės normos veiksniu. Siuo mokslu, valstybė 
esanti tiesioginis nelygaus jėgų suskirstymo padaras. Siuo iak- 
tišku nelygiu jėgos suskirstymu tarp žmonių stipresnieji žmonės 
—vadai, valdantieji įgauna galios versti silpnesniuosius—valdomus, 
pavaldinius — klausyti jų, stipresniųjų įsakymų. Žmonių valdy- 
mas, valdžia, imperium (įsakymų galia, viešpatavimas) —tai nesanti 
jokia esminė valdančiųjų galia, jokia jų mistiška subjektivinė teisė, 
nežinia iš kur ir kuriuo titulu jiems priklausoma, jokia jų neva 
aukštesnės valios išdava. Valdančiųjų valia jokiais ypatingais 
požymiais nuo valdomųjų valios nesiskirianti; tai esanti iš esmės 
toji pati žmogaus valia. Ir jos įtempimas nesąs būtinai pas val- 
dančius didesnis, negu pas valdomus arba bent pas kai kuriuos 
valdomųjų. Visi dirbtiniai valdžios titulai — Dievo valios arba 
malonės, tautos valios (suverenumo), kuriais valdantieji stengiasi 
suteikti savo valdymui didesnio autoriteto bei pagarbos valdomųjų 
akyse ir sudaryti sąvoką teisėtos nejudomos valdžios, kaipo savo 
ypatingos privilegijos, —neatatinką socialinei tikrenybei. Imperium 
remiąsis jėga, jis tebesąs faktas. 

Ten, kur apsireiškęs nelygus jėgos suskirstymas, ten visuo- 
met pradedanti reikštis valstybė. Ši jėga, be fizinės, galinti būti 
ir psichinė bei moralinė. Į didesnės jėgos sąvoką įeina ne tiktai 
tiesioginis jėgos, taip sakant, turėjimas, — jėgos svoris, bet ir 
sugebėjimas ją sunaudoti, organizuot ir taikinti. Kartais galįs 
būti stipresnis tas, kuris, turėdamas mažiau jėgos, geriau ir tiks- 
lingiau ją sunaudosiąs. Stipresniųjų arba valdančiųjų jėgos vei- 
ksniu galį būti ir toki dalykai, kurie tebėra valdomųjų sąmonėje, 
kaipo tam tikros jų sąvokos, pažiūros, įsitikinimai — nors pasta- 
rieji būtų klaidingi ir neatatiktų jokiai tikrenybei. Šia prasme, 

pavyzdžiui, pavaldinių tikėjimas dievišku valdovų valdžios titulu, 
be abejo, didinąs valdovų jėgą ir sudarąs rimtą tos jėgos elementą. 

Stipresniais ir stipriausiais galį būti tiek atskiri žmonės, 
tiek atskiros socialinio bendravimo dalyvių grupės. Pagaliau, 
be abejo rimtu jėgos veiksniu esąs ir pats didelis skaičius, 
pati žmonių masė su savo tirštumu ir svoriu, ypač jei ši masė | 
numananti šio savo veiksnio galią. Šiuo remiąsis demokratinis 
režimas, kaipo masės — daugumos, anoniminio skaičiaus svo- 
rio — viešpatavimas. 

Retai būna, kad iaktiškosios jėgos veiksniai taip būtų sus- 
kirstyti, kad stipriausis tebebūtų vienas žmogus arba net kuri nors 
viena grupė. Dažniausiai esą bent keli stiprūs elementai. Tada 
tarp dviejų ar kelių stipresniųjų socialinių veiksnių turįs įvykti 
kompromisas; kartais šis kompromisas įvykstąs po ilgos kovos, 
po įvairių revoliucijų ir perversmų; buvęs silpnesnis veiksnys, 
pasikeitus del įvairių priežasčių jėgos suskirstymo santykiams, pasi- 
rodąs stipresniu, laimėjęs kovą (revoliuciją, perversmą), šalinąs 
arba degraduojąs buvusius valdančius arba buvusį valdovą; jei 
jis nepajėgsiąs griežtai laimėti, bet ir nebusiąs pats nugalėtas, 
tai įvykusiu tarp jo ir buv. valdančiųjų kompromisu esą nusta- 
toma nauja stipresniųjų veiksnių pusiausvira valdžioje. Tokiais 
kompromisiniais režimais esą, pavyždžiui, t. vad. konstitucinė * 
monarchija, kai kurios dvejų parlamento rūmų sistemos, kurio- 
mis vieneri rūmai atstovaują senąjį aristokratinį (privilegijuotą 
luomą, stambųjį kapitalą ir t. t.) veiksnį, o kiti — masinį skaičių, 
anoniminę daugumą. Bet ir grynai demokratiniame režime, besi- 
remiančiame masinio skaičiaus svoriu (dauguma), vis delto tai- 
pogi reiškiasi valstybės valdžioje (parlamente, parlamentarinėje 
vyriausybėje) tam tikri stipresnieji socialiniai junginiai, «atstovau- 
jami savo politinių partijų (parlamento frakcijų), kurių stipresnių 
tarpe nusistatąs kompromisas (pav. koalicinė parlamento dau- 
guma, parlamento frakcijų blokai, koalicinė vyriausybė). Ir per 
pačius masinius rinkimus balsuoją piliečiai - rinkikai teikią savo 
balsų skaičiaus jėgą įvairiems stipresniesiems junginiams arba jų 
organizuotiems padarams (ypač politinėms partijoms). 

is stipresniųjų grupių konpromisas valdžiai pasiekti ir palai- 
kyti - esąs ypač ryškus proporciniame atstovavime, apie ką jau 
mes patys turėjome progos anksčiau kalbėti. Todel ir Duguit 
pasisako proporcinio atstovavimo šaltininku. Kokias jis daro toli- 
mesnes išvadas tam tikros kontistucinės reformos siūlimu — tai 
mes žemiau pamatysime. Ę 

Žodžiu, viskas valstybės valdžios konstitucinėje konstrukci- 
joje esą sprendžiama iaktiškosios jėgos santykiais. Šios konstruk- 
cijos pagrinde glūdanti ne teisė, o faktai. Nesa jokios valdančiųjų 
teisės į valdžia; jų imperium'as (įsakymų galia, viešpatavimas) — 
esąs faktiškas. (plg. Duguit — „Traitė de Droit Constitutionnel“, 
Paryžius, „1923 m., I t. 393 — 408 ir 499 -- 521 pusl. ir II t. 
20 —- 45 pusl). 

2. Teisinis valdančiųjų imperiumas. Teisės 

norma (objektyvinė teisė) ir socialinė taisyklė. 

Taisyklės normos sankcija — visuomenės rea- 
s gavimas į jos peržengimą. 


Bet vis delto šis imperiumas, kad jis ir esąs faktiškas, kartu 
tam tikra prasme esąs ir teisinis. Bet šis jo teisinis pobūdis 
esąs visai kitoks, negu priimta jis konstruoti. -Subjektyviniu at- 
žvilgiu jis nieko teisinio savy neturįs, nes ir, iš viso, tai, kas va- 
dinama subjektyvine teise, yra Duguit griežtai neigiama. Nesu- 
darydamas jokios valdančiųjų teisės ir būdamas jų iaktiškosios 
galios (jėgos) pasireiškimu, — jis vis delto tegalįs būti vykina- 
mas tiek, kiek jis ne prieštarauja objektyvinei teisės normai. Bet 
to dar esą maža: jis ne tiktai negalįs šiai normai prieštarauti, bet 
jis turįs organizuoti jos veikimą, jis turįs jos imperatyvus taikinti 
gyvenimui, jis turįs visą savo jėgą šiam tikslui pavesti. Tokiu 
būdu valdančiųjų faktiškasis imperiumas, kaipo teisės normos vei- 
kimė įrankis, virstąs tam. tikra socialine funkcija, tam tikra objek- 
tyvinės teisės tarnyba, žodžiu — teisine valdančiųjų pareiga. 


Kas gi tai yra ši objektyvinė teisės norma, šis tikrasis 
valstybės viešpats, kurio tarnais bei organais esą galingi valdo- 
vai? Argi ji nėra jų pačių kuriama, ar ji nesireiškia valstybės 
įstatymais, pačių valdančiųjų leidžiamais? Ir argi tokiu būdu šiuo 
ne sakoma nesąmonė — paradoksas, — kad valdantieji esą savo 
kūrinių tarnai? Ė Ž 

Ne — sako Duguit — teisės norma nesanti valdančiųjų 
kūrinys; jie jokios galios į ją neturį; jie nei įkurti, nei pakeisti, 
nei nugriauti jos negalį. Tai kas gi ji yra? 

O gi teisės normos pagrinde glūdanti socialinė taisyklė 
(„la rėgle sociale), platesnės prasmės norma. Tai esąs lyg so- 
cialinio žmonių bendravimo esminis įstatas. Žmonės, kaipo so- 
cialiniai gyviai (Aristotelio garsus išsireiškimas: „soon politikon“), 
tegalį gyventi, bendraudami su kitais žmonėmis, nes tiktai šio 
bendravimo ribose jie tegalį tenkinti visus savo fizinius bei psi- 
chinius reikalus. Vadinasi—-žmonės tegalį gyventi visuomenėje. 
Tai esąs pastebėtas objektyvus faktas, nereikalaująs įrodymų. 
Bet tuo pačiu, gyvenančių visuomenėje žmonių nesą -pakenčiami 
toki atskirų žmonių veikiniai ar darbai, kurie kenktų pačiam so- 
cialiniam bendravimui, kurie ardytų šio bendravimo sąlygas bei 
jo elementų konstruktyvinį pusiausvirumą. Jei tai būtų atskirų 
žmonių padaryta, tai visuomenė, t. y. šio bendravimo dalyviai— 
kiekvienas sau arba visi išvien, eventualiai — savo sociališkai or- 
ganizotomis jėgomis arba savo stipresniųjų elementų, tam tikru 
veikimu — turėtų reaguoti į daromą socialiniam bendravimui 
žalą, gelbėdami savo visuomenę ir dėdami pastangų atstatyt su- 
ardytą arba sugriautą pusiausvirumą. Tai esanti naturali reakcija, 
panaši į iizišką reakciją biologijos srity. 

3. Taisyklės — normos imperatyvai. Žmogaus 
socialinis veikimas vykstąs ne jo subjektyvi- 
nėmis teisėmis, bet jo socialinėmis tunkcijo- 
mis—pareigomis. Žmogaus esminė autonomija. 


Šis visuomenės reagavimas į kenkiantį ir pavojingą jai darbą 
gali būti gaivališkas ar organizuotas, — jis iš tikrųjų liečiąs tiek 
atskirų žmonių darbus, tiek visokius kitokius įvykius. Bet žmonių 
sąmoningiems darbams jis nustatąs tam tikras elgimosi ir veikimo 
taisykles, imperatyvus, vadinasi — tam tikrus draudimus ir įsa- 

us. Bet žmonės esą socialinės taisyklės - normos: verčiami 
ne tiktai susilaikyti nuo tokių darbų, kurie ardytų visuomenę ir 
kenktų socialiniam bendravimui, arba daryti tik tai, kas šiuo 
atžvilgiu nekenkia ir nieko neardo, bet taipogi pozityviškai veikliai 
naudoti savo gabumus ir jėgas visuomenės apsaugai ir jos vystymui, 
socialiniam bendravimui tobulinti ir kelti aukštyn. Žodžiu, daly- 
vavimas socialiniame bendravime (visuomenėje), kuris esąs žmogui 
neišvengiamas, uždedąs jam įvairių socialinių pareigų. “Visas 
žmogaus socialinis veikimas esąs normuojamas ir vykstąs pareigo- 
mis, o ne jo neva „teisėmis“, ir tiktai tose ribose, kuriose jo 
gyvenimas neturi jokio ryšio su socialiniu bendravimu ir pasta- 
rajam jokios svarbos neturi, žmogus esąs visai nuo socialinių 
pareigų liuosas ir jokios socialinės normos nevaržomas; bet tose 
ribose jo gyvenimo procesai ir veikimai esą pilnai asocialiniai ir 
jie todel nesudarą nei jo pareigų, nei jo subjektyvinės „teisės“, 
o tiktai individualinį gyvenimo faktą. 


Žmogaus socialinis veikimas, kuris, todel, galįs būti kvalifi- 
kuojamas kaip jo socialinė funkcija, esąs normuojamas kaip tik 
šiuo visuomenės reagavimu į jo darbus ir tų darbų vaisius. Šis 
reagavimas — tai esanti socialinės taisyklės — normos sankcija, 
— jos, taip sakant, vykdomoji galia, tasai veiksnys, kuris ją 
apdraudžia ir sudaro josios veikimą.- 


Kaipo socialinės funkcijos vykintojas, kiekvienas sąmoningai 
veikiąs žmogus atsakąs už savo socialinius darbus. Pareigos 
sąvoka savaime numato ir atsakomybės sąvoką. Socialinė taisyklė 
su visuomenės reagavimu į jos peržengimus kad ir esanti lygi 
iiziškos gamtos įstatams, bet ji veikianti kitaip. Jos imperatyvai 
esą kreipiami ne tiesiog į tą veiksnį, kuriuo žmogus veikia, bet 
į žmogaus veikimo tikslus. Žmogus veikiąs sąmoningai — savo 
valia —- savo autonominiu psichiniu apsisprendimu.  Automatiš- 
kas fizinių kūnų judėjimas tiesiog pasiduodąs tam tikriems jėgų 
įstatams ir niekuomet negalįs tų įstatų peržengti; 0 sąmoningas 
žmogaus apsisprendimas savo valia, būdamas autonomiškas, pats 
nesąs jokio išorinio imperatyvo tiesiog pasiekiamas. Todel socia- 
linė taisyklė, tvarkanti žmonių veikimą, nenaikinanti jų pagrindinės 
autonomijos, neliečianti jų valios, kaipo jų darbų veiksnio, kaipo 
jų, veiklios energijos šaltinio, bet liečianti jų siekiamus tikslus — 

draudžianti siekt vienų, įsakanti siekti kitus. Veikdamas autono- 
miškai, žmogus visuomet galįs peržengti šiuos draudimus ir įsa- 
kymus, ir štai už šituos peržengimus žmogus ir atsakąs. 

Vadinasi, šie du faktai, pirmasis — kad žmogus veikiąs sąmo- 
ningai ir tuo pačiu autonomiškai, ir antrasis — kad žmogus esąs 
socialinis gyvis ir tuo pačiu tegalįs gyventi visuomenėje, — nus- 
tatą socialinės taisyklės — normos ir socialinės žmogaus funkci- 
jos — pareigos sąvokas. 

Gal Duguit permaža kreipia domės į tai, kad socialinė tai- 
syklė — norma savo sankcijomis ir organizuotomis garantijomis, 
būtent — anuoju visuomenės reagavimu į eventualius jos peržen- 
gimus, iš tikrųjų, bent daugumoje atsitikimų, pasiekia ir pačią 
žmogaus valią, patį autonomiško apsisprendimo procesą, gamin- 
dama tam tikrais savo sankcijos ir garantijos veiksniais tam tik- 
rus šio apsisprendimo ir valios motyvus, kuo, be abejo, ir pati 
psichinė žmogaus autonomija visuomenėje yra rimtai varžoma bei 
siaurinama. Jis bent įsakmiai šio momento nepabrėžia; bet tai 
„ galima laikyti ir savaime,suprantamu, nes žmogaus veikimo tiks- 
lai, kuriuos liečianti socialinė taisyklė, patys sudaro psichinį mo- 
mentą. 


4. Visuomeninė teisės ir valstybės koncepcija, 
Valdančiųjų socialinė funkcija. Valstybė — 
visuomenės „armatura“. 


Socialinė taisyklė, nustatanti žmonių pareigas visuomenėje 
ir veikianti visuomenės reagavimu į jos imperatyvų peržengimus, 
pati glūdanti socialinio bendravimo dalyvių sąmonėje, taip sakant, 
masinėje sąmonėje. Ji nesanti reikalinga jokio formalaus pareiš- 
kimo, jokios išorinės formos. Socialinė taisyklė — norma, kuri 
galinti būti dviejų rūšių — ekonominė (ūkio) norma arba doros 
(socialinės, kitaip sakant, viešosios doros) norma, — virstanti teisės 
norma tada, kai masinėje tam tikros socialinės grupės narių sąmo- 
nėje su ja jungiasi sąvoka arba pažiūra (įsitikinimas, nuomonė), 
kad socialinė reakcija prieš jos peržengimus esanti teisinga ir 
būtina ir kad ji galinti būti pastoviai organizuota. Sustiprintos 
ar taip sakant apšarvuotos šia pažiūra ekonominės bei doros socia- 
linės taisyklės — normos — esančios teisės (t. vad. objektyvinės 
teisės) normos. f 

Kokia gi esanti valstybės ir valdančių vaidmuo šiuo atžvil- 
giu? Jau iš anksčiau išdėstyto aišku, kad Duguit mokslu ne vals- 
tybė savo valdžia kurianti šias teisės normas. Valdantieji, stip- 
resnieji visuomenės gaivalai — žmonės ar žmonių grupės — esą 
visai bejėgiai teisei kurti. Jie negalį valdyti žmonių sąmonės 
(šiuo atžvilgiu gal būtų galima rimtai pasiginčyti: iš tikrųjų žmonių 
sąmonės svarbi dalis — jų nuomonės gali būti — bent tam tikrose 
ribose — dirbtinai sudaromos, organizuojamos ir šia prasme 

valdomos; apie tai gerai žino politikos veikėjai, įvairūs viešosios 
nuomonės steigimo ir organizavimo menininkai — senovės žyniai, 
pranašai, kunigai, dainiai - poetai, politinių partijų lyderiai, ban- 
kininkai, ypač gi mūsų gadynę laikraštininkai; pats Duguit šio 
kitais atžvilgiais neneigia). Jeigu valdantieji mėgintų veikti prieš 
taisės normų imperatyvus ir naudoti savo jėgą teisei griauti, o ne 
ją apdrausti, tai socialinė reakcija kiltų prieš juos: jie greitai pajustų, 
kad jokia žmonių ar grupių jėga nepajėgsianti ardyti socialinio 
bendravimo. ž 

Vadinasi, valdantieji tebegalį veikti teisės ribose; jų faktiš- 
kasis imperium'as, jų viešoji galia negali išsisukti iš teisės tarny- 
bos, negali ilgiasniam laikui iskrypti iš bendrosios visų gyvenan- 
čiųjų visuomenėje žmonių socialinės pareigos. Jų faktiškasis 
imperiumas esąs funkcionalinis, jis šia prasme esąs teisinis. Jų 
viešoji socialinė funkcija pasireiškianti teisės normos sankcijos 
organizavimu. Savo didesne jėga jie pakeičią pirminį neorgani- 
zuotą chaotišką masinį reagavimą į teisės normos peržengimą 
(neteisę) sutvarkytu, organizuotu, tiksliu ir pastoviu reagavimu, 
vykinamu tam tikru metodu,-tam tikra taisyklinga tvarka. Šia 
prasme valstybė tebesanti organizuota teisės normos (normų) 
apsauga, tam tikros šios apsaugos aparatas — arba — kaip pasta- 
raisiais laikais Vakaruose pradedama sakyti — socialinė „arma- 
tura“, — visuomenės teisinis apginklavimas. Tai nesąs joks ypa- 
tingas socialinis junginys, jokia nepaprasta esybė, joks asmuo. 
Valstybės personifikacija, populeri Vokiečių moksle, — esanti 
klaidinga ir betikslė. 4 

Duguit numato dvi teisės normų rūši: pirmąją jis vadina 
juridine norma arba normatyvine taisykle, antrąją — konstrukty- 
vine arba techniškaja norma.  Normatyvinę teisę sudarančios tos 
pagrindinės normos, kurių imperatyvai gyvuoją masinėje žmonių $ą- 
monėje ir kurių peržengimas sukelių masinę visuomenės reakciją net 
ir tada, kai nebūtų buvę valstybės nei stipresnių valdančiųjų, pavaduo- 
jačių savo jėga masę. O konstruktyvinę arba technišką teisę sudaran- 
čios tos dirbtinos taisyklės, kuriomis organizuojama valstybėje 
anosios pagrindinės teisės apsauga, kitaip sakant — kuriomis 
organizuojama pačios visuomenės arba valdančiųjų reakcija į ne- 
teisę. Šios antrosios — konstruktyvinės arba techniškosios nor- 
mos — esančios reikalingos pareiškimo, suiormulavimo, iormos, 
Jos pasireiškiančios įpročiu arba rašytu įstatymu, konstitucijomis, 
deklaracijomis ir t. t. Jos esančios dirbtinės, tuo pačiu jos esą 
galima kurti, keisti, naikinti. Jų kūrybos srity pilnai galinti 
reikštis valdančiųjų iniciatyva ir galia. Tai esanti valstybinė 
įstatymų leidimo Iunkcija (plg. Duguit op. cit, I t. 11-46 pusl.). 

Laikydamasis šio rašimo uždavinių, aš į šios įdomios dok- 
trinos tikslią kritiką nesigilinsiu. Aš ją išdėsčiau tiek, kiek tai 
man rodosi reikalinga del politinio atstovavimo konstrukcijos, 
siūlomos šiuo mokslu. Mes žemiau pamatysime, kad Duguit 

siūlo įdomią ir svarbią kostitucinę reformą, kuri S igšiką kaip tik 
ctstovavimo pertvarkymu. 


5. Sociališkai normatyvinė ir valstybiškai konstruk- 

tyvinė teisė. Valstybė, kaipo tam tikras visuomenės 

„status“, jos „corpus“: teisės apsaugos val- 
dančiųjų darbas. 


Tuo tarpu aš norėčiau iš išdėstyto pabrėžti ypač dvi reikš- 
mingas šiuo atžvilgiu tezės: a. pakeitimas Duguit moksle valstybės 
sąvokos visuomenės sąvoka ir b. atgaivinimas naturalinės teisės 
sąvokos, kaipo pozityviškai valstybinės — teisės pagrindo. 

Jau korporatyvinių socialinių vienetų (Jellinek'o) teorijoje 
mes matėme rimtą bandymą suderinti valstybę su visuomene ir 
atitaisyti tą pagrindinę klaidą, kuri buvo daroma įgimtųjų teisių 
ir visuomeninės sutarties doktrinos ir kuri iš dalies tebėra kla- 
siškosios demokratinės srovės palaikoma. Ši klaida — tai yra 
neigimas visuomenės, jos junginių pakeitimas individų atomų 
dulkėmis. Bet Jellineko'o teorinėje konstrukcijoje, kuri laikosi 
visuomeninės sąvokos, valstybė nesanti pakeičiama visuomene. 
Ji įeina į visuomenę, kaip vienas jos svarbių konstruktyvinių 
elementų, kaip tam tikras savaiminis socialinis junginys, gal ant- 
rinis, numatąs visą eilę pirminių ir pagrindinių junginių, kuriuos 
jis apimąs, bet kurių jis nepanaikinąs ir kartu pats sudarąs iunk- 
cionalinį tikslingą vienetą. Panašią, kad ir siauresnę, mintį mes 
konstatavome Hauriou moksle, pabrėžiančiame federacinę val- 
stybės esmę. 


Pas Duguit gi valstybė tirpstanti visuomenėje. Ji nebesanti 
joks savaiminis funkcionalis vienetas, joks socialinio žmonių ir 
jų pagrindinių junginių jungimosi ir skirstimosi (integracijos bei 
dilerenciacijos) padaras. Ji tebesanti stipresniųjų visuomenės 
gaivalų organizuota teisės apsauga, visuomenės tam tikras aparatas 
(„armatura“) — tam tikras visuomenės „status“ — padėtis. Tai 
reiškia — tokia bent tenka padaryti iš šios tezės išvada, — kad 
tikru socialinio žmonių bendravimo veiksniu esanti a valstybinė 
visuomenė, tie visi ne tiktai žmonės - individai, bet ypač tų 
žmonių įinginiai, kurie gali būti arba anarchinėje arba valstybi- 
nėje padėty; kada stipresnieji gaivalai, pakeisdami pačią žmonių 
masę ir monopolizuodami šį darbą, imsią organizuoti ir tam tikra 
tvarka vykinti visuomenės apsaugą, reaguodami į teisės imperatyvų 
peržengimus, tai ši visuomenė atsidursianti valstybinėje padėty; šia 
pastarąja prasme visuomenė tebesanti vadinama valstybe, bet, iš 
tikrųjų, tai esanti toji pati visuomenė, tiktai kitaip besitvarkanti, 
stipriau ir pastoviau suorganizuota. Kaip visuomenės padėtis, 
kaip aparatas — organizacinė tvarka, — valstybė veikti negalinti; 
veikią valdantieji, o ne valstybė, pastaroji gi tebesanti jų darbas. 
Valdančiais tebesą stipresnieji. 

6. Valstybinė konstitucinė visuomenės kons- 

trukcija turinti būti taip sudaryta, kad stip- 

resniems visuomenės veiksniams reikštis val- 
džioje būtų atidengti teisiniai keliai. 


Bet kad valstybė būtų tobula, kad visuomenės teisinė apsauga 
iš tikrųjų būtų rimta ir tiksli -— reikia, kad į šitą darbą būtų 
iš tikrųjų įtraukti visi stiprieji visuomenės gaivalai — visi rimtieji 
socialiniai veiksniai. Kaip jau anksčiau buvo pasakyta, valstybi- 
nėje visuomenėje visuomet nusistatanti arba tam tikra stipresniųjų 
veiksnių gradacija arba jų pusiausvira valdančiųjų eilėse. Bet 
visuomenė esanti gyva, socialinis bendravimas nuolat vystąsis, kei- 
čiąsi žmonių reikalai bei tų reikalų tenkinimo socialiniai tikslai, 
keičiąsis ir socialinis jėgu suskirstymas, o tuo pačiu ir atskirų 
socialinių junginių svarba ir galia visuomenėje. Nauji socialinės 
jėgos veiksniai stengiasi, taip sakant, prasimušti valdžion, užimti 
priderenčią jiems vietą visuomenėje, bet šiose savo pastangose jie 
užtinka senų valdančiųjų pasipriešinimą. Dėliai šio vykstanti tarp 
įvairių socialinių veiksnių tarpusavio kova, sui generis varžytinės, 
kylančios revoliucijos ir perversmai. Iš tikrųjų joks konstitucinis 
valstybinis visuomenės sutvarkymas nepajėgsiąs sulaikyti stipresniųjų 
de facto gaivalų nuo įsiveržimo valdžion — nuo užėmimo val- 
dančiųjų vietos. Jeigu pasenusi konstitucinė valdžios konstrukcija 
nėra pritaikinta tai socialinei visuomenės konstrukcijai, kuri reiškiasi 
esamu faktiškuoju jėgos suskirstymu, tai vis delto stipresnieji gai- 
valai prasimušią ir pateksią valdžion, kad ir kontrabanda, aplinkiniais, 
keliais, o jei negalėtų tai pasiekti kontrabanda, tai jie nugriausią 
visą konstitucinę konstrukciją ir nustatysią naują, tikslesnę. 
Techniškai teisinė visuomenės konstrukcija (t. y. valstybinė arba 
konstitucinė jos konstrukcija) turinti atatikti teisės apsaugos 
reikalavimams, o pastarieji esą reikalingi pavedimo šios apsaugos 
funkcijos stipresniesiems gaivalams. 

Taigi, valstybinė konstitucinė visuomenės konstrukcija turinti 
būti taip sudaryta, kad stiprieji visuomenės veiksniai iš tikrųjų 
galėtų reikštis valdžioje ir kad šiam reiškimuisi būtų atviri techniš- 
kai teisiniai keliai, kad tai neturėtų vykti kontrabanda arba 
perversmais bei revoliucijomis. Tokios tvarkos sudarymas esąs 
politinio bei konstitucinio meno uždavinys. 

Duguit konstatuoja, kad šios gadynės valstybinejė visuome- 
nėje arba visuomenėse, kitaip sakant, valstybėse, greta užsili- 
kusių kai kur senųjų jėgos veiksnių, besireiškiančių valdovo ins- 
titucija (konstitucinė monarchija) ir įvairių luominių bei aristokra- 
tinių padarų likučiais (pavyzdžiui, Anglijos Lordų Rūmai), ypatingos 
svarbos turįs didelio individų skaičiaus svoris, kaipo galingas 
jėgos veiksnys, kuriam  atatinkąs demokratiškai konstitucinis 
sutvarkymas, remiamas masinės daugumos dėsnių. Žinoma, ir 
„individų grupavimusi į daugumas, jiems balsuojant. į valdančių eiles 
prasimušą stipresnieji žmonės ir galingesnieji socialiniai junginiai 

o politinių rinkimų ir atstovavimo reforma, vadinama proporcine 
rinkimų sistema arba proporciniu atstovavimu, kuri pakeičia dau- 
gumos dėsnį skaičiaus suskirstymo proporcijomis, tiksliau orga- 
nizuojanti šį socialinių junginių prasimušimą valdžion per indi- 
vidų masę ir padedanti stipresniųjų socialinių veiksnių pusiausvirai 
nustatyti valdančių eilėse, Bet to neužtenka, 


7. Tėonnies'o socialinių junginių teorija: „Ge- 
meinschaft“ ir „Geselischait“ — socialinės 
grupės ir socialinės organizacijos. 


Duguit kreipia domę į tai, kad ypač mūsų laikais žymus 
esąs tam tikras judėjimas, kuriuo įvairūs masiniai socialiniai jun- 
giniai stengiąsi tiksliai susiorganizuoti ir patys kiekvienas sau 
sudaryti tam tikrą savo teisinę konstrukciją, tam tikrą savo kons- 
titucinę Iormą. 


timusi ir grupavimusi lyg savaime — tam tikromis reikalų ir 
padėties, o tuo pačiu ir veikimo kategorijomis, ir b. į dirbtinius 
organizuotus socialinius junginius, tikslingai žmonių sudaromus tam 
tikram sąmoningam ir pleningam jų bendram veikimui. Tonnies 
pirmuosius apima bendru pavadinimu „Gemeinschait“ — „ben- 
druomenė“, antruosius „Gesellschaft“ „visuomenė“. Mes galėtume 


laikais, kada dar stipresnieji jos veiksniai nebuvo jai pagaminę 
konstitucinės valstybinės „armatūros“, besireiškiančios konstruk- 
tyvine teise. Tokiomis socialinėmis masinėmis grupėmis», Gemein- 
schait“ typo esą, pavyzdžiui, įvairios etniškos grupės (pav. Dzu- 
kai, Žemaičiai Lietuvių tautos tarpe, Prancūzijoje Bretonai, neiš- 
sivystę į atskirą nacionalinį vienetą ir t. £.), taipogi platūs neor- 
ganizuoti nacionaliniai masių junginiai (įvairios tautos, nepaden- 
giamos valstybiniu vienetu, išblaškytos, besireiškiančios bendra 
kalba, įpročiais ir t. t, o tenka pabrėžti, kad niekur ir niekuo- 
met nacionalinė tauta nesutampa su valstybės teritorine tauta, 
kaip valstybės dalyvių visuma, į kurią iš vienos pusės įeina visos 
teritorijos tautinės mažumos, o iš kitos pusės už jos ribų palieka 
įvairios šios valstybės nacionalinės daugumos dalelės); taipogi į 
„Gemeinschaft'o“ typo socialines grupes tektų klasifikuoti, 
pavyzdžiui, socialinės klasės, dauguma masinių neorganizuotų 
profesinių grupių (profesijos) ir t. t. | 
Teisių Fakulteto Darbai. 9 


„Siang 


Antrojo gi tipo junginiais arba organizacijomis būtų įvairios 
žmonių tikslingai steigiamos sąjungos, draugijos, korporacijos, — 
organizuotos, besiremiančios tam tikru statutu, veikiančios per tam 
tikrus pastovius organus tam tikra teisine tvarka. Šis Tėnnies'o 
siūlomas visuomenės skirstymas šių dviejų rūšių socialiniais jun- 
giniais, be abejo, turi savo pagrindą ir naudojasi tam tikru kre- 
ditu moksle (prof. Tonnies'o teorija išdėstyta jo knygoje „Gemein- 
schait und Gesellschaft“ Leipzig, 1887 m.). 

Be abejo, ir gaivališkojo pobūdžio neorganizuotose sociali- 
nėse grupėse gali reikštis skirstymasis į vadus ir į pasiduodančią 


jų vadovybei socialinės grupės dalyvių masę; bet čion ši vado- 


vybė steigiasi gaivališkai — grynai reprezentaciniu pasisavinimu 
vadų grupės atstovavimo ir solidarumo pajautimu masėje, ver- 
čiančiu ją remti tuos žymesniuosius dalyvius, kurie del savo gabu- 
mo, jėgų ir įvairių kitų kvalifikacijų bei ypatybių geriausiai reiškia 
šio junginio nusistatymą arba sugeba vesti jo reikalus. Kaip jau 
savo laiku mes esame pareiškę (žiūrėk šio rašto VI skyriaus 
7 skyrėlį), reprezentacinis veiksnys yra nuolatinis ir pastovus socia- 
" liniame bendravime, — jis pasireiškia kiekvienoje grupėje tiek 
vadų veikimu, tiek, pagaliau, pačių grupės dalyvių masiniu ir 
individualiniu tam tikru reagavimu į tai, kas liečia grupę, būtent 
— reagavimu grupės naudai ir jos vardu arba jos Iogiškomis 
funkcionalinėmis tendencijomis; šis reprezentacinis veiksnys reiškia 
patį pažiinėnų socialinės grupės solidarumą. Jame glūdi toji 
socialinės funkcijos sąvoka, kurią nustato Duguit, ir toji gaiva- 
liškai tęstinio solidarumo reprezentacija, kurią konstatuoja Esmein, 
laikydamas gyvą tautos kartą arba visus gyventojus naturalia ir 
gaivališka tęstinės „tautos valios“ reiškėja. 


8. Socialinių grupių organizavimasis. Organi- 

zuotieji socialiniai junginiai — sindikatai ir 

profesinės sąjungos. Duguit išvados profesi- 
nių organizacijų atstovavimu. 


Bet štai dalykas tame, kad tos naturalinės gaivališkosios 
socialinės grupės, kurios iš karto buvo susidarusios tam tikru 
solidarumo pajautimu, tam tikromis žmonių socialinės padėties, 
socialinių reikalų ir jų socialinio tenkinimo objektyvinėmis kate- 


gorijomis, — vystydamosios ir konsoliduodamosios šavo vadų ini- | 


ciatyva ir savo masės socialiniu jautrumu ir sąmoningumu, besi- 
reiškiančiu jos išoriniu reagavimu, — pamažu stengiasi susiorgani- 
zuoti ir nustatyti savo teisinę konstruktyvinę (konstitucinę ar sta- 
tutinę) „armaturą“, žodžiu — pereiti iš pirminės neorganizuotos 
ir gaivališkos stadijos į antrinę organizuotą stadiją ir virsti „Ge- 
selischait'o“ pobūdžio junginiais. Šis procesas yra panašus į tąjį, 
kurį Duguit stengiasi nustatyti del valstybinio plačiosios arba 
visuotinos visuomenės organizavimosi. Atskirų gaivališkų pirmi- 

nių junginių evoliucija eina tais pačiais keliais, kuriais eina šių 
junginių visumos arba jų federacijos — jų federacinės visuome- 
nės - evoliucija (plg. Hauriou tezę apie federacinę valstybės esmę: 
valstybė esanti federacinis pirminių junginių organizuotas junginys). 

Žodžiu, gaivališki socialiniai junginiai stengiasi virsti orga- 
nizuotais, susitvarkyti tam tikru teisiniu statutu (konstitucija), tam 
tikrais veikimo organais. 

Štai į šitą reiškinį Duguit ir kreipia domę, pabrėždamas 
šią tendenciją ypač del ryškaus sociališkai ekonominių klasių 
organizavimosi, apsireiškusio pastaraisiais laikais galingu t. vad. 
sindikalistiniu judėjimu. Iš gaivališkų neorganizuotų socialinių 
klasių, ir atskirų masinių neorganizuotų profesinių junginių, kylan- 
čios pastangos susitvarkyti ir pakeisti chaotišką veikimą, remiamą 
solidarumo pajautimu, tiksliu sąmoningu veikimu tam tikrais pas- 
toviais organais. Esą dirbtinai ir pleningai steigiama atskirų 
socialinių klasių organizuoti sindikatai ir profesinės sąjungos, 
veikią tam tikrais statutais, stovį šių klasių ir pirminių profesi- 
nių junginių pryšaky, kaip jų iš pradžios gal tiktai sąmoningas 
organizuotas avangardas ir reiškėjas (galima būtų jie pavadinti 
„legali“ ar „teisinė klasė“, „teisinis profesinis junginys“ tais pačiais 
dėsniais, kuriais Esmein vadina piliečius - rinkikus demokratinėje 
valstybėje — „teisinė tauta“; žiūrėk šio rašto V skyriaus 2 skyrelį). 
Šis Organizuotų sindikatų ir profesinių sąjungų avangardas nuolat 
einąs gylin į pačias atatinkamų klasių ir profesijų mases, apimąs 
jas savo organizaciniu veiksniu ir, pagaliau, pakeičiąs gaivališką 
pirminį junginį organizuotu, dirbtiniu statuto junginiu. 

Šie organizuoti masių socialiniai junginiai (sindikatai ir 
profesinės sąjungos) sudarą valstybinėje visuomenėje rimtą jėgą, 
nuolat augančią ir rimtai veikiančią į visą socialinį bendravimą. 
Jau pačiu šiuo faktu — einant Duguit mokslo dėsniais — jie turi 
kvalifikacijų dalyvauti valdžioje ir užimti tam tikrą vietą valdan- 
čiųjų eilėse. Valdančiųjų selekcija (pasirinkimas ar išskyrimas) 
vien tik masiniu individų balsavimu esąs pilnai pateisinamas ir 
suprantamas tada, kai galingi pagrindiniai socialiniai junginiai 
tebesą neorganizuoti ir tesireiškia masiniu tam tikro solidarumo 
pajautimu: masiniu individų balsavimu šis pajautimas gausiąs 
apsireikšti rinkimų išdavose ir šiuo būdu per individų masę prasi- 
mušią . valdžion tam tikro socialinio nusistatymo žmonės, kurie 
atstovausią (reprezentuosią) šiuos neorganizuotus junginius. Bet 
jeigu šie junginiai yra organizuoti, jei jiė gali tiksliai veikti per 
savo atsakomingus organus, tai kam gi esą reikalinga versti jie 
reikštis valdžioje aplinkiniais keliais, prasimušant per individų 
masę, vietoj to, kad būtų jiems pavesta tiesiog reikštis savo orga- 
nizaciniu būdu? 

Ir todel Duguit reikalauja, kad mūsų gadynės valstybėse, 
kuriose pasireiškė šis rimtas organizacinis svarbesniųjų socialinių 
junginių judėjimas, konstitucinė valdžios konstrukcija būtų per- 

tvarkyta tokiu būdu, kad į valdančiųjų eiles galėtų tiesiog patekti 
šių organizuotų socialinių junginių atstovai. Jis siūlo sunaudoti 
šiam tikslui arba šiai konstrukcijai dviejų parlamento rūmų sis- 
temą. Pirmieji rūmai galėtų būti palaikyti bendrajam „tautos“ 
atstovavimui demokratiniu dėsniu, kaip tai ir dabar vyksta, - su- 
darytam proporciniu' partiniu atstovavimu ir paremtu masiniu 
individų (piliečių - rinkikų) balsavimu, o antrieji rūmai būtų 
pavesti organizuotiems socialiniams junginiams — profesinėms 
organizacijoms, kurios skirtų į juos savo atstovus. 


IX. Visuomeniškai konstitucinės 
reformos problema. 


1. Antrųjų (aukštesniųjų) parlamento rūmų ins- 

titucija. Jos aristokratinė, luominė ir monar- 

chiškai funkcionalinė kilmė. Jos nepopuleriš- 

kumas šiuo motyvu: Anglijos ir Pabaltijos 

valstybių pavyzdys. Aristokratinės reakcijos 
baimė. 


Antrųjų parlamento rūmų institucija gyvena nuolatinį krizį. 
Ji būdavo skiriama ypač politinei senųjų aristokratinių veiksnių 
atstovybei valstybės valdžioje ir apskritai tokių veiksnių repre- 
zentacijai, kurie sudarydavo konservatyvinį senosios tvarkos šulą 
Antrieji rūmai buvo arba pasenusios luominės aristokratijos tvir- 
tovė valdžioje arba valdovo parama kompromise tarp senosios 
monarchijos ir jaunosios demokratijos. Pirmąja savo funkcija jie 
tarnavo senoms luomų privilegijoms palaikyti bei saugoti ir suda- 
tydavo šių veiksnių naturalinę reprezantaciją, nustatomą kartais 
paveldėjimu be jokio mandato; antrąja savo funkcija jie virsdavo 
lanksčiu valdovo politinės galios įrankiu, kurį jis galėjo naudoti, 
turėdamas galios skirti jų narius, ir kuriuo jis galėjo stabdyti pir- 
mųjų arba t. vad. žemesniųjų rūmų valdžios darbą, aprėždamas 
pastarųjų, kaip savarankiško socialinio veiksnio, galią. 


Bet tiek pirmuoju tiek antruoju atžvilgiu antrieji arba aukš- 
tesnieji rūmai nustojo savo pirminio pagrindo. „Jie nustojo jo ne 
del kurių nors teorinių ir racionalistinių samprotavimų, kuriais 
kartais kai kurios radikalinės politinės srovės reikalauja apskritai 
panaikinti aukštesniuosius rūmus, bet dėliai to, kad tie socialiniai 
veiksniai, kuriems jie tarnavo ir kuriems politiškai sustiprinti jie 
buvo skiriami, — nustojo jėgos socialiniame bendravime ir išsi- 
gyveno. Socialinis suskirstymas luomais nyksta ir yra pakeičiamas 
kitokiu — klasiniu ir profesiniu suskirstymu.  Luomų likučiai, gana 
pastovūs ypač aukštesniųjų sluoksnių tarpe, nebeturi didelės 
svarbos visuomenėje ir nebegali varžytis dėliai įtakos ir galios su 
kitais stipresniais socialiniais junginiais. Todel jų dirbtinis palai- 
kymas valdančiųjų eilėse ir sudarymas jų politinei įtakai dirbtinių 
institucijų valdžios sistemoje neberanda pateisinimo konstruktyvi- 
niuose visuomenės elementuose ir yra naikintinas. Žmonės iš viso 
yra linkę palaikyti ir gerbti tas institucijas, kurios tarnauja stipriam 

ir gyvam veiksniui ir kurios visuomet kartu yra naudingos socia- 
liniam bendravimui, kad jos ir sudarytų kai kuriais atžvilgiais 
sunkią naštą arba net būtų žiaurios; ir tie patys žmonės yra linkę 
niekinti ir nekęsti visa tai, kas nebeturi tokios socialinės vertės ir 
kas jau tapo parazitu, — kad šis parazitas ir ne būtų perdaug 
žiaurus ir baisus. 

Zinomas ir dažnai cituojamas yra dalykas, kad, pavyzdžiui, 
XVIII amž. pabaigoje didžiausiai neapkenčiamos buvo ieodalizmo 
liekanos Prancūzijoje, kur jos buvo kaip tik silpnesnės, negu dau- 
gybėje kitų šalių, ir jau be jokio palyginimo silpnesnės, negu toje 
pačioje Prancūzijoje feodalizmo žydėjimo metu, kada jis žmonėms 
atrodė naturaliu ir gerbtinu, kad ir daug labiau slėgė valstiečius 
bei visuomenę. Žmonės mielu noru dovanoja didelius žiaurumus 
ir nusidėjimus tam, kieno socialinė funkcija yra naudinga ir nepa- 
keičiama, o už tai nedovanoja menkiausio nukrypimo tam, kuris 
savaime jokios svarbos jiems neturi. 


Tiek luominis ir aristokratinis, tiek monarchinis veiksnys yra 
socialiniame bendravime sumenkėję ir jau nebepajėgia atlikti tos 
svarbios socialinės funkcijos, kurią jie atlikdavo seniau, Todel ir 
tos konstitucinės teisės institucijos, kuriomis šie veiksniai naudo- 
josi savo padėčiai valstybės valdžioje, nustoja pagarbos žmonių 
sąmonėje ir pamažu yra likviduojamos. Maždaug visose valsty- 
bėse matyti aiški tendencija išstumti šiuos veiksnius iš valstybės val- 
džios, o ten, kur jie dar tebėra pasilikę, vis delto reiškiasi nuo- 
latinės pastangos bent suvaržyti ir pažeminti juos. Jiems pave- 
dama antrosios eilės valdančiųjų funkcijos, atimama iš jų svar- 
biausioji valdžios imperium'o žymė — iniciatyva, aprėžiama ir 
degraduojama jų galia. Tai liečia konstitucinio valdovo instituciją 
arba t. vad. „karūną“, tai liečia taipogi „aukštesniuosius“ parla- 
mento rūmus, kur jie tebėra sudaryti aristokratiniu arba monar- 
chiniu dėsniu. 

Netir pačioje Anglijoje, kur aristokratinis ir „karūnos * (valdovo) 
veiksniai tebeturi tam tikros svarbos visuomenėje ir kur apskritai 
vengiama griežtų konstitucinių perversmų, o yra ypatingai gerbia- 
mos senos nusistovėjusios formos ir institucijos, —ši tendencija yra 
ryški. Lordų Rūmams atimami vienas po kito jų konstitucinės 
galios elementai, siaurinama jų kompetencija įstatymų leidimu, ypač 
gi biudžeto ir finansinių sumanymų, taipogi administracijos 
srity, varžoma jų iniciatyva ir, pagaliau, nuolat keliamas pagrindinis 
griežtos pačios šios institucijos reformos klausimas. Galima pasa- 
kyti, kad Lordų Rūmų reformos klausimas yra Anglijoje tiesiog 
chroniškas ir kad šiame klausime jaučiama ne kas kita, kaip ky- 
lanti jau net pačioje Anglijoje aristokratiškųjų luominių privilegijų 
neapykanta ir noras nusikratyti to, į ką pradedama žiūrėti kaip į 
parazitinį veiksnį. 

Tokiu būdu visur, kur antrieji parlamento rūmai dar tebeturi 
savo pirminio aristokratinio, luominio arba monarchinio pobūdžio 

žymių, prieš juos kyla griežtas nusistatymas ir auga reformos rei- 
kalavimas. Bet ir iš viso ši jų kilmė labai žymiai kenkia pačiai 
dvejų parlamento rūmų idėjai ir depopulerizuoja šią instituciją 
žmonių sąmonėje. Daugybė žmonių, atsimindama šios instituci- 
jos aristokratines bei monarchines tradicijas, pačioje dvejų rūmų 
idėjoje linksta matyti aristokratijos ir politinės reakcijos šmėklą, 
kurios jie bijosi ir kurią tam tikros radikalinės demokratinės srovės 
naudoja, kaip baidyklę kovai prieš tariamąją reakciją. Tarp kita 
ko kaip“ tik šia baime galima išaiškinti tas faktas, kad visos trys 
įsikūrusios po Didžiojo Karo demokratinės Pabaltijos respublikos 
— Lietuva, Latvija ir Estija, įsisteigusios visuomenėse, neturėjusiose 
parlamentinio ir valstybinio konstitucinio prityrimo, — griežtai at- 
metė dvejų parlamento rūmų sistemą, kaip neva pavojingą demo- 
kratijai ir „atžagareivišką“, nors kai kuriais kitais atžvilgiais jų 
„konstitucijos visai nerodo ypatingo konstitucinio „pažangumo“ ir 
iš dalies gali būti laikomos atsilikusiomis lyginant su tų valstybių 
konstitucijomis, kurios laikosi dvejų rūmų šistemos, Čion vieneri 
rūmai buvo kodel tai laikoma demokratijos ir pažangos simboliu, 
ypatingu neliečiamu tabu, o tuo tarpu tiesioginio valdymo insti- 

“ tucijos, jų tarpe, pavyzdžiui, referendumas įvairiose savo formose, 
kuris iš tikrųjų reiškia demokratinę pažangą, tapo arba visai už- 
mirštas arba labai siauromis ribomis nustatytas. Žinoma, čion tu- 
rėjo veikti pažiūra į dvejus rūmus, kaipo į aristokratijos ir monar- 
chijos liekaną, gyvas visuomenės sąmonėje buv. carų Rusijos dvejų 
rūmų pavyzdys („Valstybės Duma“ ir „Valstybės Taryba“) ir, pa- 
galiau, labai netobulas, naivus demokratijos sąvokos supratimas. 
Iš tikrųjų, tai, kas šiuo tapo pasiekta, yra tai ne tiek „tautos“ 
arba piliečių daugumos „suvereninės valios“ apsaugojimas nuo 
„aristokratijos“ pavojaus ir patikrinimas šiai „valiai“ sprendžiamos 
galios, 0 reprezentacinio parlamento diktatūra, kuri kaip tik labai 
maža turi bendra su tikrąja demokratija ir, galima pasakyti, kai ku- 
riais atžvilgiais pakeičia ją oligarchija. 


2. Demokratiškai racionalistiniai atsikirti- 

mai prieš dvejų parlamento rūmų sistemą. 

Vienerių rūmų sistema Prancūzijoje 1791, 1793 
k ir 1848 m, 


Aukštesniųjų parlamento rūmų aristokratinė kilmė, o vėliau 
taipogi jų sunaudojimas monarchiniam dėsniui apdrausti valdovų 
kovoje prieš demokratiją kompromisinėje konstitucinėje monar- 
chijoje, diskreditavo pačią jų idėją. Prieš ją bent iš karto veikė 
ir kiti, grynai racionalistiniai demokratinės tvarkos steigėjų sam- 
protavimai. Būtent, buvo rodoma į tai, kad tauta, būdama suve- 
reninė ir viena, tegalinti turėti vieną, o ne kelis pagrindinius 
reprezentacinius savo valios organus vienai istatymų leidimo funk- 
cijai. Buvo sakoma, kad galį būti viena dviejų: arba abeji rūmai 
turėsią reprezentuoti tautą ir reikšti jos valią, — bet tada jie 

turėtų būti visai vienodai sudaryti ir tuo pačiu antrieji rūmai 
būtų pirmųjų kopija, o tai padarytų juos visai nereikalingais ir 
neturiučiais jokios prasmės, taigi ir atmestinais, — arba antrieji 
rūmai reikštų nebe tautos valią ir atstovautų kurį nors įpatingąjį 
veiksnį, bet tai prieštarautų tautos suverenumui ir būtų naikintina 
kaipo neteisėta. Be to, pats dvejų rūmų gynėjų praktiškas argu- 
mentas jų naudai, būtent tai, kad dveji rūmai suteikią didesnę 
įstatymų ir apskritai teisinių reformų rimtumo garantiją, nes kiek- 
vienas sumanymas būsiąs nuodugniai apsvarstytas dviejose ins- 
tancijose, o netinkamas arba perdaug griežtas sumanymas, kuriam 
del kurių nors ypatingų priežasčių pasisektų prašokti per pirmuosius 
rūmus, būsiąs antrųjų rūmų sustabdytas, — atrodydavo kai ku- 
riems demokratijos gynėjams įtartinu: jeigu abeji rūmai reikštų 
tos pačios tautos valią, vadinasi, tą pačią valią, tai kaip gi ši 
valia galėtų pati save kontroliuoti ir pati save stabdyti? Radika- 
linės gi srovės demokratijos tarpe kaip tik tuo ir brangino viene- 
rių rūmų sistemą, kad ji išskirdavo bet kurį stabdymą ir išvys- 
tydavo teisinių socialinių reformų griežtumą. Šios srovės buvo 
linkusios paaukoti piliečių - rinkikų ar „tautos valią“ kad ir 
parlamento diktatūrai, jeigu šia kaina būtų galima laimėti jų 
pageidaujamų reformų griežiumas. Pagaliau, buvo nurodoma 
ir tai, kad dvejų rūmų sistema painiojanti įstatymų leidimą kon- 
fliktais, "kylančiais tarp rūmų, ir kenkianti parlamento veikimo 
lankstumą. 

Tiek 1791 ir 1793 m. Prancūzų Didžiosios Revoliucijos metu, 
tiek 1848 m., kai buvo steigiama Prancūzijos t. vad. Antroji 
Respublika, demokratinės konstitucijos sumanytojai, pasiremdami 
bendru nepasitikėjimu antraisiais parlamento rūmais del jų aris- 
tokratinės ir monarchistinės tradicijos bei kilmės ir aukščiau 
išdėstytais racionalistiniais samprotavimais, paskolintais iš demo- 
kratinių sąvokų, — griežtai, kaip ir mūsų gadynės Pabaltijos 
respublikos, atmetė dvejų rūmų sistemą ir įsteigė vienerių rūmų 
parlamentą. 


3. Dvejų parlamento rūmų sistemos pastovu- 
mas demokratinėse valstybėse. 


Bet vis delto, nepaisant visų šių priekaištų, dauguma val- 
stybių palaiko dvejų rūmų sistemą. Ją palaiko ne tiktai tos val- 
stybės, kurios tebesitvarko kompromisinės konstitucinės monarchi- 
jos režimu ir kuriose aukštesnieji rūmai iki šiol neatsikratė nuo 
savo luomiškai aristokratinio arba panašaus pobūdžio, bet ir tos, 
kurios tvarkosi aiškiai demokratiniu ir respublikonišku režimu. O 
net ir pačiame demokratiniame konstituciniame moksle dvejų rū- 
mų sistema rado rimtų užtarytojų, kurie ją randa pilnai suderi- 
nama su demokratiniais dėsniais ir naudinga kaip tik kai kurioms 
demokratijos tezėms apdrausti. Ir toji pati Prancūzija, kurios de- 
mokratiniai 1791, 1793 ir 1848 m. režimai buvo griežtai atmetę 

dvejų rūmų sistemą, šiandien tvirtai jos laikosi. Taipogi kai ku- 
rios naujai po Didžiojo Karo įsikūrusios valstybės, nustačiusios 
sau demokratinių respublikų formą, priėmė dvejų rūmų sistemą 
(Čekoslovakija, Lenkija; aš čion tuo tarpu nekalbu apie Vokieti- 
ją, Austriją ir SSSR, kuriose, kaip pamatysime, dvejų rūmų si- 
stema turi ypatingos struktūros). 
odel gi taip? Ar, pavyzdžiui, Prancūzija, ir nuėjusios iš 
“ dalies jos konstitucinėmis pėdomis Čekoslovakija ir Lenkija tiktai 
todel palaiko dvejų rūmų sistemą, kad Prancūzų Trečiosios Res- 
publikos konstitucinė tvarka tapo žymia savo dalimi paskolinta 
iš konstitucinės monarchijos (žiūrėk šio rašto VI skyriaus 15 sky- 
relį)? Ne, ne tiktai todel. Tiesa, toji Prancūzijos Trečiosios Res- 
publikos aukštesniųjų rūmų — Senato — struktūra, kuri buvo 
nustatyta 1875 m. konstituciniu įstatymu, nevisai atatiko demo- 
kratiniam dėsniui ir juo labiau neatatiko nustatytam  parla- 
mento reprezentaciniam mandajui (senatorių dalis nebuvo renka- 
ma, bet paties Senato kooptuojama ligi jų gyvos galvos), bet jau 
1884 XII. 9. formališkai konstituciniu įstatymu ši Senato struktūra 
tapo pakeista: kooptacija ir senatoriai ligi gyvos galvos išnyko, 
visi senatoriai yra periodiškai tam tikram laikui renkami, senato- 
riai ir Senatas veikia reprezentaciniu mandatu; tiktai rinkimų me- 
todas ir balsavimo veiksnys yra kitoks, negu žemesniųjų rūmų 
atstovų rinkimuose (renka savivaldybės, o ne piliečiai - rinkikai), 
mandato terminas yra ilgesnis (9 metai) ir Senato sąstatas atnau- 
jinamas ne iš karto, o dalimis (kas 3 metai iš naujo perrenka- 
mas Senato trečdalis; be to Senatas negali būti Respublikos pre- 
zidento paleistas). Vadinasi, Prancūzijos Senatas jokio aristokra- 
tinio, luominio arba „monarchinio“ pobūdžio neturi. Juo labiau 
neturi jo nei Čekoslovakijos, nei Lenkijos aukštesnieji parlamento 
rūmai. Pagaliau, kai kurios kitos naujos valstybės (jų tarpe kaip 
tik Lietuva, juo labiau Suomija, kurios konstitucija pasižymi di- 
desniu, taip sakant, konservatizmu), priėmusios vienerių rūmų si- 
stemą, vis delto bendrais bruožais kartoja Prancūzų konstitucinės 
tvarkos dėsnius. Vadinasi, dvejų rūmų sistema demokratinėse 
respublikose nepareina nuo to, ar jos eina Prancūzų 1875 m. pra- 
mintu kompromisiniu konstituciniu taku, ar ne. 


4. Dvejų rūmų sistemos palaikymo motyvai: 
a) ji veikianti prieš parlamento diktatūrą — 
ypač reprezentaciniame parlamentarinio re- 
žimo valdyme; b) ji veikianti prieš dviejų val- 
džių anarchiją, perversmo ir vyriausybės dik- 
tatūros pavojų — ypač valdžios funkcijų suskir- 
stymo režime; <) ji apsaugojantileidžiamųjų įsta- 
tymų rimtumą. 


Dvejų al is konstitucinis pastovumas remiasi kito- 
kiais motyvais. Šių motyvų tarpe svarbiausi yra ne racionalisti- 

niai, 0 praktikos motyvai, pagrįsti šios institucijos konstituciniu 
išbandymu. Šie motyvai, kaip juos dėsto rimčiausi naujosios 
konstitucinės teisės mokslininkai (plg. Duguit — „Traitė de Droit 
Constitutionnel“, II t. 547 — 561 pusl., Esmein — „Elements de 
Droit Constitutionnel“, I t. 128 — 132 pusl., Hauriou — „Prėcis 
de Droit Constitutionnel“, 529 — 532 pusl.) yra ypač šit koki: 

1. Parlamento suskirstymas į dvejus rūmus, silpnindamas 
jo galią bendroje valdžios sistemoje, be abejo, sudaro rimtą ap- 
saugos priemonę (garantiją) prieš parlamento diktatūros pavojų, į 
kurį mes jau esame nurodę (žiūrėk šio rašto VI skyriaus 16 ir 17 
skyrelius). Mes čion nebekartosime to, ką jau buvome šiuo klau- 
simu užtenkamai smulkiai pasakę. Priminsiu tiktai pačias tezes. 
Kaip mes žinome, šis pavojus yra ypač ryškus reprezentacinio 
parląmento sistemoje ir būtent parlamentariniame valdžios režime, 
o ypač tose valstybėse, kuriose respublikos prezidentas yra par- 
Jamento renkamas. Mes žinome, kad visur, kur ši tvarka yra pri- 
imta, ypač kai ji yra priimta iš karto visais nurodytais elementais 
(reprezentacinio mandato parlamentas, griežto valdžios funkciona- 
linio suskirstymo pakeitimas parlamentarizmu, prezidento rinkimo 
pavedimas parlamentui), — ten tuojau šiokiu ar kitokiu būdu pra- 
deda reikštis šios žymės arba bent šios tendencijos: a) nustoja 
realinės galios rašytos konstitucijos sistema, kuria apsaugojama stei- 
giamosios ir įsteigtosios valdžios svarbus demokratinis dėsnis; 
iormališkoji rašytos konstitucijos sistema linksta pavirsti tuščiu 
žodžiu, nes rašytoji konstitucija nustoja savo rimčiausios garanti- 
jos ir apsaugos, o šios sistemos išdava — paprastųjų įstatymų 
konstitucingumas — jokios praktiškos reikšmės nebeturi: parla- 
mento pasikėsinimai keisti savo nuožiūra konstitucijos normas pa- 
prastais įstatymais nebegali būti teisiniu būdu sulaikyti; b) teis- 
mas arba neturi jokios galios įstatymų konstitucingumo klausimu 
arba nustoja savo funkcionalinės nepriklausomybės ir iš pagrindinio 
virsta priklausomu organu, o jau bent jokiu atžvilgiu negali varžyti 
parlamento darbo; tuo pačiu pranyksta parlamento veikimo teisėtu- 
mo klausimas; c) vyriausybė griežtai pasiduoda parlamentui, nu- 
stoja savo nepriklausomo pagrindinio iunkcionalinio pobūdžio ir 
linksta virsti paprasta valdininkų kolegija, veikiančia savo parla- 
mentinės vyresnybės nurodymais bei įsakymais; šiuo iškreipiama 
net pats parlamentarizmo dėsnis; ši vyriausybės degradacija palyti 
ne tiktai vieną jos veiksnį — ministerių kabinetą, kuris klasiškojo 
parlamentarizmo dėsniais turi veikti parlamento pasitikėjimu, bet 
savo iniciatyva (be nurodymų ir įsakymų iš parlamento); jinai pa- 
lyti net tąjį vyriausybės veiksnį, kuris savo padėtimi valdžios si- 
stemoje net ir parlamentariniame režime turi palaikyti administra- 
cijos ir įstatymų leidimo — vyriausybės ir parlamento — funkcio- 
nalinę pusiausvirą — vadinasi, palyti respublikos prezidentą, ku- 
ris pats virsta parlamento priklausomu organu, veikiančiu jo dau- 
gumos nurodymais; svarbi parlamento paleidimo institucija — 
viena rimčiausių garantijų prieš parlamento diktatūrą ir vienas 


— 139 — 


tiksliausių reprezentacinio parlamento mandato korektyvų — 
visai nustoja galios arba yra iškreipiama. Priklausomo prezidento 
veto taipogi nustoja savo svarbos ir pirminės fiunkcionalinės prasmės. 

Dvejų rūmų sistema, kuri mažina parlamento konsolidaciją 
ir jo lankstumą bei griežtumą, tuo pačiu mažina jo jėgą ir sutei- 
kia kitiems įsteigtosios valdžios pagrindiniams veiksniams galios 
atsigauti ir palaikyti savo nepriklausomybę. Kiekvienuose rūmuose 
gali šiek tiek kitaip nusistatyti dauguma, tarp jų gali kilti nuo- 
monių ir nusistatymo skirtumai, kartais net koniliktai. Jei kartais 
vieneri rūmai būtų linkę peržengti rašytąją konstituciją ruošiamu 
mą įstatymu, tai kiti rūmai galėtų tam pasipriešinti. O tai 

aip tik yra brangu demokratijai, nes rašytosios konstitucijos sis- 
tema sudaro tą veiksnį reprezentaciniame valdyme, kuris demo- 
kratijos tezėmis turįs apsaugoti „tautos suvereninę galią“ (steigia- 
mosios ir įsteigtosios valdžios mokslas). 

2. Iš kitos pusės nurodoma (Esmein), kad dveji parlamento 
rūmai esą naudingi ir ten, kur vyriausybė yra užtenkamai apsau- 
gojama valdžios funkcionaliniu suskirstymu ir kur parlamento dik- 
„tatūros pavojus negresia. Šiose valstybėse visuomet esą galimi, 
o kartais net neišvengiami - koniliktai tarp parlamento ir vyriau- 
sybės; kadangi čion nei parlamentas vyriausybės, nei vyriausybė 
parlamento nepriklauso, tai šie koniliktai, negaudami reprezenta- 
ciniame valdyme autoritetingo išsprendimo, gresia, kaip jau sakė- 
me, — dviejų valdžių anarchijos povojumi (žiūrėk šio rašto VI 
skyriaus 14 skyrelį). Bet ši anarchija, kaip paprastai kiekviena 
anarchija, gali reikštis šių dviejų lygių nepriklausomų valdžios veiks- 
nių kova del hegemonijos, del atstatymo valdžios, del jų vieno 
užviešpatavimo. Valstybėje toks anarchiškas fermentas yra pavo- 
jingesnis negu kitur, nės pačia savo esme valstybinis bendravimas 
nepakenčia anarchijos ir kelių paralelių valdžių. Kiekvienas šių 
dviejų suskirstytų valdžios veiksnių stengsis laimėti kovą savo dik- 
tatūrai nustatyti. Bet šiame režime tai tegalima pasiekti pervers- 
mu. Todel šiame anarchijos pavojuje savaime glūdi ir kitas pa- 
vojus — perversmo ir diktatūros pavojus, dažniausiai kaip tik vy- 
riausybės diktatūros pavojus, nes vyriausybė, kurios pryšaky sto- 
vėtų vienas žmogus prezidentas — būtų lankstesnė, negu kolegia- 
linis parlamentas (nurodoma tarp kita ko ypač į klasiškąjį kuni- 
gaikščio Liudviko-Napoleono Bonapart'o — būsimojo imperato- 
riaus Napoleono III — 1851. XII. 2. perversmą Prancūzijoje.) 

is anarchijos, perversmo ir vyriausybės (valdovo arba prezi- 
dento) diktatūros pavojus būtų ypač stiprus ten, kur parlamentas su- 
sidėtų iš vienerių rūmų, nes toks parlamentas, kaipo stipresnis ir 
griežtesnis, išvystytų kovą su vyriausybe griežčiau ir nuosekliau, negu 
dviejų rūmų parlamentas; gi šitos kovos griežtumas ragintų vyriau- 
sybę imtis radikališkų priemonių, tarp kita ko perversmo (1851 me- 
tais Prancūzijoje veikė kaip tik vienerių rūmų parlamentas.) 

Ten kur parlamentas yra suskirstytas dvejais rūmais ir tegali 
veikti abejų rūmų kompromisu, ten — teisingu Esmein'o nurody- 

mu — kova tarp jo ir vyriausybės nebūsianti tiek griežta, nes toks 
parlamentas iš viso savo nusistatymo griežtumu nepasižymįs.  At- 
sirasianti didesnis kompromisų galimumas šių dviejų pagrindinių 
valčžios veiksnių — vyriausybės ir parlamento — tarpusaviame 
santyky, o todel ir vyriausybė nebūsianti linkusi griebtis perversmo. 
O jeigu ir kils kartais koniliktas tarp vyriausybės ir parlamento, 
tai jis gal paliesiąs ne abu rūmu iš karto, bet tiktai vienerius 
rūmus (taip būsią dažniausia), o vieneri rūmai, be antrųjų nepa- 
jėgsią griežtai kovoti ir tada antriesiems (vistiek ar tai bus žemes- 
nieji, ar aukštesnieji) teksianti ginčo arbitro rolė; o tai galėsią 
pakelti parlamento autoritetą ir kartu pakeisti griežtų konilikto 
išdavų pavojų didesniais komprimiso galimumais. 

3. Parlamento suskirstymas dvejais rūmais esąs dar tuo nau- 
dingas ir svarbus valstybei, kad šiuo esą apsaugojama nuo neap- 
galvotų ir nerimtų išsišokimų, įsikarščiavimų ir paklydimų, į kuriuos 
linkstąs įkliūti kiekvienas žmonių diskusinis susirinkimas. Esant 
vieneriems rūmams, šie neapgalvoti ir klaidingi nutarimai iš karto 
ir galutinai reiškiasi išdavose — jie įsikūnija įstatymuose. Jie bū- 
tent tam tikram laikotarpiui esą nebepataisomi, o kad ir būtų pa-- 
taisomi nauju įstatymu, keičiančiu pirmąjį, klaidingąjį, tai toks 
netobulas įstatymų leidimas, reikalingas nuolatinių papildymų, 
keitimų ir apskritai taisymo, žeminąs parlamento rimtumą ir auto- 
ritetą (argi ši pastaba netiktų ir mūsų Seimo įstatymų leidimo dar- 
bui, kuris kaip ttk pasižymi nepaprastu nuolatiniu leidžiamųjų 
įstatymų taisymu, papildymu, keitimu ir lopymu; dažnai vienam 
įstatymui tenka visa eilė jo papildymo ir pakeitimo įstatymų ir 
dar ilgesnė eilė papyldymo ir pakeitimo sumanymų, vėl ir vėl 
svarstomų Seime ir darančių teisinę padėtį neaiškia, nepastovia ir 
nerimta; arba tuojau po paskelbimo įstatymo kuo ne sekančiame 
„Vyriausybės žinių“ N-ry skelbiamas naujas, kuriuo naikinama kai 
kurios anojo taisyklės; be abejo, čion reiškiasi ne Seimo narių 
ir frakcijų nesugebėjimas dirbti, bet tam tikros esminės vienerių 
rūmų sistemos ydos, kuriomis kaltinti mūsų įstatymų leidėjai bū- 
tų neteisinga). Todel Duguit, turėdamas omeny šią vienerų rūmų, 
taip sakant, organišką ydą, dvejų rūmų sistemos kritikams, nu- 
rodantiems, kad dvejų rūmų sistema nutęsianti įstatymų leidimo 
darbą, atsako: tai esą galimas dalykas ir aš jį sveikinu, nes kraš- 
tui ne tai yra svarbu, kad jis turėtų daugybę įstatymų, o tai, kad 
jis turėtų gerų įstatymų. i 


5. Kiti atsikirtimai prieš dvejų rūmų siste- 

mos kritiką: del tariamo tautos valios dualiz- 

mo ir del koniliktų tarp rūmų. Dveji rūmai, 

kaipo apsauga prieš renkamojo parlamento 
tiraniją. 

Dvejų rūmų sistemos šalininkai atsikirto ir prieš kitus 

vienerių rūmų sistemos gynėjų priekaištus. Esą sakoma, kad 

dveji rūmai suskirstą „tautos valią“, nustatą nelogišką ir neleis- 
tiną šios „valios“ arba vienos valstybės funkcijos dualizmą. Bet 
esz užmirštama, kad dvejais rūmais nesą sudaroma dviejų par- 
lamentų, ir kad dvejų rūmų parlamentas tebesąs vienas parla- 
mentas, kaip ir vieneri rūmai, susidedą iš daugybės atstovų ir iš 
įvairių frakcijų, tebesą vienas organas; kaip gali būti kolegia- 
liškas organas, taip galįs būti ir kombinuotas, sudėtinis, dvejų 
vidujinių organų (dvilypis, dviejų ar kelių veiksnių) vienas orga- 
nas; esą gi ir vyriausybė parlamentariniame režime susidedanti 
iš dviejų veiksnių — valdovo arba prezidento ir ministerių ka- 
bineto —, o vienok tai nekenkia valstybės administracijos vie- 
numui. 

Esą taipogi sakoma, kad koniliktai, kylą tarp dviejų rūmų, 
sudarą valdžiai pavojaus. Bet praktika rodanti, kad šie konilik- 
tai nesą visai pavojingi ir kad jie visuomet baigiasi kompromi- 
sais. Tiesa, nevisuomet esą šie kompromisai galį patenkinti griež- 
tą logiką; bet jeigu šiuo yra geriau saugojama nuo diktatūros ir 
despotizmo laisvė ir jeigu šiuo krašto reikalai yra geriau aprū- 
pinami, tai griežtas logiškas racionališkumas nesąs perdaug svar- 
bus. O, pagaliau, visuomet esą galima nustatyti šiems konilik- 
tams išspręsti būdas, jeigu neatsirastų kompromiso galimumas: 
tai esąs vienerų arba abejų rūmų paleidimas reprezentaciniame 
valdyme, arba įvairios tiesioginio (pusiau tiesioginio — referen- 
dumas) valdymo institucijos, kuriomis esą galima likviduoti ko- 
vojančiųjų griežtas užsispyrimas. 

Pagaliau, dvėjų rūmų sistemos šalininkai rodo į tai, kad 
šiuo esą sudaroma pačių piliečių bei visuomenės apsauga prieš 
valdžios tiraniją. Esą renkamojo Kolegialinio organo tiranija 
nėra nė kiek mažiau baisi, negu paveldėtinio valdovo tiranija. 
Kaip seniau rašytos konstitucijos buvusios nustatomos žmonėms 
apginti nuo valdovų absoliutizmo ir šiam tikslui buvę kovojama 
del renkamojo parlamento hegemonijos valstybėje, taip dabar, 
kada absoliutinė monarchija jau yra pašalinta, tenka rūpintis su- 
rasti tikros priemonės prieš paties parlamento tiraniją, nes pats 
rinkimų faktas nesudarąs užtenkamos garantijos prieš šį pavojų. 
Geriausią garantiją sudaranti kaip tik dvejų rūmų sistema. 

Tokiais samprotavimais ginama dvejų parlamento rūmų sis- 
tema. Be abejo, šių motyvų tarpe yra rimtų ir svarbių. Tiesa, 
jų dauguma tebėra taikintina reprezentacinio valdymo valstybėms 
ir nustoja reikšmės ten, kur valstybė tvarkosi tiesioginiu valdymu. 
Tiesioginis valdymas — demokratinis ar visuomeniškas (pastara- 
sis turi jungtis su plačiai išvystyta įvairių organizuotų socialinių 
junginių savivaldybės ir autonomijos sistema) — pašalina įsteig- 
tosios valdžios organų despotijos veiksnius. Bet kadangi mūsų 
laikais dauguma valstybių tebesitvarko reprezentaciniu valdymu 
arba bent pusiau reprezentaciniu, kuriamė reprezentacinis mo- 
mentas ir ypač reprezentacinis mandatas reiškiasi labai ryškiai, 
tai dvejų rūmų sistemos motyvai tebeturi didelės svarbos. 

6 Vienerių rūmų sistemos valstybės. Antrieji 
rūmai kaip veto organas. 1 


Šiuo ir remiasi šios konstitucinės institucijos buitis 'ne- 
žiūrint į tai, kad ji yra rimtai sukompromituota savo kilmė ir 
praeitimi, kad ji turi daug priešų ir nėra labai populeri masių 
sąmonėje. Jos rimti praktikos patarnavimai, kurių nepasisekė 
pakeisti kitokiu būdu — bent reprezentaciniame valdyme, — ver- 
čia palaikyti ją tiek moksle, tiek konstitucinėje praktikoje. Ir, iš 
tikrųjų, beveik visose valstybėse mes šią instituciją užtinkame, 0 
toki demokratijos rimti mokslininkai, kaip. Esmein, laiko ją net 
vienu esminių parlamentarizmo elementų, be kurio pats parla- 
mentarinis režimas būtų iškreiptas. Valstybių, kurios drįso griež- 
tai nusikratyti šios institucijos ir nueiti Prancuzijos 1791, 1793 ir 
1848 m. precedentų pėdomis, tebėra vos kelios: naujų Pabaltijos 
valstybių grupė (Lietuva, Latvija ir Estija, taipogi Suomija), dvi 
Balkanų valstybės (Graikija ir Jugoslavija arba t. vad. SHS, kaip 
ir seniau pastarosios branduolis — Serbija), Liuksemburgas. Dar 
tektų paminėti Šveicarijos kantonai (ne Šveicarijos federacija), 
bet Šveicarijos kantonuose vienerų rūmų sistemos pagrindas yra 
kitoks: čion neita revoliuciniu Prancūzų pavyzdžiu, — čion veikė 
gilios tiesioginio betarpiško valdymo tradicijos ir tebegyvuojan- 
čios tiesioginio tarpinio valdymo institucijos. Pagaliau, vienerių 
rūmų sistema priimta ir Vokiečių Reicho narių — valstybių, kurių, 
vienok, tikras valstybinis pobūdis yra ginčytinas.  Demokratinėse 
valstybėse, kurių beveik visos palaiko dvejų rūmų sistemą, šios 
institucijos reforma vyksta ne tiek jos naikinimo keliu, kiek 
aukštesniųjų rūmų struktūros pakeitimu ir jų funkcijos susiauri- 
nimu bei pakeitimu. Pastaruoju atžvilgiu ypač ryški yra tenden- 
cija padaryti aukštesniuosius rūmus nebe paraleliu su žemesniai- 
siais rūmais įstatymų leidimo organu, o tam tikru specialiu veto 
organu parlamento sudėty (iš naujausių konstitucijų taip sukon- 
struavo aukštesniųjų rūmų funkciją ypač Vokiečių, Austrijos ir 
Lenkijos konstitucijos). Ž ; 


7. Aukštesniųjų rūmų sudarymo problema de- 
mokratinėse valstybėse. 1 


Bet jeigu dvejų rūmų sistema del savo tam tikrų praktikos 
išdavų valdžios mechanizme yra naudinga demokratinei tvarkai 
ir todel, nežiūrint jos nepopuleriškumo, yra branginama ir palai- 
koma moksle ir valstybių daugumos konstitucinėje praktikoje, tai 
aukštesniųjų rūmų sudarymo būdas kelia gana sunkią ir painią 
demokratijai problemą. Aišku, kad nuoseklus demokratinis moks- 
las ir demokratinė konstitucinė praktika negali priimti tokios šių 
rūmų sudarymo tvarkos, kuri remtųsi aristokratiniu arba luominiu 
atstovavimu arba kuri suteiktų konstitucianiam valdovui ginklą prieš 
„tautos atstovybę“ žemesniuosiuose rūmuose. Demokratinis tau- 
tos suverenumo dėsnis griežtai reikalauja, kad reprezentaciniame 

valdyme visi pagrindiniai įsteigtosios konstitucinės valdžios orga- 
nai būtų sudaryti tautos atstovavimu ir kad jie — gal tiktai išsky- 
rus del tam tikrų priežasčių teismą ir su tam tikromis rezervomis 
ministerių kabinetą parlamentariniame režime — veiktų repre- 
zentaciniu mandatu. 

Vadinasi, demokratijos tezėmis aukštesnieji rūmai turėtų būti 
piliečių — rinkikų renkami, kaip ir žemesnieji rūmai. Bet kaip 
renkami? Demokratinis nuoseklumas gal reikalautų, kad rinkimų 
(balsavimo) tvarka, kuria sudaroma tautos atstovybė, būtų toji pati 
aukštesniesiems ir žemesniesiems rūmams sudaryti, nes abiem 
atžvilgiais esą atstovaujama toji pati tauta ir esą piliečių balsa- 
vimu reiškiama tautos valia. Tai, rodos, turėtų būti reikalauja- 
ma ypač tos demokratinės srovės, kuri laiko politinį balsavimą 
subjektyvine-individualine piliečių teise ir kategoriškai reikalauja 
visuotinio ir ligaus balsavimo. Bet jeigu aukštesniųjų rūmų per- 
sonalinės sudėties šudarymo tvarka nieku nesiskirtų nuo žemes- 
niųjų rūmų sudarymo tvarkos, tai, iš tikrųjų, vietoj žemesniųjų ir 
aukštesniųjų rūmų, kurių pirmieji turi reikšti griežtesnį pažangos 
ūpą, o antrieji — pastovumą ir atsargumą (konservatyvinis veiks- 
nys), — būtų sudaryta dveji vienodi (nei žemesnieji, nei aukštes- 
nieji) rūmai, du vienodu organu. Bet tada didesnioji dalis tų 
motyvų, del kurių buvo reikalauta dvejų rūmų sistemos, nustotų 
reikšmės, ir, be to, sunku būtų įtikinti piliečiai, kad, tokia dvigu- 
ba tam pačiam vienam darbui vienoda atstovybė esanti tikslinga. 
Piliečiai -rinkikai, iš tikrųjų, nelabai suprastų, kuriam reikalui, 
išrinkus vieną sykį atstovus, jie turi vėl antrą sykį tomis pačio- 
mis sąlygomis rinkti. Tokia sistema visiems pasirodytų perdaug 
dirbtinė ir nerimta. > 

Tiesa, Esmein, kuris apskritai pripažįsta, jog demokratinis 
nuoseklumas reikalaująs, kad dėsnis abejų rūmų rinkimams būtų 
analogiškas, randa, kad net tada, kai abejų rūmų sąstatas (gal 
partinis) būtų visai vienodas, vis delto abieji rūmai skirtųsi kiti 
nuo kitų ir kad dvejų rūmų sistema nenustotų savo vertės; jis 
mano, kad žmonių individualinės žymės ir savotiškas korporaty- 
vinis pajautimas („esprit de corps“), kuris išsivystąs kiekvienoje 
kolegijoje, pajėgtų suskirstyti šiuos rūmus ir suteikti kiekvieniems 
tam tikrą jų veidą. Bet, man rodos, kad vargu bau toki nees- 
miniai ir visai atsitiktiniai skirtumai galėtų pateisinti dvejų rū- 
mų sistemą, jeigu nebūtų galima rasti kitų, rimtesnių ir labiau 
kategoriškų, motyvų. 

Betgi ir Esmein sutinka, kad tam, kad rūmai būtų iš tikrųjų 
dveji, o ne vieneri dviejuose asmenyse, reikia, kad vis delto jų suda- 
rymo būdas reikštų kiekvieniems ką nors kitokia. Jis nurodo, kad 
šiam skirtingumui galėtų būti sunaudoti, pavyzdžiui, šie momentai, 
neardą pagrindinių demokratijos dėsnių, jo paskolinti daugiausiai 
iš Prancūzijos konstitucinės praktikos: a. Esą rūmai galėtų skirtis 
atstovų skaičiumi; kolegijos nusistatymas, ūpas ir t. t. be abejo 
pareinąs, tarp kita ko, ir nuo kolegijos gausumo; b. aukštesniųjų 

rūmų atstovų mandatas galėtų būti ilgesnis, negu žemesniųjų 
rūmų atstovų mandatas; žinoma — kuo ilgesnis mandatas, tuo 
atstovas yra mažiau suvaržytas rinkikų nusistatymu (mes tai jau 
esame aiškinę šio rašto VI skyriaus 17 ir 19 skyreliuose); tai be 
abejo, veiktų atstovų darbo pobūdį: c. kiekvienų rūmų atstovų 
rinkimams būtų galima kitaip suskirstyti rinkimų apygardos, tarp 
kita ko vieniems rinkimams nustatyti stambesnės apygardos, negu 
kitiems; kitoks apygardų suskirstymas pasireikštų ir kitokiomis 
vietos balsų suskirstymo propotcijomis; d. aukštesniųjų rūmų rin- 
kimams būtų galima nustatyti aukštesnis amžiaus cenzas tiek rin- 
kikams, tiek renkamiems atstovams; senesni žmonės savaime €54 
pastovesni ir labiau linkę į konservatizmą; e. žemesniųjų rūmų 
rinkimai būtų galima nustatyti tiesioginiu balsavimu, o aukšte- 
sniųjų rūmų rinkimai — keliais balsavimo laipsniais (Esmein, — 
op. cit, I t. 137 — 138 pusl.). 

Tokiu būdu nuosekli demokratinė tvarka, tegalėdama ope- 
ruoti vieno atstovavimo dėsniu, negali tiek išvystyti dvejų rūmų 
sistemos, kad ji, iš tikrųjų, rimtai sukonstruotų dviejų veiksnių 
reiškimąsi ir lygsvarumą įstatymų leidime. Rūmų sudarymo būdas 
paliktų visuomet tas pats arba labai panašus abejiems rūmams, 
skirtumai negalėtų būti žymus, kad įžeistas nebūtų dėsnis; ir pa- 
galiau, pasirodo, kad demokratijos šalininkų noras palaikyti dvejų 
rūmų sistemą del jos svarbių praktiškų patarnavimų tegali būti — 
besilaikant demokratinių dėsnių — patenkintas tiktai įvairiomis 
dirbtinėmis kombinacijomis, nežymiai pasukančiomis atstovavimo 
mechanizmą į vieną ar į kitą pusę tam, kad kontrabandos keliu | 
būtų gautos šiek tiek kitokios išdavos. Taigi ne pats dvėju rūmų 
pradas, bet tų rūmų sudarymo metodas pasirodo demokratijoje 
sunkiai suderinamas su jos pagrindine koncepcija ir logika. ) 

Tai ir sudaro šios dvejų rūmų institucijos neaiškią padėtį 
mūsų gadynės konstitucinėje teisėje. Ji yra palaikoma ir tesiama, 
ji yra giriama ir branginama del savo neabejotinų praktikos nuo- 
pelnų; o vis delto ji tvirtai įsigyventi ir įgyti, taip sakant, konsti- 
tucinės pilietybės žmonių masinėje sąmonėje negali. Arba ji te- 
bėra remiama aristokratiniais, luominiais ir monarchiniais dėsniais, 
taikomais aukštesniems rūmams, — ir tada ji, iš tikrųjų, įveda par- 
lamentan du įvairiu skirtingu veiksniu, bet ji tada del ankščiau 
nurodytų priežasčių (žiūrėk šio rašto ir šio skyriaus 1 skyrelį) yra 
neigtina ir nepopuleri, kaipo socialinės reakcijos šulas, — arba 
savo sudarymo demokratiniais metodais ji yra dirbtinė ir kontra- 
bandinė, o todel atrodo įtartina ir tuo pačiu taipogi nepopuleri. 


8. Luominių, aristokratinių ir monarkiniųauk- 
štesniųjų parlamento rūmų grupė: Anglija, Ita- 
lija, Ispanija, Rumunija. 


Kai kurios valstybės (pav. Anglija, Italija, Ispanija, Rumunija) 
tebesilaiko senosios aukštesniųjų rūmų konstrukcijos. Jų tarpe 


— 145 = 


aiškus aristokratinis luominis veiksnys reiškiasi ypač Anglijos Lordų 
Rūmuose; jis reiškiamas paveldėtinio atstovavimo ir jungiamas su 
monarchiniu veiksniu, kuris reiškiasi karaliaus neaprėžta galia skirti 
lordus (praktiškai ši karaliaus galia būdavo Anglijoje naudojama 
masinio naujų lordų paskyrimo grąsinimais ir būtent ne tam 
tikslui, kad šiuo karalius laimėtų savo kovą su Lordų Rūmais, 
nes Anglijoje karalius faktiškai politinėje kovoje nebedalyvauja, o 
tam, kad laimėtų žemesnieji rūmai ir kabinetas prieš Lordų Rūmų 
opoziciją); rinkimų veiksnys Lordų Rūmuose kad ir reiškiasi, bet 
labai nežymiai ir neturi jokio demokratinio pobūdžio: jis tepapildo 
paveldėtinį veiksnį luominiam atstovavimui (renkamieji Šketijos 
lordai); be luominio ir monarchinio veiksnio, Lordų Rūmuose dar 
tebėra grynai reprezentacinis ex officio kai kurių ypatingų veiksnių 
(aukštosios dvasiškijos) atstovavimas.  Demokratinio renkamojo 
„tautos atstovavimo“ nėra Lordų Rūmuose nė šešėlio. Italijoje 
aukštesniej: rūmai (Senatas) luominio pobūdžio neturi, bet už tai 
turi monarchinio pobūdžio (senatoriai karaliaus skiriami). Ispani- 
joje ir Rumunijoje senosios konstrukcijos veiksniai aukštesniuose 
rūmuose kombinuojasi Su demokratiniu renkamuoju (reprezentacinio 
tautos mandato) veiksniu: aukštesniųjų rūmų atstovų viena dalis 
yra renkama bendrąja demokratine tvarka, antroji gi dalis Ispani- 
joje yra karaliaus skiriama (tebesama aukštesniujų rūmų — Senato 
— narių ir ex officio), Rumunijoje — antroji Senato dalis susideda 
iš narių ex officio, kurių dalyvavimas Senate nustatomas jų ypatinga 
konstitucijoje numatyta „aukšta padėtimi valstybėje ir bažnyčioje“. 
"Tokiu būdu Ispanijoje ir Rumunijoje senosios tvarkos aukštesniųjų 
rūmų konstrukcija nebėra išlaikyta ir jau įgavo dalinosios demo- 
kratinės spalvos. Cion matyti jau pereinamoji stadija. 


Toki tebėra žymesnieji senosios kilmės ir senosios tvarkos 
aukštesniųjų rūmų konstrukcijos nykstą likučiai, kurie seniau, o iš 
dalies dar iki Didžiajam Karui, buvo Europoje atstovaujami tokiais 
galingais aristokratiniais ir monarchistiniais aukštesniaisiais rūmais, 
kaip Prancūzijos konstitucinės monarchijos Perų Rūmai, Vengrijos 
Magnatų Rūmai, Prūsų Ponų Rūmai, Rusijos Valstybės Taryba. 


9. Demokratinių aukštesniųjų parlamento 
rūmų grupė Amžiaus cenzo sistema: Čekoslo- 
vakija, Lenkija, iš dalies Rumunija. Dvejų rin- 
kimo laipsnių (rinkimų per savivaldybės) sistema: Pran- 
cūzija, Belgija, iš dalies Ispanija, Rumuniją, 
Olandija, Švedija. Dvejų rūmų sistema yra rei- 

kalinga dvejų atstovaujamųjų veiksnių. 


Antroji „demokratinė“ aukštesniųjų rūmų grupė yra su- 
daroma bendrąja „tautos“ atstovybe, kaip ir žemesnieji rūmai, 
bet šios atstovybės sudarymo būdas, kaip mes jau matėme del 
Esmein'no teorinių išvedžiojimų, yra visuomet truputį keičiamas, 

taip sakant — nusukamas iš tos rinkimų vagos, kuri tam tikroje 
valstybėje priimta žemiesiems rūmams sudaryti. Šis nusukimas 
paprastai eina viena dviejų pastarųjų anksčiau išdėstytų Esmein'o 
nurodytų krypčių: arba kvalifikuoto amžiaus cenzu -arba dviejų 
laipsnių rinkimais ir, būtent, ypač taip, kad antrojo laipsnio balsa- 
vimo veiksniu virsta organizuotos vietos savivaldybės. Pirmąja 
— kvalifikuoto amžiaus — kryptimi aukštiesiems rūmams sudaryti 
eina ypač Čekoslovakija, Lenkija, Rumunija (pastaroji tiktai vienai 
renkamųjų Senato narių daliai ir be to yra kartu atmetama pro- 
porcinė sistema, priimta žemesniųjų rūmų rinkimams, kuri del šios 
auštesniųjų rūmų dalies rinkimų yra pakeičiama senąja klasiška 
mažoritarine sistema). Antrąja — dviejų laipsnių per organizuotas 
vietos savivaldybes — kryptimi eina Prancūzija, Belgija (vienai 
Senato daliai, nes kita jo narių dalis renkama tuo pat budu, kaip 
ir žemesnieji rūmai), Ispanija (renkamai Senato daliai, bet ir tai 
ne visai), Rumunija (antrajai renkamųjų Senato narių daliai), 
taipogi Olandija, Švedija. Dviejų laipsnių rinkimai būna jungiami 
ir su kvalifikuoto amžiaus cenzu renkamiesiems. 


Tokiu būdu dvejų rūmų institucija lieka mūsų gadynės vals- 
tybėse, taip sakant, „nei gyva, nei pakarta“. Pripažįstama dvejų 
rūmų svarba, įvertinama jų praktikos patarnavimai, naudingi dargi 
pačiai — ypač reprezentacinei demokratijai, palaikomi jie beveik 
visose valstybėse, — bet atmetus ir sunaikinus senąjį aukštesniųjų rū- 
mų aristokratinį, luominį ir monarchinį dėsnį, kurs, iš tikrųjų, teikdavo 
aukštesniesiems rūmams kitokio, negu žemesniųjų rūmų, veiksnio 
pobūdį; taip pat neberandama demokratijos tezių arsenale jokio aiš- 
kaus ir kategoriško dėsnio, kuris galėtų būti sunaudotas aukštesniųjų 
rūmų konstrukcijai taip, kad šie rūmai tikrai atstovautų kitokį veiksnį, 
negu žemesniųjų rūmų atstovaujamas. Tai yra šios institucijos 
nelaimė demokratijoje. Dvejų rūmų sistema del savo pilno išsi- 
vystymo ir tobulo funkcionavimo yra reikalinga dvejų veiksnių 
reiškimosi — kiekvieno tam tikrais rūmais. O to jai demokratija 
kaip tik suteikti nepajėgia. To ieškoma, apie tai galvojama, 
bet vis delto iki šiol nerandama.  Mėginama užkimšti spragą įvai- 
riais paliatyvais, bet dirbtinumas tuo nepašalinamas.' 


10. Dvejų rūmų sistema federacinėse valsiy- 

bėse. Du konstruktyviniu federacinės valsty- 

bės veiksniu, kuriais remiasi dveji politinio ats- 

tovavimo rūmai: a. bendrasis—bėendros tautos 

arba visuomenės veiksniai 

grindinių valstybinių federacijos narių—veiks- 
nys. 


Bet yra viena grupė valstybių, kuri šios svarbios konstituci- 
nės institucijos klausimą išspręsti pajėgė net ir demokratijos ribose. 
Ši valstybių grupė—tai federacinės valstybės, kurių tarpe mūsų 

zadynę žymiausios ir konstitucinės teisės atžvilgiu įdomiausios yra 
ypač šios: Šiaurės Amerikos Jungtinės Valstybės (USA), Šveica- 
rija, Vokietija, Austrija ir t. vad. Sovietų Rusija, kuri tiksliau ofi- 
ciališkai vadinasi Socialistinių Sovietų Respublikų Sąjunga (rusų 
kalba pavadinimo inicialai „SSSR“). Aš neliečiu Pietų ir Centro 
Amerikos federacinių valstybių, kaipo mažiau mums pažįstamų, 
ir išskyriu Anglijos Dominijų valstybinį junginį, nes pastarasis iki 
šiol nesudaro tikrosios federacijos ir tebėra sui generis junginys 
po Anglijos suvėreniniu viešpatavimu. 


Dalykas toks, kad federacinėse valstybėse visuomet esti du 
aiškūs pagrindiniai veiksniai: a. bendroji tauta arba bendroji vi- 
sos Iederacijos visuomenė ir b. atskiros pagrindinės suiederuotos 
valstybės, kaip autonominiai federacijos nariai. Ir todel — jeigu 
iederacinėje valstybėje valdžia organizuojama atstovavimu, tai yra 
visai naturalu ir net būtina, kad greta bendrojo visuomeninio arba 
demokratinio masių tautinio veiksnio būtų atstovaujamas ir vals- 
tybinių federacijos narių veiksnys. (Čion jau nieko nepaprasta, 
nieko prieštaraujančio demokratiniam dėsniui nėra. Ir šiam esmi- 
niam naturaliam federacinės valstybės konstruktyviniam dualizmui 
pilnai atatinka parlamento konstruktyvinis dualizmas, kuris ir reiš- 
kiasi dvejų rūmų sistemoje. Čion nebelieka jokio įtarimo aristok- 
ratizmu arba monarchizmu, nėra ir dirbtinumo, kuris diskredituoja 
dvejų rūmų sistemą unitarinėse demokratinėse valstybėse. Ir to- 
del iederacinėse valstybėse ši konstitucinė institucija įsigyveno be 
jokių kliūčių, nesutikdama jokio ypatingo pasipriešinimo, nekel- 
dama jokių ginčų ir nesusipratimų, kenkenčių jos vystymuisi kitur. 
Ji ramiai funkcionuoja ir patenkina net tuos, kurie linksta griežtai 
neigti ją unitarinėse valstybėse. 


11. Du aukštesniųjų parlamento rūmų sudary- 
mo metodu federacinėse valstybėse: a. pagrin- 
dinių sufederuotų valstybių. piliečių masių 
—tautų — atstovavimas ir b. organizuotų pag- 
rindinių valstybių atstovavimas. Pirmasis šių 
metodų; jo reiškimosi pavyzdžiai: Šiaurės Ame- 
rikos Jungtinės Valstybės (nuo 1913 m), Švei- 
carija. 


Federacinėse valstybėse žemesnieji rūmai sudaromi, kaip ir 
unitarinėse, bendros ir iederacinės tautos arba bendrųjų socialinių 
junginių (visuomenės veiksnių) atstovavimu visos federacijos 
piliečių rinkikų masiniu balsavimu arba kitokiu rinkimų metodu 
(vistiek — ar mažoritariniu ar proporciniu dėsniu), o aukštesnieji 
rūmai sudaromi atškirų sufederuotų vietos valstybių atstovavimu. 
Pastarasis atstovavimas gali būti sudarytas dviem metodais, kurių 
pasirinkimas pareina nuo to, ar atstovaujamais valstybiniais vie- 

netais yra laikomos pačios pagrindinės valstybės, kaip organizuoti 
valstybiniai junginiai, ar toji kiekvienos pagrindinės valstybės pi- 
liečių masė — jos tauta, kuri demokratiniu dėsniu sudaranti šios 
valstybės suvereninę šeimininkę. Jeigu pagrindan dedamos ne or- 
ganizuotos valstybės, o jų „suvereninės tautos“, kurios vienos - te- 
galinčios apsispręsti tiek savo vidaus valstybiniame bendravime tiek 
tederacinėje valstybėje ir kurių nesą galima pakeisti organizuotu 
valstybiniu veiksniu, nes pati pagrindinė valstybė tebėsanti jų orga- 
nizavimosi padaru, o jos, pagrindinės valstybės, organai tebėsą 
įsteigtosios konstitucinės valdžios iunkcionaliniais organais, ne- 
reiškiančiais neliečiamos steigiamosios tautos galios (žiūrėk šio rašto 
VI skyriaus 12 — 14 skyrelius), tai pagrindinių federacijos politinių 
vienetų atstovavimas federaciniuose aukštesniuosiuose rūmuose turės 
būti sudarytas demokratiniu pagrindinės valstybės piliečių masi- 
niu balsavimu. Tai yra demokratijos dėsniais nuoseklu, nes daly- 
vavimas federaciniame bendravime savo atstovų rinkimu federa- 
cinėms funkcijoms turi tokio pat steigiamojo pobūdžio, kaip ir 
dalyvavimas politiniuose rinkimuose savo vidujinei įsteigtajai val- 
džiai sudaryti. Todel čion veikliu rinkimų subjektu bus ta pati 
kiekvienos pagrindinės valstybės „teisinė tauta“ arba jos piliečių 
- tinkikų „corpus“. Tokia yra aukštesniųjų federacinių rūmų 
sudarymo tvarka Šiaurės Amerikos Jungtinėse Valstybėse (nuo 
1913 m.) ir Šveicarijoje. 


12: Aukštesniųjų parlamento rūmų sudarymas 
iederacinėse valstybėse organizuotų pagrin- 
dinių valstybių atstovavimu: a. per šių vals- 
tybių seimus (Austrijos Respublika, Šiauries 
Amerikos Jungt. Valst. iki 1913 m.) arba b. per 
šių valstybių vyriausybes (buv. Vokiečių Impe- 
rija, Vokiečių Respublika — „Reich“). Buv. Vo- 
kiečių Imperijos „Bundesrat'o“ ir Vokiečių 
Respublikos „Reichsrat'o“ narių imperatyvinis 
mandatas. 


Antrasis iederacinių aukštesniųjų rūmų sudarymo metodas 
atstovavimo pagrindan deda pačias valstybes, kaip organizuotus 
junginius. Todel čion pagrindinių valstybių atstovus į federa- 
cinio parlamento rūmus neberenka tų pagrindinių valstybių pi- 
liečiai (jų „teisinės tautos“), bet renka ar skiria tam tikri tų vals- 
tybių valdžios organai. Ši funkcija pavedama arba pagrindinių 
valstybių parlamentams — seimams, — arba jų vyriausybėms. | jos 
pavedimą pagrindinių valstybių seimams galima žiūrėti kaip į 
maišytą metodą, nes iš vienos pusės toks seimas sudaro konsti- 
tucinį pagrindinės valstybės valdžios organą, bet iš kitos—demok- 
ratiniu dėsniu jis sudaro par excellence jos teisinės tautos atsto- 
vybę ir, šios teisinės tautos betarpiškai renkamas, jis gali būti 

šiai funkcijai laikomas antrojo laipsnio rinkikų kolegija: todel 
šia tvarka renkamieji atstovai galima taipogi laikyti ne organi- 
zuotos pagrindinės valstybės, o jos tautos renkamais atstovais, 
tiktai renkamais ne tiesioginiu balsavimu, o dviem rinkimų laips- 
niais. Ši tvarka—per pagrindinių valstybių (Austrijoje— „žemių“ 
arba kraštų) seimus (parlamentus)—yra priimta Austrijos respub- 
likos iederaciniams aukštesniems rūmams (t. vad. „Sąjungos Ta- 
rybai“) sudaryti; ji veikė taipogi Siaurės Amerikos Jungt. Valst 
iki 1913 m. konstitucinei reformai. 


Federacinių aukštesniųjų rūmų atstovų skyrimo pavedimas 
pagrindinių valstybių vyriausybėms yra priimtas Vokietijoje. Ši 
tvarka buvo priimta Vokietijos Imperijoje (buv. „Bundesrat'ui“ 
sudaryti) ir ji tebėra palaikyta Vokiečių respublikoje. Vokiečių 
respublikos („Reich'o“) 1919 m. konstitucija (63 str.) tiesiog sako, 
kad Vokietijos „Žemės“ (pagrindinės federacijos valstybės, nors, 
tiesą pasakius, tikras valstybinis sulederuotų autonominių vienetų 
— „žemių“ — pobūdis yra ginčytinas) bus atstovaujamos Vals- 
tybės Taryboje arba Reichsrat'e (taip pavadinti federaciniai aukš- 
tesnieji rūmai) „per savo vyriausybių narius“ (tiktai del Prūsijos 
atstovavimo „Reichsrat'e“ šiek tiek pakeista, būtent — Prusijos 
mandatų pusė pavesta jos autonominių arba savivaldybinių pro- 
vincijų valdybų atstovams). Tokiu būdu Vokiečių federaciniame 
„Reichsrat'e“ dalyvauja pagrindinių sufederuotų „žemių“ (guasi - 
„valstybių) vyriausybės (per savo narius). Ką tai reiškia? Ar čion 
nėra kurio nors ypatingo dėsnio, iš kurio tektų padaryti tam tik- 
ros išvados: del šio atstovavimo ypatingo pobūdžio, besiskiriančio 
nuo nustatyto kitose federacinėse valstybėse? 


Taip, be abejo, mes čion vėl užtinkame tą pačią tendenciją, 
kurią mes turime konstatuoti visur, kur masinis gaivališkas atsto- 
vavimo veiksnys pakeičiamas organizuotu veiksniu. Tiek senasis 
buv. Vokiečių Imperijos „Bundesrat“, tiek naujasis Vokiečių res- 
publiško „Reich'o“ „Reichšrat“ numato savo konstrukcijoje impe- 
ratyvinį mandatą. Šis yra įdomus ir reikšmingas ienomenas 
Kuriems tikslams tai yra nustatyta-—čion man nerūpi; bet svarbu 
yra konstatuoti, kad organizuotas atstovaujamas veiksnys visuo- 
met išvysto imperatyvinę savo atstovavimo tendenciją ir kad jeigu 
norima nustatyti imperatyvinis mandatas, tai patogiausia pasiremti 
organizuotu veiksniu atstovybei sudaryti. Imperatyvinis „Bundes- 
„rato“ narių mandatų pobūdis buvo įsakmiai numatytas; savo 
mandatą jie vykindavo (balsuodavo Bundesrat'e) gaunamomis iš 
paskyrusios juos pagrindinės valstybės vyriausybės instrukcijomis 
ir turėjo teikti šiai vyriausybei savo veikimo apyskaitą, vadinasi 
— veikė įsakymais ir buvo griežtai kontroliuojami. Žinoma, ir 
kolegialinės vyriausybės nariai, dalyvaują dabartiniame „Reich- 
srat'e“, priklausydami šiai kolegijai (vyriausybei), turi veikti „Rei- | 
chsrat'e“ jos nusistatymu ir nėra laisvi ar nevaržomi Zi. 

13. Dvejų rūmų sistema SSSR-o valstybėje. 
SSSR-o iederacinė konstrukcija. Šios iedera- 
cijos nariai: a. RSFSR, b. Užkaukazio Federa- 
cija, c Ukraina,d. Gudija, e. Buchara, f. Chorezma. 


Pagaliau, ir komunistinėje Sovietų valstybėje mes randame 
dvejų rūmų sistemą. Pirminėje Sovietų Rusijos arba RSFSR 
konstitucinėje konstrukcijoje (RSFSR 1918 m. konstitucija) mes 
šios institucijos nerandame. Taip vadinamo pilietinio karo metu 
(1917 —— 1921 m.) komunistų - bolševikų. vadovaujama valstybė, 
įsikūrusi ant buv. Rusijos griūvėsių, kad ir vadinosi federacinė 
(Rusijos Socialistinė Federacine Sovietų Respublika — RSFSR), 
iš tikrųjų nuoseklios federacinės konstrukcijos neturėjo. Jos 
branduoliu buvo tikroji Rusija (t. vad. Didžioji Rusija — „Veli- 
korosija“), prie kurios prisišliejo kelios buv. Rusijos Imperijos 
pakraščių respublikos, taipogi komunistų - bolševikų vadovaujamos 
ir priėmusios sovietų tvarką. Valstybinis santykis tarp šio pagrin- 
dinio branduolio — RSFSR — ir šių prisišliejusių pakraščių 
respublikų, pergyvenusių tam tikrą trumpą savo „buržuazinės“ 
nepriklausomybės laikotarpį ir bolševistiniu perversmu, įvykusių 
jose ne be komunistinės Rusijos veiklios pagalbos, grįžusių į 
komunistinio Internacionalo glėbį, — nebuvo konstituciniu būdu 
nustatytas. Savo atskiromis konstitucijomis šios pakraščių vals- 
tybės (Ukraina, Kaukazo valstybės) buvo formališkai nepriklau- 
somos ir RSFSR-o pripažintos nepriklausomomis, nors faktiškai 
jos buvo po aiškia RSFSR-o ir, jo komunistinės partinės dikta- . 
tūros hegemonija. Jų valstybinis junginys su RSFSR nusistatė 
faktiškaisiais santykiais ir iš dalies atskiromis sutartimis. Jokių. 
federacinių pastovių aukšteniųjų valdžios organų ši faktiška ir 
kompromisinė „iederacija“ neturėjo. 


Bolševikams likvidavus pilietinį karą ir Sovietų režimui 
nusistovėjus teko sutvarkyti valstybinė federacijos konstrukcija. 
Tai ir tapo įvykinta Sąjungos Sutarties 1922. XII. 30. aktu ir 
nauja SSSR 1923 m. konstitucija.: Įsteigtoji federacija tapo pava- 
dinta Socialistinių Sovietų Respublikų Sąjunga („Sojuz Sociali- 
stičeskich Sovietskich Respublik“ — SSSR). SSSR susideda iš 
šešių pagrindinių federacijos narių, kurių du patys sudaro pagrin- 


dines federacijas, o kiti keturi sudaro unitarinės valstybes, jų“ | 


tarpe dvi ne socialistines, o liaudines („narodnyje“) sovietų 
respublikas. 


Būtent, federaciniai Sąjungos nariai yra šie du: 1) Didžioji 
Rusija arba RSFSR, kuri susideda: a. iš 48 bendrojo valdymo 
gubernijų ir 6 Tolimųjų Rytų teritorijos gubernijų, b. iš 11 auto- 
nominių provincijų („oblasti“), sudarančių nacionalinius teritori- 
nius vienetus (Adygejo arba Čerkesų, Votiakų, Kabardinų, Kalmykų, 
Karačajevo — Čerkasinė, Komi arba Zyrianų, Mori, Ojotų, Čečėnų, 
Cuvašų ir Pavolgės Vokiečių Darbo Komuna) ir c. iš 10 auto 

nominių respublikų (Baškirų, Buriatų — Mongolų, Kalnėnų, 
Dagestano, Karelijos, Kirgizų, Krymo, Totorių, Turkestano ir 
Jakutų), ir 2) Užkaukazio Federacija, susidedanti iš 3 Socialisti- 
nių Sovietų Respublikų: a. Gruzijos, b. Armenijos ir c Azerbeidžiano. 

Unitarinės Socialistinės sovietų respublikos, dalyvaujančios 
Sąjungoje, kaip jos savarankiški nariai, yra 1) Ukraina ir 2) 
Gudija (Baligudija). Pagaliau, liaudinės sovietų respublikos yra 
dar 1) Buchara ir 2) Chorezma (buv. Chiva). 


14. Aukštesniųjų federacinių organų sistema 
SSSR-e: a. SSSR-o Sovietų Suvažiavimas,6. SSSR-o 
Cik'as, < Ciko Prezidiumas ir d. SSSR-o Sovnar- 
kom'as. SSSR-o Ciko dveji rumai: a. Sąjungos 
Sovietasir 6. Tautų Sovietas. 


Kaip tik Sovietinių Respublikų Sąjunga pradėjo tvarkytis ir 
kai federaciniam santykiui pradėta steigti konstitucinė forma, tuo- 
jau kilo dvejų rūmų institucijos reikalas, nes be šio federacija nebūtų 
reali. Dvejais rumais federacinėje Sąjungos valdžioje turėjo apsi- 
reikšti du kiekvienos valstybinės federacijos veiksniu: vienas ben- 
drasis visai federacijai, kuriuo SSSR-o valstybėje yra ne bendroji 
suverennė tauta, O visuomenės tam tikrų : socialinių junginių 
dirbtinis organizuotas reiškinys—sovietai, ir antras—atskiri orga- 
nizuoti valstybiniai federacijos nariai pagrindinės respublikos. Kad 
antrieji rūmai būtų įtartini aristokratiniu, monarchiniu arba kito- 
kiu reakciniu pavojumi ir kad galėtų kilti kyrie nors ypatingi 
keblumai del jų sudarymo būdo, kaip tai I enisė Isa čiamių demok- 
ratinėse unitarinėse valstybėse, besilaikančiose dvejų rūmų siste- 
mos,—tai čion, kaip ir visose fedaracinėse valstybėse, visai nebuvo 
numatoma. 


Tiesa, SSSR-e dvejų rumų sistema tapo pritaikinta ne tam 
iederacinės valdžios organui, kuris formališkai yra laikomas auks- 
čiausiuoju visoje konstrukcijoje, bet tam, kuris formališkai pir- 
mojo priklauso ir kuris jo yra kontroliuojamas. Bet tam tikrais 
techniškais konstrukcijos dėsniais pastarasis organas, kaipo beveik 
nuolatinis ir koncentruojąs valdžios iniciatyvą (jis turi iniciatyvos 
net auksčiausiojo, periodiško, organo šaukimu), iš tikrųjų yra 
svarbesnis ir veiklumo atžvilgiu galingesnis už tąjį, kuris yra 
pripažintas auksčiausiuoju. 

Būtent, auksčiausias yra SSSR-o Sovietų Suvažiavimas, 
kuris sudaro sui generis periodišką konstituantą — neaprėžtos 
galios organą, maždaug atatinkantį demokratiniam steigiamajam 
susirinkimui. Be šito auksčiausiojo periodiškai šaukiamo organo, ku- 
rio galiai pasiduoda visi nuolatiniai valdžios organai ir patys pagrindi- 
niai fedaracinės konstitucijos dėsniai, yra dar trys kiti iedaracinės val- 
džios aukštesnieji organai, kurie jungia iedaracinės administracijos 
ir federacinio įstatymų leidimo funkcijas (sovietinis režimas atmeta 

iunkcialinį valdžios suskirstymą atskiromis organų sistemomis). 

ie organai—tai: g. SSSR-o Cik'as („Vykdomasis centro Komi- 
tetas“ arba rusiškai „Centralnyj Ispolnitelnyj Komitet“, nuo ko jo 
inicialų vardas CIK arba Cik), 6. Cik'o Prezidiūmas ir +. SSSR-0 
Sovnarkomas („Liaudies Komisarų Taryba“, rusiškai „Soviet Na- 
rodnych Komisarov“). 

Visi šie trys organai—Cik'as, Ciko Prezidiumas ir: Sovnar- 
komas—valdo administracijos srity ir paraleliškai leidžia įstatymus. 
Jie yra kits kito prižiūrimi (Cik'as prižiūri Prezidiumą ir Sovnar- 
komą, Ciko Prezidiumas Sovnarkomą) ir atsako už savo darbus kiek- 
vienas žemesnis prieš aukštesnįjį. Ciko Prezidiumas ir Sovnarko- 
mas veikia nuolat, Cik'as gi-sesijomis (3 paprastos sesijos į metus, 


be to gali būti nepaprastos sesijos). Jų kompetencija įstatymus 


leisti eina paraleliškai, bet ji Skiriasi savo ribomis: Cik'as gali 
leisti visokius įstatymus, net ir konstitucinius, negalėdamas liesti 


tiktai pagrindinių konstitucijos dėsnių, rezervuotų išimtinai Sovietų - 


Suvažiavimui; Ciko Prezidiumas negali liesti konstitucinių normų, 
jo įstatymų leidimas (dekretai ir nutarimai) suvaržytas „bendro- 
mis politinio ir ekonominio gyvenimo normomis“ "šioje srity jo 
dekretai yra reikalingi Ciko Sankcijos; Sovnarkomo kompetencija 
įstatymus leisti dar siauresnė ir galima pasakyti tiktai pagalbinė. 

Aukštesnieji šių organų, prižiūrėdami žemesniųjų darbus, 
gali keisti ir naikinti jų dekretus ir nutarimus. Tokiu budu čion 
tarp kito ko yra priimta ne tiktai administracijos, bet ir įstatymų 
leidimo tarnybinė kontrolė įstatymų tikslingumo (iš dalies ir tei- 
sėtumo, būtent kompetencinio teisėtumo) atžvilgių; o tai sudaro 
vieną įdomių šios sistemos ypatybių, bet neišvengiamą ypatybę 

ten, kur įstatymų leidimas yra paraleliškai kelių valdžios organų | 


vykinamas. 

Aukščiausieji federacijos organai — SSSR-0 Sovietų Suva- 
žiavimas ir SSSR-o Cik'as— prižiūri ir aukščiausiųjų pagrin- 
dinių federacijos narių — sufederuotų valstybių — organų veikimo: 


jie gali sustabdyti ir net panaikinti tų pagrindinių valstybių „ 


Sovietų Suvažiavimų nutarimus. 

ių visų organų ne auksčiausiasis—ne SSSR o Sovietų Suva- 
žiavimas, o iš eilės antrasis, veiklesnis už pirmąjį — SSSR'o Cik'as 
— yra sukonstruotas dvejais rūmais. Jo pirmuosius rūmus sudaro 
Sąjungos Sovietas („Sojuznyj Soviet“). Tai yra bendrojo iede- 
racinės valstybės veiksnio —sovietų —atstovavimo organas. Antrieji 
rūmai, sudarytieji pagrindinių valstybių atstovavimo veiksniu, 
yra t. vad. Tautų Sovietas („Soviet Nacionalnostej“). Tiesa, ir 
bendrojo veiksnio rūmai — Sąjungos Sovietas — sudaromi tokiu 
būdu, kad į juos patektų atstovai, priklausą įvairioms pagrindi- 
nėms valstybėms, proporcingai tų valstybių gyventojų skaičiui. 
Bet šiuo vis delto Sąjungos Soviete nesudaromos šių valstybių 
atstovybės; atstovų suskirstymas pagrindinėmis respublikomis čion 
turi maždaug tokios pat reikšmės, kaip klasiškoje demokratinėje 
tvarkoje parlamento atstovų suskirstymas rinkimų apygardomis: 

vis del to atstovaujamos ne rinkimų apygardos, kaip atskiri vie- 
netai, bet — demokratinėje tvarkoje — tauta, pasireiškianti ano- 
niminėmis balsuojančių piliečių-rinkikų vietos daugumomis, o 
sovietinėje tvarkoje — vietos sovietai, sugrupuoti pagrindinėmis 
respublikomis; toje gi taisyklėje, kad sovietų atstovybė Sąjungos 
. Soviete yra nustatyta kiekvienos pagrindinės respublikos sovietų 
grupei proporcingai ne šios grupės sovietų, bet šios respublikos 
gyventojų skaičiui, — jaučiamas lyg tos klasiškojo demokratinio 
mokslo sąvokos obalsis, kuris laiko gyvą piliečių (tautos) kartą 
(gyventojus) pirmine ir pagrindine gaivališka suvereninės tautos 
reprezentante, veikiančia tarp kita ko savo skaičiaus svoriu (žiū- 
rėk šio rašto V skyriaus 2 ir 3 skyrelius). Tai, tiesa, ne visai 
„atatinka komunistinės valstybės koncepcijai, užfiksuotai sovietine 
tvarka, kuri remiasi ne tautos suverenumu, o tam tikrų sociališkai 
klasinių junginių viešpatavimu, organizuotu į jų diktatūrą; bet 
tai čion vis delto nereiškia pačių pagrindinių valstybių atstovavimo. 

Dalykas toks, kad Sąjungos Sovietas, kaipo pirmieji SSSR-0 
Ciko rūmai, yra sudaromas rinkimais, „vykinamais SSSR-0 Sovietų 
Suvažiavimo. Pats gi Sovietų Suvažiavimas sudaro ne pagrin- 
dinių respublikų, kaipo tokių, atstovybės organą, bet visų sovietų 
atstovų arba delegatų (imperatyviniu mandatu) suvažiavimą, sui 
generis visos.Sąjungos sovietų kongresą (apskritai visa valstybinė 
sovietų tvarka yra panaši į didžiulės išsišakojusios draugijos arba 
sąjungos organizaciją, veikiančią iš vienos pusės autonominiais 
vietos skyriais arba vietos draugijomis su savo vykdomaisiais or- 
ganais, o iš kitos — skyrių atstovų suvažiavimais, pagrindinių 
draugijų kongresais ir jų sudarytais nuolatiniais centro organais; 
valstybinę sovietų tvarką daug paveikė ir komunistinės bolševikų 
partijos organizacinė tvarka; tai buvo viena Lenino idėjų, kad 
išbandytas partijos organizacinis metodas būtų sunaudotas ir 
valstybinei konstrukcijai). Šis Sovietų suvažiavimas (kaipo visuo- 
tinas Sovietų šonuresas) renka iš savo tarpo Ciką (iki 1923 m. 
buvusį vienerių rūmų Veiką, dabar gi-SSSR-o Ciko pirmuosius 
rūmus — >ąjungos Sovietą), kuris sudaro lyg suvažiavimo „eks- 
traktą“, turintį veikti tarp vieno ir antro suvažiavimo jo vietoj— 
nuolatinių valstybės centro valdžios organų pryšaky. Dabar šis 
„ekstraktas“ reiškiasi tiktai vieneriais dvejų Ciko rūmų. Jis savo 
galią, savo konstitucinį mandatą gauna ne iš pagrindinių respu- 
blikų, o iš Sovietų Suvažiavimo, kaipo imperatyvinio sovietų kon- 
greso, kuriam jis už savo darbus ir atsako (pastaroji atsakomybė, 
o tuo pačiu ir imperatyvinis Sąjungos Sovieto mandato pobūdis 
yra rimtai susiaurintas šio Sovieto iniciatyva šaukti nepaprastus 
Sovietų Suvažiavimus ir jo galia stabdyti, tam tikromis sąlygomis, 
paprastųjų eilinių Suvažiavimų šaukimą). 

Antrieji gi Ciko rūmai — Tautų Sovietas — sudaromas 
pagrindinių suiederuotų valstybių tiesioginiu atstovavimu. Šių 
rūmų personalinis sąstatas 'yra pačių valstybių sudaromas: čion 
kiekviena sufederuota valstybė yra ne kuriomis nors proporcijomis, 

bet lygiai aistovaujama, kaipo lygūs vienetai, — po 5 atstovus 
nuo kiekvienos respublikos, o be to po 1 atstovą nuo kiekvienos 
autonominės RSFSR-o provincijos (plg. „Pravo Sovietskoj Rossiji“, 
straipsnių rinkinys, I sąsiuvinys, Praha, 1925 m., N. Aleksiejevo 
straipsnis „Gosudarstwennyj Štroj“. 67— 95 pusl.; del RSFŠR-o0 
konstitucinės valdžios konstrukcijos plg. Hurvič- „Osnovy Soviets- 
koj Konstituciji“, Maskva — Petrogradas, 1923 m., I sąsiuvinys, 
155 — 164 pusl.). 1 

Aš truputi smulkiau paliečiau SSSR-0 centro valdžios kons- 
trukciją ( žinoma, vis delto nepilnai ) todel, kad ši konstrukcija, 
griežtai skirdamosi nuo valstybių daugumoje priimtos demokrati- 
nės ir nuo kitų seniau vartojamų konstrukcijų, mums tebėra ma- 
žiau žinome ir dėliai to labiau už.kitas yra reikalinga paaiškini- 
mų ten, kur teka kuri nors jos konstitucinių institucijų paliesti 
(sąryšy su mūsų tema mums dar teks sykį grįžti į sovietinės val- 
džios dėsnius). 


15. Dvejų rūmų dėsnis; du sudarytosios atsto- 
vavimu valdžios veiksniu. Kelerių rūmų gali- 
mumas. 


Iš anksčiau išdėstyto mes matome, kad dvejų rūmą sistema 
gerai vystosi, nekeldama jokių įtarimų ir pasipriešinimų bei prin- 
cipinių ginčų tenai, kur valstybės valdžia, sudaryta atstovavimu, 
remiasi bent dviem atskirais veiksniais, pavyzdžiui, luominiu“ ir 
masinio skaičiaus veiksniu, arba bendro masinio skaičiaus veiks- 
niu ir atskirų pagrindinių valstybinių federacijos narių veiksnių. 
Ten gi, kur pagrindan dedamas vienas universalus veiksnys, kaip 
tai stengiamasi daryti demokratinėse unitarinėse valstybėse, — 
ten ši sistema negali išvengti dirbtinumo ir negali rimtai įsigy- 
venti. Mūsų laikais tebevartojama dvejų ar vienerių rūmų sis- 
tema, bet praeity galima rasti ir painesnės sudėties sistemų, pa- 
vyzdžiui, kai būdavo net keleri „rūmai“ arba, kitaip sakant, kė- 
lios vieno sukombinuoto organo kolegijos. Senojoje luominėje 
atstovybėje luomai kartais taip susiskirstydavo, kad keli luomai 
arba kelios luomų ir profesijų grupės sudarydavo kiekvienas ar 
kiekviena atskirą kolegiją, veikiančią toje pačioje funkcijoje sky- 
rium nuo kitų, bet pati funkcija buvo atliekama jų visų veiki- 
mais. O tai kaip tik skiria rūmų suskirstymą nuo organų sus- 
kirstymo. Taip, senieji Prancūzijos „Generaliniai Luomai“ („Etats 
Gėnėraux“) susidėdavo iš trijų, taip sakant, „rūmų“ arba luominių 
kolegijų: bajorijos, dvasiškijos ir „trečiojo luomo“ (iš „trečiojo Iuo- 
mo“ išsivystė „buržuazija“, kuri Didžiosios Revuliucijos pradžioje 
nugalėjo kitus). Anglijoje, kurios dvejų parlamento rūmų siste- 
ma kartu su jos parlamentarizmu tapo paskolinta Europos konti- 
nento konstitucinei monarchijai sudaryti ir iš ten perėjo su tam 
tikrais pakeitimais į demokratinę respubliką, dveji rūmai išsivystė 
istoriškai vietoje trejetos Iluominių kolegijų, tarp kita ko, delto, kad 

trečiasis luominis elementas —dvasiškija — del tam tikrų priežas- 
čių pasišalino iš parlamento, palikdama jame (Lordų Rūmų sąs- 
tate) vos kelius stambesnius savo atstovus (taipogi dveji rūmai 
— Seimas ir Senatas — nusistovėjo buv. Lietuvių — Lenkų Res- 
publikoje). 


16. Socialinių reikalų atstovavimo idėja. Opo- 
zicija prieš ją demokratijoje, Socialinių rei- 
kalų momentas proporciniame atstovavime 
Nevykęs bandymas aiškinti proporcinį atsto- 
vavimą „nuomonių, o ne socialinių reikalų 
pasiskirstymu. Kylanti tendencija pakeisti po- 
litinių partijų veiksnį tiesioginių masinių 
organų veiksnių; sindikalizmas. 


Besiorganizuojant stipriems mūsų gadynės socialiniams jun- 
giniams, kurie plačiai išsivystė ir užėmė vietą išnykusių arba 
nykstančių luominių ir kitokių korporatyvinių senosios visuomenės 
padarų, iš įvairių pusių kyla sumanymai šiokiu ar kitokiu būdu 
pertvarkyti atstovavimo aparatą valstybės valdžioje, būtent, tokiu 
būdu, kad šie nauji galingi ir ypač organizuoti socialiniai junginiai 
galėtų teisiniu organizaciniu keliu — per savo organus — reikštis 
valdžioje ir ją veikti. Mes matėme, kaip šį klausimą kelia dok- 
trinoje ir siūlo išspręsti kostitucinėje praktikoje Duguit. Šios visuo- 
meniškos konstitucinės reformos reikalavimai nėra iš karto perdaug 
griežti ir nepretenduoja į kategorišką visos atstovavimo tvarkos 
su visais josios dėsniais laužymą. 


Kaip mes esame sekę, jau grynai demokratinio mažoritarinio 
atstovavimo pakeitimas proporciniu aiškiai eina visuomeniškos 
reformos vaga ir jau pamažu pradeda savo logikos teisinėmis 
išvadomis giliai keist pačią atstovavimo konstrukciją. Ši teisinė 
evoliucija dar toli u nėra užbaigta, bet ji reiškiasi ir eina 
pirmyn ir gilyn. Tačiau proporcinis atstovavimas nebetenkina 
visuomeniškosios konstitucinės reformos šalininkų. Tarp kita ko 
jų tapo atkreipia domė į dvejų rūmų sistemą, kuri sumanyta 
sunaudoti reformai. Šios sistemos konstrukcija yra reikalinga dvie- 
jų atskirų veiksnių reiškimosi. Kaip tik šių atskirų veiksnių stoka 
daro ją demokratijoje dirbtine ir įtartina, tuo pačiu ir silpna. 
Užtai ji atgimsta ten, kur valstybinėje konstrukcijoje yra legali- 
zuojami du atskiru veiksniu (iederacinėje valstybėje arba luomi- 
nėje valstybėje). Ir štai keliama mintis legalizuoti ir konstituci- 
niai nustatyti t. vad. socialinių reikalų atstovavimą („reprėsentation 
des interėts“), kuris reikštųsi greta „tautos“ (didžiausio masinio 
skaičiaus) arba proporcinio partinio atstovavimo, 

Socialinių reikalų (interesų) atstovavimu vadinama kaip tik 


tas pats, ką Duguit vadina profesiniu atstovavimu ir kas reiškiasi 
navedimu tam tikriems organizuotiems socialiniams junginiams 

— ypač organizuotiems klasiniams ir profesiniams junginiams 
— dalyvauti valstybės valdžioje per savo atstovus, jų organų 
skiriamus. Duguit — ir su juo kai kurie kiti šios reformos šali- 
ninkai — supranta šitą profesinį arba socialinių reikalų atstova- 
vimą plačiau ir, nesitenkindami klasinių ir profesinių ekonominių 
junginių atstovavimu, nurodo į tai, kad šiuo atstovavimu turėtų 
gauti galios reikštis valdžioje visi svarbesnieji socialinio bendra- 
vimo — visuomenės -— elementai, organizuoti tiek ūkio, tiek mokslo, 
meno ir kitose srityse. 

Savaime suprantama, kad prieš tokį profesinio arba sociali- 
nių reikalų atstovavimo sumany:44 griežtai protestuoja klasiškosios 
demokratines doktrinos gynėjai su Esmein'u pryšaky. Samprota- 
vimai, kuriais jie stengiasi sugriauti šitas kostitucinės. reformos 
idėjas, remiasi neskaldomojo tautos suverenumo dogma ir yra iš 
esmės tie patys, kurie jų yra keliami ir prieš proporcinį partinį 
atstovavimą. Mes jau turėjome progos į juos nurodyti (žiūrėk 
šio rašto VII skyriaus 5 skyrelį) ir čion jų smuikiai nekariosime. 
Klasiškosios demokratinės srovės reiškėjai gerai suprato, kad jau 
pats proporcinis atstovavimas, randąs karštų šalininkų demokratijos 
tarpe, iš tikrųjų keičia teritorinės vienlypės tautos veiksnį visuomenės 
veiksnių politiniame atstovavime, ir jie iš karto pakėlė balsą prieš 
jį, nujausdami pavojų patiems demokratinės koncepcijos pagrin- 
diniams dėsniams. Ir iš tikrųjų jie nepaklydo. Jie aiškiau numatė 
demokratijos krizį, ruošiamą proporcinio atstovavimo reiorma, ir 
puolė ginti jos pozicijas, nuosekliai protestuodami prieš šią retormą. 
Bet reformos sulaikyti jie nepajėgė: ji laimėjo ir įsigalėjo demo- 
kratinėse valstybėse. 

Žinoma, dirbtina ir nerimta yra manyti, kaip tai daro de- 
mokratiniai proporcinio atstovavimo šalininkai, kad įvairių „nuomo- 
nių“  proporcinio atstovavimo legalizavimas, kurio konstituci- 
nės išdavos jau pradeda reikštis mūsų Išžiūrėtaine imperaty- 
vinio partinio mandato teisiniame precedente Cekoslovakijoje, 
— galįs būti griežtai atskirtas nuo „socialinių reikalų“ (interesų) 
atstovavimo idėjos. Pakeitimas vienlypės daugumos, kaipo masinės 
valios („tautos valios“) dėsnio, balsu skaičiaus proporcijomis, 
kaipo nuomonių susiskirstymo ir susigrupavimo dėsniu, ir tei- 
sinis sankcionavimas partinės atstovavimo konstrukcijos tuo motyvu, 
kad politinės partijos tebesančios atskirų nuomonių organizuotais 
reiškėjais, — mano supratimu, negali būti, taip sakant, lokalizuotas. 
Demokratijos klasikai žiūri į partinę parlamento ir apskritai val- 
džios konstrukciją kaip į faktą, kuris esą tenka toleruoti, nes pri- 
tyrimas rodąs, kad tai esą neišvengiama ir iš dalies tam tikrais 
atžvilgiais naudinga: būtent, stipri partinė valdžios konstrukcija 
konsoliduojanti valdžią ir didinanti jos jėgą, o mažoritarinė rinkimų 
sistema kaip tik apsaugojanti parlamentą nuo jo perdidelio partinio 
+us<aldymo frakcijomis ir tarnaujanti didelioms stiprioms ir rimtoms 
partinėms daugumoms parlamente Todel demokratijos klasikai 
visai nėra linkę kovoti su politinių partijų reiškimosi faktu, bet 

vengia juridinės šio fakto konstrukcijos ir atsisako legalizuoti par- 
tinį atstovavimą teisinėmis rinkimų ir mandato formulomis. 

Bet jeigu legalizuojamas šis -faktas, jeigu įvedama partinė 
konstrukcija į pačią atstovavimo teisę, jeigu partinio balsų susi- 
skirstymo proporcijomis nustatomas pats dalyvavimo valdžioje man-- 
datas, pasiremiant ne masine valia (dauguma), o įvairiomis nuo- 
monėmis, tai tuo pačiu sankcionuojama ne kas kita, kaip sociali- 
nių reikalų veiksnys valdžioje. Nes „nuomonės“, kurios yra poli- 
tinių partijų reiškiamos ir organizuojamos, visuomet yra nustatomos 
socialiniais reikalais arba, kitaip sakant, socialiniais žmonių reikalų 
aprūpinimo tikslais. Tai yra neišvengiama. Nei balsuoją piliečiai 
-rinkikai, nei politinės partijos, tvarkančios atstovavimą, nereiškia 
kurių nors abstraktinių „nuomonių“, filosofiškų pažiūrų ir gryno 
proto spekuliacijų, bet reiškia realų nusistatymą, būtent — sociali- 
nių reikalų ir jų aprūpinimo nusistatymą. Kitokia sąvoka būtų 
naivi. Grupinės nuomonės nėra atskirtinos nuo grupinių socialinių 
reikalų („interesų“). 

Jeigu kiekvienai apsireiškusiai masiniu balsavimu „nuomo- 
nių grupei“ pripažįstama „teisė“ į atstovybę valdžioje (parlamente, 
kontroliuojančiame vyriausybę ir leidžiančiame įstatymus), tai tuo 
pačiu pripažįstama ši „teisė“ įvairių socialinių reikalų grupėms. 
O pastarosios grupės tai ir yra socialiniai junginiai, tai ir yra 
nebe tauta — populus, 0 visuomenė — societas. O jeigu tai 
pripažįstama ir legalizuojama, tai argi galima manyti, kad šie 
socialiniai junginiai, susiorganizavę ir galėdami veikti nebe gaiva- 
liškai, 0 per savo pastovius ir tikslius organus, nebereikalausią, kad 
ir ši „teisė“ būtų jiems leista vykinti pleningai per tuos pačius 
savo organus ir būtent nebe per tokius netiesioginius organus, 
kaip jų reprezantacinių vadų steigiamos politinės partijos, 0 per 
jų tiesioginius masinius organus, kaip sindikatai ar profesinės 5ą- 
jungos. Tai liečia ypač klasinius ir profesinius ūkio junginius, 
kur organizuoti sindikatai, sąjungos ir draugijos daug arčiau stovi 
jų masinio gyvenimo ir jų susistematizuoto tikslingo veikimo, negu 
reprezentuojančios juos tam tikros politinės partijos. Iš šio turėjo 
kilti ir iš tikrųjų kilo nauja tendencija pakeisti politines partijas 
sindikatais ir profesinėmis organizacijomis. Kilo judėjimas, vadi- 
namas sindikalizmu. Judėjimas ne tiktai ekonominis, bet ir aiškiai 
politinis, nes, kaip teisingai nurodo Duguit, — iš vienos pusės 
nėra ir negali būti veiklaus ir gyvo politinio organo, kuris neats- 
tovautų kurio nors socialinio veiksnio, o iš kitos pusės kiekvienas 
stiprus ir konsoliduotas socialinis veiksnys savaime virsta politine 
jėga, besireiškiančia tiesiog arba per reprezentaciją (op. cit, II t., 
599 pusl.). 

Tiesa, šis judėjimas būtų kilęs ir be proporcinio partinio 
atstovavimo, nustatyto parlamento rinkimams. Jis visai nepareina 
nuo to, ar kuri nors demokratinė srovė pripažino ar nepripažino 
proporcinį atstovavimą, ir jis visai šio pripažinimo nelaukia, o gal 
“r nelabai juo domisi, nes ryškiausios ir griežčiausios sindikalizmo 

srovės iš viso linksta neigti parlamento instituciją — vis tiek, ar ji būtų 
sudaryta mažoritariniu demokratiniu ar proporciniu partiniu visuo- 
menišku atstovavimu ir reikalauja pakeisti parlamento valdžią tiesio- | 
gine sindikaline valdžia arba, kaip nori kai kurios kraštutinės šio ju- 
dėjimo srovės, linkstančios i anarchiją, —pakeisti ją tiesioginiu sin- 
dikaliniu visuomenės tvarkymu (t. vad. sindikaline „action directe“). 


17. Demokratinės individualistinės ir kartu 
grynai kiekybinės masinės koncepcijos krizis. 
Pastangos paremti ją bendrų teritorinių rei- 
kalų dėsniu. Šios demokratinės koncepcijos 
atliktasis svarbus funkcionalinis darbas. Visuo- 
meniškos konstitucinės reformos sumanymai. 


Tat negalima sakyti, kad proporcinio partinio atstovavimo 
šalininkai demokratijos tarpe būtų pagimdę arba ypatingai padrą- 
sinę sindikalinį judėjimą su jo politinės reformos reikalavimais,. 
mažai teatsižiūrinčiais esamojo parlamento konstrukcijos. Bet, 
be abejo, proporcinio atstovavimo šalininkai demokratijos tarpe 
prisidėjo prie demokratinės 'pozicijos susilpninimo konstitucinėje 
valstybės konstrukcijoje ir šiuo paruošė dirvą visuomeniškam 
dėsniui gilinti. Jie patys nesuprato, kad jie yra tais naujos 
koncepcijos pirmtakūnais, kurie visuomet ir visur atsiranda prieš 
kurį nors krizį, prieš kurią nors begimstančią naują koncepciją 
ir reformą, manydami tobulinti esamąją tvarką, o iš tikrųjų įvesda- 
mi į ją revoliucinį būsimos reformos veiksnį, nesuderinamą savo 
elementais su esamos tvarkos logika ir todel turintį ją ardyti. Šis jų 
darbas gal buvo būtinas ir reikalingas, jis gali būti pažangus, bet 
jis jų pačių nebuvo pilnai suprastas. Ir tenka stebėtis, kad jie patys, 
įvykdę savo darbą, ima protestuoti prieš tai, kas jų pačių darbe 
yra paslėpta, kaipo tam tikros bręstančios tendencijos reiškinys. 

Tai yra ypač žymu tarp kito ko pas Hauriou. Jis pats 
aiškiai pabrėžia federacinę valstybės esmę, jis dedasi kategoriškų 
proporcinio atstovavimo gynėju, kovodamas dėliai jo su Esmein'u; 
jis nustato balsavime ne tiktai rinkikų socialinę funkciją, bet ir 
jų teisę į tautos atstovybės sudarymą savo nusistatymu, — teisę 
tiek individualinę kiekvieno piliečio, tiek kolegialinę atskirų rin- 
kimo apygardų ir atskirų rinkikų grupių; jis reikalauja, kad kiek- 
vienas atskiras „tautos valios“ elementas piliečių tarpe, besireiš- 
kiąs tam tikra „nuomone“, gautų teisinį kelią pasireikšti parla- 
mente ir juridiškai veikti valdžią, — ir kartu jis griežtai atmeta 
socialinių reikalų teisinį pagrindą atstovavimo konstrukcijai, griež- 
tai kovoja su visokiais sumanymais pertvarkyti šią konstrukciją 
visuomeniška kryptimi, pakeisti arba papildyti universalų terito- 
rinį dėsnį bet kuriuo kitu socialiniu dėsniu, ir solidariai su demokrati- 
jos klasikais gina klasiškąją dogmą nuo bet kurių prieš ją pasi- 
kėsinimų, užmiršdamas, kad jis pats jau ją rimtai pažeidė šavo 
tezėmis. Savo kovą prieš visuomeniškos konstitucinės reformos 


— 159 — 


sumanymus jis remia tuo, kad valstybė tebesanti federaciniu teri- 
toriniu socialiniu junginiu ir kad jos aprupinamieji socialiniai reika- 
lai tebėsą bendrieji teritoriniai reikalai, kurie lygiai ir, taip sakant, 
automatiškai paliečią visus gyventojus — piliečius, neatsižvelgiant 
jų socialinio suskirstimo visokiais kitais fiunkcionaliniais visuome- 
nės veiksniais. Nekalbant apie tai, kad toks tvirtinimas yra aiš- 
kiai dirbtinis ir neatatinka valstybinei tikrenybei, nes mes kuo- 
aiškiausiai ir kiekviename žingsny galime įsitikinti, kad jokia 
valstybė nesitenkina tokiais grynai teritoriniais 1 bendraisiais 
socialinių reikalų aprūpinimo tikslais, kaip, pavyzdžiui, susisieki- 
mas, policija ir t. t., bet kiekviena valstybė, greta anųjų, saugoja 
ir rūpina visą eilę svarbių nacionalinių, tam tikrų klasinių ir įvai- 
rių kitų socialinių reikalų, pasirinkdama jų tarpe savo nacionali- 
nei, ekonominei, bažnytinei ir kitokiai socialinei politikai tam 
tikrą kryptį ir tam tikrą spalvą, nevienodai tenkinančią visus 
nacionalinius, bažnytinius, klasinius ir kitokius susigrupavimus, 
pasireiškiančius visuomenėje, — taigi nekalbant jau apie tai, tenka 
stebėtis vienų tezių prieštaravimu kitoms šiame samprotavime: 
nejaugi iš tikrųjų Hauriou galėtų manyti, kad šie nuomonių ar 
„tautos valios elementų“ grupiniai skirtingumai, kurie reiškiasi 
balsų suskirstymu rinkimuose ir kuriems proporcinio atstovavimo 
šalininkai paveda teisę į atskirus mandatus valdžioje, paliečia 
tiktai „bendruosius teritorinius reikalus“, neturinčius nieko bendra 
su nacionaline, bažnytine, klasine, ekonomine, profesine, luomine 
ir t. t. politika? Proporciniu atstovavimu patenka į parlamentą 
kaip tik nacionalinės mažumos, įvairūs klesiniai veiksniai ir t. t., 
kuriems rūpi ne tiktai bendrieji klausimai, kiek, pavyzdžiui, kurioje 
vietoje bus mokyklų, bet ir kaip šios mokyklos bus organizuotos 
ir kaip jos veiks nacionaliniu, konfesiniu ir kitais atžvilgiais, ku- 
riems, apskritai, rūpi arba suvalstybinti savo socialiniai tikslai, 
arba apsaugoti jie nuo valstybės siekiamų kitokių socialinių tikslų 
ir t. tt Manyti, kad valstybės valdžia tebesanti skiriama bendrie- 
siems teritoriniams tikslams ir kad ji turinti vengti kitų socialinių 
tikslų, reiškiančių socialinės diferenciacijos išvadas, ir kartu konst- 
ruoti „tautos atstovavimą“ įstatymams leisti ir administracijos 
kontrolei atskirų „nuomonių“ proporciniu pasireiškimu — tai 
nesilaiko logiškos samprotavimo sistemos. 

Kai XVIII ir dar XIX amžiuje jaunoji demokratija pradėjo 
ir vykdė kovą del konstitucinio valstybės pertvarkymo savo sąvo- 
komis ir savo dėsniais, ji šia kova palietė ne tiktai absoliutinę 
monarchiją, kaip tam tikrą valstybės valdžios konstrukciją, bet ir 
pačią visuomenę. Demokratine koncepcija ypač pasinaudojo 
naujoji stiprėjanti ir besiorganizuojanti socialinė klasė — t. vad. 
buržuazija, kuriai tarp kita ko rūpėjo suardyti kai kurie senosios 
visuomenės socialiniai junginiai, besinauduoją įvairiomis privilegi- 
jomis, ypač gi luomai ir senosios profesinės korporacijos, kenkusios 
jos galiai ir naujoms ekonominio vystimosi sąlygoms, reikalingoms 
sutarčių ir privatinės iniciatyvos laisvės, samdomojo darbo ir 

nevaržomos privatinės turto ir gaminimo įrankių nuosavybės. De- 

teisių, žmonių pagrindinės laisvės ir lygybės dėsniais — buvo 
naudinga ne tiktai monarchistiniam dėsniui pašalinti, bet ir 
seniems negeistiniems socialiniams junginiams teisėtai likviduoti. 
Senoji ieočalinė, aristokratinė, luominė ir k žara i konstruk- 
cija turėjo būti pakeista kitokia, kurioje socialiniai junginiai 
pakeisti individų dulkėmis ir tų individų kiekybine mase. Tai ir 
buvo pasiekta nauja valstybine konstitucine konstrukcija, kuri paga- 
liau ir laimėjo. Feodalizmo likučiai griuvo, luomai sunyko, senasis 
korporativinis ir profesinis socialinis režimas, paveldėtas iš vidur- 
amžio, liko sunaikintas. Kai kurie kiti pastovūs siocialiniai 
junginiai, tebesą stiprūs, kaip bažnyčia (bažnyčios), daugybėje 
valstybių pasisekė demokratijai rimtai atstumti arba kartais net 
visai atskirti nuo valstybės. Žmonių teisinė lygybė ir jų fizinės 
"bei psichinės autonominės laisvės ribos, už kurių žmogus nėra 
valstybės funkcijos liečiamas, tapo praplėstos ir užiiksuotos. Visa 
tai sudaro vieną rimčiausiųjų naujosios demokratijos nuopelnų. 

Bet tuo laiku nusistovėjo nauja klasinė ir profesinė socialinė 
diferenciacija, be to įgijo ypatingos svarbos kai kurie kitoki 
socialiniai junginiai, ypač nacionaliniai; visuomenės organizavimosi 
darbas naująja socialinių junginų konstrukcija žymiai pasistumė 
pirmyn. Demokratinė grynai individualistinė, o iš kitos pusės 
masinė kiekybinė koncepcija konstitucinėje naujosios valstybės 
konstrukcijoje nebetenkino daugybės sustiprėjusių ir susiorgani- 
zavusių socialinių junginių. Tiek patys organizuoti socialiniai 
junginiai, tiek doktrina pradėjo kelti konstitucinės reformos klau- 
simą. Mes jos ženklus pastebėjome proporcinėje atstovavimo 
reiormoje, kuri mūsų laikais jau, galima sakyti, įsigalėjo. 

Bet įvairioms srovėms tai pasirodė per maža. Pasipylė 
daugybė konstitucinės reformos sumanymų, kreipiamų į dileren- 
ciuotos visuomenės veiksnio legalizavimą valstybės valdžioje, — į 
socialinių reikalų, ypač organizuotų funkcionalinių junginių, teisinį 
įleidimą vadžion jų atstovavimo metodu. Iš abiejų sparnų, apsu- 
pančių demokratinį centrą, iškelta demokratijos ir jos institucijų 
kritika. Tasai kilęs konstitucinės reformos reikalavimas galima 
apimti vienu bendru pavadinimu, apibūdinančiu įvairius siūlomus 
sumanymus visuomeniškos konstitucinės reformos vardu. 

Visi visuomeniškos konstitucinės reformos sumanymai galima 
klasifikuoti keturiomis sistemomis. Paliesime jų kiekvieną. 


X. Socialinių kvalifikacijų sistema. 


1: Cenzo problema demokratijoje. 


Pirmoji visuomeniškos konstitucinės reformos sistema turi 
tam tikrų ryšių su kai kuriomis klasiškosios demokratinės srovės 
tezėmis, jungdama su jomis tam tikras savotiškas išvadas. Kaip 
mes jau esame aiškinę, klasiškoji demokratinė srovė, kurios 
pagrindai buvo nustatyti Didžiosios Prancūzų Revoliucijos metu 
ir kuri nusistovėjo ypač prancūzų moksle (jos korifejus prancūzų 
doktrinoje — Esmein) žiūri į piliečių dalyvavimą politiniuose 
rinkimuose, kaip į socialinę (tautinę) funkciją, o ne individualinę 
teisę, ir todel randa, kad piliečio-rinkiko žymė esą galima 
nustatyti ne pačiu pilietybės faktu, bet tam tikromis piliečių 
kvalitikacijomis tautos valiai reikšti (žiūrėk šio rašto V skyriaus 
4 skyrelį ir VII skyriaus 1 ir 2 skyrelius). 

Logiškai šiuo galima remti cenzinis balsavimas. Jeigu 
politinio balsavimo (tautos suvereninės valios teisinio reiškimo) 
fiunkcija „nustatoma kvalilikacijomis, tai tenka rasti kriteriumas, 
kuriuo piliečiai bus skirstomi į kvalitikuotus piliečius -rinkikus 
ir nekvalifikuotus piliečius („civitas sine  suliragio“). Tiesa, 
Esmein, norėdamas „prisitaikinti prie esamos Prancūzijoje kons- 
titucinės tvarkos, priėmusios visuotiniąjį balsavimą, ir vengdamas 
ginčų su tuo, kas jau yra įsigalėję praktikoje ir viešojoje nuo- 
monėje, 0 rezervuodamas energiją kovai prieš kitus pavojinges- 
nius jo doktrinai sumanymus, linksta atmesti visokius cenzus, 
kaip tų kvalifikacijų kriteriumus,  išskiriančius iš piliečių - rin- 
kikų „corpus'o“ necenzuotus piliečius, bet be to bendro psichinio 
subrendimo (taigi ir amžiaus) cenzo, kurio teisėtumas ir tikslin-, 
gumas apskritai nėra abejotinas nei kieno nors ginčijamas, — Es- 
mein vis delto pripažįsta ir kategoriškai palaiko bent vieną tokį 
cenzą arba šios kvalifikacijos kriteriumą, kuriuo iš piliečių — rin- 
kikų eilių išskiriama ištisa plati piliečių kategorija, lygi skaičiumi 
su kvalilikuotais piliečiais -rinkikais: tai yra — vyriškos lyties 
cenzas; tuo pačiu visos pilietės moterys nuo „teisinės tautos“ 
atkrinta. Šį cenzą Esmein drąsiai palaiko, nes jis tebėra užsi- 
likęs Prancūzijos konstitucinėje teisėje nepaisant „visuotinojo“ 
balsavimo. 

Bet jeigu klasiškosios demokratinės srovės korifejus ir kartu 
epigonas Esmein, be amžiaus ir lyties cenzo, kitų cenzų, kaip 
šios kvalifikacijos kriteriumo, nepripažįsta, tai vis delto buvo ir 
tebėra kitų, kurie mėgina tuos kriteriumus nustatyti. Ir net patys 

šios demokratiškos koncepcijos steigėjai Didžiosios Revoliucijos 
metu, skirdami kvalifikuotus „veiklius“ („citoyens -actifs“) piliečius 
(piliečius - rinkikus) nuo  nekvalifikuotų ir tuo pačiu nedalyvau- 
jančių politiniame balsavime „pasyvių“ piliečių (citoyens passifs“ 
— žiūrėk Prancūzijos 1791 m. konstituciją), nustatė šiai tautos 
valios reiškimo kvalifikacijai, be kai kurių kitų sąlygų (tam tik- 
ras amžius, tam tikras apsigyvenimo laikas tam tikroje vietoje, 
pilietinės priesaikos atlikimas, įsirašymas į tautinės gvardijos sąra- 
šus ir t. t.), taipogi vieną ypatingąjį kriteriumą -— cenzą, būtent 
tam tikrą tiesioginių mokesčių mokėjimo cenzą, t. y. turto cenzą. 
Panašus turto (tiesioginės nuosavybės arba mokesčių) cenzas buvo 
iš karto nustatytas ir Šiaurės Amerikos Jungtinėse Valstybėse. 
Cenzinė rinkimų sistema būdavo vartojama ir kitur, ir ne tiktai 
prieš demokratiją, kaip įrankis įvairiems senosios luominės, aris- 
tokratinės arba monarchinės tvarkos konstituciniams padarams 
palaikyti, bet ir demokratinės tvarkos ribose, kaip kvalifikacijų 
koncepcijos išvada. Cenzai būdavo nustatomi įvairūs. 
inoma, cenzų (piliečių kvalifikavimo — „Ccenzūravimo“ 
tautos valiai reikšti) kelias yra slidus. Nėra galima rasti objek- 
tyvinis pastovus kvalifikacijų kriteriumas, kuriuo būtų galima nea- 
bejotinai nustatyti, kurie piliečiai tinka, o kurie netinka „tautos 
valiai“ pareikšti. Cenzų pasirinkimo dėsniai yra taip pat neaiškūs, 
kaip neaiški yra pati „tautos valios“ sąvoka. Cenzo arba kva- 
lifikacijų cenzūravimo — vertinimo — atžvilgiu viskas priklauso 
subjektyvinių cenzūruojančiojo pažiūrų bei įsitikinimų. Jeigu vieni 
randa, kad geriausia atjausią „tautos valią“ ir, taip sakant, vals- 
tybinį tautos solidarumą, pavyzdžiui, turtingesni žmonės, nes tur- 
tas labiau rišąs juos su visu socialiniu bendravimu valstybėje ir 
darąs jų veikimą atsakingesniu bei rimtesniu, negu bėturčių vei- 
kimas ir beturčių sumanymai ir pageidavimai — nes beturčiai, nie- 
ko neturėdami, nieko ir nustoti nebijo, o visa ką tegali įgyti ir 
visu kuo pasipelnyti ir todel būsią linkę visa ką bandyti ir įva- 
ryti valstybę į visokius nerimtus eksperimentus, — tai vėl kiti 
gali rasti (ir iš tikrųjų yra tokių, kurie tai randa), kad esą kaip 
tik beturčiai - proletarai arba įvairūs vargingi tautos Sluoksniai 
geriausiai pasiremsią solidarumu ir todel tiksią tautos valiai 
reikšti, nes turtuoliai tesirūpinsią savo turtu ir savo egoistiniais 
tikslais, užmiršdami del jų bendruosius reikalus arba aukodami 
pastaruosius savo privatinei naudai. Aš jau buvau parodęs šių 
išvadų priešingumą (pavyzdys, rusų eserų, reikalaujančių neturto 
cenzo ir išbraukiančių „buržuaziją“ iš piliečių - rinkikų eilių). 
Dėliai šio savo subjektivumo cenzų sistema nėra patogi nei 
tinkama demokratijai, kuri remiasi ypač objektyvine teritorine 
tautos konstrukcija. Kaip jau mano buvo parodyta, — kvalifika- 
cijų reikalavimas ir jų nustatymas demokratijos dėsniais visuomet 
yra dirbtinis, ir todel kvalifikacijų bei cenzų tezė tapo demokra- 
tijoje pakeista visuotino lygaus balsavimo teze (šio rašto VII sky- 
riaus 1 — 3 skyreliai). : 

2. Cenzo dėsnis socialiniams visuomenės vei- 
ksniams atstovauti. Cenzas kaip diskvalifikd4- 
cijoskriteriumas RSFSR-o 1918 m. konstitucijoje. 


Bet už tai cenzų sistema gali būti tam tikra prasme sunau 
dota socialinių visuomenės veiksnių atstovavimui sudaryti. Jeigu“ 
valstybės pagrindan dedama ne suvereninė teritorinė tauta, 0 
socialinis žmonių bendravimas, pasireiškiąs įvairiais socialiniais 
junginiais, kaipo įvairių socialinių reikalų aprūpinimo kategorijo- 
mis, tai piliečių klasifikacija šiais socialiniais reikalais bei jungi- 
niais nebeprieštarauja jokiam universaliam išanksto nustatytam 
dėsniui. Tiesa, pasirinkimas vienų reikalų bei junginių ir pavė- 
dimas jiems galios reikštis valdžioje, o išskyrimas iš to reiškimosi 
kitų, nenustoja ir čion savo subjektyvumo ir dirbtinumo; bet čion 
šis politinis dirbtinumas nežeidžia jokios konstruktyvinės taisyklės. 
Suskirstyta visuomenė nesiremia nei individų, nei socialinių rei- 
kalų arba junginių lygybe. Kiekvienas socialinis junginys turįs 
savo tam tikrą svorį, savo ypatingą vertę ir svarbą, kuri gali 
reikštis ne tiktai jų narių skaičiumi, bet ir kitomis jų žymėmis 
bei ypatybėmis. 

Todel socialinės piliečių kvalifikacijos nesančios neigtinos ir 
taipogi nesančios lygios vertės. Jos tenka vertinti ir tenka iš to 
įvertinimo daryti tam tikros išvados, nes jos galinčios būti teigia- 
mos ir neigiamos. Žinoma, vertinimas busiąs subjektyvus; bet 
tas, kuris turi galios vertinti ir nustatyti šio vertinimo teisines 
išdavas, privaląs turėti drąsos, jeigu jis žino, ko jisai nori, ir 
privaląs pakelti atsakomybės naštą už šį savo įvertinimą; jisai 
atsakysiąs už tai prieš istoriją ir prieš visuomenę, kuri reaguosianti 
į šį jo darbą ir nugriausianti jį, jeigu pastarasis neatatiks tikrąjai 
jos įvairių elementų svarbai. 

Siais samprotavimais, kurie nieko bendra su demokratine 
lygybe bei su demokratijos teritorine tautos šuverenumo koncep 
cija neturi, vartoja socialinių kvalifikacijų ir socialinio cenzo tezę 
tiek dešinieji demokratijos priešai, nustatydami piliečių politinio 
balsavimo funkciją ar teisę įvairiais socialiniais — klasiniais, luomi- 
niais, nacionaliniais, bažnytiniais ar kitokiais— momentais (cenzais), 
tiek jos kairieji priešai, pavyzdžiui, komunistai - bolševikai SSSR-0 
valstybėje (RSFSR -o 1918 m. konstitucija diskvalifikacijos kriteriumu 
arba neigiamu socialiniu cenzu išskiria iš rinkikų eilių šias socia- 
lines piliečių kategorijas: a. asmenis, naudojančius samdomąjį 
darbą pelnui, b. asmenis, gyvenančius ne savo darbo pelnu, o, 
pavyzdžiui, turto pelnu, įmonių pelnu, palūkanomis iš kapitalo ir 
t. L, c. privatinius pirklius, prekybos ir komercijos tarpininkus, 
d. vienuolius ir įvairių bažnyčių bei religinių kultų dvasiškius; 
žiūrėk RSFSR-o konstitucijos 65 str.) 

3. Nelygus balsavimas, nelygus mandatų su- 
skirstymas. Pliuralinis balsavimas (Belgijoje, 
SSSR). Nelygausirpliuralinio balsavimo kritika. 


Bet cenzo sistema nepilnai atatinka siekiamam socialinių 
kvalifikacijų tikslui. Ji būtent tegali būti pavartota politiškai 
piliečiams suskirstyti socialiniu veiksniu į dvi rūši: kvalifikuotų ir 
nekvalifikuotų piliečių. Ji nenumato kvalifikacijų laipsniavimo 
(gradacijos) į daugiau ir mažiau kvaližikuotus piliečius. Tuo tarpu 
socialinio įvertinimo veiksniu, kvalifikacijų nelygybė gali būti pai- 
nesnė, negu tokia, kuria tektų vieniems pripažinti pilna ir lygi 
galia valdžiai sudaryti atstovavimu, o kiti — visiškai atstumti, 
Kartais vertintojams būtų pageidaujama ir kvalifikuotųjų tarpe 
vieniems šiuo atžvilgiu pavesti didesnė galia, negu kitiems. 

Šiuo remiasi nelygaus balsavimo arba nelygaus atstovavimo 
įvairios praktikos. Tarp kita ko tai gali būti pasiekta tokiu būdu, 
kad įvairioms socialinėms rinkikų grupėms (t. vad. kurijų sistema, 
apie kurią kalbėsime truputį žemiau) pavedama nelygus ir nepro- 
porcingas mandatų skaičius, būtent — toms grupėms, kurioms 
pripažįstama didesnė socialinė svarba ir kurios norima aukščiau 
įvertinti, pavedzma išrinkti didesnis atstovų skaičius, negu joms 
tektų jų narių skaičiaus proporcijomis, o tuo pačiu, žinoma, ma- 
žiau skiriama mandatų toms socialinėms grupėms, kurios žemiau 


vertinamos. Taip, pavyzdžiui, buvo praktikuojama buv. Austrijos. 
Imperijoje jos žemesniesiems parlamento rūmams sudaryti iki demo- 


kratinei 1907 m. rinkimų reformai, pakeitusiai kurijų rinkimų 
sistemą visuotinu balsavimu; tai taipogi matyti RSFSR-o (ir iš 
viso SSSR-o, išskyrus Bucharos respubliką, kaipo nesocialistinę 
ir tesitvarkančią sovietais, renkamais demokratiniu — visuotinu, 
lygiu balsavimu) konstitucinėje teisėje: būtent, socialistinėse sovietų 
respublikose rinkimai į miestų sovietus vyksta įvairiomis sociali- 
nėmis kurijomis, ir mandatų suskirstymas tarp kurijų nėra lygus 
nei proporcingas kurijų dalyvių skaičiui; be to, gubernijų sovietų 
suvažiavimuose miestų sovietų atstovybė nėra proporcinga valsčių 
sovietų suvažiavimų atstovybei: pirmieji yra atstovaujami kitokiu 
mandatų suskirstymo dėsniu, negu antrieji, ir patenka į privilegi- 
juotą padėtį. 

Bet ypatingą ir įdomų šio nelygaus socialinių kvalifikacijų 
vertinimo konstitucinį metodą sudaro taip vadinamas „pliuralinis“ 
balsavimas. Jis reiškiasi tuo, kad tie patys piliečiai - rinkikai, 
(vistiek — ar cenzuoti ar visuotino balsavimo ribose) gauna nelygų 
balsų skaičių, būtent — kai kurie piliečiai - rinkikai arba kai ku- 
rios jų socialinės kategorijos del tam tikrų savo socialinių kvali- 
fikacijų gauna balsų priedą ir tokiu būdu kai kurie gali turėti po 
du, po tris arba ir po daugiau balsų. - 

Ypač garsus yra pliuralinio balsavimo konstitucinis "ra 
dentas, išbandytas Belgijoje. Jis buvo nustatytas 1893. IX. 25. 
konstituciniu įstatymu. Pagrindan buvo padėta visuotinas balsa- 

vimas su 25 metų amžiaus cenzu.  Visuotinu balsavimu visi pilie- 
čiai gaudavo po 1 balsą. 35 metų amžiaus ir tam tikras mokes- 
nis suteikia šeimininkui (vedusiam vaikų tėvui) arba tam tikro 
turto savininkui — antrąjį balsą. Tam tikro mokslo (inteligentijos 
kvalifikacijos) cenzas suteikia dar du balsu. Bet niekas negali 
naudotis daugiau kaip iš viso 3 balsais. Cion tiesioginio socia- 
linio pobūdžio turi ypač klasinė turto (mokesnio ir nuosavybės) 
ir šeiminė kvalifikacija; aukštesniojo amžiaus (35 metų) ir mokslo 
kvalifikacija turi netiesioginio socialinio pobūdžio. 

Demokratinėje Belgijoje antidemokratinis pliuralinis balsa- 
vimas, patarnavęs 26 metus ir nuolat kėlęs kairiųjų socialinių gai- 
valų protestą (jis btivc sudarytas aiškiai konservatyviniams socia- 
liniams tikslams) — po Didžiojo Karo (1919 m.) tapo panaikintas 
ir pakeistas visuotinu lygiu balsavimu. 

Pliuralinis balsavimas — kad ir pridengtoje formoje — prak- 
tikuojamas ir SSSR-o sovietų sistemoje (miestų sovietų rinki- 
muose kartais kai kurie rinkikai gali atsidurti keliose kurijose; 
be to į Sąjungos Sovietų Suvažiavimą gauna atskirus mandatus 
miestų sovietai, nors jie yra atstovaujami ir gubernijų sovietų 
suvažiavimuose, kurie taipogi gauna mandatus į Sąjungos Sovietų 
Suvažiavimą). 

“ Tiek apskritai nelygus, tiek pliuralinis balsavimas turi rimtų 
ydų. Kad šios ydos galėtų būti pateisintos socialinių kvalilika- 
cijų naudingumu — tai yra abejotina. Viena svarbesniųjų ydų 
yra ta, kad šis metodas žeidžia populerų teisingumo pajautimą, 
kuris, bent mūsų gadynės civilizacijoje ir politinėje sąmonėje, 
išauklėtoje demokratijos sąvokomis, yra jungiamas su lygybės 
dėsniu. Tiesa, galima pasakyti — taip ir sako šių tezių šalinin- 
kai —, kad politinė valdžios funkcija visuomenėje nesudaranti 
jokio atlyginimo už dorybes ir nieko bendra su idealiniu teisin- 
gumu neturinti, nes tai tebesą sprendžiama visuomenės labu ir 
istoriškos evoliucijos logika —tam tikromis socialinėmis, o ne 
dorinėmis kategorijomis. Bet vis del to realus politikas privalo 
skaitytis su viešpataujančiu pajautimu, kad jis ir būtų klaidingas. 
Arbitrališkas kvalifikacijų ir jų laipsniavimo nustatymas kelia 
smurto idėją, o smurtas turi du galu: smurto auka pati linksta 
pasinaudoti smurtu, ištikus progai; tat šis metodas yra pavojingas, 
ypač jei šiomis kvalitikacijomis sudaroma teisinė privilegija to- 
kiems socialiniams veiksniams, kurie socialinėje visuomenės kons- 
trukcijoje nėra perdaug stiprūs ir neturi aiškios jėgų ar įtakos 
hegemonijos. Praktiškas šio metodo nepatogumas glūdi jo suda- 
romame konstitucinio nepastovumo ir revoliucijos pavojuje. So- 
cialinių kvalifikacijų įvertinimas, būdamas subjektyvus ir remiamas 
ne tiktai socialinių jėgų svoriu, bet ir, o gal dar labiau, įsitikini- 
mais ir pažiūromis į tai, kas gera, kas bloga, vadinasi —idealais, 
jausmais, aistra, interesu, gali lengvai įžeisti tai, kas iš tikrųjų 
yra galingas ir gyvas visuomenėje ir kas, negalėdamas legaliu 
būdu pakeisti šio įvertinimo išdavų, turi nugriauti visą konstruk- 

ciją smurtu, revoliucija, griežtu tvarkos ardymu. Tai nėra sveika, 
Savaime, socialinių kvalifikacijų veiksnys nėra atmestinas. 
Bet kad jo nustatymo ir reiškimosi metodas (nelygus cenzas ir 
pliuralinis balsavimas) būtų patogus vartoti — tai yra abejotina. 
Jo neigiamos praktiškos išdavos yra aiškios, o jo teigiamos išda- 
vos pasirodytų tik tada, kai iš tikrųjų šis socialinių kvalifikacijų 
įvertinimas būtų atliktas be klaidos ne tiktai siekiamų idealų, bet 
1r socialinių jėgų svorio atžvilgiu. O tai nėra lengva padaryti. 
Reikėtų, kad įvertinimo darbas būtų pavestas gudriam ir bešališ- 
kam arbitrui, kuris pats nebūtų savo sprendimu suinteresuotas ir 
kuris pats jokių socialinių reikalų nei socialinės kovos aistrų būtų 
nepaliestas. Bet kur gi rasti toks idealingas teisėjas visuomenėje, 
sudarytoje ir suskirstytoje kaip tik socialiniais reikalais? 


4. Šeiminiobalsavimo(;votefamilial“)sumany- 
mai. Šeiminiųdraugijų 1920m. Kongrėso(Pran- 
cūzijos mieste Lillė) rezoliucijos. 


Sąryšy su socialinių kvalifikacijų sistema, vykinama cenzu, 
nelygaus ir pliuralinio balsavimo metodais, tenka paliesti dar 
viena įdomi visuomeniškos atstovavimo reformos tendencija, besi- 
reiškianti taip vadinamo šeiminio balsavimo („vote familial“) su- 
manymu. Ši tendencija įgijo gana didelės svarbos Vakaruose, 
ypač Prancūzijoje, kur, kaip žinoma, rimtai yra kilusi gyventojų 
skaičiaus palaikymo ir padidinimo socialinė problema. Nuolat 
mažėjant gimimų skaičiui, tuo pačiu mažėja ir gyventojų skaičius, 
o tai gresia visuomenei ir valstybei pavojumi. Todel; tuose kra- 
štuose, kur šis pavojus yra apsireiškęs, pradėta rimtai organizuoti 
kovą prieš gimimų skaičiaus mažėjimą. Ši kova savaime turi 
eiti rėmimu bei globojimu tų veiksnių, kurie gali paveikti gimi- 
mų skaičiaus pakėlimą. Jų tarpe vienas svarbiausiųjų vėiksnių, 
tai, žinoma, šeima. ' š 

eima, be abejo, sudaro vieną pastoviausių visuomenės 
veiksnių, vieną pagrindinių ir svarbiausių socialinių junginių. Tam 
tikra prasme ji gali būti laikoma pačios visuomenės užuomazga. 
Net ir tos doktrinos ar pažiūros, kurios apskritai linksta neigti 
arba ignoruoti visuomenę, tarpindamos ją valstybėje, pripažįsta 
atskirą nuo valstybės ir netirpstančią joje „sociatatem domesti- 
cam,“ kaipo šeiminę arba „naminę“ visuomenę, susidedančią iš 
daugybės tam tikrų socialinių junginių, kaipo kraujo ir naminio 
ūkio (darbo) vienetų (kraujo šeima su namiškiais). Ir štai prieš 
visuomenės suskaldymą individais, prieš tą kraštutinę socialinio 
bendravimo individualizaciją, kurią įkvepė mūsų sąmonei XVIII 
amžiaus mokslas ir kurią palaiko Didžiosios Prancūzų Revoliu- 
cijos teisinis (ir konstitucinis) palikimas, tebesireiškiąs demokratinėje 
konstrukcijoje, kilo reakcija tarp kita ko ir šeimos naudai, paskatinta 
dar anksčiau pažymėtais svarbiais praktiškais motyvais. Nurodoma, 
kad tikru socialiniu vienetu — atomu — nesąs žmogus - individas, 

bet esanti šeima, būtent kraujo šeima, susidedanti iš vyro su 
žmona ir vaikais. Sios koncepcijos šalininkai stengiasi, žinoma, 
padaryti iš šio ir ram tikras teisines išvadas. Jie, apskritai, ne- 
mano griauti bendrųjų demokratinės tvarkos dėsnių, bet norėtų 
reformuoti šią tvarką, pakeisdami arba bent papildydami teritorinį 
individą — gyventoją, pilietį — šeimos vienetu. Zmogaus ir piliečio 
pagrindines teises, dedamas demokratinės tvarkos pagrindan, jie 
reikalauja reformuoti šeimos teisėmis. Tuo pačiu jie savo refor- 
mos reikalavimu palyti ir t. vad. politines teises, vadinasi — daly- 
vavimą ar teisinį veikimą į valdžią, kurio ryškiausį momentą su- 
daro masinio politinio balsavimo teisė (iunkcija) ar tai parlamento 
atstovų rinkimais reprezentaciniame valdyme ar reierendumu, 
įstatymų iniaciatyva, imperatyviniu mandatu pusiau tiesioginiame 
valdyme. Jiems rūpi, kad valstybės valdymas susikoncentruotų 
šeimų tėvų, kaipo tų šeimų atstovų —reprezentantų —rankose. 

Tai nėra tiktai tam tikra koncėpcija, tam tikra doktrina, bet 
taj yra: organizuotas teisinės reformos judėjimas, augąs Vakaruose, 
ypač Prancūzijoje, palaikomas tam tikrų plačiai išsivysčiusių t. vad. 
šeiminių draugijų ir sąjungų („associations familiales“). Hauriou 
(„Prėcis de Droit Constitutionnel“, 67 — 69 pusl.) cituoja vieną 
įdomų šio judėjimo dokumentą, būtent — šeiminių sąjungų 1920 
m. Kongreso (Prancūzijos mieste Lille) nubalsuotą rezoliuciją, 
sistematiškai dėstančią visą šeiminės teisės reformą. Jis šią rezo- 
liuciją vadina, „šeimos teisių deklaracija“, analogiška ir paralelia 
garsioms XVIII amžiaus „Žmogaus ir Piliečio Teisių Deklaracijo- 
joms“. Ši rezoliucija, suformuluota 9 straipsniais, yra paremta 
pagrindiniu dėsniu, išdėstytu jos įžanginėje tezėje šiais žodžiais: 
„Šeima, pagrįsta vedybomis, hierarchiškai konstituota po tėvo 
autoritetu, turi tikslo perleisti, palaikyti, išvystyti, amžinai pratęsti 
žmogaus gyvybę. Šiam tikslui pasiekti ji turi zeažimtinų teisių, 
senesnių ir aukštesnių už bet kurį pozityvinį įstatymą“. Mano 
pabasEBE) žodžiai rodo klasiškąją suvėreninių įgimtųjų teisių 
ormuilą. 

Tarp devynių rezoliucijos straipsnių, nustatančių šias amži- 
nąsias suverenines šeimos teises, mes randame vieną (VIII str.), 
liečiantį konstitucijos šeiminės reformos valstybėje reikalavimą. 
Tai pareikšta šiaip: „Šeima — tikrasis visuomėnės branduolys — 
turi teisės rinkti atstovus į renkamus valsčiaus, departamento, pro- 
vincijos, tautos organus. Be savojo balso — tėvas turi balsų 
skaičių, lygų arba proporcingą savo mažamečių, neatskirtų, esan- 
čių jo galioje vaikų skaičiui. Motina balsuoja mirusio, dingusio 
arba nustojusio teisių tėvo vardu.“ 

Kad šis judėjimas nesudaro tiktai neatsakingą svajotojų gru- 
pės sumanymą, bet yra rimtas ir reiškiasi taipogi politinėse par- 
tijose bei turi įtakos parlamente, kur jį palaiko gana gausinga 
atstovų grupė, — matyti iš to, kad tais pačiais 1920 m. atstovų 
grupės (atstovo Roulleaux-Dugage ir 114 kitų atstovų) tapo įneš- 
tas Prancūzų Parlamentan rinkimų reformos įstatymo sumanymas, 

paremtas kaip tik šeiminiu balsavimu, nustatytu tais pačiais Kon- | 
greso rezoliucijos nurodytais dėsniais (Hauriou — op. cit., 61 

pusl.). Šiame sumanyme mes randame reprezentacinį ne tiktai 
tėvo už šeimą ir jos narius arba, nesant tėvo, motinos balsavimą, 
bet ir, nesant abiejų tėvų, globėjo reprezentacinį balsavimą 
už jo globojamąją šeimą, o taipogi įsūnytojo balsavimą už įsūny- 
tąjį. Šis šeiminis balsavimas yra“ panašus į pliuralinį, kurio kon- 
stituciniame Belgijos precedente mes turėjome pe konstatuoti 
tarp kita ko ir vaikų (šeimos) kvalifikacija. t jis ir šiek tiek 
skiriasi nuo paprasto pliuralinio, būtent tuo, kad jame balsuojan- 
čio tėvo, motinos, isūnytojo arba globėjo šeiminė kvalifikacija 
nėra jo asmeniška socialinė kvalifikacija, bet yra aiškiai ir katė- 
goriškai reprezentacinė. Šeimos vadas (tėvas, motina, įsūnytojas, 
globėjas) ne patsai gauna didesnę balsavimo galią, bet kaipo 
kiekvieno šeimos nario naturalus reprezentantas už jų kiekvieną 
gauna balsą, kuris tektų jam, tam. šeimos nariui, jei jis nebūtų 
šeimoje: tėvas (motina ir t. t.), pavaduodamas savo atstovauja- 
mos šeimos narius, vykina už juos balsavimą. Čion individua- 
liškai demokratinis dėsnis tebėra taikomas balso vienetui, bet pats 
balsavimas vyksta ne šiais individais — vienetais, bet jų šeimi- 
niais susigrupavimais. 

Tokia yra ši pirmoji visuomeniškos konstitucinės atstovavi- 
wo reformos sistema, kurią galima pavadinti socialinių kvalifika- 
cijų sistema. Į ją įeina socialinių cenzų, nelygaus, pliuralinio ir 
"šeiminio balsavimo sumanymai ——"| —— 


| 

XI. Kurijų sistema. 


1. Socialinių kategorijų — kurijų suskirsty- 
mas. Karolio Benoist sumanymas. 


Antroji šios siūlomos reformos sistema galima pavadinti so- 
cialinių kurijų sistema. Ji balsavimo metodų nekeičia ir gali būti 
pilnai suderinta tiek su visuotinu balsavimu, tiek su mažoritariniu 
arba proporcingu atstovavimu kiekvienos kurijos ribose. 

Ryškiausia kurijų sistemos žymė arba ypatybė yra ta, kad 
piliečių - rinkikų visuma arba jų visuotinis „corpus“ skirstomas 
balsuot ne teritorinėmis rinkimų apygardomis, bet socialinėmis tų 
rinkikų grupėmis, kuriuo nors socialiniu kriteriumu, ir kiekvienai 
tokiai grupei pavedama rinkti atstovai skyrium. Šiuo nėra būti- 
nai naikinama teritorinis suskirstymas apygardomis, dažniausiai 
tai yra paliekama del balsavimo technikos patogumo arba del 
suderinimo abiejų veiksnių — socialinio su teritoriniu, — bet ir 
kiekvienoje suskirstytoje apygardoje rinkimai vyksta ne visos ma- 
sės balsavimo išdavomis (balsų dauguma arba grupinėmis balsų 
proporcijomis), o atskirai kurijomis. Šiuo gaunamas atskirų SO- 
cialinių veiksnių — socialinių kurijų — atstovavimas, kaip ir pa- 
prastame proporciniame atstovavime, bet skirtumas nuo propor- 
cinio yra tas, kad proporciniame, organizuojamame politinėmis 
partijomis, piliečiai rinkimų apygardos ribose nėra iš anksto su- 
skirstyti ir, patys sociališkai apsispręsdami savo balsavimu, nu- 
stato socialinių veiksnių atstovavimą; čion gi piliečiai yra iš ank- 
sto sociališkai klasifikuojami be jokio jų pačių apsisprendimo bal- 
savimo metu. 

Ši visuomeninės atstovavimo reformos sistema buvo iškelta 
ypač žinomoje Charles Benoist knygoje „La crise de V'Etat mo- 
derne“ (1897 m.), kuri savo laiku padarė didelio įspūdžio ir su- 
kėlė daug kalbų ir ginčų. Benoist nurodo į tai, kad žmogus ne- 
sąs tiktai teritorijos gyventojas; gyvendamas visuomenėje ir daly- 
vaudamas joje, kiekvienas žmogus priklausąs kuriai nors socia- 
linei reikalų ir darbo suskirstymo kategorijai, kuri nustatanti jo 
palinkimus, jo pažiūras ir tikslus, žodžiu — visą jo psichinį nu- 
sistatymą ir jo gyvenimą. Gyvas žmogus esąs tam tikros sociali- 
nės kategorijos vienetas, o ne abstraktinis matematiškas teritori- 
jos gyventojų skaičiaus vienetas. Autorius yra visuotino, lygaus 
ir individualinio balsavimo šalininkas, nes vienetu esąs Žmogus; 
bet kadangi jis esąs ne teritorinės, o socialinės kategorijos viene- 
tas, tai visuotinas balsavimas, 0 tuo pačiu ir atstovavimas, turįs 


— 170 — 


| 


vykti socialinėmis kategorijomis, o ne teritoriniu šablonu. Šios 
socialinės reikalų ir darbo sugrupavimo ir suskirstymo kategori- 
jos — tai esančios gyvos realybės, žmonių - individų gyvė- 
nimų kadrai. Realūs esą ir veikią ne teritorinės tautos nariai 
— atomai, ne dirbtiniai asocialiniai piliečiai, bet gyvi socialiniai 
žmonės. Ir valstybė bei jos valdžia, arba tos funkcijos, kurios 
atliekamos valdžios metodu, rūpi ne išsvajotiems atomams - pilie- 
čiams, bet gyviems žmonėms. Politiniu balsavimu esą sudaroma 
atstovavimo pagrindais valstybės valdžia. Tat ją sudaryti, vadina- 
si, balsuoti turi gyvi žmonės savo socialiniuose -kadruose. 
Žmonės - rinkikai būsią suskirstyti tam tikromis Sasinai 
kategorijomis — poEiNmE žemės D b 
laisvųjų profesijų i jų Sudarysianti B tikrą 
rinkimų kolegiją; kiekvienai šių kolegijų I būsią pavestas tam tikras 
mandatų skaičius savo atstovams išrinkti. Išrinktieji ir atstovausią 
nebe vienlypę teritorinę tautą, o įvairius socialinius reikalus. 
Benoist sumanymu, šis socialinių reikalų (kategorijų) atstovavimas 
turėtų arba. pilnai pakeisti teritorinį tautos atstovavimą arba būti 
sunaudotas bent aukštesniems rūmams sudaryti, paliekant žemes- 
niuosius tautos atstovybei, tvarkomai demokratiniais metodais. 
Benoist nuomone, žmogus - individas nebūtų šios reformos 
nuskriaustas. Atvirksčiai, ji būtų individams naudinga, nes' jiems 
būtų grąžinta jų gyva socialinė spalva, jų tikroji socialinė esmė, 
kurią esą mėginama iš jų atimti dirbtiniu demokratiniu tautos 
suverenumu. Pilietis vėl virstų gyvu žmogumi, 0 tautos suvere- 
numo dėsnis būtų pakeistas tautos gyvybės dėsniu. 


2 Socialinių kategorijų atstovavimo idėja 
demokratijoje. Esmein, Siėy'es. 


Toji idėja, kad valdžios organe, sudarytame masiniu balsavimu, 
turėtų pasireikšti svarbiausios ir stambiausios ypač ekonominės 
„tautos darbo suskirstymo“ kategorijos ir kad todel masinio 
balsavimo organizacija reikėtų kuriuo nors būdu pritaikinti prie 
šių kategorijų, — nėra svetima ir kai kuriems žymiems demokra- 
tijos veikėjams arba mokslininkams. Ir pats Esmein, nors galų 
gale atmeta šį balsavimą socialinėmis kategorijomis ar kurijomis, 
rasdamas vieninteliai aišku, ir pilnai užtenkamu teritorinį sukirstymą 
rinkimų apygardomis, — vis delto nekovoja prieš šitą sumanymą 
taip griežtai, kaip jis kovoja prieš proporcinį atstovavimą (iš da- 
lies gal ir todel, kad proporcinė atstovavimo reforma beveik visur 
jau mūsų laikais yra vykinama arba įvykinta ir tuo pačiu ji yra 
Esmein'o mėgiamai mažoritarinei rinkimų sistemai pavojingesnė 
konkurėntė, negu siūlomoji kurijų sistema, bet gal taipogi ir 
todel, kad šis socialinių kategorijų arba kurijų atstovavimas ne- 
numato arba bent nepaveda jokios ypatingos funkcijos atstovavimo 
atžvilgiu organizuotiems socialiniams veiksniams, kuriems politinių 
partijų proporciniame atstovavime suteikiama ypatinga teisinė 

padėtis, nesuderinama su „tautos atstovavimo“ dėsniu). Vienoje 
vietoje (op. cit. I t. 314 pusl.) Esmein net sako, kad Benoist'o 
siūlomoji reforma galėtų būti suderinta su tautos suverenumu, 
jeigu tik mandatų skaičius, pavedamas kiekvienai socialinei rinkikų 
kategorijai arba kurijai, būtų proporcingas šios kategorijos (kurijos) 
narių skaičiui lyginant su bendru gyventojų skaičiumi. O Benoist 
pilnai šią sąlygą priima. Bet tuojau po to Esmein atsiima savo 
sankciją, sakydamas, kad tai būtų klaida organizuoti politinis bal- 
savimas tokiu būdu, kad piliečiai būtų kviečiami ir raginami, kuo 
ne verčiami, pačia balsavimo tvarka žiūrėti tiktai į savo ypatingųjų 
reikalų ir užmiršt bendrąjį reikalą, kuris jokių socialinių katego- 
rijų nežino ir kuriuo jie turėtų vadovautis balsuodami ir politiniame 
valstybiniame veikime. r 

Bet socialinių kategorijų ir stambių socialinių ekonominių 
ar profesinių reikalų, kaipo politinio atstovavimo pagrindo, sąvoka 
buvo keliama net paties Sičyės'o, vadinasi — vieno tų žmonių, kurie 
pirmieji Europoje steigė demokratinę konstitucinę tvarką. ir kurių 
įtaka į naujos gadynės demokratinę konstrukciją buvo labai žymi. 
Savo kalboje Prancūzų Revoliucijos Konvente jis yra pareiškęs 
(cituota Esmein'o - op. cit. I t. 313 pusl., ir Duguit - op. cit. II t. 
603 pusl.), kad, jo nuomone, politiniai rinkimai į valstybinį įsta- 
tymų leidimo organą (parlamentą) turėtų būti paremti tokia „kombi- 
nacija“ (organizuoti tokiu budu ar metodu), kad būtų suteikta 
šiam organui maždaug lygus skaičius žmonių, atsidavusių trims 
dideliems darbams, trims didelioms profesijoms („industrijoms“*), 
sudarančioms besivystančios sveikos visuomenės judėjimą ir gyveni- 
nimą, — žemės ūkio pramonei, miestų ūkio pramonei ir tajai 
profesijai, kuri jokios ypatingos vietos neturinti ir kurios darbu 
esanti žmogaus kultūra. Atėisianti diena, kada žmonės suprasią, 
kad tai esą svarbūs klausimai. 

Taip kalbėjo »Bičyės, kuris toli gražu nebuvo linkęs tole- 
ruoti socialinių junginių atstovavimą ir kuris apskritai buvo nusis- 
tatęs prieš organizacinį jungimąsi atskirais ypatingais reikalais, 
rasdamas tokį jungimąsi kenksmingu tautai, nesuderinamu su 
tautos valia ir todel neteisėtu. Jis tai sakė tuo metu, kai 
buvo vedama griežčiausia kova prieš korporacijas, prieš draugijų 
ir sąjungų laisvę, prieš atskirų reikalų reiškimosi teisę ir kai pilnu 
griežtumu veikė garsioji „loi Chapelier“, kurios jis pats buvo 
šalininkas. Be abejo, proporcinis atstovavimas nebūtų buvęs anais 
laikais įmanomas ir Sičyės laikytų tokį atstovavimą tiesiog smerk- 
tinų, gresiančiu demokratijai didžiausiu pavojumi. Dalykas tame, 
kad stambiųjų socialinių kategorijų (stambiųjų profesinių kurijų) 
sistema neturi nieko bendra su korporatyviniu jungimusi, su or- 
ganizuotu tiksliu socialinių grupių veikimu, Čion kaip tik numatoma 
ne organizuotas veikimas, bet automatiškas masinio solidarumo 
reiškimasis, kategoriškas gaivališkas socialinis veiksnys, kaipo 
„tautos“ gyvenimo ir jos darbo elementas. Todel ši visuomeni- 
nės reformos sistem, akad ir remiasi socialinių reikalų suskirstymu, 

. nekelia demokratijoje tokios griežtos kritikos, kaip kitos sistemos. 
Demokratijos klasikai gal su ja greičiau sutiktų, negu su laimė- 
jusiu proporciniu atstovavimu, kuris savo oganizuotu partiniu 
metodu labiau užgauna jų pagrindines sąvokas. : 


3. Luominė kurijų kilmė. Luominių kurijų 
pėdsakai XIX ir XX amžiuose (Austrijos Im- 
perijoje ir carų Rusijoje.). 


Socialinių kategorijų ar kurijų sistema yra žinoma ne tiktai 
iš Benoist ir kitų jos sumanytojų pasiūlymų. Ji yra išbandyta 
konstitucinės praktikos ir turi senų teisinių precedentų. Ir gal 
ypač del šių savo precedentų ji nėra. populeri ir kelia prieš sav 
daug įtarimų. ; 

Jos prototypu buvo luominiai rinkimai. Žmonių klasifika- 
cija luomais, iš dalies profesijomis, buvo įsigalėjusi Europoje dar 
nuo viduramžio; ji turėjo savo funkcionalinio pagrindo visuome- 
nėje ir savo laiku buvo visai priimtina ir naudinga. Ši klasifi- 
kacija gavo savo tam tikrą teisinę konstrukciją, tapo užfiksuota 
valstybinių įstatymų, virto priverstina ir dirbtinai palaikoma — ne- 
žiūrint į tai, kad vėliau socialinio bendravimo evoliucija pakeitė 
žmonių socialinio grupavimosi ir skirstymosi pagrindus ir kad 
viešojo ūkio sąlygos tapo reikalingos kitokio profesinio tvarky- 
mosi. Tai, kaip aš jau turėjau progos sakyti, tapo šaltiniu to 
socialinio ir politinio krizio, kuris tesėsi per XVII ir ypač XVIII, 
o iš dalies ir XIX amžius, kai, pagaliau, senoji luominė ir kor- 
poracinė — profesinė — socialinė konstrukcija tapo suardyta. 
Jai suardyti tapo iškeltas individualizmo dėsnis. 

Bet kol tai pasisekė suardyti, tol luominė ir senoji korpora- 
cinė profesinė žmonių klasifikacija, kad vėliau ir nebeatatinkanti 
naujiems socialiniams veiksniams, buvo palaikoma kaip priversti- 
na socialinė schema. Ji buvo nustatyta tam tikromis pastoviomis 
objektyvinėmis žymėmis, kuriomis žmonės buvo verčiami laikytis 
jos kadrų, o tuo pačiu buvo užkertamas kelias kitokiems naujiems 
socialiniams junginiams reikštis. Si dirbtinė klasifikacija buvo 
taikoma ir politiškai masiniam žmonių reiškimuisi, kiek jis buvo 
leidžiamas. 2 

Šios klasifikacijos luominės ir iš dalies profesinės kategorijos 
ir sudarydavo tuos rėmus, tas, kitaip sakant, kurijas, kurių kiek- 
viena sutalpindavo tam tikrą masę žmonių ir buvo laikoma soci- 
alinio reiškimosi vienetu. Bet šios klasifikacijos kategorijos, 
nustojusios savo funkcionalinio gyvo pagrindo, iš tikrųjų, jau buvo 
nebe socialinio reiškimosi iormomis, bet gyvų socialinių veksnių 
pančiais, — gyvų socialinių jėgų koncentraciniais logeriais ir kalė- 
jimais. Ši klasifikacijos tvarka varžė socialinį gyvenimą, trokštantį 
laisvės savo naujiems junginiams reikštis, ir tebuvo naudinga 
negausiems aukštesniems luomams ar tu luomų dalyviams, besi- 

naudojantiems savo senomis luominėmis privilegijomis ir virtusiems 
socialiniais parazitais naujoje visuomenėje. 

Tokia yra socialinių kategorijų arba kurijų balsavimo (atsto- 
vavimo) sistemos kilmė, artima aristokratinių aukštesniųjų rūmų 
kilmei, dėliai kurios tiek viena, tiek antra šių institucijų neteko 
populeriškumo ir masinio pasitikėjimo. 

Ir visur ten, kur kurijų sistema tebebuvo užsilikusi XIX ir 
net iš dalies XX amžiuje,--ji palaikė savo luominės kilmės pėd- 
sakus. Tai buvo matyti tiek Austrijos Imperijoje rinkimuose į 
žemesniuosius parlamento rūmus, kol šie rinkimai buvo nustatyti 
kurijų sistema, tiek carų Rusijoje nuo 1906— 1907 m. iki 1917 m. 
revoliucijai rinkimuose į Valstybės Dūmą. 

Nei Austrijoje, nei Rusijoje kurijų sistema nebuvo remiama 
vienos tiktai luominės socialinės kategorijos veiksniu. Be šitos 
pasenusios socialinės kategorijos buvo priimta ir kelios kitos. 
Ypač carų Rusijoje kurialinė rinkikų klasifikacija buvo be galo 
paini ir, taip sakant marga, nustatyta įvairiausiomis socialinio 
suskirstymo kategorijomis, nors tiek vienoje, tiek kitoje šių val- 
stybių nebuvo užmirštas ir luominis veiksnys. Bet kaip pama- 
tysime iš Austrijos Imperijos ir ypač carų Rusijos pavyzdžių, 
kurijų sistema yra patogiausia dirbtinai rinkimus iškreipti ir suda- 
ryti tokį „atstovavimą“, kuris iš tikrųjų ne atstovauja nei „tautos“ 
daugumos, nei galingesnių visuomenės veiksnių, o tiesiog repre- 
zentuoja pageidavimus tų, kurie šią sistemą nustatė. Tai, iš tik- 
rųjų, ir yra viena svarbiausiųjų šios sistemos ydų, — tai, kas ją 
Ša pavojinga ir dėliai ko žmonės ir visuomenė jąja nepa- 
sitiki. 


4, Kurijų rinkimų sistema Austrijos Imperijoje 
iki 1907 m: demokratinei rinkimų reformai. 


Austrijos Imperijos 1873 ir 1882 m. įstatymai suskirstė 
žemesniųjų parlamento rūmų mandatus tarp šių keturių rinkikų 
kategorijų; iš bendrojo skaičiaus 363 renkamųjų atstovų, 85 man- 
datai buvo pavesti stambiųjų žemės savininkų kurijai, 21 man- 
datas — Prekybos ir Pramonės Rūmams, 118 mandatų — miestų 
ir pramonės centrų kurijai ir 129 mandatai — sodžiaus valsčiams. 
Iš šitų keturių kurijų antroji, kad ir buvo vadinama kurija, 
neturėjo tikro kurijos pobūdžio, nes čion rinkimų subjektu buvo 
ne masiniai tam tikros socialinės kategorijos rinkimai, bet orga- 
nizuoti socialiniai vienetai (Prekybos ir Pramonės Rūmai), o tai 
nieko bendra su kurijos ir socialinės kategorijos sąvoka neturi. 
Trečioji ir ketvirtoji kurijos buvo nustatytos gana lanksčiomis 
ekonominės klasifikacijos kategorijomis (miestai ir pramonės centrai, 
t. y. ypač prekyba, pramonė, laisvos profesijos, — ir sodžius, t. y. 
ypač žemės ūkis); užtai pirmoji kurija turėjo aiškaus klasinio ir 
ypač luominio pobūdžio, nes toji „stambioji žemės nuosavybė“, 
iš tikrųjų buvo ne bet kuri stambioji nuosavybė, o tam tikros 

feodalinės kilmės bajorų dvarai (kurijų klasifikacijos žymės buvo | 
nustatytos ne tiesiog Imperijos įstatymu, bet autonominių kraštų 
įstatymais, tvarkančiais rinkimus į tų kraštų seimus; pastarieji 
įstatymai kaip tik ir nustatydavo šį tikslų luominį pirmosios 
kurijos pobūdį). 2 

Tokiu būdu šiame atstovavime luominis aristokratinis socialinis | 
veiksnys jungėsi su klasiniu ir profesiniu ir turėjo menkai orga- 
nizuoto socialinio atstovavimo priedo. Vadinasi, socialinės klasi- 
žikacijos sistema nebuvo schematiška; ji buvo dirbtinai sukons- 
truota įvairiais socialiniais veiksniais. Aiškiai dirbtinės ir arbitra- 
liškos, neparemtos jokiu logišku dėsniu, buvo ir skiriamų įvairioms 
kurijoms mandatų skaičiaus proporcijos. Plati gausinga sodžiaus 
kurija ir beveik lygi jai mandatais miestų ir pramonės centrų 
kurija turėjo kiekviena beveik lygią įtakos proporciją į atstovavi- 
mą su privilegijuota negausinga, bet galinga tradicijomis, turtu 
ir socialine padėtimi — aristokratine kurija. 

1896 m, rinkimų reforma įvedė Austrijoje dar penktą „visuo- 
tinio balsavimo  kuriją“, kuri gavo 72 mandatu, vadinasi — ma- 
žiau, negu aristokratinė kurija (kitų kurijų mandatų skaičius liko 
tas pats). Šioje penktoje „kurijoje“ visuotinio balsavimo dėsniu 
gavo balsavimo teisę (funkciją) visi piliečiai, neišskiriant tų, kurie 
jau turėjo ir palaikė šią teisę keturiose pirmose kurijose (tuo pa- 
čiu toji piliečių dalis, kuri socialinės klasifikacijos veiksniu pateko 
į vieną keturių pirmųjų kurijų, — šia 1896 m. reforma įgijo du 
balsu: sociališkai kurialiniu ir demokratiškai pilietiniu dėsniu; t0- 
kiu būdu tapo pasiektas sui generis pliuralinis balsavimas, kaip 
ypatingos visuomeninio ir teritorinio veiksnio kombinacijos išdava. 


5. 1907 m. demokratinė rinkimų reforma Austri- 

jos Imperijoje. Mandatų suskirstymas tarp rin- 

kimų apygardų — gyventojų skaičiaus propor- 

cijomis, kaip esminis demokratinis rinkimų 

tvarkos elementas. Šio elemento neigimas Atu- 

strijos Imperijoje (1907 m. reformoje): naci- 
onalinės guasi-kurijos. 


1907 m. kapitalinė demokratinė rinkimų reforma Austrijoje 
nušlavė visas kurijas ir panaikino pačią kurijų sistemą, pakeisda- 
ma ją visuotinu, lygiu balsavimu. Bet įdomu yra pastebėti, kad 
ir įvedus visuotiną lygų balsavimą Austrijos Imperija nenusikratė 
kai kurių kurialinės sistemos įpročių, kurie, iškreipdami ypatingu 
būdu demokratinę reformą, tapo sunaudoti nebe tiems sociali- 
niams vėiksniams, kurie iki to! naudojosi kurijomis. 

Dalykas toks, kad kurijų sistema reiškias! ne tiktai balsuo- 
jančių rinkikų suskirstymu tam tikromis socialinėmis kategorijomis, 
bet taipogi tam tikru iš anksto nustatytu mandatų suskirstymu tarp 
šių kategorijų — kurijų. Demokratinė gi teritorinė sistema reiš- 
kiasi, kaip mes jau žinome, ne tiktai piliečių - rinkikų visumos 

suskirstymu ieritorinėmis rinkimų apygardomis, kaip masinio bal- 
savimo vienetais tautos valiai pareikšti, bet ir pavedimu kiekvie- 
nai šių apygardų tokio mandatų skaičiaus, kuris atatinka šios 
apygardos gyventojų (ne rinkikų) skaičiaus proporcijai bendroje 
valstybės gyventojų masėje (jeigu, pavyzdžiui, valstybėje būtų 10 
milijonų gyventojų, o seimas susidėtų iš 200 atstovų, vadinasi — 
vienas atstovas tektų 50 tūkstančių gyventojų, tai rinkimų apygar- 
“ dai, turinčiai 500 tūkstančių — !/5 milijonų — gyventotojų, 
. — reikėtų pavesti 10 mandatų, o kitai, turinčiai 450 tūkstančių gyven- 
tojų — 9 mandatai, nors del tam tikrų aplinkybių rinkikų skai- 
čius būtų pastarojoje apygardoje didesnis, negu pirmojoje apygar- 
doje).: Šitas dėsnis, kad mandatų suskirstymas tarp rinkimų apygardų 
turi būti proporcingas gyventojų suskirstymo proporcijoms tarp 
apygardų, yra tiek esminis demokratiniame rėžime, kad, kaip ma- 
tome, Esmein kitone sutinka pripažinti teisėtu rinkikų suskirstymą 
socialinėmis kurijomis tąja sąlyga, kad mandatų suskirstymas tarp 
kurijų būtų remiamas gyventojų socialiniu, taip sakant 
„kadastru“. 

Bet kurijų sistema — nors jos moderniškas gynėjas Benoist 
sutinka su Esmein'o sąlyga — nelabai pasiduoda šiam demokra- 
tiniam reikalavimui. Ji nepasiduoda jam ne todel, kad tai nebūtų 
galima techniškai įvykinti (yra šiokių tokių techniškų kliūčių, bet 
vis delto tai yra galima), o todel, kad kurijų sistema, paprastai, kaip 
tik tam ir yra įvedama, kad būtų galima, iš anksto įvertinus įvai- 
rių socialinių veiksnių (kategorijų, kurijų) tam tikrą svarbą visuo- 
menėje ir valstybėje, sudaryti toks socialinių veiksnių atstovavi- 
mo valstybės valdžios organas, kuriame tų veiksnių reliatyvinė 
svarba ir galia atatiktų išanksto padarytam jų įvertinimui. O tai 
yra pasiekiama kaip tik tokiu mandatų suskirstymu tarp kurijų, 
kuris atatiktų ne kuriam nors mechaniškam kriteriumui, o padaryto 


įvertinimo išvadoms. Todel ir buvo, pavyždžiui, Austrijos Imperi- „+“ 


joje skiriama aristokratinei stambiosios agrarinės bajorijos kurijai 


ketvirtoji visų žemesniųjų rūmų mandatų dalis (85 mandatai /iš:““, 
bendrojo 353 mandatų skaičiaus): buvo norėta šiam socialiniam“ 
veiksniui užtikrinti tokia galia, kuri, sistemos sumanytojų nuomos |; | 


+ 


ne, atatinkanti jo tradicijų istoriškai padėčiai ir įtakai bei:jų | 
aukštąjai reliatyvinei vertei; jeigu šiai kurijai reikėtų pavesti tiktai 


toks mandatų skaičius, kuris atatinka šios aristokratijos narių. 
skaičiaus proporcijai bendrame gyventojų masės skaičiuje, tai gal'“ 


iš viso neišsimokėtų steigti ir ši atskira kurija. 

Ir štai, įvedus 1907 m. demokratinį, visuotiną, lygų balsavi- 
mą, Austrijos Imperijos žemesniųjų parlamento rūmų atstovų rin- 
“ kimams, vis delto nebuvo priimta visų demokratinės rinkimų 
tvarkos tezių; būtent, nebuvo priimta kaip tik tasai svarbus ir 
esminis demokratinis dėsnis, į kurį nurodžiau — mandatų suskirs- 
tymas tarp apygardų gyventojų skaičiaus proporcijomis. Šiuo 
atžvilgiu tapo palaikytas mandatų proporcijų dirbtinumas, kuris 
žymėjo panaikintąją kurijų sistemą. Tiktai šio dirbtinumo padaras 

buvo jau kitoks. Būtent, dabar tai tapo padaryta ne kurio nors 
luominio, klasinio, ekonominio arba profesinio socialinio veiksnio, 
bet moderniškojo nacionalinio veiksnio naudai. 

Prieškarinė Austrija, tai buvo tikras tautų (nacionalinių tautų) 
mišinys. ypatinga nacionalinių teritorijų mozaika. Jei galima 
buvo Austrijoje laikyti Vokiečiai viešpataujančiaja tauta, tai vis 
delto kitos jos tautos — Italai, Slovėnai, Šerbo Kroatai, Čekai, 
Lenkai, Ukrainiečiai, Žydai (nekalbant, žinoma, apie sufederuotos | 
su Austrija Vengrijos tautas), — buvo tiek gausios ir stiprios 
savo nacionaliniu susipratimu, kultūra, ir (išskyrus žydus) savo 
teritorine konsolidacija, kad čion negalėjo būti kalbos apie tokį 
atskirų nacionalinių tikslų ir teisių mindžiojimą, kaip tai buvo 
daroma carų Rusijoje arba Vokietijos Imperijoje. Čion buvusioji 
paprastoji piliečių teisių lygybė be nacionalinio skirtumo Rusijos 
ir Vokietijos pavergtoms tautoms tebuvo idealu ir ji tenai buvo 
senai pasiekta ir tapo įvykusiu ir nebeginčytinu teisės faktu; bet 
Austrijos tautoms to neužtekdavo. Iš kitos pusės jos negalėjo 
pasitenkinti valstybiniu seperatizmu, nors seperatizmo srovė, taip 
pat griežtai pasireiškusi ir suskaldžiusi Austriją Didžiojo Karo 
metu, visuomet buvo Austrijos tautų daugumos palaikoma. Bet 
Austrija tai vis delto nebuvo senoji Turkija, ji vis delto buvo, 
stipri ir organizuota; negalima buvo iš anksto numatyti, kada ir 
kuriomis aplinkybėmis seperatizmas galėtų būti sekmingai įvykin- 
tas. Tat Austrijos tautos turėjo rūpintis ir savo nacionalinių tikslų 
apdraudimu Austrijos valstybėje. 

Tarp kita ko jos siekė savo politinės autonomijos -—- teritori- 
nės ir vad. personalinės (nacionalinės autonomijos tikrąja prasme) 
Austrijos ribose, Jų sąmonėje kilo tautų subjektyvinės viešosios 
teisės idėja, kuri reiškėsi sąvoka, jog kiekviena nacionalinė tauta, 
kiekviena nacionalinė valstybės piliečių kategorija, sudaranti vals- 
tybėje lyg tam tikrą naturališkai politinę“ korporaciją, turinčią savo 
atskirą esmę ir savo pagrindinę teisę. Austrijoje jau senas 1867 m. 
bendrųjų piliečių teisių konstitucinis įstatymas buvo pripažinęs ir 
paskelbęs kiekvienos nacionalinės tautos valstybėje teisę į Savo 
tautybės ir kalbos apsaugą ir į nacionalinį vystymąsį. Šios teisės 
subjektais buvo kaip tik tautos, kaip socialiniai vienetai, 0 ne 
atskiri piliečiai; o tai jau savaime buvo reikšminga ir rodė tam 
tikrą tendenciją. Austrijos tautos jautė save esančios status in 
statu. Tai, kas šiandien po Didžiojo Karo taip žymiai pasireiškė 
tautinių mažumų teisių konstitucinėje institucijoje, įgijusioje di- 
delės reikšmės ypač naujosiose valstybėse, tai Austrijoje pradėta 
kelti daug anksčiau. 

Austrijos tautos turėjo didelės įtakos į valdžią ir valstybė * 
turėjo rimtai skaitytis su nacionaliniu veiksniu. Iš visų socialinių 
junginių, šie nacionaliniai junginiai buvo valstybėje stipriausi arba 
bent savo politiniu veikimu ryškiausi. Bet atskirų tautų galia 
buvo nelygi, ir jos, veikdamos valstybę, kartu kovojo ir varžėsi 
tarp savęs. 

Ir štai Austrija, įvedusi demokratinį visuotiną balsavimą, 
pasiduodama galingesnių nacionalinių junginių įtakai ir jų pastan- 
goms apdrausti sau privilegijuotą padėtį prieš kitas silpnesnias 
tautas valstybėje, su kuriomis jiems teko ginčytis ir varžytis, ne- 
drįso nuosekliai priimti kito demokratinės atstovavimo konstruk- 
cijos dėsnio, būtent — mandatų suskirstymo gyventojų skaičiumi. 
Sis svarbus atstovavimo momentas— mandatų suskirstymas—tapo 
rezervuotas deryboms su atskiromis tautomis, kaip sui generis 
prekė, kaip įtakos kaina už patarnavimus valstybei. Ir, pagaliau, 
mandatai tapo suskirstyti tarp atskirų provincijų ar kraštų, įeinančių į 
valstybę, šių derybų ir kompromisų konkrečiomis išvadomis; tuo 
ir liko užfiksuota dirbtinė atskirų nacionalinių vėiksnių teisinės 
įtakos schema; tas pats tapo padaryta ir provincijų ribose, nusta- 
tant rinkimų apygardas taip, kad pavedimas mandatų eitų tam 
tikru iš anksto nustatytu nacionalinės politikos planu. Senuoju 
įpročiu, išbandytu kurijų sistemoje, demokratinis visuotinas bal- 
savimas buvo sujungtas su dirbtiniu mandatų suskirstymu. Seno- 
sios luominės ir kitokios kurijos tapo pakeistos nacionalinėmis 
guasi-kurijomis (plg. Esmein—op. cit., I t. 392—395 pusl.) 


6. Kurijų rinkimų sistema carų Rusijoje 1907 
—1917 m.) Bendroji kurijų (kurijų, subkurijų ir 
kurijėlių) klasifikacija; pastabos. 


Be galo paini buvo kurijų sistema, veikusi carų Rusijoje 
nuo 1907—1917 m., nustatyta rinkimams į t. vad. Valstybės Dū- 
mą. Rinkimai vyko keliais laipsniais — nuo pradžios iki galui 
kurijomis. Kurijos buvo visokių rūšių — klasinės, luominės, pro- 
fesinės, nacionalinės, bažnytinės (tikybinės). 

Didžioji buv. Rusijos valstybės dalis, išskyrus kai kuriuos 
pakrasčius (Lenkiją, Užkaukazį, kelias Sibirijos gubernijų grupes), 
stambiausius miestus (Petrapilį, Maskvą, Kijevą, Odesą ir Rygą), 
kelių ypatingų kurijų grupę ir, pagaliau, Suomijos Didžiosios Ku- 
nigaikštijos atstovavimą Rusijos Valstybės Dūmoje (1910 m. įsta- 
tymu) — buvo rinkimų atžvilgiu tvarkoma šiaip. 

Atstovai į Dūmą buvo renkami kiekvienoje gubernijoje t. 
vad. Gubernijos Susirinkimo („Gubernskoje Izbiratelnoje Sob- 
ranije“), kuris buvo sudaromas iš t. vad. „rinkėjų“ („vyborščiki“). | 
Patys „rinkėjai“ buvo renkami kurijomis. Kiekvienos kurijos ren- 
kamųjų „rinkėjų“ skaičius buvo iš anksto kiekvienai gubernijai 
nustatytas pačiame įstatyme. Šis skaičius buvo dirbtinis, iš an- 
ksto užfiksuotas tam tikromis įstatymų leidėjo socialinėmis ten- 
dencijomis, nepriklausomas nei gyventojų proporcijų kurijose, nei 
kurių nors kitų davinių. Pagrindinių kurijų, kuriomis vyko „rin- 
kėjų“ rinkimai į Gubernijos Susirinkimą, buvo penkios: 1) Vals- 
tiečių kurija, 2) „Žemvaldžių“ kurija, 3) pirmoji miesto kurija, 
4) antroji miesto kurija ir 5) darbininkų kurija. 

Valstiečių kurija buvo luominė, bet kartu luomo ribose ji 
buvo ir klasinė, nes politiniams šios kurijos rinkimams žemesniose 
šių rinkimų stadijose buvo sunaudota bendroji luominės valstiečių 
„Savivaldybės“ organizacija, kuri rėmėsi ne visų valstiečių, o 
tiktai valstiečių — ūkininkų balsavimu (tai bent buvo žymu tose 
buv. Rusijos provincijose, jų tarpe ir Lietuvoje, kur žemės valdymas 
rėmėsi ne bendruomenės — „obščinos“, bet asmeniškos nuosa- 
vybės desniais ir kur tuo pačiu valstiečių luomo tarpe jau buvo 
įvykusi ir aiškiai nusistačiusi klasinė diferenciacija į ūkininkus ir 
bėžemius darbininkus ar kampininkus). Būtent, einant bendrąja 
luominės valstiečių „savivaldybės“ (iš tikrųjų guasi - savivaldybės, 
nes ji buvo iškreipta) tvarka, kaimų ar seniūnijų ūkininkai per 
visuotinius savo susirinkimus arba sueigas rinkdavo t. vad. rink- 
tinius („vybornyje“) į valsčiaus sueigą. Einant rinkimų įstatymu, 
valsčiaus sueiga, susidedanti iš šių valstiečių — ūkininkų (luominės 
klasės) atstovų, — rinkdavo „įgaliotinius“ („upolnomočennyje“) į 
apskrities „Valsčių Įgaliotinių Suvažiavimą“ (po du įgaliotiniu nuo 
kiekvieno valsčiaus). Pastarasis gi „Suvažiavimas“ rinkdavo iš 
savo tarpo įstatymo nustatytą skaičių „rinkėjų“ į „Gubernijos Su- 
sirinkimą. Tokiu būdu luominė ir luomo ribose klasinė valstiečių 
- ūkininkų kurija vykindavo politinių atstovų rinkimus keturiais 
laipsniais: I. „rinktinių“ rinkimai į valsčiaus sueigą; II. „įgalioti- 
nių“ rinkimai į apskrities „Valsčių Įgaliotinių Suvažiavimą“; III. 
„Tinkėjų“ rinkimai į „Gubernijos Susirinkimą“; IV. atstovų rinki- 
mai į Valstybės Dūmą. 

„Žemvaldžių“ | („Zemlevladielcy“) kurija, rinkusi savo „rin- 
kėjus“ į „Gubernijos Susirinkimą“ per savo tam tikrus „Žemval- 
džių Suvažiavimus“, sudaromus kiekvienoje apskrity, —sudarydavo 
bendrą kuriją, paralelią keturioms kitoms, tiktai šiame apskrities 
„Suvažiavime“. Bet ji pati buvo žemesniuose savo laipsniuose 
suskirstyta į tris atskiras subkurijas, būtent: a. stambiosios nekil- 
nojamos šodžiaus nuosavybės subkurija, b. smulkesnės nekilno- 
jamos sodžiaus nuosavybės subkurija ir c. Įvairių tikybų dvasiš- 
kijos subkurija. 

Pirmoji tų subkurijų skirstosi dar į tris kurijėles, nustatomas 
turto rūšimis (a. stambiosios žemės nuosavybės kurijėlė, b. stam- 
biojo kalnų kasyklų valdymo kurijėlė ir c. stambiojo nekilnoja- 
mojo, bet ne žemės ūkio ir ne pramonės bei prekybos įmonės, 
turto nuosavybės kurijėlė). Visi šios stambiosios subkuri os (visų 
trijų jos kurijėlių) dalyviai (stambieji nekilnojamojo turto savinin- 
kai apskrty) turėjo teisės tiesiog patys (ne per atstovus) dalyvauti 
apskrities „Žemvaldžių Suvažiavime“, renkančiame „rinkėjus“ į 
„Gubernijos Susirinkimą“. Tai buvo klasinė subkurija (kurijėlės 
reiškė klasinės specifikacijos kategorijas); faktiškai ryškus ir sti- 
prus buvo šioje subkurijoje (ypač jos žymiausioje pirmoje kuri- 
jelėje) luominis bajorų—stambiųjų dvarininkų elementas. Ribos, 
skiriančios šią stambiosios nuosavybės subkuriją nuo smulkes- 
nėsės nuosavybės subkurijos, buvo nustatytos arba žemės mokes- 


—1179/— 


nio arba turto kapitalinės vertės tam tikru minimumu, sudarančiu 
šios subkurijos cenzą. 

Antrą — smulkesnės nuosavybės — subkuriją sudarydavo 
visa kita žemės arba kitokio nekilnojamojo turto nuosavybė aps- 
krityj, kuri nepasiekdavo pirmosios subkurijos ribų, išskyrus, žinoma, 
valstiečius ir skirtinę žemę, atstovaujamus pirmoje  kurijoje. 
Taigi ir vėl tai buvo klasinė subkurija. 

Pagaliau, trečiąją subkuriją „Zemvaldžių“ kurijoje sudarydavo 
dvasiškija (visokių bažnyčių ir kultų), bet ne visa dvasiškija, o 
tiktai toji, kuri valdė bažnytinį nekilnojamąjį turtą apskrity. Tuo 
pačiu šios subkurijos socialinis pobūdis buvo komplikuotas: jis 
turėjo ir profesinių (dvasiškija), ir bažnytinių (bažnytinis turtas), ir 
klasinių (agrarinė nuosavybė) žymių. 

Antroji (vidutinės ir smulkiosios nuosavybės) ir trečioji 
(dvasiškijos) subkurijos dalyvavo „Žemvaldžių ivažingiujes ne 
betarpiškai, kaip pirmosios (stambiosios nuosavybės) subkurijos 

„ žmonės, bet per savo atstovus, vadinamus „įgaliotiniais“, renkainus 
šių subkurijų „Įžengiamame Suvažiavime“ („Predvaritelnyj Sjezd“). 
„Įžengiamasis Suvažiavimas“ rinkdavo į „Žemvaldžių Suvažiavimą“ 
tiek įgaliotinių, kiek susirinkę „Įžengiamajame Suvažiavime“ šių 
subkurijų žmonės faktiškai valdė turto, skaitant po vieną įgalio- 
tinį kiekvienam pilnam stambiosios subkurijos cenzo vienetui. 

Tokiu budu „Žemvaldžių“ kurija turėjo įvairių subkurialinių 
šaknų ir „Žemvaldžių Suvažiavime“ sudarydavo sui generis iede- 
racinę socialinę kategoriją. „Žemvaldžių Suvažiavimas“ rinkdavo 
iš savo tarpo tiek rinkėjų į „Gubernijos Suvažiavimą“, kiek jam 
buvo išanksto paties įstatymo pavesta. 

Pirmoji miesto kurija buvo sudaryta iš dviejų kurijėlių: a. 
stambiosios nekilnojamos miesto nuosavybės kurijėlė, nustatoma 
turto vertės minimumo cenzu (šis cenzas buvo aukštesnis dides- 
niuose miestuose ir žemesnis — smulkesniuose miestuose bei 
priskiriamuose prie miestų žymesniuose miesteliuose), b. stambio- 
sios prekybos ir pramonės kurijėlė, kurios cenzas buvo nustatytas 
prekybos ir pramonės liudymo rūšimis arba pramonės mokesčio 
minimumu. Tokiu būdu abi šios kurijėlės ir pati kurija buvo 
klasinė — stambiosios nuosavybės ir stambiosios prekybos bei 
pramonės (stambiojo kapitalo, stambiosios buržuazijos kurija). 
Pirmoji miesto kurija renka rinkėjus („vyborščiki“) į „Gubernijos 
Suvažiavimą“ per t. vad. „Pirmąjį miestų rinkikų („izbirateli“) 
Šuvažiavimą“ („Pervyj Sjezd gorodskich izbiratelėj“). Renkamų 
šios kurijos rinkėjų („vyborsčiki“) skaičius buvo paties įsta- 
tymo nustatytas. 

Painesnė savo socialine padėtimi buvo antroji miesto kurija, 
kuri susidedavo iš sekančių šešių kurijėlių: a. smulkiosios nekil- 
nojamos miesto nuosavybės kurijėlė, į kurią įeidavo visa nekil- 
nojamoji miesto nuosavybė, nepasiekianti pirmosios miesto kurijos 
stambiosios nuosavybės kurijėlės cenzo; b. smulkiosios prekybos 
ir pramonės kūurijėlė, į kurią įeidavo visa prekyba ir pramonė, 

nepatekusi į pirmosios miesto kurijos stambiosios prekybos ir 
pramonės kurijėlę (tiek pirmosios miesto kurijos stambiosios pre- 
kybos ir pramonės, tiek antrosios miesto kurijos smulkiosios pre- 
kybos ir pramonės kurijėlėse dalyvavo visa prekyba ir pramonė 
— netiktai tų įmonių, kurios buvo miestuose ir miesteliuose, bet 
ir tų, kurios buvo sodžiuje, dvaruose arba kaimuose); c. stam- 
besniųjų sodžiaus butų samdytojų kurijėlė, į kurią įeidavo visi 
tie sodžiaus gyventojai, kurie mokėdavo valstybinį buto mokesnį; d. 
bendroji profesinė kurijėlė, į kurią įeidavo visi apskrities žmonės (tiek 
sodžiuje, tiek miestuose), kurie mokėdavo vadinamąjį asmeninį 
pramonės mokesnį, renkamą iš visų užsiimančių amatu ir įvairio- 
mis profesijomis, kaipo gyvenimo (užlaikymo) šaltiniu; tokiu būdu 
ši kurijėlė buvo ne kurios nors vienos ypatingos profesijos, bet 
apskritai visų — bendroji, ypač gi amatininkų ir įvairių specia- 
lybių, žinoma, tų, kurios nepateko į kitas kurijėles ar kurijas ir 
kurios reiškiasi šiuo ypatingu mokesniu; e. miestų butų samdyto- 
jų kurijėlė, į kurią įeidavo vis samdą miestuose butus savo var- 
du; ši kurijėlė buvo beveik visuotina šeimos tėvų miestuose ku- 
rijėlė (išskyrus kampininkus, kambarių subnuomininkus ir t. t:, 
kurie dažniausia yra viengungiai, nevedę arba negyveną šeimoje); 
tokiu būdu ši kurijėlė turėjo ir šeiminio pobūdžio; f. valdininkų 
ir viešosios tarnybos kurijėlė, į kurią įeidavo visi valstybės, savi- 
valdybių ir geležinkelių tarnautojai (miestuose ir sodžiuje), gauną 
algą arba ištarnavę pensiją (emeritai), išskyrus žemesniuosius tar- 
nautojus („nižnije služiteli“) ir darbininkus; tai buvo tam tikra 
profesinė kurijėlė. 

Visos šitos įvairaus socialinio pobūdžio kurijėlės sudarydavo 
antrąją miesto kuriją, kaip federacinę kelių socialinių kategorijų 
kuriją. Ji rinkdavo savo „rinkėjus“ („vyborščiki“) į „Gubernijos 
Susirinkimą“ tokia pat tvarka, kaip ir pirmoji miesto kurija, — 
per savo „Antrąjį miestų rinkikų Suvažiavimą“ („Vtoroj Sjezd 
gorodskich izbiratelėj“).  Renkamųjų rinkėjų („vyborščiki“) skai- 
čius, kaip ir kitų kurijų rinkėjų, buvo nustatytas paties įstatymo. 

Penktąją kuriją sudarydavo stambiosios pramonės darbinin- 
kai (fabrikų ir kasyklių proletariatas). Ši kurija buvo įsteigta tik- 
tai tam“ tikrose gubernijose (tiesa, daugumoje, bet ne visose; iš 
bendro skaičiaus 53-jų bendrosios rinkimų tvarkos gubernijų, 
darbininkų kurija buvo įsteigta 44-se, o 9-se jos nebuvo; tarp 
kita ko jos nebuvo ir Kauno gubernijoje). Darbininkų kurijoje 
dalyvavo darbininkai tiktai tų įmonių, kuriose dirbo nemažiau 
kaip 50 darbininkų (moterys — darbininkės į šį skaičių nejeidavo). 
Darbininkų kurijoje rinkimai vyko šiaip: kiekvienos įmonės dar- 
bininkai rinkdavo savo tarpe „įgaliotinius“ („upolnomočennyje“) 
į „Gubernijos darbininkų įgaliotinių Suvažiavimą“, kuris iš savo 
tarpo rinkdavo rinkėjus („vyborščiki“) į „Gubernijos Susirinkimą“. 
Kiekvienos įmonės „įgaliotinių“ skaičius parėjo nuo šios įmonės 
darbininkų (neskaitant moterų - darbininkių) skaičiaus: po 1 įga- 
liotinį nuo kiekvienos, kad ir nepilnos, tūkstanties ir po 1 įgaliotinį 

nuo kiekvienos pilnos sekančios tūkstanties.  Renkamųjų rinkikų 
skaičius buvo, kaip ir kitose kurijose, paties įstatymo nustatytas. 
Įgaliotinių. rinkimai įmonėse neturėjo jokios nustatytos tvarkos 
nei formos. Įstatymas pavesdavo patiems kiekvienos įmonės dar- 
bininkams nustatyti savo nuožiūra savo įgaliotinių rinkimų būdą 
ir tvarką po priežiūra jų pačių išrinktų pirmininkų. 

Darbininkų kurija buvo aiškiai klasinė. 

Tokia buvo pagrindinė kurijų konstrukcija ir politinių rin- 
kimų eiga žemesniuose laipsniuose. Jau iš šio išdėstymo mes 
matome, Kaip paini ir dirbtinė buvo ši konstrukcija, kuriai buvo 
pavartota įvairios socialinio skirstymosi kategorijos. 

Lion tenka padaryti porą pastabų del kai kurių teisinių šios 
sistemos funkcionavimo žymių. Piliečių masės suskirstymas ne 
kurios nors vienos rūšies, bet įvairių diferenciacijos rūšių sociali- 
nėmis kategorijomis padarė tai, kad vienas pilietis galėjo atsidurti 
iš karto keliose kurijėlėse, subkurijose arba 1r kurijose. Jeigu 
„suskirstymas eitų tiktai viena socialinio suskirstymosi rūšimi, 
pavyždžiui, tiktai klasinėmis, arba tiktai profesinėmis, ar luomi- 
nėmis kategorijomis, tai kiekvienas pilietis, kaipo visuomenės narys, 
tebūtų arba bent aiškiausiai būtų kurios nors vienos kategorijos 
paliestas: būdamas, pavyzdžiui, proletaru — fabrikos darbininku 
— jis nebūtų kartu fabrikantu arba dvarininku (nors, tiesa, kar- 
tais ir čion galėtų būti susidūrimas: tas pats asmuo — dvarinin- 
kas ir fabrikantas, arba darbininkas ir mažažemis — ūkininkas); 
arba būdamas valstiečių luomo žmogumi, jis nebūtų bajoru. 

Bet kai kurijoms sudaryti 1mamos socialinės kategorijos iš 
įvairių socialinio skirstymosi rūšių, tai daugybė žmonių atsiras 
keliose kurijose: stambiosios pramonės darbininkas gali būti ir 
buto samdytoju; buto samdytoju gali būti ir žmogus, kuris kartu 
yra dvarininku ir didelių miesto namų savininku; jis, kaipo buto 
samdytojas — įeitų į antrąją miesto kuriją, kaipo dvarininkas — 
į pirmąją žemvaldžių kurijos subkuriją, o kaip miesto namų savi- 
ninkas — į pirmąją miesto kuriją. Jei jis kiekvienoje šių kurijų 
galėtų balsuoti, balsavimas būtų pliuralinis, kaip tai ir buvo tam 
tikrais atsitikimais leidžiama Austrijos kurialinėje sistemoje (į tai 
mes jau buvome nurodę). Buv. Rusijos įstatymas drausdavo 
pliuralinį balsavimą: kiekvienas, turįs teisės dalyvauti keliose 
kurijose, turėjo pasirinkti del balsavimo vieną. ž 

Antroji pastaba — del kai kurių šios kurialinės sistemos 
išdavų. Būtent kai kurios šių kurijų buvo taip sukonstruotos, kad 
balsavimu ir paties atstovavimo subjektu buvo ne tiek tam tikros 
socialinės kategorijos žmogus arba žmonės, kiek tam tikras turto 
arba cenzo vienetas arba vienetai, kaip tam tikrų socialinių rei- 
kalų pasireiškimo pagrindai. Todel šiose kurijose, pavyzdžiui, 
pirmojoj miesto kurijoje balsavimas galėjo būti vykinamas ne 
tiktai asmeniškai, bet tam tikrais atsitikimais ir per tam tikrus 
įgaliotus atstovus (tėvo „galiotas sūnus už tėvą, taipogi - žmonos 
arba motinos įgaliotas vyras ar sūnus už žmoną ar motiną; pas- 

taruoju atvėju balsavimas per įgaliotus atstovus yra dar įdomesnis 
tuo, kad, apskritai, moterys del savo lyties balsavimo teisės neturėjo 
ir turto cenzu tegalėjo dalyvauti rinkimuose per šiuos įgaliotinius 
— čion įgaliojimas balsuoti reiškia ne tiek balsavimą per įgaliotą 
vyrą ar Sūnų, kiek savo rinkimų cenzo pavedimą vyrui ar sūnui, 
šis rinkimų cenzas buvo moters rankose nudum jus, gi įgalioto 
vyro ar sūnaus rankose jis jau jungiasi su balsavimo kvalifikacija, 
nustatoma vyro lytimi, ir todel virsdavo jus reale); taipogi rinkimų 
teisė galėjo priklausyti juridiniams asmenims — akcinėms ir kito- 
kioms drangijoms, vykinančioms balsavimą per savo valdybos 
narius, direktorius ir kitus organus. 

Pats balsavimas įvairių kurijų „Suvažiavimuose“ vyko arba 
kandidatų t. vad. bolotavimu suvažiavusių „įgaliotinių“ arba „rin- 
kikų, („izbirateli,) posėdžiuose atliekamuose tam tikra įstatyme 
nurodyta tvarka, arba kortelėmis, priimamomis iš atvykstančių 
balsuoti rinkikų ir įdedamomis į dėžes po tam tikrų komisijų 
priežiūra. Balsavimas posėdžiuose balotavimu buvo daromas tais 
atsitikimais, kada „Suvažiavimo“ dalyvių skaičius (jų sąrašu) buvo 
ne didesnis, kai 500 dalyvių, o jeigu šis skaičius buvo didesnis, 
tai balsavimas turėjo vykti kortelėmis. 


7. Buv. carų Rusijos kurijų rinkimų sistemos 

ypatybė: kurijų (Subkurijų, kurijėlių) skirsty- 

mas administracijos įsakymais — ypač gi jų 
skirstymas nacionalinėmis kategorijomis. 


Paini socialinių kategorijų arba socialinių kurijų sistema, 
sudaryta anksčiau išdėstytomis suskirstymo taisyklėmis, šiuo neapsi- 
brėždavo. Sis suskirstymas buvo privalomas ir, taip sakant, nor- 
malus, paties įstatymo numatytas. Bet įstatymas numatydavo dar 
toliau einančio skirstymo galimumą. Būtent, įstatymas leisdavo 
valstybės administracijai — vidaus reikalų ministeriui — skirstyti 
savo nuožiūra atskirų kurijų arba subkurijų „suvažiavimus“ tiek 
atskiromis teritorinėmis apylinkėmis apskrities ribose, tiek atski- 
romis kurijėlėmis, tiek, pagaliau,—ir tai svarbiausia — atskiromis 
nacionalinėmis kategorijomis ar kurijėlėmis bendrų kurijų, sub- 
kurijų arba kurijėlių ribose, sudarydamas kiekvienai šiaip suskirs- 
tytai teritorinei, subkurinei, kurijėlinei arba nacionalinei kurijos, 
subkurijos arba kurijėlės dalelei atskirą „suvažiavimą“. Tiktai 
viena darbininkų kurija negalėjo būti šiuo būdu administracijos 
nuožiūra skirstoma. 

Čion ypač įdomus ir charakteringas buvo leidimas adminis- 
tracijai sudaryti savo nuožiūra visai naujas — bendrosios tvarkos 
nenumatytas — nacionalines socialinio suskirstymo kategorijas. 
Suskirstymas kurijų, subkurijų ir kurijėlių teritorinėmis apylinkėmis 
apskrity galėjo būti pateisintas praktikos patogumais ir iš esmės 
beveik nieko nekeisdavo, nes socialinės kategorijos likdavo tos 
pačios. Suskirstymas bendrų federacinio socialinio pobūdžio ku- 

rijų subkurijomis arba kurijėlėmis, kaip atskirais balsavimo vienetais- 
su suskirstymu tarp jų ir renkamųjų mandatų („rinkėjų“ — „vybor, 
ščik'ų“ mandatų), žinoma, labiau keitė rinkimų socialines išdavas: kuri 
nors smulki nežymi kurijėlė, balsuojanti kartu su stambesnėmis ir 
gausingesnėmis kurijėlėmis bendrame kurijos „Suvažiavime“, kuria- 
me rinkimų išdavos buvo sprendžiamos bendrąja balsų dauguma, 
gal negalėtų pravesti savo nusistatymo žmogaus nei rimtai 
paveikti balsų susiskirstymo proporcijas; tuo tarpu būdama išskirta 
į atskirą balsavimo vienetą ir gaudama bent vieną mandatą, ji 
jau turėjo užtikrintą bent tą vieną mandatą galutinoje rinkimų 
kolegijoje — „Gubernijos Susirinkime“. Taigi jau šiuo atžvilgiu 
valstybės administracija, be abejo, galėdavo tam tikrų kurijėlių 
skirstymu veikti rinkimų išdavas ir tvarkyti bei keisti jas šiokia 
arba kitokia kryptimi. Bet čion dar būtų galima ši ypatinga tvarka 
pateisinti pačia kurijų sistemos logika: jeigu įstatymų leidėjas su- 
įkonstruavo kurijėlę ir tuo pačiu pripažino jos teisėtą reiškimąsi 
r jos konstruktyvinę svarbą bendrojoje kurijoje, tai nėra nieko 
"ypatinga, kad ji ir įgalinama iš tikrųjų gauti vietą „Gubernijos 
Susirinkime“; kitaip nereikėtų ir steigti kurijėlės, jeigu ji bū- 
tinai turėtų paskęsti kitų stipresnių kurijėlių daugumoje. Nepap- 
rasta čion tik tai, kad apie šį realų „galėjimą“ pavedama spręsti 
administracijai, nuo kurios nuožiūros ir malonės pareina aprūpinti 
arba neaprūpinti kurijėlę mandatu; tuo būdu administracija gauna 
teisinio kelio kištis į masinius rinkimus ir virsta taipgi vienu rin- 
kimus sprendžiančių veiksnių. Savaime aišku, kad administracija 
aprūpins tas kurijėles, kurių socialinis nusistatymas. atatinka jos 
politinėms tendencijoms, ir neaprūpins tų, kurias ji laiko „neiš- 
tikimomis*, 

Bet jau visiškai nepaprasta yra leisti administracijai steigti 
savo nuožiūra naujų rūšių kurijos, nenumatytos bendroje teisinėje 
socialinių kategorijų klasifikacijoje. O tai ir buvo padaryta lei- 
džiant vidaus reikalų ministeriui steigti bet kurioje (išskyrus dar- 
bininkų) kurijoje, subkurijoje ir kurijėlėje ypatingas nacionalines 
kurijas. Tai buvo leista daryti visur, kur nacionalinė gyventojų 
sudėtis yra maišyta. Č 

Tiesa, mandatų suskirstymas tarp sudaromų šia tvarka nacio- 
nalinių kurijėlių neturėjo priklausyti ministerio nuožiūros; pavedimas 
mandatų atskiroms suskirstytoms nacionalinėms kurijėlėms turėjo 
temtis tam tikromis objektyvinėmis proporcijomis: atskirų nacio- 
nalinių grupių žemės valdymo proporcijomis žemvaldžių kurijoje, 
nacionalinių grupių rinkikų („izbiratel'ių“) skaičiaus proporcijomis 
abiejose miesto kurijose ir nacionalinių grupių „įgaliotinių“ („upol- 
nomočennyje“) skaičiaus proporcijomis valstiečių kurijoje. 

Bet tai nenaikindavo šios ypatingos institucijos dirbtinumo. 
Kaip jau anksčiau nurodžiau, tokiu suskirstymu administracija 
galėjo dirbtinai suteikti mandatą tokiai nacionalinei grupei kuri- 
jos ribose, kuri be šio nebūtų pajėgusi gauti bendrojoje kurijoje 
atskiro mandato. Ši administracijos galia turėjo tiktai tą vieną 


ribą, kad šį nacionalinį suskirstymą ji galėjo nustatyti tiktai ten, 
kur tam tikra nacionalinė grupė buvo bent tiek gausinga, kad 
pasiektų bent vieno mandato proporcijos. 

Ir, iš tikrųjų, Rūsų valstybės administracija plačiai naudojo 
šią ypatingąją galią skirstyti kurijas, subkurijas ir kurijėles nacio- 
nalinėmis kategorijomis. Tai ypač buvo daroma valstybės pa- 
kraščiuose, kur gyventojų dauguma buvo ne rūsų tautybės. Tai 
duodavo progos ir galios išskirti, globoti per rinkimus ir teikti 
įtakos į rinkimus rūsų nacionaliniam gaivalui prieš vietinį nacio- 
nalinį elementą ten, kur Rūsai buvo mažumoje ir kur nebuvo 
sudaryta Rusams tam tikros teisinės privilegijuotos kurijos (žiū- 
rėk žemiau). 

Bet ši ypatingoji institucija buvo naudojama ne tiktai dirb- 
tinės pakraščių rusifikacijos tikslams. Mūsų krašte ji buvo Rusų 
valdžios naudojama taipogi prieš žydus, o, pagaliau, pasirodė 
Rusų valdžios politiniams tikslams naudinga ir kitokiu atžvilgiu, 
neturinčiu nieko bendra su jokiais nacionaliniais momentais. Tai 
bus geriausia išaiškinti Vilniaus praktikos pavyzdžiu. Dalykas 
toks, kad Vilniaus apskrities „Antrasis miestų rinkikų Suvažiavi- 
mas“ turėjo išrinkti du rinkėju („vyborsčiki“) į „Gubernijos Susi- 
rinkimą“. Vilniaus apskrities miestuose ir miesteliuose antrosios 
miesto kurijos tarpe žydų ir krikščionų skaičius buvo beveik lygus. 
Galėjo laimėti arba žydai arba krikščionys, žiūrint to, kurie gau- 
singiau dalyvautų balsavime. Bet patys žydai buvo nusistatę 
užleisti vieną mandatą krikščionims ir šiuo reikalu su jais susitarti. 
Žydai sutikdavo balsuoti už vieną kandidatą krikščionį, balsuojant 
už antrą — savąjį. Bet, žinoma, jie sutikdavo balsuoti tiktai už 
tokį krikščionių kandidatą, kuris nebūtų antisemitu. Kadangi de- 
šiniosios krikščionių grupės buvo klerikalinės ir antisemitiškos, tai 
žydai tardavosi su pažangiaisiais krikščionimis. Ir šiuo susitarimu 
tarp žydų komiteto ir pažangiųjų krikščionių pažangusis krikščio- 
nių kandidatas galėtų laimėti pažangiųjų krikščionių ir žydų bal- 
sais. Taip ir buvo manyta susitarti Vilniuje 1912 m. rinkimuose 
į Dūmą. Ir štai valstybės administracija, sužinojusi apie ruošiamą 
kombinaciją, suskirsto antrąją miesto kuriją Vilniaus apskrity na- 
cionalinėmis žydų ir visų kitų kurijėlėmis, pavesdama vieną man- 
datą žydams, o antrąjį visiems kitiems (krikščionims). Ir ką gi.ji 
šiuo pasiekė? O gi tai, kad krikščionių mandatas teko dešiniųjų 
krikščionių kandidatui (1912 m. Vilniuje — kun. Maciejevičiui), 
nes kairieji krikščionys patys vieni be žydų balsų nepajėgė nuga- 
lėti savo konkurentų klerikalų. O Rusų caro valdžiai patogesnis 
buvo krikščionių klerikalas ir dargi nacionalistas, negu kairysis, 
kuris būtų susidėjęs su griežtesnėmis opozicijos srovėmis. Ir tai 
buvo Vilniuje sistematiškai daroma. Nacionalinių kurijėlių skirs- 
tymas administracijos nuožiūra galėjo būti vartojamas, kaip mes 
čion matome, tokiems caro valdžios politikos tikslams, kurie nieko 
bendra su nacionalinių reikalų atstovavimu neturėjo. Tai buvo 
priemonė klasiškam kiekvienos despotijos devizui vykdyti: „divide 
et impera“ 

8. Atstovų rinkimai ir privalomų kurialinių 

atstovų institucija būv. carų Rusijoje. Šios 

tvarkos nustatymas politinėmis caro valdžios 
tendencijomis. Pavyzdžiai. 


Visų kurijų išrinktieji rinkėjai („vyborsčiki“) sudarydavc 
„Gubernijos Susirinkimą“ („Gubernskoje Izbiratelnoje Sobranije“), 
kuriame jie bendrai rinkdavo iš savo tarpo atstovus į Valstybės 
Dūmą. Kiekvienos kurijos rinkėjų skaičius buvo iš anksto paties 
įstatymo nustatytas. Kadangi kurijų pagrindan buvo dedami įvai- 
rūs socialiniai veiksniai, tai, žinoma, negalėjo būti bendro krite- 
riumo, kuriuo būtų galima proporcingai suskirstyti bendrasis rin- 
kėjų skaičius ka įvairių kurijų.  Tat šis suskirstymas, nustatytas 
įstatymu, buvo dirbtinis, būtent toks, kuris geriausia atatiko poli- 
tinėms įstatymų leidėjo tendencijoms, — jo pageidavimams del 
būsimos personalinės parlamento sudėties. ' Žinoma, šie pageida- 
vimai negalėjo būti kitoki, kaip kad į Valstybės Dūmą patektų 
toki socialiniai gaivalai, kurie salsštytą įstatymų leidėjo reiškiamą 
valdžią, ir kad opozicija nebūtų perdaug stipri. O šio rinkimų 
įstatymo leidėju buvo ne parlamentas, ne toji Valstybės Dūma, 
kuri 1906 m. buvo išrinkta kitokiu, kad ir taipogi kurialiniu rin- 
kimų įstatymu ir pasirodė griežtai opozicinė, bet — absoliutinė caro 
valdžia: 1907. VI. 3. rinkimų įstatymas, kuris nustatė šią politinių 
rinkimų tvarką, pakeisdamas pirminę, tapo išleistas be parlamento 
— tiesioginiu caro įsakymu, aplenkiant teisinį įstatymų leidimo 
kelią, vadinasi — perversmu, — kartu su veikusios Dūmos pa- 
leidimu. 

Taigi kurijų, subkurijų ir kurijėlių suskirstymo dirbtinumui 
atatiko ir rinkėjų („vyborsčik'ų“) suskirstymo tarp kurijų dirbtinu- 
mas. Kadangi atstovų rinkimai „Gubernijos Susirinkime“ vyko 
jau nebe kurijomis, bet visų kurijų išrinktųjų rinkėjų bendru bal- 
savimu, tai caro valdžiai buvo svarbu, kad šių rinkėjų tarpe būtų 
užtenkamai sustiprinti tam tikri socialiniai elementai, kurie suteiktų 
valdžiai rimtesnės politinio konservatizmo garantijos arba kurie 
del tam tikrų vietos socialinių santykių buvo bent mažiau pavo- 
jingi opoziciniu atžvilgiu. Kartais valdžiai teko apsirikti, bet ben- 
drais bruožais jos apskaitymai pasirodė teisingi, ir renkamoji 
naujų rinkimų įstatymu Valstybės Dūma nebebuvo opozicinė, 
padėjo caro valdžiai galutinai suvaldyti 1905 — 1907 m. revo- 
liucinį judėjimą ir pratęsti jos viešpatavimą dar dešimčiai metų. 
Kurialinės rinkimų reformos autorius — Stolypinas — pasirodė 
bent tam kartui geru caro patarėju. 

Kiek dirbtinis buvo rinkėjų suskirstymas kurijomis „Guber- 
nijos Susirinkime“ — mes galime patirti iš šio pavyzdžio, paimto 
ne iš tiksliai parinktų gubernijų, bet iš mūsų krašto ir poros 
gretimų gubernijų: a. Kauno gubernija: bendras rinkėjų skaičius 
„Gubernijos Susirinkime“ — 75, o kurijomis: valstiečių kurija — 
23, žemvaldžių kurija — 36, pirmoji miesto kurija — 9, antroji 

miesto kurija — 8; b. Vilniaus gubernija: bendras rinkėjų skai- 
čius — 76, kurijomis : valstiečių kurija — 19, žemvaldžių — 38, 
pirmoji miesto — 10, antroji miesto — 8, darbininkų — 1; C. 
gudiškoji Minsko gubernija: bendras rinkėjų skaičius — 137, 
kurijomis: valstiečių — 41, žemvaldžių — 71, pirmoji miesto — 
12, antroji miesto — 11, darbininkų — 2; 'd. latviškoji Kuršės 
gubernija: bendras rinkėjų skaičius — 62, kurijomis: valstiečių 
— 11, žemvaldžių — 24, pirmoji miesto — 14, antroji miesto — 11, 
darbininkų — 2. 

Kaip matome, visose šiose gubernijose stambiausias rinkėjų 
skaičius buvo žemvaldžių kurijoje, į kurią, kaip žinome, įeidavo 
stambieji dvarininkai (daugumoje bajorai), smulkieji dvarininkėliai, 
kai kurie siambesnieji ūkininkai ir dvasiškija; šio skaičiaus pro- 

" porcija bendrame skaičiuje buvo Kauno gubernijoje šiek tiek 
naudingesnė kitoms kurijoms (kitų kurijų rinkėjų suma čion buvo 
didesnė, negu žemvaldžių kurijos rinkėjų skaičius), už tai Vilniaus 
kurijoje žemvaldžių rinkėjų skaičius buvo lygus visų kitų kurijų 
rinkėjų skaičiui, o Minsko gubernijoje jis sudarydavo absoliutinę 
daugumą; Vilniaus gubernijoje žemvaldžių rinkėjų skaičius buvo 
du sykiu, 0 Kuršės gubernijoji net daugiau, negu du sykiu, 
didesnis, negu valstiečių rinkėjų skaičius; nors Kuršės guber- 
nijoje žemvaldžių rinkėjų skaičius buvo proporcingai mažės- 
nis, negu kitose čion nurodytose, bet, būdamas čion daugumoje 
vokiškas, jis turėjo gauti paramos iš vokiško miestų kurijų ele- 
mento. Visose nurodytose gubernijose pirmoji miesto kurija 
(stambiosios buržuazijos kurija) buvo stipriau atstovaujama, negu 
antroji miesto kurija (smulkiosios buržuazijos, įvairių profesijų, 
amatininkų ir t. t. federacinė -kurija). 

Ir jeigu šiomis proporcijomis Kauno gubernijos rinkėjai („Vy- 
borsčiki“) pajėgdavo rinkimuose užtikrinti laimėjimą valstiečių ir 
miestų kurijoms prieš žemvaldžių kuriją, tai tiktai todel, kad 
čion šių kurialinių socialinių kategorijų suskirstymas beveik pil- 
nai atatikdavo faktiškam nacionaliniam suskirstymui (valstiečių 
kurija — Lietuviai, miestų kurijos — Žydai, žemvaldžių kurija 
— Lietuvos Lenkai) ir kad stipri nacionalinė susiblokavusių Lie- 
tuvių ir Žydų drausmė neleisdavo žemvaldžiams Lenkams (su pa- 
galba kelių miestų kurijų Lenkų, išrinktų del nacionalinių kuri- 
jėlių sudarymo administracijos įsakymu) patraukti savo pusėn 
nė vieno rinkiko Lietuvio ar Žydo. Pagaliau, čion (Kauno guber- 
nijoje) pats įstatymų leidėjas nepasirūpino stipriai apdrausti žem- 
valdžių hegemonijos, kaip jis tai padarė Vilniaus ir ypač Minsko 
gubernijose, kur jis jiems vieniems pavedė pusę arba net abso- 
liutinę daugumą rinkėjų skaičiaus, — o nepasirūpino gal ne tik 
todel, kad jų valdomos žemės ploto proporcijos Kauno guberni- 
joje gal ne tiek buvo stiprios jų naudai, kaip Vilniaus ir Minsko 
gubernijose, bet ir todel, kad žemvaldžiais čion buvo daugumoje 
neištikimi Rusijai Lenkai (Rusai čion buvo išskirti į visai atskirą 
kuriją), kuriais ir rūpintis caro valdžiai neperdaug buvo motyvų. 

Įstatymas pavesdavo kiekvienai gubernijai tam tikrą atstovų 
skaičių. Iš bendrojo mandatų skaičiaus, pavedamo gubernijai, 
įstatymas kai kuriuos mandatus priverstinai jungdavo su kai ku- 
riomis kurijomis, įsakydamas išrinkti po vieną atstovą butinai iš 
tarpo tam tikrų kurijų rinkėjų, o likusiais mandatais leisdavo 
„Gubernijos Susirinkimui“ pasinaudoti savo nuožiūra, pasiren- 
kant atstovus iš bendrojo gubernijos rinkėjų („vyborsčik'ų“) 
skaičiaus — vistiek kurios kurijos. Tų priverstinų kurialinių man- 
datų skaičius, o taipogi jų kurialinė priklausomybė, nebuvo vi- 
sose gubernijose vienodas. Visose t. vad. bendrojo valdymo gu- 
bernijose buvo nustatyta po vieną privalomą mandatą valstiečių 
kurijai, po vieną žemvaldžių kurijai ir po vieną kuriai nors 'vie- 
nai dviejų miesto kurijų. Bet kai kuriose gubernijose buvo pa- 
skirta po vieną privalomą mandatą abiem miesto kurijom, o šešiose 
gubernijose (Petrapilio, Maskvos, Vladimiro, Jekaterinoslavo, 
Kostromos ir Charkovo) be to dar po vieną privalomą mandatą 
darbininkų kurijai (keliose gubernijose, kuriose, be mano nu- 
rodytos kurijų schemos, buvo įsteigta dar ypatinga kazokų sub- 
kurija, įstatymas skirdavo po vieną privalomąjį mandatą ir šiai 
subkurijai). 

Bet dalykas toks, kad atstovus šiems privalomiems kuriali- 
niams mandatams rinkdavo ne tiktai šios kurijos rinkėjai („vy- 
borsčiki“), bet visi (visų kurijų) „Gubernijos Susirinkimo“  rinkė- 
jai. Tokiu būdu tokioje, pavyzdžiui, Minsko gubernijoje, kurioje 
žemvaldžių kurijos rinkėjai sudarydavo absoliutinę rinkėjų dau- 
gumą, jie, jeigu tik veiktų visi solidariai, galėtų vieni savo nuo- 
žiūra pasirinkti ne tiktai savo kurijos privalomąjį atstovą, bet ir 
valstiečių ir miestų kurijų privalomuosius atstovus. o be to ir vi- 
sus kitus. Šiuo, iš tikrųjų, tapo iškreipiama priverstinų kuriali- 
nių mandatų institucija. Jeigu jau buvo rasta. reikalo šią insti- 
tuciją sudaryti, tai logika reikalautų, kad ir pasirinkimas tam tik- 
rai kurijai privalomo atstovo būtų pavestas šios kurijos rinkėjams, 
kurie turi geriausio kurialinių reikalų pajautimo ir tuo pačiu turi 
kvalifikacijų spręsti, kuris jų turėtų atstovauti kurijai. Bet jeigu 
apie tai turi spręsti kitų kurijų dauguma, tai nėra jokių davinių, 
kad išrinktasis privalomas kurialinis atstovas reikšiąs kaip tik šios 
savo kurijos nusistatymą; kaip tik atvirkščiai: išrinktas bus tas, 
kuris labiausiai patiks svetimoms kurijoms, vadinasi — kuris 
yra silpnesnis savo kurijos socialinio nusistatymo reiškėjas. Kam 
gi tada buvo reikalinga ši privalomų kurialinių mandatų institu- 
cija? O gi gal kaip tik tam, kad ji klastuotų socialinių veiksnių 
atstovavimą Dumoje ir kad, pavyzdžiui, Rusijos dvarininkų ir miestų 
buržuazijos išrinktieji Rūsų valstiečiai, patikę dvarininkams ir buržu- 
azijai, galėtų vadintis Dumoje valstiečių kurijos — Rūsų valstie- 
čių — atstovais ir darytų įspūdžio, būk tai Rūsų valstiečių masė 
esanti taip nusistačius, kaip štai šie dvarininkų ir buržuazijos pa- 
rinktieji „valstiečių atstovai“. Šis privalomosios kurialinės atsto- 
vybės suklastavimas tiktai tada būtų neįvykdomas, jei visi tam 

tikros kurijos rinkėjai tvirtai laikytųsi kurio nors vieno griežto . 
socialinio nusistatymo: tada kitų kurijų rinkėjų dauguma, privalė- 
dama išrinkti vieną atstovą iš jų tarpo, negalėtų savo nusistatymu 
"suklastuoti. socialinio privalomo kurialinio atstovo vaizdą. Taip, 
iš tikrųjų, ir būdavo drausmingoje darbininkų kurijoje; jos at- 
stovybės suklastuoti nepavykdavo. Bet šios kurijos privalomoji 
atstovybė buvo negausinga. O kitose kurijose privalomos kuria- 
linės atstovybės suklastavimas būdavo paprastu ir nuolatiniu 
apsireiškimu. Ę 


9. Stambiųjų miestų, Lenkijos ir kai kurių 
kitų valstybės pakraščių kurijų ypatingos 
sistemos buv. Carų Rusijoje. 


Be šios bendrosios kurijų schemos ir bendrosios rinkimų 
tvarkos, buvo dar kelios ypatingos rinkimų tvarkos ir kelios ypa- 
tingos kurijos. Atskira rinkimų tvarka buvo nustatyta penkiems 
stambiems miestams — Petrapiliu, Maskvai, Kijevui, Odesai ir 
Rygai. Ir čion piliečiai buvo suskirstyti dviem kurijomis, sudary- 
tomis tais pačiais pagrindais ir panašiomis kurijėlėmis, kaip ir 
bendrosios schemos dvi miesto kuriji. Bet balsavimas čion buvo 
tiesioginis: atstovai buvo renkami masiniu metodu betarpiškai, o 
ne per tarpininkus — rinkėjus. Kiekviena dviejų kurijų balsavo 
skyrium ir turėjo išrinkti atskirus atstovus iš kandidatų, turinčių tei- 
sės rinkti atatinkamoje kurijoje. 


Skirtinga rinkimų tvarka buvo taipogi nustatyta kai kurioms 
buv. Rusijos provincijoms, kaip antai Lenkijai, Kaukazui, įvairioms 
provincijoms Azijoje. Paminėsiu keliais žodžiais tiktai Lenkijos 
rinkimų tvarką (į anų laikų „Lenkiją“ arba „Lenkų Karalystę“, 
sudarytą 1815 m. Vienos Kongreso ir sujungtą su Rusija, įeidavo 
ir Lietuvos dalis, priskirta prie buv. Suvalkų gubernijos). 1907 m. 
rinkimų įstatymu, caro valdžios išleistu be parlamento—ne tei- 
siniu keliu, — Lenkija tapo rinkimų atžvilgiu nuskriausta. Lenkijos 
renkamų atstovų skaičius buvo sumažintas. Kiekvienai Lenkijos 
gubernijai pavesta išrinkti išviso po 1 atstovą, o taipogi po 1 ats- 
tovą Varšuvai ir Lodziui. Šiaip rinkimų tvarka ir kurijų konstruk- 
cija buvo Lenkijoje panaši į bendrąją su kai kuriais pakeitimais: 
miesto kurija tebuvo viena, o vietoj luominės valstiečių kurijos 
(Lenkijoje luomų nebebuvo), buvo sudaryta „gminų“ (valsčių) ku- 
rija. Varšuvoje ir Lodžiuje buvo dvi kuriji: bendroji miesto kurija 
ir darbininkų kurija; atstovų rinkimai vyko per „Miesto rinkikų 
Susirinkimą“. š 

10. Nepaprastos—ypač Rusų nacionalinės ir sta- 
čiatikių bažnytinės — rinkimų kurijos buv. carų 
- Rusijoje. Jų sudarymo motyvai. 

1) Varšuvos miesto Rusų kurija; 2) Uralo kazokų 
kurija; 3) Užkaukazio Rusų kurija; 4) Lietuvos 
(Vilniausir Kauno gubernijų) Rusų kurija; 5) Liub- 
lino bei Siedleco gubernijų stačiatikių kurija. 


Bet ir šiais visais painiais ir dirbtiniais tiek bendrosios, tiek 
ypatingų rinkimų sistemų padarais nesibaigdavo ši nepaprasta buv. 
carų Rusijos politinio atstovavimo konstrukcija. Konstrukcijos 
sumanytojams rupėjo ne tiktai tam tikra klasinė bei luominė, bet 
taipogi ir nacionalinė bei bažnytinė (tikybinė) valdžios spalva. 
Taigi jie ir buvo susirūpinę tinkama šios spalvos apsauga tam 
tikrais dirbtiniais masinio atstovavimo padarais. 

Rodos, jie galėjo būti ramūs ir pasitenkinti savo ankščiau 
išdėstytu darbu: toji socialinė dvarininkų, bajorų, stambiosios buržu- 
azijos ir iais atstovybė, papildyta suklastuota valstiečių atsto- 
vybe, sudaryta tų pačių dvarininkų ir kitų lemiančiais balsais, 
turėjo, rodos, užtenkamai garantuoti, kad ji būsianti ne: tiktai išti- 
kima klasiniu ir luominiu atžvilgiu, bet ir būsianti nacionalistinė 
ir klerikalinė, žodžiu — visais atžvilgiais reakcinė ir nepasiduo- 
danti nei revoliucinėms „svajonėms“, nei Žydų, Lenkų bei kitų 
„inorodcų“ „intrigoms“. Didžiulis Rusijos centras ir toki stambūs 
pakrasčiai, si Ukraina ar Gudija su surusėjusia buržuazija, dvari- 
ninkais ir inteligentija, pilnai šioje rinkimų sistemoje apdrausdavo 
rusiškai nacionalinę ir pravoslaviškai bažnytinę šios atstovybės 
socialinę spalvą, ypač kad stambiesiems svetimtaučių centrams — 
Lenkijai, Kaukazui — pasirūpinta kiek galima sumažinti bendroji 
atstovybės proporcija. Kas gi beliko, nuo ko dar reikėtų apsau- 
goti rusiškasis šios atstovybės veidas, sudraudus Lenkus ir Kauka- 
ziečius? Keli Lietuviai ir Lietuvos Lenkai, keli Latviai, Estai bei 

„Vokiečiai, keli Žydai? | Iš tikrųjų, pavojus neperdaug baisus milži- 
niškai savo skaičiumi ir plotu Rusijos masei. 

“O vis delto konstrukcijos autoriai šiuo nesitenkino. Jie pa- 
norėjo, kad ir iš tų pakraščių, iš kurių jokia klasinė ir luominė 
kurijų konstrukcija negalėtų išsunkti nacionališkai rusiškos arba 
bažn ogi stačiatikinės spalvos, vis delto kiltų ir nacionalinis 
rusiškas balsas atstovybėje. Bet tai galėjo būti pasiekta tiktai at- 
skiros nacionalinės rusiškos kurijos sudarymu šiuose pakraščiuose 
ir dargi visišku jos išskyrimu iš bet kurio. bendravimo su kitomis 
kurijomis net ir aukščiausioje rinkimų stadijoje — „Gubernijos 
Susirinkime“, kuriame kitų kurijų rinkėjai, rinkdami rusų kurijos 
atstovą, būtų šį nacionalinį atstovavimą taip pat suklastavę, kaip, 
pavyzdžiui, dvarininkų ir buržuazijos rinkėjai galėjo klastuoti vals- 
tiečių atstovavimą. 

Taigi ir buvo šiuo keliu nueita. Buvo sudarytos šios 
nepaprastos nacionalinės .rusiškos ir bažnytinės stačiatikiškos ku- 


ay 


rijos pakrasčiuose: a. Varšuvos miesto nacionalinė Rusų kurija, 
b. Vilniaus ir Kauno gubernijų nacionalinė Rusų kurija, c. Už- 
kaukazio nacionalinė Rusų kurija, d. Uralo kazokų kariuomenės 
(iš dalies nacionalinė, iš dalies luominė) kurija ir e. Liublino ir 
Siedleco gubernijų stačiatikių (bažnytinė) kurija. 

Visos šitos nepaprastos kurijos buvo visai išskirtos iš bet 
kurio bendravimo su kitomis šių miestų ar gubernijų kurijomis 
ir atlikdavo savo atskirų atstovų rinkimus nuo pradžios iki galui 
visais laipsniais savarankiškai ir skyrium. Tai buvo privilegijuo- 
tos šiuo atžvilgiu kurijos. Ė 

Pirmoji šių kurijų — Varšuvos miesto Rusų kurija — buvo 
vienlypė, be jokio suskirstymo subkurijomis arba kurijėlėmis. 
Visi vietos Rusai rinkdavo iš savo tarpo tam tikrą rinkėjų skaičių 
į Rusų kurijos „Miesto Susirinkimą“, kuris rinkdavo iš šių rinkėjų 
vieną savo atstovą į Vastybės Dūmą. Taip pat vienlypė buvo 
Uralo kazokų kurija, kur rinkimai vyko trimis laipsniais. 

Užkaukazio Rusų kurija buvo sudaryta iš dviejų subkurijų: 
miestų subkurija ir sodžiaus subkurija. Miestų subkurija susidė- 
davo iš šių trijų kurijėlių: a. visi Rusai, kurie bendraisiais kurijų 
suskirstymo dėsniais priklausytų pirmajai ir antrajai bendroms 
miesto kurijoms; b. miestų stačiatikių parapijų dvasiskija ir baž- 
nyčių tarnai bei miestų sentikių bendruomenių dvasiškoji vyres- 
nybė — be jokio turto arba kitokio cenzo; c. visi Rusai, kurie 
bendraisiais dėsniais priklausytų žemvaldžių kurijai.  Sodžiaus 
subkurija susidėdavo iš šių dviejų kurijėlių: a. tų kaimų gyven- 
tojai Rusai, kur iš viso yra daugiau kaip šimtas abiejų lyčių 
rusų kilmės gyventojų (čion, kai teko sudaryti Rusų nacionalinė 
atstovybė svetimoje nacionalinėje teritorijoje, kur tų Rusų kai- 
muose neperdaug būta, buvo imta pagrindan „gyventojai“ — 
tekste tiesiog pasakyta „šimtas abiejų lyčių dūšių“ — nežiūrint 
lyties nei amžiaus, kad tik jų daugiau atsirastų, nors kitais atsiti- 
kimais, pavyzdžiui, darbininkų kurijoje, moterys darbininkės 
buvo iš skaičiaus minimumo išskiriamos; tai charakteringa: Ru- 
sams pakrasčiuose — duosnumas, darbininkams fabrikuose — 
šykštumas! Rusai tų kaimų, kur jų būta mažiau, galėjo būti 
jungiami į didesnes grupes rinkimams); b. kaimų stačiatikių pa- 
rapijų dvasiškija ir bažnyčių tarnai bei kaimų sentikių bendruo- 
menių dvasiška vyresnybė — be jokio cenzo. Rinkimai vyko 
dviem ir daugiau (kai kuriose kurijėlėsej laipsniais, atstovas buvo 
renkamas vienas. 

Charakteringa buvo Rusų nacionalinės kurijos konstrukcija 
Lietuvoje (Vilniaus ir Kauno gubernijose). Subkurijų ir kurijėlių 
atžvilgiu ji nieko nauja ir įdomaus nereiškė: jos konstrukcija bu- 
vo panaši į Užkaukazio Rusų kuriją: tos pačios šiek tiek kitaip 
suskirstytos miesto ir sodžiaus subkurijos, stačiatikių ir sentikių 
dvasiškija ir bažnyčių tarnai taip pat paliuosuoti nuo cenzo. Bet 
kas gi buvo tie „Rusai“, kuriomis žymėmis buvo nustatoma ru- 
siškas nacionalinis pobūdis žmonių, turinčių dalyvauti šioje kuri- 

joje; del dvasiškijos bei bažnyčių tarnų abėjonės negalėjo kilti, 
bet del kitų? del žemvaldžių, valstiečių, buržuazijos, amatininkų 
ir t. tt? Įstatymas sakė taip: Rusais laikomi „rusų kilmės asme- 
nys: stačiatikiai, sentikiai ir liuteronai“. Vadinasi, čion nacionali- 
nė žymė buvo jungiama su bažnytine. Katalikai, reformatai, kad 
ir būtų „rusų kilmės“ arba tiesiog jaustų ir laikytų save Rusais, 
į Rusų kuriją jokiu būdu patekti negalėtų: matyti, jų bažnytinė 
priklausomybė darydavo juos ir nacionaliniu atžvilgiu įtartinais 
tokiame katalikų krašte, kaip Lietuva. 

Bet ir stačiatikiai, sentikiai ir, žinoma, ypač liuteronai ne 
visi savaime turėjo patekti į Rusų kuriją; jie turėjo būti be to 
dar „rusų kilmės“. Bet įstatymas numatė, kad „rusų kilmės“ 
klausimas ne visuomet būtų lengva išspręsti; galėjo būti abėjotini 
atsitikimai; be to, reikėjo apsaugoti Rusų kuriją nuo įsiveržimo 
į ją įvairių neištikimų gaivalų, kurie būtų arba pasivadintų Ru- 
sais arba rusų kilmės žmonėmis. Ir štai spręsti atskirais atsitiki- 
mais apie tai, kas turi būti laikomas Rusu („rusų kilmės žmogu- 
mi), įstatymas pavesdavo... Vilniaus „general - gubernatoriui“ : 
jisai kvalitikavo „Rusus“. Jo sprendimai šiuo atžvilgiu buvo galu- 
tiniai ir neskųstini. Taigi, galima pasakyti, kad Lietuvos Rusų 
kurija — tai iš tikrųjų buvo kurija ne rusų, 0 tų stačiatikių, sen- 
tikių ir liuteronų, kuriuos vietinė valstybės administracija į šią ku- 
riją paskyrė. 

Ši Lietuvos Rusų kurija rinko atstovus keliais laipsniais ir 
dviem atskirais Gubernijos Susirinkimais: Vilniaus gubernijos Su- 
sirinkimas rinkdavo du Rusų kurijos atstovu į Valstybės Dūmą, 
Kauno gubernijos — vieną atstovą. 

Labai nuosekliai buvo nustatyta Liublino ir Siedleco gu- 
bernijų bažnytinės stačiatikių kurijos tiek pati konstrukcija, tiek 
rinkimų tvarka. Jokių subkurijų nei kurijėlių čion nebuvo. At- 
stovaujama čion buvo vietos stačiatikių bažnyčia (ne dvasiškija, 
bet bažnyčia, kaip masinis organizuotas socialinis junginys). 
Pagrindiniu vienetu buvo stačiatikių parapija. Parapijos klebonas 
sudarydavo bendrą parapijonų (vyrų 25 metų amžiaus) sąrašą, 
kurį iškabindavo ant cerkvės vartų. Šitie asmenys dalyvavo 
„parapijos Susirinkime“ !„prichodskoje sobranije“), kuriame, kle- 
bonui pirmininkaujant, buvo renkami „parapijos įgaliotiniai“ 
(„prichodskije upolnomočennyje“) į apskrities parapijų įgalioti- 
nių „Suvažiavimą“. Šiuose“ apskričių „Suvažiavimuose“ buvo 
renkami „rinkėjai“ („vyborščiki“) į šios kurijos „Susirinkimą“ 
Cholmo mieste, kur ir buvo, pagaliau, renkamas šios bažnytinės 
stačiatikių kurijos atstovas į Valstybės Dūmą. Toks nuosekliai 
bažnytiniais rinkimais išrinktasis atstovas, be abejo, geriausiai 
reiškė šios bažnyčios nusistatymą. Stačiatikių bažnyčia ten grie- 
žtai kovoja su katalikija ir, būdama privalomo unijos naikinimo 
tradicijų paveldėtoja, ji šaukėsi policinės valstybės pagalbos tikybos 
ir tikybinės kovos dalykuose. Ir kaip tik geriausiu bei nuosekliausiu 
šio nusistatymo reiškėju ir buvo šios bažnytinės kurijos atstovas 

buv. Rusijos Valstybės Dūmoje — garsusis vyskupas Eulogijus, 
kuris tikybos ir bažnyčios problemą kaip tik policiniais metodais 
temokėjo spręsti. 

(Del buv. Rusijos kurialinės rinkimų sistemos žiūrėk: „Įstaty- 
mas apie rinkimus į Valstybės Dumą“ — 1907 m. laida, — buv. 
„Rusijos Imperijos Įstatymų Rinkinio“ — „Svoda Zakonov“ I 
tomo II dalis; neoficialus „Svoda Zakonov“ leidinys  senato- 
riaus Dobrovolskio redakcijoj — Petrapilis, 1913 m., I knyga 
62—138 pusl.). š 

Aš tyčia ilgiau sustojau ties veikusia buv. caro Rusijoje 
kurijų rinkimų sistema ir smulkiai ją išnagrinėjau todel, kad šioje 
savo kontrukcijoje ji labai charakteringai pasireiškė su visomis 
savo ypatybėmis ir ydomis. Galima pasakyti, kad toje konstruk- 
cijoje, kurią ši kurijų sistema gavo carų Rusijoje, geriausiai pasi- 
reiškė ir rado pilno išsivystymo kaip tik visos „paslėptos joje ir, 
taip sakant, „įgimtos“ esminės jos tendencijos, o jų tarpe ypač jos 
dirbtinumas ir jos sudaromos atstovybės suklastavimas jos auto- 
rių ar redaktorių pageidavimais ir politikos tikslais. 


11. Kurijų sistemos kritika. 


Neišvengtinas kurijų suskirstymo dirbtinumas. 
Privaloma arbitrališka žmonių klasifikacija, 
Policinis kurijų sistemo pobūdis. 


Šioje sistemoje viskas pareina nuo to, kaip, kuriais Kriteri- 
jais ir kuriomis socialinėmis kategorijomis skirstomos kurijos ir 
kaip skirstomi tarp kurijų mandatai. Dirbtinumas ypač pirmuoju 
atžvilgiu yra neišvengiamas, nes nuolatinių ir griežtų, 0 ypač 
tokių absoliutinių socialinių kategorijų, kurios pilnai ir, taip 
sakant, ištisai apimtų tam tikras žmonių grupes, —nėra, nekal- 
bant jau apie tai, kad ir ribos tarp atskirų kad ir kurios nors 
vienos socialinio suskirstymo sistemos kategorijų, jeigu pagrindan 
dedami neorganizuoti socialiniai junginiai, pavyzdžiui, socialinės 
klasės, nacionalinės tautos ir t.t.,—nėra aiškios ir yra nepastovios. 

Jeigu sunku yra nustatyti griežtos ribos net tarp tokių aiškių 
klasinių kategorijų, kaip proletariatas ir buržuazija, — nes vis 
delto ne tiktai atskiri asmenys, bet ir ištisos grupės yra tokioje 
socialinėje klasinėje padėty, kuri vienais savo elementais jungia 
jas su proletariatu, o kitais—su buržuazija, tai juo sunkiau jos yra 
nustatyti skirstant stambiąją ir smulkiąją buržuaziją arba stambiuo- 
sius ir smulkiuosius dvarininkus, stambiuosius ir smulkiuosius ūki- 
ninkus ir t. t. Skirstymo žymės visuomet bus mažiau ar daugiau 
dirbtinės. Arba kuriomis pastoviomis objektyvinėmis žymėmis būtų 
galima be klaidos ir dirbtinumo nustatyti Lietuvoje ribos tarp 
Lietuvių irLietuvos Lenkų arba tarp Lietuvių, Gudų (katalikų) ir 
Lietuvos Lenkų (Vilniaus krašte, tai be abejo, sudarytų didelės reikš- 
mės politinį klausimą), arba tarp Lietuvių ir Vokiečių Klaipėdos 

krašte? - Nejaugi kalba? Bet nemaža Lietuvos Lenkų, esančių 
kategoriškai lenkiško nacionalinio nusistatymo, puikiai kalba lie- 
tuviškai, 0 iš kitos pusės daug yra Lietuvių kalbančių ir kartais 
gražiai kalbančių lenkiškai. Bet gal namine, šeimoje vartojama 
kalba? Bet nejaugi Lietuvis, vedęs Lenkę, kuris namie savo šei- 
moje vartotų lenkų kalbą, jau tuo pačiu būtų Lenkas? O kas 
gi daryti su tokiais žmonėmis — jų esti Lietuvoje —, kurie laiko 
save Lietuviais, nemokėdami lietuvių kalbos? Jeigu tokių Žmonių 
yra Lietuvoje, tai yra ir tokių tautų, kuriose tai dar ryškiau apsi- 
reiškia: pavyzdis — Airiai, kurių dauguma tekalba angliškai ir 
visai nesupranta nacionalinės celtų kalbos, bet kategoriškai laikosi 
airiško nacionalinio nusistatymo ir griežtai kovoja su Anglais už 
savo tėvynės laisvę. Nejaugi būtų siektinas precedentas, sudary- 
tas caro Rusijoje del Lietuvos Rusų klasifikavimo administracijos 
sprendimu? $ 

Bet tas pats liečia ir kitokias socialines kategorijas, pavyz- 
džiui — neorganizuotas profesijas. Ir čion gali būti kelių profe- 
sijų žmonės, be to yra ir tokių profesijų arba atskirų profesinių 
darbų, kurie labai sunku kategoriškai kvalifikuoti šiokia arba ki- 
tokia stambiąja profesija. 

Todel, norint iš anksto nustatyti socialines kategorijas (del 
neorganizuotų junginių) ir nepavest šio nustatymo patiems suin- 
teresuotiems žmonėms, kaip tai vyksta proporciniame atstovavime, 
— negalima išvengti dirbtinumo. Šis gi dirbtinumas bus arbitra- 
liškas, sprendžiąs socialinį suskirstymą valdžios įsakymais. Kad 
tai ir įstatymu būtų padaryta — tai būtų vis tiek pat: įstatymas 
yra įstatymų leidėjo, taigi — valdžios, valdančiųjų — padaras. 
Tai būtų visuomet arbitrališkas, valdžios priverstinai įsakytas su- 
skirstymas. Žmonės gi nekenčia, kai juos kas nors priverstinai 
klasiiikuoja šablonu, nesiskaitydamas su jų subjektyviniu socialinio 
solidarumo pajautimu; 0 žmonės, demokratijos išauklėti ir pripratę 
savarankiškai organizuotis įvairiomis savo socialinėmis kategorijo- 
mis ir socialiniais junginiais, nepakęs, kad juos įkištų į kurią nors 
vieną šiokią ar kitokią socialinę kategoriją, iš kurios jie negalėtų 
savo noru ir savo nusistatymu išsprukti. Arbitrališkai suskirstytų 
kurijų sistema atsiduoda senąja luomine ir korporatyvine vergija, 
kuri neatatinka naujiems ryškaus mūsų gadynės socialinio orga- 
nizavimosi dėsniams. 

monių masė kaip seniau, taip ir šiandien gerbia savo vadus, 
kurie kyla kiekviename socialiniame junginy; ji geru noru pasi- 
duoda jiems, ji yra reikalinga savo socialinių vadų autoriteto ir 
iniciatyvos, 0 pati savo masiniamė veikime laikosi solidarumo 
pajautimo arba organizacinės drausmės, kuri suteikia lankstumo 
jos socialiniam judėjimui; pastarasis, be abejo, nėra tiktai mecha- 
niška daugybės palaidų suvereninių individų veiksmų suma. Todel 
žmonių masinis ar kolektyvinis—labiau ar mažiau organizuotas— 
socialinis judėjimas ar socialinis veikimas visuomet yra kategoriš- 
kas. Tai tiesa. Bet kad šios kategorijos būtų iš anksto arbitra- 

liškai nustatytos pastoviomis ribomis, kurių aprėžimas būtų įvy- 
kintas imperatyviniais valstybės valdžios įsakymais, - tai išsi- 
vysčiusioje visuomenėje nėra priimtina. Tai yra t. vad. carizmas, 
biurokratinis policinis visuomenės tvarkymas, nepakeičiama so- 
cialiniam gyvenimui išorinė globa. 

Bet dar-labiau, negu nustatyti atskirų kategorijų ribos, sunku“ 
ir dirbtina yra uždaryti kiekvienas žmogus ir kiekviena žmonių 
grupė kurioje nors vienoje socialinių kategorijų, kad ir pilnai 
atatiktų šiam žmogui arba šiai žmonių grupei kaip tik ši katego- 
rija. Dalykas toks, kad įvairių socialinių reikalų grupėmis žmo- 
nės yra skirstomi ne kuria nors viena socialinių junginių ar 
socialinių kategorijų sistema, bet keliomis sistemomis, o net ir 
daugybe sistemų. Įvairiomis socialinio suskirstymo sistemomis 
tas pats žmogus arba toji pati žmonių grupė gali iš karto pri- 
klausyti ne vienai, o kelioms įvairaus suskirstymo socialinėms 
kategorijoms — tam tikromis funkcionalinėmis šių įvairių socialinių 
junginių siekiamų tikslų ribomis. Aš jau turėjau progos tiksliau 
tai išaiškinti ir todel smulkiau čion šio socialinio skirstymosi 
mechanizmo nebeaiškinsiu (žiūrėk šio rašto IV skyriaus 2 ir 4 
skyrelius). 

Tokiu būdu tas pats žmogus, priklausydamas kuriai nors 
vienai, pavyzdziui, nacionalinei socialinei kategorijai, kartu pri- 
klauso kuriai nors klasinei, profesinei ir daugybei įvairių kitų 
socialinių kategorijų. Iš kitos pusės tie patys žmonės, kurie, 
pavyzdžiui, nacionaliniu atžvilgiu sudaro vieną socialinę kategoriją, 
kitais socialinio skirstymosi pagrindais, reiškiančiais kitokios rūšies 
socialinius reikalus (socialinius tikslus), atsidurs įvairiose, gal 
kartais aiškiai priešingose socialinėse (klasinėse, profesinėse, bažny- 
tinėse) katėgorijose. 

Priverstinas žmogaus uždarymas vienoje kurios „nors sociali- 
nių tikslų rūšies kategorijoje, kad ir atatiktų jo nusistatymui šiuo 
vienu atžvilgiu, visuomet bus dirbtinis ir arbitrališkas. Pavyzdžiui, 
mūsų išnagrinėtoje carų Rusijos sistemoje žimonės, įtraukti į nacio- 
nalinę Lietuvos Rusų kuriją arba į Liublino ir Siedleco stačiatikių 
kuriją, kad ir iš tikrųjų būtų uoliais stačiatikiais arba Rusais 
nacionalistais, vis delto buvo, be to, ir kurių nors pole socia- 
linių klasių, eventualiai luomų ir t. t. dalyviais. Jiems, be abejo, 
galėjo rūpėti ir šie jų profesiniai, klasiniai, ekonominiai ir kitoki 
socialiniai reikalai. Bet jie buvo išskirti iš anų kategorijų ir 
dirbtinai įstumti ir uždaryti nacionalinio ar bažnytinio socialinio 
solidarumo ribose. Kaip aš parodžiau, bažnytinė Liublino ir Sie- 
dleco stačiatikių kurija buvo gal geriausiai sukonstruota, buvo 
visų kurijų tobuliausia ta prasme, kad ji rėmėsi organizuotu socia- 
liniu veiksniu ir todel sugebėdavo tiksliai sudaryti tokią savo 
atstovybę, kuri nuosekliai reiškė jos viešpataujantį nusistatymą. 
Bet tai buvo pasiekiama del to, kad įtraukti į ją Žmonės turėjo 
nustoti teisinės politinio veikimo galios Ga savo socialinio 
solidarumo kategorijomis. 

Siuo ir reiškiasi viena svarbiausiųjų kurijų sistemos ydų, 
deliai kurių ji neranda pritarimo ir nesiplečia. Kaip mes matėme, 
socialinių junginių ir socialinių kategorijų atstovavimas reiškiasi 
ir proporcinio atstovavimo sistemoje. Ir pastaroji kaip tik todel 
ir įgijo didžiausio mūsų laikais populeriškumo, nugalėjo senąją 
demokratinę mažoritarinę rinkimų sistemą ir išsiplėtė beveik visur. 
Kodel gi nesivysto kurijų sistema, kuri nori to paties pasiekti 
kitokiu metodu, nustatydama socialines kategorijas iš anksto, siste- 
matiškai — dėdama pagrindan logišką socialinio suskirstymo sche- 
mą? Kaip tik del šio savo dirbtinumo, del to policinio pobūdžio, 
kurio ji išvengti negali. Jei kurie nors socialiniai veiksniai yra 
patenkinti jąja ten, kur ji veikia, tai, žinoma, tiktai tie, kuriems ji 
dirbtinai sudaro privilegijuotą padėtį ir kurie be jos steigiamų 
normų negalėtų pasireikšti atstovybėje. Todel, be abejo, stačia- 
tikių bažnyčia Liūblino ir Siedleco gubernijoje arba Lietuvos Rusų 
nacionalizmas turėjo gerbti ir laiminti šią sistemą; bet toks poli- 
cinis bejėgių socialinių veiksnių globojimas ir sudarymas jiems 
dirbtinių politinės įtakos sąlygų — yra tai socialinio parazitizmo 
auklėjimas. 


12. Eventualios kurijų sistemoje pataisos. Jų 
ydos. 


Šio dirbtinumo mažiau galėtų turėti kurijų sistema tada, kai 
kurijų klasilikacija tebevyktų kuriuo nors vienu socialinio skirsly- 
mosi dėsniu, pavyzdžiui, tiktai profesiniu arba tiktai nacionaliniu. 
Tada beliktų dirbtinumo ir policinio arbitrališkumo pavojus ribų 
nustatymu tarp kurijų ir dargi šis pavojus tebebūtų ten, kur kuri- 
jos būtų remiamos neorganizuotomis socialinėmis kategorijomis, 
o ne tam tikrais organizuotais socialiniais junginiais. Ten, kur 
sudaromas organizotų socialinių veiksnių atstovavimas, ten visos 
pažymėtos kurijų sistemos ydos atkrinta, bet jau ten ir pati 
„atstovavimo problema kitaip atrodo, ir jau tasai atstovavimas su- 
daro višai atskirą sistemą, apie kurią mes žemiau kalbėsime sky- 
rium: čia jau nebėra tai, kas vadinama kurijų sistema; mūsų na- 
grinėtuose pavyzdžiuose mes šitą organizuotų junginių atstovavimą 
užtikome buv. Austrijos Imperijos kurijų sistemoje Prekybos ir Pra- 
monės Rūmų atstovavimu, o buv. carų Rusijos sistemoje — Liublino 
11 Siedleco stačiatikių bažnyčios atstovavimu ir gal bent iš dalies 
fabrikų darbininkų kurijoje. Ir kaip tik šie organizuoto atstova- 
vimo elementai, įterpti į bendrąją kurijų sistemą, geriausia veikė 
ir mažiausia pasiduodavo suklastuojami. Jų kritika šioje sistemoje 
gali liesti ne,jų funkcionavimą, bet tik tai, kad jie buvo kaip-tik 
įpainioti į svetimą jiems kurijų sistemą ir todel arba negalėjo 
pilnai“ pasireikšti, kaip tai atsitiko 'su darbininkų kurija Rusijoje, 
arba buvo pavartoti vieno arbitrališkai pasirinkto organizuoto 
veiksnio politinei privilegijai, kaip tai tapo padaryta del stačiati- 
kių bažnytinės kurijos. 


13* 

Bet kurijų sistema, kuri būtų sudaryta tiktai kuriuo nors 
vienu socialinio skirstymosi dėsniu—protesiniu, nacionaliniu arba 
kuriuo nors kitokiu, nebekalbant apie kurijų ribų nustatymo poli- 
cinio dirbtinumo pavojų, turėtų tos ydos, kad parinkimas vieno 
socialinio skirstymosi dėsnio neleistų kitų dėsnių skirstymosi 
padarams tinkamai reikštis ir organizuoti savo politinio veikimo, 
nors ir pastarieji gali taipogi turėti visuomenėje didelės svarbos. 
Jie negalėtų aiškiai reikštis todel, kad jie tada būtų visai atsitik- 
tinai ir jų siekiamais tikslais nelogiškai suskirstyti tarp kito socia- 
linio dėsnio kurijų. 

Zinoma, jeigu jie iš tikrųjų turėtų svarbos visuomenėj, tai 
vis delto reikštųsi ir stengtųsi prasimušti pėr kitokio dėsnio kurijas 
taip, kaip jie prasimuša ir per palaidų individų masę mažori- 
tarinėje sistemoje; bet jų suskaldymas tarp ivairių kurijų darytų 
šito reiškimosi išdavas priklausomomis nuo tokių dalykų, kurie 
jų esmės nesudaro. 

Gal būtų galima sumažinti šis nepatogumas įsteigus ben- 
drųjų kurijų ribose proporcinį įvairių kitų socialinių veiksnių 
atstovavimą lygiai taip pat, kaip šis proporcinis atstovavimas 
sudaromas teritorinėse rinkimų apygardose. Bet tada ir pati kurijų 
sistema nustotų tos prasmės, kuri jai buvo duodama ją steigiant. 
Tai būtų nebe tam tikrų tvirtai nustatytų socialinių kategorijų 
atstovavimas, o tas pats įvairių socialinių junginių proporcinis 
atstovavimas, kurį mes jau pažįstame, tvarkomas tų pačių repre- 
zentacinių organų — politinių partijų, tik su pakeitimu balsavimo 
vienetų. 3 

Būtų dar vienas būdas reformuoti kurijų sistema, jeigu nebūtu 
rasta tinkama nustatyti ji tiktai vienu socialinio skirstymosi dėsniu 
ir kartu, taip sakant, likviduoti proporciniu atstovavimu kiekvienos 
kurijos ribose. Tai būtų pasiekta nustatymu iš anksto ne kurios 
nors vienos, bet visų tų socialinio skirstymosi sistemų, kurios 
turi didžiausios svarbos tam tikroje visuomenėje, pavyzdžiui, kla- 
sinės, profesinės, luominės, nacionalinės ir bažnytinės, ir sudary- 
mas kiekvienoje šių paralelių sistemų pilno skaičiaus kurijų, ata- 
tinkamo šios sistemos socialinių kategorijų skaičiui. Tada reikėtų 
pavesti kiekvienam piliečiui balsuoti tiek sykių, kiek būtų tų 
kurijų sistemų. Jei, pavyzdžiui, tulas pilietis A būtų ūkininku - ba- 

joru - Lietuviu -kataliku, tai jis turėtų balsuoti, pavyzdžiui, klasinėje 
smulkiosios sodžiaus buržuazijos kurijoje, profesinėje žemės ūkio 
kurijoje, luominėje bajorų kurijoje, nacionalinėje Lietuvių kuri- 
joje ir bažnytinėje katalikų kurijoje. 

Bet tokia —niekur, rodos, niekuomet neveikusi sistema — būtų 
erdaug paini. Be to, ji nepašalintų kurijų ribų dirbtinumo. -Paga- 
iau, ji perdaug mechanizuotų gyvus žmones, kurie, dažniausiai, 
būdami paliesti įvairių socialinių suskirstymų, vis delto nely- 

giai visus šiuos suskirstymus jaučia ir nelygią energiją į juos deda. 
odžiu, kurijų sistema įvairiais atžvilgiais yra nepatogi ir 
įtartina dirbtinumu, Ji galima laikyti konkuruojančia su propor- 

cinio atstovavimo sistema, bet pastaroji turi lankstumo, kurio 
kaip tik truksta kurijų sistemai. Be to, proporcinis atstovavimas 
remiasi organizuotu, kad ir Ieprezentaciniu, antriniu socialiniu 
veiksniu (politinėmis partijomis), kuris nejeina į kurijų sistemą. 

Del visų savo ydų ir del rimtų nuopelnų stokos, kūrijų sis- 
tema populeriškumo neturi. Vargu bau Benoist siūlymais pavyktų 
ji atgaivinti. 

N. Aleksiejevas („Pravo Sovietskoj Rossiji* straipsnių rinki- 
nys, I sąsiuvinys, Praha, 1925 m. straipsnis „Gosudarstvennyj 
Stroj“, 114 pus.) parodo, kad kurijų sistema iš dalies tebevei- 
kianti SSSR -e- rinkimuose į sovietus miestuose. Kurijų pobūdis 
tebesąs grynai profesinis. Bet sprendžiant RSFSR-o konstitucijos 
normomis —tai nesudarą bendros tvarkos tiek dėliai to, kad svar- 
biausiojo sovietuose atstovaujamojo socialinio veiksnio — ypač 
miestų socialinio veiksnio -— proletoriato, -— atstovavimas ten stengia- 
masi sudaryti ne individualinio balsavimo kurijomis, O organi- 
zuotų profesinių junginių imperatyviniu mandatu, —tiek dėliai to, 
kad rinkimų tvarkos ypatingos taisyklės ten pavedamos nustatyti 
patiems vietos sovietams (RSFSR-o konstitucijos 70 str.). 

Pagaliau, abi pirmosios mūsų išnagrinėtos visuomeniškos 
konstitucinės reformos sistemos —tiek socialinių kvalifikacijų, tiek 
socialinių kategorijų arba kurijų sistema— jokių ypatingų klausimų 
reprezentacijos ar mandato atžvilgiu nesukelia. Mes nerasime 
jose jokių ypatingų tendencijų pakeisti reprezentacinis atstova- 
vimo dėsnis imperatyviniu mandatu, kaip mes tai turėjome pro- 
gos konstatuoti proporciniame atstovavime. Reprezentacijos ar 
mandato problema čion sprendžiama tais pačiais bendrais sampro- 
tavimais, kurie tinka ir paprastam demokratiniam atstovavimui, 
tvarkomam mažoritarine rinkimų sistema. 


XII. Organizuotų socialinių veiksnių 
atstovavimo sistema. 


1. Duguit'o nustatomas socialinių patarnavimų 
(„services publigues“) elementas. Valstybė, kaip 
socialinių patarnavimų koperacija. 


Visai kitaip atrodo trečioji siūlomųjų visuomeniškai konsti- 
tucinės reformos sistema, kuri remiasi organizuotais socialiniais, 
ypač profesiniais, junginiais. Čion mums tenka vėl grįžti prie 
Duguit tėzių, nes mūsų laikų konstitucinės teisės moksle Duguit 
yra, be abejo, ne tiktai ryškiausias, bet ir rimčiausias šios siste- 
mos reiškėjas, jungiąs ją su visa esmine valstybės sąvoka ir šiuo 
teikiąs jai gilių ne tiktai praktikos, bet ir teorijos pagrindų. 

Mes jau žinome, kaip Duguit žiūri į valstybę, kurią jis 
nustato kaip visuomenės „armaturą“, kaip tam tikrą jos „status“ — 
jos ya besireiškiančią stipresniųjų visuomenės gaivalų — val- 
dančių žmonių arba grupių — vykinama teisės normos apsauga. 
O kadangi ši teisės norma pati tenustatanti visuomenės ftunkcio- 
nalinę konstrukciją, tai jos apsauga savaime esanti kart“ ir pa- 
čios visuomenės, paties socialinio bendravimo apsauga (žiūrėk 
šio rašto VIII skyrių ir ypač to skyriaus! —6 skyrelius). 


Bet kaip atskirų visuomėnės dalyvių — žmonių — socialinė 
pareiga neapsirėžianti pasyviu susilaikymu nuo darbų, galinčių 
kenkti visuomenei bei ardyti jos tvarką, nei taipogi veikliu daly- 
vavimu tame socialiniame reagavime į kenkiančius ir ardančius 
visuomenę kitų žmonių darbus, kuriuo visuomenė ginantisi nuo 
gręsiančio jai pavojaus, o reiškiantisi taipogi pozityviu jų dar- 
bavimusi visuomenės labui — jų pozityviais socialiniais patarna- 
vimais, — taip ir valstybės (valdančiųjų) socialinė funkcija, vykstanti 
teisės normos imperatyvais, nesanti aprėžta vien tiktai neteisės 
sudraudimu: ji nesanti tiktai polieinė bei baudžiamoji. Tai būtų 
labai siaura valstybės funkcijos 'Sąvoka, neatatinkanti socialinei 
tikrenybei nei teorijos nei praktikos atžvilgiu. Valstybės funkcija 
niekur ir niekuomet šiuo nesibaigianti. Ji organizuojanti sociali- 
nius patarnavimus, ji dabojanti, kad viešieji, taip sakant, federaciniai 
socialiniai visuomenės reikalai būtų tinkamai aprūpinti, ji, reikalui 
esant, pati turinti juos aptarnauti arba bent prižiūrėti ir tvarkyti 

kitų socialinių veiksnių bei jėgų darbą šiuo atžvilgiu. Tinkamas 
socialinio solidarumo (abiejų šio solidarumo rūšių, kurias Duguit, 
sekdamas žinomo sociologo Durkheimo mokslą, nustato a. „pa- 
našumo“ arba bendradarbiavimo ir b. darbo suskirstymo — soli- 
darumu) iunkcionalinis mechanizmas sudarąs svarbiausįjį ir esminį 
valstybės elementą. Tokiu būdu valstybė galima (reikia) laikyti 
socialinių patarnavimų („services publigues*) organizaciniu padaru 
(Duguit — „Traitė de Droit Constitutionnel“, II t, 54 ir sek. 
pusl.). 

Dėliai šio valstybės pobūdžio tai, kas yra vadinama politinė 
valstybės organizacija ir kas yra jos konstitucinės teisės kristali- 
zuojama tam tikromis konstruktyvinėmis institucijomis, tegalį remtis 
tais socialinio žmonių jungimosi ir skirstymosi veiksniais, kurie iš 
tikrųjų vykdo tuos socialinius patarnavimus, kurie jiems geriausiai 
tinka. Sudarydama socialinių patarnavimų koperaciją, kurioje šių 
patarnavimų darbas vykstąs valdančiujų stipriausiųjų gaivalų 
tvarkomas ir prižiūrimas, valstybė nesanti joks žaislas, joks fantazijos 
kurinys, kuris būtų galima šiaip arba kitaip kieno nors nuožiūra 
organizuoti. Jos politinė ir teisinė — jos konstitucinė organiza- 
cija turinti būti tiksli ir logiška; jos veiksniai ir elementai tebėsą 
kiekvienoje teritorinėje visuomenėje iš anksto nustatyti, o jos kei- 
timas turįs sekti socialinių jėgų funkcionalinio organizavimosi ten- 
dencijas. Tat nesą jokios absoliutinės tobulos konstitucinės val- 
stybės formos ar tvarkos, kuri tiktų visiems amžiams ir visoms 
valstybėms, kaip pastovus amžinasis pavyzdys. Vienai valstybei 
geriausiai tinkanti absoliutinė monarchija, kitai — demokratinė 
respublika, trečiai — konstitucinė monarchiją, su aristokratinėmis 
ir luominėmis institucijomis; vienoje valstybėje viešoji galia, kaip 
socialinių patarnavimų organizavimo ir kontrolės valdąs organas, 

alinti remtis didesniu individų skaičium — masinio svorio jėga 
Idemobiatinie daugumos dėsnis), kitoje ji galinti, o net ir turinti 
remtis suskirstytais stipriais masiniais arba organizuotais socialiniais 
veiksniais, ar tai būtų luominiai, profesiniai, klasiniai ar kitoki, 
kurie tam tikru laiku ir vietoje visuomenės darbo naštą pakelti 
pajėgią. 


2. Socialinių junginių organizavimosi judėjimas. 
Jų teisinis konstitucinis tvarkymasis. Idėja 
valstybinės konstitucinės konstrukcijos parė- 
mimo organizuotų socialinių junginių konsti- 
tucine konstrukcija. Antrieji parlamento šios 
konstrukcijos rūmai. 


Kaip jau buvau sakęs (žiūrėk šio rašto VIII skyriaus 8 skyrelį) 
Duguit, eidamas anksčiau nurodytais bendraisiais valstybės sąvokos 
dėsniais, kreipia ypatingos domės į svarbų mūsų laikais ir galingą 
socialinį fenomeną, kuris reiškiasi žymiu socialinių junginių or- 

ganizavimosi judėjimu, ypač profesinėje srity, ir būtent ne kurios 
nors tiktai vienos, bet įvairių socialinių klasių ribose. Profesinis 
organizavimasis įvairiomis formomis, kai kur vadinamomis sindi- 
katais, kitur proiesinėmis sąjungomis arba dar kitaip, šių sindikatų 
ar sąjungų organizacinis jungimasis į sąjungų sąjungas, federacijas, 
rūmus, taip pat jų suvažiavimai, kongresai, jų nuolatiniai tikslaus 
veikimo organai, rimtai ir kategoriškai keičia visą socialinio ben- 
dravimo, vadinasi, visuomenės konstrukciją ir reiškiasi tiek darbo— 
ir kapitalo srity, tiek pramonėje, žemės ūkyje, amatuose, prekyboje, 
tiek pagaliau, įvairių t. vad. laisvųjų profesijų srity. Organizavimosi 
judėjimas, pagaliau, reiškiasi ir apima ne tiktai profesinį žmonių 
jungimąsi ir skirstymąsi, kuriuo vyksta svarbios visuomenės ūkio 
funkcijos, ekonomiškai socialiniai patarnavimai, bet ir įvairias ki- 
tokias funkcionalines visuomenės gyvenimo sritis. Mes jį galime 
konstatuoti gamyboje, vartojime ir kredite, meno ir mokslo srityse, 
nacionaliniuose junginiuose (tautos tarybos ir t. t.), žodžiu — mūsų 
akyse vyksta ryški ir didelės svarbos socialinių junginių integracija. 
Tuo pačiu keičiasi socialinių patarnavimų metodas ne tiktai atskirų 
socialinių junginių ribose, bet ir jų tarpusavio federaciniuose san- 
tykiuose. 

Šis socialinių junginių organizavimosi judėjimas savaime tu- 
ri teisinio pobūžio ir sudaro kiekvieno organizuoto junginio sa- 
votišką autonominę konstitucinę konstrukciją, nustatančią 
jo bendros funkcijos sutvarkymą tam tikromis kompetenci- 
jos kategorijomis arba, kitaip sakant, jo organais, veikian- 
čiais tam tikromis taisyklėmis bendraisiais jo teisės normos im- 
peratyvais. Jeigu mes priimtume Duguit koncepciją del valstybės 
sąvokos, kaipo iederacinės visuomenės „armatūros“, tai mes turė- 
tume šiuose „sindikatuose“, profesinėse sąjungose ir kituose pa- 
našiuose įvairių pagrindinių gaivališkų socialinių junginių organi- 
zaciniuose padaruose matyti analogišką jų „armatūrą“. Kas ie- 
deracinei bendrajai visuomenei būtų valstybė, tai pagrindiniam 
šios federacijos socialiniam vienetui būtų sindikatai ir kitoki jų 
organizavimosi padarai. Ir kaip valdantieji valstybėje tebeveikią 
federacinės teisės normos imperatyvais, taip tų sindikatų ir kito- 
kių padarų vadovybės organai tebeveikią šių junginių socialinių 
taisyklių — normų imperatyvais. 

Būdama šia prasme federacine ir privalanti savo valdančių 
darbais organizuoti ir prižiūrėti socialinius patarnavimus federa- 
cijoje, valstybė negalinti neigti šių organizuotų federacijos viene- 
tų, autonomiškai savo pagrindinėmis normomis nustačiusių savo 
konstitucines konstrukcijas. Ji turinti pati paremti jais savo kons- 
titucinę konstrukciją, nes jie kaip tik sudarą valstybės tebereiškia- 
mos federacinės visuomenės elementus ir tuo pačiu nustatą pačią 
federacinę socialinę taisyklę — teisės normą. 


Šios atskiros organizuotos socialinės jėgos, vykinančios bei 
tvarkančios įvairias socialinių patarnavimų kategorijas, turinčios 

gauti vietos bendrosios visų socialinių patarnavimų sistemos or- 
ganizacinėje vadovybėje, vadinasi - valstybės valdžioje. 

štai maždaug tais pačiais dėsniais, kuriais yra sudaroma. 
dvejų parlamento rūmų sistema teritorinės iederacijos valstybėse, 
Duguit siūlo įsteigti dvejus įstatymo leidimo ir apskritai aukščiau- 
sios valdžios rūmus dviem atstovavimam: a. bendram masiniam 
individų arba jų didelių kategoriškų skaičių proporciniam atsto- 
vavimui ir b. federaciniam sindikaliniam organizuotų socialinių 
patarnavimų vienetų atstovavimui. Jis siūlo šią reformą ne kaip 
savo spekuliatyvinį sumanymą, bet kaip kategorišką šios gadynės 
profesinio visuomenės organizavimosi konstitucinę išvadą, neiš- 
vengtiną ir tuo pačiu sudarančią konstitucinio mokslo tezę. 

Duguit yra solidaristas; jis žiūri į profesionališkai sindikalinę 
konstitucinę konstrukciją ne kaip į socialinės kovos ir socialinės 
revoliucijos įrankį valstybei nugriauti, kaip žiūri į sindikatus, bū- 
tent į darbi5inkų profesines organizacijas, tam tikra radikalinė so- 
cializmo srovė, ir ne kaip į jėgą, iš esmės politinę ir turinčią su- 
skaldyti ir nugriauti politinės galios valstybę kartu su visa“ sena 
klasine visuomene, — bet kaip į socialinės taikos naująjį aparatą, 
į organizuoto solidarumo įgivendinimą. Jis randa, kad parla- 
mentarinės tvarkos krizis, pasireiškęs naujausiais laikais valstybė- 
se, kaip tik tuo ir esąs iššauktas bei palaikomas, kad konstitucinė 
valstybių tvarka, nustatyta XVIII ir XIX amžiuose, esanti atsilikusi 
nuo visuomenės organizacinės evoliucijos išdavų ir nebėsanti 
suderinta su naujais socialinio (profesinio) organizavimosi veiks- 
niais. Demokratijos puolimą prieš sindikalizmą Duguit laiko ne- 
sugebėjimu suprasti tikrosios naujų socialinių fenomenų esmės ir 
nenusimanymu valstybės sąvokos problemose (del šios Duguit siū- 
lomos konstitucinės retormos ir del jos teorinių pagrindų, žiūrėk 
ypač Duguit — „Traitė de Droit Constitutionnel“, I t. 506 — 512 
pusl. ir II t. 596 — 606 pusl.) 

Profesinio organizacinio judėjimo sunaudojimas konstituci- 
nei reiormai sudaro idėją, kuri mūsų laikais žymiai plečiasi, įgau- 
na populeriškumo ir jau pradeda reikštis konstitucinėje praktikoje, 
kad ir nevisai tokiomis institucijomis bei tokia tvarka, kaip tai 
siūlo įvykinti Duguit. Pasiūlymai pritaikinti šią idėją politiniam 
atstovavimui eina ne tiktai iš kairiųjų, bet ir dešiniųjų politinių 
srovių. Pats Duguit savo knygoje nurodo į kelius šios rūšies tei- 
sinės reformos pasiūlymus, kurie įvairiais laikais buvo keliami 
Prancūzijos parlamente (atstovo kunigo Lemire kalbos Atstovų 
Rūmuose 1891 ir 1909 m., atstovo Marc Sangnier'o kalba 1920m., 
kur ši idėja buvo keliama kaip tik Duguit'o nurodoma kryptimi). 
Panašios mintys keliamos ir Italijos fašistų judėjime (žiūrėk, pa- 
vyzdžiui, vieno fašistų lyderių M. Bianchi'o kalbos citatas prof. 

“ Roberto Redslob'o straipsny „Le rėgime parlamentaire en Alle- 
magne“ prancūzų Paryžiaus žurnale „Revue du Droit Public et 
de la Science Politigue“ 1923 m. spalių — lapkričio — gruodžio 
mėn. sąsiuvinys, 536 pusl.) 

3. Šios sistemos naujausieji konstituciniai 

precedentai. Keliamoji demokratiškai parla- 

mentinio valdymo kritika: parlamentai ekono- 

minėje politikoje esą bejėgiai; jie nesugebą 
spręsti ekonominių problemų, 

Mintis apie parlamentinio, ypač reprezentatyviškai parlamenti- 
nio valdymo pakeitimą autonominiu ir korporatyviniu organizuotų 
socialinių (ypač ekonomiškai profesinių) veiksnių valdymu arba, 
tiksliau sakant, ne apie pakeitimą, bet apie pirmojo papildymą 
antruoju valdymo metodu, be sumanymų, reiškiasi ir precedentais. 
Tiktai šie precedentai bent iki šiol dar nesiekia taip toli, kad jau šių 
organizuotų profesinių veiksnių atstovavimas būtų įvestas į paties 
parlamento konstrukciją aukštesniesiems rūmams sudaryti. Sis 
atstovavimas pradėtas steigti ne pačiame parlamente, bet greta jojo. 

Parlamentinio demokratinio valdymo kritika visuomet keldavo 
ypač parlamentų nesugebėjimą tvarkyti svarbų ekonomiškai federa- 
tyvinį visuomenės gyvenimą ir paliekamą šioje srity anarchiją arba, 
kas nemažiau kenkia visuomenei, arbitrališką kišimąsi į ūkio san- 
tykių srytį įstatymais bei įsakymais, diletantų sumanytais ir dile- 
tantų vykdomais. Negelbsti ir demokratinių parlamentų reforma 
proporciniu atstovavimu, nes šiuo atstovavimu kad ir patenka val- 
džion kompetentingi įvairių socialinių veiksnių atstovai, kurių veiki- 
mas yra tam tikrų reprezentacinių tų junginių organų politinių par- 
tijų prižiūriamas,—vis delto nėra tiksliai sudaroma toji grynai pro- 
fesinė atstovybė, kuri sugebėtų tinkamai orientotis ekonominiais 
reikalais. Įvairūs nacionaliniai ir kitoki socialiniai veiksniai, reikš- 
damiesi proporciniu atstovavimu, nukreipia parlamentų vekimą į 
tokią politinių problemų vagą, kuri palieka ekonominę politiką 
neaprūpinta arba iškreipia ją įvairiomis svetimomis tendencijomis. 

odžiu, demokratiniai arba proporciniai įvairių socialinių 
veiksnių kategorijų parlamentai pasirodo ekonominėje politikoje 
bejėgiais. Jų ekonominis šeimininkavimas nėra tikslus ir neturi 
kompetentingumo specialybės. 

Bet iš kitos pusės yra daug rimtų motyvų, dėliai kurių įvairių 
socialinių veiksnių atstovavimo pakeitimas vienų tiktai organizuotų 
profesinių veiksnių atstovavimu daugeliui atrodo nepriimtinas. 


4. Organizuotų profesinių (ir klasinių) veiks- 
nių atstovavimo steigimas už parlamento ribų 
be sprendžiamosios galios, Dkio tarybų ar 
ūkio rumų konstitucinė institucija. Trys jos 
kompetencijoselementai: a, politiškai ekono- 
minė ekspertiza, b. ekonominių įstatymų inici- 
atyva ir c. viešojo ūkio valdymas (kontrolė ir 
administracija). 


Šiuo ir remiamas sumanymas sudaryti, greta bendrojo viso- 
kių socialinių veiksnių atstovavimo parlamente, kitas specialus 

organizuotų profesinių veiksnių atstovavimas, kuris vienok nejeitu 
į parlamentą, kaip jo antrieji rumai, ir neįgytų sprendžiamos po- 
litinės galios, tebepaliekamos bendrajam parlamentui, bet sudarytų 
sui generis ekonomiškai politinės ekspertizos organą valstybės 
valdžios sistemoje. Tolimesnis žingsnis šią kryptimi reiškiasi tuo, 
kad ši politiškai ekonominės ekspertizos organizacija valstybės 
valdžioje, sudaryta autonominio organizuoto profesinio atstovavimo 
pagrindais, be patariamosios nuomonių reiškimo funkcijos (eks- 
pertizos kompetencija), gautų taipogi tam tikros teisinės pozityvi- 
nės įtakos į sprendžiamąją parlamento galią, ypač dviem svarbiem 
kompetencijos elementais — įstatymų iniciatyva ir dalyvavimu įsta- 
tymų sumanymų svarstyme. 

Pagaliau, ši autonominė profesinio alstovavimo organizacija 
valstybės valdžioje, be šitų dviejų funkcijų, politiškai ekonominės 
ekspertizos ir teisiškai formalinės įtakos į politinę parlamento įsta- 
tymų leidimo galią —būna sunaudojama trečiai svarbiai funkcijai— 
ekonominiam įvairių ūkio šakų valdymui. 


5. Ūkio tarybų institucija Vokietijoje. Vokie- 
čių Reicho 1919 m. konstitucijos 165 str. Dar- 
bininkų įmonių tarybos ir Darbininkų apygar- 
dų tarybos. Ūkio apygardų tarybos -- jų kons- 
trukcija. Reich'o Darbininkų Taryba ir Reich'o 
Ūkio Taryba. Reicho Ūkio Tarybos kompeten- 
cija. Ūkio „socializacijos“ formos Vokiečių 
konstitucijoje (konstitucijos 156 str). Konsti- 
tucinis Reicho Ūkio Tarybos kompetencijos 
pobūdis. 


Tokiu būdu ši organizacija, kaip ji reiškiasi mūsų gadynės 
konstitucinėje teisėje, turi trijų rūšių kompetencijos arba trijų 
funkcionalinių formų: a. politiškai ekonominės ekspertizos, b. įs- 
tatymų iniciatyvos ekonominėje srity ir c. viešojo ūkio valdymo 
(tvarkymo). Ši organizacija sudaro naują konstitucinę instituciją, 
kuri yra žinoma „Ūkio Tarybų“ arba „Ūkio Rūmų“ sistemos 
vardu. Ji jau turi precedentų įvairiose naujosiose konstitucijose, 
sudaromų kaip tik viena šių trijų formų. 

Ryškiausį išsivystymą gavo ši nauja konstitucinė institucija 
Vokietijoje (aš čion neliečiu SSSR — o, kur konstitucinė kons- 
trukcija yra savotiška ir sudaro atskirą valstybinę kategoriją). Ji 
yra bendrais bruožais išdėstyta Vokiečių „Reicho“ 1919. VIII. 11 
konstitucijos 165 str. Sudaroma plati profesinio ir iš dalies klasi- 
nio organizuoto atstovavimo sistema valstybės ekonominės iunk- 
cijos politikai. Sistemos pryšaky pastatyta Reicho Ūkio Taryba, 
(„Reichswirtschaftsrat“), kurios konstrukcija yra paremta žemesniųjų 
profesinio ir klasinio atstovavimo organų sistema. Būtent, kon- 
stitucija nustato šitokią šių pagrindinių organų konstrukciją. 

Sudaromos tam tikros teritorinės ūkio apygardos ir kiekvie- 
noje apygardoje steigiama Apygardos Darbininkų Taryba ir Apy- 
gardos Ūkio Taryba. Be to, kiekvienoje pramonės įmonėje stei- 
giama Įmonės Darbininkų Taryba, į kurią renka atstovus šios 
įmonės darbininkai ir tarnautojai. Tiek Įmonių Darbininkų Ta- 
rybos, tiek Apygardų Darbininkų Tarybos skiriamos darbininkų 
„Socialiniams bei ekonominiams reikalams“ ginti ir atstovauti, 
bet tiek vienos, tiek kitos turi ir viešųjų funkcijų, išeinančių iš 
„Savo reikalų“ ribų. Tai ypač žymu del Apygardų Darbininkų 
Tarybų, kurios jau ne tik del darbininkų (ir tarnautojų) reikalų 
gynimo, bet ir „del vykdymo visų ūkio uždavinių“ ir del pagal- 
bos įstatymų leidimui viešojo ūkio tvarkymo atžvilgiu jungiamos 
su pramonirikų ir kitų suinteresuotų entojų kategorijų atsto- 
vaujamais organais į Apygardų Ūkio Tarybas. Konstitucija nuro- 
do, kad šios Apygardų Ckio Tarybos turi būti taip sudarytos, 
kad jose būtų atstovaujamos visos žymesnės profesinės grupės 
proporčionališkai jų ekonominei ir socialinei svarbai. 

Tokiu būdu kiekvienoje ūkio apygardoje turi veikti jos Ūkio 
Taryba, į kurią, be Apygardos Darbininkų Tarybos, turėtų įeiti 
atstovai: a. darbdavių, vadinasi įvairių prekybos, pramonės, ama- 
to, žemės ūkio ir tt tt Rūmų, b. laisvųjų protesijų, advokatų, 
gydytojų ir t. tt Rūmų ir c. vartotojų. Tai turi būti proporciniai 
įvairių organizuotų profesijų federacinio atstovavimo organai. 

Pagaliau, tais pačiais federaciniais proporcinio atstovavimo 
dėsniais sudaromas aukščiausis šios sistemos organas — Reich'o 
Ūkio Taryba (ir Reich'o Darbininkų Taryba — „Reichsarbeiterrat“, 
— dalyvaujanti Ūkio Taryboje). | 

Konstitucija nustato bendruosius šios organizacijos dėsnius, 
kurių išvystymas ir praktiškas įgyvendinimas turi būti nustatytas 
tam tikru įstatymu. Iš karto tai nebuvo padaryta ir tiktai 1920. 
V. 4. įsakymu sudaryta laikinoji Ūkio Taryba. Tad pilna šios 
sistemos teisinė konstrukcija dar nėra užbaigta, nors dalinai 
jau veikia. 

Konstitucija šiaip nustato Reich'o Ūkio Tarybos kompeten- 
ciją: a. visi svarbieji įstatymų sumanymai, liečią socialinę ar ekono- 
minę politiką, prieš įnešant juos į parlamentą („Reichstagą“), pri- 
valo būti vyriausybės įnešti į Ūkio Tarybą, kuri pareiškia dėliai 
jų savo nuomonę (privalomos politiškai ekonominės ekspertizos 
kompetencija); b. Ūkio Taryba gali pati savo iniciatyva kelti šios 
rūšies įstatymų sumanymų; šie jos iniciatyvos įstatymų sumanymai 
eina į perlamentą per vyriausybę bet vyriausybė, atmesti jų ne- 
gali: jeigu vyriausybė šių sumanymų nepalaiko, ji vis delto pri- 
valo juos įnešti į parlamentą, išdėstydama kartu ir savo nusista- 
tymą; Cc. Ūkio Taryba gali ginti Reichstage savo įstatymo 
sumanymą per vieną jos pačios paskirtą savo narį, vadinasi — 
dalyvauja įstatymo sumanymo svarstyme parlamente per savo 
atstovą betarpiškai — be vyriausybės reprezentacinio tarpininka- 

vimo (kompetencija raidėmis a ir b turi ryškaus įstatymų ini- 
ciatyvos pobūdžio). 

Be to, konstitucija leidžia pavesti darbininkų ir ūkio tary- 
boms viešojo ūkio kontrolės ir administracijos funkcijas. Šita svarbi 
ekonominio valdymo kompetencija nepriklauso joms ipso jure: ji 
yra reikalinga tam tikro mandato iš aukštesnėsės valdžios, bet 
pats konstitucinis leidimas pavesti joms šitą funkciją yra reikš- 
mingas ir rodo, kuriomis plačiomis ekonomiškai politinės galios 
ribomis yra sumanyta ši tikslaus profesinio atstovavimo organi- 
zacija. Įsišiūrėdami į pastarąją fakultatyvinę tarybų kompetenciją 
sąryšy su bendromis konstitucijos normomis, liečiančiomis viešąjį 
ūkį, mes prieiname išvadą, kad toji viešojo ūkio kontrolė ir 
administracija, kuri gali tekti taryboms, apima, tarp kita ko, tas 
svarbias ir įdomias ūkio „socializacijos“ formas, kurias Vokiečių 
konstitucija numato 256 str. Ė 

ios socializacijos formos yra nustatytos trys. Jos visos 
trys nustatomos įstatymo Keliu. Jos yra sekančios: a. valstybė 
(Reichas) gali perimti savo nuosavybėn arba pavesti kitu viešųjų 
vienetų (pav. valsčiaus, miesto) nuosavybėn tas privatinės ūkio 
įmones, kurios bus rasta subrendusios socializacijai; tai yra daro- 
ma priverstino nusavinimo tvarka; b. ji gali arba pati dalyvauti 
ūkio įmonių arba ūkio draugijų valdyme arba pavesti šio dalyva- 
vimo teisę valsčiams 'arba atskiroms provincijoms („žemėms“ — 
agrindinėms suiederuotoms Reiche šalims) arba kuriuo nors 
itokiu būdu užtikrinti sau sprendžiamą teisinę įtaką šių įmonių 
ar draugijų ekonominiame veikime; Cc. svarbiam viešojo ūkio 
reikalui esant valstybė gali jungti įvairias ūkio įmones ir ūkio 
draugijas į priverstinos ekonominės savivaldybės vienetus; ši 
priverstina sujungtų ūkio įmonių ir draugijų savivaldybė steigia- 
ma, kad nustatyt visų ūkio gamintojų sluogsnių bendradarbiavi- 
mą, pavest darbdaviams ir darbininkams dalyvauti viešojo ūkio 
valdyme ir bendraisiais ūkio dėsniais tvarkyt ūkio gerybių gami- 
nimą, paskirstymą, sunaudojimą, kainavimą, įvežimą ir išvežimą; į 
šitą priverstinos ūkio savivaldybės organizaciją galima įtraukti ir 
pramonės draugijos bei koperatyvai, o taipogi jų sąjungos. 

Taigi, visose šiose viešojo ūkio „socializacijos“ formose 
administracija arba bent eventualiai kontrolė gali būti pavesta 
taryboms. ė 
' Čion ypač įdomi yra trečioji — priverstinos viešojo ūkio 
savivaldybės — forma, kurios mechnizmą aš čion trumpai išdės- 
tysiu anglių pramonės sudarytos savivaldybės pavyzdžiu (remiuos 
dr. Marijono Kannenbergo straipsniu prof. Vladislovo - Leopoldo 
Jaworski'o išleistoje knygoje „Ankieta o Konstytucji 17 marca 
1921 roku“, Krokuva, 1924 m., 207—214 pusl). Anglių privers- 
tinos savivaldybės organai sudaryti trijų rūšių: a. sindikatai, b. 
vastybinė Sąjunga ir c. valstybinė Taryba. 

Sindikatą sudaro priverstina visų vienos anglių apygardos. 
kasyklų savininkų sąjunga. Sindikato priešaky pastatyta „priežiū 


906 —— . 


ros taryba“, sudaryta iš darbdavių, darbininkų ir tarnautojų atstovų. 
Sindikatas vykdo valstybinės Sąjungos ir valstybinės Tarybos 
įsakymus ir šių sakymų ribose tvarko prekių pasiūlus ir pačių 
sindikato narių prekių reikalavimus, o taipogi parduoda savo 
narių sąskaiton paliekamas jo dispozicijon prekes. Sindikatai 
jungiasi į valstybinę jų Sąjungą su „priežiūros Taryba“ pryšaky; 
į „priežiūros Tarybą“ įeina darbininkų, tarnautojų ir vartotojų 
atstovai. Sąjunga nustatą valstybinės Tarybos nutarimų vykdymo 
taisykles, prižiūri jų vykdymo, tvirtina bendrąsias prekių pristatymo 
sąlygas del sindikatų, nustato ir skelbia urmo pardavimo kainas, 
imdama domėn sindikatų ir vartotojų reikalavimus... Pagaliau, šios 
savivaldybės viršunėje stovi valstybinė Taryba. Pastaroji susideda 
iš lygaus darbdavių ir darbininkų atstovų skaičiaus — iš viso 60 
narių; šių atstovų dalis yra atatinkamų profesinių organizacijų 
renkama ir dalis vaistybės ūkio ministerio skiriama. Taryba veda 
visą anglių ūkį — ypač tvarko eksportą ir importą, — tvarko 
konkurenciją ir turi apsaugoti vartotojus. 


Valstybinė visos šios organizacijos kontrolė priklauso valsty- 
bės ūkio ministeriui, kuris be to gali sudaryti ypatingus vartotojų 
atstovaujamus organus smulkiosios prekybos kainoms tvarkyti. 


Panašiu būdu suorganizuotos ir kai kurios kitos gamybos 
šakos. zi 

Tokiu būdu ši „socializacijos“ forma nesudaro nacionaliza- 
cijos arba suvalstybinimo nei formaliniu atžvilgiu — nes jos pa- 
liestas ūkis pats tvarkosi savivaldybės dėsniu, nei materialiniu 
atžvilgiu — nes jos svarbiausiąjį tikslą sudaro ne valstybės rei- 
kalas, bet ypač reikalai grupių, surištų su atatinkama gamybos 
šaka, būtent — šios šakos darbininkų bet tarnautojų, o taipogi 
— vartotojų. 

Mūsų išžiūrėtame pavyzdy, kurį mes citavome sekdami dr 
Kannenbergo informacijas, mes matėme, kad priverstinos savi- 
valdybės priežiūra ir jos valstybinė vadovybė iapo pavesta bėnd- 
rosios politinės vyriausybės organu — tam tikram ministeriui. 
Bet konstitucijos 165 straipsniu tai galėtų (ne privalo, bet galėtų) 
būti pavesta ir Ūkio Tarybai. Praktiški ar gal labiau bendrieji 
politikos motyvai, dėliai kurių šiuo atsitikimu pasirinkta ministe- 
ris, o ne Ūkio Taryba, man čion tuo tarpu nerūpi (žemiau 
nurodysiu, kodel ši ūkio tarybų ar ūkio rūmų institucija, įvesta į 
kai kurių valstybių konstitucinę valdžios sistemą, tebėra trukdoma 
ir tuo tarpu negauna pilno išvystymo demokratinėse valstybėse 
net ir tose ribose, kuriose ji jau tapo legalizuota). Man tuo tar- 
pu tebėra svarbu konstatuoti, kad tai gali būti Ūkio tarybai pa- 
vesta, nes į teisinę tiek Reicho, tiek apygardų ūkio tarybų kom- 
petenciją įeina viešojo ūkio kontrolės ir jo administracijos funk- 
cijos. Bet jos šioms funkcijoms turi gauti tam tikrą įstatymo 
mandatą. 

6. Ūkio tarybų arba ūkio rūmų institucija kito- 
se naujosiose konstitucijose. Jos konstituci- 
nio pobūdžio svarba, 


Ūkio tarybų ar ūkio rūmų sistema, kaipo organizuoto pro- 
fesinio atstovavimo konstitucinė institucija, kuri yra steigiama 
bendrojoje valstybės valdžios organų sistemoje anksčiau nurody- 
toms funkcijoms arba jų vienai vykinti (politiškai ekonominei 
ekspertizai, ekonominių įstatymų iniciatyvai, viešojo ūkio kontro- 
lei bei administracijai), randasi ir kai kuriuose kitose naujose 
konstitucijose. Tiesa, ji kitose valstybėse nėra taip plačiai ir 
kategoriškai sukonstruota, kaip Vokietijoje, bet vis delto ryški yra 
tendencija eiti tuo pat keliu. Būtent, iš naujų konstitucijų, nu- 
statytų po Didžiojo Karo, mes ją randame, be Vokiečių Reicho 
konstitucijos, Lenkijos 1921 m. konstitukijoje, SHS (Serbų — 
Kroatų — Slovėnų karalystė, kitaip vadinama Jugoslavija) 1921 m. 
konstitucijoje, Lietuvos 1932 m. konstitucijoje ir Airijos 1922 m. 
konstitucijoje. 

' Čion ypač svarbu pabrėžti konstitucinis šios institucijos po- 
būdis. Žinoma, ji galėtų būti paprastu įstatymu įsteigta ir kito- 
se tiek senose, tiek naujose valstybėse, kurių konstitucijos jos 
visai nemini, o kartais ji galėtų paprastu įstatymu gauti net 
platesnės kompetencijos, negu jos konstitucinė kompetencija pen- 
kiose anksčiau pažymėtose valstybėse (Vokietijoje, Lenkijoje, SHS, 
Lietuvoje ir Airijoje). Bet būdama paprastu įstatymu įsteigta, ji 
gali būti paprastu įstatymu ir panaikinta arba pakeista. Konsti- 
tucinis gi jos pobūdis suteikia jai pastovumo, skiria jai nuolatinę 
vietą konstitucinėje valstybės valdžios sistemoje, kelia jos svarbą, 
fiksuoja jos kompetenciją. Be abejo, konstitucinis jos paminėji- 
mas nepakankamas: jos funkcionalinis mechanizmas yra reikalin- 
gas atskiro konstruktyvinio įstatymo, kuris konstitucinių dispozicijų 
ribose gali ją labiau ar mažiau išvystyti, gali iš dalies ją ton 
ar kiton pusėn labiau nukreipti, žodžiu, gali jos funkcionalinį 
vaidmenį sustiprinti arba susilpninti. Atsižvelgiant į įstatymų 
leidėjo bendrąsias politikos tendencijas, konstitucinė šios insti- 
tucijos dispozicija gali būti kartais laikinai visiškai neįvykdyta 
arba gali būti labai siaurai teisinėje praktikoje interpretuojama, 

"arba, pagaliau, gali būti pilnai ir bona tide išvystyta, o gal ir 
papildyta bei praplėsta. Vis del to kad ji ir būtų del tam tikrų 
politinių valdančios „parlamento daugumos samprotavimų arba 
nusistatymo varžoma, savo konstituciniu pobūdžiu ji tebelieka in 
statu potentiae — bent kaip teisinė galia, ir, pasikeitus valdžios 
viršūnių nusistatymui arba pasikeitus tose viršūnėse socialiniams 
veiksniams (konkretiems valdantiems) — visuomet be ypatingų 
keblumų ir be pagrindinių dėsnių keitimo jai gali būti sudaryta 
trūkstanti teisinė konstrukcija arba gali būti esamos siaurosios 
tibos daugiau praplėstos. 

7. Profesinių ūkio tarybų arba rūmų klausi- 
mas demokratiniame moksle ir demokratinė- 
je praktikoje. Esmein'o pažiūra. Nepasitikė- 
jimas šia institucija. Sio nepasitikėjimo mo- 
tyvai: jos revoliucinė kilmė, jos įtartina gi- 
minystė su sindikalizmu ir įtartinos analo- 
gijos su kai kuriomis sovietinės tvarkos in- 
stitucijomis. 


Tai ir yra svarbu, o gal ypač dėliai mūsų svarstomos insti- 
tucijos. Nes tenka turėti omeny, kad ūkio tarybų ar rūmų insti- 
tucija tebeturi galingų priešų, kurie patys jos bijosi ir, vengdami 
atvirai pasisakyti, veikia prieš ją iš pasalų, stengdamiesi ją ku- 
riuo nors būdu jeigu ne pašalinti, tai bent taip aprėžti, kad ji 
jiems nebebūtų pavojinga ir nesvajotų apie savo galios padidi- 
nimą bei apie varžymąsi su parlamentu ir vyriausybe. Ji, bū- 
tent, atrodo įtartina daugybei t. vad. buržuazinių politinių partijų 
ir buržuaziniams visuomenės sluoksniams, kurie mato joje naujo 
socialinio ir politinio veiksnio reiškimąsi ir naujos politinės orga- 

„ nizacijos dėsnį. Ir reikia pripažinti, kad šis įtarimas nėra visai 
pramanytas ir turi tam tikrų rimtų motyvų. Dėsnis, kuriuo ji 
yra steigiama, iš tikrųjų yra visai kitoks, negu demokratinio par- 
lamento dėsnis. Pačiame jos pagrinde demokratiškai suvereninė 
teritorinė tauta pakeičiama autonominiais organizuotais socialiniais 
veiksniais, veikiančiais savo organais ir besifederuojančiais kom- 
promisiniam darbui. Jau tai viena turi versti grynos demokrati- 
jos šalininkus neperdaug pasitikėti šia naująja institucija, nes 
tai nėra suderinama su klasiškaja nuoseklia demokratinė val- 
stybės koncepcija. Tiek pagrindinis šios institucijos dėsnis, 
tiek jos mechanizmas nieko bendra su modernišku parla- 
mentu neturi. Jis aiškiai ir griežtai skiriasi net nuo proporci- 
nio atstovavimo, juo labiau nuo mažoritariniais rinkimais suda- 
romo parlamento. 


Be demokratinės srovės mokslo, keliančio prieš socialinių 
reikalų atstovavimą bendras teorines sąvokas, šio atstovavimo Ie- 
galizavimui priešinasi ir tie socialiniai veiksniai, kurie patys su- 
gebėjo užvaldyti demokratinę tvarką ir sunaudoti ją savo kaip tik 
atskirų socialinių reikalų viešpatavimui. Pagaliau, ir politinių 
partijų, kaip tokių, dauguma su nepasitikėjimu ir iš dalies pavy- 
du ar baime Žiūri į šią instituciją, organizuojančią politiškai s0- 
cialinių veiksnių atstovavimą tokiais metodais, kurie politinių par- 
tijų vaidmenį arba visai išskiria arba keičia ir rimtai mažina, at- 
imdami iš jų svarbiausią reprezentacinę jų galią. 


Tiesa, mūsų gadynės demokratija nebesilaiko tų klasiškųjų 
pažiūrų į visuomenę — į socialinį žmonių jungimąsi ir skirsty- | 
mąsi įvairiomis socialinių reikalų kategorijomis, — tų pažiūrų, 
kurios viešpatavo Didžiosios Prancūzų Revoliucijos metu ir kurios 

gavo garsųjį pasireiškimą žinomoje 1791 m. „loi Chapelier“ (žiū- 
1ėk šio rašto IV skyriaus 4 skyrelį) Mūsų gadynės demokratija 
savo mokslu ir net savo klasiškąja srove nebeneigia visuomenės 
ir net neneigia ir nemėgina kovoti prieš atskirų socialinių veik- 
snių reiškimąsi parlamente ir politinio viešpatavimo iaktą (pap- 
rasią bet ne teisinį iaktą—žiūrėk šio rašto IX skyriaus 16 skyrelį). 
Todel klasiškosios srovės epigonas Esmein, griežtai atmesdamas 
profesinio atstovavimo idėją bet kuriai valdžios funkcijai, vis delto 
randa ne tiktai leistinu, bet ir naudingu ir pageidaujamu „kad di- 
dieji ūkio interesai ir svarbios profesinės grupės galėtų reikšti vy- 
riausybei savo pageidavimus pėr savo atstovybės organus, jųjų 
laisvai išrinktus“. Bet jis stato šiam vieną griežtą sąlygą, būtent 
— kad šio atstovavimo organai (rūmai ar tarybos) neišeitų iš pa- 
tariamojo balso ribų (būtų „grynai konsultatyviniai“). 


Vadinasi, pats Esmein, typiškas demokratijos klasikas, kuris 
nuosekliai neigia net proporcinį atstovavimą ir iš kurio mes pir- 
mon eilėn turėtume laukti mūsų žiūrimos institucijos pasmerkimo, 
toleruoja ją beveik toje formoje, kurioje ji atsirado naujoje kon- 
stitucinėje teisėje (Esmein — op. cit., I t. 315 pusl.). Jis tiktai siau- 
rina ją ir iš trijų mūsų išžiūrėtų jos kompetencijos elementų, nu- 
statytų Vokiečių Reicho konstitucijoje (a. politiškai ekonominė 
ekspertiza, b. ekonominių įstatymų iniciatyva ir c. viešojo ūkio 
kontrolė ir administracija) tepripažįsta teisėta ir leistina pirmąją 
ekspertizos kompetenciją, gal dar šiek tiek susiaurintą, nes jis 
numato ne politiškai ekonominę ekspertizą (dargi privalomą, 
vadinasi — tokią, kurios nuomonę vyriausybė ar parlamentas 
privalo išklausyti, nors nėra jos suvaržytas), bet pageidavimų 
teiškimą, kas maždaug sudarytų organizuotų profesinių peticijų 
kompetenciją. - 

: Vadinasi, ūkio tarybų ar rūmų institucija dabartinėje savo 

konstitucinėje formoje nėra demokratijos šalininkams griežtai at- 
mestina, ypač tiems, kurie laikosi proporcinio atstovavimo. Dau- 
giausia abejonių keltų pas juos trečiasis šių tarybų kompetencijos 
elementas — viešojo ūkio valdymas ir tvarkymas, t. y. jo kon- 
trolė ir administracija, mažiausia gi pirmasis--politiškai ekonominė 
ekspertiza. Kai del ekonominių įstatymų iniciatyvos — tai šis 
jų kompetencijos elementas tebėra demokratijos šalininkų tarpe 
ginčijamas; vis delto jis jiems neatrodo pats savaime taip pavo- 
Jingas, kad reikėtų kategoriškai neigti. 

Žodžiu, ne tai, kas iki šiol tapo šios naujosios konstitu- 
cinės institucijos, taip sakant, užkariauta jos kompentencijos 
ir konstrukcijos atžvilgiu, daro ją įtartina kai kurių demokra- 
tinių srovių ir sluoksnių akyse. Jos profesinė konstrukcija šiomis 
ypatingai aprėžtomis iunkcijomis, neliečiančiomis sprendžiamos 
politinės parlamento galios, taipogi protestų šiuose sluoksniuose 
nekelia, ypač kad ji yra sudaryta darbdavių ir apskritai įmonių 
bendradarbiavimu su darbininkais, tarnautojais ir vartotojais ir 

tiksliai vengia klasinio vienšališkumo, kurio norėtų jai suteikti 
socialistinės srovės. 

Bet vis delto ji daugeliui demokratijoje atrodo įtartina. Ji 
atrodo įtartina del savo kilmės ir del paslėptų joje tendencijų. 
Jos kilminė giminystė su t. vad. sindikalizmu, kai kurios jos ana- 
logijos su sovietinės tvarkos institucijomis, jos kompromisinis po- 
būdis, jos atsiradimo būdas ir laikas, pagaliau, tie konstitucinės 
reformos reikalavimai, kurie tam tikrų srovių nuolat su ja jun- 
giami, verčia konservatyvinius socialinius veiksnius neperdaug pa- 
sitikėti ja ir varžyti jos pilną teisinį įšvystymą net konstitucinių 
jos funkcijų ribose. , 

Ji pradėjo reikštis konstitucijose kilusio Didžiojo Karo pabai- 
goje revuliucinio ūpo ir bruzdėjimo metu ir buvo skiriama šiam 
ūpui nuraminti: Ji buvo atsakymu į tuos kilusius iš socialistų 
tarpo reikalavimus, kurie stengėsi organizuotu profesiniu ir kla- 
siniu atstovavimu pakeisti arba bent papildyti Eaeas kons- 
titucinę konstrukciją, kame ne tiktai jautėsi, bet ir aiškiai buvo 
girdėti senojo prieškarinio sindikalizmo aidai bei bolševikų so- 
vietinės tvarkos įtaka. Tiek Lenkijoje ir Joguslavijoje, tiek ypač 
Vokietijoje aiškus buvo socialistų —socialdemokratų ir t. vad. ne- 
priklausomų socialistų noras sunaudoti šią naują konstrukciją 
sprendžiamos politinės galios tikslams — bent paritetu su demok- 
ratine tautos atstovybe parlamentuose. Ir toliau socialistų bent 
kairysis sparnas neišsižadėjo šios minties, nesiliaudamas vesti politinę 
agitaciją ir kovą šiuo aiškiu obalsiu. Demokratiškai „buržuazinės“ 
politinės grupės, turėjusios bruzdėjimo metu nusileisti ir sutiku- 
sios sukonstruoti kompromisinę ūkio tarybų instituciją —, negali 
visai ramiai žiūrėti į tebesireiškiančias del šios institucijos ten- 
dencijas. Pati institucija nėra jiems atmestina, ji net daugeliu 
atžvilgiu yra joms pačioms naudinga, bet turi būti saugojama 
nuo to, kas jų yra vadinama jos pakrikimu. Jos kai kurie ele- 
mentai — tarp kita ypatingas įvedimas jon Darbininkų Tarybų 
Vokietijoje, kai kurios jos eventualios viešojo ūkio valdymo funk- 
cijos — nėra visiems besinaudojantiems jąją pageidaujami. 

Štai kodel mes matome, kad teisinė ūkio tarybų ar ūkio 
rūmų konstrukcija yra vietomis vilkinama, siaurinama arba šiek 
tiek nukreipiama nuo jos konstitucinių formų, bent nuo tų jos 
galimumų (funkcionalinės potencijos), kurie tapo kai kuriose kons- 
titucijose legalizuoti. Ji dar nėra pilnai nusistovėjusi institu- 
cija; ji tebeturi konstitucinių precedentų, kuriems nevisai atatin- 
ka veikią jos teisiniai precedentai. Tai tebėra dygstąs konstituci- 
nės reformos padaras, dėliai kurio dar tebeina kovos ir kurio 
dabartinė kompromisinė iorma negali būti laikoma galutina nei 
tvirta. 

Todel aš pasistengsiu ją išnagrinėt jos konstitucinės 
konstrukcijos ribose, nesigilindamas į jos teisinio įgyvendinimo 
padarus įvairiose valstybėse, nes šie padarai turi perdaug dirbti- 
nių bandymų ir įvairių laikinojo pobūdžio tendencijų varžytis. 

8 Ūkio rūmų institucija Lenkijoje. Lenkijos 
1921 m. konstitucijos 68 str. Ūkio savival- 
dybė, ūkio rūmų sistema, — Vyriausieji Respu- 
blikos Ūkio Rūmai. Ūkio savivaldybės kompe- 
tecijos elementai: a ekonominio gyvenimo tvar 
kymas, b. dalyvavimas įstatymų iniciatyvoje. 


Mes išžiūrėjome ūkio tarybų instituciją Vokiečių Reiche, 
kur ji yra, palyginant su kitomis ją numatančiomis konstitucijo- 
mis, plačiausiai išvystyta. Pasistengsime trumpai išžiūrėti jos 
konstitucinę konstrukciją kitose keturiose valstybėse. 

Lenkijos 1921 m. konstitucija kalba apie šią instituciją 68 
straipsny. Konstitucija vadina šią organizaciją „ūkio savivaldybe“, 
paralelia teritorinei savivaldybei, apie kurią kalba prieš tai. Bet 
nuo teritorinės vietos savivaldybės ji aiškiai skiriasi tiek tuo, kad 
ji sudaro vieną bendrą sistemą su savo auksčiausiuoju atstova- 
vimo organu viršunėje, tiek savo kompetencijos elementais ir ga- 
lios ribomis, pasiekiančiomis tam tikros teisinės įtakos įstatymams 
leisti (įstatymų iniciatyva). Šios „ūkio savivaldybės“ organus 
Lenkų konstitucija vadina ne tarybomis, bet rūmais. „Ūkio sa- 
vivaldybė“ steigiama „įvairioms ekonominio gyvenimo sritims“, 
būtent — steigiami atskiri žemės ūkio, prekybos, pramonės, amatų, 
samdomojo darbo ir kiti Rūmai. Visi šie Rūmai jungiami į vie- 
nerius Vyriausiuosius Respublikos Ūkio Rūmus („Naczelna Izba 
Gospodarcza Rzeczypospolitej*). Konstitucija nustato, kad ūkio 
savivaldybės rūmai turėsią bendradarbiauti su vyriausybės orga- 
nais dviem atžvilgiais: a. ekonominio gyvenimo tvarkymu („kie- 
rowanie“*) ir b. įstatymų sumanymų srity. 

Bendradarbiavimas su vyriausybės organais ekonominio gy- 
venimo tvarkymu, rodos, tenka suprasti plačiau, negu tiktai poli- 
tiškai ekonominės ekspertizos funkcija. Čion galima numatyti 
viešojo ūkio kontrolės ir administracijos kompetencijos žymių. 
Jeigu kai kurie Lenkų publicistai (dr. Roger Battaglia, dr. Marjan 
Kannenberg, dr. Zdzistaw Chmielewski knygoje „Ankieta o Kons- 
tytucji 17 marca 1921“, 201 — 226 pusl.) nurodo, kad apie šios 
rūšies kompetenciją Lenkijoje netenką kalbėti, kadangi Lenkijos 
konstitucija nenumato jokios ūkio „socializacijos“, numatomos 
Vokiečių konstitucijos, ir kadangi privatinės asmens nuosavybės 
režimas. teveikiąs privatine ūkio iniciatyva, tai į tai galima atsa- 
kyti nurodymu, kad vis delto toji pati Lenkijos konstitucija (99 
str.), pareikšdama asmeniškos nuosavybės dėsnį, numato, be ben- 
dro nusavinimo, taipogi visą eilę šios nuosavybės aprėžimų ir su- 
varžymų viešojo reikalo vardu, kame, be abejo, reiškiasi ir tam 
tikras ūkio socializacijos momentas. O, pagaliau, dalyvavimas 
kontrolėje ir adminitracijoje ar ūkio tvarkyme (benbradarbiavi- 
mas šiuo atžvilgiu su vyriausybe) — nereiškia, kad ūkio rūmai 
būtinai turėtų šią kontrolę ir tvarkymą taikinti savo nuožiūra vi- 
siems ūkio apsireiškimams, įsikišdami ir į privatinės iniciatyvos 

sritį. Turima omeny tik tai, kas tam tikrais įstatymais įeina į 
vyriausybės kompetenciją viešojo ūkio atžvilgiu. 

Keliamas ginčas (pav. dr. Battaglia) ir prieš antrąjį ūkio rū- 
mų kompetencijos elementą—prieš jų bendradarbiavimą su vyriau- 
sybe įstatymų iniciatyvos srity. Nurodoma, kad konstitucijos 
išsitarimas „įstatymų sumanymų srity“ („w zakresie zamierzen 
ustawodawczych“) nereiškia tos formalinės kompetencijos, kuri va- 
dinama „įstatymų iniciatyva“. Tenka turėti omeny, kad žodis „za- 
mierzenie“ („zamierzenie ustawodawcze“) lenkų kalboje nevisai 
atatinka tam, kas lietuvių kalboje vadinama „sumanymas“ („įs- 
tatymo sumanymas“ kitaip sakant — „projektas“, kas lenkų kalba 
vadinama „projekt ustawy“ arba „wniosek ustawodawczy“). Žo- 
dis „zamierzenie“ būtų galima išreikšti žodžiu „užsimanymas“, 0 
tada „zamierzenie ustawodawcze“, apie kurį kalbama Lenkijos kons- 
titucijos 68 str., reikštų ne būtinai konkretiškai formalius įstatymų 
projektus, bet bendrai kylančias mintis del būsimųjų įstatymų 
sumanymų. Be to, galima šis nevisai kategoriškas konstitucijos 
išsitarimas aiškinti taip, kad čion turėta omeny ne ūkio rūmų 
įstatymų iniciatyva, o ūkio rūmų pagalbinė ir, iš tikrųjų, tiktai 
ekspertizos kompetencija ribose priklausančios ne jiems, bet vy- 
riausybei, įstatymų iniciatyvos: tai reikštų, kad ūkio rūmai tega- 
lėsią dalyvauti vyriausybinėje įstatymų iniciatyvoje. Šiai nuomo- 
nei patvirtinti nurodoma į Lenkijos konstitucijos 10 str., kur tiesiog 
ir kategoriškai pasakyta, kad įstatymų iniciatyva priklauso „vyriau- 
sybei ir seimui“; vadinasi, ji negalinti priklausyti niekam kitam. 

Vis delto kiti (Lenkijos Seimo atstovas M. Niedzialkowski, 
prof. Jaworski-—-op, cit. 168—186 pusl.) interpretuoja 68 str. kaip 
tik tąja prasme, kad į pareikštą konstitucijos 10 str. vyriausybės 
iniciatyvą konstitucijos tekstas (68 str.) įtraukiąs ir ūkio rūmus, 
kaipo vieną šios iniciatyvos būtinų veiksnių, „bendradarbiaujan- 
čių* (konstitucijos išsitarimas) šiuo atžvilgiu su vyriausybe. Tai 
reikštų, kad pavestą jai iniciatyvą — bent ekonominių įstatymų 
leidimo srity — vyriausybė tegalėsianti vykinti bendrai su ūkio 
rūmais. Kaip šitą ginčą išspręs tam tikras įstatymas, kuris turės 
nustatyti konkrečią ūkio rūmų organizaciją, to nežinome, bet svarbu 
tai, kad konstitucijos tekstas įgalina įtrauki ūkio rūmus į forma- 
lios įstatymų iniciatyvos kompetenciją. 


9. Ūkio Taryba SHS valstybėje. SHS 1921 m. 
konstitucijos 44 str. Konstitucinis SHS Ūkio 
Tarybos konstrukcijos ir kompetencijos lanks- 
tumas. Jos kompetencijos galia įstatymus leist. 


SHS 1921 m. konstitucija, kuri apskntai labai plačiai kalba 
apie ekonomines ir socialines problemas, pavesdama šiam skyriui 
23 straipsnius (22—44 str.) ir nustatydama daug labai įdomių 
teisinių tezių, — ūkio tarybų institucijai tepaveda vieną straipsnį, 
kuriame vos kelius žodžius pasako (44 str.). Šio straipsnio tekstas 
skamba šiaip: „Steigiama Ūkio Taryba socialiniams ir ekonomi- 

niams įstatymams gaminti. Šios Tarybos sąstatą ir kompetenciją 
nustatys įstatymas“. Šiais dviem sakiniais pasakyta labai daug 
ir kartu labai maža: tai priklauso nuo interpretacijos; paliekama 
didelis šios interpretacijos lankstumas. 

Vis delto šio teksto analizas mus įgalina konstatuoti štai 
ką. Konstitucija kalba ne apie ištisą ūkio tarybų sistemą, išvys- 
tytį visa eile autonominių organizuoto profesinio atstovavimo 
organų, kaip Vokietijoje ir Lenkijoje, bet tiktai apie vieną aukščiau- 
sią visai valstybei ūkio politikos organą — Ūkio Tarybą. Konsti- 
tucija net nenurodo šio organo konstrukcijos dėsnių, nesako, ar 
jis turės būti sudarytas organizuoto profesinio (ir klasinio?) atstova- 
vimo būdu ar kaip nors kitaip. Jeigu mes nežinotume šios 
institucijos precedentų kitose konstitucijose ir turėtume spręsti apie 
ją vien iš SHS konstitucijos, tai mes beveik nieko sužinot 
nepajėgtume. Tai galėtų būti tiesiog biurokratinė įstaiga — tam 
tikta ypatingos specialybės „žinyba“ centro valdžios sistemoje. 
Gal tai ir galėtų būti padaryta, bet vis delto ūkio tarybos, kaipo 
tam tikros konstitucinės institucijos, sąvoka turi jau savo tam 
tikrų žymių ir virto tam tikru tiksliu terminu konstitucinėje teisėje, 
o todel ūkio tarybos paminėjimas konstitucijoje savaime nustato 
jos, kaip organizuoto profesinio atstovavimo, pobūdį. Kad ir 
jauna tebėra ši institucija, jos sąvoka vis delto tiek yra ryški, 
tiek reikšminga naujoje konstitucinėje teisėje, kad ji galima 
laikyti šia prasme (būtent, kaip organizuotas profesinis atstovavi- 
mas) nusistovėjusia. O kad ji ir būtų iškreipta teisinėje konstruk- 
cijoje, ji vis delto tebelieka pareikšta konstitucijoje, o todel ir 
jos teisinė konstrukcija galėtų būti pertvarkyta. 

Pažymėtina yra tai, kad Ūkio Taryba SHS valstybėje yra 
aiškiai surišta būtent su įstatymų leidimu ekonominės ir „socialinės“ 
politikos ribose (žodžiu „socialinė“, besilaikant nusistovėjusios, 
kad ir nevisai tikslios terminologijos, čion yra vadinama ypač 
profesinė ir klasinė politika, taip pat tai, kas gavo vardą „socialinė 
apsauga“, tuo pačiu taipogi siauresnė “darbo apsaugos“ sritis). 
Žinoma, būtų klaidinga manyti, kad konstitucijos žodžiai „Steigiama 
Ūkio Taryba socialiniams ir ekonominiams įstatymams arba 
„įstatymdavystei“, kaipo „lėgislation“ arba kaipo rusiška „zakono- 
datelstvo“, gaminti — reiškia, būk Ūkio Taryba būsianti įstatymų 
leidimo organu. Tokiai išvadai prieštarautų tiek vieta, kur įdėta 
konstitucijoje šis 44 straipsnis (jis randasi trečiajame konstitucijos 
skyriuje, pavadintame „Ekonominiai bei socialiniai nuostatai“, 
prieš skyrių, pavadintą „Valstybinės valdžios“ kur išdėstyta pagrin- 
dinis valdžios funkcionalinis suskirstymas organais), tiek tai, kad 
konstitucinis valdžios fiunkcionalinis suskirstymas numato tiktai dviejų 
sprendžiamos galios organų bendradarbiavimą įstatymų leidime — 
Karalių ir Tautinį Susirinkimą (parlamentą)—ir visai nemini Ūkio 
Tarybos. Vadinasi, SHS Ūkio Taryba pati jokių įstatymų leisti negali 
ir tie ekonominio arba „socialinio“ pobūdži» įstatymai, kuriems ga- 
minti ji yra steigiama, bus leidžiami Tautos Susirinkimo su karalium. 

Bet jeigu mes įstatymų leidimu vadinsime ne tiktai galutinį 
sprendžiamos galios momentą, kuriuo įstatymų sumanymas virsta 
įstatymu, o visą įstatymų kurimo funkciją, pradedant įstatymų ini- 
ciatyva (taipogi sumanymų ruošimą ir jų svarstymą), tai, be abe- 
jo, Ūkio Taryba SHS valstybėje sudaro šios funkcijos konstitucinį 
organą su tam tikra kompetencija. Ekonominių ir „Socialinių“ 
įstatymų leidime turi būti tam tikru įstatymu paskirta Ūkio Tary- 
bai tam tikra kategoriška vieta, kurios ribos gali būti siauresnės 
arba platesnės ir tebeturi vieno konstitucinio aprėžimo, būtent to, 
kad Taryba negali gauti sprendžiamos galios. Tiktai del pavedi- 
mo jai sprendžiamos galios būtų reikalinga konstituciją pakeisti, 
o visa kita gali būti jai pavesta konstitucijos ribose. Kadangi 
SHS turi vienerių rūmų parlamentą, tai jeigu Ūkio Tarybos kom- | 
petencija išsivystytų ir pasirodytų naudinga, tai užtektų nežymaus 
konstitucijos pakeitimo bei papildymo, kad būtų galima pakelti 
ji ligi antrųjų rūmų kompetencijos ekonominių bei socialinių įsta- 
tymų leidimo srity — ypač tąja moderniška antrųjų rūmų kompe- 
tencijos konstrukcija, kurią mes randame Vokiečių Reicho, Aust- 
rijos ir Lenkijos konstitucijose ir kuri reiškiasi reliatyviniu veto. 


10. Ūkiorūmų institucija Lietuvoje. Lie- 
tuvos 1922 m. konstitucijos 89 str. Lietuvos ūkio rū- 
mų konstitucinės žymės. Klaipėdos Ekonominė 
Taryba. Airijos ukio ie ku lakia a ED 

1922 m. konstitucijos 45 str. 


Šiek tiek kitaip yra suformuluota šios institucijos konstituci- 
nė konstrukcija Lietuvoje (konstitucijos 89 str.). Si konstrukcija 
turi daug panašumo į lenkų konstitucinę konstrukciją. Lenkijos 
konstitucijos 68 straipsnio įtaka į mūsų konstitucijos 89 straip- 
snio redakciją yra aiški. Mūsų tekstas vis delto yra siauresnis: 
jo sudaramoji institucija, kuri gauna Lietuvoje, kaip ir Lenkijoje, 
rūmų, 0 ne tarybų vardą, neturi to konstruktyvinio vienumo, kuris 
jai suteikiamas Vokietijoje, Lenkijoje ir SHS. 

Kaip ir Lenkijos, Lietuvos konstitucija nustato šią instituciją, 
kaip įvairių ūkio sričių savivaldybės padarą (pirmoji 89 str. 
dalis skamba šiaip: „Atskiroms ūkio sritims įstatymai lai- 
duoja tam tikrą savivaldybę“.) Toliau, kaip ir Lenkijos kons- 
tituciniame tekste, nurodyta, kad įstatymo tvarka steigiami atskiri 
žemės ūkio, prekybos ir pramonės, darbo ir kitoki rūmai; skirtu- 
mas su Lenkų tekstu tebėra tas, kad vieton atskirų prekybos ir 
atskirų pramonės rūmų numatoma bendri prekybos ir pramonės 
rūmai, ir tai, be abejo, pateisinama mažesniu pramonės išsivystymu 
Lietuvoje; taipogi praleisti amatų rūmai; pagaliau, vietoj „Sam- 
domojo darbo“ pasakyta trumpai „darbo“, o tai gali rodyti, kad 
Lietuvoje į vienus profesinius ūkio rūmus būtų galima sujungti 
proletariatas (samdomas darbas) su amatininkais ir apskritai su ta 
smulkiąja buržuazija, kuri dalyvauja nekapitalistinėje gamyboje. 


Ė 4 
IB 


kaip įvairių rūšių smulkieji savininkai, kurie patys dirba savo 
gaminimo įrankiais (darbas platesne prasme). Tokiu būdu Lietu- 
voje ši „ūkio savyvaldybė“, sudaromoji organizuotu profesiniu 
atstovavimu, nesiremia tokiu aiškiu kategoriškai klasiniu suskirs- - 
tymu, kaip tai nustatyta Lenkijoje bei Vokietijoje. Profesijų ir 
klasių sugrupavimas įvairiuose šio atstovavimo, rūmuose — galima 
manyti — tiksliai vengia kai kurių priimtų kitur socialinio suskir- 
stimo kategorijų: Lietuvoje, kur apskritai sociališkai klasinė dife- 
renciacija nėra taip griežta kaip daugybėje kitų, ypač išvystytos 
stambiosios pramonės šalių, tai yra suprantama ir tam tikru atž- 
vilgiu pateisinama, 

Ryškiausia žymė, kuri skiria Lietuvos sistemą nuo Lenkų 
(taipogi Vokiečių ir SHS) sistemos, yra ta, kad Lietuvos konsti- 
tucija tenumato atskirus rūmus, bet visiškai nenumato jokios jų 
centralizacijos, jokio bendro jų visų organo, kuris juos jungtų fede- 
raciniu atstovavimu ir stovėtų visos sistemos viršunėje. Tai, žino- 
ma, sudaro organizacinę sistemos spragą ir žymiai mažina jos politiškai 
konstitucinę galią — jos svarbą bendrojoje valdžios sistemoje. 

Pagaliau, kompetencijos atžvigiu Lietuvos konstitucinė šios 
institucijos konstrukcija, būdama nustatyta aiškiai Lenkijos pavyz- 
džiu, pasiima iš šio pavyzdžio tiktai vieną jo elementą, praleis- 
dama kitą. Būtent, kaip mes jau sakėme, Lenkijos konstitucija 
nustato ūkio rūmų bendradarbiavimą su vyriausybės organais 
(arba su „valstybės valdžia“) “ūkio gyvenimo tvarkymu“ („kiero- 
wanie“) ir „įstatymų sumanymu“ („zamierzenia ustawodawcze“) 
„srity“. Lietuvos gi konstitucija tekalba apie įvairių rūmų "ben- 
dradarbiavimą su Valstybės Valdžia, normuojant ūkio gyvenimą“. 
Apie bendradarbiavimą su šia „valdžia“ ekonominių įstatymų 
sumanymų srity nepasakyta nė žodžio. Žinoma, gal ir žodžiuose 
„normuojant ūkio gyvenimą“ galima būtų numatyti galimumas 
dalyvauti ūkio rūmams vyriausybės įstatymų iniciatyvoje, nes 
įstatymas, be abejo, sudaro vieną svarbiausiųjų „normavimo“ veiks- 
nių, tvarkančių arba beni galinčių tvarkyti visas gyvenimo sritis. 
Taigi aš manau, kad Lietuvos konstitucijoje numatytas ūkio rūmų 
įstatymas (ar įstatymai) neišeitų iš konstitucinės dispozicijos ribų, 
jeigu jis pavestų įvairiems ūkio rūmams tam tikrą kategorišką 
kompetenciją bendrojoje vyriausvbės įstatymų iniciatyvoje. Bet 
vis delto pačioje konstitucijoje to įsakmiai ir kategoriškai nėra 
pareikšta, o todel tai gali ir nebūti sudaryta. 

Kalbant apie Lietuvą, tenka paminėti šiuo atžvilgiu ir auto- 
nominis Klaipėdos kraštas, kuriame taipogi veikia“ šios rūšies 
institucija, vadinama Ekonominė Taryba. Klaipėdos Ekonominė 
Taryba buvo sudaryta dar prieš išleidžiant Klaipėdos statutą. 
Pastarasis jau užtiko šią instituciją ir kalba apie ją 14 ir 15 
straipsniuose. Statutinė ekonominės Tarybos kompetencija pa- 
reiškia šitaip:,„... bus atsiklausiama Tarybos del kiekvieno įstaty- 
mo projekto, kuris liečia liskalinius ir ekonominius klausimus, 
prieš jo galutinį balsavimą“. Ypatingai aukšta šios Ekonominės 


— 216 — 


Tarybos padėtis pabrėžiama dar tuo, kad statutas garantuoja Eko- 
nominės Tarybos nariams tokį pat imunitetą, kaip ir Klaipėdos 
Krašto Seimelio nariams. Vis delto statutinė Ekonominės Tarybos 
padėtis nėra pastovi, nes statutas leidžia Seimeliui panaikinti ją 
savo nuožiūra; jis būtent sako: „Esamoji Klaipėdos Teritorijos 
Ekonominė Taryba paliks veikti ligi Klaipėdos Teritorijos Atstovų 
Seimelis nenutars kitaip.“ Tai reiškia, kad Taryba gali būti pa- 
naikinta paprastu įstatymu. 3 

Pagaliau, ūkio tarybų institucija paminėta ir Airijos 1922 m. 
konstitucijoje (45 str.). Ir čion, kaip Lietuvoje, ši institucija ne- 
gauna to sistemos vienumo, kuris jai pavestas Vokiečių, Lenkijos 
ir SHS konstitucijų. Airijos konstitucija tebekalba apie įvairias 
tarybas, kurias ji vadina „funkcionalinėmis arba profesinėmis tary- 
bomis atstovaujančiomis įvairias Tautos socialinio ir ekonominio 
gyvenimo šakas,“ nenumatydama jokio bendro tederacinio jų visų. 
organo. Bet kas svarbiausia, ji, kaip mes jau matėme del Kliai- 
pėdos Ekonominės Tarybos precedento, nesuteikia šioms tary- 
boms jokios pastovios kategoriškos konstitucinės vietos valdžios 
sistemoje, nes ji pati šių tarybų, kaipo nuolatinių organų, visiškai 
nesteigia, 0 tiktai leidžia parlamentui pasirūpinti jų įsteigimu. 
Vadinasi, ir čion tai pavedama paprastajam įstatymui, kuris nus- 
tato kartu ir tarybų kompetenciją, ir jų santykius su vyriausybe. 
Iš vietos, kurią užima konstitucijoje šis 45 straipsnis, liečiąs pro- 
iesines tarybas, galima, rodos, spręsti, kad šis socialinis bei eko+ 
nominis profesinis atstovavimas manomas sunaudoti politiškai eko- 
nominei ekspertizai leidžiant įstatymus, nes šis straipsnis randasi 
ten, kur konstitucijoje kalbama apskritai apie įstatymų leidimą, 
kurio sprendžiamoji galia priklauso Airijos Parlamentui, suside- 
dančiam iš karaliaus ir. dvejeto rūmų — Atstovų Rūmų („Dail 
Eirnn“) ir Senato. Pažymėtina be to, kad Airijos konstitucija 
(56 str.) paveda šioms profesinėms taryboms svarbią funkciją — 
rekomenduoti Dail-Eirinn'ui kandidatus į ministerius ir kad pasta- 
rieji gali būti skiriami iš šių tarybų narių (Airijoje Dail-Eirinn 
dalyvauja ministerių skyrime—53, 55 ir 56 str.), Tai suteikia šioms 
taryboms žymios įtakos į valstybės vyriausybę. 


11. Profesinio ir kitų organizuotų sociali- 
nių junginių atstovavimo sistema kaip par- 
lamentinio valdymo pataisa. Organizuotų so- 

cialinių junginių federacijos idėja. 

Taip atrodo ši konstitucinė institucija tose penkiose valsty- 
bėse, kurios ją sankcionavo ir pavedė jai tam tikrą vietą konsti- 
tucinėje valdžios sistemoje. Iš mūsų padarytos apžvalgos mes 
matome, kad ji dar nėra galutinai nusistovėjusi. Tai tebėra pir- 
mieji bandymai, pirmieji kompromisiniai precedentai. 

Ar pasiseks ir kada pasiseks šiems naujiems konstituciniams 
padarams įeiti į parlamentą ir gauti jame antrųjų rūmų vietą 
greta bendrosios tebeveikiančios masinės atstovybės ir tuo pačiu 

įgyti sprendžiamos įstatymų leidimo arba bent veto kompentenci- 
jos, o juo labiau ar pasiseks ir kada pasiseks jiems pakeisti 
dabartinės konstrukcijos parlamentas — tai būtų sunku spręsti. 
Be abejo, proporcinis atstovavimas, kuris suteikia teisinės galios 
socialiniams veiksniams reikštis parlamente, sustiprino senąją parla- 
mento instituciją, atnaujindamas ir iš dalies atgaivindamas ją. 
Tad parlamentarinio valdymo kritika, kuria galėtų remti savo 
pretenzijas ši nauja organizuotų socialinių veiksnių atstovavimo 
institucija, turinti papildyti ar pakeisti parlamentinį valdymą, esant 
proporciniain atstovavimui, nebeturi tiek rimtų ir sveriančių vadų 
prieš parlamentą, kiek ji jų turėtų tebeveikiant mažoritarinei 
rinkimų sistemai. 

Be abejo, taipogi organizuotų socialinių veiksnių atstovavi- 
mo institucija, kol ji tebėra sudaryta kurios nors vienos socialinio 
skirstymosi sistemos. ribose, pavyzdžiui, vienos profesinės arba 
profesionališkai klasinės, negalėtų tinkamai aprūpinti visų valsty- 
binių funkcijų įstatymų leidime; kol ji tebėra taip sudaryta, tol 
proporcinio atstovavimo parlamentas, įgalintas reikštis visokiems 
socialiniams veiksniams, negalėtų būti jos pilnai pakeistas. Pro- 
tesinio atstovavimo institucija, kurią mes žiūrėjome, — tos ūkio 
tarybos ar ūkio rūmai — gali pilnai tikti ne tiktai politiškai eko- 
nominei ekspertizai ir ne tiktai viešojo ūkio kontrolei ir administra- 
cijai, bet ir ekonominių bei tam tikros rūšies socialinių įstatymų 
iniciatyvai; galima nueiti ir toliau: galima pripažinti, kad ji del 
šios kategorijos įstatymų pilnai tiktų ir patiems įstaiymams leisti 
(sprendžiamajai įstatymų leidimo galiai) arba kaip antrieji parla- 
mento rūmai arba jau bent kaipo veto kompentencijos organas 
(Seimo priimtų ekonominių įstatymų užprotestavimas). Jos kom- 
petentingumas šių įstatymų ribose yra, be abejo, aukštesnis, negu 
renkamojo visuotinu mažoritariniu arba proporciniu metodu seimo 
kompetentingumas, ypač jei į šios institucijos konstrukciją būtų 
įvesta, kaip Vokietijoje, be įvairių gamintojų bei prekybos proie- 

„sijų, taipogi vartotojų organizacijos. Tai būtų papildymas ar 
pakeitimas diletantų ir profanų darbo specialistų darbu, kuris 
visuomet yra rimtesnis ir vaisingesnis. Tai būtų svarbus ir nau- 
dingas parlamentiniam valdymui korektyvas, kuris gal, pagaliau, 
pasirodytų vertesnis už patį pagrindinį veiksnį ir įtikintų veikiančios 
tvarkos šalininkus, kad, iš tikrųjų, nieko baisaus šioje reformoje 
nėra ir kad viešosios funkcijos organizacinis tobulinimas negali 
būti sulaikytas ir turi vystytis, peržengdamas nusistovėjusias formas, 
jeigu atsiranda kitos geriau tinkančios reikalui. 

Bet kad profesinės bei klasinės ūkio tarybos arba ūkio rūmai 
būtų kompetentingi nacionaliniams arba, pavyzdžiui, bažnytiniams 
socialiniams tikslams reikšti bei aprūpinti jų valstybinę funkciją 

“ įstatymų leidimu ir kad jie tai atliktų geriau, negu proporcinis 
atstovavimas, sudaromas masiniu teritoriniu balsavimu, — tai, 
žinoma, nėra įmanoma. Čion jau kaip tik šios tarybos ar rūmai 
bus profanais bei diletantais, o jokiu atžvilgiu neturės specialybės 

žymių. Tai yra visai aišku. O manyti, kad valstybinė funkcija 
galinti būti aprėžta vien tiktai ūkio reikalais, ir kad ji galinti išsi- 
žadėti įvairių kitų socialinių tikslų sričių, tai, aš manau, būtų 
nerimta. Kad kai kurie valdančiųjų arba reformos sumanytojų ir 
būtų norėję griežtai atskirti valstybę nuo tų įvairių ne ūkio reikalų 
bei socialinių tikslų, tai vis delto su tuo nesutiktų patys saintere- 
suoti socialiniai junginiai (nacionaliniai ir įvairūs kiti), ir galingesni 
jų priverstų valdančius skaitytis su jais ir aprūpinti jų siekiamus 
tikslus ir, be abejo, jie išskirtų iš savo tarpo žmones ir grupes, 
kurie arba kurios patektų į valdančiųjų eiles. Kas gyva ir turi 
jėgos — tas nenustos reikštis valstybėje ir ieškoti teisinio kelio 
savo reiškimuisi. Valstybė, kaip federacinis daugybės socialinių 
junginių junginys, negali nepaliesti arba pašalinti iš savo funkci- 
jos kai kurių svarbiųjų šios socialinės federacijos elementų. 

Tiesa, proporcinis atstovavimas. kaip mes turėjome progos 
pareikšti, turi taipogi tam tikros ydos, būtent tos, kad apsispren- 
džią piliečiai - rinkikai paprastai tegali pasireikšti tik kuriuo 
nors vienu savo socialinio nusistatymo veiksniu: jei, pavyzdžiui, 
kurios nors tautinės mažumos pilietis norės sunauduoti savo balso 
galią savo nacionaliniams tikslams ir turės todel balsuoti už tos 
mažumos nacionalinį sąrašą, tai jis tuo pačiu nebegalės savo balsu 
paveikti į klasinių sąrašų varžymąsi, vykstantį greta nacionalinių 
sąrašų konkurencijos.  Balsuodamas už nacionalinį sąrašą jis ne- 
begalės pasisakyti kitais socialiniais veiksniais. Ir atvirksčiai, jeigu 
jis paduotų balsą už grynai klasinį sąrašą — jis nebegalėtų su- 
nauduoti savo balso atatinkamam nacionaliniam veiksniui. Iš 
tikrųjų gi jam gali rūpėti tiek tai, kad jo nacionalinė grupė stipriau 
pasireikštų parlamente, tiek tai, kad socialiniu atžvilgiu būtų sustip- 
rinta, pavyzdžiui, ūkininkų socialinė astovybė; kartais gi tai pasirodo 
nesuderinama, nes, gali būti, toji nacionalinė grupė, kuriai jis priklau- 
so, savo daugumos socialine sudėtimi yra kitokia. Tada žmogus turi 
pasirinkti, kas jam labiau rūpi iš šių dviejų socialinių reikalų rūšių. 

Tad ir proporcinis atstovavimas negali aprūpinti visų socia- | 
linių piliečių - rinkikų reikalų kategorijų. Bet vis delto jis juos 
įgalina pasirinkti tarp įvairių ir neuždaro jų vienoje srity. 
proporcinis atstovavimas tebeturi didelės socialinės vertės ir negali 
būti pakeistas ūkio tarybomis arba ūkio rūmais neįžeisdamas 
daugybės svarbių socialinių veiksnių. 

Bet galima numatyti tokia organizuotų socialinių veiksnių 
atstovavimo konstrukcija, kuri dabartinį ūkio tarybų ar ūkio rūmų 
vienšališkumą pašalintų. Būtent, kaip dabartiniai ūkio rūmai arba 
ūkio tarybos yra paremtos profesiniu arba klasiniu tiksliu orga- 
nizavimosi, taip kitų veiksnių organizavimusi galėtų būti sudaryti 
jau nebe „ūkio“, bet kitoki rūmai arba tarybos, pavyzdžiui, tau- 
tiniai (nacionaliniai) ir įvairūs kiti rūmai. Jie galėtų būti sudaryti | 
ypatingos socialinės savivaldybės pagrindais, kaip ir ūkio rūmai. 
Sis dalykas nėra mūsų laikais subrendęs, todel tokia reforma nėra 
aktuali. Įvairių socialinių grupių organizavimasis dar nėra pasie- 

kęs to laipsnio, kad tokia rūmiį kostrukcija būtų galima jau daba: 
sudaryti. Vis delto šis organizavimasis vyksta ir eina stipryn. 
Net ir pati profesinė ūkio rūmų arba tarybų kostrukcija tose 
valstybėse, kuriose ji įgijo kostitucinio pobūdžio, dar ne visai te- 
bėra paremta organizuotu veiksniu. Jos pagrindan iš dalies te- 
+ bededama profesinės neorganizuotos masinės kurijos, o iš kitos 
pusės — kaip tik daugybėje tų kraštų, kur profesinis ir klasinis 
organizavimasis įvairiais žemės ūkio, pramonės, prekybos, samdo- 
mojo darbo ir t. t. sindikatais ir sąjungomis pasiekė aukštesniojo 
išsivystymo laipsnio, — joks kostitučinis tų organizuotų proiesinių 
ir klasinių veiksnių atstovavimas valstybės valdžios sistemoje nėra 
nustatytas. Tai liečia kaip tik tuos Vakarų „kraštus, kurie nėra 
pastaraisiais laikais pergyvenę jokio revoliucinio krizio ir savo kon- 
stitucinėje konstrukcijoje nėra pakeitę klasiškųjų dėsnių. Bet kostituci- 
nės reformos judėjimas dygsta ir ten: organizuoti profesiniai veiksniai 
—tie įvairūs sindikatai ir sąjungos —sudaro rimtas socialines jėgas, 
su kuriomis turi skaitytis tiek įstatymų leidėjai, tiek vyriausybė, ir 
kurie per savo organus ne tiktai faktiškai pajėgia kelti įstatymų 
iniciatyvą, reikšti politiškai ekonominę ekspertizą bei tvarkyti vie- 
šąjį ūkį, bet ir sugeba kontroliuoti pačius kostitucinius valdančius, 
nebūdami jų eilėse. Periodinė spauda, viešoji nuomonė, politinės 
partijos — sudaro galingus jų faktiškosios įtakos įrankius, kuriuos 
jie valdo. Vyriausybė ir parlamentas turi pasiklausyti jų nuomo- 
nių ir jų norų. Jie per savo organus tiksliai veikia valstybės, 
valdžią ir iš dalies virsta užkulisiniais valdytojais. 

“Ten, kur tai žymiau apsireiškė ir pasiekė aukštesnio išsivy- 
stymo laipsnio, ten ankščiau ar vėliau tai turės šiokiu ar tokiu būdu 
apsireikšti ir konstitucinėje konstrukcijoje, —legalizuotis tam tikromis 
teisiškai valstybinėmis formomis. Tie keli mūsų išnagrinėti kon- 
stituciniai ūkio tarybų ar rūmų precedentai tebereiškia pirmuo- 
sius šios konstrukcijos bandymus. Ir kitų socialinių veiksnių or- 
ganizavimasis atskiromis savivaldybėmis valstybėje gali išvystyti 
„panašią tendenciją; josios kraštutiniu apsireiškimu būtų tokia kon- 
stitucinė konstrukcija kur organizuotos socialinės federacijos dė- 
snis pakeistų reprezentacinę valdžios centralizaciją. Toki reiški- 
niai, kaip iš vienos pusės atskirų pačios valstybės valdžios aprū- 
pinamų svarbių ir plačių viešojo patarnavimo šakų (pavyzdžiui, 
universitetai ir geležinkelių tarnybos), taip sakant, autonomizacija 
(plg. Duguit — „Traitė de Droit Constitutionnel“ III t., 1923 m., 
83 — 95 pusl., Vokiečių Reicho 1919 m. konstitucijos 92,93 ir 
98 str.), iš kitos pusės organizuotos tautinių mažumų savivaldy- 
bės (autonomijos), kurios įvairiose valstybėse pradedamos steigti 
tam tikromis konstitucinėmis formomis, arba bažnytinių savivaldy- 
bių institucijos (pav. Lenkijos 1921 m. konstitucijos 115 str.) — tai 
tebėra įvairūs apsireiškimai dygstančios naujos konstrukcijos, kuri 
tam „tikromis aplinkybėmis galėtų išsivystyti į ypatingą organizuotų 
socialinių veiksnių federaciją, pakeičiančią senas parlamentinės 
konstrukcijos formas. L 

12. Organizuotų socialinių junginių veikimo 
korporatyvinė konstrukcija Jellinek'o juridi- 
nėmis tezėmis. Jų organų korporatyvinė sis- 
tema: reprezentatyviškai pagrindiniai orga- 
nai irimperatyviniai priklausomieji organai. 


Tokia, sakau, tebėra tendencija, kurios išvados spręsti dar 
nėra metas. Ji tebesireiškia. O kokia bus jos eiga ir koki nusi- 
statys jos santykiai su bendrosios teritorinės „tautos atstovybės“ 
parlamentu ir su jo prižiūrima vyriausybe, — tai yra ateities daly- 
kas. Bet organizuotų socialinių veiksnių konstitucinio reiškimosi 
faktas jau ir šiandien nėra neigtinas. 

Kuriuo gi dėsniu ir kaip tai vyksta? Zinoma, organizuoti 
korporatyviniai junginiai veikia savo autonomiškai teisiniais orga- 
nais. Kas tai yra šie organai, koks yra jų arba, tiksliau sakant, 
tų įvairių kategoriškų kompetencijų vykintojų santykis su kitų to 
paties junginio kompetencijų vykintojais (kitais jo organais) ir su 
visais tam tikros organizacijos dalyviais, — mes čion šito nežiū- 
rėsime. Šis klausimas liečia jų vidujinę konstrukciją. Jei mes lai- 
kysimės Jellinek'o juridinės socialinių junginių personifikacijos 
(korporatyvinės tezės) (žiūrėk šio rašto IV skyrius V skyrelį), 0, 
mano supratimu, ši tezė geriausia tinka funkcionalinei socialinio 
jungimosi esmei — tai mes turėsime konstatuoti, kad klausimas 
del reprezentacinio ar imperatyvinio (mandatinio) šių korporacijos 
organų pobūdžio pareina nuo to, ar tam tikras organas kompe- 
tencijos atžvilgiu yra pagrindinis — betarpiškas, ar jis yra pri- 
klausomas ir kurio nors pagrindinio kontroliuojamas bei instruk- 
tuojamas. Hierarchiniu organų suskirstymu, kuris yra neišvengia- 
mas korporatyvinėje teisinėje konstrukcijoje, nes be to junginys 
nustotų organizacinio vienumo ir virstų nebe organizuotu, 0 gai- 
vališku junginiu, — visi atskiri organai, kaip įvairios kompetencijos 
kategorijos, tilpsta pagrindiniame organe ir tesudaro įo kompeten- 
cijos išvystymą. Organų daugybė visai nereiškia jų paraleliškumo. 
Tai nėra ir negali būti vienos iunkcijos suskaldymas paralelėmis 
kategorijomis (kompetencijomis, organais), bet jos organizacinis 
kategoriškas išvystymas. Paraleliais tebėra tarp savęs įvairūs pri- 
klausomieji organai, 0 žemesnieji su aukštesniaisiais paraleliš- 
kumo neturi; žemesnieji, taip sakant, įeina į aukštesniuosius, 
sudaro jų platesnės kompetencijos kategorišką išvystymą, o visa. 
jų sistema tilpsta savo auksčiausiojo pagrindinio organo kompe- 
tencijoje. Šiuo nustatoma teisiškai korporatyvinis organizacijos vie- 
numas. Reprezentacinio pobūdžio tebeturi pagrindiniai organai, 0 
priklausomieji turi imperatyvinio pobūdžio, vadinasi — jų kom- 
petencijų vykintojai veikia imperatyviniu mandatu (smulkiau apie 
tai žiūrėk taipogi šio rašto VI skyriaus 4 skyrelį). 

Išoriniuose savo santykiuose su kitais, organizuotas socialinis 
junginys veikia kaip korporatyvinis vienetas: jis yra lygus asme- 
niui, jis sudaro tai, kas vadinama juridiniu asmeniu. Jo organu 

darbai yra laikomi jo darbais; jo vadų ir agentų valia, apsireiškusi 
veiskmais jų teisinės kompetencijos ribose, tebėra laikoma korpo- 
ratyvinio asmens valia ir veiksmais — vistiek ar jie veiktų repre- 
zentacinįu ar imperatyviniu dėsniu. 


13. Socialinių junginių santykiavimo metodai; 

anarchinis ir organizacinis jų santykiavimas. 

Socialinių junginių sunaudojimasįvairiomsvals- 
tybinės funkcijos kompetencijoms. 


Organizuoto korporatyvinio junginio santykiavimas su kitais 
organizuotais junginiais gali būti arba anarchistinis, vykstąs komp- 
romisais, arba federacinis. Be to, korporatyvinis asmuo gali būti 
įtrauktas į aukštesniojo junginio funkcionalinę sistemą — pavers- 
tas pastarojo elementu. 

Jei santykis vyksta tarp dviejų ar kelių lygių vienetų, tarp 
kurių nėra jokio organizacinio ryšio, tai jų atstovų veikimo dės- 
nis jokio ypatingo klausimo nekelia. Šie jų atstovai yra jų or- 
ganais; ar jie veikia reprezentacijos dėsniu ar mandatu, tai pa- 
reina nuo ių teisinės padėties atatinkamame vienete. Tai tebėra 
to vieneto organizacinis vidaus klausimas. Jei vyktų pavyzdžiui, 
tarpvalstybinis kelių absoliutinių monarchijų kongresas, į kurį 
atvyktų patys vadovai, — tai apie jokį šių valstybių atstovų man- 
datą netektų kalbėti: reprezentaciniu dėsniu valdovai pilnai ats- 
tovautų savo valstybes. Bet jeigu į kongresą būtų tų pačių val- 
dovų arba vyriausybių atsiųsti atstovai, tai jie veiktų imperatyviniu 
mandatu. Tai nuolat ir atsitinka ne tiktai tarpvalstybiniuose, bet ir 
įvairių sąjungų ir draugijų tarpusavio kongresuose. Kokiu titulu 
dalyvauja juose įvairių draugijų, sąjungų ar kitokių vienetų ats- 
tovai — tai tėra jų pačių dalykas. Jie gali visai nedalyvauti, 
jeigu nenori, o jeigu dalyvauja — siunčia atstovą tokiu mandatu, 
kuris jiems patinka, ir nuo kitų noro tepriklauso tai, ar jie kal- 
bėsis su šiuo atstovu ar ne. Čion kiekvienas santykio dalyvis 
yra, taip sakant, suvereninis. 

Jeigu organizuotas Socialinis junginys įeina į organizacinius 
santykius su kitu socialiniu junginiu, tai jo veikimas šiame san- 
tyky turi vykti tam tikra tvarka; ši tvarka nėra jo paties nusta- 
toma; ji sudaro teisinį elementą tos organizacinės konstrukcijos, 
kuriai priklauso pats santykys. Valstybė, kaip viešpataująs socia- 
linis junginys, gali kartais sunaudoti kai kuriuos kitus žemesnius, 
pasiduodančius jos imperium'ui, socialinius junginius tam tikriems 
savo funkcijos darbams, vadinasi — gali tiesiog pavesti jiems 
tam tikrą savo valdžios kompetenciją, šiuo įvesdama juos į savo 
organų sistemą, Šios kompetencijos ribose šie socialiniai juugi- 
niai virsta valstybės organais. Tai gali būti padaryta tokiu būdu, 
kad tam tikra valstybinės funkcijos kompetencija tenka tiesiog 
anojo socialinio junginio autonominiams organams; valstybė tada 
nesikiša į šio socialinio junginio konstituciją, nereikalauja iš jo 

jokio teisinės konstrukcijos pakeitimo, bet tiesiog remiasi jo esa- 
mąja autonomine konstrukcija ir tiktai paveda jam aprūpinti šios 
kompetencijos darbą. Tokiais, pavyzdžiui, pagrindais kai kurios 
valstybės, jų tarpe iki šiol ir Lietuva, paveda bažnyčioms civilinės 
padėties registracijos kompetenciją (gimimų, vedybų ir mirčių 
metrikai); tai vykdoma tų bažnyčių autonomiškai teisinių organų 
— klebonų, šventikų, tikybinių sąjungų tam tikrų agentų ar val- 
dininkų ir t. tt Kaip ir kuriais mandatais veikia šie klebonai ir 
t. t. savo tam tikrose bažnytinėse organizacijose, kokia yra jų tei- 
sinė padėtis atatinkamos bažnyčios konstitucijoje — tai valstybei 
gali nerūpėti. Pavedama bažnyčiai aprūpinti tam tikra valstybės 
kompetencija jos organais ir šiuo viskas baigiama. 

Organizuotų arba ir neorganizuntų socialinių junginių su- 
naudojimas valstybinei funkcijai, pavedant jiems tam tikros kom- 
petencijos, gali būti padarytas ir kitokiu būdu. Valstybė, norėdama, 
pavyzdžiui, gauti tam tikrų žinovų tam tikriems savo funkcijos 
darbams, įeinantiems į tam tikrų jos organų kompetenciją, ir ras- 
dama, kad tam tikras ar tam tikri socialiniai junginiai, turį ypa- 
tingų kvalifikacijų orientuotis šios specialybės dalykais, gali pa- 
vesti jiems paskirt į kurį nors valstybės valdžios organą vieną arba 
daugiau to organo narių arba iš savo tarpo arba ir iš šalies. 
Šie socialinių junginių paskirtieji valstybės organų nariai gali vi- 
siškai nebūti tų junginių atstovais. Jų paskyrimas gali būti pa- 
vestas šių junginių organams arba tiesiog visiems junginio nariams 
masiniu rinkimu. Jeigu tie rinkimai arba skyrimas butų termini- 
nis ir periodiškai kartotinis, tai, be abejo, nusistatytų tam tikras 
atstovavimo ryšis tarp paskirtojo arba išrinktojo ir skirėjų arba 
rinkikų. Bet to kartotinumo gali ir nebūti. Įvairių formų tokio 
pasinaudojimo esamais socialiniais junginiais valstybės organų 
personalinei sudėčiai papildyti gali būti ir yra labai daug. 

Į valstybės valdžios organą, pagaliau, gali būti įvesti ir tam 
tikri kai kurių socialinių junginių arba autonomiškai sudarytų 
korporatyviniais pagrindais valstybinių tarnybų organai, pavyzdžiui, 
kai kuriose valstybėse tam tikri vyskupai arba universitetų rekto- 
riai įeina ex officio į parlamentą, arba miestų burmistrai, viršai- 
čiai ir t. t., įeina ex olficio į tam tikras valstybines komisijas, įs- 
taigas ir t. tt Cion jau atstovavimo pobūdis yra ryškiau jau- 
čiamas. š 


14. Valstybės funkcijos suskirstymas sociali- 

nėmis arba teritorinėmis savivaldybėmis bei 

pačios valstybės įkurtos tarnybos autonomi- 

zacija. Savivaldybinis vienetas kaip organas 

-korporaciją, veikiąs savo autonominiais orga- 
nais. 


Bet jau ypatingai svarbus darosi atstovavimo pobidžio kiausi- 
mas ten, kur tam tikra valstybinės iunkcijos kompetencija speciališkai 

pavedama autonominei tam tikrų socialinių junginių atstovybei 
arba dargi jų iederacinei atstovybei ir kai ši kompetencija yra 
konstruojama kaip savivaldybė. Tada, be jokio abejo, šios auto- 
nominės kompetencijos organai yra organais tų socialinių vienetų 
ar junginių, kuriems šį savivaldybė pavedama. 

Jeigu kuri nors vasltybinė tarnyba (viešųjų patarnavimų kate- 
gorija) pavedama savivaldybės pagrindais kuriai nors žmonių 
grupei — kuriam nors jų socialiniam arba teritoriniam junginiui, 
tai vasltybiniu šios kompetencijos organu virsta pats tam tikras 
junginys; jis pats, 0 ne jo funkcionaliniai organai, kurie šią 
kompetenciją vykdys, yra savivaldybės subjektu. Tai reiškia, kad 
jeigu steigiama miestų, valsčių ir apskričių savivaldybė, kuriai 
išskiriama tam tikra kompetencija valstybėje, tai šios kompetencijos 
vienetu — jos pagrindiniu organu — yra miestas, valsčius ir 
apskritis, o ne jų tarybos, valdybos, burmistrai, viršaičiai, seniūnai 
ir t. t. Pastarieji tebėra funkcionaliniais“ savivaldybės vieneto 
organais, jie tesudaro šio vieneto organizacinę sistemą. Tas pats 
reiškiasi ir įvairiose socialinėse savivaldybėse, kai savivaldybės 
vienetu — jos subjektu — yra ne teritorinis, o kuris nors kitoks 
socialinis junginys, pavyzdžiui tautinė (nacionalinė) mažuma, 
bažnyčia, profesinė arba klasinė grupė. Pagaliau, panašus yra 
apsireiškimas ir tada, kai del tam tikrų motyvų, taip sakant, 
autonominizuojama kuri nors pačios valstybės įkurtoji tarnyba, 
ps universitetas, geležinkeliai, kaipo tam tikras savivaldy- 

ės vienetas tam tikros kompetencijos ribose. 

Valstybinės funkcijos atžvilgiu visais šitais atvėjais tėra vienas 
savivaldybinis organas, kurio kompetencijos vykintoju tėra tam 
tikras juridinis asmuo — korporacija. O juridinis asmuo arba 
korporacija reiškiasi savo organais, kurių visa hierarchinė sistema 
tirpsta korporacijos asmenybėje; atskiri savivaldybinės korporacijos 
organai sudaro jos veikimo arba kompetencijos kategorijas, kurios 
hierarchiniu dėsniu sueina visos į vieną pirminio aukščiausio ir, 
žinoma, grynai reprezentacinio organo glėbį. Tad visa reprezėn- 
tacijos ar mandato problema savivaldybiniame veikime yr spren- 
džiama savivaldybinio vieneto konstrukcija, jo kostituciniu pobūdžiu. 


15. Neorganizuotų socialinių junginių savi- 
valdybė; jų būtinas dirbtinis suorganizavimas 
savivaldybei. Organizuotų socialinių jungi- 
nių savivaldybė; jos pritaikymas esamai nuo- 
savajai šių junginių konstitucinei organizacijai. 


Steigdama savivaldybę, valstybė gali pasiremti arba neor- 
ganizuotu (socialinė grupė) arba organizuotu socialiniu junginiu 
(žiūrėk Tonnies'o teoriją šio rašto VIII skyriaus 7 skyrelyje, žiūrėk 
taipogi VIII skyriaus 8 skyrelį ir šio XII skyriaus 2 skyrelį). Pasi- 
remdama neorganizuotu socialiniu junginiu, kuris priklauso gai- 

vališkam socialinės grupės typui, ir pavesdama šiai grupei tam 
tikrą kompetenciją, t. y. sudarydama iš jos savivaldybinį vienetą, 
valstybė būtinai turi suorganizuoti ją, sudaryti jos korporatyvinę 
konstrukciją, nustatyti jai visą jos teisinių organų sistemą. — res 
kompetencija negali būti gaivališku būdu vykdoma. Žodžiu vals- 
tybė turi suteikti jai autonominę konstituciją. Taip yra konstruo- 
jama teritorinėms vietos savivaldybėms valsčius, miestai, apskri- 
tys, įvairioms kitokioms savivaldybėms — tautinės mažumos, tai- 
pogi profesinės bei klasinės ūkio tarybos ar ūkio rūmai, jeigu jų 
pagrindan dedama neorganizuota profesinė arba klasinė kurija, 
vadinasi — gaivališka tam tikros projesijos arba klasės masė. 
Šiuo savivaldybiniu metodu neorganizuoti socialiniai junginiai įgyja 
tam tikrą organizaciją, tam tikrą konstituciją, kuri kad ir yra vals- 
tybės steigiama tam tikrai tiksliai kompetencijai, — padeda jiems 
apskritai susitvarkyti ir, be abejo, rimiai stiprina jų jėgą, nes jie 
šią savo konstitucinę konstrukciją sunaudoja arba bent stengiasi 
sunauduoti ir kitiems savo funkcijos elementams, nejeinantiems į 
savivaldybinę kompetenciją ir nustatomiems jų bendrais sociali- 
niais tikslais. 

Kitaip atrodo arba bent gali atrodyti šis dalykas tada, kai 
steigiamai savivaldybei valstybė pasiremia organizuotais socia- 
liniais junginiais, turinčiais savo autonomiškai konstitucines kons- 
trukcijas. Tada nėra būtino reikalo steigti šiems organizuotiems 
socialiniams junginiams dar kuri nors ypatinga jų konstrukcija 
del šios pavedamos jiems kompetencijos greta esamos ir veikian- 
čios jų konstitucinės konstrukcijos, jų pačių savo pagrindinei 
funkcijai sudarytos. Galima tiesiog pasiremti jų savivaldybine kom- | 
petencija, jų veikliu ir lanksčiu organizaciniu aparatu, kuris, be 
abejo, geriau pajėgs tai padaryti ir tiksliau reikš šio socialinio 
junginio nusistatymą, negu dirbtinė paraleliška ad hoc sudarytų 
organų konstrukcija. Jeigu jau kuri nors kompetencija pavedama 
socialiniam junginiui jo savivaldybės pagrindais, tai reiškia, kad šis 
socialinis junginys pripažintas tinkamu šiai kompetencijai vykdyti. 
Toks juo pasitikėjimas turi būti nuoseklus; nuoseklumas gi čion 
reikalauja, kad būtų pasitikėta ir jo esamąja organizacija, kurią 
jis pats sau nustatė ir kuria jis reiškiasi. Toks pasitikėjimas rei- 
kalauja taipogi, kad savivaldybėje būtų leista. apsireikšti tikrai 
šio socialinio junginio esmei, jo nusistatymui, jo ypatybėms, 0 
tai kaip tik ir reiškiasi jo organizacijoje. Kokia gi tai būtų savi- 
valdybė, jeigu autonominiam organizuotam veiksniui butų drau- 
džiama veikti savo organais? Tai būtų savivaldybės suklastavimas. 

Mes jau keliuose pavyzdžiuose pabrėžėme, kad kai valstybė iš 
tikrųjų nori sunaudoti organizuotą socialinį junginį kuriam nors 
savo funkcijos darbui ir kai ištikrųjų jai rūpi, kad šiame darbe 
apsireikštų šio junginio esminis pobūdis bei jo socialinis nusista- 
tymas, tai ji remiasi jo organais. Tokiu ryškiai organizuotu socia- 
liniu junginiu yra bažnyčia. Ir štai mes matėme, kad, pavesdama 
bažnyčiai civilinės padėties registraciją, valstybė nesieigia naujų 

dirbtinių bažnyčios organų, bet naudoja esamus, taipogi buv. carų 
Rusijoje, steigdama Liublino ir Siedleco stačiatikių rinkimų kuriją, 
rėmėsi esamąja bažnytine organizacija ir šios kurijos rinkimų 
pagrindan dėjo organizacinį bažnyčios veiksnį — parapiją Su 
šventiku pryšaky. i 

Tokiu būdu organizuotų socialinių junginių savivaldybė ku 
riai nors kompetencijai vykdyti turėtų remtis šių junginių konsti- 
tucine organizacija ir tuo pačiu turėtų vykti per jų organus. 
Kitaip — savivaldybė nebūtų tikra. Todel ir savivaldybinė ūkio 
tarybų arba ūkio rūmų institucija, jeigu ji tiktai remtųsi nę masi- 
nėmis neorganizuotomis profesinėmis ar klasinėmis kategorijo- 
mis-kurijomis, bet organizuotais profesiniais sindikatais arba pro- 
fesinėmis sąjungomis, vadinasi — organizuotomis profesijomis ar 
klasėmis, eventualiai jų organizuotais avangardais, — turėtų pa- 
grindinėje šios savivaldybės stadijoje pritaikinti ją esamai šių 
sindikatų ar sąjungų organizacijai. 

Ir tada jau neberūpės valstybei, kuriuo organizaciniu dėsniu, 
kuriais mandatais ir kuria tvarka veikia atskiri šių savivaldybinių 
junginių organai. Tai bus organizacinis (konstitucinis) šių jun- 
ginių vidaus klausimas. Būdami jiems suteiktos savivaldybės su- 
bjektais, jie vykdys ją savo organizaciniais metodais. Funkcio- 
nalinė atsakomybė ir darbo priežiūra lies savivaldybinės kompe- 
tencijos vykdymą, bet ne savivaldybinių organų mandatų pobūdį. 


16 Federacinė kelių socialinių junginių sa- 
vivaldybė. Jos federacinio atstovavimo orga- 
nas. Šio atstovavimo mandato pobūdžio pro- 
blema. Reprezentacinisirimperatyvinis man- 
dato pobūdis mažoritariniame tautos atstova- 
vime, proporciniame (proporciniame „tautos“) 
atstovavime ir federaciniame teritoriniame 
atstovavime. 


Bet įdomiausias kyla klausimas tada, kai steigiama ne vien- 
lypė vieno socialinio junginio, bet federacinė kelių socialinių jun- 
ginių savivaldybė, remiama federacinio atstovavimo organu. Šitą 
federacinį momentą mes kaip tik randame profesinių ir klasinių 
ūkio tarybų ar ūkio rūmų institucijoje, ypač aukštesniose jos sta- 
dijose. Kokia bus šio atstovavimo konstrukcija ? 

Mes žinome, kad klasiškasis demokratinis mokslas atmeta 
demokratinio parlamento atstovų imperatyvinį mandatą sekančiais 
samprotavimais. Atstovas, sakoma, visai neatstovaująs tos piliečių 
rinkikų teritorinės apygardos, kurios balsų dauguma jis yra iš- 
rinktas. Jis negalįs jos atstovauti jau dėliai to, kad rinkimų apy- 
garda nesudaranti jokio teisinio korporatyvinio vieneto ir tebe- 
santi tam tikras masinio piliečių balsavimo technikos biuras. Bet 
kad ji ir būtų ne balsavimo technikos įstaiga, o tam tikras pilie- 

čių - rinkikų visumos — jų corpus'o — kategoriškas vienetas, nus- 
tatąs parlamento personalinio sąstato tam tikrą dalį, vis delto ne 
ji-ne rinkimų apygarda, ne ši piliečių - rinkikų teritorinė grupė 
"būtų jos išrinktų atstovų atstovaujama, nes ji vis dėlto tebebūtų 
piliečių - rinkikų visumos organu. Bet ne tiktai atskira teritorinė 
rinkikų apygarda, bet ir pati rinkikų visuma arba jų „corpus“, 
kitaip sakant teisinė tauta — tebesanti suvereninės tautos repre- 
zentantė, vadinasi, tebesanti jos organu jos, 0 ne savo, suvere- 
niniai valiai reikšti rinkimais. Kaip Suvereninės tautos organas, ji 
balsavimu renkanti ne savo, o šios tautos atstovus. Tad ne tik- 
tai atskiri atstovai neatstovaują „savo“ rinkimų apygardą, kur 
jie tapo išrinkti, bet ir visas parlamentas neatstovaująs piliečių - rin- 
kikų visumos. Tiek kiekvienas atskiras atstovas, tiek parlamentas 
en bloc atstovaująs suvereninę tautą, o kadangi pastaroji tebe- 
santi gaivališka ir negalinti tiksliai juridiškai veikti, tai jos atsto- 
vavimas tegalįs būti reprezentacinis, vykstąs be jokių atstovauja- 
mojo gaivalo instrukcijų, kontrolės arba kontrolės sankcijų. To- 
del nei atskirų apygardų piliečiai - rinkikai, nei jų visuma negalį 
varžyti išrinktųjų tautos atstovų, kurie nesą jų atstovais ir negalį 
kištis į šių atstovų reiškiamą ne jų, piliečių - rinkikų, bet tautos va- 
lią, įstatymų leidimu ir valdymu, Piliečiai -rinkikai atlieka bal- 
savimu savo funkciją ir galas. Teisių į atstovavimą jie neturį. 

Mes jau sakėme, kad šis samprotavimas nėra labai tvirtas. 
Nesunku jis nugriauti ir įrodyti, kad demokratinis parlamentas iš tik- 
rųjų veikia mandatu, o ne reprezentaciniu dėsniu, ir kad jis šio 
mandato turi kaip tik iš piliečių - rinkikų, —tiek parlamentas en bloc 
iš piliečių - rinkikų visumos, tiek atskiri parlamento nariai iš atskirų 
piliečių - rinkikų grupių arba apygardų ar kitokių suskirstymo gru- 
pių (žiūrėk šio rašto VI skyriaus 19 skyrelį). Mes matėme, kad kaip 
tik mandato žymė yra šiame atstovavime esminė ir naturali, 0 
reprezentacinis jo pobūdis yra dirbtinai sudaromas ir tebereiškiamas 
tuo maišytu kompromisiniu padaru, kurį mes pavadinome „repre- 
zentaciniu mandatu“ (šio rašto VI skyriaus 20 skyrelis). Užtenka 
mažų veikiančiosios demokratinės konstitucinės teisės pakeitimų, 
mažų pataisų ar priedų, iš tikrųjų nepavojingų demokratiniams dė- 
sniams ir jųjų negriaunančių, kad šis reprezentacinis mandatas 
virstų imperatyviniu. Mes tai dar paliesime šio rašto gale, žiūrėdami 
taip vad. „recall'o“ ir šveicarijos parlamento paleidimo institucijas, 
kurios puikiausiai sugyvena su bendrąja demokratine tvarka 

Bet reprezentacinio mandato institucija, kurios tikslingumas 
gali būti ginčytinas, bet kuri vis delto tebėra valstybių daugumoje 
palaikoma, tegali remtis išdėstytais samprotavimais tol, kol atsto- 
vavimas yra sudaromas mažoritariniais rinkimais. Demokratiškai 
porporciniame atstovavime reprezentacinio mandato dirbtinumas 
yra dar aiškesnis. Imperatyvinė mandato tendencija čion darosi 
griežtesnė (žiūrėk šio rašto VII skyriaus 7 — 10 skyrelius ir Če- | 
koslovakijos imperatyvinio mandato teisinį procedentą VII sky- 
fiaus 11 — 13 skyreliuose). 

Demokratinio reprezentacinio mandato dirbtinumas yra pro- 
porciniame atstovavime aiškesnis todel, kad čion atstovaujamų 
vienetu yra iš tikrųjų jau nebe vienlypė tauta, kurios vardu pilie- 
čių „rinkikų corpus arba atskiros rinkimų apygardos renka tau- 
tos atstovus, bet šiais atstovaujamais vienetais yra įvairios socia- 
linės grupės (socialinių reikalų kategorijos) piliečių - rinkikų so- 
cialiniu apsisprendimu, ir kad šių grupių atstovavimas parlamente 
yra organizuojamas ir tvarkomas jų reprezentaciniais organais — 
politinėmis partijomis, kurioms ir tenka atstovų mandatų imperaty- 
vo iunkcija. 


Proporcinio atstovavimo organas savaime, pačia savo konst- 
rukcijos logika, įgyja fedaracinio pobūdžio, nes jame jungiama 
įvairių paralelinių veiksnių atstovybė. Tai jame visuomet apsirciš- 
kia, kad ir stengiamasi tai paslėpti ir pridengti vienlypės tautos 
atstovavimo fikcija. Demokratijos klasikai gerai tai suprato kovo- 
dami prieš pavojingą jų dėsniams proporcinį atstovavimą. Jie 
žino, kad proporcinio atstovavimo parlamentą imperatyviškai val- 
dys politinės partijos. 

Vis delto del palaikomos suvereninės tautos atstovavimo fikci- 
jos tikras federacinis šio atstovavimo potūdis negali iš karto pilnoje 
savo esmėje pasireikšti ir tiktai pamažu turi prasimušti. Užtat 
visiškai aiški yra šio atsovavimo esmė tada, kai federacinė atsto- 
vavimo konstrukcija nėra slėpiama ir kai ji atvirai ir tiksliai pri- 
pažįstama. Tada jau nebėra vienlypės atstovybės fikcijos, nėra 
to neva vieno gaivališko veiksnio ar vieno korporatyvinio asmens, 
kurio „valia“ būtų šiuo kolektyviniu atstovavimu reiškiama. Fe- 
deraciniame atstovavimo organe yra atstovaujami visi fedaracijos 
nariai — visa eilė pagrindinių vienetų, kiekvienas savo atstovais. 
Kiekvienas jų sudaro atskirą autonominį federacijos subjektą, kuris 
dalyvauja iederacijoje, taip sakant, savo teisėmis, savo atstovybės 
organu, tirpstančiu federacinėje organizacijoje. Ir pačioje demo- 
kratinėje federacinėje valstybėje niekas nepasakys, kad tie aukštes- 
nieji parlamento rūmai, kurie yra sudaromi ne bendrais visuoti- 
nais federacinės valstybės piliečių rinkimais, o sufederuotų valstybių 
atstovavimu, atstovaują ką kita, negu atskiras sufederuotas valsty- 
bes ar sufederuotus kraštus (arba atskiras tų valstybių „tautas“). 
Čion jau atvirai pripažįstama, kad kiekviena tų vatstybių (kraštų) 
arba kiekviena jų tauta esanti atstovaujama antruosiuose rūmuose 
ir turinti „savo“ atstovus. 


17. Reprezentacinis ir imperatyvinis manda- 
tas federaciniame socialinių junginių atsto- 
vavime. Analogijos su teritorine federacija, 


"Visai tas pat vyksta tada, kai federacija tam tikroje savival- 
dybinės kompetencijos srity apima ne teritorinius organizuotus 
vienetus — pagrindines valstybes ar kraštus arba šių valstybių ar 

kraštų teritorines tautas, — bet įvairius kitokius socialinius jungi- 
nius, pavyzdžiui, ekonominėje bendroje savivaldybėje ji apima vi- 
sas organizuotas profesijas ir-federaciniame organe — vyriausiuosė 
ūkio rūmuose arba ūkio taryboje — jungia atstovavimo pagrin- 
dais visus atskirų profesijų rūmus arba tarybas. 

Taigi, federacinis, tuo pačiu teisinis ir konstitucinis, tokio 
atskirų pagrindinių veiksnių atstovavimo organas tuo skiriasi nuo 
anarchinio nepriklausomų vienetų kongreso ar suvažiavimo, kad 
jame, iederaciniame organe, atskiros atstovybės organizaciniu atž- 
vilgiu tirpsta tąja prasme, kad pasiduoda tam tikrai nustatytai or- 
ganizacinei drausmei, pavyzdžiui, atsidūrusi mažumoje atskiro fe- 
deracijos vieneto atstovybė nebeturi „liberum veto“ galios ir ne- 
begali suardyti bendro nutarimo, negali savo priešingu balsu jo 
anuliuoti ir padaryti neprivalomu jos atstovaujamam vienetui; 0 
tai kaip tik sudaro svarbiausią žymę anarchinio nepriklausomų 
vienetų kongreso (konferencijos, suvažiavimo): ten kurio nors vie- 
neto atstovų pasipriešinimas naikina nutarimo galią šiam vienetui, 
0 privalomas jam tebėra tas nutarimas arba toji tezė, kuriuos pri- 
ėmė jo atstovai (kartais ir to dar neužtenka, nes iš anksto rezer- 
vuojama dar pačių pagrindinių atstovaujamojo vieneto organų ra- 
tifikacija, vadinasi — jo atstovų priimtų tezių patvirtinimas). 

Tokiu budu federacinio atstovavimo organe dalyvauja savo 
atstovais atskiri federacijos nariai. Kad šie atstovai ir pasi- 
duoda organizacinei federacijos drausmei, jie vis delto savo ryšio 
su jų atstovaujamais vienetais nenustoja. Todel čion jau negali- 
ma neigti jų kiekvieno atskiras mandatas tuo klasišku demokrati- 
niu motyvu, kad, girdi, tie, kurie juos rinko, rinko juos ne savo 
vardu ir ne savo teisėmis. Čion kiekvienas federacijos narys siun- 
čia atstovus į federacinio atstovavimo organą kaip tik savo vardu 
ir kaip tik savo teisėmis. 

inoma, ir čion mandatas galėtų būti arba reprezentacinis 
arba imperatyvinis. Jeigu fedaracinis vienetas (fedaracijos narys) 
būtų neorganizuotas ir neturėtų jokių kitų savo teisinių organų, 
išskyrus šiuos savo renkamus „atstovus fedaracinio atstovavimo 
vienete, vadinasi—jei tai būtų silederuotos tiktai kurijos, tiktai gai- 
vališkos socialinės grupės — socialinių reikalų kategorijos, tai, ne- 
sant pastoviems šių grupių organams, kurie galėtų tiksliai vykdyti 
atstovų veikimo kontrolę ir taikinti šios kontrolės sankcijas, tektų 
arba pasitenkinti reprezentaciniu mandatu arba įsteigti specialus 
šiai kontrolei, kitaip sakant mandato imperatyvui vykdyti organas. 

Tai galėtų būti pasiekta „recall'o“ būdu arba tokia atstovų 
atšaukimo institucija, kuri būtų, pavyzdžiui, panaši į Šveicarijos 
parlamento paleidimo tvarką. Bet apskritai abėjotinas yra patsai 
neorganizuotų kurijų — socialinių kategorijų — organizuotos fe- 
daracijos galimumas. Tai iš tikrųjų nebūtų organizuota fedaraci- 
ja, nes pastaroji numato teisinę pagrindinių fedaracijos vienetų 
konstrukciją, o socialinės kategorijos tokios teisinės konstruk- 
cijos neturi, 

Jei gi fedaracijos nariai būtų organizuoti, bet rinktų savo 
atstovus į federacinio atstovavimo organą ne per savo nuolatinius 
funkcionalinius organus, o kurialiniu masinio balsavimo metodu 
taip, kaip renka savo atstovus į aukštesniuosius parlamento rūmus 
Šiaurės Amerikos Jungtinių Valstybių atskiros valstybės (tatai) 
arba Šveicarijas kantonai, kur šio balsavimo subjektu yra kiek- 
vieno štato ar kantono „tauta“, vadinasi — teritorinė žmonių ka- 
tegorija - kurija ($ žiurėk šio rašto IX skyriaus 11 skyrėlį), — tai 
taipogi būtų galima palaikyti reprezentacinis šių atstovų mandatas, 
eventualiai gi paversti jis imperatyviniu anksčiau paminėtu „re- 
call'o arba šveicariško atstovų atšaukimo metodu. Palaikymas 
čion reprezentacinio mandato, kuris, iš tikrųjų, kaip žinome, reiš- 
kiasi tuo, kad rinkikams, kuriems pavedama atstovų kontrolė, 
atimama šios kontrolės sankcijų iniciatyva (žiūrėk šio rašto VI 
skyriaus 20 skyrelį), tegalėtų remtis kuriais nors ypatingais tiks- 
lingumo motyvais, jei toki būtų, ir ypač nepasitikėjimu masinių 
rinkikų rimiumu. 

Bet jei veiklus pagrindinių organizuotų fedaracijos narių 
dalyvavimas federacijoje remiamas kaip tik jų organizuotu reiš- 
kimusi, kuris vyksta jų pastoviais konstituciniais organais — ypač 
gi ne masiniais organais, — tai visai yra nuoseklu ir naturalu, 
kad skiriamieji fedaraciniam darbui šių pagrindinių organizacijų 
atstovai, veikdami kaip jų organai, galėtų būti jų prižiūrimi ir jų 
bendru nusistatymu varžomi. Vadinasi, jie turėtų Būti įvesti į šių 
organizacijų teisinę sistemą. Nėra jokio reikalo nei jokio ypatingo 
motyvo tam, kad jie stovėtų šalia visos organizacinės jų atsto- 
vaujamojo fedaracijos nario sistemos, kaip jo guasi - reprezen- 
tantai, o ne jo atsakingi mandatarijai, — kaipo didieji ponai, 
galį nesiskaityti su savo atstovaujamais organizuotais socialiniais 
junginiais arba net veikti savo laisva nuožiūra prieš juos. Savai- 
me suprantama, kad organizacinė federacijos drausmė reikalauja, 
idant pagrindiniai fedaracijos nariai atsakytų už tai, kas yra jų atstovų 
padaryta arba pareikšta, — vadinasi, kad jie negalėtų post factum 
neigti savo atstovų darbų arba rezervuoti sau ratifikacijos galią 
ir tuo pačiu pakeistų fedaraciją anarchija; jie taipogi negalės 
savo atstovams pavesti „liberum veto“ galios; bet kad jie nega- 
lėtų jų kontroliuoti, teikti jiems nurodymų, tvarkyti savo atsto- 
vybę, reikalui esant, pakeisti savo atstovus tam tikra tvarka, 
nekenkiančia organizaciniam federacijos veikimui, ir kad jie bū- 
tinai turėtų pasiduoti savo atstovų neatsakingai globai,—tai būtų 
dirbtina ir nerimta. 

Jau teritorinėje federacijoje mes turėjome progos pastebėti 
(žiūrėk šio rašto IX skyriaus 12 skyrelį), kad ten, kur federacijos 
narių atstovų skyrimas į federacinio atstovavimo rūmus pavedamas 
tų narių vyriausybėms, t. y. jų pastoviems nuolatiniams organams, 
ten šitiems organams leidžiama ir tvarkyti ši atstovybė imperaty- 
nio mandato dėsniu (buv. Vokiečių „Bundesrat“, taipogi „Reichsrat). 
Tas pats turėtų reikštis ir kitokiose organizuotų veiksnių federacijose, 

kur atstovų skyrimas ir savo atstovybės tvarkymas pavedamas 
tikslios kompetencijos organams. Atsakinga atstovybė nesudaro 
jokio pavojaus bendrosios federacinės organizacijos dėsniui; ji 
atstovaujamiems yra patogi, o federacijai patikrina veiklų visų 
jos pagrindinių veiksnių bendradarbiavimą. 


18. Organizuotų socialinių veikšnių atstovavimo 

sistema leidžia piliečiams veiktivaldžią viso- 

mis savo reikalų kategorijomis, neįžeisdama 
asmens lygybės dėsnio. 


Del organizuotų socialinių veiksnių atstovavimo sistemos 
tenka pareikšti dar viena pastaba. Ji, visai neįžeisdama piliečių 
lygybės dėsnio, atskirus piliečius įgalina veikti valstybės valdžią, 
o tuo pačių valstybės tikslus ir jos iunkciją, ne kuriuo nors 
vienu jų socialiniu nusistatymu ar viena jų reikalų kategorija, bet 
įvairiais atžvilgiais. Tiek demokratiškai mažoritariniame, tiek 
proporciniame atstovavime pilietis - rinkikas, sudarydamas inda- 
vidualinio balsavimo vienetą (vienas balsas), gali paveikti atsto- 
vavimo socialinę konstrukciją kuriuo nors vienu atžvilgiu: priklau- 
sydamas, pavyzdžiui, tam tikrai tautinei mažumai ar tam tikrai 
klasinei arba profesinei grupei, jis, turėdamas vieną balsa, turi 
pasirinkti arba savo tautinės mažumos nacionalinį sąrašą (kandi- 
datą) arba tam tikros klasinės ar proiesinės partijos ar grupės 
sąrašą (kandidatą) ir, balsuodamas už vieną sąrašą, nebegali 
balsuoti už kitą, kad jam ir būtų svarbios abi šių jo socialinių 
reikalų kategoriji. Tas pats reiškiasi ir kurijų sistemoje, kur šis 
nepatogumas juo labiau yra jaučiamas, kad rinkikui čion net 
pasirinkti neleidžiama—jis yra iš anksto arbitrališkai klasitikuotas 
ir pats šios klasifikacijos pakeisti negali. 

Šis nepatogumas ten būtų galima pašalinti tiktai pliuraliniu 
balsavimu. Bet pliuralinis balsavimas remiasi arbitrališkomis 
kvalifikacijomis ir įžeidžia asmens lygybės dėsnį. 

Organizuotų socialinių veiksnių atstovavime šis nepatogumas 
savaime nyksta, o lygybės arba nelygybės klausimas net kilti 
negali, nes čion pagrindiniais vienetais yra ne individai, 0 orga- 
nižuotos korporatyvinės grupės. Jei tas pats žmogus dalyvautų 
įvairiose atstovaujamose organizacijose, kurių kiekviena turi tam 
tikro ryšio su kuria nors jo reikalų kategorija, jis kiekvienoje 
šių organizacijų galėtu jos konstitucinės tvarkos keliais veikti jos: 
atstovybės sudarymą, ir tai neįžeistų jokio lygybės dėsnio; tai 
tebebūtų šių organizacijų vidaus konstrukcijos klausimas. 


XIII. Sindikalizmas ir komunizmas. 


1. Valstybinės socialinio bendravimo ior- 
mos konsolidacija naujoje valstybių diferen- 
ciacijoje nacionaliniu kriteriumu. Šios konso- 
lidacijos papildymas tarpvalstybiniu organi- 

zavimusi. 


Mūsų išžiūrėtos įvairios atstovavimo ir jo reformos sistemos 
skiriasi tarp savęs jų siulomu atstovavimo sutvarkymu, bet vis delto 
stengiasi sunaudoti jį valstybinei žmonių bendravimo organizaci- 
jai, besiremenčiai teritorinio centro valdžios metodu. Valstybinėje 
mūsų gadynės evoliucijoje greta visuomeniškos konstitucinės re- 
formos judėjimo, kuris reiškiasi proporcinio atstovavimo įvedimu' 
ir organizuotų socialinių veiksnių savivaldybėmis ir jų fiederaciniu 
atstovavimu centro valdžioje, ryški dar yra kitokia tendencija, lie- 
čianti pačias valstybinių vienetų ribas, jų išorės teritorines formas. 
Šiuo atžvilgiu XIX ir XX amžiuose įvyko tikra revoliucija.  Eu- 
ropos valstybinė diferenciacija tapo iš naujo pertvarkyta ir žymiau- 
siu šio pertvarkymo kriteriumu buvo nacionalinio apsigyvenimo 
plotas. Šiuo kriteriumu vietomis tapo suskaldytos senos didžiu- 
lės valstybės, vietomis gi tapo sutarpintos vienon valstybėn kelios 
smulkesnės. Šis procesas dar nėra galutinai baigtas. Tebėra gin- 
čytinų teritorijų tarp atskirų naujojo kriteriumo valstybių, tebėra 
atskirų valstybių, kurios nauju kriteriumu turėtų sudaryti valstybinį 
vienetą, tebėra valstybių, sudarytų iš kelių įvairaus nacionalinio 
apsigyvenimo plotų arba tebelaikančių svetimo nacionalinio ploto 
sklypus savo teritorijoje. Pilnas ir galutinas valstybinės diteren- 
ciacijos pertvarkymas nauju nacionaliniu kriteriumu nėra įmano- 
mas, nes nacionalinio apsigyvenimo plotai griežtai nesiskiria ir 
įvairiais būdais įsiterpia kits į kitą, o naujausioji nacionalinė evo- 
liucija iš viso rodo palinkimo paliuosuoti nacionalinį veiksnį nuo 
kategoriškos priklausomybės tam tikrai teritorijai. 

Paraleliai šiai kategoriškai valstybinei diferenciacijai auga 
tendencija sudaryti pastovią tarpvalstybinę organizaciją, kuri kad 
ir nepasiektų dar federacinės valstybinės formos su savo nuola- 
tine federacine centro valdžia, o net ir tos tarptautinio imperia- 
lizmo formos, kuri senovėje reiškėsi formuloje „pax Romana“, 
o šiandie del tam tikros valstybinių padarų grupės tapo atgaivinta 
Anglijos Dominionų tarptautinėje Imperijoje („pax Britanica*), vis 


sa 


delto stengiasi pakeisti tarpvalstybinę anarchiją tam tikru organi- 
zuotu tarpvalstybiniu junginiu, tam tikra korporatyvine valstybių 
draugija („Tautų Sąjunga“). 

Mes šitų pastangų tiksliai nežiūrėsime, nes tai neįeina į šio 
rašto problemą. Man rūpėjo tiktai pabrėžti pats evoliucijos reiš- 
kinys, įdomus ir žymus mūsų laikais, būtent — valstybinės socia- 
linio bendravimo iormos konsolidacija naujoje valstybių diferen- 
ciacijoje nacionaliniu kriteriumu ir šios konsolidacijos papildymas 
tarptautiniu ar tarpvalstybiniu organizavimusi, kurio pagrindiniais 
vienetais virsta teritorinės vietos valstybės, atstovaujamos savo cen- 
tro valdžių (ryškią ir svarbią išimtį, kuri prieštarauja šiam valsty- 
biniam tarptautinio organizavimosi dėsniui ir kuri, jeigu ji išsi- 
vystys ir nusistovės, gresia visos konstrukcijos sugriovimu, — 
sudaro tendencija pastatyti greta teritorinių valstybinių vienetų — 
atskirų nacionalinių, rasinių, bažnytinių ir kitų „mažumų“ įvairiose 
valstybėse, kaip tam tikrų savarankiškų tarptautinių teisių subjektų; 
ši problema, viena rimčiausių ir reikšmingiausių mūsų laikais, bū- 
dama pagaminta naujo nacionalinio valstybių diferenciacijos kri- 
teriumo, šioje savo tendencijoje laužo teritorinį, taigi patį pagrin- 
dinį valstybinio bendravimo dėsnį, ir sudaro naują reiškinį visuo- 
meniškos tarptautinio bendravimo konstrukcijos, keičiančios jo te- 
ritoriškai tarpvalstybinę konstrukciją). 


+:2 Revoliucinis sindikalizmas. 
Suvereninės teritorinės valstybės pakeitimas 
suvereniniais profesiniais junginiais. Ter:- 
torinė anarchija. Suvereniniai sindikatai ir 
organizuotas tarpsindikalinis bendravimas; 
statistikos ir registracijos centro įstaigos; tarp- 
sindikaliniai kongresai. 


Bet štai kartu su šita besivystančia valstybine konsolidacija, 
kuriai neprieštarauja visuomeniškos konstitucinės valstybės reior- 
mos sumanymai, nes jie nenaikina ir neneigia teritorinės sociali- 
nių veiksnių organizavimosi konstrukcijos ir jų federacinės terito- 
rinio centro valdžios, monopolizojančios politinę galią tam tikro 
ploto ribose, — ima reikštis ir augti kitokia politinio organizavi- 
mosi ideologija, kurios žymiausiu dėsniu yra valstybės neigimas 
ir teritorinės anarchijos skelbimas. Keliami šios ideologijos su- 
manymai turi gana artimų ryšių su kai kuriomis visuomeniškai konsti- 
tucinės reformos tendencijomis valstybės ribose, jungiamomis su 
organizuotų profesinių bei klasinių junginių atstovavimo sistema. 

Si ideologija galima apibūdinti kaip sumanymas pa- 
keisti viešpataujantį teritorinį junginį —suvereninę valstybę — vieš- 
pataujančiu profesinių junginių suvereniniu sindikatu.  Terito- 
rinis politinės galios monopolis būtų galutinai nugriautas ir 
palaidotas, iuo remiamas valstybinis mechanizmas būtų — kaip 

išsitarė dar Fridrichas Engels (Engels — „Les origines de la s0- 
ciėtė,“ prancūzų vertimas, 281 pusl.) — perkeltas ten, kur jam 
tinkanti jo užtarnauta vieta, į antikvarinį muzėjų, kaip įdomus 
praeities daiktas, greta bronzos kirvio ir kitų barbariškos civiliza- 
cijos paminklų. Politiniu gi vienetu, kurio galia tebūtų grynai 
ekonominė, nevaržanti kitų žmogaus laisvo jungimosi, bendravi- 
mo ir psichinio socialinio vystymosi padarų, — būtų suvereninis 
profesinis eksteritorinis junginys. 

„ Suvereniniai profesiniai junginiai, turį pakeisti senąją terito- 
rinę valstybę, nesą reikalingi jokios teritorinės viešpataujančios 
valdžios, tvarkančios jų veikimą. Jie patys savo jėgomis aprū- 
pinsią žmonių gerovę, nes jie esą kompetentingi tai padaryti — 
jie vieni teturį kvalifikacijų šiam darbui. O jeigu tai bus tinka- 
mai aprūpinta, tai jau gal tikimasi, kad visa kita ateisią savaime 
ir kad nustosią žmonių ginčai bei kovos, įsigalėsianti tvarka ir 
brolybė tarp žmonių, o visi kiti neekonominiai socialiniai mo- 
mentai, kurie šiandieną jungią ir skirstą žmones ir verčią juos 
kovoti ir stengtis viešpatauti kiti kitiems, jeigu neišnyksią, tai 
bent nustosią savo griežtumo, kurio tikras grūdas esąs paslėptas 
ekonominės tvarkos netobulume ir klasinėje šios gadynės visuo- 
menės konstrukcijoje. 

Būsimieji suvereniniai profesiniai junginiai, paveldėję orga- 
nizacinę teritorinės valstybės funkciją visuomenėje, kaip savo laiku 
teritorinė valstybė paveldėjusi ją iš savo pirmtakūnės — senovės 
šeimos, bet vykindami šią funkciją visai kitokiais metodais, negu 
ją vykinusi valstybė savo smurto metodu, sudarytų, žinoma, teri- 
torinę anarchiją, nes profesinių junginių suverenumas išskiria te- 
ritorinę valdžią. Tiesa, profesiniai junginiai, kad ir būdami su- 
vereniniai, negalėsią kiekvienas sau gyvuoti be jokių ryšių su ki- 
tais profesiniais junginiais. Ekonominis gyvenimas, įvairių Žmo- 
gaus reikalų tenkinimas, negalįs vykti vieno profesinio junginio 
ribose. Atskiri profesiniai junginiai — sindikatai — tvarkysią tik- 
tai atskiras gamybos ir viešojo ūkio šakas; tad turėsianti būti su- 
daryta organizacija, jungianti tas visas ūkio šakas ir tarnaujanti 
viešajam ūkiui. Todel atskiri suvereniniai sindikatai įeisią vieni 
su kitais į pastovius nuolatinius santykius ir sudarysią: šiems savo 
santykiams tam tikrą guasi - federacinę organizaciją; bet pasta- 
roji būsianti labiau panaši į šios dienos tarpvalstybinio bendravimo 
anarchiją, negu į valstybinę federaciją, nes šis būsimas tarpsindi- 
kalinis bendravimas, kad ir nustatysiąs savo funkcionalinius cen- 
tro organus, vis delto vengsiąs centro valdžios, veikiančios impe- 
riumu ir turinčios įsakymų galios. 

i guasi - federalinė  tarpsindikalinė centro „vyresnybė“, 
jeigu būtų galima ji taip pavadinti, arba, gal tiksliau sakant, 
tarpsindikalinė centro įstaiga, tesireikštų, kaip sako vienas Pran- 
cūzų sindikalizmo ideologas (Esmeino cituojamas Maxime Leroy 
— „La transtormatioc da la puissance publigue“, 177 pusl., — plg. 
Esmein-op cit, I t 56 pusl.) kaip suvaržyta biurokratija, kurios 

vienintelė funkcija tebūtų — centralizuoti profesinių federacijų 
teikiamas žinias joms svarstyti; tai tebūsianti gamybos davinių 
įstaiga, registracijos biuras, veikiąs betarpiškai tarpsindikalinių 
kongresų prižiūrimas ir vadovaujamas; viskas, kas reiškiasi spren- | 
džiančiu nutarimu, numatymu, iniciatyva, tikru darbu, — tai prik- 
lausysią patiems gamintojams, susibūrusiems ir susiorganizavu- 
siems į sindikatus; reglamentacija, statistikos tvarkymas ir jos 
išvadų teikimas — tebusią federaliniams ir sindikaliniams valdinin- 
kams pavesta. 


Šis suvereninių sindikatų organizuotas tarpusavio bendravi- 
mas — jų guasi - federacija arba konfederacija, — be šių statis- 
tikos ir registracijos centro įstaigų, priklausomų valdininkų ve- 
damų, turėsianti taipogi reikštis tam tikrais sindikatų atstovų su- 
važiavimais arba kongresais. Bet tai nebūsią valdžios organai, 
turį galios įsakyti ką nors sindikatams; nepriklausomieji suvere- 
niniai sindikatai neprivalėsią jų nutarimų klausyti kaipo valdžios 
įsakymų. Tai būsią derybų ir kompromisų organai, panašūs į 
šios gadynės tarpvalstybinius kongresus bei konferencijas. Jie. 
nedarysią privalomų nutarimų ir neleisią įstatymų; jų dalyviai 
— sindikatų atstovai, veikią, žinoma, imperatyviniu mandatu, 
teformuluosią pasiulymus ir redaguosią savo debatų ir derybų 
bei išvadų protokolus, kurie būsią pavesti patiems sindikatams 
ratifikuoti. 

Taip maždaug atrodo pagrindinės politiškai visuomeninės 
reiormos koncepcija, kuri statoma prieš valstybinės organizacijos 

koncepciją. Ji gavo savo ideologinę konstrukciją judėjime, va- 
' diname revoliuciniu sindikalizmu, kuris ypač buvo išsiplėtęs prieš 
Didįjį Karą Vakarų Romenų (Lotynų) tautų (Prancūzų, Ispanų ir 
Italų) tarpe ir sudarydavo stiprią anarchinę socializmo šaką, griež- 
tai kovojančią su to paties socializmo taip vadinama social - de- 
mokratijos šaka. Jis neišnyko ir po Didžiojo Karo. 


3. Revoliucinis sindikalizmastegali remtis dar- 

bininkų sindikatais. Klasinio suskirstymo pa- 

naikinimas, kaipo sindikalinės konstrukcijos s4- 

lyga. Revoliuciniosindikalizmo taktika remiama 

ekonomine darbininkų sindikatų kova prieš bur- 
žuaziją. 


Kad suvereninė teritorinė valstybės organizacija būtų galima 
pakeisti suverenine eksteritorine profesine organizacija, kuri, jos 
sumanytojų ir ideologų pažiūromis, būtų galėjusi pakeisti valsty 
binio smurto drausmę profesinio ir tarpprotesinio ekonominio 
bei socialinio solidarumo drausme, reikia, žinoma, kad profesinės 
grupės žmonių reikalai būtų solidarūs. Tai išskiria bet kurį kla- 
sinį žmonių suskirstymą ir verčia šio sindikalizmo ideologus 
remtis tiktai vienos klasinės rūšies sindikatais, būtent darbininku 

sindikatais. Klasių suskirsiyme ir jų kovoje tos socialinės klasės, 
kurios savinasi gaminimo įrankius (kapitalą jo įvairiose formose) 
ir skiria savo narių privatinį (asmens) interesą nuo bendrųjų vi- 
suomenės reikalų, laikydamos gamybą ir viešąjį ūkį eksploataci- 
jos dirva jų privatiniam pelnui, bei naudodamos beturčių darbą 
savo įmonėse kaip savo privatinio ūkio elementą, netinkančios 
naujai būsimajai socialinio bendravimo organizacijai. Šių klasių 
metodas remiąsis ne solidarumu, bet smurtu, jis kaip tik esąs 
reikalingas valdžios ir valstybės, policinės organizacijos ir viso 
viešosios teritorinės galios aparato, be kurio jų viešpatavimas ir 
jų viešojo ūkio eksploatavimas savo išimtinai naudai būtų nej- 
manomas. Tad šios klasės esančios naikintinos, kaip visuome- 
nės parazitas, kenkiąs reformai, įgyvendinamai solidarumu. : Visa 
žmonija skirstoma į dvi pagrindines klases: naikintiną turtuolių, 
kapitalistų, buržuazijos klasę ir plačią darbo žmonių, beturčių, 
proletariato masę. Pastaroji tegalinti ir tebepajėgsianti įvykdyti 
pagrindinę visuomenės proiesinės organizacijos reformą, turėsian- 
čią paliuosuoti būsimą laimingą žmoniją nuo nepakenčiamo ir 
nereikalingo valstybinio smurto. 


Todel sindikalizmas remiasi ir tegali remtis darbininkų 
profesiniais sindikatais. Iš plataus ir galingo profesinio sindika- 
linio judėjimo aukštai išsivysčiuose pramonės kraštuose jis pasi- 
renka tiktai vienos klasinės kategorijos sindikatus, atmesdamas 
visus kitus profesinius sindikatus, kaipo netinkamus jo sumanytai 
reformai, ir šiuos pasirinktus sindikatus stengiasi padaryti naujos 
tvarkos branduoliais ir veikliais josios vykintojais. Šio sindika- 
lizmo ideologų pažiūromis, darbininkų sindikatai (profesinės są- 
jungos) turį jau šiandien kovoti del būsimos profesinės visuome- 
nės organizacijos, keičiančios valstybės organizaciją, ir būtent 
— turį vykinti šią kovą ne tiek revoliuciniu darbu prieš valstybę 
ir josios institucijas, kiek ekonomine klasine kova prieš kapita- 
listus, prieš darbdavius, prieš buržuaziją. 


4. Valstybiškai politinės kovos metodų nei- 

gimas revoliuciniame sindikalizme. Ekono- 

minis proletariato karas ir nuolatinė jo ofien- 
syva („violence“). Visuotinas streikas. 


Ne valstybė, bet buržuazija yra šio revoliucinio sindikalizmc 
laikoma svarbiausiu naujosios tvarkos priešu, į kurį reikią taikyti 
revoliucinių darbininkų sindikatų nenuilstančią oiensyvą. Vals- 
tybė bei jos politinės institucijos užtenką darbininkų sindikatams 
ignoruoti. Esą pavojinga kištis darbininkams bei jųjų profesinėms 
organizacijoms į politiškai klasinę kovą politiškai valstybinėmis 
šios kovos formomis bei priemonėmis valstybiniuose politiniuose 
padaruose, jų tarpe ypač parlamentuose, kaip tai pataria darbi- 
ninkams daryti jų tariamieji vadai ir globėjai iš socialdemokratijos. 


A 


Tai esą pavojinga ne todel, kad darbininkams šioje kovoje gręsia 
smūgiai. Smūgių revoliucinis sindikalizmas nebijo. Jis apskritai 
randa, kad kova turinti būti griežta, o kur yra griežta kova-karas, 
ten smūgių išvengti negalima. Bet darbininkų ir jų protesinių 
organizacijų dalyvavimas politinėje kovoje del valstybės valdžios, 
jų dalyvavimas rinkimuose į parlamentą ir per savo atstovus pa- 
čiame parlamente, — esąs pavojingas kaip tik tuo, kad jis nuo- 
dijąs darbininkų sąmonę ir pratinąs juos branginti naikintinos 
valstybės institucijas; jis skiepijąs darbininkams — žmonijos ryto- 
jaus kariams — valstybingumo nuodus, jis mokinąs juos kovoti 
buržuazijos ginklu ir josios priemonėmis, o tai kaip tik stiprina 
ir pratęsia valstybės gyvavimą. 

Darbininkų ir jų profesinių organizacijų valstybinis politika- 
vimas tebesąs naudingas profesionalų politikų saujeliai, kurie, 
dėdamiesi darbininkų vadais ir bičiuliais ir pasivadindami socia- 
listais ar socialdemokratais, iš tikrųjų puikiausia sugyveną parla- 
mentuose su buržuazija ir darą savo asmenišką karjerą. Šių par- 
lamentinių darbininkų gynėjų, — revoliucinės frazės deklamatorių, 
— „socialistų“ ar „socialdemokratų“ — buržuazija jau senai nu- 
stojusi bijoti. Jie jai esą reikalingi kaip dekoracija ir kaipo veik- 
snys, traukiąs darbininkų judėjimą iš revoliucinių vėžių į „tautos 
vienybės“ parlamentinę laboratoriją; jie esą buržuazijos bičiuliai. 
Darbininkai privalą saugotis šių pikčiausių savo neva gynėjų, 0 
iš tikrųjų jų laimės pardavikų ii klastingų pranašų, geriausiu gi 
atvėju — naivių trumparegių. 

Darbininkai ir jų profesinės — klasinės organizacijos turį 
suprasti, kad jie parlamentinėje kovoje nieko nelaimėsią ir tepra- 
rasią savo revoliuciniškai klasinę psichologiją, įgydami buržuazinės 
valstybinės ideologijos ir įpročių. 

Darbininkų ir jų sindikatų revoliucinė jėga turinti būti nu- 
kreipta nuo politinės valstybinės kovos į ekonomiškai klasinę kovą 
su buržuazija. Ši kova esanti ekonominis ir klasinis karas. Šiame 
kare darbininkai turį nuolat laikytis ofensyvos, vengti kompromisų 
ir nenusileisti. Karas esąs reikalingas energijos įtempimo, nuo- 
latinio puolimo, smūgių („violence“) priešui. Šie karo smūgiai 
(„violence“) esą visai kas kita, negu valstybinis smurtas, valdžios 
prievarta („force“), pasireiškiantis pavergtų ir nuginkluotų paval- 
dinių smaugimu. Vienas žymių šio revoliucinio sindikalizmo ide- 
ologų — Georges Sorel — parašė ištisą labai įdomią knygą apie 
šią revoliuciniškai klasinę darbininkų „violence“ (šis terminas 
sunku tiksliai išversti į lietuvių kalbą), kurią jis stato prieš vals- 
tybinį valdžios smurtą ir laiko vienu galingiausių reformos veik- 
snių ir būtent tokiu klasinės pedagogikos padaru, kuris išvystąs 
darbininkuose naujos visuomenės karžygių ypatybes ir pajėgsiąs 
perauklėti ir atnaujinti būsimos darbo žmonijos sielą (Georges 
Sorel — „Rėflexions sur la violence“, V laida, Paryžius, 1921; 
pirmoji laida pasirodė, rodos, 1906 metais) + 

Šios kariškai klasinės ofensyvos darbas, ši ypatinga revoliu- 
cinė „violence“, kurią turi išvystyti darbininkų sindikatai šios ga- 
dynės kovos metu del būsimos valstybinės visuomenės — revo- 
liucinis sindikalizmas juos veda ypač į visuotino streiko („Ia grėve 
gėnėrale“) sumanymą. Tai esąs ir turįs būti ne politinis, bet 
ekonominis visuotinas streikas, viena tų socialinių katastrofų ar 
kataklizmų, kurie griauną esamąją tvarką ir leidžią naujiems pri- 
brendusiems procesams apsireikšti ir naujoms gyvoms jėgoms 
įsteigti naują visuomenės organizaciją. 


56. Visuotino ekonominio streiko legenda re- 
voliuciniame sindikalizme (Georges Sorel'o 
revoliucinė koncepcija). 


G. Sorel, labai originalus rašytojas ir gilus revoliucinio 
sindikalizmo ideologas, žmogus, be abejo, didelio mokslo ir dide- 
lės erudicijos, kuris nemėgsta pigių efektų, nesitenkina progra- 
minėmis frazėmis ir būsimos laimės receptais, randa, kad, apskri- 
tai, visuotino streiko tezė, kuria gyvena revoliucinis sindikaliz- 
mas, tebesanti labiau legenda, — socialinis mytas, negu programinė 
realybė. Bet, jo nuomone, tai esanti viena tų žmonijos legendų, 
kurios, kaip Betleemo žvaigždė, spindi žmonių sielose kiekvie- 
noje didelio ir svarbaus istorinio krizio valandoje ir veda jų ma- 
ses į žygius, iš kurių gimsta naujos pasaulio gadynės. Tokia 
buvusi pirmųjų krikščionių legenda senovės Romoje, tokia baž- 
nytynės ir apskritai socialinės reformos legenda, ypač kalvinizmo 
ir taipogi Liuterio reformacijos metu, panaši Didžiosios Prancūzų 
Revoliucijos ir Napoleono legenda. Jų buvę labai daug. Kiek- 
vienas ryškus ir galingas judėjimas gaminąs sau savo legendą. 
Legenda ar mytas, kaipo judėjimo ir reformos veiksnys, esąs 
daug svarbesnis ir rimtesnis, negu programa, negu teorinė 
konstrukcija. 

Revoliucinis proletariato karingumas („violence“ formula) 
ir visuotino ekonominio streiko legenda esą todel brangiausieji 
žmonijos atgaivinimo mūsų gyvenamos gadynės veiksniai. Ar 
būsimas visuomenės sutvarkymas, revoliucijai laimėjus, bus iš tik- 
rųjų visai toks, kaip jį piešia sindikalizmo teoretikai (suvereniniški 
profesiniai sindikatai ir tarpsindikalinis bendravimas su statistikos 
ir registracijos centro įstaigomis ir tarpsindikaliniais kongresais) 
— tai G. Sorel nesiima spręsti. Jam svarbu ne busimų iormų 
tikslus iš anksto nustatymas, kuris gal ne visai taip nusistovėsiąs, 
kaip jis mėginama šiandien formuluoti, bet pats judėjimas ir 
pats socialinės žmogaus sielos persilaužimas klesinės kovos galu- 
tiniame laimėjime ir socialinio solidarumo bei teisingumo užvieš- 
patavime panaikinus klasinę visuomenės konstrukciją, kuria, jo ir 
jo draugų nuomone, remiantisi teritorinė valstybės organizacija. 
Svarbu esą tai, kad šis solidarumas įkursiąs naujas bendravimo 
formas, kurios nebegalėsiaučios būti valstybinėmis 

Tad einant revoliuciniu sindikalizmu — ne šios gadynės 
politinės reformos, ne valstybės pertvarkymas, bet ekonominis 
oiensyvinis proletariato ir jo sindikatlinės organizacijos karas prieš 
buržuaziją, vedąs į klasinės visuomenės katastrofą ir turįs sunai- 
kinti pačią klasinę konstrukciją bei įvykinti viešojo ūkio sociali- 
zaciją, — sudarysiąs ir būsimos pamatinės politinės reformos pag- 
rindą, reformos, turėsiančios pakeisti valstybę ir teritorinę jos val- 
džią suvereniniu sindikaliniu laisvu socialiniu bendravimu (del 
revoliucinio sindikalizmo ideologijos žiūrėk Paul Boncour „Le 
fėdėralisme ėconomigue“, 1902 m., Berthod — „Des syndicats 
de fonctionnaires et de V'organisation de la dėmocratie“ prancūzų 
žurnale „Revue politigue et parlamentaire“ 1906 m. vasario mėn. 
sąsiuvinys, Maxime Leroy-op. cit., Georges Sorel-op. cit., ir plg 
Esmein „Elements de Droit Constitutionnel“ 1921 m., L t, 55—57 
pusl. ir Hauriou „Prėcis de Droit Constitutionnel“, 1923 m., 619— 

„617 pusl.) 


6. Valstybės neigimas socializmo doktrinoje, 

„Proletariato diktatūra“,kaipo valstybės nuga- 

lėjimo priemonė. „Proletariatodiktatūros“ val- 

stybinis pobūdis. Valstybinė kova „proleta-: 
riato diktatūrai“ valdžios pasiekti. 


Šios idėjos apie suvereninės valstybės ir teritorinės centro 
valdžios pakeitimą laisvu darbo žmonių grupių sugyvenimu nau- 
joje visuomenėje, paliuosuotoje nuo klasinio suskirstymo ir ypač 
nuo pastarojo pagrindo — gaminimo įrankių (kapitalo) privatinės 
nuosavybės, — nėra paties rėvoliucinio sirdikalizmo - išgalvotos. 
Jos sudaro svarbiausią elementą tam tikros socialines doktrinos 
ir kartu. judėjimo, vadinamo socializmu, plačiąja prasme, Jos 
randasi pagrindinėse naujos gadinės socializmo steigėjų tezėse, 
ypač Prancūzijoje Proudhon'o moksle ir garsiojoje t. vad. istori- 
mio metarializmo doktrinoje, kuri virto klasiškąja socializmo 
doktrina ir kurios didžiausiais mokytojais buvo garsusis Karolis 
Marks ir Fridrichas Engels. Priešvalstybinis socializmo mokslas, 
kuris vėliau susiskirstė įvairiomis srovėmis ir pagamino kelias 
būsimos politinės visuomenės konstrukcijos koncepcijos, turi 
savo giliausių idėjinių šaknų šių XIX amžiaus socializmo tė- 
vų raštuose 


Proudhon'o įtaka yra žymi ypač Prancūzijoje ir kaip tik revo- 
liuciniame sindikalizme (Proudhon'o raštai: „Du principe fėdėratil“, 
„De la justice dans la Rėvuliution et dans V'Eglise“. „De Ia capicitė 
politigue des classes ouvričres“). Markso ir Engelso įtaka (ypač 
gi teorinė Markso įtaka — jo klasiškas veikalas „Kapitalas“) buvo 
daug gilesnė ir platesnė; jų doktrina užgulė visą socializmą ir 
suteikė jam ryškiausių idėjinių pamatų, kuriais visos jo srovės 
gyvena. Vieno garsiausių Markso ir Engelso raštų — „Komu- 

nistinio manifesto“ — idėja, kad socialinė revoliucija, kurią įvy- 
kinsiąs naujos gadynės proletariatas, neturinti pasiekti tiktai to 
tikslo, kad viena valdanti mažuma tebūtų kitos mažumos pakeista, 
o taipogi jų mokslo nuolat skelbiamoji tezė, kad proletariato poli- 
tinė kova del valdžios valstybėje ir šios kovos laimėjimas — 
proletariato diktatūra — tebesanti skiriama gaminimo įrankių 
privatinei nuosavybei ir visuomenės klasinei diferenciacijai panai- 
kinti bei viešajam ūkiui socializuoti. —pabrėžia, kad valstybė, kurią 
socializmo steigėjai numanė, kaipo klasinio viešpatavimo padarą, 
nėra ir negali būti jų doktrinos palaikoma. Ji turinti išnykti 

Tad bent teoriniai visas socializmas yra priešvalstybinis. 
Bet socializmui, kaipo tam tikram klasiniam proletariato judėji- 
mui, išsivysčius, jis toli gražu ne visas nuosekliai laikosi prieš- 
valstybinių savo mokslo tėzių. Valstybinių politinės kovos prie- 
monių neigimas mūsų išžiūrėtame revoliuciniame sindikalizme 
nėra kitų socializmo srovių palaikomas. Proletariato diktatūros 
idėja reikalauja veiklaus dalyvavimo socialistų kaip tik politinėje 
kovoje del valstybinės valdžios, nes ši diktatūra tebėra valstybinė. 
Nors šios dienos komunistai savo įsteigtą „sovietinę“ valstybę, 
turinčią realizuoti socialistinę proletariato diktaturą, vadina „pu- 
siau valstybe“ ir stengiasi įrodyti, kad tai jau nesanti valstybė 
tikrąja prasme (žiūrėk Hurvičius — „Osnovy Sovietskoj Konsti- 
tuciji“, Petrogradas, 1923 m., I sąsiuvinys, 72 75 pusl.), bet vis 
delto iš tikrųjų valstybinis šios konstrukcijos pobūdis yra neabe- 
jotinas. Proletariato diktatūra be teritorinės valstybinės valdžios 

ūtų neįmanoma. 

Kova gi del proletariato diktatūros valstybės valdžioje rei- 
kalauja socialistų dalyvavimo parlamente, nes vienais revoliuci- 
niais metodais ji negali būti vedama. Šie metodai, tinką suirutės 
arba kurio nors gilaus krizio metui, negali pakeisti visų kitų ko- 
vos metodų kitu metu. Todel, kad proletariato diktatūros bei 
valstybės panaikinimo idėja ir išstumė iš nuoseklios socialistinės 
ideologijos „laisvosios liaudies valstybės“ sąvoką, kurią palaikyda- 
vo senesnėsės socialistų kartos (ž. Hurvič'ius— op. cit., 75—78 pusl.), 
bet vis delto politinės kovos reikalai „buržuazinėje“ valstybėje 
neleidžia jiems išsižadėti visų kovos ir propagandos progų bei 
priemonių, kurių tarpe randasi ir dalyvavimas parlamente bei 
parlamentinės tribunos ir parlamentinių vyriausybės kontrolės 
institucijų naudojimas „buržuazinės“ tvarkos kritikai ir „buržua- 
zinei“ valstybei ardyti. 


7. Kompromisinės „reiormistinės“ socializmo 
srovės. Ouasi -socialistinės „liaudies socia- 
listų“ ir „radikalų - socialistų“ srovės. 


Bet socialistų dalyvavimas „buržuazinių“ valstybių parlamen- 
tuose nepasilieka be įtakos į jų ideologiją ir jų veikimo kryptį, 

Jų dalis, suviliuota įvairių teisinių socialinių reformų galimumais 
„buržuazinės“ tvarkos ir „buržuazinės“ valstybės ribose, pamažu 
išsižada revoliucinio metodo, nustoja tikėjusi griežtai katastrotiniu 
laimės pasiekimu ir,turėdama drąsos nusikratyti pasenusios klasiškos 
ideologijos ir ypač frazeologijos, nebeatatinkančios jų darbui ir jų 
siekimams, atvirai keičia savo teorinį nusistatymą ir iš revoliu- 
cionierių virsta „reiormistais“ (pavyzdžiai: t. vad. parlamentinis 
socializmas Prancūzijoje, E. Bernšteino revizijonizmas prieš karą 
Vokietijoje ir t. t.). Šių naujų neberevoliucinių, bet „reformis- 
tinių“ socializmo srovių ideologija, valstybiniu atžvilgiu, artima 
„buržuazinei“ demokratijai, grįžta į senąsias „laisvosios liaudies 
valstybės“ sąvokas, nebesvajoja apie revoliucinę proletariato dik- 
tatūrą, linksta išsižadėti būsimos neaiškiai vaizduojamos sindika- 
linės arba komunistinės anarchijos. Šios srovės socialistai bendra- 
darbiauja „buržuazinių“ valstybių parlamentuose ir vyriausybėse 
su pažangiaisiais „buržuaziniais“ demokratais, sudaro Su pastarųjų 
politinėmis partijomis valdančius blokus, dalyvauja koaliciniuose 
ministerių kabinetuose, kartais patys šiuos kabinetus sudaro ir 
stovi jų pryšaky. Net pats didysis Jaurės Prancūzijoje nuolat 
svyravo tarp parlamentinio socializmo, einančio „reformizmo“ ta- 
kais, ir ortodoksinės socialdemokratijos, besilaikančios klasiškųjų 
marksistinio socializmo sąvokų. 


Bet parlamentinė socializmo evoliucija reiškiasi ne tiktai 
„reformizmo“ srovės įsigalėjimu. Parlamentinės kovos reikalai, 
balsų svorio reikšmė masiniuose rinkimuose ir pačiame parla- 
mente, — ypač kai pasitikima realiu parlamento įstatymų leidimo 
ir valdymo darbu, — verčia socialistus, įpainiotus į parlamentinę 
kovą, ieškoti balsų tuose rinkikų sluoksniuose, kurie klasiniu atž- 
vilgiu neįeina į proletariatą arba tepriklauso įvairioms tarpklasi- 
nėms grupėms ir maža teturi bendra su klasiniu darbininkų nusi- 
statymu ir su ideologija, vedančia į socializmo tėzes, o kurie del 
įvairių priežasčių yra nepatenkinti esamąja tvarka. arba valdžia 
ir todel yra opoziciniai nusistatę. Socialistai kelia per rinkimus 
obalsius, kurie iš tikrųjų nieko revoliucinio, ypač valstybiniu atž- 
vilgiu, neturi ir, pagaliau, socializmo vardu ir po socializmo veliava 
patenka į socialistų eiles ir į parlamentą toki socialiniai elemen- 
tai, kuriems socialistinė ideologija yra visai svetima. Kitos arti- 
mos proletariatui visuomenės grupės, įvairios liaudininkų ir simul- 
kiosios buržuazijos grupės, taipogi naudoja dažnai socializmo 
vardą, konkuruodamos per rinkimus su socialistais, varžydamosios 
su jais del tam tikrų rinkikų sluoksnių balsų arba stengdamosios 
gauti balsų ir darbininkų tarpe. Ir štai parlamentinis „refor- 
mistinis“ socializmas apauga įvairiais guasi - socialistiniais. poli- 
tiniais padarais, kurie iš dalies įeina į jo tarpą, o iš dalies žydi 
ir vystosi greta jo, sudarydami įvairias „liaudies socialistų“, „ra- 
dikalų - socialistų“ ir kitokias panašas pusiau socialistines parti- 
nes ir idėjines politines organizacijas. 

'8. Socialdemokratija. Jos skilimas. Valst 
nis socialdemokratijos sparnas. Revoliucint 
kumunistinis sparnas. i > 


Bet ir toji socializmo srovė, kuri dalyvaudama parlamenti- “ 
nėje kovoje neišsižadėjo pagrindinės socialistinės ideologijos ir + 


griežtai laikėsi visų klasiškųjų „marksizmo“ tėzių, saugodama ribas, 
skiriančias socializmą nuo „buržuažinių“ srovių ideologijos, vis 
delto neišvengė kompromisinės dvasios, kuri ypač reiškiasi vals- 
tybiniame jos nusistatyme. Ši srovė — tai yra taip vadinamoji 
socialdemokratija, kuri gyrėsi savo socialistiniu grynumu ir kra- 
tėsi nuo visų reformistinių revizionizmų, liaudies socializmų ir 
panašių pusiau „buržuazinių“ srovių. 

Ir šios socialdemokratijos tarpe pamažu įsigalėjo kompromi- 
sinis palinkimas ir ėmė reikštis tendencijos perkelti visą griežtos 
socialistinės ideologijos bagažą su visomis jo proletariato dikta- 
tūros, galutinos kapitalo socializacijos, anarchinės visuomenės ir 
kitomis panašiomis tezėmis, į tokį tolimos ateities laiką, kuris 
paverčia šias tezes frazėmis, nustojusiomis revoliucinio turinio 
šios gadynės valstybiniam bendravimui. Šio kompromisinio pa- 
linkimo įsibrovimas į socialdemokratijos eilės, augąs paraleliai 
jos galios augimui parlamentuose, turėjo anksčiau ar vėliau pa- 
gaminti jos tarpe skilimą; turėjo išsiskirti toji jos dalis, kuri liko 
ištikima klasiškajai marksistinės revoliucinės doktrinos ideologijai 
ir kuri buvo nusistačiusi griežtai ir nuosekliai įgyvendinti visas 
šios ideologijos išvadas. / s 

Skilimas marksistinės socialdemokratijos tarpe pradėjo reikš- 
tis dar prieš karą, bet ypač tai pasižymėjo Didžiojo Karo metu 
dir Didžiajam Karui pasibaigus. Didžiojo Karo metu ne tiktai 
įvairios „reformistų“ ir „liaudies socialistų“ srovės, bet ir žymi 
marksistinės socialdemokratijos dauguma įvairiose valstybėse — 
ypač kariaujančių valstybių tarpe — užėmė aiškiai valstybinę 
poziciją, dažnai pasižymėdamos nepaprastu valstybiniu patriotizmu 
ir net militaristiniu upu. Ryškiausį šio nusistatymo pavyzdį davė 
ypač stipri ir drausminga Vokiečių socialdemokratija, kurios 
marksistinis vardas ir tradicijos buvo garsus visame socialistų 
pasaulyje. Tiktai nedidelė socialdemokratijos dalelė su maža savo 
buvusių vadų saujale nepasidavė šiam kilusiam valstybingumo 
ūpui ir liko nuosekliai ištikima senajam klasiškam priešvalstybi- 
niam revoliuciniam nusistatymui. Socialdemokratijos skilimas, kur 
jis dar nebuvo anksčiau įvykęs, apsireiškė kategoriškai. Iš social- 
„demokratijos kompromisinių eilių išsiskyrė revoliuciniai jos gai- 
valai; Vokietijoje jie pasivadino nepriklausomais, nes iš karto 
šioms naujoms socializmo kategorijoms nebuvo nustatyta tiksli 
terminologija, o kompromisinė dauguma nemanė išsižadėti tradi- 
cinio socialdemokratijos vardo, kaip ji neišsižadėjo taipogi mark- 
sistinės frazės, kad ir nebeatatinkančios jos naujam griežto vals- 
tybingumo ūpui. 

Dar ryškiau pasižymėjo ši evoliucija Didžiajam Karui pasi- 
baigus, kilus ekonominei bei politinei suirutei ir revoliuciniam 
masių bruzdėjimui. Skilimas nuėjo gylyn, abi buvusios social- 
demokratijos dalys galutinai susiginčijo ir tarp jų prasidėjo 
griežta kova, tebetęsiama visuose kraštuose ir visame pasauliniame 
socializme.  Kompromisinė socialdemokratija ne tiktai atsisakė pa- 
sinaudoti revoliuciniu bruzdėjimu socializmo galutinoms svajonėms 
įvykdyti — bandyti proletariato diktatūra nugalėti senąją klasinę 
visuomenę ir pačią valstybę, bet rašdama, kad dar nėsąs metas 
tai daryti ir kad kapitalistiškai klasinis visuomenės režimas dar 
nėsąs pilnai pribrendęs, o todel socialinės revoliucijos bandymai 
virstų kenksmingais ir nerimtais eksperimentais, nepajėgiančiais 
įgyvendinti naujosios laimingos tvarkos ir tesuardysiančios paties 
proletariato gerovę ir medžiaginę bei psichinę kultūrą, — kilo 
prieš savo buvusių draugų, revoliucinių socialistų, socialinės revo- 
liucijos pastangas ir susidėjusi su „buržuazijos“ elementais, puolė 
ginti esamąją tvarką ir ypač valstybingumo idėją, žinoma, pažan- 
giose jos formose. Tai yra faktas, kad didžiojo pasaulinio revo- 
liucinio krizio metu, kuris dar nėra „pilnai pergyventas, socialde- 
mokratija atsidurė valstybės gelbėtojų ir gynėjų eilėse, kaip 
kairiųjų ir pažangiųjų „buržuazijos“ liaudies elementų ištikima 
bičiulė. Turėdama daugybėje kraštų politinę valdžią savo rankose 
ir tuo pačiu būdama atsakinga už jos naudojimą, kaipo vienas 
svarbiausiųjų sprendžiančių politinių veiksnių, — kartais viena, 
kartais koalicijoje su kitais nesocialistiniais socialiniais veiksniais, 
— ji šios valdžios prieš valstybę nenukreipė, o ją palaikė, 
nors formališkai ji savo teorinės marksistinės ideologijos ir neiš- 
sižadėjo. 

Už tai revoliucinė socialdemokratijos srovė, susikonsilidavusi 
po Didžiojo Karo, kaipo „komunistinė“ socializmo srovė, nuėjo 
griežtu socialinės revoliucijos ir politinės proletariato diktatūros 
keliu, užsimaniusi įvykinti galutinas socializmo išdavas, jų tarpe 
valstybės pakeitimą anarchija. Ji visu griežtumu puolė sunaudoti 
šiam tikslui revoliucinį bruzdėjimą, išvystyti jį, iškelti ir perver- 
smais bei visokiomis revoliucinės ofensyvos („violence“) priemo- 
nėmis bei metodais išplėsti ir monopolizuoti politinę valdžią savo 
organizuotos partijos rankose. Ir kur tai komunistams pasisekė 
-— ten jie visu griežtumu, nežiūrėdami į jokias aplinkybes, 
nesileisdami — bent iš karto — į jokius kompromisus su kitais 
socialiniais bei politiniais veiksniais, ėmė realizuoti savo sumanytą 
proletariato diktatūrą, 0 jeigu vėliau kartais atsitikdavo būtinas 
kompromisų reikalas, nes be jų grestų galutinos suirutės, įvairių 
socialinių nelaimių, bado ir t. t pavojus, tai vis delto buvo 
stengiamasi aprėžti šie kompromisai tam tikrais nusileidimais 
ekonominės ar socialinės tvarkos srityje, bet valdžios atžvilgiu 
kuo mažiausia; visa valdžia komunistų griežtai rezervuojama 
sau, nes tai sudaro pačią jų bandomos įsteigti proletariato dikta- 
tūros esmę. 


— 243 — 


Ryškiausias ir stambiausias komunistų srovės laimėjimo pa- 
vyzdys, kuris įgalina padaryti jų pastangų analizą ne tiktai teori- 
jos, bet ir konstitucinės praktikos srity, tai, žinoma, sovietinės 
valstybės konstrukcija buv. Rusijoje (SSSR ir RSFSR). Kitur 
komunistų srovės laimėjimai (Vengrija, Bavarija, taipogi vienas 
nepaprastas senesnės gadynės precedentas — Paryžiaus 1871 m. 
Komuna) tebuvo laikinieji ir, kaip nenusistovėję, nesuteikia to- 
kios patogios medžiagos analizui, kaip Rusų sovietinis eksperi- 
mentas. Bet ir ten, kur komunistų pastangos šiame revoliucinia- 
me krizy liko neįgyvendintos, komunistinės socializmo srovės ide- 
ologija vadovauja kiekvienam jų darbui ir nustato visus jų žing- 
snius. Ir įeidami į „buržuazinių“ valstybių parlamentus, komu- 
nistai daro tai ne valstybiniam įstatymų leidimo arba valdymo 
darbui, ne „reformizmui“, o vien —socialinei ir priešvalstybinei re- 
voliucijai rengti. 


9. Dvi revoliucinio socializmo visuomeninės 

konstrukcijos koncepciji: sindikalinė ir ko- 

munalinė. Suvereninė komuna ir tarpkomu- 
nalinio bendravimo organizacija. 


Mes anksčiau palietėme revoliucinį sindikalizmą, kaip vieną 
socializmo idealo įgyvendinimo srovę. Mes sakėme, kad ši srovė 
asižymi tiek savo tam tikra būsimos visuomenės konstrukcijos 
oncepcija, tiek savo siūlomu ir taikomu šios konstrukcijos sieki- 
mo „metodu. Koncepcijos atžvilgiu ji keičia valstybę Suvereni- 
niais sindikatais ir anarchiniu arba kongresiniu tarpsindikaliniu 
bendravimu. Metodo gi atžvilgiu ji, vietoj politinės kovos val- 
stybinėmis priemonėmis bei formomis ir vietoj valstybinės arba 
pusiau valstybinės proletariato diktatūros, linksta tikėti katastroli- 
ne revoliucija, kurios svarbiausiais šios gadynės įrankiais būtų 
nuolatinė ekonominė organizuotų profesinių proletariato veiksnių 
ofensyva („violence“) bei visuotinas streikas arba šio streiko le- 
genda, kaipo proletariato karingumo šaltinis ir katastrofos veiksnys. 


Mes matėme, kad metodo atžvilgiu yra ryškus skirtumas 
tarp revoliucinio sindikalizmo ir kitų socializmo srovių, neišski- 
riant revoliucinio šios gadynės t. vad. komunizmo, nes šios kitos 
srovės, jų tarpe ir komunizmas, plačiai naudoja kaip tik valsty- 
bines politinės kovos priemones. Bet būsimos avalstybinės visuo- 
menės konstrukcijos atžvilgiu, koncepcijos skirtumas tarp šių re- 
voliucinių socializmo srovių nėra taip griežtai kategoriškas ir aiš- 
kus. Tiesa, revoliuciniame socializme galima numatyti šiuo at- 
žvilgiu lyg dvi pagrindini koncepciji, kurių viena galima pava- 
dinti sindikaline arba profesine, o kiti — komunaline, bet jos 
nėra griežtai kita kitai priešstatomos; ios dažnai yra derinamos 
ir kombinuojamos ir nėra kategoriškai suskirstytos tarp dviejų 
anksčiau nurodytų revoliucinio socializmo srovių — sindikalizmo 

ir komunizmo — taip, kad jų pirmasis laikytųsi tiktai sindikali- 
nės, atmesdamas komunalinę kaip nepriimtiną, o antrasis tai darytų 
atvirksčiai. . - 

Kalbėdamas čion apie socializmo siūlomąją komunalinę so- 
cialinio bendravimo konstrukciją, kuria manoma pakeisti valsty- 
binė jo konstrukciją, ir statydamas ją greta sindikalinės konstruk- 
cijos, —- aš turiu omeny ypač politinę, o ne speciališkai ekono- 
minę visuomenės konstrukciją. Nors abi šios politinės formos 
turi ankšto ryšio su pagrindine ekonomine konstrukcija, nuo ku- 
rios jos yra neatskiriamos ir kuri del abiejų yra bendra bent ka- 
pitalo socializacijos ir klasinio suskirstymo panaikinimo atžvilgiu; 
bet aš smulkiau ir tiksliau įvairių šios ekonominės konstrukcijos 
pasiūlymų nežiūrėsiu. 

Nuoseklaus socializmo sąvokomis, valstybė, kaipo klasinio 
suskirstymo padaras, naujosios ekonominės konstrukcijos visuo- 
menėje turinti išnykti. Kas gi būsią jos vietoje? Vieni, kaip Ži- 
nome, atsako: suvereniniai profesiniai junginiai — sindikatai ir 
laisvas kongresinis ir tarpsindikalinis bendravimas. Kiti atsako: 
valsčius („commune“) — komuna. Bet ir pirmieji neneigia kate- 
goriškai komunos (valsčiaus) greta suvereninių sindikaitų; jeigu 
būsimas sindikalinis (profesinis) socialinis bendravimas būtų rei- 
kalingas tam tikro teritorinio auteriteto, tam tikrų drausmės prie- 
monių del eventualaus sulaikymo kurių nors elementų, ardančių 
visuomenės tvarką, arba sudraudimo kurių nors kenksmingų vi- 
suomenei darbų, tai suvereniniai vietos Sindikatai sugebėsią aprū- 
pinti šį reikalą be atgaivinimo valstybiškai teritorinės organizacijos 
ir jos centro valdžios; šių teritoriškai policinių ir kitų panašių 
funkcijų vienetu galėsias būti valsčius-komuna — smulkus vietos 
padaras, paremtas vietos gyventojų solidarumu ir neužgaunąs pa- 
grindinės laisvos sindikatų galios, jokiu būdu jiems neviešpataująs. 

Šiek tiek kitaip vaizduoja sau būsimąją visuomenės tvarką 
komunalinė koncepcija. Neigdama, kaip ir sindikalinė, valstybę, 
ji valstybės ir tenitorinės centro valdžios vietoj deda komuną 
— smulkų teritorinį vietos vienetą, — vietos žmonių solidarią ben- 
druomenę. Ji tebūsianti suvereniniu vienetu būsimoje darbo 
žmonių visuomenėje. Kad tai ir yra teritorinė organizacija, tai 
vis delto ji nebūsianti miniatiurinė valstybė, nes valstybė remiasi 
valdančiųjų ir valdomųjų diferenciacija ir jos valdžia tebeveikianti 
smurtu, kad ir pridengiamu kartais įvairiomis bendrosios valios ir 
kitomis panašiomis fikcijomis. Paliuosuota nuo žmogaus viešpa- 
tavimo žmogui, remiamo klasiniu suskirstymu ir turtų asmenišku 
„pasisavinimu“ (privatinė nuosavybė), — būsimoji visuomenė 
nebūsianti reikalinga žmonių valdymo funkcijos, o tuo pačiu val- 
džios — imperiumo.  Tebūsiąs daiktų bendras valdymas — vie- 
šasis ūkis, bendrasis turtas. Teritorinė vietos bendruomenė — komu- 
na būsianti suvereninė taja prasme, kad ji nepriklausysianti jokios 
aukštesnės galios. Tai būsiąs laisvas nepriklausomos vietos žmo- 
nių tvarkymasis. Ir kaip sindi) alinėje koncepcijoje numatomas 

tarpsindikalinis kongresinis bendravimas su sau priklausomomis 
centro įstaigomis įvairioms techniškoms socialinėms funkcijoms, 
bet be centro valdžios, be centro imperiumo, taip šioje komuna- 
linėje koncepcijoje numatomas panašus tarpkomunalinis kongresais 
bendravimas su analogiškomis centro įstaigomis. 

Ir kaip sindikalinė koncepcija kartais yra derinama su pa- 
pildomu komunų veikimu greta suvereninių sindikatų, taip ir ko- 
munalinė koncepcija būna derinama su sindikalizmo elementais 
taja prasme, bad komuna gali būti suvokiama, kaipo ne tiktai ir 
ne būtinai individų gyventojų, bet ir autonominių profesinių vie- 
tos grupių ar junginių (sindikatų, profesinių sąjungų) — vietos 
bendruomenė, 

Yra šioks toks tiek sindikalinės, tiek komunalinės socialis- 
tinės konstrukcijos panašumas į žinomąją mums Rousseau prade- 
mokratinę valstybinę koncepciją. Ir čia ir ten jaučiamas tas pats 
valdžios, kaip įsakymo galios, kaip imperiumo ir viešpatavimo 
žmonėms, pakeitimas bendrąja valia ar solidarumu; ir čion ir ten 
valdymo sąvoka, numatanti valdančiųjų ir valdomųjų diferencia- 
ciją, pakeičiama valdymosi arba tvarkymosi sąvoka, kuriai ata- 
tinka tai, kas vadinama tiesioginiu valdymu; einant gi šitais dės- 
niais, ir čia: ir ten Iunkcionalinis atstovavimas teleidžiamas impe- 
ratyviniu mandatu, o suvereninių sindikatų arba komunų ar tarp- 
sindikalinių arba tarpkomunalinių kongresinių bendravimų, taip 
pat Rousseau koncepcijos valstybės organai sudaromi iš valdininkų, 
imperatyvinio mandato agentų, kontroliuojamų ir priklausomų 
atstovų, bet ne reprezentantų, pakeičiančių jų atstovaujamus rin- 
kėjus arba skyrėjus. 


10. Dvilypis sovietinės konstrukcijos suma- 
nymo pobūdis (RSFSR-0 ir SSSR-o konstitucijose). 
Valstybinis ir anarchinis organizacinis pradas, 


Komunalinės socialistinės konstrukcijos bandymą mes užtin- 
kame Paryžiaus 1871 m. Komunos precedente, bet ypač ryškūs 
yra komunalinės kocepcijos elementai sovietinėje konstrukcijoje, 
kurią mes šiuo atžvilgiu išžiūrėsime RSFSR-o ir iš dalies SSSR-0 
konstitucijoje. 

Rusijos bolševistinės 1917 m. Revoliucijos vykintojų suma- 
nymu jų nustatyta ir t. vad. III-ojo Komunistinio Internacionalo 
globojamoji sovietinė tvarka turinti arba bent turėjusi pasiekti du 
tikslu-— jungti dvi revoliucini funkciji. 

Butent, iš vienos pusės ji turinti realizuoti marksizmo skel- 
biamą ir socialistų trokštamą proletariato diktatūrą, kaipo visuo- 
menės pertvarkymo metodą, kaip priemonę nuvalyti socialinį 
bendravimą nuo klasinės konstrukcijos elementų ir tuo pačiu nuo 
valstybės. Ši proletariato diktatūra turinti valstybinio pobūdžio. 
Socialinių klasių panaikinimas nesąs iš karto pasiekiamas, jis rei- 

laująs tam tikro laiko, tam tikros kovos ir griežtų reformų, kurios 
reikią įgyvendinti. Pagaliau, ir ekonominės konstrukcijos pertvar- 
kymas, kapitalo ir viešojo ūkio socializacija, kad ta jau ir būtų 
. įvykdyta, —nesudarysią iš karto solidarios visuomenės, kuri galėtų 
vystytis be valstybės. Reikia nuvalyti žmonių psichika nuo kla- 
sinės sąmonės elementų, nes kol tai nebus padaryta, tol klasi- 
nės rekonstrukcijos pavojus nebūsiąs pašalintas. Tad, kol klasinė 
diferenciacija nėra nugriauta ekonominėje visuomenės konstrukci- . 
joje ir žmonių sąmonėje, tol visuomenė esanti reikalinga valsty- 
bės. Paties gi socializmo sąvokomis, valstybė tebesanti klasinio 
smurto ir viešpatavimo reiškinys. Klasinėje visuomenėje, nega- 
linčioje išvengti valstybės, —jeigu proletariatas nesigriebsiąs val- 
džios smurto ir neorganizuosiąs savo klasinės diktatūros, tai val- 
džią pasiimsianti buržuazija. Vadinasi, proletariatas tiesiog esąs 
verčiamas griebtis valdžios ir sudaryti valstybę. Proletariato vals- 
tybė esanti klasinė, kaip ir kiekviena valstybė. Skirtumas tebe- 
sąs tas, kad proletariatas neslėpiąs klasinio savo valstybės pobū- 
džio ir nemėginąs pridenti jo fikcijomis kitų pavergitųjų klasių 
akims apdumti. Ir jo klasinis valstybinis smurtas, atvirai skelbia- 
mas ir taikomas, turįs būti griežtesnis už buržuazinės valstybės 
smurtą, nes tai esąs galutinas smurtas, taip sakant-žmonijos 
emancipacijos smurtas,-- tasai, kuris esąs skiriamas patiems smurto 
(valstybės ir jos valdžios) šaknims išrauti. Jis remiąsis devizu 
„vim vi repellere licet“, jis turįs išsivystyti į buržuazijos likučių 
terorizavimo sistemą, jis visu smarkumu turįs griebtis visų viešpa- 
tavimo ir prievartos priemonių be pasigailėjimo, be liberališko 
sentimentalizmo, atmesdamas visokias „piliečių teises“ bei „lais- 
ves“, „konstitucines teisių garantijas“ ir kitus panašus dalykus: jie 
buvę geri ir galėję būti proletariato gerbiami buržuazinėje valsty- 
bėje, kaipo šioks toks apsiginimas prieš klasinį buržuazijos smurtą 
josios valstybėje, bet netinką proletariato valstybei, kurios valdžios 
smurtas turįs laisvės bei laimės misijos žmonijoje. Kilni proleta- 
riato diktatūros misija negalinti būti varžoma. Viskas, kas ją 
varžo, esą atmestina.  Farizėjai, naivūs žmonės arba buržuazijos 
vilkai tegalį smerkti proletariato diktatūros valstybę už tai, kad ji 
nesilaiko įvairių moderniškos demokratinės valstybės padarų, ski- 
riamų žmogaus-individo apsaugai prieš valdžios smurtą. 

Taigi iš vienos pusės — proletariato diktatūra, klasinio smurto 
valstybė, teritorinė griežta valdžia, — suvereninė ir veikianti impe- 
riumu. 

Bet iš kitos pusės — sovietinė revoliucinioproletariato valstybė 
negalinti būti tiktai paprasta valstybė. Ji negalinti nė valandelei 
išsižadėti savo galutino tikslo, kuris vienas pateisina jos organi- 
zuojamą griežčiausį klasinį smurtą. Ji turinti ruošti dirvą nauja- 
jai visuomenei, ji turinti būti taip sudaryta, kad ji galėtų, nyks- 
tant naikinamai klasinei konstrukcijai, pamažu pati nykti ir virsti 
statistikos ir registracijos centro įstaiga laisvajame kongresiniame 
tarpkomunaliniame arba tarpsindikaliniame bendravime. Ji turinti 

savo glėby išauklėti tokią visuomenės organizaciją, kuri, išnykus 
valstybei, liksianti jos vietoje ir tiksianti naujiems socialinio ben- 
dravimo dėsniams. 

odžiu, sovietinė revoliucinio proletariato diktatūros konst- 
io turinti jungti du organizaciniu pradu: valstybinį ir anar- 
chinį. 

Toks bent buvo sovietinės konstrukcijos sumanymas, tokia 
mintis buvo dedama į šią naują konstitucinę tvarką, kurią jos 
ideologai ir vadina pusiauvalstybė. Ir iš tikrųjų, sovietinėje kon- 
strukcijoje aiškiai matyti šių dviejų priešingų pradų institucijos. 
Bet kas gi išėjo iš šių dviejų priešingų pradų sujungimo vienoje 
konstrukcijoje? Ar bolševikams pasisekė šis jų nepaprastas suma- 
nymas įvykdyti taip, kad iš tikrųjų kiekvienas šių dviejų pradų 
sugebėtų šioje konstrukcijoje atlikti skiriamą jam funkciją ir ne 
sutirptų vienas kitame? i 

Mūsų anksčiau cituotas revoliucinio sindikalizmo ideologas, 
Georgas Sorel, griežtas valstybinių socialistinės reformos metodų 
priešas, pasitikėjęs katastrofiniu „revoliuciniu perversmu, apie siū- 
lomąją proletariato diktatūrą, kaipo valstybės keitimo metodą, buvo 
sakęs taip. — Esą manoma, kad proletariato diktatūra pamažu 
nustosianti griežtumo ir išnyksianti, užleisdama vietą anarchinei 
visuomenei, bet buvo užmiršta mums paaiškinti, kaip gi tai ga- 
lėsią įvykti. Karalių despotizmas negriuvo savaime arba gėrų 
valdovų pasiaukavimu; būtų naivu manyti, kad žmonės, kurie 
tesinaudosią demagogine diktatūra, geruoju išsižadėsią savo nau- 
dos. Proletariato diktatūros šalininkai pripažįsta, kad ši diktatūra 
numatanti visuomenės suskirstymą į valdančius ir pavaldinius; 
bet esą įdomu, kad jie nemato, jog politinio streiko įdėja jungian- 
tisi su profesonalų politikos veikėjų diktatūra. Žmonės, kurie 
pajėgtų suorganizuoti proletariatą į drausmingą armiją, pasiryžu- 
sią klausyti jų įsakymų, būtų generolais, kurie nustatytų apgulos 
padėtį nugalėtoje visuomenėje; laimėjus tokiai revoliucijai, mes 
gautume politikų grupės diktatūrą. Valstybė nenustotų nieko iš 
savo jėgos, jos valdžia pereitų iš vienų privilegijuotų į kitus pri- 
vilegijuotus; pasikeistų darbo žmonių liaudies ponai. Šie nau- 
jieji ponai gal būtų mažiau prityrę valdyme, negu senieji; be 
abejo, jie gražiau prakalbėtų negu kapitalistai; bet viskas verčia 
manyti, kad jie būtų daug kietesni ir daug daugiau ištroškę po- 
nauti, taigi daugiau poniški ir nesukalbami, negu jų pirmtakūnai — 
senieji visuomenės ir valstybės ponai (plg. G. Sorel op. cit., 
253 ir 265 pusl.). š 

Sorel yra šitą rašęs pačioje XX amžiaus pradžioje, daugiau 
kaip 10 metų prieš bolševikų laimėjimą Rusijoje ir prieš jų so- 
vietinės „pusiauvalstybinės“ tvarkos bandymą. Bolševikai kaip 
tik. nuėjo proletariato diktatūros metodu, vadinasi tuo keliu, kurio 
eiga tokiais juodais dažais Sorelio nupiešta. Bet štai tas pats 
Sorel naujoje sovo knygos laidoje, nekeisdamas savo anksčiau 
nupasakotų žodžių del proletariato diktatūros, — idėjo priedą- 

straipsnį, pavadintą „pour Lėnine* („Del Lenino“), kuriame jis 
reiškia giliausios užuojautos bolševikų darbui ir su didžiausiu 
entuziazmu kalba apie sovietinį proletariato diktatūros bandymą, 
vadindamas šios gadynės raudonąją Maskvą — „proletariato 
Roma“ — pasauline proletariato metropolija, jo svajonių ir tikė- 
jimo centru (plg. G. Sorel — „Rėilexions sur la violence“, V lai- 
da 1921 m., 437—454 pusl; priedas „Pour Lėnine“, ypač 453 
pusl., ir to paties autoriaus „Les illusions du progrės“, III laida, 
1921 m. 381—386 pusl.). 

Kuriam gi šių dviejų įvertinimų labiau atatinka veikianti 
sovietinė sistema? Ar jos įsteigtoji proletariato diktatūra tebe- 
stiprina ir tebevysto valstybinį smurtą, kuris šiame režimė, pa- 
liuosuodamas valdančius nuo bet kurio suvaržymo veikiančiomis 
„buržuazinėje“ valstybėje konstitucinėmis teisės institucijomis, te- 
bėra pavaldiniams žiauresnis, ar gal ji steigia darbo žmonijai 
naują laimingą anarchijos visuomenę, paliuosuotą nuo valstybinio 
smurto, solidarią ir pamažu pasiliuosuojančią nuo teritorinės cen- 
tro valdžios, veikiančios valdančiųjų imperiumu ir pavaldinių pa- 
sidavimu, visuomenę, kurios troškimą stengiasi suformuluoti re- 
vuliucinis sindikalizmas bei komunizmas. 


11. Guasi-komunalinė ir guasi-kongresinė tarpko- 

munalinė sovietų tvarka. Sovietai ir sovietų suva- 

žiavimai. Profesinis sindikalinis elementas s0- 
vietuose. 


Tiesa, sovietiniame režime mes randame visus komunalinės 
konstrukcijos elementus, tam tikra prasme suderintus ir- su sindi- 
kalizmo elementais. 

Šios konstrukcijos veiksniai —tai patys sovietai bei jų guasi- 
kongresinė tarpsovietinė organizacija. 

Einant RSFSR-o 1918 m. konstitucija, kiekvienas kaimas, 
sodžius, miestas sudaro vietos vienetą. Šis vietos vienetas bent 
teorijoje esąs suverenus.  Smulkiesnieji kaimai (mažiau, negu 400 
gyventojų) jungiami su gretimais. Šio vietos vieneto organu yra | 
jo sovietas (taryba), kuris susideda iš šio vieneto darbo žmonių 
atstovų, kai kuriuose gi vietos vienetuose sovieto vietoj veikia 
vietos darbo žmonių visuotinas susirinkimas betarpiškai be jokių 
atstovų (konstitucijos 57  str.). Bet sovietas nepavaduoja pačių 
darbo žmonių, šio vietos vieneto, kitaip sakant, komunos narių; 
jo nariai, darbo žmonių atstovai soviete, veikia griežtu imperaty- 
vinių mandatu; sovietas tebėra funkcionalinis komunos darbo 
žmonių organas, priklausomas nuo rinkikų ir jų kontruoliuoja- 
mas.  Sovieto nariai renkami 3 mėnesiams (57 str.); sovietų na- 
riai privalo teikti savo rinkikams savo veikimo apyskaitą bent 
vieną sykį į 2 savaites, o jeigu kuris atstovas to nepadarytų du 
sykiu iš eilės, tai jis automatiškai nustotų mandato Vai visuotino 

Sovietų Suvažiavimo konstitucinis nutarimas); kad rinkikams 
būtų patogu kontroliuoti sovietų veikimą sovietų posėdžiai mies- 
tuose, daroma, kiek galima, darbininkų apgyventose miesto da- 
lyse arba fabrikuose ir įmonėse (VIII Vis. Sov. Suvažiavimo kons- 
titucinis nutarimas). Rinkikai visuomet gali savo nuožiūra atšaukti 
savo atstovus iš sovieto ir išrinkti naujus (78 str.). 

itoje organizacijoje komunalinis dėsnis jungiamas su sin- 
dikaliniu taip, kad sovieto atstovų rinkimai galima, einant RSFSR-o 
konstitucija, pavesti ne teritorinėms ir eventualiai kurialinėms 
vietos rinkikų grupėms, bet ir tam tikroms profesinėms darbi- 
ninkų organizacijoms—fabrikų darbininkų komitetams, darbininkų 
vietos profesinėms sąjungoms ir t. t. (70 str.). 

Suvereninės vietos komunos, besitvarkančios betarpiškai arba 
per priklausomus ir veikiančius griežtu imperatyviniu mandatu 
sovietus, sudaro kongresinio pobūdžio platesnio tarpkomunalinio 
bendravimo organizaciją, kurios organais yra sovietų suvažiavimai. 
Šių suvažiavimų yra visa eilė —visa sistema: vieno valsčiaus ko- 
munaliniai sovietiniai vienetai renkasi per savo atstovus į vals- 
čiaus sovietų suvažiavimus; toliau eina apskrities sovietų suvažia- 
vimas, gubernijos sovietų suvažiavimas, provincijos („oblastnoj“) 
sovietų suvažiavimas, pagaliau—visuotinas RSFSR-o sovietų suva- 
žiavimas.  Suvažiavimuose dalyvauja sovietai (arba žemesnieji 
jų suvažiavimai) per savo atstovus. Pastarieji turi imperatyvinio 
mandato, jie gali būti aišaukiami ir keičiami; kad tai ir nepa- 
reikšta expressis verbis konstitucijos tekste, bet tai seka tiek iš 
bendrosios režimo tendencijos, tiek iš tos pareikštos konstitucijoje 
tezės,-kad visa vietos ir centro valdžia priklausanti Respublikoje 
sovietams ir praktikoje jau padarytos iš šio tam tikros išvados. 

Tokia yra komunalinė bei tarpkomunalinė kongresinė sovie- 
tinės tvarkos konstrukcija. Vis delto šie sovietai, taipogi ben- 
drieji darbo žmonių susirinkimai tose vietose, kur jie pakeičia 
sovietus, nėra tiktai suvereninio pačių vietos žmonių tvarkymosi 
organai, nes klasinė diferenciacija dar nesanti pakeista; todel jie 
tebeturi valdžios organų pobūdžio; sovietinėje vietos komunoje 
tebeveikia žmonių suskirstymas į valdančius ir pavaldinius, dargi 
tuo ryškesnis, kad išankšto užfiksuotas. Šis suskirstymas yra tei- 
sinis ir konstitucinis. Žmonės, priklausą „buržuazijai“, kurių įvai- 
rios kategorijos pačioje konstitucijoje nustatytos, sudaro sovietų 
priklausomąjį elementą: jie nėra atstovaujami soviete ir negali veik- 
ti sovietų valdžią. Sovietai yra komunalinio „darbo žmonių“ 
diktatūros organai. Bet ir tarp valdančių „darbo žmonių“ nėra 
pilnos lygybės. Rinkimų konstrukcija yra tokia, kad darbinin- 
kams tektų žymiausia vieta sovietuose, o valstiečiams ir kitiems, 
turintiems laimės nepatekti į skriaudžiamos „buržuazijos“ eiles, 
skiriama mažesnioji teisinės įtakos dalis. 

i konstrukcija yra guasi komunalinė. Ji turi visų išorinių 
pastarosios organizacinių žymių (suvereniniai vietos vienetai, 
griežto imperatyvinio mandato sovietai, jų tarpusavus kongresi- 

nis bendravimas), bet vis delto yra sudaryta ne vietos tvarky- 
mosi, bet vietos valdymo, vietos valdžios dėsniu, Profesinis gi 
sindikalinis elementas šioje guasi-komunalinėje konstrukcijoje te- 
beliečia darbininkų profesinį organizavimąsi, vadinasi—yra vien- 
lypio klasinio pobūdžio. 


12. Valstybinis guasi-komunalinės sovietinės 

konstrukcijos pobūdis. Sovietai kaip prole- 

tariato diktatūros mechanizmas. Komunalinės 

federacinės proletariato respublikos sum a- 
nymas. 


Bet šita guasi-komunalinė konstrukcija, kuri jau pati turi 
savy teritorinės valdžios, teritorinio imperii žymių (sovietinė vie- 
tos valdžia, suskirstimas į valdančius ir valdomus), yra įterpta į 
valstybinę konstrukciją, kaipo pastarosios valdžios mechanizmas— 
kaipo proletariato diktatūros aparatas. Tokiu būdu jai suteikta 
kategoriškas valstybinis pobūdis. Ši valstybinė konstrukcija yra 
sumanyta kaip komunalinė federacinė proletariato respublika; ji 
apibūdinta (RSFSR-o konstitucijos 1 str.), kaipo „Darbininkų, 
Kareivių bei Valstiečių Sovietų (Tarybų) Respublika“ ir pavadinta 
„Rusijos Socialistinė Fedaracinė Sovietų Respublika“ (RSFSR). 
Jos sumanytas federacinis pobūdis pareikštas tuo, kad visa tiek vietos, 
tiek centro valdžia priklausanti sovietams ir kad tuo pačiu centro 
valdžios organai su jų vyriausiuoju organu pryšaky — Visuotinu 
Sovietų Suvažiavimu—tebeveikią imperatyviniais mandatais, susi- 
dedami iš sovietų imperatyvinių atstovų, kurių mandatų impera- 
tyvų subjektais esą patys sovietai, o pastarųjų narių imperatyvi- 
niais mandatais — patys vietos darbo žmonės, būtent, teritoriškai 
komunalinių vienetų rinkikai, eventualiai—kurialinės rinkikų grupės 
(įvairių socialinių kategorijų grupės) arba darbininkų klasinės pro- 
fesinės vietos organizacijos (vietos darbininkų sindikatai). 

Visa eilė kitų aukštesniųjų centro valdžios įstaigų arba or- 
ganų, kaip Cikas (RSFSR Veikas), Ciko Prezidiumas ir Sov- 
narkomas, tebesą priklausomais organais, atsakingais prieš Visuo- 
tinąjį Sovietų Suvažiavimą ir jo kontroliuojamais, eventualiai vieni 
kitų kontroliuojamais su aukštesniąja bendra šios tarnybiškai hie- 
rarchizuotos kontrolės instancija — Sovietu Suvažiavimu. Tad jie 
visi einą savo funkcijas imperatyvinio mandato pagrindais ir te- 
sudarą valdininkų, 0 ne reprezentacines valdančiųjų kolegijas; o 
kadangi ir pats šios hierarchijos viršunės organas — Visuotinas 
Sovietų Suvažiavimas — yra sukonstruotas imperatyviniu mandatu, 
tai šios konstrukcijos sumanymu valdančiomis iš tikrųjų būtų vie- 
tos darbo žmonių komunaliniai vienetai. Tai ir būtų šių darbo 
žmonių suvereninių komunų bei jų sovietų federacinė valstybė. 

Visa, ką aš čion nurodau del RSFSR-o, kaipo vieno stam- 
besnės federacijos — SSSR-o — nario, liečia ir kitus jos narius — 
Ukrainą, Gudiją, Užkaukazio Federaciją,—o taipogi patį SSSR-ą, 

kaipo federacijų federaciją, su tais pačiais valdančiais komunali- 
niais sovietais (darbo žmonių vietos komunomis) valdžios pagrinde 
(del SSSR-o federacinės konstrukcijos ir jo centro organų — plg. 
šio rašto IX skyriaus 13 ir 14 skyrelius). 


13. RSFSR-o konstitucijos 9 ir 10 straipsniai: a. 

sovietinės valdžios tikslas — socializacija, 

klasių panaikinimas, anarchija, b. sovietinės 

konstrukcijos. dvilypumas — komunalinė anar- 
chija, federacinė valstybė. 


Sios guasi-komunalinės ir kartu valstybinės konstrukcijos su- 
manymu, valstybinis jos pobūdis tebesąs laikinasis. Kaip ir ga- 
lima buvo laukti turint omeny bendrą revoliucinę socializmo 
aina ias — suteikimas guasi-komunalinei sovietinei konstrukci- 
jai valstybinio pobūdžio ir valstybinės proletariato diktatoriškos 
valdžios įsteigimas pateisinama skelbiamuoju jos svarbiausiu ir 
pagrindiniu tikslu, pačios valstybės likvidavimu, — tokiu visuome- 
nės pertvarkimu, kuris turįs automatiškai pačią valstybę palaidoti. 
Pačiame konstitucijos tekste tai įsakmiai pareiškiama. RSFSR-o 
1918 m. konstitucijos 9 straipsnyje tiesiog pasakyta, kad valstybinė 
+ proletariato diktatūra esą steigiama tam, kad būtų visiškai nusmaugta 

buržuazija, pašalintas žmogaus kitas kito išnaudojimas (eksploata- 
vimas) ir įgyvendintas socializmas (ūkio socializacija), kuriame 
nebebūsią nei klasinio suskirstimo, nei valstybės valdžios. 

Dvilypis sovietinės konstrukcijos pobūdis — anarchiškai komu- 
nalinis ir valstybiškai federacinis — aiškiai pabrėžiamas ir sekančiame 
straipsnyje (konstitucijos 10 str.), kur pareiškiama, kad iš vienos pu- 
sės: a. Rusijos Respublika esanti laisvai socialistinė visų Rusijos 
darbo žmonių visuomenė (anarchinis pradas), o iš kitos pusės: 
b. visa teritorinė Respublikos valdžia („visa valdžia RSFSR-0 

+ ribose*) priklausanti visiems darbo žmonėms, sujungtiems sovie- 
tuose (valstybinis pradas). Vadinasi, RSFSR-o konstrukcija jos 
steigėjų sumanymu turinti realizuoti proletariatui jo laisvą (suprask — 
avalstybinę, jokios valdžios nevaržomą, — tai dar labiau pabrė- 
žiama terminu „socialistinė“, t. y. beklasinė) visuomenę, gi val- 
stybinis veiksnys šioje organizacijoje (teritorinė valdžia proleta- 
riato diktatūros formoje) skiriamas buržuazijai smaugti, socializa- 
cijai ir t. t., kaip pažymėta konstitucijos 9 straipsny. 

Šių dviejų straipsnių (9 ir 10 str.) tekstų palyginimas kaip 
tik aiškiausiai rodo, kad buvo užsimanyta įdėti į sovietinę kon- 
strukciją abu pradu, bet tiktai tam, kad jų vienas laikinasis, 

„ valstybinis, atlikęs skiriamą jam funkciją, išnyktų, o paliktų antra- 

sis — pastovus, anarchiškai komunalinis: teritorinė valdžia (prole- 
tariato sovietinė diktatura) esanti skiriama tam, kad paiuoštų 
tokią ekonominę bei socialinę padėtį, kurioje nebebusią nei kla- 
sių, nei valstybinės valdžios (tuo pačiu, žinoma, ir pačios valsty- 
bės); gi pasiekus šį tikslą, kas gi beliksią: o gi vieni darbo žmo- 

nės, vienlypė be jokios buržuazijos ir jokio proletariato darbo 
žmonija, kuri ir rasianti savo sovietinėje komunalinėje organiza- 
cijoje laisvos avalstybinės visuomenės padėtį; beliksianti ši „laisva 
socialistinė visuomenė“. 

Taip atrodo konstrukcijos sumanymas, užfiksuotas konstitu- 
cijoje. + 
14 SSSR kaip ne sovietinių respublikų, bet pa- 

čių vietos sovietų visuotina federacija. 


Tenka dar pažymėti, kad federacinis valstybinės SSSR-o 
organizacijos veiksnys sudarytas kiek savotiškai. Mes jau buvome 
nurodę į du kiekvienos valstybinės federacijos veiksniu (žiūrėk 
šio rašto IX skyriaus 10 skyrelį), kuriems atatinka dveji auksčiau- 
siojo federacijos centro valdžios organo rūmai: a. bendrasis visai 
federacijos teritorijai veiksnys (demokratinėse federacinėse valsty- 
bėse—bendroji visos teritorijos tauta) ir b. ypatingas atskirų suie- 
deruotų valstybių, kaip autonominių federacijos 'narių, veiksnys. 
Sovietinėje SSSR-o0 konstrukcijoje šie du veiksniai taipogi yra, 
nois jie čion, žinoma, yra šiek tiek kitoki—ypač bendrasis: aišku, 
kad čion šį veiksnį sudaro ne teritorinė tauta, bet organizuoti 
suvereniškai komunaliniai konstrukcijos branduoliai — komunos 
per savo iunkcionalinius sovietus. Taigi, šie du veiksniai SSSR-e 
yra šie: a. bendrasis veiksnys—vietos sovietai ir b. ypatingasis 
veiksnys—sufederuotos valstybės (RSFSR, Ukraina ir t. t.). Atatinką 
šiem dviem veiksniam dveji aukštosios centro valdžios rūmai tu- 
rėtų būti sudaryti: a. pirmieji — visų vietos sovietų atstovavimu ir b. 
antrieji — sufederuotų respublikų atstovavimu. Kaip mes jau turėjome 
progos sakyti (žiūrėk šio rašto IX skyriaus 14skyrelį)—šiais veiksniais 
taip ir sudaryti dveji rumai SSSR-o centro valdžios sistemoje, bet 
charakteringa, kad ši dvejų rūmų institucija pritaikinta ne aukš- 
čiausiajam centro valdžios organui, bet — Cikui, —antriniam priklau- - 
somam organui, Visuotino Sovietų Suvažiavimo kontroliuojamam. 

Tai, sakau, yra reikšminga. Tai rodo, kad šių dviejų fede- 
racijos veiksnių — sovietų ir suiederuotų pagrindinių respublikų — 
konstitucionališkai federacinė padėtis iš tikrųjų nėra lygi ir para- 
lėli. Hegemonija priklauso sovietams, o ne respublikoms, nes 
organas, kuriame sovietų atstovavimas jungiasi dvejais savo rūmais 
su respublikų atstovavimu pariteto dėsniu, yra prižiūrimas ir tuo 
pačiu aiškiai priklauso vienų sovietų atstovavimo organo. O tai 
reiškia, kad tezė — „visa valdžia sovietams“—liečia ne tiktai kiekvieną 
atskirą sovietinę respubliką, bet ir pastarųjų neva federaciją — 
SSSR-4. Tokiu būdu ir SSSR iš tikrųjų sudaro pirmoj eilėje 
sovietinę federaciją, —jis yra ne atskirų sovietų federacijų federa- 
cija, bet visuotina visų (visose „respublikose“) sovietų federecija, 
iš esmės tokia pati, kaip ir atskiros RSFSR-o0, Ukrainos ir kitų 
vadinamųjų respublikomis sovietų federacijos. Federatyviškai komu- 
nalinis elementas yra praplėstas į visą konstrukciją. Respublikų 

veiksnys SSSR-e tebeturi priklausomos vietos. Greta siauresnės 
teritorinės sovietų federacijos sudaryta tokia pat platesnė terito- 
rinė sovietų federacija. Tiesa, šios siauresnės sovietų iederacijos, 
vadinamos sąjunginėmis respublikomis, SSSR-o konstitucijoje ir 
vadinamos „Suvereninėmis“ (SSSR-o konstitucijos 3 str.) ir joms 
leidžiama laisvai net išstoti iš SSSR-o sąjungos (4 str.), bet nenu- 
fodyta, kokiu būdu tai galėtų būti pasiekta; o fukcionalinių centro 
organų viršunėje respublikos net visai neatstovaujamos, kas jų 
„Suvereninei“ padėčiai sąjungoje, aišku, prieštarauja. 


15. Valstybinės centralizacijos veiksnys Sovietų 

Suvažiavime, veikiančiame imperiumu. Ne vie- 

tos sovietų, bet jų federacinio bloko „suvere- 

numas“. Sovietų priklausomybė Suvažiavimo 
k imperiumti. 


Del to ši konstrukcija, dedanti vyriausiojo centro organo pag- 
rindan kaip tik vietos sovietus, ir tiktai juos vienus, ir išskirianti 
iš jo rėspublikas, vadinasi, valstybinius siauresniųjų sovietų terito- 
rinių federacijų vienetus,—bus visai suprantama ir nuosekli, jeigu 
turėsime omeny tai, ką mes anksčiau pareiškėme del sumanyto 
laikynojo valstybinio ir nuolatinio komunalinio (būsimojo anar- 
chinio) jos pobūdžio. Nykstant valdžios veiksniui, visi sovietiškai 
iederacinės konstrukcijos centro ir žemesnieji tarpsovietiniai (tarp- 
komunaliniai) organai nustosią valstybės valdžios organų pobū- 
džio ir virsią statistikos, registracijos bei įvairaus tarpininkavimo 
organais be jokios politinės galios, be imperi. Aišku, kad šio 
techniško darbo centro priežiūros organu turėsiąs būti kaip tik 
visuotinas tarpsovietinis centro kongresas, kuriame negalėsią būti 
vietos „respublikų“ atstovybei, nes ir pačių „respublikų“—valsty- 
binių vienetų —nebebūsią. 

Vis delto „laikinasis“ valstybinis šios organizacijos pobūdis 
žymiai keičia ir pačią komunalinių (sovietinių) bei tarpkomunali- 
nių (tarpsovietinių organų) konstrukciją. Del pačių sovietų aš jau 
į tai esu nurodęs. Suteikimas jiems valdžios, aprėžimas jų pro- 
iesinės sindikalinės konstrukcijos vieno klasinio (darbininkų, gryno 
proletariato) proiesinio organizavimosi ribomis, nevienodas ir nely- 
gus atstovavimo proporcijų suskirstymas tarp darbininkų ir kitų 
įleidžiamų sovietuosna socialinių veiksnių, ypač valstiečių, ypa- 
tinga masinių rinkimų konstrukcija (atviras I karinės per susirin- 

„kimus po valdžios priežiūra), —skiriama tam, kad rinkimų išvados 
nepakeistų vienodos partinės visos valdžios linijos ir kad atskiri 
sovietai neiškryptų iš vykinamos tam tikru partiniu planu „prole- 
tariato diktatūros“ vagos ir visa ta daro sovietinę valstybinę 
konstrukciją toli gražu nepanašią į svajojamą laisvą komunalinę 
konstrukciją. | 

Taipogi, o gal dar labiau, yra valdžios veiksnio iškreipta 
svajojamoji tarpkomunalinė kongresinė sovietų suvažiavimų kon- 

strukcija. Tiesa, konstitucija rezervuoja „visą“ ne tiktai vietos, 
bet ir centro „valdžią“ patiems sovietams, o ne jų suvažiavimams, 
kurie savo imperatyviniu mandatu tebesą sovietų valdžios prik- 
lausomais organais—jų agentūromis, valdininkų kolegijomis, kad 
ir svarbios steigiamosios galios srity. Bet vis delto jie yra val- 
džios— centro valdžios— organai; visuotinas tiek SSSR-o Sovietų 
Suvažiavimas plačiausios sovietinės federacijos ribose, tiek RSFSR-o0 
ir kitų „respublikų“ Sovietų Suvažiavimai šių siauresniųjų sovie- 
tinių inderacijų ribose, yra dargi vyriausiuoju (vyriausiaisiais) iunk- 
cionaliniu valdžios organu. Žinoma, valstybiškai federacinėje kon- 
strukcijoje tai kitaip būti ir negali. Sovietų pagrindinė galia yra 
apsaugota jų atstovų suvažiavime imperatyviniu mandatu, Bet 
vis delto tai nėra konstrukcija kongresinė, kurioje suvažiavimas 
tebūtų konferencijos, tarpusavaus pasitarimo ar susitarimo, derybų 
bei kompromiso organu, kurio nutarimai tebebūtų“ pasiūlymais, 
“ reikalingais ratifikacijos, arba bent gautų privalumo reikšmės 
kiekvienam sovietui tąja sąlyga, kad ir jo atstovai būtų sutikę 
nutarimą priimti. 

Suvažiavimo nutarimai, priimami balsų dauguma, yra priva- 
lomi visiems sovietams, vadinasi—varžo pastaruosius, kaip federa- 
cinės valdžiox įsakymai, turį imperiumo pobūdžio. Tiesa, sovie- 
tai gali veikti savo atstovų nusistatymą įvairiais spręstinais suva- 
žiavime klausimais, gali tam tikra prasme turėti įtakos į jų bal- 
savimą, bet vis delto ' turi pasiduoti suvažiavimo sprendimams, 
kad jie ir neatatiktų kurio nors sovieto arba kurios nors jų gru- 
pės nusistatymui: sovietai yra valstybinės federacijos nariai, o tuo 
pačiu—kad ir būtų suverenumo reiškėjais—turi pasiduoti valstybinei 
drausmei; jie nėra suverenais, nes suverenu tebėra jų federacinė 
visuma — jų blokas, ju „korporacija“. 

O teoretiškai, bent teisiškai, sovietiniu konstituciniu atžvilgiu 
—visuotinas Sovietų Suvažiavimas, kaip vyriausis federacinis val- 
džios organas, neturi savo funkcionalinei galiai ribų; ši jo galia 
siekia net steigiamosios funkcijos; Sovietų Suvažiavimas gali savo 
nuožiūra papildyti ir pakeisti pačią konstituciją ir ne tiktai jos 
atskirus straipsnius, bet ir jos pagrindinius pradus; tad sovietinės 
konstitucinės teisės atžvilgiu jis galėtų net pačią proletariato dik- 
tatūrą panaikinti. Išskyrus gi savo atstovų imperatyvinį mandatą, 
sovietai neturi jokios kitos teisinės galios paveikti į suvažiavimo 
darbus arba reaguoti į juos, jeigu jie neatatiktų jų nusistatymui. 
Sovietinė konstitucija nepripažįsta nei Suvažiavimo arbo kito 


. 


pavaduojančio jį vyrausios valdžios organo (Ciko) paleidimo insti-. 


tucijos (paleidimo pačių sovietų iniciatyva ir sprendimu), —kurią 
turi Šveicarijos kantonų demokratinio tiesioginio valdymo konsti- 
tucijos ir kuri sudaro ne atskirų atstovų, bet visos atstovavimo 
kolegijos en bloc imperatyvinį mandatą, — nei sovietų referendumo 
suvažiavimo nutarimams pasipriešinti, plačiai vartojamojo įvai- 
riomis formomis daugybėje demokratinių valstybių. Sovietinės 
konstitucijos autoriams nerūpėjo institucijos, kariomis sovieta' 

arba sovietų masė galėtų kontroliuoti savo suvažiavimų darbą ir 
gauti galutinos šio 'darbo sankcijos teisę. Jų numanymu, klasinis 
proletariato interesas tebėsąs vienas; šio „klasinio intereso“ esmi- 
nis solidarumas užtenkamai jungiąs sovietų nusistatymą su jų 
atstovų suvažiavimų darbais; kam gi dar painioti automatiškas 
šio solidarumo veikimas naujomis nereikalingomis dirbtinės kont- 
rolės institucijomis, —referendumais, suvažiavimo en bloc impera- 
tyviniais mandatais ir t. t; tai gal esą naudinga „buržuazinėse“ 
valstybėse, kur valdžia yra sudaroma įvairiais klasiniais veiksniais 
ir kur jos darbuose varžosi įvairių buržuazijos bei darbo žmonių 
sluoksnių ir grupių priešingi nusistatymai bei grupių apetitai. 
Proletariatui jo sovietinėje tvarkoje tai nesą reikalinga. Jo dik- 
tatūra esanti vienlypė—,„klasinio intereso“ vedama. Užtenka, kad 
kiekvienas sovietas galėtų kontroliuoti savo atstovus. Visuotina 
darbo žmonių sovietų atstovybė, klasinės sąmonės ir klasinio 
intereso vedama, neiškrypsianti iš klasinio solidarumo vagos. 


Ir todel imperatyvinis atskirų atstovų mandatas jungiasi sovie- 
tinėje konstrukcijoje su reprezentaciniu kiekvieno sovieto ir kiek- 
vieno sovietų suvažiavimo en bloc mandatu, Ir todel sovietų 
federacinio suvažiavimo darbai turi visiems sovietams privalomos 
imperii galios, kaipo valdžios įsakymai. 

Valstybinis šios konstrukcijos pobūdis, kad ir laikomas „lai- 
kinuoju“, yra aiškus ir griežtas. Vyriausios centro valdžios kon- 
strukcijoje jis įgyja ryškios valstybinės centralizacijos pobūdžio, 
kuris praryja laisvo tarpkomunalinio bendravimo pobūdį. 


16. Sovietinės „pusiauvalstybės“ sumanymo 
krizis. Šio krizio elementai. Nusileidimas vals- 
tiečiams agrarinių santykių konstrukcijoje, 
Tituliarinė žemės nacionalizacija. Privatinė 
„Žemės naudojimo teisė“. Šios teisės subjek- 
tai: „valstiečių kiemas“ arba „valstiečių datbo,* 
šeima“ ir „žemės bendrovė“; „žemės draugija“, 
Trys valstiečių žemės valdymo evoliucinės 
stadijos ir trys „Žemės draugijų“ rūšys: a. „Žė-- 
mės bendruomenė“ („obščina“, „obščinnoje 
peredielnoje vladienije“), b. sklypinis valdy- 
mas rėžiais arba protarpiais („učastkovoje 
čerezpolosnoje vladienije“) ir c. sklypinis val- 
dymas vienkiemiais („učastkovoje otrubnoje“ 
arba „učastkovoje chutorskoje vladienije“. 
io nusileidimo išdavos. 


Valstybiškai sovietinė konstrukcija buvo sumanyta, kaip mes 
esame sakę, kaipo „laikinoji“. Tai aiškiai pabrėžiama ne tiktai 
socialistinėje komunistų doktrinoje, bet ir sovietinėje konstitucijoje. 
Jos „laikinumas“ jungiamas su nepaprastais proletariato diktatū- 

ros tikslais — su pagrindiniu visuomenės pertvarkymu, būtent su 

kapitalo ir ūkio socializacija ir su klasinio suskirstymo panaiki- 

nimu; šiais aukštaisiais tikslais, turinčiais pagaminti laimingą 

solidarią darbo žmonių — brolių visuomenę, ir šiuo  „laikinu- 

mu, pateisinamas valstybinės proletariato diktatūros griežtumas, 

visas valdžios smurtas, visas represijų žiaurumas, visi nepaprasti , 
sovietinės valdžios valdymo metodai, taikomi „buržuazijai“ ir 

visiems šios valdžios priešams arba apskritai drįstantiems kitaip 

galvoti ir kitokios tvarkos pageidauti. Tai gali būti suprantama 

ir nuoseklu; galima nesutikti su šiais samprotavimais, galima 

peikti šie metodai, kaip galima peikti Sventosios Inkvizicijos dar- 

bai, kuri taipogi pateisindavo savo žiaurias priemones amžinuoju « 
žmonių labu, jų amžinuoju išganymu Dievo ir Bažnyčios prie- 
globstyj; bet tenka pripažinti, kad žmonės, kurie tai daro todel, 
kad šiuo tiki, nėra veidmainiai ir eina tiesiais keliais į tai, ką jie 
skelbia. 

Bet kuo gi paverčiama šita valstybinės valdžios konstrukcija, 
kada patys jos vykintojai išsižada tikslų, kuriais ji yra remiama 
ir pateisinama, ir pripažįsta, kad iš karto užbrėžtas visuomeninės 
reformos užsimanymas esamomis priemonėmis bei jėgomis nesąs 
įvykdytinas, o pripažindami tai, nusileidžia ir sankcionuoja tai, 
ką jie pirma buvo sumanę neigti bei naikinti? Kas tuomet jiems 
belieka daryti ir kaip tenka jų palaikoma konstitucinė konstruk- 
cija vertinti, jeigu jie vis delto jos keisti nenori ar nedrįsta? 

Ir kaip tik tokio gilaus ir skaudaus krizio padėty, be abejo, 
atsidūrė sovietinės valstybės konstrukcija. Pirmiausia teko nusi- 
leisti valstiečiams. Tiesa, teisės atžvilgiu paskelbta žemės nacio- 
naližacija, visa žemės nuosavybė suvalstybinta; bet ši nuosavybė, 
bent kiek ji liečia valstiečių valdomąją žemę, sudaro tiktai „nudum 
jus“ — tituliarinę teisę, kurios vieninteliu realiu elementu tebėra 
šiokia tokia žemės skirstymo ir ūkio kontrolė; 0 greta šios titu- 
liarinės valstybinės žemės nuosavybės sudaryta žemės naudojimo 
teisė — reali teisė į žemę, kuri apima visus senosios Rusų vals- 
tiečių teisės į žemę elementus. Tiesa, ir ši „žemės naudojimo 
teisė“ nėra asmeniška, nes jos subjektais laikomi „valstiečių kie- 
mai* („krestijanskij dvor“) ar „valstiečių darbo šeimos“ („Krest- 
janskaja trudovaja siemja“), greta kurių sudarytas dar naujas šios 
teisės subjektas — „darbo bendrovė“ (zemelnoje trudovoje tova- 
riščestvo“); pastaroji iš tikrųjų yra panaši į darbo žemės komuną, 
sudarytą socializacijos pagrindais; bet ši žemės valdymo ir nau- 
dojimo forma yra dirbtinė ir neatatinka Rusų valstiečių teisinei 
sąmonei bei jų tradiciniam žemės valdymui, del to ji plačiau 
neišsivystė ir gyveniman neįėjo, o todel ir praktiškos reikšmės 
neturi: ji negali būti laikoma gyva veikianti žemės santykių 
konstrukcija. „Valstiečių gi kiemo“ arba „valstiečių darbo šeimos“ 
ūkio vienetas, kaipo žemės naudojimosi teisės subjektas, sudaro 
seną teisės į žemę konstrukciją Rusijos valstiečių tarpe, kuri carų 
laikais buvo buv. Rusijos Senato sprendimų praktikos sudaryta 

iš kai kurių senų įpročių elementų ir kuri vos tiktai XX amžiuje 
buvo pradėta bandyti pakeisti asmens nuosavybės konstrukcija 
(Stolypino 1906 — 1910 m. agrarinė reforma). 


Kiemo arba darbo šeimos vienetas sudaro tiesioginį žemės 
valdymo subjektą, gi šių vienetų grupė kaimo ribose sudaro 
t. vad. „žemės draugiją“ („zemelnoje obščeštvo“). Ši „žemės 
draugija“, kaip „valstiečių kiemų“ arba „valstiečių darbo šeimų“ 
junginys, sudaro sui generis kolektyvą, galintį taipogi turėti tam 
tikrų teisių į kiemų ir darbo šeimų žemės valdymą. Būtent 
„žemės draugijos“ yra trijų rūšių, atatinkančių trims valstiečių 
žemės valdymo metodams: a. tuose kaimuose, kuriuose prakti- 
kuojama žemės sklypų kartotinas paskirstymas („perediel“) tarp 
kiemų, ši „žemės draugija“ turi visų senosios tradicinės rusiškos 
valstiečių „žemės bendruomenės“ („zemelnaja obščina“) žymių; 
ji gali būti laikoma aukštesniuoju žemės valdymo subjektu; 
„b. tuose kaimuose, kuriuose vartojamas t. vad. „sklypinis“ („učast- 
kovoje zemlepolzovanije“) žemės valdymas nuolatiniais neper- 
skirstomais sklypais, bet rėžių sklypais („učastkovoje čerezpolos- 
noje“) ir kur tuo pačiu — del pačios rėžinės sklypų struktūros — 
sudaroma tarpusavio visų sklypinių ūkių priklausomybė, — ten 
„žemės draugija“ tebėra viso kaimo sklypinių ūkių vedimo tvar- 
kytoja tiek, kiek ši tarpusavio visų atskirų ūkių priklausomybė 
yra reikalinga vienodos ūkio vedimo sistemos; ir, pagaliau, 
c. tuose kaimuose, kuriuose vartojamas sklypinių vienkiemių val- 
dymas („učastkovoje otrubnoje“ arba „učastkovoje chutorskoje 
žemlepolzovanije“), — ten „žemės draugija“ nebeturi jokių žemės 
valdymo funkcijų ir tebeturi kai kurių kontrolės funkcijų, dirbtinai 
jai valstybės suteiktų. 

Smulkiau mes šių valstiečių žemės sentykių konstrukcijos 
nenagrinėsime (plg. K. Zaicevo straipsnis „Zemelnoje -pravo“ 
knygoje „Pravo Sovietskoj Rossiji“, Praha, 1925 m. I sąsiuvinys, 
215—235 pusl). 

Jeigu mes tiktai išskirsime iš šitos konstrukcijos „darbo ben- 
drovę“ („tovariščestvo“), kuri realaus išsivystymo negavo ir nesu- 
daro veiklios typiškos formos valstiečių žemės naudojimesi Sovietų 
Rusijoje, tai ką gi mums parodys likusios konstrukcijos analizas? 
Ogi mes turėsime prieiti išvadą, kad sovietinės valstybės šeimi- 
ninkai — komunistai — nieko nauja šių santykių konstrukcijoje 
pagaminti nepajėgė ir, — išskyrus nuosavybės titulo, kaipo „nu- 
dum jus“, nacionalizaciją, — nieko, kas būtų esminio, veikusioje 
senoje konstrukcijoje ir jos evoliucinėje eigoje nepakeitė. 

Trys „žemės draugijos“ rūšys tiesiog kartoja tris šios evoliu- 
cijos stadijas, apsireiškusias jau senai: a. seniausiąją „žemės ben- 
druomenę“ („obščina“, „obščinnoje peredelnoje vladienije“), pra- 
dėjusią irti ir pamažu nykti carų laikais, tebenykstančią ir pačios 
sovietinės ekonominės bei teisinės politikos aprėžiamą ir griaunamą; 
tai šios „obščinos“ karštų ideologų ir gynėjų — įvairių Rusijos „liau- 

dies socialistų“ ir „eserų“ ypač laikoma didžiausiu bolševikų nusidė- 
jimu (plg. J. Majorovo straipsnis „Zemelnaja politika bolševikov“ 
knygoje „Puti Revoliuciji“, Berlynas, leidinys „Skify“, 1923 m., 
169 — 182 pusl.); b. pereinamąją sklypinio valdymo rėžiais arba 
protarpiais stadiją („učastkovoje čerespolosnoje“); ir c. vienkie- 
minį valdymą („chutorskoje“ arba „otrubnoje“), kuris sudaro pažan- 
giausiąją evoliucijos stadiją, besivystančią ir naujosios ekonomi- 
nės sovietinės politikos palaikomą, žengiančią kaip tik į indivi- 
dualinę ūkio konstrukciją. . 

Palaikymas kolektyvinio teisės į žemę subjekto — „kiemo“ 
arba „darbo šeimos“ vietoj individualinio asmens — ūkininko, — 
didelės sverbos neturi, nes vienkieminio valdymo formos išsivys- 
tymas turės iškelti kaip tik individualinį veiksnį ir nugalėti pase- 
nusią „kiemo“ arba „darbo šeimos“ konstrukciją, kuri jam nebe- 
atatinka.  Esamoje evoliucijos stadijoje „kiemas („darbo šeima“) 
neprieštarauja Rusų ūkininkų teisinei sąmonei, o, pagaliau, šios 
rūšies „kolektyvas“ paremtas daugiausia kraujo ir šeiminio sugy- 
venimo ryšiais, yra labiau artimas individualizacijai, negu komu- 
nalinei socializacijai, nes jis kaip tik ryškiai skiria ūkio vienetus 
vienus nuo kitų ir uždaro kiekvieną ypatinguose šeimos intere- 
suose 

„Kiemų“ arba „darbo šeimų“ žemės valdymas tenka laikyti 
ne socializacijos teisiniu reiškiniu, o kaip tik privatinės teisės lai- 
mėjimu. Šios privatinės teisės individualizacija — šeimos pakeiti- 
mas ūkininku — tai numatoma artimiausia vykstančios evoliucijos 
stadija, kurios elementai nesunku jau susekti ir esamoje konstruk- 
cijoje. Socializacijos typo kolektyvu tebėra toji „žemės draugi- 
jos“ rūšis, kuri atatinka „bendruomenei“ — „obščinai“, bet pasta- 
roji kaip tik yra ardoma ir nusigyvena. 

Taigi mes galime konstatuoti, kad komunistų visiškai nusi- 
leista privatiniam valstiečių ūkiui žemės valdymo santykiuose. 
Agrariniai santykiai sudaro sovietinėje privatinės teisės valstybėje 
pasaulį, kuris eina individualizacijos keliu. Kad bolševikai nemėgi- 
no arbitrališkai laužyti šios konstrukcijos ir dirbtinai įgyvendinti Že- 
mės socializacijos, ko, žinoma, ir nebūtų pavykę, — tai, be abejo, 
liudija apie jų blaivą orientavimąsi šioje painioje ūkio problemoje. 
Jiems beliko sankcionuoti esamoji padėtis su visomis jos typiško- 
mis teisinėmis tendencijomis. Jie tai padarė sąmoningai ir nuo- 
sekliai, nebandydami eiti „liaudies socialistų“ ir „eserų“ siūlomais 
dirbtino „obščinos“ palaikymo eksperimentais. Bet vis delto iak- 
tas lieka faktu. Didžiausioji ūkio santykių sritis— agrariniai san- 
tykiai —socializacijai nepasidavė. „Proletarjato diktatūros“ tikslas, 
socializacija, kaipo valstybės „klasinių pagrindų“ sunaikinimas, 
pasirodė šioje svarbioje srity „kol kas“ nepasiekiamas. 

Tai yra pirmas ir ryškiausias „proletariato diktatūros“ krizio 
elementas. Tiesa, galima pasakyti, kad komunistai čion nėra 
pralaimėję, kadangi jie ir nemanė praplėsti jų sumanytą sociali- 

zaciją šiai sričiai. Numatydami valstiečių teisės pastovumą, jie 
jau iš karto nebuvo kreipę savo steigiamos „diktatūros“ prieš 
valstiečius, kaip jie kreipė ją prieš kitas — „buržuazinės“ — kla- 
ses; jie ne tiktai nebuvo mėginę tai daryti, bet kaip tik iš karto 
buvo įsileidę valstiečius į „proletariato diktatūrą“ ir į šios dikta- 
tūros sovietinę organizaciją. Tai tiesa—bet jie įsileido valstiečius 
nelygiomis teisėmis, nelaikydami jų pariteto su fabrikų ir įmonių 
proletariatu, iškreipdami komunalinį valstiečių atstovavimą soyie- 
tuose kolektyviniu atviru balsavimu po komunistų priežiūra bei 
nelygiomis atstovaujamo skaičiaus proporcijomis sulyginant su 
darbininkų atstovavimu ir t. t, ir sudarydami pačioje „diktatū- 
roje“ pirmos privilegijuotos, ir antros — toleruojamos — rūšies Su- 
cialinius (klasinius) jos subjektus. 

O, pagaliau, tai yra žymu ir svarbu, kad paties socializmo 
mokslu, kuriuo ir remiasi sovietinės „proletariato diktatūros“ kons- 
trukcija, ji galinti pasiekti savo visuomenės reformos revoliucinį 
tikslą, kuris vienas ją tepateisina, tiktai socializacijos keliu, 0 tuo 
pačiu išskyrimas iš socializacijos ištisos didžiausios ūkio srities 
daro pačią konstrukciją netikslia. Ji kabo ore, nes ji šiuo nus- 
toja savo funkcionalinio pobūdžio — savo funkcionalinės reikš- 
mės.. Bet kadangi niekas žmogaus darbų negali nuolat kaboti 
ore, tai nustojusiam savo teorinio tikslo darbui turi būti surasta ir 
pateikta kuri nors kitokia funkcionalinė esmė. Jeigu sovietinė 
proletariato diktatūra nepajėgia pasiekti socializacijos ir virsti įran- 
kiu skelbiamo valstybės pakeitimo komunalinė tvarka, tai kuris gi 
yra jos tikslas — jos funkcionalinis pobūdis? — O gi pastovus 
klasinis valstybinis viešpatavimas, niekuo negeresnis, tiktai griež- 
tesnis ir sunkesnis, už kitų klasių valstybinį smurtą kitokios tvar- 
kos valstybėse.  Klasinis, o gal tiesiog partinis nuolatinis viešpa- 
tavimas — smurtas, nustojęs savo puikios legendos, savo šviesios 
saulės žmonijai, dėliai kurios buvo reikalauta aukų — ašarų ir 
kraujo, kentėjimo ir kantrybės. 


17. Nusileidimas privatiniam kapitalisti- 
niam ūkiui. „Nep.“ „Nep'o“ konstitucinės išvados. 


Bet antras ir nemažiau ryškus sovietinės „proletariato dikta- 
tūros“ krizio elementas reiškiasi tuo, kas sovietuose vadinama 
„Nep'u“ („naujoji ekonominė politika“) -„Nep“ nesudaro kurios 
nors vienos atskiros institucijos — jis reiškia tam tikrą kryptį, 
tam tikrą socialinio bendravimo dėsnį. „Nep'o“ esmė glūdi 
tame, kad sankcionuojama kapitalistinio pobūdžio privatinė nuo- 
savybė, kaipo teisinis ir teisėtas ūkio veiksnys. 

Kada komunistai įsitikino, kad be pasaulinės socialinės revo- 
liucijos esamomis proletariato jėgomis sovietinės teritorijos ribosė 
jie nesugebėsią pravesti pilnos socializacijos, apimančios visą eko- 
nominį gyvenimą, ir nepejėgsią sutvarkyti viso viešojo ūkio šiuo 

socializacijos dėsniu, — jie labai nuosekliai ir rimtai sustabdė savo 
vykinamąjį griežtos socializacijos darbą. Jie turėjo drąsos pažvel- 
gti tiesai į akis ir sustoti, 0 net pasukti atgal, pamatę, kad griež- 
tas pirmutinės linijos tęsimas nuvestų visą jų darbą į galutiną 
ūkio suirutę ir katastrofą. Tai daro garbę jų vadų sumanumui 
bei lankstumui, kurį jie jau sykį parodė, nustatydami teisinę 
agrarinę valstiečių ūkio konstrukciją. 


* Įsitikinę, kad be privatinio kapitalistinio veiksnio viešasis 
ūkis esamomis sąlygomis negalėsiąs funkcionuoti, jie šiam veiks- 
niui užleido ne tiktai faktiškos, bet ir teisinės vietos ekonominiuose 
santykiuose tiek gamybos, tiek prekybos srity. Tiesa, plati stam- 
biosios gamybos ir prekybos srities dalis, taipogi visa transporto 
ir užsienio prekybos sritis liko nacionalizuota ir tuo pačiu galuti- 
nai išskirta iš privatinės kapitalistinio ūkio sistemos; be to, kapi- 
talistiniam ūkiui tapo uždėta sunki ir gana paini valstybinė kon- 
trolė, varžanti jo laisvą vystymąsi ir kartais kenkianti bei stabdanti 
jo funkcijas. Bet vis del to liko dar plati dirva, pavesta privatinei 
kapitalistinio ūkio iniciatyvai ir kapitalistiniam veiklumui. Ši svarbi 
reforma, vadinama „Nep'u“, pravesta 1922—1923 m,, sudaro, be 
abėjo, vieną didžiausiųjų paskutinių didelio Rusijos ir pasaulinio 
komunizmo vado — Lenino — minčių įkūnijimą. Ji atgaivino 
Rusijos ekonominį gyvenimą ir, galima manyti, apsaugojo sovie- 
tinę valstybę nuo politinės katastrofos. 


„Nep'as“ sudaro ekonominę ir kartu teisinę reformą, nes 
privatiniam kapitalistiniam veiksniui įsileisti į viešąjį ūkį turėjo būti 
pertvarkyta ir visa teisinė tiek bendrų civilinių, tiek prekybinių, 
kredito ir kitų santykių sistema, o taipogi visa eilė valstybės funk- 
cijų tiek ūkio valdymo ir kontrolės, kiek bendrosios adminisracijos, 
tiek teismo ir kitose srityse. Iš tikrųjų, tai ir buvo padaryta. 
Ar tai buvo padaryta gerai ar blogai, ar tebėra teisinėje „Nep'o“ 
konstrukcijoje spragų, kas ten tebėra taisytina — to mes čion 
nežiūrėsime. 


Konstitucinės teisės atžvilgiu svarbu yra konstatuoti tai, kad 
„Nep'as“ sankcionavo klasinio buržuazinio veiksnio funkciona- 
linę svarbą visuomenėje, sovietinės valstybės valdžios pripažintą. 
„Nep'as“ įvedė buržuaziją į tų visuomenės veiksnių sistemą, kurie 
turi savo funkcijai viešojo titulo ir todel netiktai nėra naikintini, 
bet gali teisėtai pretenduoti į valstybės valdžios globą bei 
apsaugą. Ir sovietinė valstybė, kad ir be ypatingo duosnumo, 
šios globos ir apsaugos tam tikromis ribomis jai teikia, nes be to 
ji, žinoma, nepajėgtų savo funkcijos atlikti. 

Žinoma, privatinis kapitalistinis veiksnys viešame ūky nėra 
įmanomas be klasinio socialinio veiksnio (klasinio suskirstymo) 
visuomenėje. Tad „Nep'as“ automatiškai sankcionuoja klasinę 
visuomenės konstrukciją; o kadangi tai yra daroma sąmoningai 
ir tikslingai, tai šis klasinės konstrukcijos sakcionavimas, paremtas 

niešojo ūkio funkcionaliniais reikalais, yra reikalingas tam tikrų 
išvadų ir konstitucinės valstybės teisės srity. Būtent, sovietinėje 
valstybėje, nustačiusioje „Nep'ą“, buržuazija virsta svarbiu viešųjų 
patarnavimų veiksniu, kuris tuo pačiu turi gauti teisinės galios 
reikštis ir politinėje konstrukcijoje, — turi gauti prideramos sau 
vietos kostituciniame veikime į valstybės valdžią, jeigu tik mes 
neužiniršime paties socializmo (žiūrėk ypač Ferdinando Lassal'o 
mokslą — jo raštas rusų vertime „o suščnosti kostituciji)“ skel- 
biamos visai teisingos tezės, jog teisinės formalios konstitucijos pa- 
grindą sudaro faktiškoji materialinė tam tikro socialinio junginio, 
tuo pačiu ir valstybės, konstitucija, remiama realiu sociali- 
nių jėgų ir veiksnių santykiavimu, ir kad todel teisinė konstitu- 
cinė konstrukcija privalo atatikti savo gyvam pagrindui, nes kitaip 
ji bus dirbtinė ir vistiek neįgis pastovumo. 

Pasikvietimas buržuazijos pagalbon ir talkon viešojo ūkio 
darbe, vadinasi -— pripažinimas, kad ji bent esamomis sąlygomis 
ir kol neįvyks pasaulinė socialinė revoliucija, nėra naikintinas pa- 
razitas, o tebesanti rimtas viešųjų patarnavimų ūkio organizacijoje 
veiksnys, — sudaro premisą logiškai konstitucinei išvadai, su kuria 
„proletariato diktatūros“ konstitucinė konstrukcija, būtent tokia, - 
kokia ją nustato klasiškoji socializmo doktrina, nėra suderinama. 


Veikiant valstiečių agrarinei teisei ir „Nep'ui“, sovietinė „pro- 
letariato diktatūros“ valstybė nustoja savo laikinojo pobūdžio ir 
tų „pusiauvalstybės“ žymių, kurie jai buvo norima suteikti pirmi- 
niu jos steigėjų sumanymu. Ji virsta pastovia valstybė su nuo- 
latinėmis tęstinėmis ir kaip tik valstybinėmis funkcijomis, o jos val- 
džios dirbtinė klasinės diktatūros konstrukcija nebėra pateisinama 
socializacijos ir klasinio suskirstymo panaikinimo tikslu. Kas yra 
smurto, policinės nuožiūros, pavaldinių smaugimo kiekvienos dik- 
tatūros režime,—tai čion palieka, bet jau šių dalykų pateisinimas 
ypatingais aukštaisiais žmonijos laimės tikslais, bent šiam kartui, 
atkrinta, ir virsta fraze, nustojusia realios vertės. Kada ir kurias 
išvadas padarys iš šios susidėjusios padėties arba patys bolševikai, 
kurie jau ne vieną kartą parodė savo lankstumą ir sugebėjimą 
orientuotis politinėse problemose, arba kiti socialiniai veiksniai 
sovietinėje valstybėje, ir kuriomis konstitucinėmis pataisomis jie 
eventualiai pakeis esamąją dabartinę valstybės konstrukciją, kuri 
šioje dikratūros formoje, esamomis visuomenės konstrukcijos sąly- 
gomis, tegali būti laikinoji (jeigu tik neprasiplėstų socialinė revo- 
liucija į kitus kraštus), —tai jau yra ateities sprendimo klausimas. Be 
abejo, sovietinėje konstitucinėje konstrukcijoje gali būti įvairūs 
elementai, kurie išvystys ir įgis, taip sakant, pastovios konstitucinės 
pilietybės valstybiniame bendravime; bet vis delto tai lieka faktu, 
kad esamoji sovietinė konstrukcija SSSR-e nustojo tos funkciona- 
linės proletariato diktatūros reikšmės, kuri jai buvo skiriama, ir 
nebesudaro pereinamos pusiauvalstybinės stadijos, turinčios nuo- 
sekliai vesti nuo valstybės į politinę komuną. 

18. Valdymo centralizacija sovietinėje vals- 

tybėje. Centralizuotos ypatingos Iunkciona- 

linės žinybos ir sovietinių vykdomųjų orga- 

nų bei jų skyrių tarnybinis sujungimas su 

centro valdžios organais. Sovietų galios ny- 
“ kimas. 


Ouasi - komunalinė konstrukcija sovietinėje valstybėje su- 
tirpo aiškioje valstybinėje konstrukcijoje. Tarp kita ko ypač reikš- 
mingi yra šiuo atžvilgiu toki valstybinės centralizacijos pobūdžio 
konstituciniai reiškiniai, kaip iš vienos pusės konkrečios funkcionali- 
nės valdymo galios perkėlimas iš visuotino Sovietų Suvažiavimo į 
Ciką, o dar labiau į Ciko Prezidiumą ir Sovnarkomą bei su- 
darymas visos eilės centralizuotų ypatingų funkcionalinių žinybų 
su savo vietos organais, visai nesurištais net savo kilminiu pobū- 
džiu su vietos sovietais (pavyzdžiui t. vad. GPU — rusiškai 
„Glavnoje Političeskoje Upravlenije“ — sui generis politinės 
policijos organizacija, arba RKI — rusiškai „Raboče - Krest- 
janskaja Inspekcija““ — ypatinga partinė komunistinė tarnybinės 
visų valstybės organų priežiūros organizacija ir kiti), iš kitos gi 
pusės vykdomųjų vietos sovietų ir žemesniųjų sovietų suvažiavi- 
mų organų — įvairių vietinių „Ik'ų“ (rusiškai „Ispolnitelnyj ko- 
mitet“ — jų esti kelių rūšių ir laipsnių, atatinkančių įvairiems 
sovietų ir sovietų suvažiavimų laipsniams, taigi vietos „ik'ai“, 
valsčiuose „vik'ai“, apskrityse — „uik'ai“, gubernijose — „gik'ai“, 
pagaliau atskiruose respublikose tų respublikų „cik'ai“) bei „Ikų“ 
skyrių („otdiely“) sujungimas tarnybinės hierarchijos ryšiais su 
centro valdžios organais ir tuo pačiu jų sunaudojimas priklauso- 
mam centro valdymo aparatui sudaryti. 

Smulkiau ir tiksliau mes čion visos šitos iunkcionalinės 
valstybės valdymo organizacijos nenagrinėsime (ž. Aleksiejevo 
straipsnys „Gosudarstvennyj stroj“ ir A. Bogolepovo straipsnis 
„Miestnoje upravlenije“ knygoje sa Sovietskoj Rossiji““ Praha, 
1925 m., I sąsiuvinys, ypač 82 — III ir 121 — 162 pusl). Svarbu 
ir reikšminga yra tai, kad veiklus funkcionalinis valdymas susi- 
koncentravo kaip tik centre ir būtent tuose organuose, kurie for- 
maliais konstituciniais dėsniais patys yra priklausomi ir prižiū- 
rimi vistotinųjų Sovietų Suvažiavimų, bet tiesiog vietos sovietų 
nepriklauso ir jų betarpiškai nėra pasiekiami, Šie centro valdžios 
organai įsteigė arba paėmė savo rankosna visus centro ir vietos 
administracijos organus, neišskyriant betarpiškų sovietinių vietos 
organų, ir sudarė lankstų valstybės valdymo aparatą, priklausomą 
centro. Šio aparato viršūnės organai, — turį ir administracijos ir 
įstatymų leidimo galios, nes sovietinis režimas, eidamas diktatūros 
logika, formalaus funkcionalinio suskirstymo įstatymų leidimo ir 
administracijos atskiromis organų sistemomis nepripažįsta,—sudaro | 
galingą valdžios jėgą, kuriai nėra baisi tituliarinė vietos sovietu 
„valdžia“. Pastaroji virsta konstituciniu sakiniu,  nebeturinčiu 

realios reikšmės arba tebereiškiančiu ka kita: būtent ne tai, kad 
sovietams priklausytų realus imperiumas valstybėje, o tai, kad 
visų esamų sovietinėje valstybėje organų taip sakant kilminį bran- 
duolį sudaro vietos sovietai; visų organų konstrukcija eina iš 
sovietų, bet realus konstitucinis valdžios imperiumas jų pačių 
nepriklauso. 


19. Komunistų partijos teisinė padėtis sovie- 


tiniame režime, RKP (Rusijos Komunistų Par- 
tijos) ir Kominterno (Komunistinio arba Tre- 
čiojo Internacionalo) diktatūra. 


Toki yra konstitucinė sovietinio režimo tikrenybė, kuri nevisai 
atatinka konstituciniam sumanymui, suformuluotam konstitucinio įs- 
tatymo tekste. Šitasvalstybės valdymo faktas, kuris konstruoja centro 
valdžią, nepriklausomą vietos sovietų, o ypač tų vietos darbo 
žmonių, kurių imperatyvinę atstovybę turėtų reikšti sovietai, ga- 
lima išaiškinti ypač tąja padėtimi, kurią sovietų valstybėje užima 
Komunistinė Partija, ir ypatingu santykiu tarp šios Partijos ir vi- 
suotinų Sovietų Suvažiavimų. 

Cik'as, Ciko Prezidiumas ir Sovnarkomas, kurie stovi viso 
funkcionalinio valstybės valdymo aparato viršūnėje, patys tėra, 
kaip sakiau, priklausomais centro organais. Jie būtent priklauso 
Sovietų Suvažiavimo, prieš kurį jie atsako. Bet Sovietų Suva- 
žiavimas, steigiamosios galios organas, yra labiau komunistinis 
— partinis, negu tarpsovietinis darbo žmonių (darbininkų, karei- 
vių ir valstiečių) — atstovavimo organas. Formališkai jis yra 
sudaromas iš vietos sovietų imperatyvinių atstovų, 0 vietos sovie- 
tai — iš vietos darbo žmonių imperatyvinių atstovų. Bet rinki- 
mai į sovietus yra taip sutvarkyti, kad į sovietus patenka kaip 


„tik komunistai, arba bent žymi jų dauguma. Tai yra pasiekiama 


ne tiktai tuo, kad komunistų partija turi politinio veikimo, politi- 
nės propagandos ir partinio organizavimosi monopolį, 0 taipogi 
kad ji, kaipo valdžios partija, turi nepaprastos įtakos ir naudojasi 
įvairiomis nepaprastomis veikimo priemonėmis bei visų įstaigų ir 
valdžios organų pagalba, ir kad ji, be to, iš tikrųjų yra pavyz- 
dingai organizuota, drausminga, lanksti ir įpainiuota į visus vie- 
tos darbus bei santykius, visur veikli ir budri, — bet ir tuo, kad 
masiniai sovietų narių rinkimai atliekami viešai ir atviru balsa- 
vimu susirinkimuose, tam. tikrų valdžios atstovų komunistų pri- 
žiūrimi ir, žinoma, jų veikiami. 

Ir jei vis delio vietos sovietų, ypač sodžiaus sovietų, sąsta- 
tas nėra daugumoje partyviškai komunistinis, tai iš kitos pusės jis 
nėra ir aiškiai antikomunistinis, priklausąs kurio nors kitokio aiš- 
kaus ir griežto nusistatymo srovėms, ir nedrįsta įsileisti į prieš- 
komunistinį darbą. Einant panašiais rinkimų metodais, antrųjų. 
trečiųjų ir sekančiųjų rinkimų laipsniuose į įvairių stadijų sovietu 
suvažiavimus, partiniu komunistų skaičiaus ir nuošimčio propor- 

cijos išrinktųjų atstovų tarpe nuolat eina didyn. ir, pagaliau, vi- 
suotiname Sovietų Suvažiavime atstovų sąstatas yra kategoriškai 
komunistinis, beveik vienlypis savo partiniu nusistatymu.  Pagrin- 
dinė mažuma virsta auksčiausiame atstovavimo laipsnyje vieš- 
pataujančia, be jokių rimtų konkurentų, dauguma. - 

Visa centro valdžios konstrukcija įvairiais jos organais yra 
partiniu atžvilgiu vienlypė komunistinė. Iš tikrųjų, ne vietos so- 
vietai, kuriems konstitucijos tekstas „paveda visą vietos ir centro“ 
valdžią“, bet RKP (Rusijos Komunistų Partija) yra visų valstybės 
valdžios organu šeimininkė ir tvarkytoja. Visi šie organai—tiek 
steigiamasis visuotinas Suovietų Suvažiamas, tiek valdą visą funk- 
cionalinį valstybės valdymo aparatą Cikas, Prezidiumas ir Sovnar- 
komas — veikia vienu bendru ir tiksliu RKP ir III Internacionalo 
(kitaip vadinamo „Kominternu“ arba Komunistiniu Internacionalu) 
nustatomu planu. Tad ir diktatūra iš tikrųjų priklauso šiems 
veiksniams. Jie sudaro tuos, kurie vadinami tikrai valdan- 
čiais valstybėje.  Formališkoji konstitucinė Sovnarkomo priklau- 
somybė nuo Ciko Prezidiumo ir Ciko, Ciko Preziudiumo — nuo 
Ciko o jų visų — uo Sovietų Suvažiavimo—slepia ju visų keturių 
realią konstitucinę priklausomybę nuo RKP, kuri palaiko jų visų 
darbo vienumą ir konsoliduoja valdymo konstrukciją. 

Kad šitokia yra valdanti Komunistų Partijos padėtis ir vaidmuo 
sovietinėje valstybėje—tai ne tiktai yra sovietinio rėžimo priešų ir 
kritikų pastebėta (žiūr. anksčiau cituotus Aleksiejevo ir Bogolie- 
povo straipsnius knygoje „Pravo Sovietskoj Rossiji“, ypač 99 — 
105, 111—119 ir 125—128 pusl.), bet ir pačių sovietinio režimo 
šalininkų atvirai pripažinta: (Hurvič—,„Osnovy Sovietskoj Konstitu- 
ciji“, 165—168 pusl). Sovietinio režimo šalininkai neranda jokio 
reikalo slėpti arba neigti šį realų konstitucinį faktą, virtusį nerašyta, 
bet veikliai konstitucine teisės norma SSSR—e. Jie nemato šiame 
jokio prieštaravimo rašytos konstitucijos dėsniams apie sovietų su- 
vereninę valdžią, jokio proletariato arba darbo žmonių diktatūros 
laužymo. Jie tai laiko kaip tik šios diktatūros rimčiausių ir ryš- 
kiausiu organizaciniu veiksniu, ir todel visai sąmoningai eina šiuo 
keliu. Pats didysis komunizmo vadas--Lenin'as—yra kategoriškai 
pareiškęs, kad Komunistų Partijoje, kurios visai nemini 
sovietinė konstitucija, vis delto gludanti juridinė ir faktinoji šios 
konstitucijos esmė (cituota Hurvičiaus op. cit, 166 str.). 


20. Komunistinė kategoriško objektyvinio 

klasinio „proletariato intereso“ ir jo atstova- 

vimo sąvoka. RKP ir Kominterno galia, kaipo 

reprezentacinė šio „intereso“ diktatūra. Dar- 

bo žmonių valdžios ir sovietu imperatyvinio 
mandato fikcija. 


Šiai sovietinių komunistų pažiūrai išaiškinti tenka žiūrėti į 
jų formuluojamas atstovavimo sąvokas. Hurvič'ius, kritikuodamas 

politinio atstvovimo sistemą „buržuazinėse“ valstybėse, randa, kad 
esąs šis atstovavimas todel nukrypsta parlamentinėje praktikoje į 
atskirų galiūnų arba jų grupių — partijų lyderių, stambiųjų pramo- 
ninkų, bankininkų ir t. t. - viešpatavimą, kad, esą, liaudžiai sukvai- 
linti mėginama melagingai formuluoti nesamos „bendrosios valios“ + 
atstovavimas; gi pirma — bendrosios valios apskritai nesą, ypač 
klasinėje visuomenėje, kur įvairių klasių reikalai yra kiti kitiems 
priešingi, o antra —valia tebesanti subjektyvi, kaipo asmens psichi- 
kos veiksnys, ir todel visai negalinti būti nei perleidžiama kitam 
asmeniui, nei kito asmens atstovaujama. Buržuazija, girdi, tai 
gerai žinanti, bet palaikanti tautos arba daugumos valios atstova- 
vimo likciją, nes tas jai esą naudinga ir nes šiuo esą pridengiama 
jos klasinio smurto tikrenybė. Ne valia, bet socialiniai reikalai, 
tikslai, „interesai“ tegalį būti atstovaujami, — ypač konkretūs 
klasiniai interesai, turį objektyvios realybės. 

Esą sovietinėje proletariato diktatūros konstrukcijoje atsto- 
vaujama ne proletariato „valios“ fikcija, bet proletariato klasinis 
„interesas“, realus socialinis veiksnys. 

Iš tikrųjų, kaip mes žinome ir kaip jau turėjome progos sa- 
kyti, socialinių reikalų ar socialinių veiksnių atstovavimas nesudaro 
nei apskritai socializmo, nei ypatingai sovietinio komunizmo iš- 
radimo; jis reiškiasi ir parlamentuose (ypač proporciniu atstova- 
vimu), ir įvairiose kitose konstitucinėse iastancijose bei įvairiais 
atstovavimo sudarymo metodais. Bet gal niekas ir niekur nedrįsta 
taip kategoriškai formuluoti objektyvinį klasinio intereso pobūdį, 
kaip tai daro revoliucinės socializmo srovės. 

Del sovietinės konstitucijos komentatoriaus Hurvičiaus — ir 
ne del jo vieno, nes tai yra revoliucinio komunizmo tikėjimo 
aksioma, — klasinis proletariato interesas esąs dalykas aiškus, 
kategoriškas, beveik apčiuopiamas, kuris esą galima pareikšti tam 
tikromis formulomis bei tezėmis, žinomomis kiekvienam nuosek- 
liam komunistu. Tokio kategoriško „intereso“ „atstovavimas“ 
būtų galimas tiesiog komunistų nusistatymo vykdymu, Komunistų 
Partijos programiniu darbu—be jokio paties proletariato plebisci- 
tinio pasisakymo, net be jokių rinkimų. 

Tiesa, Hurvičius šiuo klasinio proletariato „intereso“ atsto- 
vavimu remia ne RKP viešpatavimą, bet sovietinius imperatyvinius 
mandatus, tačiau realybėje ši kategoriško klasinio „intereso“, kaipo 
atstovavimo pagrindo, sąvoka suteikia sovietinėje konstrukcijoje 
pagrindo kaip tik reprezentacinei RKP ir „Kominterno“ („Komu- 
nistinio Internacionalo“) valdančiai galiai ir kaip tik atima šią 
galią iš sovietinio atstovavimo. Nes jeigu RKP ir Kominterno 
žmonės vien tebeturi šio klasinio proletariato intereso recepto, 
jeigu jų šio „intereso“ sąvoka turi neklaidingumo patento, tai 
aišku, kad jie vieni tegalį jį atstovauti ir reikšti. is atstovavimas 
turįs būti ipso jure reprezentacinis, nes kam gi dar rinkti atstovai, 
jei yra iš anksto žinoma, kas tegalįs būti atstovu ir kad šis vienas 
atstovas tepajėgiąs „intereso“ atstovavimo naštą pakelti? Kam gi 

šie atstovai rinkti, jei jie yra iš anksto žinomi? Kam daryti ši 
rimto atstovavimo funkcija priklausoma nuo rinkikų ūpo, nuo jų 
balsavimo nuožiūros, nuo jų kaip tik valios, ir kam gi leisti jiems 
kontroliuoti atstovus? Nejaugi, taip dalykams stovint, būtų leisti- 
na, kad darbo žmonių rinkikų masė, neįeinanti į komunistų par- 
tinę organizaciją, galėtų pavesti klasinio proletariato „intereso“ 
atstovavimą ne Komunistų Partijai bei jos agentams, bet kam 
nors kitam, kuris gal kitaip numano šį „interesą“ ? 


Tad ir suprantama, kodel sovietinėje valstybėje reprezenta- 
cinė proletariato diktatūra pavedama arba, tiksliau sakant, pasi- 
savinama Komunistų Partijos ir kodel ji negali būti tikrai sovie- 
tinė, kaip kad skelbia šios valstybės rašytoji konstitucija. Ir tuo 
pačiu suprantama, kodel politinių rinkimų tvarka, ypač atviro 
kolektyvinio balsavimo metodas, yra taip nustatyta, kad partinis 
rinkimų išvadų pobūdis negalėtų iškrypti iš komunistų partinės 
vagos ir, pavyzdžiui, sudaryti nekomunistinio sąstato Sovietų Su- 
važiavimą. Įvairios netikėtos rinkimų išvados, kurios būtų gali- 
mos, jei rinkimai būtų laisvi ir vyktų slaptu balsavimu, sudarytų 
RKP reprezentacijai pavojų. Tai turi būti ypač saugojama vals- 
tiečių atžvilgiu, nes šis privatinės teisės pasaulis, iš tikrųjų, maža 
turi bendra su RKP reiškiama socialine bei teisine ideologija. 

Fabrikų ir įmonių darbininkams — tikrajam proletariatui — 
leidžiama vykdyti rinkimai sovietų atstovybei organizuotu auto- 
nominiu veiksniu profesiniais vienetais — profesinėmis sąjungo- 
mis, fabrikų darbininkų komitetais ir t. tt Jiems tai yra leidžiama, 
nes jų nusistatymas yra artimesnis partiniam ir jų organizacijose 
šis partinis veiksnys yra ryškesnis ir stipresnis, —tad jo reiškima- 
sis darbininkų balsavimu nustatytoje ps nėra taip reika- 
lingas policinių rinkimo priemonių, kaip valstiečiuose ir kitose 
socialinėse grupėse, „kurioms taipogi leista dalyvauti sovietuose. 
Organizuotas veiksnys visuomet ryškiau reikš rinkimais savo 
nusistatymą, negu neorganizuota individų kolegija, nes ir pats 
organizuoto veiksnio nusistatymas yra labiau kategoriškas ir besi- 
laikąs kurios nors tam tikros pastovios linijos.  Neorganizuota 
individų masė ar kolegija tegali savo balsavimu parodyti įvairias 
tikras nusistatymų, valių, reikalų ar „interesų“ sroves rinkikų tar- 
pe tada, kai individai gali balsuoti laisvai, ypač gi slaptai ne- 
varžomi, nejausdami jokios baimės nei kitokių motyvų, klastuo- 
jančių jų valios reįškimąsi. Išskyrus darbininkus, kuriems gali 
būti leista vykdyti rinkimai organizuotu dėsniu, kiti rinkikai iš 
valstiečių ir kitų grupių tarpo neranda sovietiniuose rinkimuose 
tikros savo atstovavimo steigimo galios. 

Tokiomis sąlygomis, nedaug tepataiso sovietinio atstova- 
vimo sistemoje imperatyvinis atskirų atstovų mandatas. Retkar- 
čiais jis gali suteikti progos rinkikams, — o gal dar labiau tiems, 
kurie rinkikus valdo ir juos pačius prižiūri, —sudrausti vieną kitą 
atskirą atstovą, bet masinio atstovybės aparato pataisyti ir pakeisti 

negali, ypač kad del anksčiau nurodytų priežasčių šie imperaiy- 
viniai atstovai“ iš tikrųjų yra agentais ne tiek rinkikų, kiek tų, 
kurie šį „rinkimų“ aparatą laiko savo rankose. 

Bet jeigu diktatūros subjektu sovietinėje konstrukcijoje yra 
iš tikrųjų ne proletariatas ir ne „darbo žmonės“ platesniąja pras- 
me, o RKP, kuri įgijo šio pobūdžio reprezentaciniu dėsniu, tai 
kyla klausimas, kuriam gi galui yra vis delto palaikoma visa pai- 
ni daugybės laipsnių masinių sovietinių rinkimų sistema? Ar tik- 
tai dekoracijai? Iš dalies gal ir taip, bet gal ir kuriems kitiems 
tikslams, jų tarpe gal ir komunistų politiniam veikimui gilinti 
vietose, gal ir komunalinės konstrukcijos tikcijai palaikyti, kaipo 
vienam brangių komunistinės ideologijos elementų ir pasaulinės 
revoliucijos obalsių gyvam agitaciniam veiksniui pasaulinio pro- 
letariato akyse. 


- 21. „Reprezentacinis“ RKP valdymasir „valstie- 
čių valdžios“ tezė. 


Bet šiaip arba kitaip, lieka faktu dar tai, kas ypač ryš- 
kiai metasi į akis analizuojant šią nepaprastą valstybinę konstruk- 
ciją. Oficiališkai sovietų valstybė yra apibūdinama kaipo „dar- 
bininkų, kareivių ir valstiečių respublika“, vadinasi — ir valstiečiai 
įsileista sovietuosna; 0 kadangi konstitucijos rašytu tekstu visa 
valdžia priklausanti sovietams, tai ir valstiečiai būtų greta darbi- 
ninkų (proletariato) valdžios veiksniu. Del proletariato „klasinio 
intereso“, kuris turėtų reikštis sovietinės valstybės valdžioje, ga- 
lima būtų, be nusižengimo bent prieš logiką, einant komunistiniu 
samprotavimu, jog Komunistų Partija geriausia ir tiksliausia šį 
interesą numananti, — tvirtinti, kad reprezentacinė RKP ir Ko- 
minterno galia, pakeičianti tiesioginį darbo žmonių ir jų sovietų 
valdymą, iš tikrųjų nieko iš esmės nekeičianti, o gal tiktai tobu- 
linanti gryno klasinio proletariato „intereso“ reiškimąsi. Todel, 
besilaikiant šio samprotavimo, būtų galima sakyti, kad reprezen- 
tacinė partijos diktatūra tebesanti tas pats, kas konstitucijoje va- 
dinama darbininkų bei jų sovietų valdžia, ir kad Lenino pripa- 
žinimas, jog Komunistų Partijoje glūdanti teisinė sovietinės kons- 
titucijos esmė, arba kad Hurvičiaus kategoriškas sakinys (op. cit., 
165 pusl.) „Mus valdo Partija“, — nieku nežeidžia formališkai 
rašytos RSFSR-0 ir kitų sovietinių SSSR-o respublikų kon- 
stitucijos. Tiek Leninas, tiek kiti sovietinės respublikos vadai, 
šalininkai ir teisininkai, tiek ir Hurvičius cituotame sakiny, iš 
tikrųjų, taip ir mano. Todel jie, dėstydami arba svarstydami so- 
vietinę konstituciją, aiškindami jos tezes apie proletariato dikta- 
tūrą, apie darbo Žmonių ir jų sovietų valdžią, čia pat drąsiai kalba 
apie nežinomąjį rašytam konstitucijos tekstui RKP valdymą, api- 
mantį ir pačius sovietus. Jų samprotavimu, tai esą sinonimai, 
— tai esą vienos logiškos sistemos apsireiškimai, tarp kurių jokio 
vidujinio prieštaravimo nesą. 


— 268 — 


Aš sakau: taip — tiesa; priėmus komunistų samprotavimą del 
klasinio „intereso“ objektyvios realybės ir del jo reprezentacinio 
partinio atstovavimo — tokią išvadą prieiti galima. Bet kaip gi 
būtų su antruoju rašytoje konstitucijoje pareikštu valdžios veiks- 
niu — su valstiečiais? Čion ir šiuo samprotavimu mes nepajėg- 
tume suderinti realią RKP diktatūrą su formaliu valstiečių pripa- 
žinimu valdžios veiksniu. Nes šis „klasinis proletariato interesas“, 
kurį reprezentuojanti Komunistų Partija, — tai nėra klasinis vals- 
tiečių -ūkininkų interesas net ir tada, kai agrariniuose santykiuose 
„žemės naudojimosi“ subjekto vietoje individualinis ūkininkas 
pakeistas „valstiečių darbo šeima“. Tad reprezentacinis RKP val- 
dymas, kuris sudaro konstitucinę esamojo sovietinio režimo realybę, 
pakeičia tiesioginį proletariato valdymą ir kategoriškai griauna bet 
kurį valstiečių valdymą. 


22. Sovietinės konstrukcijos analizo išvada. 


Tokiu būdu sovietų konstitucinė konstrukcija sudaro valsty- 
binę nuolatinės ir reprezentacinės Komunistų Partijos diktatūros 
konstrukciją. Visuomenės gi konstrukcija lieka klasinė. Iš to, 
kas buvo iš karto sumanyta, beliko šešėlis. 

Todel sovietinės valstybės konstitucinė tikrenybė, kuri nea- 
tatinka jos konstituciniam sumanymui, nesudaro komunalinės ir 
kongresinės tarpkomunalinės (juo labiau sindikalinės) konstrukcijos 
precedento. Jos negalima taipogi laikyti sumanytosios proletariato 
diktatūros „pusiauvalstybės“ precedentu. Sumanymas tenka lai- 
kyti neįvykusiu. 

Valstybinėje centralizuotoje sovietinės konstitucijos konstruk- 
cijoje net toki įdomūs organai, kaip „Sovnarchoz'as“. („Soviet 
Narodnago Choziajstva“ — „Tautos Ūkio , Taryba“, taipogi eilė 
kitų, kaip „Sto“, „Vnieštorg“ ir kiti), kurie viešojo ūkio planavimo 

„ir tvarkymo atžvilgiu turėjo sudaryti būsimų statistikos ir registra- 
cijos centro organų precedentus, virto valdžios organais bendroje 
centro valdžios sistemoje. Kai kuriais atžvilgiais jie gali turėti 
didelės konstitucinės svarbos kaip naujo typo institucijos viešojo 
ūkio funkcijoms, bet neišeina iš valstybinių socialinio bendravimo 
ribų ir naujos anarchinės gadynės, turinčios savo patarnavimais 
pakeisti valstybę, nesugeba reikšti. 


XIV. Nacionalizmas. 


1. Nacionaldemokratija; nacionalinė valstybė. 

Nacionaliniai teritorijos plotai. Demokrati- 

nės konstrukcijos palaikymas nacionalinėje 
valstybėje. 


Tarp tų visuomeniškai konstitucinės reformos sumanymų, 
kurie siekia pačios teritorinės valstybės pakeitimo kitokiais suve- 
reniniais (viešpataujančiais) socialinio bendravimo padarais, tenka 
bent bendrais bruožais paminėti dar viena besireiškianti tenden- 
cija, auganti ir įgyjanti mūsų gyvenamą gadynę nepaprastos svar- 
bos. Ji yra visai kitokios rūšies, negu revoliucinio socializmo siū- 
lomoji sindikalinė arba komunalinė konstrukcija. Jos tėvu galima 
laikyti naujosios gadynės nacionalizmas. 

Nesigilindamas į šios tendencijos išvadų konstitucinius gali- 
mumus, kurie dar nepaaiškėjo ir kurie kol kas pačių jos reiškėjų 
vengiami formuluoti, aš tiktai nurodysiu charakteringas šiuo at- 
žvilgiu pačios tendencijos žymes. 

Kilęs XIX ir XX amžiuose, nacionalizmas ne tiktai žymiai 
keičia teritorinę atskirų valstybių konstrukciją naujuoju nacio- 
naliniu kriteriumu (žiūrėk šio rašto XIII skyriaus 1 skyrelį), bet 
įneša įvairių naujų socialinių bei teisinių sąvokų ir į patį valsty- 
binį bendravimą. Seną demokratinę teritorinės tautos suverenumo 
sąvoką jis linksta pakeisti nacionalinės tautos suverenumo sąvoka 
ir laikyti „valstybės šeimininke“ ne teritorinę piliečių tęstinę vi- 
sumą, bet tautiškai nacionalinį junginį; ir kai senoji klasiškoji de- 
mokratija rūpinosi teritoriniu žmogumi - piliečiu ir pagrindiniu 
socialiniu vienetu laikydavo teritorinį visų gyventojų junginį, 0 
valstybę laikydavo šio pagrindinio junginio organizaciniu padaru, 
tai nacionalizmas arba nacionalinė demokratija rūpinasi socialiniu, 
būtent nacionaliniu žmogumi, pagrindiniu suverenumo vienetu 
laiko nacionalinę tautą (Vokiečių, o ne Vokietijos tautą, Lietuvių, 
Latvių, Lenkų ir t. t, o ne Lietuvos, Latvijos, Lenkijos ir t. t. 
tautą), o valstybę laiko nacionališkai organizaciniu padaru. 

Kad, iš tikrųjų, ypač mūsų laikais tautiškai nacionalinis 
veiksnys yra vienas galingiausių valstybės steigimo (eventualiai 
ardymo ir griovimo) socialinių veiksnių, o įsteigtoje valstybėje jis, 
greta klasinio ir profesionališkai ekonominio socialinio veiksnio, 
yra rimčiausis savo veikimu jos tikslų ir tuo pačiu teritorinės 
viešosios galios (valdžios) funkcijų, — tai yra neabejotinas socia- 
linis faktas. Bet ypač du yra momentu, dėliai kurių šitas faktas, 

xartu su nacionalizmo skleidžiamomis nacionalinės tautos suvere 
numo sąvokomis, vis delto pats savaime, savo tiesioginėmis ten- 
dencijomis, žymiai ir griežtai teisiškai demokratinės valstybės 
konstitucijos, paremtos teritorinėmis pilietybės formulomis, nekeičia. 

Pirmasis tų momentų yra tas, kad dauguma nacionalinių tautų, 
kilusių iš pirminio etniško (bendrosios vietos kalbos, bendrųjų vie- 
tos įpročių, bendrojo vietos būdo ir kitų panašių liaudies kultū- 
ros reiškinių) branduolio, — tebeturi savo gana ryškų teritorinio 
apsigyvenimo plotą su savo centru. Iš to seka tas faktas, kad 
tam tikrame žemės plote—ypač savo apsigyvenimo centre—nacio- 
nalinė tauta maždaug sutampa su teritorijos gyventojais arba bent 
su žymia pastarųjų dauguma. Šiuo nacionalinės tautos gauna 
šiokio tokio panašumo į teritorines tautas valstybėse. Todel šioms 
nacionalinėms tautoms užtenka, kad jų teritorinio apsigyvenimo 
ribose būtų įsteigta atskira nepriklausoma valstybė. Tokia vals- 
tybė virsta ipso factu nacionalinė pačiu demokratiniu sprendžia- 
muoju gyventojų daugumos dėsniu — be jokių ypatingų demo- 
kratinės konstitucijos keitimų. Sios valstybės funkcija tose socia- 
linių reikalų kategorijose, kurios yra nacionalinio veiksnio liečiamos, 
bus nustatyta nacionaliniais tikslais. Todel teritoriškai nacionasi- 
nėms tautoms rūpės visų pirma pasiekimas „savo“ valstybės; 
jei jos įeina į kitas teritorines valstybes — jų didžiausios pastan- 
gos bus nukreiptos į tai, kas vadinama separatizmu — į teritorinį 
valstybinį išsivadavimą, į išskirimą savo teritorijos iš esamos pla- 
tesnės valstybės teritorijos ir į steigimą šioje atskirtoje savo teri- 
torijoje „savo“ valstybės, eventualiai — į išskirimą savo naciona- 
linių teritorijos dalių iš kelių valstybių, tarp kurių ji yra suskal- 
dyta, ir į jų jungimą vienoje bendroje atskiroje valstybėje. Žino- 
ma, nacionalinei tautai rūpės ir tai, kad į „savo* valstybės teri- 
toriją patektų, be nacionališkai teritorinio centro, taipogi, kiek 
galima, ir visi nacionališkai teritoriniai pakraščiai, kad ji ir būtų 
- juose tarp vietos gyventojų mažumoje; tai bent jai rūpi tiek, kiek 
šitas pakraščių prijungimas prie centro nepakeis jos nenaudai 
nacionalinės daugumos bendrajame visos teritorijos gyventojų 
skaičiuje. Šia prasme nacionališkai valstybinis separatizmas su- 
daro ryškiausį teritoriškai nacionalinių tautų siekimą mūsų laikais 
ir jas patenkina. Pasinaudodamos kiekviena proga tos tautos 
del jo kovoja, o iškovotą savo valstybę brangina ir saugoja, kaipo 
didžiausį savo turtą. >Savo valstybėje demokratiškai konstitucinės 
institucijos joms nėra būtinai keistinos. 

Antras motyvas, dėliai kurio valstybės, virtusios nacionali- 
nėmis, nėra perdaug linkusios keisti bendrąją demokratiškai kons- 
titucinę konstrukciją griežtomis ir kategoriškomis nacionalizmo 
išvadomis, yra tas, kad nacionalinių mažumų piliečiai, kurių 
tebėra kiekvienoje valstybėje, negautų formalaus pagrindo skųstis 
įvairiems išoriniams veiksniams ir rodyti į taikomą jiems teisinę 
nelygybę, kas ypač yra nepageidaujama dabar, kai tarptautinio 
bendravimo jėgų atkreipia rimta domė į nacionalinių santykiu 

tvarkymą. Nacionalinės daugumos „savo“ valstybėse pasiekia 
savo tikslų valstybiniais metodais, valstybiniu aparatu ir valstybine 
funkcija be formalaus keitimo konstitucijos dėsnių. Joms tai 
garantuojama demokratinio daugumos veiksnio naudojimu. Ko 
gi joms reikėtų daugiau? Jos yra faktiškos valstybės valdymo, 
valstybės tikslų ir funkcijos, valstybės įstatymų šeimininkės, o kad 
konstitucijos formaliniu dėsniu šeimininku - suverenu skelbiama 
teritorinė, o ne nacionalinė tauta, — tai valdančios nacionalinės 
tautos nevaržo arba bent varžo taip maža, kad keisti dėliai to ior- 
mali konstrukcija neapsimoka. Be to, palaikymas formalios 
piliečių lygybės yra patogus dar tuo, kad valstybiškai na- 
cionalinių mažumų piliečiai nėra iš anksto klasifikuojami savo 
mažumose ir todel kai kurie jų gali, pasiduodami del įvairių 
priežasčių nacionalinės daugumos įtakai, pereiti į daugumos eiles; 
o tai kaip tik yra geistina teritorinės nacionalizacijos atžvilgiu. 


2. Išmėtytos be „savo“ teritorijos nacional!i- 
nės mažumos. 

Bet klasiškosios demokratinės konstitucijos ir net pačios 
teritorinės valstybės konstrukcijos keitimas nacionalizmo išvado- 
mis vis delto rodo tendencijos vykti kitu galu, būtent — per 
nacionalines mažumas valstybėse. Joms — nacionalinėms mažu- 
moms — valstybės nacionalizacija, kad ir ne konstitucinė, o iunk- 
cionalinė, yra pavojinga ir daugybe atžvilgių kenksminga. O ne 
visos tautinės mažumos gali svajoti apie teritorinį separatizmą. 
Kai kurioms jų šis išsivadavimo kelias yra griežtai užkirstas. Yra 
nacionalinių tautų (ryškiausias pavyzdys — žydai), kurios apskritai 
jokio kategoriško teritorinio centro neturi ir jokiomis sąlygomis 
įsteigti savo nacionalinės valstybės tarp kitų valstybių ir tautų, 
kurių prieglobsty jos gyvena (žydai Europoje), nepajėgtų. Iš kitos 
pusės yra tokių nacionalinių tautų, kurių dalelės yra išmėtytos 
kolonijomis tarp svetimų nacionalinių tautų labai toli nuo savo 
nacionalinio centro tokiu būdu, kad tiesiog negalima įjungti jos 
įjų nacionalinę teritorinę valstybę (pavyzdžiui, Vokiečių kolonijos 
daugybėje svetimų Europos valstybių). Pagaliau, yra daugybė 
pakraščių teritorijų tarp įvairių nacionalinių teritorinių centrų. 
Šių pakraščių teritorijos nacionaliniu atžvilgiu sudaro kartais pai- 
niausias mozaikas, kurių išpainioti ir suskirstyti logiškomis nacio- 
nalinėmis ploto kategorijomis visai negalima. Teritorinė gi vals-' 
tybės konstrukcija neišvengiamai reikalauja kategoriško jų prisky- 
rimo prie kurios nors vienos valstybės. Ar jie bus įskirti į šios 
valstybės teritoriją ar į kitos, visuomet kuri nors jų gyventojų 
nacionalinė dalis sudarys toje valstybėje svetimą nacionalinę ma- 
žumą. Žodžiu, nėra valstybės be nacionalinės mažumos arba 
mažumų. Šios mažumos atsiranda net pačiuose. nacionalinių vals- 
tybių nacionaliniuose centruose. 

Šios nacionalinės mažumos turi ieškoti kitokios, negu vals- 
tybinis separatizmas, teisinės išeities iš susidėjusios nepatogios 
joms padėties nacionalinėje valstybėje. Šių išeičių pradėta ieško- 
ti dar prieš Didįjį Karą. Ypač ryškus buvo šiuo atžvilgiu įvairių 
nacionalinių veiksnių judėjimas buv. Austrijos Imperijoje (žiūrėk 
šio rašto XI skyriaus 5 skyrelį). Įvairūs nacionaliniai veiksniai 
buvo ten stiprūs ir galėjo priversti centro valdžią skaitytis su jų 
reikalavimas ir eventualiai derėtis su jais ir tvarkyti nacionalinius 
santykius valstybėje įvairiomis kompromisinėmis teisės institucijo- 
mis. Iš vienos pusės ten buvo ryškus nacionališkai valstybinio 
separatizmo judėjimas, o taipogi tokios teritorinės autonomijos 
bendrosios -valstybės ribose, kuri remtųsi atskiromis nacionalinėmis 
teritorijomis, bet is kitos pusės buvo ieškoma ir kitokių išeičių, 
nes ir sudarius autonominius teritorijos vienetus, problema ne- 
būtų galutinai išspręsta: kiekviename atskirame autonominiame 
vienete būtų dar, greta vietinės nacionalinės daugumos, vietos na- 
cionalinės mažumos. 


3. Nacionalinė „personalinė“ mažumų 
autonomija. Jos pobūdis ir žymės. 


Sale įvairių kitų siūlomų nacionalinės problemos išsprendi- 
mų nacionalinėse valstybėse, kilo ir t. vad. nacionalinės „persona- 
linės“ (ateritorialinės) autonomijos (savivaldybės) sumanymas. Ši 
autonomija arba savivaldybė būtų skiriama tiems valstybinės fun- 
kcijos elementams, kurie ryškiausia liečia nacionalinių reikalų sri- 
tį, ypač švietimą, įvairius kultūros reikalus ir t. t., ir šios savival- 
dybės subjektais būtų atskiri nacionaliniai junginiai valstybės ribo- 
sė. Šiame sumanyme nacionalinė savivaldybė paliestų kaip tik 
nacionalines mažumas, nes nacionalinėje valstybėje nacionalinė 
dauguma, turėdama bendrais demokratiniais dėsniais savo rankose 
arba savo įtakoje valstybės valdžios aparatą, nėra reikalinga jokios 
ypatingos savo nacionalinių reikalų apsaugos ir tenkinimo prie- 
monės savivaldybiniu metodu: už ją žino pasirūpins pati valsty- 
bės centro valdžia 


Ši nacionalinė mažumų sišiviltybe, kad ir įdomi konstitu- 
ciniu atžvilgiu, vis delto savaime jokių ypatingų nepaprastų kon- 
stitucinės teisės klausimų „nekelia — ypač tokių klausimų, kurie 
sudarytų pačiam valstybiniam bendravimui pavojų ir vystytų ten- 
dencijas pakeisti šį bendravimą kitokiomis suvereninėmis viešojo 
organizavimosi iormomis. Tai yra tokia konstitucinė institucija, 
kuri įeina į mūsų jau išnagrinetą socialinę savivaldybę, kaipo or- 
ganizuotų socialinių veiksnių atstovavimo kategoriją (žiūrėk šio 
rašto XII skyriaus 14 ir 15 skyrelius). 

Dėliai jos gal čion užtektų dviejų pastabų: a) pirma — kas 
jau mūsų pabrėžia, — ji sudaro kaip tik mažumų guasi - privi- 
legiją, nes svarbiausias valstybėje nacionalinis veiksnys — „viešpa- 

taujanti“ daugumos tauta — ja nesinaudoja: šiuo, t. y. ne jos 
iunkcionaline konstiukcija, bet jos sudaromąja ypatinga teisine 
mažumų padėtimi, ji skiriasi nuo savivaldybės, kuri esti bendra ir 
lygiai liečia visus paralelius savivaldybinius veiksnius (vietos sa- 
vivaldybės, profesinė savivaldybė, bažnytinės savivaldybės ir t. t.), 
ir yra iš tikrųjų panaši į autonomiją (kai kurių provincijų ar sri- 
čių autonomija, sudaranti joms ypatingą padėtį). Jeigu tokia 
konstitucionališkai autonominė padėtis kai kuriems nacionaliniams 
junginiams būtų pavesta valstybėje, neturinčioje nacionalinės val- 
stybės pobūdžio, kaip, pavyzdžiui, buv. Austrijos Imperijoje arba 
Šveicarijoje, ji iš tikrųjų Sudarytų šios autonomijos subjektams 
privilegiją, juo mažiau suprantamą ir nepateisinamą, kad ji liečia 
kaip tik smulkesnius nacionalinius vienetus ir nėra taikoma di- 
džiausiajai tautai; tai gal net būtų ypatinga „nacional — aristok- 
ratinė“ privilegija. Bet nacionalinėje valstybėje, kaip anksčiau 
pažymėta, ji šio pobūdžio neturi: kadangi ši autonomija sudaro 
jos subjektams — nacionalinėms mažumoms — ne tiktai tvar- 
kymosi priemonę savo ypatingų reikalų, įeinančių į valstybės 
funkciją, srity, bet ir apsaugą nuo eventualaus šių reikalų tenki- 
nimo iškreipimo taikant jam svetimus nacionalinius daugumos 
tikslus, — ir kadangi nacionalinė dauguma šių ypatingos teisinės 
padėties priemonių iš šios apsaugos savo nacionalinėje. valstybėje 
nėra reikalinga, tai ir mažumų privilegijos sąvoka čion atkrinta. 
Tai nėra privilegija —juo labiau, kad ši autonomija tebevyksta ben- 
drame nacionalinės valstybės suverenume, kurio vykinimas iš 
tikrųjų priklauso nacionalinei daugumai. Vadinasi šios autonomi- 
jos prižiūrėtoju ir net sprendėju yra valstybės bendroji (centro) 
valdžia, kuri lieka nacionalinės daugumo įtakoje. 

b. Antroji pastaba liečia štai ką: kaip aš jau turėjau progos 
paaiškinti (šio rašto XII skyriaus 15 skyrelis), steigdama savival- 
dybę (autonomiją) ir pasiremdama neorganizuotu socialiniu jun- 
giniu (priklausančiu gaivališkam „Socialinės grupės“ typui — Ton- 
nies'o teorija — šio rašto VIII skyriaus 7 skyrelis), vadinasi — 
pavesdama tokiai grupei tam tikrą kompetenciją ir sudarydama iš 
jos savivaldybinį (autonominį) vienetą, valstybė būtinai turi ją 
suorganizuoti ; valstybė turi sudaryti šios grupės korporatyvinę 
konstrukciją, turi sustatyti visą jos teisinių organų sistemą, nes 
kompetencija negali būti vykdoma gaivališku būdu be pastovių 
teisinių organų. Kitaip sakant, valstybė turi suteikti jai jos auto- 
nominę konstituciją. Įgydama savo konstituciją, socialinė grupė 
virsta organizuotu socialiniu junginiu, kuris šią savo konstitucinę 
konstrukciją, be abejo, stengsis naudoti ne tiktai šiai savo vieša- 
jai valstybinei kompetencijai, bet ir apskritai savo privatiniam 
tvarkymuisi ir, kiek tai bus galima, savo išoriniam veikimui san- 
tykiuose su kitais socialiniais junginiais platesniame socialiniame 
bendravime (visuomenėje). 

Iš šiai dalykas toks, kad nacionalinių junginių dauguma mū- 
sų laikais dar tebepriklauso socialinių grupių neorganizuotų jųn- 

ginių typui; net ir tie nacionaliniai junginiai, kaip ypač Žydai, 
kurie del įvairių priežasčių yra ryškiau organizuoti, nes iš dalies 
tautiniam veiksniui pasirėmė savo senąja stipria bažnytine orga- 
nizacija, o be to sudarė visą eilę kitų tautiškai organizacinių pa- 
darų, ypač reprezentacinių — lanksčių ir veiklių, — nepasiekė pil- 
no organizacinio išsivystymo. Taigi ten, kur yra įgyvendinama 
nacionalinė autonomija, įvairių neorganizuotų nacionalinių jungi- 
nių dalelės, kurios randasi tam tikros valstybės teritorinėse ribose, 
ir sudaro šios valstybės „nacionalines mažumas“, — virsta orga- 
nizuotais nacionaliniais junginiais su savo nacionališkai konstitu- 
cine (teisine) konstrukcija. Tai savaime žymiai didina jų jėgas, 
jų veiklumą, jų lankstumą ir organizacinę galią. Nacionalinei 
mažumai yra tai ne menkesnės vertės konsolidavimosi ir atsparu- 
mo veiksnys, pasieki1mas nacionalinės autonomijos pagalba, negu 
pati autonominė kompetencija. Ir štai, šiuo atžvilgiu nacionalinė 
mažuma, įgydama nacionalinę autonomiją, pralenkia šios valsty- 
bės nacionalinę daugumą, jeigu pastaroji šia autonomija nesinau- 
doja. Tiesa, nacionalinė dauguma naudojasi daug rimtesniu ir 
galingesniu valstybinės centro valdžios veiksniu ir turi savo rei- 
kalams aprūpinti pačios valstybės centro funkcijų, o todel jos 
potencialinės jėgos visais atžvilgiais nacionalinėje valstybėje auga, 
bet jos organizacinis tobulumas lieka žemesnis. 


Nacionalinė tautinių mažumų autonomija su savo „tautos 
taryba“ arba „tautos rūmais“ konstrukcijos viršūnėje sudaro žy- 
miausiąją ir auksčiausiąją konstitucinę instituciją, išvystytą mūsų 
gadynės nacionalizmo, kaipo nacionalinės valstybės konstitucinė 
pataisa. Ji maža tebėra priimta ir nacionalinių valstybių daugu- 
moje tebėra ne veikiančios teisės institucija, bet teisiniu idealu, 
apie kurį tebesvajoja ir tebekovoja įvairios nacionalinės mažumos. 


4. Nacionalinės personalinės mažumų autono- 
mijos idėjos pradžia. Jos konstituciniai pre- 
cedentai. Ukrainos „Centro Rados“ 1917 m. 
„universalas“ ir 1918 m. įstatymas. Estijos 
konstitucijos 21 str. Lietuvos konstitucijos 
73 — 74 str, Lenkijos.konstitucijos 109 str, 
Čekoslovakijos konstitucijos 132 str. 


Nacionališkai „personalinės“ (vadinasi — ateritorinės) autono- 
mijos, kaipo konstitucinės institucijos, idėja gimė naujaisiais 
laikais — pačiame XIX amžiaus gale ir XX amžiaus pradžioje Aus- 
trijoje. Ji, rodos, pirmą sykį tapo pareikšta Čekų Prahoje leidžia- 
mame partiniame Jugoslavų social - demokratų žurnale „Akade- 
miker“ ir po «o Austrijos socialdemokratų vokiečių M. Rennero 
ir Otto Bauero raštuose (ž. Marc Vichniac — „Le Protection dės 
Droit des Minoritės dans les Traitės internationaux de 1919—1920“, 
Paryžius, 19 pusl). Buv. Rusijos Imperijoje ji buvo palaikyta 

vairių nacionalinių tautų liaudies socialistų srovių, kaipo pro- 
graminis valstybės valdžios reformos reikalavimas, žinoma, labai 
tolimas nuo realizavimo veikiančiame carų absoliuizmo režime. 

Kaipo veikiančios konstitucinės teisės institucija, naciona- 
liškai parsonalinė mažumų autonomija tapo pirmą sykį nustatyta 
Ukrainoje. Tai buvo pačioje Ukrainos valstybinio steigimosi 
pradžioje, kai besteigiamą Rusijos Revoliucijos ribose Ukrainos 
valstybę ėmė valdyti „Ūkrainos Centro Rada“. Taip vadinamu 
trečiuoju Rados „universalu“, paskelbtu 1917. XI. 20., ir vėliau 
Rados 1918 1.9. įstatymu, pripažinta tautinėms Ukrainos mažu- 
moms „personalinės“ autonomijos teisė; ši autonomija tapo su- 
teikta tiesiog ir iš karto tiktai 3 mažumoms: Rusų, Žydų ir Lenkų; 
gi kitų mažumų eilei, būtent Gudų (Baltgudžių), Čekų, Moldavų 
(Rumunų gentis), Vokiečių, Totorių, Graikų ir Bulgarų, suteikta 
ne iš karto autonomija, bet salyginė šios autonoinijos teisė, kuria 
jos galėsiančios nauduotis, jeigu jos tam tikra tvarka pareikš ir 
įrodys tam tikrą savo narių skaičių Ukrainoje (10000 piliečių). 
Kadangi Rados režimas griuvo, pakeistas Vokiečių okupacijos 
metu t. vad. hetmano (Skoropadskio) valdžios režimu, kuriame 
nacionališkai „personalinės“ autonomijos jau neberandame, tai 
šis konstitucinis precedentas nusistovėti ir gauti funkcionalinio 
išvystymo nebegalėjo (ž. Vichniac-op. cit., 22 pusl.). 

Iš visos eilės naujausiųjų konstitucijų, nustatytų po Didžiojo 
Karo, mes vos trijose terandame nacionialinės „personalinės“ 
autonomijos instituciją. Ji yra būtent pareikšta Estijos (konsti- 
tucijos 21 str.), Lietuvos (73 — 74 str.) ir Lenkijos (109 str.) 
konstitucijose. 

Iki šiol ji tapo tam tikru įstatymu plačiausiai įgyvendinta 
Estijoje. Estijos konstitucija leidžia pasinauduoti nacionaline 
autonomija pareiškimo keliu visoms valstybės mažumoms, neskirs- 
tydama jų šiuo atžvilgiu, o kas čion ypač įdomu, tai tas, kad, 
einant šios autonomijos įstatymu, Estijoje gali pasinauduoti 
ja ir sudaryti savo organizuotus korporatyvinius savivaldybinius 
vienetus ne tiktai tie nacionaliniai junginiai, kurie sudaro valstybėje 
visų jos paliečių mažumą, bet ir pati nacionalinė Estų tauta tose 
valstybės teritorijos srityse, kuriose ji pati sudaro vietos gyventojų - 
mažumą. Šios autonomijos kompetencijai pavedama Estijoje 
(konstitucijos 21 str.) „tautinės kultūros“ bei „socialės apsaugos“ 
reikalai. 

Tiksliau nustatytos šios autonomijos kompetencijos ribos („tau- 
tinės kultūros reikalai“, į kuriuos įeina „liaudies švietimas, lab- 
darybė, savitarpinė pagalba“) ir ryškiau suformuluotas jos veikimo 
metodas ir jos teisinė padėtis (atstovaujamieji organai, savo na- 
rių apkrovimas mokesniais, naudojimasis teisinga dalimi valstybės 
ir vietos savivaldybių skiriamųjų švietimui ir labdarybei sumų) 
Lietuvos konstitucijoje. Bet užtai čion ši autonomija paveda- 
ma tiktai toms mažumoms, „kurios sudaro žymią piliečių dalį“, 
o jokio kriteriumo šiuo atžvilgiu pati konstitucija nenustato. Šiuo 


18* 


— 276 — 


leidžiama paprastų įstatymų leidėjo (Seimo) nuožiūrai skirstyti 
nacionalinės mažumos į privilegijuotas autonomines ir neprivilegi- 
juotas, nesinaudojančias šia autonomija. 

Lenkijos konstitucija leidžia tautinėms mažumoms steigti 
savo „autonomines sąjungas“, kurioms teikiamas viešosios teisės | 
sąjungų pobūdis, bet tai tebėra leidžiama vietos savivaldybių  ri- 
bose; šioms nacionalinėms autonominėms sąjungoms pavedama 
„pilnas ir laisvas savo tautinių ypatybių vystymas“, bet, matyti, 
„savo lėšomis“, nes sekantis (110) konstitucijos straipsnis, kal- 
bėdamas apie piliečius, priklausančius „nacionalinėms, 
"tikybinėms ir kalbinėms*“ mažumoms, leidžia jiems tarp kita ko 
steigti ir palaikyti savo lėšomis labdarybės, tikybos ir kitas socia- 
lines bei auklėjimo įstaigas ir mokyklas, o 109 straipsnis tiktai 
nurodo, kad valstybė „turės teisės“ (vadinasi, neprivalės) „papil- 
dyti“ autonominių nacionalinių sąjungų „finansus“. 

Kai kurios nacionališkai personalinės autonomijos žymės 
gal dar galima numatyti Čekoslovakijos konstitucijoje (132 str.), 
nors tai nėra visai aišku (bent, rodos, galima interpretuoti šis 
straipsnis šios autonomijos naudai). Ė 

Štai ir viskas, kas iki šiol galima konstatuoti nacionališkai 
Sienos K autonomijos atžvilgiu konstitucinės teisės praktikoje. 

ai nėra perdaug, bet tenka turėti omeny, kad pati institucija 
tebėra jauna. . 


5. Tarptautinės mažumų apsaugos istoriniai 
precedentai. 


Be šios autonomijos, kaipo ryškiausios ir iki šiol auksčiau- 
sios formos, mes matome įvairias kitokias nacionalinių mažumų 
apsaugos ir jų teisinio veikimo į valstybės funkciją institucijas, 
kurios sudaro žemesniojo laipsnio tų pačių reikalų tvarkymo ior- 
mas ir kurių mes čion skyrium visai nenagrinėsime, nes mums 
ypač rūpi nacionalizmo konstitucinės išvados valstybės keitimo 
atžvilgiu. 
Ž Pastaruoju atžvilgiu ypač ryški tarptautinės mažumų apsau- 
gos institucija, kuri pastaraisiais laikais ėmė labai nuosekliai reikš- 
tis ir vystytis. Pati institucija nėra nauja. Jos pėdsakai galima 
susekti net viduramžy, bet ten turėta omeny ne nacionalinės ma- 
žumos, 0 ypač tikybinės grupės ir kai kurie bažnytiniai organai 
svetimose šalyse (katalikų misijų ir krikščionių apsauga Rytuose). 
Analogiško pobūdžio buvo tikybinių mažumų apsauga, kartais 
nustatoma tarpvalstybinių sutarčių po Reformacijos. Taipogi yra 
žinoma tikybinių „disidentų“, o ypač stačiatikių „apsauga“ ir 
„globa“, kurią sau išsiderėdavo ir savindavosi Rusija buv. Lenkų 
— Lietuvių Respublikoje, sudarydama sau šiuo progą ir guasi — 
teisinį pagrindą kištis į šios Respublikos vidaus santykius ir ruošti 
dirvą aneksijai, iš 

„Visa tai maža teturėjo bendra su konstitucine nacionalinių 
mažumų problema ir neturėjo iš tikrųjų jokio ryšio su tuo judė- 
jimu, kuris mums yra žinomas nacionalizmo vardu. 

Ypatingai pradėjo vystytis ši tarptautinė mažumų apsaugos 
institucija pradedant nuo XVIII amžiaus galo ir per ištisą XIX 
amžių Turkijos ir naujų Balkanų valstybių atžvilgiu. 1774 m. 
Kučuk - Kainardži taikos sutarty tarp Rusijos ir Turkijos, Rusijai 
pavedama krikščionių tikybos ir bažnyčių saugumo ir laisvės Tur- 
kijoje priežiūra ir sui generis globa. Tai kartojama Jasų ir Bu- 
karešto taikos sutartyse tarp tų pačių valstybių (1792 ir 1812 
m.) Paryžiaus 1856 m. sutarty ši tarptautinė — ypač krikščionių 
„bažnyčių ir „rasinių“ svetimų gaivalų (mažumų) Turkijoje — apsau- 
ga igyja platesnio pobūdžio. Apsaugos prižiūrėtojais ir garantais 
„virsta kelios svarbiausios Europos valstybės. Besisteigiant išvaduo- 
tose nuo Turkų jungo šalyse naujoms Balkanų valstybėms, ma- 
žumų apsaugos normos praplėčiamos ir joms. Greta tikybinių 
grupių (junginių), apsaugos subjektais minimos ir kalbos bei rasės 
grupės: ar mažumos. š 

Bet ypatingos reikšmes įgijo ši problema Didžiojo Karo 
metu ir šį karą likviduojant, labiausia gi sąryšy su Tautų 
Sąjungos (ir nuolatinio tarptautinio teismo) įsteigimu. 


6. „Tautų teisių“ obalsis Didžiojo 1914 —1918 

m. Karo metu ir naujoje tarptautinėje taikoje. 

Nacionalinė valstybė ir tarptautinė nacionali- 
nių mažumų apsauga. 


Žinoma ir atmintina yra „tautų teisių“ obalsio svarba Didžio- 
jo Karo metu. Šis obalšis tapo jau karo pradžioje iškeltas, o 
karo meti jis virto populeriškiausiu. Į jį buvo dedama ne tik 
demokratinės teritorinės tautos sąvokos, bet ypač kaip tik nacio- 
nalistinis nacionalinių tautų sąvokos turinys. Šį turinį įdėjo į jį 
ne tiktai, o gal if ne tiek, tie karo galiūnai, kurie jį skelbė agita- 
ciniais ir savo politiniais tikslais, stengdamiesi pateisinti savo da- 
lyvavimą kare, įgyti kuoplačiausių pasaulio simpatijų ir pasipuošti 
visuotinos laisvės kovotojų ir didvyrių aureole, bet taipogi ir ypač 
tie, kuriems tai buvo skelbiama ir kurie troško savo laisvės ir 
savo teisinės padėties nustatymo savo tikslais bei reikalais. Jie 
šį obalsį suprato ir išvertė taip, kaip būtent jiems buvo pagei- 
daujama, ir privertė besivaržančius galiūnus statyti savo garsiose 
diskusijose taškus ant „i“ ir dėstyti iškeltąjį obalsį nacionalistinė 
prasme. Žiauriajam mušiui karo laukuose sekundavo politinės 
„ diskusijos ir kariaujančių valstybių vyrų programinės kalbos ir iš- 
kilmingi pareiškimai, kurių klausėsi visas pasaulis. Ir šioje gar- 
sioje politinių kalbų ir deklaracijų dyikovoje, kuri tęsėsi kelerius 
kruvinus metus, pats tautų vadavimo, jų laisvės, jų teisės 
obalsis buvo girdeti iš abiejų kovojančių šalių. Kalbėjo tai net 
Damanovu ir Hohenzollernų tarnai. 


LDT 


Kuo toliau, tuo tiksliau šis obalsis ėmė konkretizuotis. Jis 
rado ryškiausią iormulą tezėje, jog kiekviena — tiek didelė, tiek 
maža — tauta (nacionalinė tauta) turinti teisės laisvai plėtotis, vys- 
tyti savo kultūrą, apsispręsti ir tvarkytis, žodžiu — būti nepri- 
klausoma: Šios gl nepriklausomybės ir apsisprendimo laisvės 
geriausiu ir tiksliausiu dėstytoju būtų, žinoma, kiekvienai tautai 
savo nacionalinė valstybė savo gyvenamoj teritorijoje. 


Ypač pagarsėjo Š. Amerikos Jungtinių Valstybių Prezidento 
Wilson'o paskelbtieji karo obalsiai, nustatyti laisvės ir teisingumo 
dėsniais, lygiai liečiančiais stambias ir smulkias tautas (garsieji 
W. Wilsono „14 punktu“ — 1918. 1. 8.) Ir, iš tikrųjų, Didžia- 
jam Karui baigiantis, ypač trijų didžiulių Imperijų — Rusijos, 
Austrijos (Austrų — Vengrų) ir Vokietijos Imperijos — griuvėsiuosė 
visos Europos centro ir rytų nacionalinės vietos tautos sujudo ir 
pasiskubo pasinaudoti patogiomis aplinkybėmis — paskelbti ir 
įsteigti savo valstybes, eventualiai — įjungti į savo valstybes naujus 
nacionalinius teritorijos plotus, kurie iki tol eidavo į šių Imperijų - 
teritorijas. Šis darbas buvo pateisinamas paskelbtu obalsiu, kaip 
pastarojo išvada. Naujoji tarptautinė taika tebeturėjo sankcionuoti 
įvykusį faktą. : 

Bet šia tiesiogine prasme negalėjo pasinaudoti populiariu 
obalsiu nacionalinės tautos, neturinčios savo teritorinio centro, 
bei įvairios įvairių tautų trupmenos, išmėtytos tarp svetimų nacio- | 
nalinių teritorijų ir sudarančios naujose nacionalinėse valsty- 
bėse mažumas. Negalėdamos sudaryti savo nacionalinių vals- 
tybių kitų nacionalinių teritorijų ribose, jos vis delto taipogi 
reikalavo paskelbiojo obalsio išvadų sau, nes obalsis lietė visus 
be aprėžimo ir išimties. Tiktai, žinoma, kitokios: turėjo būti šių 
išvadų teisinės formos. Kaip ir kurioms šių tautų pasisekė išsi- 
derėti savo teisinės padėties tam tikros institucijos naujų nacio- 
nalinių valstybių konstitucijose, to mes nebežiūrėsime, bet pažymėti- 
na yra, kad tarptautinėje taikoje pasirūpinta ir jomis. Būtent, panau- 
dota joms senoji tarptautinės mažumų apsaugos institucija. Šios in- 
stitucijos konstrukcija palikta maždaug toji pati, bet apsaugos vyk- 
aa mechanizmas žymiai pakeistas, suderinus jį su steigiamąja 

autų Sąjunga. 

Precedentą šiuo atžvilgiu sudarė apsauga, pritaikinta Lenkijos 
mažumoms. Jau pirmojoje, būtent Versalio sutarty, kartu su 
Lenkijos valstybės pripažinimu, buvo nustatyta jos pareiga arba 
pasižadėjimas laiduoti rasės, kalbos ir tikėjimo mažumų reikalų 
teisinę apsaugą. Tai tapo išvystyta ir tiksliau suformuluota ats- 
kiroje sutarty, sudarytoje 1919. VI. 28. tarp penkių pasaulio ga- 
„ lybių — naujos pasaulio taikos svarbiausiųjų Organizatorių — 
Anglijos, Prancūzijos, Italijos, Japonijos ir Š. Amerikos J. V. iš 
vienos pusės ir Lenkijos — iš kitos. Tuo pačiu keliu nueita ir 
santykiuose su visa eile kitų naujai įsisteigusių, taipogi senų 
praplėstųjų ir, pagaliau, pralaimėjusių karą valstybių, — galima pa- 

sakyti — su visomis Europos centro ir rytų valstybėmis (išskyrus, 
žinoma, Sovietų Rusiją, nepasidavusią naujos taikos tarptautiniam 
režimui). 

Smulkiai skyrium kiekvieno šių atskirų santykių nežiūrėsime. 
Institucijos konstrukcija visur vienoda (išskyrus kai kurias smulk- 
menas) ir vykdomasis mechanizmas vienodas. Juos mes ir išna- 
grinėsime. 


7. Apsaugojamųjų reikalų ar „interesų“ subjek- 

tai — įvairių rūšių mažumos. Netikslus nacio- 

nalinių mažumų apibūdinimas. Apsaugoja- 
mųjų reikalų — mažumų teisių — turinys. 


Apsaugojamųjų reikalų ar „interesų“ subjektais laikomos įvairių 
rūšių mažumos atskirose valstybėse; minimos ypač rasinės, tikybi- 
nės, kalbinės, kartais etniškosios mažumos. Tiksli „nacionali- 
nės mažumos“ sąvoka nėra suformuluota, nors iš tikrųjų kaip tik 
dėliai šios rūšies grupių visa tai yra daroma. Iš tikrųjų, ne kas“ 
kita, tik nacionalinių mažumų konstitucinės padėties problema 
yra nacionalinės valstybės laimėjimų iškelta ir šios apsaugos 
reikalinga, ir ne kas kita, 0 ji sudarė šį reikalą kaipo „tautų 
teisių ir laisvės“ obalsio išvadą. 

„Nacionalinių mažumų“ formulos vengimas ir jos pakeitimas 
„fasinių“ ir kitų mažumų formula nėra atsitiktinis. Iš dalies tas 
įvyko del to, kad Vakaruose — senosios demokratijos šalyse 
apskritai—nacionalizmo sąvokos nėra taip ryškiai pakeitusios demo- 
kratinių sąvokų, kaip Europos Rytuose, ir kad todel žodis „tauti- 
nis“ arba „nacionalinis“ ten turi kaip tik teritorinės tautos (vals- 
tybės piliečių visumos) pobūdžio, ir „tautinė“ arba „nacionalinė“ 
mažuma reikštų visai ką kita, negu ji reiškia nacionalizmo ir 
„nacionaldemokratijos“ koncepcijoje. Be to, Vakarams, kurie šią 
mažumų apsaugos instituciją primėtė naujoms nacionalinėms 
valstybėms dažniausiai prieš pastarųjų norą (nes šiuo, be abejo, šiek 
tiek siaurinama jų klasiškasis išorinis suverenumas), — nėra gerai 
ir tiksliai žinoma įvairių nacionalinių mažumų konstrukcija įvai- 
riose Europos Rytų valstybėse. Vakarams tebėra žinoma, kad 
susidėjusioje nacionalinėje Rytų mozaikoje (ypač Balkanuose, 
taipogi kai kuriuose buv. Austrijos Imperijos šalyse) yra įvairiau- 
sių nacionalinių konstrukcijų: yra kartais įvairių pusiau - nacio- 
nalinių, 0 pusiau - bažnytinių arba tikybinių grupių (tai yra žymu 
ypač, pavyzdžiui, pas Žydus, kurie vienok sudaro vieną ryškiausių 
ir stipriausių mažumų konstrukcijų), yra kitų, kurios tesiskiria nuo 
nacionalinės daugumos kalba, neturėdamos kitų individualinių 
konstruktyvinių elementų, yra vėl tokių, kurios sudaro etniškas 
grupes be aiškios nacionalinės sąmonės, bet kurių vadai stengiasi 
išvystyti jas į nacionalinius vienetus ir kurios gal taipogi parei- 
kalausiančios sau „laisvo apsisprendimo“. Tad tiksli nacionalinės 
grupės sąvoka pakeista įvairių galimų rūšių grupių sąvokomis, o 

šis pakeitimas pasirodė gal labiau priimtinas ir nacionalinėms 
valstybėms, kurios gal kartais norėtų nuskandinti tikslias politines 
nacionalines mažumų grupes neaiškioje plačioje įvairių etniškų, 
kalbinių ir tikybinių grupių iormuloje. 

Pats apsaugojamųių mažumų teisių turinys ir jų funkcionalinė 
konstrukcija, vadinasi, jų reikalų teisinis suformulavimas, kuris 
pavedamas tarptautinei apsaugai, nėra visose sutartyse vienodas, 0 
kartais ir toje pačioje sutartyje jis nėra vienodas ir lygus visoms 
mažumoms. Kai kurioms jų garantuojama platesnė savivaldybė 
tam tikrose kompetencijos ribose (bet ypač komunalinės, 0 ne 
bendrosios nacionalinės personalinės, pavyzdžiui, Saksams ir Šek- 
leriams priskirtoje Rumunijai Transilvanijoje, arba nacionalinės 
bažnytinės, pavyzdžiui, Turkams - Muzulmonams SHS-e), kartais 
pasitenkinama bendrųjų teisių lygybės arba tam tikrų kalbos ir 
bažnytinio tvarkymosi teisių garantijomis, kartais pavedamas ir 
apsaugojamas ypatingųjų mažumų reikalų tenkinimas arba jų sa- 
vivaldybinio tvarkymosi biudžeto padengimas viešomis lėšomis. 
Kad būtų apsaugojama mažumų personalinės autonomijos insti- 
tucija, kuri sudaro svarbiausį jųjų reikalavimą, bet kuri dar galu- 
tinai ne nusistovėjo nacionalinių valstybių konstitucinėje praktikoje, 
išskyrus kelius mūsų išžiūrėtus ir ne visai iki šiol įgyvendintus 
bandymus, — to mes šioje tarptautinės apsaugos institucijoje 
nerandame. 


8. Tarpiautinės mažumų apsaugos vykdymo 
mechanizmas. Tarpvalstybinė sutartis, kaipo 
šios apsaugos titulas; apsaugos subjektai -daly- 
vavusios sutartyse valstybės ir Tautų Sąjunga 
(Tautų Sąjunga = Valstybių Sąjunga arba vals- 
tybinių Tautų Sąjungs). Pasyvi Tarptautinė 
nacionalinių mažumų teisinė padėtis. Apsau- 
gos byla. Tautų Sąjungos Tarybą; josios Gene- 
ralinis Sekretariatas, josios nariai. Skundai— 
denunciacijos. Tarptautinis ginčas. Nuolati- 
niai Tarptautiniai Teismo Rūmai. 


Taip, bendrais bruožais, atrodo tarptautinės apsaugos for- 
mula. Bet koks gi sudarytas jos vykdymo mechanizmas? Forma- 
liais garantais yra sutarčių dalyviai, nes jiems yra suteikiami tam 
tikrų valstybių pasižadėjimai; bet ne jie yra pasižadėjimų vykdymo 
sprendėjais. Siam yra sunaudojama Tautų Sąjunga, būtent josios 
Taryba ir Nuolatinieji Tarptautiniai Teismo Rūmai. 

Patys apsaugojamų reikalų bei interesų arba teisių subjek- 
tai —nacionalinės mažumos—nėra apsaugos subjektais. Jų padėtis 
tarptautinės teisės atžvilgiu yra grynai pasyvi. Apsaugos proceso 
iniciatyva —skundo teisė — mažumoms nepriklauso, nes jos tirpsta 
savo valstybės teritorinėje tautoje ir tebėra atatinkamų valstybių 

išorinio suverenumo padengiamos. Nenueita taip toli šios apsau- 
gos konstrukcijoje, kad būtų leista mažumoms, kaip. tarptautinės 
teisės subjektams, bylinėtis su valstybėmis, kurioms jos priklauso, 
ir veikti prieš jas kaip šalys. 

Tarptautinės viešosios teisės subjektais tebėra valstybės, o 
Tautų Sąjunga tebėra valsiybių sąjunga arba valstybinių tautų, 
vadinasi——teritorinių suvereninių junginių —sąjunga. Jos konstruk- 
cijoje demokratinis pradas iki šiol nėra pilnai nacioldemokratiniu 
pakeistas. Nacionalinės mažumos nedalyvauja joje ir nesudaro 
viešosios tarptautinės teisės asmenų. 


Iškelti klausimą del mažumų teisių saugojimo pažadų nevyk- 
dymo arba jų laužymo kurioje nors pasižadėjusių valstybių, vadi- 
nasi, iškelti sui generis kaltinimą prieš pasižadėjusią valstybę, 
tegali Tautų Sąjungos Tarybos narys (valstybė, įeinanti į Tarybą; 
dalys Tarybos sudaramos iš nuolatinių narių—didžiulių valstybių, 
Didžiojo Karo laimėtojų ir pasaulinės taikos iaktiškų sprendėjų, 
įeinančių į Tarybą ipso jure, kita gi dalis iš besikeičiančių narių, 
Tautų Sąjungos plenumo renkamų). 

Tiesa, Tautų Sąjungos Generalinis Sekretariatas priima ir 
registruoja kiekvieną bet iš kur gaunamąjį skundą del mažumų 
nuskriaudimo. Vadinasi,' skundą gali patiekti Generaliniam Sek- 
retariatui taipogi kiekviena besijaučianti nuskriausta nacionalinė 
mažuma, jos grupė, jos organizacija, draugija, —-bet kas. Bet šis 
„Skundas“ teturi privatinio pranešimo (denunciacijos) pobūdį. 
Jis nesudaro skundo tikrąja prasme, nes jis savaime jokios 
eigos negauna ir nesudaro teisinio pagrindo jokiai procedūrai. 
Generalinis Sekretariatas suteikia gautojo „skundo“ —pranešimo 
nuorašus visiems Tautų Sąjungos Tarybos nariams. Nuo kiek- 
vieno pastarųjų pareina, ar jis panorės arba ras reikalinga iškelti 
„bylą“. Jis jokiu atžvilgiu nėra skundo suvaržytas. Bet jis gali 
iškelti taip sakant „bylą“ ir be jokio formalaus skundo, atėjusio 
per Generalinį Sekretariatą. Jis gali pasiremti ir savo turimomis 
žiniomis. 

„Bylos iškėlimas“ reiškiasi tuo, kad kiekvienas T. S. Tary- 
bos narys gali atkreipti Tarybos domę į pasižadėjimo sulaužymą 
arba sulaužymo pavojų. Tada dalykas -yra Taryboje svarstytinas; 
Taryba užklausia vaistybės, prieš kurią tai iškelta, ir šiuo reikalu 
išsitaria: ji gali bylą numarinti, gali padaryti nutarimą, gali sutei- 
kti, taip sakant, kaltinamajai valstybei nurodymų arba pasiūlymų 
laikytis tam tikrų dėsnių. Jeigu kiltų nuomonių skirtumas tarp 
valstybės, prieš kurią iškelia mažumų apsaugos klausimas, ir 
Tarybos nario, tai šis nuomonių skirtumas .aikomas tarptautinio 

obūdžio ginču, kuris, vienai šaliai reikalaujant, patiekiamas spręsti 
uolatiniams Tarptautiniams Teismo Rūmams. Pastarojo spren- 
dimas yra privalomas ir galutinas—neskundžiamas. Pats pasiža- 
dėjimų, vadinasi — apsaugojamų mažumų teisių, turinys tegali 
būti keičiamas Tautų Sąjungos tarybai sutinkant, 

(Plg. pagrindinės Versalės 1919 m. Taikos Sutarties 93 str.; 
Versalės 1919. VII. 28. sutartis su Lenkija; St. Germain'o 1919. 
IX. 10. Taikos Sutartis su Austrija, tos pačios datos St. Germain'o 
sutartis su Cekoslovakija ir su SHS; Neuilly 1919. X. 27. sutar- 
tis su Bulgarija; Paryžiaus 1919. XII. 9. sutartis su Rumunija; 
Trianono 1920 m. sutartis su Vengrija; Sevro 1920 m. sutartis su 
Turkija; Tautų Sąjungos Sutartis — „Pacte de la Sociėtė des 
Nations“, Marc Vichniak-op. cit; lietuvių kalba yra parašyta 
musų Teisių Fakulteto studento p. Rudolio Valsonoko gražus 
nespausdintas diplominis darbas „Mažumų Apsauga kaip teisės 
problema“, kuris sudarytų gražią ir naudingą brošiūrą). 


9. Tarptautinė mažumų apsauga ir valstybės 
suverenumas. Nacionalinių mažumų reikala- 
vimas: organizuotų autonominių nacionali- 
nių mažumų tarptautinė asmenybė. Naciona- 
linių mažumų tarptautinis paritetas su nacioną- 

linėmis valstybėmis. i 


Siaip yra nustatyta tarptautinė nacionalinių mažumų apsau- 
gos institucija, gavusi plataus pritaikinimo naujame tarptautinės 
arba tarpvalstybinės taikos režime. Kaip gi' tenka ji vertinti vals- 
tybinio dėsnio atžvilgiu? Be abejo, ši apsauga šiek tiek palyti 
išorinį suverenumą tų valstybių, kurių mažumoms ji yra teikiama. 
Tiesa, ji yra nustatyta ne kieno nors teisiniu įsakymu, bet suvė- 
renine sutartimi, formališkai teisiniu dėsniu —ir tai nėra priversti- . 
nai uždėta pareiga, bet suvereninis laisvas tam tikros valstybės 
(valstybių) pasižadėjimas. Vadinasi, suverenumo titulas — juridi- 
nis valstybės suverenumas—nėra paliestas, nors, žinoma, faktiškai 
pasižadėjusios vaistybės buvo priverstos tai padaryti ir iš tikrųjų 
ne savo iniciatyva ir ne savo „suverenine valia“ pasižadėjo. Bet 
jeigu suverenumo juridinis titulas nėra paliestas, tai vis delto 
pasižadėjimas yra vykdytinas: jis uždeda prievolę, nustato tarp- 
tautinę teisiniai pasižadėjusios valstybės atsakomybę už tai, kas 
sudaro jos vidaus tvarkos elementą, žodžiu—varžo ir siaurina jos 
funkcionalinį suverenumą paties laisvojo tvarkymosi atžvilgiu. 


Betvalstybiškai teritorinės konstrukcijos—valstybingumo prado 
socialiniame bendravime — ši institucija šioje savo konstrukcijoje 
vis delto nežeidžia, — bent tol, kol pačios mažumos nėra išskir- 
tos iš teritorinės valstybės organizacijos ir neįgijo tarptautinės 
viešosios teisės subjekto—tarptautinio asmens pobūdžio tarpvals- 
tybiniame bendravime (tarpvalstybinėje visuomenėje). 

Bet tenka turėti omeny, kad kaip tik pastarąja kryptimi eina 
nacionalinių mažumų reikalavimai. Būtent, reikalaujama, kad 
organizuotoms autonominėms („personaliniu“ nacionaliniu pagrin- 
du) mažumoms būtų pripažinta skundo teisė, tarptautinės apsau- 
gos subjekto pobūdis, o taipogi jų savarankiško tarptautinio atsto- 

vavimo teisė. Tarptautinė apsauga tesireikštų tada tarptautiniu 
kylančių ginčų sprendimu, bet ginčo dalyviais —šalimis—nebebūtų 
tiktai valstybės, bet valstybės ir organizuotos mažumos, arba, 
kitaip ir tiksliau sakant, visos nacionalinės tautos, tiek naciona- 
liškai valstybinės (nacionališkai teritorinės), tiek nacionališkai ateri- 
torinės pariteto dėsniu. Tai jau būtų suvereninių valstybių pakei- 
timas suvereninėmis nacionalinėmis tautomis, priešstatymas teritori- 
niams junginiams nacionalinių junginių, atidengimas naujo vi- 
suomeninės evoliucijos kelio, panašaus į tąjį, kurį siūlo sindi- 
lizmas arba komunizmas, —tiktai nebe profesiniais sindikatais arba 
darbo komunomis, bet nacionalinėmis tautomis. Tuo pačiu tarp- 
valstybinis žmonijos bendravimas kongresuose virstų tarpnaciona- 
liškai kongresiniu (sindikalizme — tarpsindikališkai kongresiniu, 
komunizme —tarpkomunališkai kongresiniu). 

Šie reikalavimai tebėra tendencijos stadijoje. Be abejo, nacio- 
nalinių mažumų veikėjai ir šių reikalavimų ideologai iš karto 
nežengia taip toli, kad visas valstybinis bendravimas būtų pakeis- 
tas nacionalinio ir tarpnacionalinio suvereninio organizavimosi mo- 
nopoliu. Jie pasitenkintų tuo tarpu daug siauresniais kompromisi- 
niais laimėjimais; jie vengia daryti perdaug griežtas išvadas ir 
stengiasi įrodyti, kad jų reikalavimai tiek nacionališkai personali- 
nės autonomijos atžvilgiu (tai visai atatinka tikrenybei), tiek tarp- 
tautinio asmens pobūdžio įgijimu tarpvalstybiniame bendravime 
(o tai visai nėra taip aišku), — nė kiek neprieštaraują valstybinio 
bendravimo konstrukcijai ir esą pilnai su šia konstrukcija suderi- 
nami. Jie nori įtikinti, kad jokio pavojaus, iš tikrųjų, nesą. 

Vis delto lieka faktas, kad šiomis tendencijomis skaldomas 
suvereninis teritorijų bendravimas ateritoriškai suvereniniais bei 
nacionaliniais junginiais; žinoma, suvereniškai teritorinis, t. y. vals- 
tybinis bendravimas negali būti laikomas, kaip tai manė senoji 
demokratija, asocialiniu, nuvalytu nuo bet kurių socialinio jungi- 
mosi padarų, kaipo neva prieštaraujančių bendrajai teritorinės tautos 
valiai; jis pats iš esmės turi federacinio pobūdžio, kuris nuolat 
aiškėja ir stengiasi apsireikšti konstitucinėje valstybių teisėje; šių 
valstybinės vidaus federacijos socialinių veiksnių tarpe, be abejo, 
žymus yra kaip tik ir nacionalinis veiksnys, o todel personalinės 
nacionalinės autonomijos institucija šiai esmei savaime nepriešta- 
rauja. Bet tarptautinis ateritorinių nacionalinių junginių paritetas 
su nacionalinėmis valstybėmis arba su valstybiškai nacionaliniais 
junginiais pakeistų pačią valstybės sąvoką. 

Nacionališki ateritoriniai junginiai, įgiję personalinę auto- 
nomiją ir tarptautinį paritetą su nacionalinėmis valstybėmis, tuo 
pačiu, iš tikrųjų, išsiskirtų iš valstybės teritorinio suverenumo ir 
patys virstų suvereniniais. 

Judėjimas šia kryptimi yra ryškus. Nacionalinių mažumų 
organizavimasis smarkiai žengia pirmyn; jau pradeda vykti jų 
kongresai, jų bendras sutartinis ir planingas veikimas. Jų orga- 
nizacinė sąmonė konsoliduojasi, jų obalsiai įgyja aiškumo, jų jėgos 

ir reikalavimai auga. Nacionalinės mažumos virsta svarbiu tiek 
vidaus valstybinio, tiek tarptautinio bendravimo veiksniu. Be to 
tenka turėti omeny, kad daugybė ju turi ankštų ryšių su atatin- 
kamomis joms nacionalinėmis valstybėmis (pavyzdžiui, Vokiečių 
mažumos įvairiose valstybėse su Vokiečių nacionaline valstybe ir 
t. t), kurios jas palaiko ir remia, nors, kartais, palaikydamos savo 
giminės mažumas svetimose valstybėse, varžo svetimas mažumas 
pas save. 


Zodžiu, nacionalinė vidaus ir tarptautinė probleme yra labai 
paini, bet tarp šios problemos sprendimo veiksnių toli gražu ne 
viskas eina valstybingumo vaga. 


10. Nacionalinių mažumų pastangos, kaip nacio- 
nalizmo ir „tautų apsisprendimo teisės“ išvada 
ir kaip nacionalinio valstybės pobūdžio gilini- 
moveiksnys. Nacionalinės mažumos, kaip sve- 
timųvalstybių — jų nacionalinių metropolijų — 
kolonijos: piliečių „in partibus infidelium“ 
sąvoka. Paslėptoji nacionalizmo koncepcija: 
teritoriškai suvereninių valstybių pakeitimas 
paritetiniais nacionaliniais bei ateritoriniais 
junginiais. 

Kad nacionalinės mažumos eina šiais nacionalizmo keliais 
— stebėtis netenka. Jos tereaguoja į nacionalizmo praktikas jų 
gyvenamose valstybėse, virtusiose nacionalinėmis. Antra vertus, 
idėjos bei obalsiai turi savo logiką. Jeigu skelbiama nacionalinių 
„tautų apsisprendimo teisė“ taja pačia arba labai panašia įgimto- 
sios teisės prasme, kaip tai demokratijos lopšy buvo skelbiama 
apie „žmogaus ir piliečio“ suvereninę „įgimtąją teisę“, tai, žinoma, 
tenka laukti, kad šios teisės sąvoka bei turiniu panorėsiančios 
pasinaudoti ne tiktai tos laimingos teritorinės tautos, kurios ją 
gali realizuoti „savąja“ valstybe, bet ir visos kitos, kurioms šis 
jos realizavimo kelias yra užkirstas, lygiai taip pat, kaip anaisiais 
demokratijos gimimo laikais žmogaus ir piliečio teisėmis panorėjo 
pasinaudoti ir pasinaudojo ne tiktai filosofai, enciklopedistai bei“ 
salonų svečiai, bet ir buržuazija, o, pagaliau, ir visa liaudis — visi 
piliečiai, nuversdami valdovus, steigdami respublikas, o, pagaliau, 
išplėšdami iš laimėjusios stambiosios buržuazijos ir visuotinio bal- 
savimo teisę. O jeigu ši tautų „apsisprendimo teisė“ yra dėstoma 
kaip „valstybinio apsisprendimo“ teisė, būtent — apsisprendimo 
savąja nacionaline valstybe, — tai ateritorinės tautos arba išmėty- 
tos tautų dalelės (mažumos svetimose nacionalinėse teritorijose), 
negalėdamos tiesiog šio idealo pasiekti, o nenorėdamos savo „tei- 
sės“ išsižadėti, — ieško sau jo ekvivalento ir mano rasti jį jau 
ne tik savo personalinėje autonomijoje valstybės ribose, bet 
ypač savo tarptautiniame paritete su nacionalinėmis valstybėmis, 

sukonstruotomis kaip nacionalinių vietos daugumų junginiai, — 
paritete, kuris jiems iš tikrųjų suteikia ir laiduoja suverenumą. 
Jeigu jos dar šiandien to kategoriškai ir viešai nesako, tai jos 
apie tai tikrai svajoja, ir jų nuoseklių pastangų mintis nėra kitokia. 

Iš kitos gi pusės, nacionalinių mažumų skytimasis nuo 
valstybės konsoliduoja nacionalinį valstybės pobūdį, palieka 
vienintelio valstybės šeimininko vietą nacionalinei daugumai, kas 
eina nacionalizmo išvadų vaga. Ir pats demokratinis Vakarų 
pradas, kuris laiko valstybes tautomis, neskirdamas nacionalinės 
tautos sąvokos nuo teritorinės tautos („populi“) sąvokos, suderintas 
su nacionalinių mažumų apsauga, daro tai, kad formalaus tarp- 
tautinio (tarpvalstybinio) bendravimo subjektais — bent tiek, kiek tai 
liečia valstybes, kurių mažumoms ši apsauga yra taikoma, — 
pamažu iš tikrųjų virsta viešojoje sąmonėje ne teritorinės, o 
nacionalinės šių valstybių tautos (jų nacionalinių daugumų tautos). 

Ryškus yra taipogi tas nacionalizmo išvadų apsireiškimas, 
kad nacionalinė mūsų gadynės valstybė linksta žiūrėti į atatinkamas 
jos nacionalinei daugumai nacionalines mažumas svetimose valsty- 
bėse kaip į savo sui generis kolonijas, kurioms ji esanti tikroji 
tėvynė — jų metropolija. Ji ima tas „savo“ mažumas svetimose 
valstybėse globoti, traukti į save, laikyti lyg savo piliečiais „in 
partibus infidelium“. Ne retai galima pastebėti, kad už skriaudas, 
daromas svetimoje valstybėje (A) ne tos valstybės (B) piliečiams, 
bet jos (A) nacionalinei mažumai, atatinkančiai pirmosios valstybės 
(B) daugumai, — ši valstybė (B) keršija... savo piliečiams, sudaran- 

„tiems joje nacionalinę mažumą, atatinkančią anos valstybės (A) 
nacionalinei daugumai. Tėvynės sąvoka giliai keičiasi nacionalizmo 
koncepcijos šviesoje: tėvyne mažumoms virsta ne savo gyvenamoji 
valstybė, kurios pilietybę jos turi, bet savo nacionalinė tauta, even- 
tualiai savo nacionalinė valstybė, kuriai jos visai nepriklauso ir ku- 
rioje šių mažumų nariai būtų valstybiniu (teritoriniu) dėsniu svetim- 
šaliais. Ši nacionalinės valstybės nacionalinių kolonijų sąvoka, 
apimanti svetimos valstybės piliečių dalį, yra labai žymi ir turi di- 
delės įtakos į populerią sąmonę. Su ja tenka skaitytis, nes ji, be 
abejo, negali pasilikti be įtakos ir į konstitucinę teisę. 

Ir, pagaliau, turint omeny tiek anksčiau išnagrinėtas nacio- 
nalinių: mažumų tendencijas tarptautinio pariteto atžvilgiu, tiek 
šias nacionalinės metropolijos — tėvynės ir nacionalinių kolonijų 
„in partibus infidelium“ sąvokas, — tenka susidomėti, ar šiuose 
apsireiškimuose nėra žymių tokios visuomeniškos konstitucinės 
tendencijos, kuri vestų į tai, kad ne tik kiekviena atskira valstybė 
suskiltų į paritetinius nacionalinius ateritorinius vienetus — į na- 
cionalinę vietos daugumą ir lygias jai suverenumu nacionalines 
vietos mažumas, bet kad ir visos vieno nacionalinio pobūdžio 
grupės ar junginiai iš įvairių buvusių valstybių sšusikonsoli- 
duotų į vieną nacionalinį paritetinį bloką greta kitų tokių pat 
nacionalinių blokų, ir tuo būdu pakeistų visus socialinio bendra- 
vimo pagrindus naujomis valstybinėmis formoinis. 

Aš nemanau sakyti, kad tai arba kas nors panašaus turėsią 
arba galėsią įvykti. Yra daugybė veiksnių, kurie rimtai pasiprie- 
šins šioms perspektyvoms gyvendiniti ir kurie veiks teritoriškai 
valstybinės konstrukcijos naudai, palaikydami jos funkcijas; be 
abejo, kategoriška nacionalistinė konstrukcija visoms valstybės 
aprūpinamoms funkcijoms tikti negali. Kaip rodo nacionališkai 
personalinė autonomija, nacionalinio veiksnio veikimo sritis yra 
aprėžta. Bet vis delto nacionalizme yra tendencijų, yra sąvokų 
ir energijų, kurios gilina moderniškos valstybės krizį. Greta 
socializmo griežtų bandymų, yra ir nacionalizmo gal ne taip 
kategoriškai skelbiamų, bet ryškių valstybės ne tiktai tvarkymo 
ir konsolidavimo, bet ir ardymo elementų. Man rūpėjo parodyti 
įdomiąsias žio proceso žymės. 


XV. Keli demokratiniai imperatyvi- 
nio mandato pavyzdžiai. 


ii Demokratinių imperatyvinio mandato pa- 
vyzdžių išdėstymas Esmein'o ir Nėzard'o kny- 
goje. Imperatyvinio mandato nepopulerišku- 
mas reprezentacinėje Didžiosios Prancūzų 
Revoliucijos įsteigtoje demokratijoje. Prie- 
šingosios proporcinio atstovavimo tenden- 
cijos; imperatyvinio mandato reiškimasis 
prezidentinio ir direktorinio valdymo demo- 
kratijose Amerikoje ir Šveicarijoje. 


Rengdamasis baigti šį mano darbą, aš dar norėčiau parody- 
ti kelis demokratinius imperatyvinio mandato pavyzdžius. Kai 
kurie jų tebėra siūlomi, bet nejėjo į demokratinę konstitucinę 
praktiką, kiti virto realiomis konstitucinėmis institucijomis, pri- 
imtomis keliose: valstybėse ir kaip toki funkcionuoja. 

Juos dėstydamas aš laikysiuos mano daug sykių cituotos 
A. Esmein'o knygos „Elėments de Droit Constitutionnel frangais et 
comparė“, būtent VII laidos, išleistos prof. Henry Nėzar'do redak- 
cijoj Esmein'ui mirus. Sis Esmein'o darbas sudaro puikiausią 
klasiškai demokratinės konstitucinės teorijos kurinį, — demokra- 
tijos konstitucinės teisės vadovėlį, kuris sudaro pirmos rūšies mokslo 
veikalą. VII laidos redaktorius — prof. Nėzard — yra papildęs 
Esmein'o darbo tekstą savo prierašais, kurie taipogi turi didelės 
vertės ir užkimšo kai kurias pagrindinio teksto spragas, liečian- 
čias ypač naujausiąją konstitucinę evoliuciją po Didžiojo Karo, 
bet kartais ir kai kuriuos kitus dalykus. 

Pats Esmein — klasiškosios demokratinės doktrinos epigonas 
— buvo, kaip mes jau turėjome progos sakyti, kategoriškas repre- 
zentacinio valdymo šalininkas ir tuo pačiu imperatyvinio mandato 
priešininkas. Jis stengėsi neigti bet kurią mandato sąvoką net 
tame, kas sudaro maišytą kompromisinę atstovavimo formą, vadi- 
namą reprezentaciniu mandatu (žiūrėk šio rašto VI skyriaus 18 
skyrelį). Bet aimesdamas imperatyvinį mandatą, kaip, jo nomone, 
nepriimtiną, jis vis delto sąžiningai ir tiksliai išdėstė ir išnagrinėjo 
jo įvairias formas, kurios buvo ar yra mėginamos pritaikinti de- 
mokratijos konstitucinei konstrukcijai. Vieną gi jo šiuo atžvilgiu 
spragą, keičiančią Amerikos t. vad. „recall'o“ instituciją, - papildė 
už jį jo knygos redaktorius Nėzard. Šis išdėstymas, kurio aš. 
čion ir laikysiuos, randasi VII laidos (op. cit.) I tomo (1921 m.) 
444 — 456 pusl. 

Mano rašte anksčiau yra jau, kiek galima, tiksliai nustatyta 
imperatyvinio mandato sąvoka — tiek imperatyvinio mandato 
platesniaja prasme, tiek jo siauresniąja prasme (žiūrėk šio rašto 
VI skyriaus 4, 5 ir 20 skyrelius). Čion mes turėsime omeny tik- 
tai imperatyvinį mandatą siauresniąja prasme, neliesdami paprastųjų 
valdininkų — valdžios agentų — tarnybinės priklausomos impe- 
ratyvinio pobūdžio padėties. 

Mes išžiūrėjome ginčus del reprezentacijos ir mandato, taipogi 
dėliai reprezentacinio ir imperatyvinio mandato pobūdžio. Mes 
matėme, kad klasiškoji demokratija, pradedant Didžiosios Revoliu- 
cijos laikais ir eidama savo mokytojo Sičyės'o tezėmis (žiūrėk šio 
rašto VI skyriaus 10 ir 13 skyrelius), pakeitusiomis Jono —Jokubo 
Rousseau prademokratinės doktrinos tezes, nuosekliai ir griežtai 
laikėsi reprezentacinio valdymo konstrukcijos, o atstovavimą sten- 
gėsi remti kategoriškais mažoritariniais rinkimais. Mes matėme 
taipogi, kad naujosios srovės demokratijoje, privedusioje atstovavimo 
konstrukciją į partinį (socialinį) proporcinį atstovavimą, kurio esmė 
labiau atatinka imperatyviniam mandatui, nebėra jam taip prie- 
šingos ir kad imperatyvinio mandato teisiniai precendentai jau 
pradeda proporciniame atstovavime reikštis (žiūrėk šio rašto VII 
skyriaus 10 — 13 skyrelius). 

Čion gi mums teks išžiūrėti imperatyvinio mandato padarai 
pačioje demokratinėje konstrukcijoje, neatsižvelgiant į atstovavimo 
proporcingumo reformą. Mes pastebėsime, kad šie padarai ple- 
čiasi ypač tose demokratinėse valstybėse, kurios nesilaiko parla- 
mentarinio režimo, ir aš manau, kad tai nėra visai atsitiktinis 
apsireiškimas. Jų plėtojimosi vieta—Amerika ir Šveicarija. Ame- 
rikoje veikia valdžios režimas, vadinamas prezidentiniu (preziden- 
tinis valdymas), kuris reiškiasi kategorišku steigiamosios ir įsteigto- 
sios galios kita nuo kitos atskyrimu bei įsteigtosios vadžios aiškiu 
iunkcionaliniu suskirstymu. Šveicarijoje režimas, vadinamas kartais 
direktoriniu (direktorinis valdymas), reiškiasi ypač plačiu tiesioginiu 
arba bent pusiau tiesioginiu demokratiniu valdymu ir nepripažįsta 
kategoriško funkcionalinio valdžios suskirstymo atskirais pagrindi- 
niais reprezentacijos organais. 

Bet eisime mūsų pareikštu keliu, besilaikydami Esmein'o ir 
Nėzard'o tiekiamų imperatyvinio mandato pavyzdžių. 


2. Reprezentacinis mandato pobūdis Didžiosios 
Prancūzų Revoliucijos pagamintuose režimuose 
ir tarp kita ko reprezentacinis imperatoriaus 
mandatasplebiscitinėje Bonapartų Imperijoje. 
Imperatyvinio mandato pėdsakai Didžiojoje 
Prancūzų Revoliucijoje: Robespierre, Hėraut- 
Sėchelles, Pėtion; 1793 m. konstitucija. 


Reprezentacinio demokratinio valdymo idėja, kuri demokra- 
tijos evolucijoje pakeitė Rousseau suiormuluotą tiesioginio pačių 

piliečių valdymo idėja, kaip esame sakę, išsivystė ir gavo konsti- 
tucinę konstrukciją ypač Didžiosios Prancūzų Revoliucijos metu. 
Siėyės'o mintis laimėjo. Savaime suprantama, kad tuo pačiu 
atkrito bet kurie pėdsakai imperatyvinio mandato, taikomo pagrin- 
diniams įsteigtosios valdžios organams, kurių kompetencijos vyk- 
dytojai virto valdančiais tikrąja prasme. Kaip mes buvome sykį 
sakę, net pati steigiamoji galia tapo sukonstruota savo funkciona- 
liniam reiškimuisi reprezentaciniu mandatu (ž. šio rašto VI skyriaus 
13 skyrelį). Beveik visi konstituciniai režimai, kuriuos pagamino 
Didžioji Revoliucija, išskyrus vieną, buvo paremti reprezentaciniu 
dėsniu (reprezentaciniu mandatu). 

Nesudaro šiuo atžvilgiu išimties ir plebiscitinė Bonapartų 
imperija, kurios plebiscitinis pobūdis buvo ypač ryškus Napoleono 
III įsteigtame režime (plg. XII metų 28 ilorealio „Senatuskonsulto“ 
I titulo 1 str., 1852. I. 14. konstitucijos 2 ir ypač 5 str., 1852 — 
XI. 7. ir 12. „Senatuskonsultą“, pagaliau 1870. V. 21. konstitu- 
cijos 5 ir 13 str, — ž. Esmein, op. cit I t. 304 — 305 pusl.): 
Imperatorius (Napoleonas III), gavęs imperiumą iš tautos, esąs 
prieš ją atsakingas; šios atsakomybės sankcija esanti tautos rei- 
škiama plebiscitu, bet atsišaukti („apeliuoti“) į tautą tegalįs pats 
imperatorius. Pirmoji pareikštųjų čion tezių, imperiumo (galios) 
gavimas iš tautos — rodo, kad imperatorius nevaldąs savo vardu, 
nesąs suverenumo subjektu: jis tebesąs tautos atstovas. Antroji 
tezė — atsakomybė prieš tautą — rodo, kad santykis tarp suvere- 
no — tautos —ir jojo atstovo — imperatoriaus —turįs mandato po- 
būdžio ir nesąs grynai reprezentacinis, nes tikras reprezentantas 
ne atsako ir negali aisakyti prieš atstovaujamąjį, kurį jisai savo 
asmenimi pilnai pavaduoja. Kad šis santykis esąs mandatinis, 
juridiškai priklausomas (kad jis bent taip yra sukonstruotas), — tai 
rodo ir trečioji tezė, būtent, kad tauta galinti savo atstovą -impe- 
ratorių kontroliuoti ir taikinti jam šios kontrolės sankcijas: šitam 
„darbui sudaroma tam tikra teisinė institucija — skiriamas plebiscitas. 
Bet ketvirtoji tezė konstruoja šį imperatoriaus mandatą, kaipo 
reprezentacinį („reprezentacinis mandatas“ — žiūrėk šio rašto VI 
skyriaus 20 skyrelį), o ne imperatyvinį mandatą, nes tautos kontrolės 
sankcija tebėsanti taikintina ne atstovaujamos tautos, bet paties 
- atstovo iniciatyva: plebiscitas vyksta, kada pats imperatorius ras 
reikalinga ir tinkama tautos atsiklausti. 

Reprezentacinis dėmokratinis valdymas reprezentaciniu man- 
datu, taikomu funkcionaliniam steigiamosios galios reiškimuisi ir 
juo labiau įsteigtajai konstitucinei valdžiai, — galutinai nusistovėjo 
Prancūzijoje ir apskritai išsiplėtė beveik visoje naujoje konstituci- 
nėje teisėje. Pačioje Prancūzijoje jis įsigalėjo stipriausia, griežtai 
išstumdamas iš konstitucinės teisės ne tiktai imperatyvinį mandatą, 
bet ir apskritai bet kuriuos tiesioginio demokratinio valdymo 
padarus. 

Bet Prancūzijoje, virtusioje klasiška reprezentacinio demo- 
kratijos valdymo ir reprezentacinio mandato šalimi, šio režimo ir 

šios institucijos laimėjimas neapsiėjo be kovos ir be laikinosios 
(Didžiosios Revoliucijos metu) reakcijos tiesioginio valdymo ir 
imperalyvinio mandato naudai, o vėliau — be tebekartuojamų 
pastangų reabilituoti ir grąžinti pašalintą imperatyvinio mandato 
instituciją. Kaip tik Prancūzijoje Rousseau mokslas turėjo savo 
laiku didžiausios įtakos ir kaip tik Prancūzija — pirmoji Europoje 
— pradėjo vykdyti gyveniman demokratinę valstybės tvarką. Tad 
negalėjo nelikti joje jokių pėdsakų tų sąvokų, kurios savo laiku 
buvo jungiamos su seniausiomis demokratinėms tezėmis, O impera- 
tyvinio mandato šalininkai rasdavo savo siūlomai institucijai 
pateisinimą kaip tik Rousseau kai kuriose formulose (ypač tiesio- 
ginio demokratinio valdymo formuloje, kuria valdančiais tebėsą 
visi piliečiai—jų suvereninė bendroji valia. — o visi funkcionaliniai 
valdžios vykdytojai, nuo žemesniųjų iki akščiausiųjų — tebėsą 
priklausomais, tautos kontroliuojamais josios agentais, valdininkais 
— įgaliotais komisionieriais, „commis“, o su tokiu pobūdžiu nėra 
suderinama reprezentanto teisinė padėtis — žiūrėk šio rašto II 
skyriaus 5 skyrelį). 

Ir pačioje Didžiojoj Prancūzų Revotiucijoje, palaiduojusioje 
tiesioginį demokratinį valdymą ir imperatyvinį mandatą, pastaroji 
institucija turėjo rimtų ir galingų gynėjų, kurie buvo griežtai 
nusistatę įgyvendinti Rousseau koncepcijos konstitucines išvadas. 
Užtenka jų tarpe paminėti galingasis Robespierre, taipogi Hėraut 
— Sėchelles (plg. Esmein — op. cit., Lt. 448 — 449 pusl.), Pėtion 
(cituota pas Duguit — „Traitė de Droit Constitutionnel“, 1923 m. 
II t, 500 ir 508 pusl). Pagaliau, panaši tezė, nesuderinama su 
reprezentantų teisine padėtimi (su reprezentaciniu tautos atstovų 
mandato pobūdžiu), buvo pareikšta ir toje vienintelėje Didžiosios 
Revoliucijos konstitucijoje, kuri nuo Sičyės'o ir apskritai 1789 — 
1791 veikėjų demokratijos reformų grįžo į Rousseau koncepciją 
ir bandė išdėstyti ją tam tikra teisine valdžios konstrukcija, būtent 
— 1793 m konstitucijoje (žiūrėk šio rašto II skyriaus 5 skyrelį 
ir VI skyriaus 3 skyrelį), kuri vienok niekuomet neveikė, būdama 
pakeista Konvento diktatūra, o vėliau -— III metų konstitucija. 
Anoje 1793 m. konstitucijoje mes randame šią charaktaringą šiuo 
atžvilgiu teisinę tezę: „Socialinės garantijos negali būti, jeigu 
viešųjų funkcijų ribos nėra aiškiai įstatymo apibrėžtos ir jeigu 
visų valdininkų atsakomybė nėra užtikrinta“; 
čion žodžiu „valdininkai“ („fonctionnaires“) apimti visi valdžios 
vykdytojai — visa „įsteigtoji“ valdžia — kartu su renkamais „tautos 
atstovais“. Kurios konkrečios konstruktyvinės išvados būtų iš 
šios tezės padaryta, jeigu 1793 m. konstitucija būtų išsilaikiusi ir 
išsivysčiusi konstitucinėje praktikoje — mes to nežinome, nes tai 
neįvyko ir viskas pasibaigė paskelbtu neįgyvendintoje konstitu- 
cijoje dėsniu. Daugiau tai konstitucinėje Prancūzijos praktikoje 
nepasikartojo. Reprezentacinio mandato institucija galutinai lai- 
mėjo ir nebuvo keičiama. 


gr 


Bet vėliau buvo bandymai realizuoti imperatyvinis mandatas 
taip sakant ekstrateisiniu keliu — kontrabandine konstitucijos 
praktika — ir buvo bei tebėra kartais keliama Prancūzų Parla- 
mente įdomūs teisinės atstovavimo reformos šia kryptimi sumanymai 
tam tikrais kai kurių politinių grupių bei partijų siūlomais įstatymų 
sumanymais. Juos mes čion ir išnagrinėsime, sekdami Esmein'ą 
ir Nėzard'ą. 


3. Kontrabandinis guasi-imperatyvinis 
mandatas. Atstovo atsistatydinimo parašas 
in blanco, kaip sankcija atstovo pasižadėjimo 

rėmusiam jo kanditatūrą rinkimų komitetui. 


Pirmasis šių imperatyvinio mandato pavyzdžių sudaro, taip 
sakant, kontrabandinę instituciją, veikiančią be jokios teisinės 
konstrukcijos. Ji kartais būdavo, o gal ir tebėra kai kurių poli- 
tinių grupių bei partijų vartojama ir reiškiasi būtent tuo, kad tam 
tikras politinis rinkimų komitetas, sudarytas tam tikrai kandidatū- 
rai arba kandidatų sąrašui palaikyti ir globoti, faktiškai imdamas 
iš savo kandidato arba kandidatų pasižadėjimą laikytis savo busi- 
mame atstovo veikime komiteto teikiamų jam nurodymų bei 
direktyvų, kartu gauna iš jo parašą in blanko. Pats pasižadėjimas 
laikytis komiteto (partijos) direktyvų ten, kur konstitucija tiesiog 
draudžia imperatyvinį mandatą, jokios teisinės reikšmės neturėtų 
ir jokios galios į atstovo mandatą komitetui nesuteiktų. Pasiža- 
dėjimas, kaip priešingas įstatymui, negalėtų būti kitaip vykdomas, 
kaip paties pasižadėjusio atstovo savo žodžio gerbimu. Jeigu 
atstovas panorėtų jis pasielgtų prieš savo pasižadėjimą ir šis 
pasielgimas būtų kaip tik teisėtas. Vadinasi, pasižadėjimas, ne- 
varžąs pasižadėjusio, iš tikrųjų jokio imperatyvinio mandato ne- 
sudarytų. Taigi tam ir imama iš anksto iš pasižadėjusio parašas 
in blanco, kad komitetui (partijai) būtų galima laikyti savo atstovas 
savo rankose ir priversti, jis atsistatydinti komitetui pareikalavus. At- 
stovo pašalinimas, atėmimas iš jo mandato, sudaro jo priklauso- 
mybės sankciją, kuri ir daro mandatą imperatyviniu. Parašas 
atstovo duodamas komitetui kaip tik tam, kad pastarasis galėtų 
atstovo vardu, bet savo nusistatymu, pareikšti atstovo atsistatydi- 
nimą, kada tai bus komiteto (grupės, partijos) rasta reikalinga. 
Komitetui nutarus pašalinti atstovą, surašomas prieš parašą atstovo 
pareiškimas apie atsistatydinimą, dedama data ir siunčiama ats- 
tovo vardu parlamentui arba pastarojo prezidiumui ar sekreta- 
riatui, žodžiu — tai įstaigai, kuri registruoja atsistatydinimus. 

iuo stengiamasi pasiekti pilnos atstovo priklausomybės nuo 
grupės, išstačiusios jo kandidatūrą. 

Ši kontrabandinė imperatyvinio mandato institucija yra šiek 
tiek panaši į ioiovakijs proporcinio atstovavimo imperatyvinį 
mandatą (ž. šio rašto VII skyriaus 11 — 13 skyrelius) — bent savo 
partiniu pagrindu; bet Čekoslovakijoje ji yra teisinė, sutvarkyta 
ir rimtesnė; ten ji neaprėžtą partijos nuožiūrą, josios tiraniją 

19* 


— 292 — 


atstovui, galinčią iškrypti del pačios partijos nukrypimo nuo jos 
programinės socialinės vagos, pakeičia pastovia ir objektyvine 
teismo kontrole, 

Iš kitos pusės, ši kontrabandinė institucija, sumanyta griež- 
čiausiu komiteto imperatyvu, iš tikrųjų, kaip priešinga įstatymui, 
vargu bau galėtų funkcionuoti, rimtai pasipriešinus pačiam atsto- 
vui; paaiškėjus atsistatydinimo pareiškimo pobūdžiui, jis teisinės 
apsaugos ir įvykdinimo negautų. Tad jis vis delto numato pa- 
ties atstovo pasidavimą komiteto nutarimui geruoju ir todel te- 
besudaro guasi imperatyvinį mandatą (Esmein — op. cit., I t. 
449 — 450 pusl.) 


4. Fakultatyvinis arba programinis teisminis 
imperatyvinis mandatas. Atstovų Chauviėre 
ir kitų 1894 m. įstatymo sumanymas Prancūzų 
parlamente. Atstovo veikimo programos su- 
tartis tarp kandidato ir veikiančio piliečių 
— rinkikų vardu komiteto. Mandato sutarties 
imperatyvo subjektai—piliečiai-rinkikai. Tei-- 
sminė sutarties sankcija. Šios konstrukcijos 
giminystė su Čekoslovakų imperatyviniu m an- 
datu. 

Antrą įdomų imperatyvinio mandato konstrukcijos pavyzdį, 
kurį cituoja Esmein, sudaro tai, ką Esmein vadina fakultatyviniu, 
o kuris būtų galima pavadinti taipogi programiniu teisminiu. Jis 
tapo suformuluotas įstatymo sumanyme, kurį 1894 m. buvo įne- 
šusi į Prancūzijos Atstovų Rūmus atstovų grupė (atstovų Chau- 
viėre, Baudin'o, Vaillant'o, Walter'o sumanymas). Jis su Čeko- 
slovakų imperatyvinio mandato institucija turi tiek bendra, kad 
čion mandato imperatyvo sprendimas pavedamas teismui. Bet jo 
konstrukcija yra kitokia, negu Čekoslovakijos institucijos. 

iuo sumanymu, apie tai, ar mandatas bus imperatyvinis ar 
reprezentacinis, pirmoje eilėje sprendžia pats kandidatas (vien- 
vardinėje rinkimų sistemoje — „Sscrutin uninominal“). Šia pras- 
me jis ir yra fakultatyvinis. Kandidatas gali suvaržyti save savo 
programos pareiškimu, kuriam jis teikia formalaus pasižadėjimo 
pobūdžio; tada šis programinis kandidato pasižadėjimas virsta jo 
tikslios prievolės titulu, kuris sudaro jo, kaipo atštovo, veikimo 
kontrolės kriteriumą ir turi politinės sutarties pobūdžio, būtent 
— sutarties tarp išrinktojo atstovo ir piliečių - rinkikų; sutartis 
įgyja galios ir pradeda veikti, jeigu kandidatas bus išrinktas, 
Rinkikus pavaduoja sutarties sudaryme jų reprezentacinė organi- 
zuota avangarda — grupinis arba partinis rinkimų komitetas, ku- 
ris remia pasižadėjusio kandidatūrą. 

ios institucijos mechanizmas turėtų vykti šiaip. Kartu su 
savo kandidatūros pareiškimu įstaigai, registruojančiai kandidatū- 
ras rinkimams, kandidatas deponuoja šiai įstaigai savo formalią 
programą. Deponuojamas programos tekstas pasirašomas ir ko- 

mmiteto „narių (reikalaujamas tam tikras minimalus parašų skaičius 
Šis tekstas laikomas autentišku, nustatančiu kandidato pasižadėji- 
mo esmę. Įvykus tokiu būdu šiai sutarčiai, atstovo veikimo nu- 
krypimas nuo pareikštos veikimo programos būtų pasižadėji- 
mo nevykdymu, vadinasi — sutarties laužymu. Sutarčiai sutei- 
kiama teismo apsauga, vadinasi — ji gauna priverstino vykdymo, 
tuo pačiu jos peržengimas ar sulaužymas yra reikalingas forma- 
lios organizuotos sankcijos, taikintinos teismo keliu. Ši sutarties 
kontrolės ir sankcijos sprendimo funkcija pavedama taikos teisė- 
jui.  Skųstis sutarties laužymu — atstovo programos peržengimu 
— gali jau nebe tam tikras rinkimų komitetas, kuris dalyvavo 
jos sudaryme piliečių - rinkikų vardu, bet patys piliečiai - rin- 
kikai. Kadangi rinkimai vyksta slaptu balsavimu ir todel nėra 
galima žinoti, kurie būtent piliečiai - rinkikai balsavo už pasi- 
žadėjusį ir išrinktąjį atstovą, o taipogi ir dar labiau todel, kad 
demokratinėmis tezėmis balsavusių dauguma reprezentuojanti vi- 
sumą, vadinasi — apimanti ir balsavusius prieš pasižadėjusį kan- 
didatą, kuris tokiu būdu nesąs tiktai daugumos, bet esąs visu- 
mos atstovas (šis sumanymas buvo manomas taikinti ne proporci- 
niam,-o kaip tik demokratiniam mažoritariniam atstovavimui), —tai 
skųstis pavedama kiekvienam piliečiui - rinkikui arba kiekvie- 
nai jų grupei tos rinkimų apygardos arba dpylinkės, kuri sudaro 
teritorinį balsavimo vienetą, išrinkusį pasižadėjusį atstąvą. Tokiu 
būdu mandato sutarties sulaužymu galėtų skųstis ir politiniai at- 
stovo bei ją programos priešai. 

Taikos teisėjas spręstų šiuos skundus galutinai — be ape- 
liacijos, ir konstatavęs programos peržengimą, vadinąsi — sutar- 
ties sulaužymą, panaikintų mandatą. Šiuo mandato panaikinimo 
sprendimu atstovas automatiškai nustotų atstovo pobūdžio (Es- 
mein op. cit. I t. 450 — 452 pusl.). 


5. Peticinis imperatyvinis mandatas. Cornu- 
deto 1896m. įstatymo sumanymas Prancūzų 
parlamente. Jo konstrukcijos ryškus demokra- 
tinis pobūdis. Mandato imperatyvo vykintoja 
ir sprendėja — rinkimų apygardos ar apylin- 
kės piliečių -rinkikų visuma, veikianti tau- 
tos vardu. Ši konstrukcija numato mažorita- 
rinį atstovavimą. Šio imperatyvinio mandato 
dirbtinumas—jo esmės iškreipimas. 


Dar ryškesnis ir, taip sakant, smarkesnis yra imperatyvinio 
mandato pobūdis kitame atstovavimo įstatymo sumanyme, kuris 
taipogi buvo manomas taikinti demokratiniam mažoritariniam ats- 
tovavimui. Sumanymas buvo įneštas taipogi į Prancūzų Atstovų 
Rūmus. Jo autoriumi buvo atstovas Cornudet 1896 metais. Čion 
imperatyvinio mandato konstrukcija ir veikimo mechanizmas ski- 
riasi nuo aukščiau išžiūrėto ir nuo Čekoslavakų įkurtos instituci- 
ios tuo, kad tarp piliečių - rinkikų ir atstovo, vadinasi. — tarp 

dviejų mandato santykio subjektų — nėra jokioje procedūros 
stadijoje jokio organizuoto reprezentacinio tarpininko, nei rinkimų 
komiteto, nei politinės partijos arba bet kurios kitokios organi- 
zuotos grupės, ir kad santykio sprendimo klausimai netenka teis- 
mo funkcijai. Jis yra artimesnis Amerikos „recall'ui“, kurį mes 
žemiau išžiūrėsime, tuo, kad mandato santykio sprendimas pave- 
damas tiesiog patiems piliečiams - rinkikams — jų skaičiui. 

Jo veikimo mechanizmas būtų labai nekomplikuotas. Man- 
dato panaikinimas — jo atėmimas iš atstovo — vyktų ne skundu 
ir sprendimu, bet piliečių - rinkikų peticija į tąjį atstovavimo 
organą, kuriam priklauso peticijos liečiamas atstovas. Kad peti- 
cija paveiltų mandato panaikinimą, reikėtų, kad ji būtų pasira- 
šyta didesnio skaičiaus piliečių - rinkikų, negu atstovo gautas 
rinkimuose skaičius balsų, bet tiktai tų piliečių - rinkikų, kurie 
turi balsavimo teisės apygardoje ar apylinkėje, išrinkusioje atstovą, 
ir kurie dalyvavo balsavime atstovo rinkimo metu. (Gavęs. tokią 
peticiją, parlamentas, rūmai ar kitas atstovavimo organas patik- 
rintų, ar peticija atatinka šioms formalioms sąlygoms, ir konsta- 
tavęs, kad atatinka, turėtų be jokio sprendimo paskelbti atstovą 
nustojus mandato. 


Aišku, kad ši konstrukcija tegali būti taikoma mažoritari- 
niam atstovavimui. Čion kaip tik numatoma ne tiktai balsavusių 
už išrinktąjį atstovą piliečių - rinkikų, bet apskritai visų piliečių“ 
- rinkikų — jų visumos — arba visos tautos — atstovavimas, 
o todel rinkimų apygardos arba apylinkės rinkikų vietos visuma, 
kompetentinga rinkti atstovą tautos vardu, esanti kompetentinga 
jį ir šalinti tuo pat vardu. Todel ir čion, kaip anksčiau išžiūrė- 
tame iakultatyvinio imperatyvinio mandato sumanyme, reikalauti 
pašalinti atstovą gali bet kurie apygardos ar apylinkės rinkikai, tiek 
balsavę už jį, tiek balsavę prieš jį už kitus pralaimėjusius kan- 
didatus. 

Praporciniam atstovavimui ši mandato konstrukcija tikti ne- 
gali — pirmiausia del to, kad ten atstovaujama ne visuma, bet 
piliečių - rinkikų atskiros grupės ir todel joms vienoms tebūtų 
galima pavesti atšaukti atstovaujančius jos atstovus (kitokia išvada 
prieštarautų proporcinio atstovavimo esmei), 0 joms tai pavesti 
techniškai nėra galima, nes balsavimui esant slaptam, nėra jokių 
objektyvių žymių, kas piliečių - rinkikų priklauso kuriai balsa- 
vusių grupei; antra — del to, kad rinkikų balsams susiskirsčius 
tam tikromis jų skaičiaus proporcijomis tarp įvairių sąrašų, visuo- 
met del kiekvieno arba beveik kiekvieno sąrašo, 0 tuo pačiu ir 
atstovo, galėtų iš balsavusių už kitus sąrašus susirinkti skaičius 
rinkikų didesnis, negu šio sąrašo gautųjų balsų skaičius, ir tokiu 
būdu kiekvienas proporcingai išrinktas atstovas (išskyrus tuos, 
kurių sąrašas gavo absoliutinės daugumos balsų) būtų nuolati- 
niame pašalinimo pavojuje, priklausančiame jo politinių priešų 
nuožiūros. S 

Ir mažoritariniame atstovavime ši institucija nevienodai liestų 
įvairius atstovus ir darytų įvairių atstovų mandatus nelygiame 
laipsnyje imperatyviniais. Atstovas, kuris būtų buvęs išrinktas 
žymia balsų dauguma, nebūtų turėjęs savo mandatui pavojaus, 
jeigu tiktai jis savo veikimu neiššauktų rimto nepatenkinimo bal- 
savusių už jį rinkikų. Kad jis galėtų būti pašalintas, reikėtų, kad, 
be balsavusių prieš jį, pereikalautų jo pašalinimo dar žymus 
skaičius balsavusiųjų už jį. Bet jeigu jis būtų buvęs išrinktas 
nežymia balsų dauguma, tai kartais jam pašalinti užtektų, kad 
prie jo priešų prisidėtų vos menkutė balsavusių už jį rinkikų 
dalelė, gal kartais vos keli balsai. Jojo mandatas būtų griežtai 
imperatyvinis, gi pirmojo būtų imperatyvinis daug silpnesniame 
laipsny. Pagaliau, atstovo pašalinimas jo politinių priešų reika- 
lavimu (nes žymi pareiškiančios jo pašalinimą daugumos dalis 
būtų sudaryta kaip tik iš tų priešų, balsavusių prieš jį), kad ir 
yra pateisinamas demokratinėmis fikcijomis, laikančiomis atstovą 
ne tam tikrų socialinių grupių, bet vienlypės solidarios visumos 
atstovu, iš tikrųjų sudarytų nesąmonę ir iškreiptų pačią impera- 
tyvinio mandato sąvoką, o už tai puikiai įrodytų šių demokratinių 
fikcijų dirbtinumą: atstovo mandato imperatyvo svarbiausiais šei- 
mininkais būtų ne tie, iš kurių jis buvo mandatą gavęs, o kaip 
tik tie, kurie iš karto buvo pasiryžę jam jo neduoti. Vadinasi, 
atstovo politinio veikimo kontrolė būtų pavesta ne tiems, kurie 
jį rinko, atsižvelgdami į jo programą ir pasižadėjimus, o tiems, 
kurie iš anksto buvo nusistatę priešingai. Tokiu būdu kartais 
„'lėtų būti taip, kad kuo tiksliau atstovas laikytųsi savo pareikš- 
to politinio veikimo linijos, kuo mažiau jis būtų linkęs į politi- 
nius kompromisus ir įvairius neaiškius svyravimus —, kad įgytų savo 
politinių priešų simpatijų, kuo labiau jis saugotų įį rinkusiųjų 
nusistatymą, —- tuo didesniame pavojuje būtų jo mandatas (Esmein 
- op. cit — I t. 452 pusl). 


6. Amerikos „recall“. Jo pagrindai, jo peti- 

cinė konstrukcija. Nauji rinkimai, kaipo 

mandato imperatyvo sprendimas. Atstovo gy- 

nimosi garantijos prieš „recall'o“ peticiją. „Re- 
call'o* rimtumo garantijos. 


Ketvirtąją demokratinio imperatyvinio mandato konstrukciją, 
kurią dėsto Nėzard Esmein'o knygoje, — sudaro taip vadinamojo 
„Tecall“ teisinė institucija, besiplėčianti Šiaurės Amerikos Jungti- 
nėse Valstybėse. 

Kaip nurodo Nėzard, šios institucijos šalininkai amerikiečių 
tarpe gina jąją „good business“ pradu, kuris, jų nuomone, esąs 
lygiai taikintinas viešosios, kaip ir privatinės bet kurios įmonės 
reikalams. Jie randa, kad viena esminių geros reikalų ar įmonės 
eigos sąlygų esanti būtent toji, kad įmoninkas arba šeimininkas 
galėtų savo nuožiūra pašalinti netikusį tarnautoją, kuris pasirodė 
nesąžiningas arba negabus esąs. Jie sako, kad jeigu valstybės 

konstitucija laiko pilietį užtenkamai nusimanančiu, rimtu ir su- 
brendusiu, kad jam būtų galima pavesti išrinkti stambiosios Šiau- 
rės Amerikos respublikos prezidentas, tai esą tenka laikyti pilietis 
užtenkamai nusimanančiu ir bet kuriam valstybės, krašto ar vals- 
čiaus tarnautojui pašalinti. "Esą Amerikos liaudis ar tauta, kuri 
suteikė viešosios galios savo valdantiems, turinti teisės pareikšti 
ir savo nepasitenkinimą jais. 


„Recall'o“ institucija nėra nauja. Ji buvo numatyta dar 
pirmuose „Konfederacijos straipsniuose“ ir pirmojoje Pėnsylva- 
nijos konstitucijoje, vadinasi — siekia XVIII ainžiaus. Bet ji vė- 
liau buvo panaikinta — ne todel, kad ji būtų rasta esanti nesu- 
derinama su demokratijos dėsniais, o todel, kad buvo manoma, 
jog del trurapo atstovų mandato termino, užtenkamai apsaugo- 
jančio piliečius nuo valdančiųjų atstovų  arbitrališkumo, ji nesanti 
reikalinga. 


„Recall'o“ institucija tapo atgaivinta XX amžiuje. Ji smar- 
kiai plečiasi ir jau tapo įvesta visoje eilėje valstybių (štatų), įei- 
nančių į Jungtinių Velstybių federaciją. Ji yra taikintina ne tiktai 
parlamento atstovams, bet ir įvairiausių kitų renkamųjų organų 
nariams, neišskiriant net renkamųjų teisėjų. 


„Recall'o institucija funkcionuoja šitaip. Ji sudaro atstovo 
ne atšaukimą, bet pakeitimą. Laikoma dėsnis, kad šeimininkė — 
tauta, kuri pati betarpiškai valstybės valdymo funkcijos nevykdo, 
tegalinti pašalinti savo atstovą, jos paskirtajį (išrinktąjį) tar? 4. 
rai valdžios funkcijai vykdyti, tiktai tada, kai ji.jau yra ra?'h= 
kitą tinkamesnį atstovą anojo vietai. Todel „recall“ reiškiasi ne 
tuo, kad tam tikru piliečių - rinkikų pareikalavimu atstovas nu- 
stojąs mandato, bet tuo, kad šiuo pareikalavimu skelbiami 
nauji rinkimai. Todel „recall“ sudaro sui generis tautos konsul- 
taciją del atstovo mandato. Peticijos tvarka, tam tikras vietos 
piliečių - rinkikų skaičius (nuo 20 — 2545) gali pareikalauti, kad 
tam tikras atstovas arba tam tikri atstovai pasiduotų tuojau, 
nelaukiant normalaus teisinio jų mandato termino išėjimo, nau- 
jiems rinkimams. „Recall'o“ peticija privalo būti motyvuota. 
Kaip peticijos išdava — vyksta nauji rinkimai. 

"Rinkimuose, kurie vyksta del „recall'o“ peticijos, „recall'o“ 
paliestas atstovas savaime skelbiamas kaip vienas kandidatų, jeigu 
tiktai jis pats nuo savo kandidaturos neatsisako. Vadinasi, jis 
gali būti iš naujo išrinktas ir tada „recall“ tebesudarytų atstovo 
perrinkimą, kuriuo jo mandatas įgytų didesnės jėgos. 

Kadangi „recall'o“ peticija savaime užgauna jos liečiamąjį 
atstovą, tai teisingumo dėliai pastarajam suteikiamos tam tikros 
teisinės gynimosi priemonės. Jos yra įvairiuose štatuose sumany- 
tos įvairios. Nėzard nurodo du veikiančių šios rūšies priemonių 
pavyzdžiu: a. „recall'o“ peticijos sumanytojai, prieš renkant pilie- 
čių - rinkikų parašus peticijai, privalo suprojektuotos peticijos nuo- 

rašą įteikti tam tikram valdininkui arba įstaigai, kuri įteikia ją 
peticijos liečiamajam atstovui; pastarasis surašo savo atsakymą 
į peticiją, kuriame jis atsikerta prieš daromus jam peticijos moty- 
vuose priekaištus; tada „recall'o“ peticijos projektas, renkant jam 
piliečių - rinkikų parašus, tegali vaikščioti kartu su liečiamojo ats- 
tovo atsikirtimo tekstu; piliečiai - rinkikai, į kuriuos sumanytojai 
kreipsis del parašų, žinos tiek vienos, tiek antros pusės argu- 
mentus ir nevienšališkai spręs apie savo parašo davimą arba 
nedavimą peticijai; b. kai kuriuose kituose štatuose to nereikalau- 
jama, bet užtai leidžiama „recall'o“ paliestajam atstovui atspaus- 
dinti viešajame oficialiniame leidinyje, kuriame skelbiama kandida- 
tūros rinkimams, savo atsikirtimas prieš „recall'o“ peticijos išve- 
džiojimus. 

Viename štate (Oregon'e) „recall'o“ rimtumas yra apsaugo- 
jamas nuo neapgalvotų ir nerimtų jo sumanymų dar tuo, kad jei- 
gu naujai įvykusiuose del „recall'o“ peticijos rinkimuose „recall'o“ 
paliestas atstovas būtų perrinktas, tai į tai žiūrima kaip į peticijos 
autorių sui generis kaltę: o šios kaltės išvada — rinkimų išlaidos 
krinta pasirašusiems peticiją; nes esą būtų neteisinga, kad šios 
išlaidos, padarytos del nerimto tam tikros piliečių grupės suma- 
nymo, būtų tekusios valstybės iždui arba apskritai kuriam nors 
viešajam biudžetui; todel iš pasirašusių „recall'o“ peticiją reika- 
laujama iš anksto kartu su peticija įnešti tam tikra pinigų suma, 
kaip išlaidų padengimo garantija, kuri būsianti jiems grąžinta, 
jeigu „recall'o“ paliestas atstovas nebus perrinktas. 

Kaip aš sakiau, „recall“, kur jis Amerikoje veikia, yra taiko- 
mas visokiems renkamiems valdininkams ir renkamųjų organų 
nariams, taipogi, kartais, renkamiems teisėjams. Bet pastarųjų, 
t. y. teisėjų, atžvilgiu jis kelia rimtų kritikų. 

„Recall“ plėčiasi ir vystosi Amerikoje, bet demokratinėje 
Europoje jis nėra konstitucinėje praktikoje žinomas. (Esmein- 
op. cit. — I t, 453 — 456 pusl. — Nėzard'o prierašas.). 


7. Šveicarijos „Abberufungsrecht“ Jo gryniau- 
sias demokratinis pobūdis. Parlamento palei- 
dimas tautos iniciatyva ir tautos sprendimu. 


Pagaliau, paskutinį demokratinio imperatyvinio mandato pa- 
vyzdį sudaro toji veikianti įvairiuose Šveicarijos kantonuose kons- 
titucinė institucija, kuri ten yra vadinama „Abberufungsrecht“. 
Jos konstrukcija yra visai kitokia, negu visų kitų imperatyvinio 
mandato formų, kurias mes čion išžiurėjome arba su kuriomis 
mums teko šiame rašte susitikti. Nuo išžiūrėtų šiame skyriuje 
kontrabandinės guasi - imperatyvinio mandato formos ir nuo 
iakultatyvinio programinio imperatyvinio mandato, o taipogi nuo 

ekoslovakų imperatyvinio mandato institucijos, taikomos propor- 
ciniam įvairių socialinių veiksnių atstovavimui, ji skiriasi savo aiš- 
kiu ir grynu demokratiniu pobūdžiu, kuris tebežino vieną univer- 

salų valstybės ir visos jos valdžios šeimininką - suvereną, kuriam 
vienam tepriklauso tiek valdžios iniciatyva, tiek sprendimas, 
— tai teritorinė valstybės tauta, kurios vieninteliu universaliu tei- 
siniu reprezentantu, tebeveikiančiu suvereno vardu, - tebesąs pi- 
liečių - rinkikų „corpus“ arba jų visuma — teisinė tauta. Jokių 
rinkimų komitetų, jokių organizuotų piliečių grupių, jokių politi- 
nių partijų, kurios tarpininkautų tarp atstovaujamos tautos, even- 
tualiai tarp atstovaujamųjų grupių, ir atstovų, ir kurios kuriuo 
nors būdu tvarkytų šią atstovybę ir kištųsi savo imperatyvais į 
atstovų mandatą, šioje konstrukcijoje neturima omeny. Taipogi 
niekas čion nepavedama teismui, nes kai pats suverenas reiškia 
savo valią, tai teismui nieko veikti nebelieka. 

Ji taipogi nėra panaši į Amerikos „recall'ą“ arba į peticinį 
imperatyvinį mandatą Cornudet'o sumanynmie, kur atstovų mandatų 
sprendėjais yra atskiri tam tikrų rinkimų apygardų arba apylinkių 
vienetai, vadinasi — teisinės tautos dalelės, nei į sovietų atstovų 
arba Vokiečių buv. Bundesrat'o ir dabartinio Reichsrat'o narių 
imperatyvinius mandatus, kuriais atskiri atstovaujamieji veiksniai 
turi galios į „savo“ atstovus. Ė 

Čion mandato konstrukcija yra demokratiškiausia. Jokia tau- 
tos (teisinės tautos) dalis (grupė) neturinti teisės į atstovybę kuri 
tebėsanti tautos atstovybė. Bet už tai šios teisės — šios galios— 
turinti visa tauta (teisinė tauta) en bloc, kaipo vienetas (piliečių 
- rinkikų „corpus“). Iš kitos pusės — tautos atstovybę sudarą 
ne atskiri įvairių rinkimų apygardų renkamieji atstovai, bet išrink- 
tasis parlamentas en bloc, atstovų „corpus“ (plg. demokratinio 
parlamento mandato Duguit'o interpretaciją — Ž. šio rašto VI sky- 
riaus 19 skyrelį). Tad viso parlamento en bloc mandato impe- 
ratyvo šeimininke esanti visa teisinė tauta en bloc. Niekas kitas | 
negalįs savintis šios galios į parlamento mandatą, bet ir joks ats- 
kiras parlamento narys nesąs „savo“ kuriuo nors ypatingu „man- 
datu“ jungiamas su kuria nors grupe, partija, komitetu, apygarda 
ir negalįs kam nors atsakyti. 

Kaipgi teisinė tauta vykdysianti savo galią į parlamento 
mansa O ži ji galėsianti mandatą atsiimti parlamentą palei- 

us. 

Šveicarijoje ši aiški demokratinė išvada — parlamento palei- 
dimas liaudies nutarimu — niekam neatrodo baisi arba nepaprasta, 
nes tai yra šalis, kurioje yra užsilikusios giliausios tiesioginio be- 
tarpiško demokratinio valdymosi tradicijos. Visa eilė smulkesnių 
kantonų ištisus amžius tvarkėsi visuotiniais piliečių Susirinkimais, 
sudarydama t. vad. „Landsgemeinde“ typo valdžios arba valdymo- 
si režimą, vieną seniausiųjų, tęsiamų nuo Tacito aprašytos seno- 
sios Germanų genčių „civitatis“ konstitucijos laikų (ž. Esmein 
— „Cours ėlementaire d'histoire du Droit francais,“ 8 laida, 38 
pusl.) Dauguma šių kantonų mūsų laikais jau atsisakė nuo be- 
tarpiško tiesioginio valdymosi, bet ir iki šiol keturi kantonai te- 

belaikosi „Landsgemeinde“ režimo. Kai kuriuose kituose kanto- 
nuose tiesioginis valdymas reiškėsi kitokiomis formomis, bet vis 
delto valdymas nebuvo reprezentacinis: vienur centro valdžios nu- 
tarimai buvo reikalingi komunų ratifikacijos („ad referendum“), 
kitur konstitucinė kantonų konstrukcija buvo panaši į tarpkomu- 
nalinį kongresinį bendravimą, o net ir pati Šveicarijos iederacija 
turėjo seniau kongresinio pobūdžio, būdama labiau panaši į anar- 
chinį suvereninių kantonų tarpusavu bendravimą, remiamą soli- 
darumo pajautimu, negu į drausmingą valstybinę iederaciją, suda- 
gta centro valdžios veiksniu (ž. Esmein — „Elėmenis de Droit 

onstitutionnel I t. 429 — 432 pusl.). Ir šiandien tiesioginio ir 
pusiau tiesioginio valdymo konstitucinės institucijos yra plačiausiai 
išvystytos kaip tik Šveicarijoje, o iš ten jos pereina ir į kitas 
valstybes. 

Šveicarijos imperatyvinio mandato institucija — parlamento 
paleidimas tautos nutarimu — funkcionuoja šitaip. Tam tikras 
piliečių skaičius gali iškelti parlamento paleidimo iniciatyvą. Kada 
tai yra iškelta, sprendimas pavedamas visuotinam piliečių - rinki- 
kų balsavimui (reierendumo tvarka) ir jeigu dauguma pasisako už 
paleidimą — parlamento mandatas tuojau nustoja galios ir vyks- 
ta nauji parlamento rinkimai. 


Šį įdomi ir gryniausia demokratinė imperatyvinio mandato 
institucija yra įvesta tiktai kai kuriuose Šveicarijos kantonuose 
(žymiausias kantonas, kuriame ji veikia, yra Berno kantonas). Fe- 
dėraciniam Šveicarijos parlamentui ji—bent ikišiol-nėra taikoma 
(1872 m. buvo iškeltas sumanymas įvesti ją ir į Federacijos kons- 
. tituciją, būtent— pritaikinti ją Tautos Tarybos mandatui, bet pasiu- 
lymas tapo atmestas (Esmein-op. cit., I t. 452 — 453 pusl). 


Parlamento paleidimą ir respublikos prezidento pašalinimą 
tautos nutarimu mes užtinkame taipogi dviejose naujose konstitu- 
cijose (Vokietijos ir Latvijos konstitucijose): bet ten ši įdomi institu- 
cija kitaip yra sudaryta ir turi kitokio pabūdžio, negu mūsų čion iš- 
žiurėta Šveicarijos kantonų parlamento paleidimas. Ji veikia šiose 
dviejose valstybėse šiaip: a. Latvijoje (konstitucijos 48 ir 50 str.) 
parlamento paleidimo iniciatyva priklauso ne tautai, o prezidentui, 
kuris gali pavesti referendumui klausimą apie seimo paleidimą; 
tokiu būdu tautai tepriklauso paleidimo sankcija; kadangi, kaip 
mes jau esame sakę I (ž. šio rašto VI skyriaus ir 20 skyrelius), 
— mandatas tebėra imperatyvinis tikrąja prasme tada, kai atsto- 
vaujamas gali savo iniciatyva ir nuožiura taikinti atstovui savo 
kontrolės sankcijas (atimti mandatą, pašalinti atstovą), o čion Lat- 
vijos tauta savo iniciatyva to padaryti negali, tai mes šios insti- 
tucijos nelaikome imperatyviniu mandatu. Referendumas, kuriuo 
Latvijoje sprendžiamas parlamento paleidimo klausimas—turi žymių 
tautos arbitražo tarp dviejų pagrindinių paritetinių įsteigtosios val 
džios organų —seimo ir respublikos prezidento, nes prezidento pasiū- 
lymu seimo paleidimo atmetimas sudaro sprendimą apie prezidento 

pašalinimą; b. visai analogiška šiai institucijai yra toji, kuri veikia 
Vokietijoje (konstitucijos 43 str.) su tuo tiktai skirtumu, kad ten ne 
prezidento yra keliamas parlamento (Reichstago) paleidimo pasiūly- 
mas, bet Reichstago keliamas respublikos prezidento pašalinimo 
pasiūlymas, kurį sprendžia referendumu tauta, ir jeigu pasiulymas 
būtų atmestas, tai jo atmetimas savaime sudaro Reichstago pa- 
leidimo sprendimą. Tad ir čion tebėra tautos arbitražo referendu- 
mas, bet ne imperatyvinis prezidento arba Reichstago mandatas 
tikrąja prasme. 


NR 


XVI Užbaiga. 


Šiuo aš baigiu šį mano darbą. Jis gal ne visai atatinka tam, 
ko būtų galima iš jo laukti ir ko būtų teisinga reikalauti, spren- 
džiant apie jį iš jo bendro pavadinimo -nes, iš tikrųjų, tai nėra 
pilna ir užbaigta, pirminiais mokslo šaltiniais paremta konstituci- 
nės atstovavimo problemos monografija, o vietomis knyga yra la- 
biau panaši į konstitucinės teisės eskizus įvairiais ypatingais klau- 
simais, neturinčiais tikslaus ryšio su pagrindine atstovavimo — re- 
prezentacijos ir mandato — problema, — bet aš ją vis delto lei- 
džiu, atsiprašydamas už darbo atlikimo, o gal vietomis ir sistemos, 
netobulumus. Aš ją leidžiu, nes aš manau, kad Lietuvių teisės 
mokslo literaturoje, kuri del mums visiems žinomų priežasčių 
nėra ir negalėjo būti turtinga, ji užkimš gal ne vieną spragą ir 
bus naudinga ypač mūsų teisininkų jaunuomenei, iš kurios yra 
laukiama svarbaus visuomenės ir teisės darbo Lietuvoje. Aš pavedu 
ją mūsų jaunam Universitetui, kurio prieglobstyj mes visi—-tiek stu- 
dentai, tiek profesoriai — giliname ir stipriname mūsų žinias ir 
šiąja prasme mokinamės, aš pavedu ją taipogi mano profesūros 
kolegoms Teisių Fakultete ir visai teisininkų studentijai, kuri labiau 
už bet kurią kitą studentiją pasaulyje yra nuskriausta mokslo prie- 
monėmis — knygomis savąja kalba. 


Kaunas, 1926. II. 9. 

1-S6 173510 Obasi aaa a 

2. Atstovavimo ienomenas S! 

3. Dvi atstovavimo formos civilinėje teisėje: igaliavimas, globa. 

4. Du pagrindiniu atstovavimo typu: a) mandatas—asmens va- 
lios tęsimas: b) reprezentacija—asmens valios pavadavimas . |. | 

5. Romėnų šeima; pati šeima, šeimininkas, šeimos nariai; re- 
prezentacinis momentas šeimininko juridinės asmens konstrukcijoje. . 

6. Fizinių asmenų atstovavimas: mandato desnis. 

T. Socialtelų junginių Inos ir jo ožiai, konstrukcijos 
problema „|. Ž 


II. Jono-Jokūbo Rousseau individualistinė bendrosios valios teorija: 


A Žmogaus suvereninės laisvės ir žmonių pagrindinės lygybės 
sąvoka „| ||<3 
2 Žmogaus suverėninės laisvės ir žmonių lygybės šuderinimas 
su valstybinio pobūdžio socialiniu bendravimu: visuomeninės sutarties 
„ („contrat social“), tautos, tautos suverenumo sąvokos Katz 
3. Bendrosios (visuotinos) valios sąvoka 
4. Diferencijuotos visuomenės neigimas . 
5. Reprezentacijos neigimas Rousseau mokslu: tiesioginis ben“ 
drosios valios pasireiškimas . 2 
6. Bendrosios valios kritika: i neatatinka socialinei tikrenybei. 


III. Organinė socialinių junginių ir valstybės teorija. 


1. Dvi socialinių organizmų koncepciji: socialiniai Ai psi- 
chiniai arba moraliniai socialiniai organizmai <. 
2. Reprezentacijos neigimas organinės teorijos mokslu; "organų 
a aka sąvoką . 
3. Organinės teorijos kritika; jos dirbtinumas:; jos vidujiniai 
prieštaravimai . Ba gala ja 


IV. Korporatyvinių socialinių vienetų arba juridinė 
organų teorija (Gierke, Jeilinek). 


1. Socialiniame bendravime tebeveikiančios individualinės žmo- 
nių valios . 

2. Tęstinių "socialinių tiksių ir jų funkcijos“ sąvoka. Socialinis 
jungimasis (integracija) ir skirstymasis (deferenciacija). Socialiniai 
žmonių junginiai, kaipo funkcionaliniai vienetai . 

3. Funkcionalinis darbo suskirstymas. Vadovavimas, valdy: 
mas—valdžia — ir pasidavimas. Valdantieji ir valdomieji (pavaldiniai) 

4. Visuomenės problemos išsprendimas ir jos suderinimas su 
valstybės problema šios teorijos dėsniais. Organinės ir bendrosios 
valios „eoniA nesugebėjimas išspręsti visuomenės problemą . 3 

Juridinė valstybės personifikacija. Korporacijos, organų, 
Ioageleasi sąvokos . |. 

Reprezentacinė šios personifikacijos konstrukcija. Analogija 
su Romėnų šeimos (šeimininko—paterfagiilias—asmens) konstrukcija 

7. Pagrindiniai ir priklausiniais orgeEsi Jellinek'o pirminių ir 
„ antrinių organų sąvoka . < 25 AAS, 


V. Demokratinė tautos suverenumo teorija Esmein'o 
interpretacijoje. 


1. Tautos, tautos valios, teisinės tautos sąvokos. Daugumos 


dėsnis 

2. Du pagrindiniu tautos reprezentacijos veiksniu: "piliečių. vi- 
suma (gyva tautos karta) ir piliečių-rinkikų „corpus“ („teisinė tauta“). 
Jų SA santykis 

3. Faktinė pasyvi (piliečių visumos) ir teisinė veikli (piliečių 

rinkikų) tautos reprezentacija. Pirmosios elementai: skaičiaus svo- 
ris, viešoji nuomonė, sukilimo teisė 

4. Teisinė tautos reprezentacija esanti piliečių-rinkikų funkcija, 
0 ne jų subjektyvinė teisė. Šio dėsnio išvados „ . 

3. Pagrindinė tautos IereEcuiacijos schema demokralinių 
mokslu (Esmein'o teorija) . e 


VI. Tiesioginis ir reprezentacinis valdymas. 


1. Tiesioginis valdymas demokratiniu mokslu. Tiesioginio val- 
Amoi sąvoka ir tiesioginė demokratija, kaip vienas šio valdymo 
reiškinių . 

2. Betarpiškas tiesioginis valdymas administracijoje ir įstatymų 
leidime. Betarpiškos: tiesioginės demokratijos pavyzdžiai Šveicarijoje. 

3. Tiesioginė demokratija Rousseau ir jo pasekėjų mokslų. Tie- 
sioginis valdymas per priklausomus valdžios agentus. Ratifikacijos 
rele Prancūzų 1793 m. konstitucija. 

4. Imperatyvinis mandatas. Reprezentantai (valdantieji) ir val- 
dininkai. Valdininko teisinė padėtis. Civilinės teisės įgaliotinis ir 
valdžios agentas (valdininkas). Valdininkų skyrimas, šalinimas, kom- 
petencija: iniciatyva, įsakymas, kontrolė; suvaržyta kompetencija ir 
diskrecinė galia; tarnybinė ierarchija. Valdininko aaa LZ 
tyvinis pobūdis. . 

E Imperatyvinis mandatas siauresniąja prasme | as 

6. Reprezentacinis valdymas. Demokratinė reprėzentacinio 
valdymo konstrukcija, Dviejų laipsnių (eilių) tautos reprezentacija . 

i . Reprezentacinio elemento pastovumas socialiniame bendra- 
vime . + . - + +. +. . - . . +. . . - - . 
8. Anglijos reprezentacinis valdymas. Jo ypatingosios žymės, 
kuriomis jis skiriasi nuo Europos kontinento ir Amerikos demokra- 
tinio feprezentacinio valdymo, ypač gi Anglijos Parlamento suvere- 
numas . + . + . . . + . . . . +. - - . . 

9. Gimstančios Europos kontinento demokratijos du konstruk- 
tyviniu veiksniu: doktrinalinis (igimtosios teisės ir visuomeninės su- 
tarties) veiksnys ir Anglijos konstitucinis pavyzdys . 

10. Reprezentacinio valdymo dėsnis Europos kontinento de: 
mokratijoje Didžiosios Prancūzų Revoliucijos metu. Jo veiksniai. 
Šio valdymo konstrukcijos racionalizmas, kuriuo jis skiriasi nuo kom- 
promisinės Anglijos konstrukcijos. Jo suderinimas su tautos suve- 
žEimIAS dėsniu ir su valdžios funkcijų suskirstymu pagrindiniais or- 
ganais | 

11. Rašytoji konstitucija. Pagrindinės teisės sąvoka. Rašytosios 
konstitucijos, kaipo visuomeninės sutarties akto, koncepcija demokra- 
tiniu XVIII amžiaus mokslu (Vattel, Rousseau) 

12. Rašytosios konstitucijos sunaudojimas Didžiosios Prančūzų 
Revoliucijos metu. Suvereninė steigiamoji ir konstitucinė įsteigtoji 

13. Reprezentacinė steigiamoji valdžia (Siėyės'o teorija). Pil- 
nai išvystyto demokratinio reprezentacinio valdymo schema . 3 

14. Griežtas įsteigtosios valdžios funkcionalinis suskirstymas de- 
mokratinėje respublikoje, kaipo apsauga prieš diktatūros pavojų. Ke- 
lių valdžių anarchijos pavojus „24 f 

15. Kontinentalinis parlamentarizmas. Jo išsivystymas konsti- 
tucinėje monarchijoje. Jo žymės. Parlamentas ir parlamentarinė 
vyriausybė: jų organizuotas bendradarbiavimas.  Parlamentarizmo 
pritaikymas reprezentacinei demokratinei respublikai (Prancūzų Tre- 
čioii Respublika 1875 m.) Ž ' 

16. Parlamentarinis režimas reprezentacinėse demokratinėse 
valstybėse, kaipo apsauga prieš kelių valdžių Aparchujos pavojų. 
Diktatūros pavojus . DEM a as a, 

17. Reprezentacinio parlamento "diktatūra. "Šios tendencijos 
reiškimosi pavyzdžiai (Prancūzijoje, Lietuvoje). Šios tendencijos iš- 
vystymo ir sulaikymo veiksniai: respublikos prezidento rinkimų bū- 
das: konstitucinės garantijos: įstatymų konstitucingumo kontrolė; vie- 
neri parlamento rūmai: parlamento rinkimų periodiškumas; griežtas 
valdžios funkcijų suskirstymas; pusiau-tiesioginė demokratija. 

18. „Reprezentacinio mandato“ problema. a. Ar „reprezentaci- 
nis“ parlamentas veikia mandatų? Parlamento mandato neigimas 
klasiškame demokratiniame moksle (Esmein) . 

19. Reprezentacinio mandato problema. b. “"Mandato neigimo 
kritika (Duguit). Parlamento en bloc mandato žymės. Politinių rin- 
kimų periodiškumas, parlamento paleidimas, parlamento pošėdžių 
viešumas . 

20. Reprėzentacinio "mandato „problema. <; Reprezentacinio man- 
dato savoka; jo konstrukcija ir Žymės. As mandatas, 
reprezentacinis mandatas |. |. X a ak 


VII. Antroji demokratinės teorijos srovė. 


1. Reakciia demokratijos tarpe prieš politinės balsavimo teisės 
neigimą ir prieš daugumos kriteriumą „||| | 0 L 

2. Politinio balsavimo teisė, kaipo lygybės anoniminio skai- 
čiaus ir teritorinės tautos konstrukcijos logiška išvada. Individualinė 
subiektyvinė esminė piliečio politinė balsavimo teisė... |. 

3. Visuotinas ir lygus balsavimas . 

4. Mažumos atstovavimo idėja. Aprėžto balsavimo sistema ir 
kumuliatyvinio balsavimo sistema '. 
S 5. Proporcinio atstovavimo idėja. Ginčai del jos demokratijos 
arpe . - a - . * L ; + 
6. Sąrašų konkurėncijos | rinkimų sistema.  Atstovaujamojo 
veiksnio ir atstovybės titulo pakeitimas. Politinės partijos, kaipo tam 
tikri svarbesniųjų pagrindinių socialinių junginių organai. Piliečiai 
rinkikai, kaipo socialinių junginių balsavimo organai, ir politinės par- 
tijos, kaipo ių politinės atstovybės organizavimo ir tvarkymo organai. 
Tautiškai teritorinio titulo sociališkai visuomeniniu titulu  pakeiti- 
Mak USNS S a peak S 
7. Proporcinio atstovavimo mandato pobūdžio problema. Pi- 
liečiai-rinkikai ir politinė partija. Praktiška partinio imperatyvo galia. 


8. Partinis imperatyvinis mandatas. Jo aprėžimas kandidatų 


sarašo ribomis . 

9. Partinis imperatyvinis mandatas sąrašo ribose. Sąrašo kan: 
didatų eilės reikšmė. Kandidatų pavardės bei jų eilė ir partinė Pro- 
grama bei socialinio sarašo pobūdis, kaipo du balsavusių piliečių:t! in. 
kikų nusistatymo veiksniu: ju reliatyvinė svarba |. 

10. Reprezentacinio mandato dirbtinumas ir netikslumas "bropor: 
Siūiame alstoyavieie > 4 ee k a es 

11. Imperatyvinio mandato teisinis precedentas Čekoslovakijoje. 
a. Konstituciniai politinio atstovavimo pagrindai Čekoslovakijoje. De- 
mokratinis konstitucinis pradas; proporcinio atstovavimo dėsnis; ne- 
aiškaus mandato pobūdžio konstitucinis išsprendimas . |. |. | || 

12. Imperatyvinio mandato teisinis precedentas Čekoslovakijoje.b. 
Rinkimų Teismas Čekoslovakijoje (Čekoslovakijos „Konstitucinės Kor- 
tos“ 19 straipsnis). 1920.11.29 įstatymas apie Rinkimų Teismą. Atstovo 
šalinimas teismo keliu. Rinkimų Teismo 1921.XII.17. sprendimas atsto- 
vo Drobučiiaus byloje; šio sprendimo motyvai. Rinkimų Teismo 
praktikos nustatytos atstovų šalinimo tezės. Rinkimų Teismo 1922 m. 
XII.30. sprendimas; šio sprendimo tezės: sąrašo kandidatas jokios 
asmeniškos teisės į mandatą neturįs—mandatas priklausąs ne tam tik- 
ram su, bet politinei partijai „ 

3. Čekoslovakijos teisinio precedento išvada: imperatyvinis 

kedai, atstovavimo pobūdis „ . = 

14. Proporcinio atstovavimo kėlimas dėmokratijoj "reiškia „E 
sukimą nuo klasiškos demokratinės konstrukcijos į socialinę algas 
meninę) valstybinės sąvokos konstrukciją (|. ||. ||. | | 


VIII. Leono Duguit obiektyvinės teisės ir valstybinės visuomenės 
doktrina. 


1. Nelygus faktiškosios jėgos suskirstymas, kaip valstybės 
reiškimosi pagrindas. Stipresniųjų ir silpnesniųjų diferenciacija; va- 
dai, valdantieji — ir valdomieji, pavaldiniai. Fizinė ir psichinė (mora- 
linė) jėga. Stipresniųjų kompromisai. Valdančiųjų sios (valdžios 
imperiumo) faktas . 

2. Teisinis valdančiųjų“ Iinperiimas; Teisės iorma (obiektyvi- 
nė teisė) ir socialinė taisyklė. AE ais Ei sankcija — visuome- 
nės reagavimas į jos peržengimą . 

3. Taisyklės-normos imperatyvai. Žmogaus socialinis veiki 
mas vykstąs ne jo subjektyvinėms teisėmis, bet jo socialinėmis 
funkcijomis-—pareigomis. Žmogaus esminė autonomija . . 

4. Visuomeninė teisės ir valstybės koncepcija. Valdančiųjų so- 
cialinė funkcija. Valstybė— visuomenės „armatura“ A 

Sociališkai normatyvinė ir valstybiškai konstruktyvinė teisė. 
Valstybė, kaipo tam tikros visuomenės „status“; jos „corpus“ — tei- 
sės spsaugos valdančiųjų darbas „(  . 

6. Valstybinė konstitucinė visuomenės konstrukcija turinti būti 
taip sudaryta, kad stipresniems visuomenės veiksniams reikštis val- 
džioje būtų atidengti teisiniai keliai 

7. Tėnnies'o socialinių junginių teorija: „Gemeinschaft“ ir „Gel 
selschaft“ — socialinės grupės ir socialinės or 

8. Socialinių grupių organizavimasis. Organizuotieji socialiniai 
Junginiai-sindikatai ir profesinės sąjungoė, Duguit ai profesinių 
organizacijų atstovavimu | SEN ai 


IX. Visuomeniškai konstitucinės reformos problema. 


1. Antrųjų (aukštesniųjų) parlamento rūmų institucija. Jos 
aristokratinė, luominė ir monarchiškai funkcionalinė kilmė. Jos ne- 
populeriškumas šiuo motyvu. Anglijos ir Pabaltijos valstybių pa- 
vyzdys. Aristokratinės reakcijos baimė „ i 

3, Demokratiškai racionalistiniai atsikirtimai prieš: "dvėjų par- 
lamento rumų sistemą. Vienerių rūmų sistema Prancūzijoje 1791, 
1793 4 1848 m. 

3. Dvejų parlamento rūmų sistemos pastovumas demokratinėse 
valstybėse . 3 A ž PER NR 

Pusl. 
4. Dvejų rūmų sistemos palaikymo motyvai: a) ji veikianti 
prieš parlamento diktatūrą — ypač reprezentaciniame parlamentari- 
nio režimo valdyme; b) ji veikianti prieš dviejų valdžių anarchiją, 
perversmo ir vyriausybės diktatūros pavojų — ypač valdžios funkcijų 
suskirstymo režime; c) ji apsaugojanti leidžiamųjų įstatymų rimtumą. 137 


5. Kiti atskirtimai prieš dvejų rūmų sistemos kritiką: del ta- 
riamo tautos valios dualizmo ir del koniliktų tarp rūmų. Dveji rū- 


mai, kaipo apsauga prieš renkamojo parlamento tiraniją . . . . 140 
6. Vienerių rūmų sistemos valstybės. Antrieii rūmai, kaip 
vėtaroiganas/ 4 2 A ra SEA E 
„ 7. Aukštesniųjų rūmų sudarymo problema demokratinėse val- 
stybiese A ias iais eau SAS TM A42 
8. Luominių, aristokratinių ir monarkinių aukštesniųjų parla- 


mento rūmų grupė: Anglija, Italija Ispanija, Rumunija... . 144 
9. Demokratinių aukštesniųjų parlamento rūmų grupė. Am- 4 
žiaus cenzo sistema: Čekoslovakija, Lenkija, iš dalies Rumunija; 
dvejų rinkimo laipsnių (rinkimų per savivaldybes) sistema: Prancū- 
zija, Belgija, iš dalies Ispanija, Rumunija, Olandija, Švedija. Dvejų 
rūmų sistema yra reikalinga dvejų atstovaujamųjų veiksnių „ < |. 145 
10. Dvejų rūmų sistema federacinėse valstybėse. Du konstruk- 
tyviniu federacinės valstybės veiksniu, kuriais remiasi dveji politinio 
atstovavimo rūmai: a. bendrasis —bendros tautos arba visuomenės 
veiksnys ir b. ypatingas —pagrindinių valstybinių federacijos narių- 
veiksnys . is Ai Ta AEL 1 
11. Du aukštesniųjų parlamento rūmų sudarymo metodu iedera- 
cinėse valstybėse: a. pagrindinių sufederuotų valstybių piliečių ma- 
sių—tautų—atstovavimas ir b. organizuotų pagrindinių valstybių atso- 
vavimas. Pirmasis šių metodų; jo reiškimosi pavyzdžiai: Šiaurės 
Amerikos Jungtinės Valstybės (nuo 1913 m.), Šveicarija... . 147 
12. Aukštesniųjų parlamento rūmų sudarymas federacinėse val- 
stybėse organizuotų pagrindinių valstybių atstovavimu: a. per šių val- 
stybių seimus (Austrijos Respublika, Šiauries Amerikos Jungt. Valst. 
iki 1913 m.) arba b. per šių valstybių ausybes (buv. Vokiečių Im- 
perija, Vokiečių Respublika - „Reich“). Buv. Vokiečių Imperijos 
„Bundesrat'o“ ir Vokiečių Respublikos „Reichsrat'o“ narių imperaty- 


146 


vikis madas A e p aTa, 48 
13. Dvejų rūmų sistema SSSR-o ES SSSR-o federaci- 

nė konstrukcija. Šios federacijos nariai: a. RSFSR, b. Užkaukazio fe- 

deracija c. Ukraina, d. Gudija, e. Buchara, f. Chorezma. 150 


14, Aukštesniųjų federacinių organų sistema SSSR-e: a. SSSR-o 
Sovietų Suvažiavimas, b. SSSR-o Cik'as, c. Ciko Prezidiumas ir 
d. SSSR-o Sovnarkom'as. SSSR-o Ciko dveji rūmai: a. Sąjungos So- 
vietas:ir b. Tantų Sovietas: 4,51 

15. Dvejų rūmų dėsnis: du sudarytos atstovavimu valdžios vei- 
ksniu. Kelerų rūmų galimumas . kissa ainas M 

16, Socialinių reikalų atstovavimo idėia. Opozicija prieš ją de- 
mokratijoje. Socialinių reikalų momentas proporciniame atstovavi- 
me. Nevykęs bandymas aiškinti proporcinį atstovavimą „nuomonių“, 
0 ne socialinių reikalų skirstymusi. Kylanti tendencija pakeisti politinių 
partijų veiksnį tiesioginių masinių organų veiksniu; sindikalizmas . 155 

17. Demokratinės individualistinės ir kartu grynai kiekybinės ma- 
sinės koncepcijos krizis. Pastangos paremti ją bendrų teritorinių 
reikalų dėsniu. Šios demokratinės koncepcijos atliktasis svarbus 
funkcionalinis darbas. Visuomeniškos konstitucinės reformos suma- 
in S Šia SL L A AA 

X. Socialiniu kvalifikacijų sistema. 


1. Cenzo problema demokratijoje Ru VAS B E ajakiks 

2. Čenzo dėsnis socialiniams visuomenės veiksniams atsto- 
vauti. Cenzas, kaip diskvalifikacijos kriteriumas RSFSR-o 1918 m, 
konstitucijoje . 

3. Nelygus balsavimas eais iiandati sūsiaistyinas, Pliu 
ralinis balsavimas (Belgijoje, SSSR). Nelygaus ir ee iio balsavi- 
mo kritika . 

į 4. Šeiminio balsavimo („vote familial“) sumanymai. " Šeimi- 
nių draugijų 1920 m. Kongreso (Prancūzijos mieste Lille) rezoliucijos. 


XI. Kuriju sistema. 


1. Socialinių kategorijų — kurijų — suskirstymas. Karolio Be- 
noist sumanymas . 

2. Socialinių kategorijų atstovavimo“ idėja demokratijoje. Es- 
mein, Siėyės . 

3. Luominė  kurijų kilmė. Luominių ku ijų pėdsakai. XIX ir 
XX amžiuose (Austrijos Imperijoje ir carų Rusijoje) . 

4. Kurijų rinkimų sistema Austrijos Imperijoje iki 1907 m. demo: 
kratinei rinkimų reformai . 

5. 1907 m. demokratinė rinkimų reforma Austrijos Imperijoje. 
Mandatų suskirstymas tarp rinkimų apygardų gyventojų skaičiaus 
ar roporcijomis, kaipo esminis demokratinės rinkimų tvarkos elementas. 

io elemento neigimas Austrijos Imperijoje (1907 m. reformoje): na- 
cionalinės guasi-kurijos . 

6. Kuriių rinkimų sistema carų Rusijoje (1907 — 1917 m.). Ben“ 
droji kurijų (kurijų, subkurijų ir kurijėlių) klasifikacija: pastabos . 

7. Buv. carų Rusijos kurijų rinkimų sistemos ypatybė: kurijų 
(subkurijų. kurijėlių) skirstymas administracijos įsakymais — ypač gi 
jų skirstymas nacionalinėmis kategorijomis . 

8. Atstovų rinkimai ir privalomų kurialinių "atstovų institucija 
buv. carų Rusijoje. Šios tvarkos nustatymas politinėmis caro val- 
džios tendencijomis. Pavyzdžiai . 

9. Stambiųjų miestų, Lenkijos ir kai kūrių "kitų valstybės "pakraš- 
čių kurijų ypatingos sistemos buv. Carų Rusijoje. . 

10. Nepaprastos — ypač Rusų nacionalinės ir stačiatikių bažny- 
tinės — rinkimų kurijos buv. carų Rusijoje, Jų sudarymo motyvai: 
1) Varšuvos miesto Rusų kurija; 2) Uralo kazokų kurija; i i 
zio Rusų kurija; 4) Lietuvos (Vilniaus ir Kauno gubernijų) Rusų ku- 
rija; 5) Liublino bei Siedleco gubernijų stačiatikių kurija . 

11. Kurijų sistemos kritika. Neišvengtinas kurijų suskirstymo 
dirbtinumas. Privaloma arbitrališka žmonių Pikas Policinis 
kurijų sistemos pobūdis . dk 

12. Eventualios kurijų šistemoje pataisos. Jų ydos || 


XII. Organizuotų socialinių veiksnių atstovavimo sistema. 


1. Duguit'o nustatomas socialinių patarnavimų („services publi- 
aues“) elementas. Valstybė, kaip socialinių patarnavimų koperacija, 

2. Socialinių junginių organizavimosi judėjimas. Jų teisinis kon- 
stitucinis tvarkymasis. Idėja valstybinės konstitucinės konstrukcijos 
paremimo organizuotų socialinių junginių konstitucine konstrukcija. 
Antrieji parlamento šios konstrukcijos rūmai . 

3. Šios sistemos naujausieji konstituciniai precendentai.. Kėlia“ 
moji demokratiškai parlamentinio valdymo kritika: parlamentai eko- 
Seaanėlę Lai aus o bEREBL jie Les iseina Sinai BrB“ 

4. Organizuotų profesinių (ir klasinių) veiksnių atstovavimo 
steigimas už parlamento ribų be sprendžiamosios galios. Ūkio tarybų 
ar ūkio rūmų konstitucinė institucija. Trys jos kompetencijos elemen- 
tai: a. politiškai ekonominė ekspertyza, b. ekonominių įstatymų inicia- 
tyva ir c, viešojo ūkio valdymas (kontrolė ir administracija). . 2 

5. Ūkio tarybų institucija Vokietijoje. Vokiečių Reicho 1919 m, 
konstitucijos 165 str. Darbininkų įmonių tarybos ir Darbininkų apy- 
gardų tarybos, Ūkio apygardų tarybos—ių konstrukcija. Reicho Dar- 
bininkų Taryba ir Reicho Ūkio Taryba. Reicho Ūkio Tarybos kompe- 
tencija. Ūkio „socializacijos“ formos Vokiečių konstitucijoje (konsti- 
o 156 str.) Konstitucinis Reicho Ūkio Tarybos kompetencijos po- 

6. Ūkio Tarybų arba ūkio rūmų institucija kitose naujosiose 
konstitucijose. Jos konstitucinio pobūdžio svarba... || | | 

7. Profesinių ūkio tarybų arba rūmų klausimas demokratiniame 
moksle ir demokratinėje praktikoje. Esmein'o pažiūra. Nepasitikė- 
jimas šia institucija. Šio nepasitikėjimo motyvai: jos revoliucinė kil- 
mė, jos įtartina giminystė su sindikalizmu ir įtartinos analogijos su kai 
kuriomis sovietinės tvarkos institucijomis (|. ||. || | 2 | 2 

8. Ūkio rumų institucija Lenkijoje. Lenkijos 1921 m. konstituci- 
jos 68 str. Ūkio Savivalio ūkio rūmų sistema — Vyriausieji Res- 
publikos Ūkio Rūmai. Ūkio savivaldybės kompetencijos elementai. 
a. ekonominio gyvenimo tvarkymas, b. dalyvavimas įstatymų inicia- 
tyvoje V Li A S a A 

9. Ūkio Taryba SHS valstybėje, SHS 1921 m. konstitucijos 
44 str. Konstitucinis SHS Ūkio Tarybos konstrukcijos ir kompetenci- 
jos lankstumas. Jos kompetencijos galia įstatymus leisti. |. |. | | 

10. Ūkio rūmų institucija Lietuvoje. Lietuvos 1922 m. konstitu- 
cijos 89 str. Lietuvos ūkio rūmų konstitucinės žymės. Klaipėdos Eko- 
nominė Taryba, Airijos ūkio tarybų institucija. Airijos 1922 m. kons- 
Dios E LT VE ms 

11. Profesinio ir kitų organizuotų socialinių junginių atstovavimo 
sistema kaip parlamentinio valdymo pataisa. Organizuotų socialinių 
įmnginių federacijos ždčiai* 1 La E e eis 

12. Organizuotų socialinių junginių veikimo  korporatyvinė 
konstrukcija Jellinek'o juridinėmis tezėmis. Jų organų korporatyvinė 
sistema: reprezentatyviškai pagrindiniai organai ir imperatyviniai pri- 
klausomieji organai <. | AA Ali ai a ASS 

13. Socialinių junginių santykiavimo metodai; anarchinis ir orga- 
nizacinis jų santykiavimas. Socialinių junginių sunaudojimas įvai- 
rioms valstybinės funkcijos kompetencijoms „|. ||. || || | 2 

„ 14 Valstybės funkcijos suskirstymas socialinėmis arba teritori- 
nėmis savivaldybėmis bei pačios valstybės įkurtosios tarnybos autono- 
mizacija.  Savivaldybinis vienetas, kaip organas-korporacija, veikiąs 
savo autonominiais organais < ||| | 4 ks 

15. Neorganizuotų socialinių junginių savivaldybė; ių būtinas 
«dirbtinis suorganizavimas savivaldybei. Organizuotų socialinių iun- 
ginių savivaldybė: jos pritaikymas esamai nuosavajai šių junginių 
kontstitucinei organizacijai < || || | Lb 

„ 16. Federacinė kelių socialinių junginių savivaldybė. Jos iedera- 
cinio atstovavimo organas. Šio atstovavimo mandato pobūdžio pro- 
blema. Reprezentacinis ir imperatyvinis mandato pobūdis mažorita- 
riniame tautos atstovavime, proporciniame (proporciniame „tautos“) 
atstovavime ir federaciniame teritoriniame atstovavime <. || | | 
„ „17. Reprezentacinis ir imperatyvinis mandatas federaciniame so- 
«ialinių junginių atstovavime. Analogijos su teritorine federacija . . 
„18. Organizuotų socialinių veiksnių atstovavimo sistema leidžia 
pilečiams veikti valdžią visomis savo reikalų kategorijomis neįžeis- 
dama asmens lygybės dėsnio „|. || | | 0 

XIII. Sindikalizmas ir komunizmas. 


1. Valstybinės socialinio bendravimo iormos konsolidacija nau- 
joje valstybių diferenciacijoje nacionaliniu kriteriumu. Šios konsolida- 
cijos papildymas tarpvalstybiniu organizavimusi „| 

2. Revoliucinis sindikalizmas. Suvereninės teritorinės valstybės 
pakeitimas suvereniniais profesiniais junginiais. Teritorinė anarchija, 
Suvereniniai sindikatai ir organizuotas tarpsindikalinis bendravimas; 
statistikos ir registracijos centro įstaigos; tarpsindikaliniai kongresai „ 

3. Revoliucinis sindikalizmas tegali remtis darbininkų sindika“ 
tais. Klasinio suskirstymo panaikinimas, kaipo sindikalinės konstruk- 
cijos sąlyga. Revoliucinio sindikalizmo taktika remiama ekonomine 
darbininkų sindikatų kova prieš buržuaziją . . 

4. Valstybiškai politinės kovos metodų neigimas revoliuciniame 
sindikalizme. Ekonominis proletariato karas ir nuolatinė jo ofensyva 
(„viclence“).  Visuotinas streikas . 

5. Visuotino ekonominio streiko "legenda revoliuciniame sindi“ 
kalizme (Georges Sorel'o revoliucinė koncepcija) „ . 

6. Valstybės neigimas socializmo doktrinoje.“ „Proletariato dik- 
tatūra“, kaipo valstybės nugalėjimo priemonė. „Proletariato diktatū- 
ros“ valstybinis pobūdis. Valstybinė kova „proletariato diktatūrai“ 
valdžios pasiekti. 

7. Kompromisinės „reformistinės“ socializmo srovės. Onasi-s0- 
cialistinės „liaudies socialistų“ ir „radikalų-socialistų“ srovės . 

8. Socialdemokratija. Jos skylimas. Valstybinis socialdemo- 
kratijos sparnas. Revoliucinis komunistinis sparnas „ 

9. Dvi revoliucinio socializmo visuomeninės konstrukcijos kon- 
cepciji: sindikalinė ir komunalinė. Suvereninė A ais ir tarpkomu- 
nalinio bendravimo organizacija . . E ae a 

10. Dvilypės sovietinės konstrukcijos | sumanymo pobūdis 
(RSFSR-o ir SSSR-o0 komos 069E Valstybinis ir anarchinis orga- 
nizacinis pradas Taa GR TS 

11. Ouasi - komunalinė "ir" auasi -kongresinė tarpkomunalinė 
sovietų tvarka. Sovietai ir sovietų suvažiavimai. Profesinis sindika- 
linis elementas sovietuose . E aki a S Aga 

12. Valstybinis Šuasi - komunalinis sovietinės konstrukcijos 
pobūdis. Sovietai, kaipo proletariato diktatūros mechanizmas. Ko- 
munalinės federacinės proletariato respublikos sumanymas. 


13 RSFSR-o konstitucijos 9 ir 10 straipsniai: a) sovietinės val“ | 


džios tikslas — socializacija, klasių panaikinimas, anarchija, b) so- 
vel konstrukcijos dvilypumas — komunalinė anarchija, federacinė 
valstybė (| 

14. SSSR, kaipo“ ne sovietinių "respublikų, bet pačių. vietos so: 
vietų visuotina federacija . 

15. Valstybinės centralizacijos veiksnys Sovietų Suvažiavime, 
veikiančiame imperiumu. Ne vietos sovietų, bet jų federacinio bloko 
„Suverenumas“. Sovietų priklausomybė Suvažiavimo imperiumui . 

16. Sovietinės „pusiauvalstybės“ sumanymo krizis. Šio krizio 
elementai. Nusileidimas valstiečiams organinių santykių konstrukci- 
joje. Tituliarinė žemės nacionalizacija. Privatinė „žemės naudoji- 
mo teisė“. Šios teisės subjektai: „valstiečių kiemas“ arba „valstie- 
čių darbo šeima“ ir „žemės bendrovė“; „žemės draugija“. Trys val- 
stiečių žemės valdymo evoliucinės stadijos ir trys „Žemės draugijų“ 
rūšys: a. „žemės bendruomenė“ („obščina“, „obščinnoje Dienos 
vladienije“), b. sklypinis valdymas rėžiais arba protarpiais (Gu učast- 
kovoje čerezpolosnoje vladienije“) ir c. sklypinis valdymas vienkie- 
miais („učastkovoje otrubnoje“ arba „učastkovoje chutorskoje vladie- 
nije“) Šio nusileidimo išvados . „Lt 

17. Nusileidimas  privatiniam | kapitalistiniam ūkiui, „Nep.“ 
„Nepo“ konstitucinės išvados „|. || 2 4 > a itaisi 

18. Valdymo centralizacija sovietinėje valstybėje. Centralizuo- 
tos ypatingos funkcijonalinės žinybos ir sovietinių vykdomųjų organų 
bei jų skyrių tarnybinis sujungimas su centro valdžios orga- 
nais. Sovietų galios nykimas . 

19. Komunistų Partijos teisinė Padėtis sovietiniame režime. RKP 
(Rusijos Komunistų Partijos) ir Kominterno (Komunistinio arba Tre- 
čiojo Internacionalo) diktatūra 

20. Komunistinė kategoriško obiektyvinio klasinio „proletariato 
intereso“ ir jo atstovavimo sąvoka. RKP ir Kominterno galia, kaipo 
reprezentacinė šio „intereso“ diktatūra. Darbo žmonių valdžios ir 
sovietinio imperatyvinio mandato fikcija 

A as „Reprezentacinis“ RKP valdymas ir „valstiečių valdžios“ 


a Sovietinės konstrukcijos analizo išvados ; | | 


XIV. Nacionalizmas. 


1. Nacionaldemokratija; nacionalinė valstybė. Nacionaliniai 
teritorijos plotai. Demokratinės konstrukcijos palaikymas nacionali- 
nėje valstybėje | 3 

2. Išmėtytos be „savo“ teritorijos nacionalinės mažumos. - 
i 3. Nacionalinė „personalinė“ mažumų autonomija, Jos pobūdis 
r Va 

4. Nacionalinės. personalinės mažimų autonomijos "idėjos Pra“ 
džia. Jos konstituciniai precedentai. Ukrainos „Centro Rados“ 
1917 m. „universalas“ ir 1918 m. įstatymas. Estijos konstitucijos 21 
str. Lietuvos konstitucijos 73-74 str., Lenkijos konstitucijos 109 širų 
Čekoslovakijos konstitucijos 132 str. . š 

5. Tarptautinės mažumų apsaugos istoriniai "precedentai. Č 

6. „Tautų teisių“ obalsis Didžiojo 1914—1918 m. Karo metu ir 
naujoje tarptautinėje taikoje. Nacionalinė valstybė ir ies na- 
<ionalinių mažumų apsauga, +. ATP A 

7. Apsaugojamųjų reikalų ar „interesų“ subjektai — "įvairių rū- 
šių mažumos. Netikslus nacionalinių mažumų SE Minimas, Apsau- 
gojamųjų reikalų — mažumų teisių — turinys. „|. I A 

8. Tarptautinės mažumų apsaugos vykdymo “ mėchanlizmas. 
Tarpvalstybinė sutartis, kaipo šios apsaugos titulas; apsaugos 
subjektas—dalyvavusios sutartyse valstybės ir Tautų Sąjunga (Tautų 
Sąjunga — Valstybių Sąjunga arba valstybinių Tautų Sąjunga). Pa- 
syvioji tarptautinė nacionalinių mažumų teisinė padėtis. Apsaugos 
byla. Tautų Sąjungos Taryba; josios Generalinis Sekretariatas; jo- 
sios nariai. Skundai — denunciacijos. Tarptautinis ginčas. Nuo- 
latiniai Tarptautiniai Teismo Rūmai 

9. Tarptautinė mažumų apsauga ir valstybės“ suverenumas. Na- 
cionalinių mažumų reikalavimas: organizuotų autonominių nacionali- 
nių mažumų tarptautinė asmenybė. Nacionalinių mažumų tarptau- 
tinis paritetas sų, nacionalinėmis ni AB as 

10. Nacionalinių mažumų gos, kaipo nacionalizmo ir „tau- 
tų apsisprendimo teisės“ išvada ir kaipo nacionalinio valstybės pobū- 
džio gilinimo veiksnys. Nacionalinės mažumos, kaipo svetimų val- 
stybių — jų nacionalinių metropolijų — kolonijos: piliečių „in parti- 
bus infidelium“ sąvoka. Paslėptoji nacio: mo koncepcija: teritori- 
nių suvereninių valstybių pakeitimas paritetiniais ag ns ate- 
tltorinjais: įinginiais. „4, 60 r 


XV. Keli demokratinio imperatyvinio mandato pavyzdžiai. 


1. Demokratinio imperatyvinio mandato pavyzdžių išdėstymas 
Esmein'o ir Nėzard'o knygoje. Imperatyvinio mandato nepopuleriš- 
kumas reprezentacinėje Didžiosios Prancūzų SS įsteigtoje 

demokratijoje. Priešingosios proprocinio atstovavimo tendencijos; 
imperatyvinio mandato reiškimasis prezidentinio ir direktorinio val- 
dymo demokratijose — Amerikoje ir Šveicarijoje. . . . . | | 

2. Reprezentacinis mandato pobūdis Didžiosios Prancūzų Revo- 
liucijos pagamintuose režimuose ir tarp kita ko reprezentacinis impe- 
ratoriaus mandatas plebiscitinėie Bonapartų Imperijoje. Imperaty- 
vinio mandato pėdsakai Didžiojoje Prancūzų Revoliucijoje: Robes- 
pierre, Hėraut — Sėchelles, Pėtion; 1793 m. konstitucija „| |. 

3. Kontrabandinis  guasi - imperatyvinis mandatas.  Atstovo 
atsistatydinimo parašas in blanco, kaipo sankcija atstovo pasiža- 
dėjimo rėmusiam jo kandidatūrą rinkimų komitetui... 


4. Fakultatyvinis arba programinis teisminis imperatyvinis 


mandatas. Atstovų Chauviėre'o ir kitų 1894 m. įstatymo sumany- 
mas Prancūzų parlamente. Atstovo veikimo programos sutartis tarp 
kandidato iš vienos pusės ir veikiančio piliečių - rinkikų vardu komi- 
teto iš kitos pusės. Mandato sutarties imperatyvo subjektai—piliečiai 
rinkikai. Teisminė sutarties sankcija. Šios konstrukcijos giminystė 
su Čekoslovakų imperatyviniu mandatu Lk vidų: 

5 Peticinis imperatyvinis mandatas. Cornudet'o 1896 m. įsta- 
tymo sumanymas Prancūzų parlamente. Jo konstrukcijos ryškus de- 
mokratinis pobūdis. Mandato imperatyvo vykintoja ir sprendėia — 
rinkimų apygardos ar apylinkės piliečių-rinkikų visuma veikianti 
tautos vardu. Ši konstrukcija numato mažoritarinį atstovavimą. Šio 
imperatyvinio mandato dirbtinumas — io esmės iškreipimas ž 

6. Amerikos „recall“. Jo pagrindai, jo peticinė konstrukcija. 
Nauji rinkimai, kaipo mandato imperatyvo sprendimas. Atstovo gy- 
nimosi garantijos prieš „recall'o“ peticija. „Recall'o“ rimtumo ga- 
pantijos.. 4.42 MA S 

7. Šveicarijos „Abberuiungsrecht“. Jo gryniausias demokra- 
tinis pobūdis. Parlamento paleidimas tautos iniciatyva ir tautos 
sprendimi: | ee ias A L a i a 


XVI. UŽBAIGA, 

Ela ėpa d 8 Teisių Fakulteto leidiniai. 


1. got v „Karl. Teisės žaviai ir metodologija. 
Vertė stud. Petras Juknevičius ir Jonas Montvila. Su 
prof. P: Leono prakalba. 1924 m., 65 pusl. Kaina. 


2. Prof. Petras Leonas. Teisės enciklopedijos paskaitos. 


I 


Kaunas, 1924 m., 189 p. Kaina. 10 


3. Prof. VI. Mačys. Civilinio proceso paskaitos. 1924 m. + 


B pus Kajėia ee e AA ke a a 20 


4. Doc, A. Moravskis. Lietuvos finansai. I Mokslas 
apie valstybės išlaidas ryšy su Lietuvos biudžeto 
iormavimosi ir vystymusi 1925 m., 136 p. Kaina . . 

3. V. Stankevičius: Baudžiamoji Teisė. Paskaitos, 1925 m., 
292 puslė> Kainas DG LA a a 1 S 

6. Prof. M. Tugan—Baranoavskis. Politiškosios ekono- 
mijos pagrindai. Vertė Doc. P. Šalčiųs. 1993 m. 
ABA > Kama ios e Aue a ia A 

7. L. U. Teisių Fakulteto Darbai. 1924 m. I. Tomas. 
Turinys: 1) Prof. P. Leonas —Kolektivizmo 
pradas Lietuvos civilinės teisės no- 

„velose; 2) V. Mačys — Socialinis Teisių 
mokslo tikslas ir mūsų žemės refor- 
mos įstatymas; 3) A. Rimka —Lietuvos vi- 
suomenės ūkio bruožai ligi Liublino 
unijos metų; 4) Doc. P. Šalžius—Kopera- 

"tyvų įstatymai; 5) Kritika ir bibliografija; 6) 
Teisių Fakulteto apyskaita 1922/24 mokslo metams. 
232-pa54 7 KaiaT SV ia a la ž 

8. L. U. Teisių Fakulteto Darbai. 1925 m. II Toras: 

1 knygos: pro. M. Roemeris. Trečiasis tarptautinis 
sociologijos kongresas Romoje. 1 — 14 pp... 

2 knygos: Prot. P. Leonas. Del vieno įstatymų aiški- 
nina: 19 —22-DE L S lia a S, 

3 knygos: A. Rimka. Lietuvos prekybos santykiai 
ligi unijos su Lenkais. 23 —86 pp. 

9. L. U. Teisių Fakulteto Darbai. III. Tomas: 1 knygos: 
Prof. M. Roemeris. Reprezentacija ir mandatas . 

10: Doc. A: Moravskis. Lietuvos Finansai. II. Kaina . 

11, Prof. N. „Pokrovskis. Finansų mokslo pagrindai. 

